
MARAKOTO GELMĖ 


Kadangi man tenka redaguoti šiuos dokumentus, pirmiausia 
norėčiau priminti visuomenei liūdną vieno garlaivio likimą. Lygiai 
prieš metus ,„Stratfordas“ išplaukė į okeanografinę ekspediciją 
tirti jūros gelmių gyvūnijos. Ją organizavo daktaras Marakotas, 
garsus mokslinių darbų ,„Pseudokoralinių sluoksnių susidarymas“ 
ir „„Žiauninių sluoksnių mortologija“ autorius. Į kelionę pasiėmė 
poną Sairusą Hedlį, buvusį Kembridžo zoologijos instituto Masa- 
čiūsetse asistentą ir dar žymų Rodo mokslininką Okstiorde. Laivo 
įgulai vadovavo patyręs jūrininkas, kapitonas Hovis. Įgulą suda- 
rė dvidešimt trys žmonės, įskaitant ir mechaniką amerikietį iš 
Filadeltijos ,„Meribenks Vorks“ kompanijos. 

Visa įgula dingo be pėdsakų ir vienintelis išgirstas Žodis apie 
šį nelaimės ištiktą laivą atėjo iš vieno Norvegijos barko, kuris iš 
tikrųjų buvo pastebėjęs laivą, visiškai atitinkantį apibūdintąjį, 
nugrimzdusį per baisią audrą, praūžusią 1926 metų rudenį. Gel- 
bėjimosi laivelis su „Stratfordo“ ženklu vėliau buvo aptiktas 
netoli tragiško įvykio vietos kartu su denio grotelėmis, gelbėjimo- 
si plūde ir rąstu. Tai, kad iš laivo negauta jokių žinių, o ir rasti 
jūroje daiktai tvirtai bylojo, jog apie jį ir jo įgulą niekada daugiau 
niekas neišgirs. Mįslingą jo likimą perteikia vienas keistas radijo 
pranešimas, gautas tuo metu, nors ir ne visai suvokiamas, tačiau 
Jis išsklaidė visas abejones. Šį pacituosiu vėliau. 

Tuo metu „Stratiordo“ kelionės ypatumai buvo sukėlę nemažai 
kritikos. Vienas jų buvo keistas profesoriaus Marakoto slaptumas. 
Jam būdingas nepasitikėjimas spauda ir jos šalinimasis ypač iš- 
ryškėjo prieš šitą kelionę, kadangi jis atsisakė suteikti reporte- 
riams menkiausią informaciją ir neleido nė vienam laikraščio 
atstovui įkelti kojos į laivą visas tas savaites, kol laivas švartavosi 
Alberto doke. Sklido gandai apie keisčiausius laivo konstrukcijos 
patobulinimus, tinkamus dirbti jūros gelmėse; gandus patvirtino 
ir „Hanter“ kompanijos cechas iš Vest Hartlpulo, kur buvo geri- 

namos laivo konstrukcijos. Vienu metu buvo kalbama, jog visas 
laivo dugnas pertvarkytas taip, kad jį galima būtų išardyti. Si 
aplinkybė ypač patraukė dėmes; Loido kompanijos draudimo 
agentų, kurie ne itin noriai su tuo sutiko. Reikalas netrukus buvo 
pamirštas, tačiau jis vėl tapo svarbus, nes toks neįprastas ekspe- 
dicijos likimas pateko į visuomenės akiratį. 

Tai šitiek apie ,Stratfiordo“ kelionės pradžią. Yra tik keturi 
dokumentai, atspindintys dabar jau žinomus faktus. Pirmasis — 
tai pono Sairuso Hedlio rašytas laiškas draugui serui Džeimsui 
Tolbotui iš šv. Trejybės koledžo Oksiorde, išsiųstas iš Didžiųjų 
Kanarų sostinės, kur, remiantis vieninteliu žinomu patvirtinimu, 
išplaukęs iš Temzės „Stratfordas“ buvo nuleidęs inkarą. Ant- 
rasis — miglotas radijo signalas, kurį minėjau anksčiau. Trečia- 
sis — dalis laivo „Arabela Noulz“ žurnalo įrašų, apibūdinančių 
stiklo kamuolį. Ketvirtasis ir bene svarbiausias yra neįprastas to 
kamuolio turinys, kuris, viena vertus, galėtų būti grubus ir su- 
painiotas mistifikacijos pavyzdys, o kita vertus, labai svarbus, 
naujas, dar Žmogaus nepatirtas reiškinys. Prie šios pratarties pri- 
dedu pono Hedlio laišką, už kurį reiškiu begalinį dėkingumą serui 
Džeimsui Tolbotui ir kuris anksčiau nebuvo spausdintas. Jis da- 
tuotas 1926 metų spalio 1 diena. 

„Siunčiu jums, mano mielasis Tolbotai, šį laišką iš Porta dela 
Luzo, kur sustojome porą dienų pailsėti. Mano vienintelis kelionės 
draugas — Bilas Skenlenas, vyresnysis mechanikas; jis yra ne tik 
mano kraštietis, bet ir šaunus linksmuolis, taigi netrukus susi- 
draugavome. Tačiau šįryt likau vienas, kadangi jis sakėsi einąs 
„akių paganyti“. Įsivaizduokite, jis šneka, kaip anglai sakytų, 
grynai amesikietiškai. Jo kalba — puikus anglų kalbos amerikie- 
tiškojo varianto pavyzdys. Tik pasitelkęs įtaigą, gali „spėti“ ir 
„numanyti“, kas sakoma bendraujant su mano draugais anglais. 
Manau, jie niekada nesuprastų, kad buvau jankis, jei to nedary- 
čiau. Tačiau tu visiškai kitoks nei jie, todėl prisiekiu, jog to- 
lesnis mano rašinys atitiks visas Oksfordo anglų kalbos tai- 
sykles. 

Jau esi matęs Marakotą Mitre, vadinasi, žinai, koks tai sau- 
sas stagaras. Rodos, pasakoja, kaip jis narstė mane po kaulelį 
prieš priimdamas dirbti asistentu. Pirmiausia užklausė senį Sa- 
merlį iš Zoologijos instituto, o tas nusiuntė jam mano premijuotą 
darbą apie vandenyno krabus; tai, žinoma, ir nulėmė jo spren- 
dimą. Be galo malonu atlikti tokią svarbią užduotį, nes man tai 

seniai rūpėjo, tik apgailestauju, kad tai tenka daryti su tokia 
yva mumija kaip Marakotas. Jis užkietėjęs atsiskyrėlis, siela ir 
kūnu atsidavęs vien tyrimams. Pasak Bilo Skenleno, tai „kiečiau- 
sias žabaras pasaulyje“. Ir vis dėlto negali nesistebėti jo atsida- 
vimu. Jo mintyse kirba tik mokslas, niekas kitas jam neegzistuoja. 
Prisimenu, kaip tu prapliupai juoktis, kai aš jo paklausiau, ką 
turėčiau perskaityti rengdamasis ekspedicijai, o jis atsakė, jog, 
norėdamas rimtai pasiruošti, turėčiau perskaityti visus jo moks- 
linius darbus ir dar laisvalaikiu papildomai Hekelio „„Planktonų 
studijas“. 

Manau, kad pažįstu šį žmogų ne geriau nei tuomet, kai su- 
tikau jį tame nedideliame kabinete, pro kurio langus šviečia 
Oksfordo Haistritas. Jis visada tyli, nepaprastai uždaras, jo lie- 
sas, griežtas veidas lyg kokio Savonarolos * ar veikiau Torkve- 
mados **,— niekad nė neblyksteli geraširdiškumas. Ilga, siaura 
nosis taip agresyviai kyšo, o pora mažų blyksinčių pilkų akių, 
įsmigusių arti viena kitos po tankiais antakių kuokštais, ir plo- 
nalūpė, kietai sučiaupta burna bei nuo intensyvaus mąstymo ir 
atsiskyrėliško gyvenimo būdo įdubę kaulėti skruostai nuteikia 
labai nedraugingai. Jis gyvena ant kažkokios įsisąmonintos vir- 
šukalnės, nepasiekiamos paprastiems mirtingiesiems. Kartais ma- 
nau, jog jis kvaištelėjęs. Na, pavyzdžiui, kad ir tas keistas jo 
prietaisas, kurį sumanė... Bet verčiau pasakosiu viską iš eilės, 
taigi galėsi pats spręsti. 

Papasakosiu apie kelionės pradžią. „Stratiordas“ — tikras ne- 
didelis jūrinis laivas, tinkamas užduočiai atlikti. Sveria dvylika 
šimtų tonų; yra atviri deniai ir geras platus bimsas, įranga ir 
prietaisai tinka matuoti gyliui, traluoti, žūklauti ir traukti tink- 
lams. Be abejo, garinių jo turbinų jėgos pakanka tralo valksmui, 
čia daugybė ir kitų įrenginių: vieni įprasti, o kiti ypatingi. Apa- 
čioje įrengtos patogios patalpos, gerai sumontuota laboratorija 
Specialiems tyrimams. Dar neišplaukusį laivą vadino paslaptin- 
gu; netrukus ir pats įsitikinau, kad tai gryna tiesa. Iš pradžių 
Vyko kasdienis darbas. Pasukome Šiaurės jūros link ir bandydami 
užmetėme keletą kartų tinklus, bet kadangi vidutinis gylis ne- 
viršijo šešiasdešimt pėdų, o mūsų laivas gali dirbti giliuosiuose 


* Džirolamas Savonarola — Italijos religinis ir politinis veikėjas, poetas. 
(Vert, past.) 


- 4 Tomas Torkvemada — Ispanijos inkvizicijos vadovas, dominikonas. (Vert. 
ast. 


vandenyse, tai tebuvo laiko gaišimas. Beje, išskyrus žinomas 
valgomąsias žuvis, ištraukėme ryklių, sepijų, medūzų ir šiek tiek 
terigeninių dugno nuosėdų, įprastų molingo dumblo sąnašų ir 
rmMieko reikšmingesnio negalėjome pranešti. Tada apiplaukėme 
Skotiją, pasižvalgėme po Farerus ir patraukėme prie Vaivilo 
Tomsono povandeninių uolų, kur mums sekėsi geriau. Paskui vėl 
nuplaukėme į pietus, į nustatytą vietą tarp Afrikos pakrantės ir 
šių salų. Vieną naktį, kai nešvietė mėnulis, vos neužplaukėme 
ant Fuert-Eventuros, bet kitokių, išskyrus šį, nuotykių nenutiko. 

Per šias savaites stengiausi susibičiuliauti su Marakotu, bet 
man sunkiai sekėsi. Pirmiausia dėl to, kad šis Žmogus amžinai 
susimąstęs ir kartais, atrodo, nežino nei kur esąs, nei ką darąs. 
Be to, jis didelis slapukas. Nepaliauja tyrinėjęs visokius popie- 
rius, žemėlapius, jūrlapius; vos įžengiu į kajutę, jis bematant 
juos užkiša. Mano tvirčiausiu įsitikinimu, senis puoselėja kažkokį 
slaptą projektą, taigi, manau, kol įplauksime į kokį uostą, tos 
paslapties jis mums neatskleis. Tokią nuomonę susidariau ne tik 
aš. Bilas Skenlenas, beje, mąsto tą patį. 

— Klausykite, pone Hedli,— tarė jis vieną vakarą, kai aš 
sėdėjau laboratorijoje, tikrindamas mūsų surinktų ir hidrogra- 
finių gyliamačių pavyzdžių druskingumą,— ar galite perprasti tą 
vaikiną? Kaip manote, ką jis ketina daryti? 

— Manau,— aiškinu jam,— atliksime tokius tyrimus, kokius 
anksčiau darė „Čelendžeris“ ir tuzinas į jį panašių laivų; žinomų 
žuvų rūšių sąrašą papildys kelios naujos ir atsiras naujų įrašų 
batimetrijos Žemėlapyje. | 

— Niekada gyvenime,— atšauna jis.— Jei tik tokia jūsų nuo- 
monė, privalėsite spėti dar kartą. Pirmiausia, ar žinote, kodėl 
aš čia? 

— Na tam atvejui, jei prireiks remontuoti įrenginius,— su- 
klusau aš. 

— Tai niekis; už laivo mechanizmus atsako Maklarenas, tas 
škotas inžinierius. Ne, sere, tik ne garo varikliui paleisti vaikinai 
iš Meribenkso atsiuntė geriausią savo meistrą. Penkiasdešimt ža- 
lių per savaitę užkalu ne už ačiū. Eime, pats susivoksite. 

Jis išsitraukė iš kišenės raktą ir atrakino galines laboratorijos 
duris, vedančias pro laiptelius į patalpą, kuri buvo apytuštė; čia 
didelėse dėžėse riogsojo ketvertas didžiulių žvilgančių objektų, 
kyšančių pro praskleistus šiaudus. Tai buvo stačiakampės plieno 
plokštės su įmantriais varžtais ir sklendėmis pakraščiuose. Kiek- 

viena buvo maždaug dešimties pėdų dydžio, pusantro colio storio, 
o viduryje žiojėjo apvali kokių aštuoniolikos colių išpjova. 

— Kas gi čia, po perkūnais? — paklausiau. | 

Keistas Bilo Skenleno veidas — šiaip jis panašus į kokio šou 
bulvaro komiką ar boksininką profesionalą,— mano nuostabai, 
paniuro. | 

— Štai mano mažylis,— tarė jis.— Taip, pone Hedli, dabar 
matote, kam aš čia reikalingas. Tai plieninis to aparato dugnas, 
o aparatas antai ten, toje didelėje dėžėje. Ten, matyt, dangtis, 
kiek išgaubtas, su dideliu žiedu grandinei ar lynui. Dabar pa- 
žvelkite štai čia, į laivo dugną. 

Ten išvydau medinę kvadratinę platformą su atsikišusiomis 
sklendėmis kiekviename kampe; tai rodė, kad jį galima nuimti. 

— Tai dvigubas dugnas,— tarė Skenlenas.— Tas senis visai 
pamišęs arba velniškai gudrus, todėl neįmanoma nuspėti jo ke- 
tinimų. Bet manau, kad jis tikisi sumontuoti kažką panašaus į 
kabiną — langeliai štai ten sustatyti — ir nuleisti ją pro laivo 
dugną. Jis taip pat turi elektrinius šviestuvus, kuriais planuoja 
apšviesti kabiną ir pro apskritus liukus stebėti, kas vyksta ap- 
linkui. 

— Juk jis galėjo įtaisyti krištolinius skydus laivo dugne, pa- 
našiai kaip Katalino salos laivuose, jei jau būtų buvęs toks jo su- 
manymas,— tariau. 

— Teisybę sakote,— paabejojo Bilas Skenlenas, kasydamas 
pakaušį. — Niekaip neįkertu. Viena aišku, buvau pristatytas čia 
vykdyti senio įsakymų ir padėti kuo geriau sumontuoti tą pra- 
keiktą prietaisą. Kol kas jis nieko nesako, aš, beje, taip pat 
tyliu, bet man vis knieti išsiaiškinti, todėl ilgainiui slankioda- 
mas vis tik sužinosiu tai, ko reikia. 

Stai taip pirmą kartą užčiuopiau mūsų paslapties raktą. Ne- 
trukus oras subjuro, tačiau privalėjome dirbti, traukėme gilia- 
vandenį tralą į šiaurės vakarus nuo Jubos iškyšulio, prie pat 
žemyninio šlaito, atlikome temperatūros ir vandens druskingu- 
mo bandymus. 

Labai įdomu tempti gilų valksmą su spėcialiu ūdriniu Pe- 
terseno tinklo įtaisu, kuris, žiotyse išskleistas dvidešimt pėdų, 
Praryja visa, kas tik pasitaiko pakeliui. Kartais per ketvirtį my- 
10s sugauna tuntą vienos rūšies Žuvų, o kartais per pusmylę — 
būrį pačių įvairiausių vandenyno gyvūnų, tokių skirtingų kaip 
I" Patys žemynai. Retsykiais iš dugno patenka kokia pustonė 

skaidrios rausvos drebutinės masės, tos gyvybės žaliavos, arba 
kaušas dumblo, kuris, stebint pro mikroskopą, bematant suyra 
į milijonus apvalių tinklinių kamuolėlių su įsiterpusiu kristaliniu 
dumblu. Neįkyrėsiu pasakodamas apie brotulidus ar makruridus, 
ascidijas ir holoturijas. Vis dėlto savo akimis įsitikini, kiek daug 
jūros gyvūnijos ir koks sėkmingas mūsų laimikis. Nors aš visą- 
laik jaučiu, kad Marakotui rūpi ne tiek darbas, kiek keisti pla- 
nai, knibždantys jo galvoje, toje aukštoje, egiptietiškos mumijos 
galvoje. Visa tai man primena savotišką žmonių ir daiktų iš- 
bandymą ruošiantis tikram įvykiui. 

Parašęs laišką iki šios vietos, išlipau į krantą pasimankš- 
tinti, nes anksti rytą turėjome išplaukti. Ir, matyt, gerai, kad 
išėjau. Dar nepriėjęs dengtos prieplaukos galo, pastebėjau Ma- 
rakotą su Bilu Skenlenu, stovinčius tarp vietinių vyrukų. Zi- 
nojau, kad Bilas karštakošis; jis girdavosi, kad vienodai smar- 
kiai smogia tiek dešine, tiek kaire, tačiau dabar, apsupti pus- 
tuzinio vyrų su peiliais, abu atrodė apgailėtinai. Pasirodžiau 
pačiu laiku. Mat daktaras buvo pasamdęs tokį kebą primenantį 
kledarą; juo apvažiavo pusę salos dėl geologinių tyrimų, bet 
suvis užmiršo pasiimti pinigų. Kai reikėjo sumokėti, jis niekaip 
negalėjo įtikinti tų stuobrių, kad neturi Žvangančių, ir vežėjas 
dėl viso pikto griebė jo laikrodį. Stai tada Skenlenas ir neiš- 
laikė — paleido į darbą kumščius; jiems būtų buvę visai riesta, 
jei nebūčiau to reikalo puikiausiai užglaistęs keliais doleriais 
vežėjui ir penkiais tam vaikinui su mėlyne paaky. Viskas baigėsi 
laimingai. Marakotas taip suminkštėjo, kad tokio dar nebuvau 
regėjęs. Įlipus į laivą, jis pasikvietė mane į nedidelę, jam re- 
zervuotą kajutę ir padėkojo. 

— Beje, pone Hedli,— tarė jis.— Aš supratau, kad jūs esate 
nevedęs. 

— Taip,— atsakiau.— Nevedęs. 

— Ir neturite jokių išlaikytinių? 

— Neturiu. 

— Gerai! — nudžiugo jis.— Nieko nepasakojau apie šios ke- 
lionės tikslą, nes dėl tam tikrų priežasčių norėjau, kad visa liktų 
paslapty. Viena iš priežasčių ta, jog baiminuosi, kad mane gali 
kas nors aplenkti ir sužlugdyti planus. Kai mokslininko planai 
išaiškėja, gali atsitikti taip, kaip Skotui, kurį aplenkė Amund- 
senas. Jei Skotas, kaip kad aš, būtų viską slėpęs, tai jis, o ne 
Amundsenas būtų pirmasis Žmogus, pasiekęs Pietų ašigalį. Aš 

savo ruožtu turiu ne mažiau svarbų tikslą nei Pietų ašigalis, 
taigi nieko ir nepasakoju. Bet štai netrukus bus tas nepaprastas 
įvykis, todėl joks varžovas negalės įspėti mano planų. Jau rytoj 
imsimės rimto darbo, kad įgyvendintume užsibrėžtą tikslą. 

— Ir koks gi tas tikslas? — paklausiau. 

Jo asketiškas, fanatizmo ir įkarščio kupinas veidas palinko 
prie manęs. 

— Mūsų tikslas,— aiškino jis,— Atlanto vandenyno dugnas. 

Ir štai dabar privalau sustoti, nes esu įsitikinęs, kad jūs 
netekote žado. Jei būčiau apysakų rašytojas, manau, tuo ir tu- 
rėčiau baigti. Tačiau kadangi esu tik įvykių apžvalgininkas, 
galiu pasakyti jums, kad užtrukau dar valandą toje senio Mara- 
koto kajutėje: taip daug sužinojau ir turiu laiko jums tai papa- 
sakoti, kol išplauks paskutinis pakrantės laivelis. 

— Taip, jaunuoli, — tarė jis, — dabar galite kiek tinkamas ra- 
šyti, nes, kai jūsų laiškai pasieks Angliją, mes jau būsime po 
vandeniu. 

Tai netgi skatino jį kikenti; jis turėjo savotišką sauso humoro 
jausmą. 

— Taigi, sere, „pasinėrimas“ yra pats tinkamiausias žodis 
tai progai apibūdinti; tas pasinėrimas po vandeniu taps istorinis 
mokslo analuose. Leiskite jums pasakyti, jog esu tvirtai įsitiki- 
nęs, kad dabartinė dogma apie ypatingą slėgį vandenyno gel- 
mėse absoliučiai klaidinga. Visiškai aišku, kad egzistuoja tam 
tikri veiksniai, neutralizuojantys tą slėgio poveikį, nors kol kas 
nesu pasiruošęs teigti, kokie gi šitie veiksniai. Tai ir būtų viena 
iš spręstinų užduočių. Na, o dabar norėčiau paklausti jūsų, kokį 
slėgį manote esant vienos mylios gylyje? — pro didžiulius ragi- 
nius akinius blykstelėjo akys. 

— Ne mažesnį kaip viena tona į kvadratinį colį,— atsa- 
kiau.— Juk tai jau. įrodyta. 

— Pionieriaus užduotis visada yra ta, kad jis privalo pa- 
neigti visai aiškų faktą. Pamiklinkite savo smegenis, jaunuoli. 
Pastarąjį mėnesį jūs žvejojote pačias švelniausias povandeninės 
gyvybės formas, tokius subtilius gyvius, kad vos galėjote perga- 
benti juos iš tinklo į baką, nepažeidęs jautrių jų formų. Ar 
nemanote, kad jie taip pat šį tą pasako apie nepaprastą slėgį? 

— Slėgis, — tariau,— pats suvienodėjo. Jis buvo viduje toks 
kaip ir išorėje. 

— Tai tik žodžiai, tik žodžiai! — šaukė jis, nekantriai trūk- 

čiodamas palinkusią galvą.— Juk jūs ištraukėte apvalią žuvį, 
tą rutulinę Gastronomus globulus. Argi jos nebūtų plokščios nuo 
tokio slėgio, kokį jūs įsivaizduojate? Arba, tarkim, mūsų ūdrinės 
lentos. Juk jų nesuplojo slėgis tralo Žiotyse. 

— O kaipgi narų patirtis? 

— Be abejo, tai pasitvirtina, tačiau tik iki tam tikro lygio. 
Jie susiduria su slėgiu, kuris pažeidžia galbūt patį jautriausią 
organizmo organą — vidinę ausį. Bet manau, kad joks slėgis 
mums neturės įtakos. Mus nuleis plieniniame narve su krišto- 
liniais langais iš visų pusių, kad galėtume stebėti aplinką. Jei 
tariamas didžiulis slėgis neįstengs sulamdyti užgrūdinto, dvi- 
sluoksniu nikeliu dengto plieno, tai būsime sveiki. Tai būtų 
vieno iš brolių Vilįamsonų iš Nasau bandymo tęsinys, apie kurį, be 
abejo, esate girdėjęs. Tuo atveju, jei mano skaičiavimai klaidin- 
gi, na, jūs gi sakėte, kad jūsų niekas nelaukia. Mirsime patyrę 
nepaprastą nuotykį. Be to, jei nuspręsite nedalyvauti, tuomet 
bandysiu aš vienas. 

Nors man tai pasirodė kažkokia beprotybė, tačiau žinote, kaip 
kartais būna neįmanoma atsisakyti. Taigi apsimečiau, kad su- 
tiksiu, norėdamas laimėti daugiau laiko viskam apmąstyti. 

— Į kokį gylį siūlote nusileisti, sere? — paklausiau. Ant jo stalo 
gulėjo prisegtas išskleistas jūrų Žemėlapis; kompaso rodyklę jis 
pasuko prie Kanarų salų, į pietvakarius. 

— Praėjusiais metais čia matavau gylį — aiškino jis.— Tai 
labai gilus duburys. Anuomet nustatėme dvidešimt penkis tūks- 
tančius pėdų. Tai buvo pirmasis bandymas. Iš teisybės, manau, 
ateities Žemėlapiuose čia bus ,„„Marakoto gelmė“! 

— Betgi, dėl Dievo, sere! — sušukau.— Negi ketinate leistis 
į tokią bedugnę? . 

— Ne, ne,— atsakė šyptelėjęs.— Jei nei mūsų nuleidžiamoji 
grandinė, nei oro vamzdeliai nesiekia daugiau kaip pusę mylios. 
Ketinau jums papasakoti apie tą apskritą, gilų duburį, kuris, be 
abejo, yra vulkaninės kilmės, susidaręs labai seniai; jo pakraš- 
tyje iškilęs kalvagūbris ar siauras plokščiakalnis, o iki jo nuo 
jūros paviršiaus ne daugiau kaip trys šimtai jūros sieksnių *. 

— Trys šimtai jūros sieksnių! Trečdalis mylios! 

— Taip, apytikriai skaičiuojant, trečdalis mylios. Dabar ir 
noriu, kad mus nuleistų su slėgiui atsparia Žžvalgybine stotimi 


* Jūros sieksnis lygus 6 pėdoms. (Vert. past.) 

ant tos povandeninės uolos krašto. Ten atliksime visus įmano- 
mus bandymus. Ilgokas vamzdis sujungs mus su laivu, taigi 
galėsime nurodinėti. Tokiu atveju nebus jokių problemų. Kai 
norėsime, kad mus iškeltų, reikės tik pasakyti. 

— O kaipgi oras? 

— Jį mums irgi pumpuos. 

— Betgi ten tamsu, nors į akį durk. 

— Tai, deja, neabejotina tiesa. Folo ir Sarasino bandymai 
Zenevos ežere rodo, kad į tokį gylį netgi ultravioletiniai spin- 
duliai nepatenka. Bet argi tai svarbu? Mums bus tiekiama stipri 
elektros šviesa iš laivo variklių; ją papildys sausi dviejų voltų 
galingumo Helesenso elementai, sujungti į vieną akumuliatorių 
taip, kad duotų dvylikos voltų galingumo srovę. Tai kartu su 
Luko karinėmis signalinėmis lempomis — judamuoju  reilekto- 
riumi — padės mums visą kelią. Kokių dar tikitės sunkumų? 

— O jeigu susiraizgytų mūsų oro linijos? 

— Jos nesusiraizgys. Be to, turėsime atsarginius suslėgto 
oro balionus, kurie pagelbės mums išsilaikyti dvidešimt keturias 
valandas. Na, ar mano atsakymai jus patenkina? Ar vyksite 
kartu? 

Buvo nepaprastai sunku nuspręsti. Protas ir smegenys dirba 
sparčiai, o vaizduotė piešia visokiausius vaizdus. Rodos, regiu 
tą juodą dėžę, nuleistą į pirmykštį gylį, jaučiu bjaurų dukart 
įkvėptą orą ir matau sienas, įsilenkiančias ir virstančias vidun, 
atsiveriančias sandūras ir pro kiekvieną kniedės skylutę ar plyšį 
srūvantį vandenį, kuris kaupiasi apačioje. Tai būtų lėta, klaiki 
mirtis. Tačiau žvelgiu aukštyn ir susiduriu su šito senolio ug- 
ningu, nepaprasto dvasinio pakilimo mokslo kankinio žvilgsniu. 
Jo įkarštis toks užkrečiantis, ir nors jo įgeidis beprotiškas, vis 
dėlto kilnus ir nesavanaudiškas. Jo akių liepsna uždegė ir mane, 
todėl pašokęs ištiesiau jam ranką. 

— Daktare, aš su jumis ligi galo,— tvirtai tariau aš. 

— Taip ir maniau,— nudžiugo jis.— Taigi ne dėl jūsų di- 
letantiškų žinių pasirinkau jus, mano jaunasis drauge, ne,— 
tęsė jis šyptelėjęs,— ir netgi ne dėl intymios pažinties su van- 
denynų krabais. Kaip tik kitas jūsų ypatybes bus galima nau- 
dingai ir laiku pritaikyti. Tai — ištikimybė ir drąsa. 

„ Stai taip pamalonintas ir buvau paleistas; dabar mano ateitis 
įkeista, o visa gyvenimo programa suardyta. Na, jau ketina 
Plaukti paskutinis kranto laivas. Reikia atiduoti laiškus. Taigi, 

mano mielas Tolbotai, arba daugiau nebeišgirsite apie mane, 
arba gausite tikra? įdomų laišką. Jei nieko daugiau nesužinosite 
apie mane, galėsite nupirkti man antkapį plūdę ir įmesti kažkur 
į pietus nuo Kanarų salų su įrašu: 

„Čia ar kažkur netoliese guli visa, kas liko iš žuvų apgraužto 
mano draugo. Sairusas Dž. Hedlis“. 

Kitas šios istorijos dokumentas — neaiškus radijo signalas, 
priimtas net keleto laivų, įskaitant ir karališkąjį pašto garlaivį 
„Aroja“. Jis buvo užfiksuotas 1926 metų spalio ... dieną, 3 va- 
landą popiet; tai rodo, kad jį pasiuntė praėjus dviem dienom 
po to, kai „Stratiordas“ išplaukė iš Didžiojo Kanarų salyno. 
Tai nurodyta minėtame laiške ir apytikriai sutampa su tuo lai- 
ku, kai Norvegijos barkas matė skęstančio laivo nuolaužas už 
dviejų šimtų mylių į pietvakarius nuo Porta de įa Luzo. Ten 
buvo įrašyta: „Įklimpome iki kaklo. Manau, padėtis beviltiška. 
Jau netekome Marakoto, Hedlio ir Skenleno. Kažkas nesuvokia- 
ma. Hedlis siunčia nosinaitę iš gelmės. Tepadeda mums Dievas. 


S. S. Stratfordas“. 


Tai buvo paskutinis, nesuprantamas pranešimas, atėjęs iš 
piktos lemties laivo. Pranešimo žodžiai buvo tokie keisti, kad 
operatorius daug ką primiršo. Vis dėlto laivo likimas nekėlė 
jokių abejonių. 

Viso šio reikalo paaiškinimas — jei tai būtų galima pava- 
dinti paaiškinimu — būtų rastas paslėptame stikliniame rutulyje, 
ir pirmiausia reikėtų praplėsti labai glaustą pranešimą, pasiro- 
džiusį iki šiol spaudoje, apie aptiktą rutulį. „,„Arabela Noulz“ 
laivo savininkas Amosas Grynas, gabenęs anglis iš Kardifo į 
Buenos Aires, įrašė į žurnalą pranešimą, kurį pažodžiui čia 
cituoju: 

„Trečiadienis, 1927 metų sausio 5-oji. Platuma — 27, 14; il- 
guma — 28. Vakarų. Oras tykus. Giedras dangus su virtine že- 
mai slenkančių plunksninių debesėlių. Jūra it stiklas. Suskambus 
antram varpo dūžiui per nakties sargybą, laivo kapitonas pra- 
nešė pastebėjęs švytintį objektą, staiga išnirusį iš jūros. Iš pirmo 
žvilgsnio manyta, kad tai kažkokia žuvis, bet per žiūronus iš- 
vystas žvilgantis rutulys, toks lengvas, kad ne plūduriavo, o tiesiog 
gulėjo ant vandens paviršiaus. Mane pakvietė, ir aš mačiau jį; 
jis buvo maždaug futbolo kamuolio dydžio, švytėjo už pusmylės 
nuo mūsų dešiniojo laivo borto. Išjungiau variklius ir pasiunčiau 

denio valtelę su antruoju padėjėju; jis išgriebė tą daiktą ir atga- 
beno į laivą. Apžiūrėjus jį, pasirodė, kad tai būta rutulio iš kaž- 
kokio stiklo, pripildyto lengvos ypatingos medžiagos, nes paleistas 
jis sklandė ore lyg vaikiškas balionėlis. Rutulys buvo beveik per- 
matomas, viduj matėsi susuktas popieriaus rulonėlis. Stiklas buvo 
toks tvirtas, kad tik vargais negalais pavyko sudaužyti rutulį ir 
išimti tai, kas ten buvo. Kadangi plaktukas nepadėjo, teko vyriau- 
siajam mechanikui pakišti jį po variklio stūmokliu, o tuomet, tie- 
siog apmaudu sakyti, iš jo liko tik žvilgančios dulkelės; taigi 
negalėjome atrinkti nė vienos stambesnės šukelės, tinkamos ty- 
rimui. Išvynioję popierių perskaitėme ir, nutarę, kad tai svarbus 
dokumentas, atidėjome į šalį, ketindami įteikti jį Britanijos kon- 
sului, kai pasieksime Plato upę. Nuo vaikystės, beveik trisdešimt 
penkerius metus, plaukiojau jūroje, tačiau pirmąkart patyriau patį 
keisčiausią mano gyvenimo nuotykį, tą patį tvirtino ir kiti laivo 
įgulos nariai. Manau, jo reikšmę galės paaiškinti protingesnės 
galvos. 

Tai tiek apie kilmę Sairuso Dž. Hedlio pasakojimo, kurį visą 
pateiksime taip, kaip jis pats užrašė. 

„Kam aš skiriu savo raštą? Na, manau, visam pasauliui, bet 
kadangi tai būtų ne visai tikslus adresas, kreipiuosi į savo drau- 
gą serą Džeimsą Tolbotą iš Oksiordo universiteto dėl tos prie- 
žasties, kad paskutinis mano laiškas buvo skirtas jam, o šis gali 
būti laikamas jo tęsiniu. Tikiu, jog galimybė, kad šis kamuolys, 
netgi neprarytas kokio ryklio ir išvydęs dienos šviesą, bus rastas, 
tėra viena iš šimto; jis ilgai kilsuos ant bangų ir nepatrauks 
jokio praplaukiančio jūreivio žvilgsnio. Tačiau verta pabandyti, 
o Marakotas siunčia dar vieną, taigi vienam iš mudviejų gali 
pasisekti papasakoti pasauliui mūsų nuostabią istoriją. Ar pa- 
saulis patikės, žinoma, tai jau kitas reikalas, bet Žžmoneliai, 
spoksodami į rutulį stikliniu paviršiumi, pamatys, kad jis pri- 
pildytas levigeninių dujų; jie patys įsitikins, kad čia kažkas 
ypatinga. Jūs, Tolbotai, šiaip ar taip, neišmesite jo neperskaitęs. 
Jei kam įdomu sužinoti, kaip viskas prasidėjo ir ką mes bandė- 
me atlikti, galėtų rasti tai laiške, rašytame tau praėjusių metų 
Spalio mėnesį, t. y. naktį prieš mums išplaukiant iš Porta de 1a 
Luzo. Viešpatie! Jei būčiau žinojęs, kas mūsų laukia, manau, 
būčiau slapta pabėgęs su kokia nors kranto valtele tą naktį. Ir 
Vis dėlto galbūt net atmerktomis akimis būčiau greta Daktaro 
tr stengčiausi jam padėti. Antra vertus, matyt, taip ir būtų. 

Na, pradėdamas nuo tos dienos, kai išplaukėme iš Didžiųjų 
"Kanarų salyno, tęsiu apie patirtus įspūdžius. 

Tuo metu, kai palikome uostą, senasis Marakotas vos neuž- 
siliepsnojo iš įkarščio. Buvo pats laikas imtis veiksmų, todėl 
atvėsinta jo energija ir ryžtas vėl įkaito. Sakau jums, kad jis 
užvaldė laivą ir visa priklausė nuo jo valios. Iš sauso, girgž- 
dančio, išsiblaškiusio mokslininko staiga atsirado žmogus — 
elektros mašina, varoma gyvybingų ir vidinių impulsinių jėgų. 
„Jo akys sublyksėdavo pro akinius lyg fakelo liepsna. Vienu metu 
visur jo pilna: štai žymi jūrlapyje atstumus, štai vėl lygina ški- 
perio skaičiavimų lenteles ar nenustygdamas vietoje vargina 
Bilą Skenleną, nepalikdamas ramybėje manęs, nurodinėja, ką 
daryti. Visa tai netrukdė visąlaik dirbti metodiškai ir tikslingai. 
Kadangi puikiai išmanė elektrą bei mechaniką, daug laiko pra- 
leisdavo prie įrengimų, kuriuos Skenlenas, jo vadovaujamas, 
dabar visaip bandė sujungti ir suderinti. 

— Klausykite, pone Hedli, dabar jis tikras dendis,— tarė Bi- 
las kitos dienos rytą.— Užeikite ir pasižiūrėkite. Daktaras visai 
normalus Žmogus, o apie mechanizmus išmano kaip tikras asas. 

Apžiūrėjus aparatą, dingtelėjo bjauri nuojauta, lyg tai būtų 
mano paties karstas, į kurį žvelgiau, bet net ir tuo atveju tu- 
rėjau pripažinti, kad tai tikras mauzoliejaus šedevras. Dugnas 
buvo ant keturių plieninių skydų, o liukai įstatyti į kiekvieno 
vidurį. Nedidelės nuleidžiamos „lurelės viršuje buvo įtaisytos 
įeiti, o kitos — apačioje. Plieninę kabiną prilaikė plonas, bet 
tvirtas plieninis lynas, permestas per būgną ir toliau susuktas 
tvirto variklio, kurį mes naudojome dugno tralui. Lynas, kaip 
supratau, buvo maždaug pusės mylios ilgio; vienas jo galas su- 
suktas ant denio pilerso. Guminiai kvėpavimo vamzdeliai buvo 
panašaus ilgio, o telefono laidas prijungtas prie jų, taip pat 
ir laidas, kuriuo elektros šviesa viduje galėjo būti tiekiama 
iš laivo baterijų, nors čia buvo įmontuotas ir atskiras prie- 
taisas. 

Tą patį vakarą varikliai buvo išjungti. Barometro parodymai 
buvo neigiami, o tirštas, juodas debesis, grėsmingai kylantis virš 
horizonto, įspėjo apie artėjančią nelaimę. Vienintelis matomas 
laivas — barkas su plevėsuojančia Norvegijos vėliava. Sutraukti 
riiai tartum bylojo, kad laivas ruošėsi sutikti audrą. Tačiau tuo 

metu pūtė mums palankus vėjas ir „„Stratifordas“ lengvai suposi 
ant mėlyno vandenyno bangų, šen bei ten išnyrančių baltomis 
keteromis. 

Bilas Skenlenas įžengė į laboratoriją labai susijaudinęs, o 
tai nebuvo būdinga netgi jo temperamentui. 

— Pažvelkite čion, pone Hedli,— tarė jis.— Jie nuleido tą 
dėžę į laivo dugno šulinį. Kaip manote, ar šefas pats leisis? 

— Žinoma, Bilai. Ir aš su juo. 

— Na, na, dabar aišku: jums abiem varžteliai atsisuko; su- 
manyk tu man šitaip. O kuo gi aš blogesnis. Neišdegs, vyručiai, 
nuo manęs pasprukti. 

— Tai ne tavo reikalas, Bilai. 

— Kaip tik mano. Pažaliuočiau iš pavydo, jei išleisčiau jus 
vienus. Ne veltui Meribenkas atsiuntė mane prižiūrėti prietaisų. 
Ir kai tie prietaisai jūros dugne, tai, suprantama, ir aš privalau 
ten būti. Ten, kur plieno konstrukcijos, ir Bilas Skenlenas; be 
to, visiškai nesvarbu, ar greta yra kvanktelėjusių ar ne. 

Bergždžias darbas ginčytis su juo, taigi savižudžių klubą 
papildė dar vienas narys. Laukėme nurodymų. 

Visą naktį plušo montuodami kamerą, ir tik po ankstyvų 
pusryčių mes nulipome į triumą, paruoštą mūsų kelionei. Plie- 
ninė kabina buvo pusiau panardinta į tariamą dugną, ir mes 
vienas paskui kitą sulipome pro viršutinį liuką. Kai kapitonas 
Hovis pačiu niūriausiu veidu paspaudė mums visiems rankas, 
liuką uždarė ir užsuko. Tada mus nuleido dar keletą pėdų, už- 
stūmė virš mūsų galvų sklendę ir vandenyje išbandė, ar mes 
verti jūros gelmės. Kabina bandymą atlaikė, visos sandūros 
atitiko, nepastebėta jokių plyšelių, pro kuriuos sunktųsi vanduo. 
Paskui apatinis triumas buvo atstumtas ir mes pakibome van- 
denyne po kyliu. 

Patalpa išties jauki. Mane stebino tai, kaip sumaniai ir 
įžvalgiai viskas buvo sumontuota. Elektros žibintai dar nešvietė, 
bet subtropinė saulelė ryškiai nutvieskė žalsvą vandenį, telius- 
kuojantį už iliuminatorių. Retsykiais švystelėdavo kokia smulki 
žuvelė tartum sidabrinis ruoželis žaliame fone. Viduje palei sie- 
ną buvo pastatytas minkštasuolis, o virš jo kabėjo batimetro 
skalė, termometras ir kiti prietaisai. Po minkštasuoliu surikiuoti 
atsarginiai suslėgto oro vamzdžiai, kurie turėjo. būti naudojami 
tuo atveju, jei kažkas nutiktų mūsų vamzdžiams. Tie vamzdžiai 

atsivėrė palubėje virš mūsų galvų, o telefono aparatas kabėjo 
greta jų. Mus pasiekdavo liūdnas kapitono balsas iš anapus. 

— Ar tikrai pasiryžote nusileisti? — klausė jis. 

— Viskas gerai, jaučiamės puikiai,— nekantravo daktaras.— 
Leiskite lėtai ir budėkite prie ragelio visą laiką. Aš pranešinė- 
siu apie mūsų sąlygas. Kai pasieksime dugną, nesitraukite, kol 
neišgirsite mano nurodymų. Stenkitės ne per daug įtempti lyną, 
leiskite pamažu, po porą mazgų per valandą, kad nesugadintu- 
mėte jo. Na, leiskite! 

Šiuos paskutinius Žodžius jis išrėkė vos ne lunatiko balsu. 
Tai buvo lemiamas jo gyvenimo momentas, visų jo svajonių 
išsipildymas. Akimirksnį mane nukrėtė šiurpas tik pamanius, 
kad patekome į klastingo, įtaigaus monomaniako spąstus. Bilas 
Skenlenas manė taip pat, nes pažvelgė į mane apgailestaudamas 
ir rankomis susiėmė už galvos. Po šio vienintelio protrūkio mūsų 
vadas iškart vėl surimtėjo, tapo šaltakrauju, savimi pasitikinčiu 
žmogumi. Ir iš tiesų negalėjome nesižavėti tvarka, įžvalgumu ir 
tuo, kad buvo numatytos menkiausios smulkmenos. Visa šitoje 
kabinoje rodė jo proto galybę. 

Bet dabar dėmesį sutelkėme į nuostabų naują eksperimentą, 
atskleidžiantį kiekvieną sekundę. Kabina lėtai grimzdo į vande- 
nyno gelmes. Žalsvas vanduo pamažu keitė spalvą ir tapo tamsiai 
alyvinis, giliau dar labiau patamsėjo iki tamsiai mėlynos ir 
įgavo tirštą purpurinę spalvą. Leidomės vis gylyn ir gylyn, šimtą 
pėdų, du šimtus, tris šimtus. Oro vamzdžių vožtuvai veikė pui- 
kiai. Kvėpuoti buvo lengva, tartum stovėtume ant laivo denio. 
Batimetro rodyklė lėtai slinko švytgnčiu ciferblatu. Keturi šimtai, 
penki šimtai, šeši šimtai. 

— Kaip jaučiatės? — pasigirdo šiurkštokas susirūpinęs bal- 
sas. 

— Kuo puikiausiai, — atsišaukė Marakotas. 


Pamažu šviesa geso. Supo blanki pilkšva prietema, kuri ne- 
trukus visai išnyko, ir pasidarė tamsu lyg šuliny. 

— Sustabdykite! — šūktelėjo mūsų vadas. 

Liovėmės leistis žemyn ir pakibome septynių šimtų pėdų gy- 
lyje nuo jūros paviršiaus. Išgirdau jungiklio spragtelėjimą, ir tą 
pačią akimirką iš visų pusių pasiliejo palaiminga aukso spalvos 
šviesa; pro liukus sklido tolyn, į neaprėpiamas mus supančio 
vandens platybes. Prigludę veidais kiekvienas prie savo storo 

stiklo liuko, žvelgėme į žmogaus akimi neištirtą tolį. Iki šiol Ži- 
nojome apie šį povandeninį sluoksnį, tik stebėdami keletą žuvų, 
kurios buvo tokios tingios, kad nepajėgė išvengti mūsų gremėz- 
diško tralo, arba pernelyg Žžioplos, kad ištrūktų iš valksmo. Da- 
par susidūrėme akis į akį su nuostabia vandens gyvūnija, tokia, 
kokia ji iš tikrųjų yra. Jei kūrėjo tikslas buvo žmogaus sukūrimas, 
keista, kad vandenynas labiau apgyventas nei sausuma. Sešta- 
dienio vakarą Brodvėjuje ar kokioje Londono gatvėje spūstis 
nė kiek ne didesnė nei čia, jūros gelmėse, plytinčiose prieš mus. 
Buvome įpratę stebėti paviršiaus sluoksnio gyvūniją; ten Žuvys 
bespalvės arba grynai jūrinių atspalvių, t.y. nuo ultramarino 
viršuje iki sidabro spalvos gilesniuose sluoksniuose. Šičia gy- 
vūnai turi visus įmanomus atspalvius ir įvairias formas, kokios 
tik gali egzistuoti vandenyne. Minkšti galvakojai ar ungurių 
lervos šmėkštelėdavo lyg nušliiuotos sidabro kulkos per šviesos 
tunelį. Vinguriuoja, raitosi gyvatę primenanti murena — ungurio 
giminaitė, giliavandenė nėgė bei juodasis jūrinis ežys, kurio tik 
žabtai ir spygliai grėsmingai kyšo, kvailai spokso į mus. Štai 
šmirinėja kresnos sepijos, perkirtusios šviesą spokso į mus pik- 
tokomis žmogiškomis akimis; priplaukė kažkoks jūros gyvis, cis- 
toma ar pūkinė drumzlė, skaidri it krištolas, sušvinta kaip žiedas 
pievoje. Viena stambi paprastoji stauridė vis baksnojo į stiklą, 
kol staiga užslinko septynių pėdų ilgio ryklio šešėlis; ji bema- 
tant dingo jo plačiuose žiomenyse. 

Daktaras Marakotas sėdėjo lyg ekstazės pagautas, pasidėjęs 
užrašų knygelę ant kelių, ir, nepaliaujamai žymėdamas kažką, 
protarpiais garsiai reikšdavo mokslinius komentarus: „Ir kas gi 
čia? Kas tai? Taip, taip, tai Chimoera mirabilis, užtiksuota Mi- 
kaelio Sarso. Dieve brangus, taigi čia lepidionas, bet, kiek galiu 
spręsti, dar nežinoma rūšis. Tik pažvelkite į tą makrūzą, pone 
Hedli, jo spalva visai kitokia, nei matėme mūsų tinkle“. Tik kartą 
jis neteko amo. Tai įvyko tada, kai ilgas ovalus objektas nepa- 
prastai greitai iš viršaus trenkėsi į jo liuką; mes spėjome pa- 
matyti tik švytruojančią uodegą, nutįsusią per visą lauką, kurį 
aprėpė mūsų akys. Iš pradžių, prisipažinsiu, stovėjau kurį laiką 
sutrikęs kaip ir daktaras, bet štai Bilas Skenlenas išsprendė 
galvosūkį. 

— Manau, tai tas šmikis Džonas Svinis paleido gabalą švino, 
tikrindamas gylį. O gal šiaip krečia pokštus, norėdamas palinks- 
minti, kad nesijaustume tokie vieniši. 

— Be abejo! Be abejo! — tarė Marakotas kikendamas.— 
Plumbus longicaudatus — nauja rūšis, pone Hedli, turinti vielinę 
uodegą ir švino snukį. Betgi iš tiesų jiems reikia matuoti gylį, 
kad nustatytų kraštą; jis pažymėtas. Viskas gerai, kapitone! — 
šūktelėjo jis.— Gal galėtumėte mus nuleisti dar giliau? 

Mes ėmėme kristi. Daktaras Marakotas išjungė šviesą; mus 
vėl apgaubė tamsa, nors į akį durk, tik švytintis gyliamačio 
ciferblatas, tiksintis pagal tolydų mūsų leidimąsi, skaičiavo gy- 
lio pėdas. Truputį lengvai siūbavo. Besisukanti rodyklė rodė mūsų 
klaikią ir nesuvokiamą padėtį. Dabar jau kybojome tūkstanties 
pėdų gylyje, oras pasidarė tvankus. Skenlenas atidarė vamzdžio 
vožtuvą, ir iškart lengviau atsikvėpėme. Nusileidę penkiolika 
šimtų pėdų žemyn, sustojome ir pakibome vidury vandenyno vėl 
įjungę žibintus. Kažkokia tamsi masė pralėkė pro šalį, tačiau 
ar tai buvo kardžuvė, ar giliavandenis ryklys, o gal kokia nors 
nežinoma pabaisa, negalėjome nustatyti. Daktaras skubiai išjun- 
gė šviesą. | 

— Tai ir yra didžiausias pavojus, — tarė jis.— Gelmėse esan- 
tys gyvūnai gali pultė šią plienu dengtą kabiną, ji nebūtų nė 
kiek atsparesnė nei bičių spiečius, kai jį puola raganosiai. 

— Gal banginis,— pertarė Skenlenas. 

— Banginiai gali panirti giliai, — aiškino Marakotas.— Vie- 
nas Grenlandijos banginis, kaip žinoma, vertikaliai paniro net 
apie mylią. Bet joks banginis nepanirtų taip giliai, jei nebūtų 
sužeistas ar labai išgąsdintas. Tai galėjo būti tam tikros rūšies 
milžiniška sepija. Jų esti įvairiuose vandenyno sluoksniuose. 

— Na, manau, sepijos tokios minkštakūnės, kad mums tikrai 
nepakenktų. Norėčiau pamatyti tą sepiją, kuri įstengtų prakirsti 
skylę Meribenko nikelio pliene. 

— Jų kūnai gal ir minkštoki,— toliau aiškino profesorius,— 
bet didelis sepijos snapas gali kiaurai perverti geležį, ir pakaktų 
tik vieno tokio kirčio, kad pradurtų šį colio storio stiklą it kokį 
pergamentą. 

— Nejaugi? — stebėjosi Bilas, kai vėl ėmėme leistis į povan- 
deninę kelionę. 

Galiausiai švelniai ir ramiai sustojome. Dugną pajutome taip 
lengvai, kad nebūtume nė pastebėję, jei įsižiebusi šviesa nebūtų 
apšvietusi iš visų pusių mus apraizgiusį lyną. Lyno vielos buvo 

pavojingos mūsų kvėpavimo vamzdžiams, nes galėjo visai susi- 
painioti. Marakotas skubiai paragino esančius viršuje, ir lynas 
vėl standžiai įsitempė. Rodyklė rodė aštuoniolikos šimtų pėdų 
gylį. Mes stovėjome nejudėdami ant vulkaninės keteros Atlanto 
dugne. 


II 


Mus apėmė vienodas jausmas, nenorėjome nieko daryti ar 
matyti. Mes tik norėjome šitaip tyliai sėdėti ir pamėginti su- 
vokti stebuklą — esame nugramzdinti į patį vieno didžiausių 
pasaulio vandenynų centrą. Bet netrukus mus supanti keista ap- 
linka sušvito pritraukdama prie langelių. 

Pasirodo, mes nutūpėme jūros dumblių augimvietėje. „Cuile- 
ria multijida“,— paaiškino Marakotas. Geltoni dumblių stiebai 
siūravo aplinkui veikiami kažkokios gelmių srovės taip, kaip siū- 
buoja šakelės, sujudintos lengvai dvelkiančio vėjelio kaitrią 
vasaros dieną. Jie nebuvo labai aukšti, kad trukdytų apžiūrinėti 
dugną. Tačiau dideli ir platūs jų lapai, gelsvai mirguliuojantys 
šviesoje, vis patekdavo į mūsų akiratį. Už jų dugnu driekėsi 
juosvo šlako pavidalo medžiaga, išmarginta švelnių spalvų gy- 
viais, holoturojomis, ascidijomis, jūros ežiais ir dygliakūniais, 
kurie priminė Anglijos pakrantės pievas, tankiai nusėtas hiacintų 
ir raktažolių pavasarį. Šios gyvosios jūros gelmių gėlės ryškiai 
spindėjo raudona, purpurine ir švelniai rausva spalva anglių 
juodumo fone. Sen bei ten didžiulės jūrinės pintys šiaušė kepu- 
res iš tamsių uolų plyšių, o keletas vidutinių gelmių žuvų tartum 
ryškūs spalvingi neonai tvyksteldavo mūsų margame šviesų lau- 
ke. Zvelgėme pakerėti pasakiško vaizdo, kai staiga pasigirdo su- 
sirūpinęs balsas: 

— Na, ar patinka dugnas? Ar viskas gerai? Neužtrukite, nes 
barometras krinta, o man tai nepatinka. Ar pakanka oro? Ko 
dar pageidautumėte? 

— Viskas gerai, kapitone! — guviai šūktelėjo Marakotas.— II- 
gai neužtruksime. Jūs taip gerai mumis rūpinatės, kad jaučiamės, 
lyg būdami laivo kajutėje. Dabar nebepasitraukite, teks stumte- 
lėti kiek pirmyn. Pasiekėme švytinčių žuvų zoną, todėl su ma- 
lonumu išjungėme šviesas ir visiškoje tamsoje — čia net jautri 

plokštelė galėtų iškabėti visą valandą be jokių ultravioletinių 
spindulių ženklo — stebime iosiorescuojantį vandenyno gyveni- 
mą. 

Juodo aksomo fone išilgai judantys žiburėliai priminė naktį 
plaukiančio lainerio iliuminatoriuje žėrinčias švieseles. Štai vie- 
nas baisingas padaras sugriežė savo švytinčiais dantimis anapus, 
t.y. toje tamsos karalystėje, kuri plytėjo aplinkui. Kitas, iškišės 
auksinę anteną, toliau dar vienas su žiburiuotu kuodu ant galvos 
mėgavosi gelmėmis. Kiek tik akys matė žybsėjo ugnelės, ir 
kiekviena skriejo vis kitur nušviesdama savo kelią, tartum taksi 
kebai, vakare po spektaklių šmirinėjantys Strendo gatve. Netru- 
kus vėl įsižiebė šviesa, ir daktaras tęsė jūros dugno tyrimus. 

— Nors jau giliai esame, tačiau dar nepasiekėme tikro dugno 
ir negalime paimti charakteringų nuosėdų,— tarė jis.— Gal kitą 
kartą pasiseks, kai turėsime ilgesnį lyną... 

— Baikite tas kalbas! — suniurnėjo Bilas.— Pamirškite tai! 

Marakotas šyptelėjo. 

— Greitai jūs priprasite prie gelmių, Skenlenai. Juk šis mūsų 
nusileidimas ne vienintelis. 

— Velniop tuos jūsų paistalus! — suriko Bilas. 

— Kitkas ir nerūpės, o tik pasiduoti „Stratfordo“ valiai. Ma- 
tote, pone Hedli, šis pagrindas, sprendžiant iš tankaus hidro- 
zojinio sluoksnio ir silicingų kempinių, yra išakijusi lava, o juo- 
das bazalto šlakas rodo segus giluminius vyksmus. Iš teisybės 
esu linkęs manyti, jog tai patvirtina mano ankstesnius spėjimus, 
kad šis kalnagūbris yra iš dalies vulkaninės kilmės, o Marakoto 
gelmė, — tuos žodžius jis ištarė itin maloningai,— yra išorinis 
šio kalno šlaitas. Man dingtelėjo mintis, kad būtų labai įdomus 
eksperimentas lėtai pakylėti mūsų kabiną į priekį, kol pasiektume 
Gelmės kraštą ir įsitikintume, kokios sandaros ji toje vietoje. 
Visiškai tikėtina, kad ten rasime didžiulį duburį, gilėjantį stačiu 
kampu į vandenyną. 

Eksperimentas man pasirodė pavojingas, nes neįmanoma pa- 
sakyti, kiek mūsų plonas lynas gali atlaikyti horizontalaus ju- 
desio įtampą, bet su Marakotu pavojus tiek jam, tiek kitiems 
paprasčiausiai neegzistavo tuomet, kai reikėjo atlikti mokslinius 
stebėjimus. Man užgniaužė kvapą, kai lėtas mūsų plieninės ka- 
binos judesys praskėtė siūruojančių jūros dumblių šluoteles, ro- 
dydamas, kad lynas įsitempė. Pastebėjau, kad Bilas Skenlenas 
jautėsi ne ką geriau. Vis dėlto lynas sėkmingai atlaikė, ir pamažu 

šliuoždami nusklendėme vandenyno dugnu; Marakotas, laikyda- 
mas kompasą, šūkavo, kokia kryptimi judėti, retkarčiais įsakyda- 
mas kilstelėti kabiną tam, kad būtų išvengta kai kurių kliūčių, 
pasitaikančių pakeliui. 

— Sis bazaltinis gūbrys vargu ar siekia skersai daugiau 
kaip mylią,— aiškino jis.— Pasižymėjau bedugnę į vakarus nuo 
tos vietos, kur panirome. Tokiu greičiu judėdami, netrukus tu- 
rėtume ją pasiekti. 

Mes slydome netrukdomi vulkanine plokštuma, supami plunks- 
ninių auksaspalvių jūros dumblių, nuostabių, gamtos nušlifuotų, 
puošnių brangakmenių. Staiga daktaras šastelėjo prie telefono. 

— Stabdykite ją! — šaukė jis.— Mes jau čia! 

Prieš mus žiojėjo baisi bedugnė. Reginys buvo klaikus lyg 
nakties košmaras. Juodos blizgančios bazalto uolos tiesiai prieš 
mus smigo į nežinią. Karojo dantytos briaunos, tartum paparčiai 
dengtų kokį žemišką tarpeklį, bet žemiau šio blaškomo, vibruo- 
jančio apvado driekėsi tik blyksinčios prarajos sienos. Uolėta 
briauna bėgo tolyn; bedugnė galėjo būti bet kokio pločio, nes 
mūsų šviesa neįstengė perskrosti priešais tyvuliuojančios tam- 
sos. Pasukus liuko žibintą žemyn, jo spindulys apšvietė gelsvą 
dviejų lygiagrečių taką, tįstantį vis gilyn ir gilyn ir galiausiai 
užgęstantį baisiame duburyje po mumis. 

— Kaip nuostabu! — šūktelėjo  Marakotas, įsistebeilijęs su 
patenkinto savininko išraiška liesame smalsiame veide.— Kalbė- 
damas apie gelmę, turiu pripažinti, kad ji neretai padidinama. 
Zinome, kad Čelendžerio gelmė prie Landronės salų yra dvide- 
šimt šešių tūkstančių pėdų. Planetos gelmė prie Filipinų — tris- 
dešimt dviejų tūkstančių pėdų, be to, yra daugybė kitų, tačiau 
veikiausiai tik Marakoto gelmei būdingas šitoks status nuolydis, 
ir hidrologai, braižę Atlanto žemėlapį, negalėjo geriau visko 
ištyrinėti. Tai nekelia jokių abejonių...— jis staiga nutilo nebai- 
gęs sakinio; jo veidą sukaustė ypatingas susidomėjimas ir nuo- 
staba. 

Bilas Skenlenas ir aš, žvelgdami pro jo petį, nustėrome iš 
baimės nuo prieš mus atsivėrusio reginio. 

Kažkoks didžiulis padaras, kurį buvome nukreipę į bedugnę, 
kilo iš šviesos tunelio. Giliai tamsos duburyje vos vos įžiūrėjome 
švystelint ir atbanguojant kažką juodą — lėtai kylantį pabaisos 
kūną. Sunkiai irdamasis plaukmenimis, jis artėjo blausiai mir- 

gėdamas. Dabar, kai jį nutvieskė spindulio šviesa, aiškiau išvy- 
dome klaikią baidyklės formą. Tai buvo mokslo neištirtas gyvū- 
nas, tačiau jis vis dėlto kažką priminė. Jo kūnas buvo per ilgas 
milžiniškam krabui ir per trumpas didžiajam jūriniam vėžiui; 
savo išvaizda panėšėjo veikiau į vėžį su dviem baisingomis 
abipus išskėstomis gnyblėmis, be to, turėjo porą kokių šešioli- 
kos pėdų ilgio čiuptuvų, virpančių priešais juodas blausias akis. 
Šis gelsvas šarvuotis (carapace) galėjo būti maždaug dešimties 
pėdų pločio, o visas jo ilgis, neskaitant čiuptuvų, tikrai buvo 
ne mažesnis nei trisdešimt pėdų. 

— Nuostabu! — vėl šūktelėjo Marakotas, skubiai žymėdamas 
kažką savo užrašų knygelėje.— Pusiau išsprogusios akys, elas- 
tingas šarvas, vėžiagyvių šeimos, veislė nežinoma. Vėžiagyvis 
Marakotis... kodėl gi ne? Kodėl gi ne? 

— Nagi, nagi, aš nė kiek neprieštarauju tokiam pavadinimui, 
bet, regis, jis artėja prie mūsų! — rėkė Bilas.— Ei, daktare, gal 
verčiau išjunkime šviesas? 

— Dar akimirką, kol persipiešiu jį! — šūktelėjo gamtinin- 
kas.— Taip, taip, pakaks. 

Jis spragtelėjo jungiklį, ir mes vėl paskendome nakties tam- 
soje, tik kartkartėmis šią juodybę perskrosdavo švieselės tartum 
meteorai naktį. 

— Šis žvėris — pasaulinė bjaurybė,— tarė Bilas, šluostyda- 
masis kaktą.— Jaučiuosi lyg rytą išmaukęs butelį po draudimo 
šišo. 

— Be abejo, į jį baisu net dirstelėti, — pabrėžė Marakotas.— 
O ką jau sakyti, jei reikėtų susidurti su juo ar patekti į klaikias 
jo gnyplęs. Bet šios plieninės dėžės viduje galime be baimės sau 
tyrinėti, — vos tik jis tai ištarė, pasigirdo bilsmas į išorinę sieną, 
lyg kažkas kirstų kirtikliais, o paskui ilgas brūžis ir stiprus kirtis. 

— Klausykite, jis nori užeiti vidun! — šūktelėjo Bilas Sken- 
lenas išsigandęs. 

— Kas gi čia dabar! Ir kodėl ant tos būdelės nepakabinome 
užrašo: ,,Nepriimame“,— virpantis jo balsas rodė, kad jam sunku 
juokauti. 

Turiu prisipažinti, kad mano keliai tirtėjo iš baimės. Sitas 
sėlinantis monstras uždenginėjo iš eilės visus mūsų langus ty- 
rinėdamas keistą kriauklę, kurioje, jei tik galėtų ją sutraiškyti, 
rastų pakankamai maisto. 

— Jis nepajėgs mūsų sužeisti, — tarė Marakotas, bet nelabai 
tvirtai. — Gal geriau nukratyti tą galviją...— Ir jis šūktelėjo ka- 
pitonui į vamzdį:— Truktelkite mus dvidešimt ar trisdešimt 
pėdų! 

Po keleto sekundžių pakilome nuo lavos plokštumos ir leng- 
vai supomės ramiame vandenyje. Tačiau ta pabaisa buvo labai 
atkakli. Po trumpos pertraukos dar kartą išgirdome čiuptuvų 
džyrenimą ir tvirtą jo gnyplių dūrį, kai jis mus užuodė. Buvo 
neapsakomai baisu sėdėti tylint tamsoje ir žinoti, kad mirtis 
visai šalia. Ar atlaikytų langas, kai ta galinga gnyplė kirstų į jį? 
Sis klausimas dabar mums nedavė ramybės. | 

Bet netikėtai iškilo dar didesnė grėsmė. Kažkokį džeržgesį 
išgirdome ant mūsų mažojo būsto stogo; ėmėme ritmingai siū- 
buoti į šalis. 

— Viešpatie! — sušukau.— Jis užsikabino už lyno. Aišku, jį 
nutrauks. 

— Klausykite, daktare, pats laikas kilti viršun. Manau, pa- 
matėme tai, ką ketinome pamatyti, o dabar Bilui Skenlenui me- 
tas namolio. Skambinkite ir kvieskite keltuvą. 

— Juk mūsų darbas tik įpusėjo,— sukrankė Marakotas.— 
Mes tik pradėjome tirti Gelmės kraštą. Bent jau nustatykime 
jos plotį. Kai pasieksime kitą kraštą, aš mielai sutiksiu grįžti...— 
Jis kreipėsi į kapitoną: — Viskas gerai, kapitone. Plaukite dviejų 
mazgų greičiu tol, kol paprašysiu sustoti. 

Lėtai pajudėjome nuo bedugnės krašto. Kadangi tamsa ne- 
išgelbėjo nuo atakos, dabar įsijungėme šviesas. Vienas iliumina- 
torius buvo tamsus, rodos, to padaro apatinė pilvo dalis uždengė. 
Jo galva ir didžiulės gnyplės darbavosi virš mūsų galvų, tebe- 
lingavome į šalis, tarsi tilindžiuojantis varpas. Šito gyvūno 
jėga turėjo būti išties stebėtina. Ar kada nors kokie mirtingieji 
buvo patekę į tokią situaciją, kai apačioje tyvuliuoja penkių 
mylių gelmė, o mirtinas priešas monstras kybo viršuj? Svyravo- 
me vis smarkiau. Susijaudinimo šūksnis atskriejo iš viršaus 
pro vamzdį, nes kapitonas pastebėjo trūkčiojantį lyną. Tuo metu 
Marakotas pašoko ant kojų iškėlęs aukštyn iš nevilties rankas. 
Netgi būdami kabinos viduje, išgirdome trūkstančias vielas, o 
Po akimirkos ėmėme kristi į prarają, esančią po mumis. 

Kai dabar prisimenu tą siaubingą momentą, išgirstu laukinį 
Marakoto riksmą: 


25 


— Lynas nutrūko! Neįmanoma nieko padaryti! Mes lavo- 
nai! — šaukė jis, stverdamas telefono vamzdį.— Sudie, kapitone, 
sudie visiems. 

Šitie Žodžiai, ištarti visam žmonių pasauliui, buvo pasku- 
tiniai. 

Mes kritome ne taip sparčiai, kaip galima įsivaizduoti. Ne- 
paisant mūsų svorio, tuščia kabina tarsi plūdė sulėtino kritimą; 
mes lėtai ir švelniai skendome į bedugnę. Išgirdau ilgą brūžį, 
kai nuslydome nuo to baisaus padaro, mūsų negandos kaltinin- 
ko, ir tada, sukdamiesi lengva spirale, nirome į gelmę. Praėjo 
gal penkios minutės, o atrodė ištisa valanda, kol pasiekėme 
telefono laido galą ir nutraukėme jį lyg siūlą. Mūsų oro vamzdis 
nutrūko tuo pat metu, ir sūrus vanduo ėmė veržtis pro vožtuvus. 
Miklių rankų meistras Bilas Skenlenas aprišo kiekvieną guminį 
vamzdelį, sustabdydamas įsruvas. Tuo tarpu daktaras atsuko 
suslėgto oro dangtelius, ir jis šnypšdamas ėmė veržtis iš balionų. 
Šviesos užgeso, kai tik lynas buvo nutrauktas, bet netgi tamsoje 
daktaras sugebėjo sujungti sausuosius Heleseno elementus ir 
įžiebti keletą lempų ant stogo. 

— Tai turėtų išlaikyti mus savaitę, — tarė jis, kreivai vyp- 
telėjęs.— Bent jau mirti galėsime šviesoje,— tada jis liūdnai pa- 
lingavo galvą, ir geraširdiška šypsena nušvito iškamuotame 
veide. 

— Man tai kas. Aš jau nugyvenau savo amželį, atlikau savo 
pareigą visuomenei. Apgailestauju tik dėl vieno: kaip galėjau 
leisti jums — dviem jauniems vyrukams — eiti kartu. Privalėjau 
rizikuoti pats vienas. 


Spustelėjau jo ranką nuramindamas, nes iš tikrųjų neturėjau 
ką -pasakyti. Bilas Skenlenas taip pat tylėjo. Lėtai skendome, 
tamsūs žuvų šešėliai skriejo pro mūsų langelius. Rodės, kad ne 
mes leidžiamės žemyn, o jie kyla aukštyn. Vis dar vibravome 
ir niekaip nesumojome, kaip galėtume neapvirsdami ant šono 
ar net aukštyn kojom nusileisti ant dugno. Mūsų svoris, laimei, 
buvo gerai subalansuotas, todėl išlaikėme kabinos pusiausvyrą. 
Pažvelgęs į batimetrą, pamačiau, kad nukritome mylią. 

— Matote, yra taip, kaip sakiau,— prabilo Marakotas su šio- 
kiu tokiu pasitenkinimu.— Gal skaitėte mano studiją apie slėgio 
ir gylio santykį Okeanografijos draugijos darbuose. Gaila, kad 
negaliu pasakyti nė žodelio visuomenei, bent jau paneigti Bulovo 
ir Gieseno, kurie drįso man prieštarauti, teiginius. 

— Na, jau! Jei dabar galėčiau ką nors pranešti pasauliui, 
tikrai negaiščiau laiko tiems mažaraščiams mokslinčiams,— tarė 
mechanikas.— Filadeliijoje gyvena viena tokia paukštytė, kuri 
gailiai pragys sužinojusi, kad jos Bilas Skenlenas žuvo. Kas gi 
galėjo tikėtis tokios mirties? 

— Nereikėjo jums plaukti,— tariau aš, paliesdamas jo ranką. 

— Ko būčiau vertas atsisakęs kelionės, nebent pagyrų puodo 
vardo, — atsakė jis.— Ne, toks jau mano darbas, ir aš džiaugiuosi, 
kad buvau ištikimas sau. 

— Kiek dar turime laiko? — paklausiau daktaro po valan- 
dėlės. 

Jis trūktelėjo pečiais. 

Z Mums pakaks laiko apžiūrėti tikrąjį vandenyno dugną,— 
kalbėjo jis.— Mūsų balionėliuose esančio oro pakaks geram pus- 
dieniui. Bėda ta, kad kaupiasi atliekos. Iškvepiamas oras gali 
mus uždusinti. Jei galėtume atsikratyti mūsų anglies dioksido... 

— Kiek suprantu, tai neįmanoma. 

— Turime dar vieną gryno deguonies balioną. Įsidėjau ne- 
laimės atvejui. Po truputį jį naudodami, ilgiau išgyvensime. Nu- 
sileidome jau daugiau kaip dvi mylias. 

— Kam gi mums reikia stengtis išgyventi? Kuo greičiau vis- 
kas baigsis, tuo geriau, — tariau. 

— Tai juk narkotikas,— sušuko Skenlenas.— Verčiau nebe- 
tempti gumos. 

— Ir praleisti patį nuostabiausią reginį, kokį tik Žmogus yra 
regėjęs! — atkirto Marakotas.— Na jau ne. Tai būtų išdavystė 
mokslui. Atlikime bandymą iki galo, fiksuokime duomenis, net ir 
tuo atveju, jei jie bus palaidoti kartu su mūsų kūnais. Pabaikime 
šį Žaidimą. 

— Tai bent žaidėjas! — stebėjosi Skenlenas.— Manau, kad 
esate pats azartiškiausias iš mūsų. Gerai, žaiskime ligi galo. 

Mes kantriai sėdėjome ant minkštasuolio, įsitvėrę į jo rėmą. 
Siūbavome ir grimzdome, o žuvys vis skriejo aukštyn įstrižai 
liukų. 

— Jau trys mylios,— tarė Marakotas.— Atsuksiu deguonį, 
nes darosi labai tvanku. Dar vienas dalykas, — pridūrė jis savo 
sausu gagenančiu juoku.— Nuo šiol iš tikrųjų egzistuos Mara- 
koto gelmė. Kai tik kapitonas Hovis praneš tai, mano kolegos 
pasirūpins, kad mano kapas taptų paminklu man. Netgi Bulovas 
ir Giesenas...— Jis dar kažką bambėjo apie mokslinę. skriaudą... 

Vėl sėdėjome tylėdami, žvelgdami į rodyklę, artėjančią 
prie ketvirtos mylios žymės. Vienu metu smarkiai krėstelėti at- 
sitrenkėme į kažką kieta; labai išsigandau, kad virsime ant 
šono. Tai galėjo būti didžiulė žuvis, o gal bumptelėjome ant 
uolos kyšulio, kurio kraštą kliudėme. Anksčiau ta briauna mums 
atrodė nugrimzdusi į tokią neapsakomą bedugnę, kad dabar, 
prisiminę ją, galėtume tik pasijuąkti — ji buvo beveik paviršiuje. 
Tebeskriejome ratu Žemyn žemyn, grobiami tamsiai žalių van- 
denų galybės. Dvidešimt penki tūkstančiai pėdų — tiek rodė prie- 
taiso skalė. 

— Netrukus mūsų kelionė baigsis,— prabilo Marakotas.— 
Praėjusiais metais mano škotiškasis prietaisas užfiksavo dvide- 
šimt šešis tūkstančius septynis šimtus pačioje giliausioje vie- 
toje. Po kelių minučių sužinosime savo likimą. Gali būti, kad 
atsitrenkę sudušime. Gali būti... 

Ir tą akimirką nusileidome. Turiu pasakyti, kad jokiam kū- 
dikiui niekada dar nebuvo patiesti minkštesni pūkų patalai kaip 
mums, nusileidusiems ant paties Atlanto vandenyno dugno. 
Minkštas, purus dumblas, į kurį įsmigome, visiškai nuslopino 
smūgį, tai ir išgelbėjo mus nuo žūties. Nepajudėjome iš vietų, ir 
ačiū Dievui, nes nutūpėme ant kažkokios išsikišusios kalvelės, 
tankiai aplipusios tąsia drebutine mase, krašto. Taip ir balansa- 
vome lengvai svirdami. Kilo pavojus, kad galime nusverti į savo 
pusę, bet galiausiai kabina sustojo. Akimoju daktaras Marakotas, 
pažvelgęs pro savo liuką ir nustebęs, šūktelėjo ir skubiai išjungė 
elektros srovę. 

Mūsų nuostabai, viskas aiškiausiai matėsi. Anapus kabinos 
švietė blausi šviesa, skverbdamasi pro mūsų liuką lyg šaltas 
spindulys ankstyvą žiemos rytą. Spoksojome į keistą aplinką ir 
gerai viską regėjome per šimtą jardų visomis kryptimis. Tai bu- 
vo neįtikėtina, nesuvokiama, bet vis dėlto akivaizdu. Didžiojo 
vandenyno dugnas švyti. | 

— O kodėl gi ne? —šūktelėjo Marakotas po valandėlės ne- 
bylaus nustebimo.— Argi nebuvau numatęs? Iš ko susidaro šis 
pteropodinis ar globigerininis dumblas? Argi tai ne bilijonų 
yrančių ir pūvančių organinių medžiagų produktas? Argi puvi- 
mas nesusijęs su fostorescuojančiu švytėjimu? Kurgi, jei ne čia, 
turėtume regėti tokį reiškinį? Ak! Tiesiog apmaudu, kad nega- 
lime niekam papasakoti patirtų įspūdžių. 

— Vis. dėlto, — stebėjausi aš,— juk kartais ištraukdavome į 
paviršių pustonę tokios švytinčios masės, tačiau niekada nepa- 
stebėjome, kad ji švytėtų. 

— Veikiausiai ji praranda šitą savybę, ilgai keliaudama į 
paviršių. Toji pustonė nieko nereiškia palyginti su šiais neaprė- 
piamais lėto puvimo laukais. O, žiūrėkite, žiūrėkite! — šaukė jis 
susijaudinęs.— Gelmių gyvūnai ganosi ant šio organinio kilimo 
kaip raguočių banda pievoje! 

Tuo metu tuntas juodų stambių, plačių ir nerangių žuvų lėtai 
plaukė netoli mūsų, baksnodamos jūrines pintis ir rupšnodamos 
šen bei ten. Dar vienas raudonas gyvūnas, panašus į banginio 
patelę, ramiai gromuliavo prieš mano langą, kiti pašė dugną, 
retsykiais pakeldami galvas, tarsi norėdami apžiūrėti tą keistą 
objektą, netikėtai atsiradusį tarp jų. 

Mane žavėjo Marakotas, kuris, patekęs į tokią bjaurią ap- 
linką ir, galima sakyti, mirties akivaizdoje, liko ištikimas moks- 
lui; jis be paliovos rašinėjo į knygelę. Nors ir ne taip tiksliai 
ir metodiškai, tačiau mano smegenys fiksavo viską, ką regėjau, 
ir tai, kas jose atsispindėjo, niekad neišdils iš atminties. Apatinį 
dugno sluoksnį sudaro raudonas molis, nuklotas pilkais giliavan- 
deniais glituliais, susiformavusiais į banguotą, akimis neaprė- 
piamą lygumą. Si lyguma nebuvo visiškai glotni, bet nusėta 
keistai vienodų kauburėlių, ir panėšėjo į tą, ant kurios mes nu- 
sileidome. Ji švytėjo visomis varsos spalvomis. Tarp tų nedidelių 
kalvelių šmėžavo keistų, pačių įvairiausių atspalvių, tačiau domi- 
navo raudona ir juoda spalva, žuvų debesėliai; daugelis jų jau 
žinomos. Marakotas stebėjo jas ir jaudindamasis aprašinėjo kny- 
gelėje. 

Kvėpuoti buvo vis sunkiau, mus gelbėjo deguonies šlakelis. 
Keista tai, kad visi pajutome nenumaldomą alkį, todėl su malo- 
numu kirtome konservuotą jautieną su duona ir sviestu, užgerda- 
mi vandeniu skiestu viskiu ir džiūgaudami dėl nepaprasto Ma- 
rakoto įžvalgumo. Pasistiprinęs ir pažvalėjęs įsitaisiau prie savo 
liuko, ketindamas užtraukti paskutinį dūmą, kai netikėtai apėmė 
keistos mintys ir nuojauta. 

Jau minėjau, kad raukšlėtame dugne aplink mus kyšojo 
kalvelės. Viena didesnė kilo tiesiai prieš mano liuką, už kokių 
trisdešimties pėdų. Ant jos šonų pastebėjau kažkokius senoviškus 
ženklus ir dairydamasis pamačiau, kad tokie pat ženklai karto- 
jasi ant kitų kalvelių ir pranyksta toliau už posūkio. Esant per 

plauką nuo mirties, ne taip lengvat pasiduoti vilionėms, siejan- 
čioms su šiuo pasauliu, akimirką netekęs amo ir stingstančiu 
krauju netikėtai suvokiau, kad spoksau į skydą su užrašu. Nors 
jis buvo nuzulintas ir dumblo užneštas, tačiau aiškiai bylojo 
apie seną rankų darbą. Marakotas ir Skenlenas, prišokę prie ma- 
no liuko, apstulbę žiūrėjo į tuos ženklus, stebėdamiesi žmogaus 
veiklos universalumu. 

— Tai raižinys, nėra jokios abejonės! — sušuko Skenlenas.— 
Manau, kad ši apvirtusi dėžė kažkada buvo pastato stogas. Tie 
kiti kauburėliai irgi kažkokie statiniai. Taigi, šefe, išmetėme 
inkarą tikrame mieste! 

— Tai iš tiesų senovės miestas,— tarė Marakotas.— Geolo- 
gijos mokslas tvirtina, kad kažkada jūros buvo žemynai, o že- 
mynai — jūros. Tačiau aš netikiu, kad dar visai neseniai, ketvir- 
tiniame periode, Atlante būtų įvykęs koks tvanas ar atoslūgis. 
Platono teiginiai apie Egipto legendas turėjo rimtą pagrindą. 
Šios vulkaninės kilmės formacijos tik patvirtina nuomonę, kad 
dugno grimzdimą lėmė seisminiai pokyčiai. 

Imu manyti, kad tai ne atskiri statiniai. Tas kupolas rodo kažko- 
kio didelio pastato stogą. | 

— Tikrai. Manau, jūs teisus, — pritarė Skenlenas.— Štai kam- 
puose ryškėja didesni, o tarp jų išsidėstę mažesni. Jei taip ga- 
lėtume apžiūrėti visą statinį! Manau, ten tikrai laisvai tilptų 
visas Meribenko fabrikas. 

— Iki pat stogo viršaus jį užklojo be paliovos krintančios 
jūros nuosėdos, — tarė Marakotas.— Ir vis dėlto jis nesugriuvo. 
Šiose gelmėse laikosi pastovi apie 327 pagal Farenheitą tempe- 
ratūra, todėl irimo procesas vyksta labai lėtai. Netgi giluminės 
liekanos, dengiančios vandenyno dugną ir apšviečiančios jį, 
irsta neįtikėtinai lėtai. Dievaži! Taigi šie ženklai ne kokio nors 
ornamento piešiniai, bet įrašai. 

Mes neabejojome jo teisumu. Tas pats simbolis kartojosi. 
Ženklai reiškė senovinės abėcėlės raides. 

— Aš studijavau finikiečių paminklus ir manau, kad jie 
tikrai turi panašių savybių,— aiškino mūsų vadas.— Na, bičiu- 
liai, tik pamanykite, matėme palaidotą senovės miestą ir šitokią 
naujieną turėsime nusinešti kartu į kapus. Nebėra prasmės dau- 
giau tyrinėti. Tenka užversti paskutinį mūsų žinių knygos lapą. 
Sutinku, kuo greičiau ateis galas, tuo geriau! 

Iš tiesų gyvenimo siūlas, rodės, tuoj tuoj nutrūks. Oras buvo 

sunkus ir šlykštus, taip prisisunkęs anglies dioksido, kad de- 
uonis Vos vos sruveno iš baliono. Palypėjus ant minkštasuolio, 
dar buvo galima įkvėpti tyresnio oro, bet užnuodytas tvaikas 
amažu kilo aukštyn. Daktaras Marakotas beviltiškai sukryžiavo 
rankas ir nuleido galvą ant krūtinės. Skenlenas, nuodingų garų 
įveiktas, išsitiesė ant grindų. Mano galva svaigo, krūtinę it 
švinas slėgė nepakenčiamas sunkumas. Užsimerkiau ir jaučiau, 
kad netenku sąmonės. Dar kartą atsimerkiau norėdamas pasku- 
tinįsyk pažvelgti į pasaulį, kurio neberegėsiu, ir staiga pašokau 
ant kojų, kimiu balsu surikdamas iš nuostabos. 

Pro iliuminatorių į mus žvelgė žmogaus veidas! 

Ar tik nekliedžiu? Įsikibau į Marakoto petį ir smarkiai pa- 
purčiau. Jis loštelėjo ir atsimerkė. Išvydęs pro langelį spoksantį 
veidą, iš nuostabos prarado žadą. Jeigu ir jis matė tą pat, ką 
ir aš, vadinasi, tai ne prasimanymas ar kokia mirštančių smege- 
nų fikcija. Veidas buvo ištįsęs, liesas, tamsios spalvos, su trum- 
pa smaila barzdele, akys gyvai šmirinėjo į visas puses; jose at- 
sispindėjo tai, kad visų mūsų padėtį jis supranta. To žmogaus 
veidas atrodė labai nustebęs. 

Mūsų šviesos degė, taigi, savaime suprantama, kad prieš jį 
atsivėręs reginys žadino jo smalsumą; ši nedidelė mirties kamera, 
kurioje vienas žmogus jau leisgyvis, o kiti du stebeilija į jį 
perkreiptais, iškankintais veidais, dusinami nuodingų dujų. Mes 
abu rankomis griebėmės už gerklės, sunkus alsavimas rodė bevil- 
tišką padėtį. Žmogus pamojo ranka ir nuskubėjo. 

— Jis paliko mus! — šūktelėjo Marakotas. 

— O gal nuėjo ieškoti pagalbos. Verčiau užtempkime Sken- 
leną ant sofutės. Apačioje jis tikrai mirs. 

Užvilkę mechaniką ant minkštasuolio, atrėmėme jo galvą į 
atlošą. Jo veidas buvo papilkėjęs, jis kažką vapaliojo, bet pulsą 
dar galėjome užčiuopti. 

— Dar yra vilties, — sušvogždžiau. 

— Betgi tai beprotybė! — riktelėjo Marakotas.— Kaip žmo- 
Sus gali gyventi vandenyno dugne? Kaip jis gali kvėpuoti? Tai 
kažkokios grupinės haliucinacijos. Mano jaunasis bičiuli, mes 
kraustomės iš proto. 

Žvelgdamas į tą blankų, niūrų vietovaizdį pro langelį, pa- 
Maniau, kad Marakotas sako tiesą. Tada staiga pamačiau kažką 

judantį. Neryškūs šešėliai artėjo. Po valandėlės jie virto plau- 
kiančių žmonių figūromis. Mums į pagalbą skubėjo būrys vande- 
nyno dugno gyventojų. Netrukus jie susispietė prie langelio, ėmė 
energingai mostaguoti ir gyvai kažką aiškintis. Tarp jų matėme 
kelias moteris, bet dauguma buvo vyrai. Vienas jų išsiskyrė dide- 
le galva ir vešlia juoda barzda,— veikiausiai jų vadeiva. Jis spar- 
čiai apžiūrinėjo mūsų plieninę kabiną ir, kadangi kabinos dugnas 
buvo išsikišęs nuo pakilumos, ant kurios buvome nusileidę, pa- 
matė užsklęstą angą su kilnojamomis kopėtėlėmis. Pasiuntęs 
vieną žmogų atgal, jis ėmė, energingai mostaguodamas, rodyti, 
kad turime atidaryti dureles. iš vidaus. 

— Kodėl neatidarius? — paklausiau. — Ar ne vis vien — pri- 
gerti ar uždusti. Nebegaliu ilgiau. 

— Mes ir nepaskęsime,— tarė Marakotas.— Verždamasis iš apa- 
čios, vanduo nepakils aukščiau suspausto oro. Įpilkite Skenlenui 
truputį brendžio. Tegul pasistengia paskutinį kartą. 

Įpyliau šlakelį brendžio tiesiai į burną. Jis nurijo ir ėmė dai- 
rytis aplinkui nustebusiomis akimis. Mes pastatėme jį ant sofelės 
prilaikydami už parankių. Nors dar buvo ne visai atsigavęs, ta- 
čiau keletu žodžių paaiškinau, kas atsitiko. 

— Jei vanduo apsems baterijas, apsinuodysime chloru,— tarė 
Marakotas.— Atsukime visą oro balioną, kad oro slėgis padidėtų, 
tada mažiau vandens priplūs. Na, dabar padėkite man ati- 
traukti svirtį. 

Visu svoriu užgulę, atkabinome apskritą angos dangtį, nors 
ir atrodė, kad tai savižudybė. Tuomet žalias šviesoje mirguliuo- 
jantis vanduo urduliais ėmė veržtis į kabiną. Greitai pakilo ligi 
kulkšnių, paskui ligi kelių, jau apsėmė juosmenį ir sustojo. Oro 
slėgis buvo labai didelis. Mums svaigo galvos, spengė ausyse. 
Ilgai negalėjome tverti. Tik įsikibę į lentyną, įstengėme išsilai- 
kyti ant kojų ir nepanirti po vandeniu. L 

Stovėdami ant sofelės, nebegalėjome žiūrėti pro langelius, 
todėl nežinojome, ko ėmėsi tie žmonės, kad mus išgelbėtų. Gal- 
voje sukosi mintis, kad dar pavyks išsigelbėti, o tai, kad tie 
žmonės ryžtingai ir atkakliai stengėsi padėti, o ypač geranoriš- 
kai nusiteikęs barzdotasis genties vadas, teikė mums šiokios to- 
kios vilties. Staiga pajutome iš apačios žvelgiančias į mus pro 
vandenį akis, dar po akimirkos žmogus nėrė pro angą ir užlipo 
ant minkštasuolio greta mūsų. Tai buvo kresnas vyras, ūgio su- 

lig mano pečiais. Rusvos akys švelniai žvelgė į mus, veide švietė 
pasitenkinimas, tartum būtų sakęs: „Na, ką, vyručiai, įklimpote 
į bėdą, bet aš žinau, kaip jus ištraukti“. 

Tik dabar pastebėjau vieną stebuklingą dalyką. Žmogus, jei 
tik jis priklausė Žmonijos civilizacijai, kaip ir mes, buvo užsi- 
movęs permatomą gaubtą, kuris supo galvą ir stuomenį, o ran- 
kos ir kojos buvo laisvos. Gaubtas buvo toks skaidrus, kad van- 
denyje nepastebėjau, bet dabar jis blizgėjo lyg sidabrinis. Jo 
pečius juosė keistas įtaisas, matomas pro skaidrų šydą. Tas daik- 
tas priminė pailgą skylėtą dėželę, atrodė, kad žmogus būtų su 
epoletais. Vos tik naujasis mūsų draugas atsistojo greta, dugno 
angoje pasirodė dar vienas veidas; kažkoks didelis stiklinis bur- 
bulas spraudėsi vidun. Iš viso trys tokie balionai vienas po kito 
iškilo į paviršių. Tada dar perdavė šešias nedideles dėželes, ne- 
pažįstamasis juostelėmis pritvirtino mums po vieną dėželę prie 
kiekvieno peties taip, kaip buvo šios pritvirtintos prie jo. Ėmiau 
svarstyti, kad nieko nepaprasto, kas prieštarautų gamtos dės 
niams, šių keistų povandeninių Žmonių gyvenime nėra: viena 
dėželė sukonstruota taip, kad tiektų gryną orą, o kita — kad ab- 
sorbuotų iškvėptąjį. Tuo metu jis užmovė mums ant galvų per- 
matomus gaubtus, ir pajutome, kaip tamprios juostelės suveržė 
juos prie pažastų ir liemens, taigi pro prigludusius prie kūno 
gaubtus vanduo nebegalėjo prasiskverbti. Dabar galėjome lais- 
vai kvėpuoti. Nudžiugau pamatęs žvalias Marakoto akis, žvel- 
giančias į mane, kaip ir anksčiau, pro akinius, o Bilo Skenleno 
šypsenėlė patikino, kad deguonis tarsi gyvybės eleksyras padėjo 
atgauti puikią savijautą ir jam būdingą nuotaiką. Mūsų gelbė- 
tojas nužvelgė mus santūriai ir pamojo sekti paskui jį į vande- 
nyno dugną. Daugybė rankų prilaikė mus, kai išlindome iš ka- 
binos ir žengėme pirmuosius netvirtus žingsnius per RiSEipų 
dugno dumblą. 

Netgi dabar nubėga virpulys, prisiminus tą reginį! Štai 
mūsų trijulė sveika gyva laisvai keliauja po vandeniu penkių 
mylių gelmės dugnu. Ir kur dingo tas baisus slėgis, valdęs dau- 
gelio mokslininkų vaizduotę? Jis mums trukdė ne labiau nei 
toms dailioms žuvytėms, zujančioms apie mus. Be abejo, reikia 
pažymėti, kad kūnai, nors ir saugomi plonyčių stiklo gaubtų, 
kurie iš tikrųjų buvo tvirtesni už tvirčiausią plieną, buvo sąu- 
gesni nei mūsų galūnės, todėl jautėme tik šiokį tokį vandenš 
spaudimą; prie jo galima lengvai priprasti. Kaip nuostabu vi- 

siems kartu stovėti ir žvelgti į paliktą kabiną. Palikome įjungtas 
baterijas, ir kabina atrodė tartum koks kerintis objektas, sklei- 
džiantis gelsvos šviesos spindulius tarp mirgančių žuvų spiečių. 
Tada genties vadas paėmė Marakotą už rankos, ir mes nusekė- 
me juodu, sunkiai judėdami per supančią vandens masę ir klam- 
podami slidžiu dugnu. 

Tuo metu atsitiko kaip tik tai, kas nepaprastai nustebino ne 
tik mūsų naujuosius draugus, bet ir mus pačius. Staiga pasirodė 
mažas, tamsus iš viršaus besileidžiantis daiktas ir atsitrenkė į 
dugną vos ne per pėdą nuo mūsų. Tai, be abejo, buvo gyliama- 
tis — iš „Stratiordo“ nuleistas švinas bedugnės gyliui išmatuoti, 
kadangi laivas buvo ekspedicinis. Mes supratome, kad bandymai 
buvo nutraukti tik mums dingus, bet vėliau imtasi ieškoti, matyt, 
nė nenutuokiant, kad mes taip arti matuojamos vietos. Tuo metu 
laive niekas nė nejtarė, kad švinas jau pasiekė dugną ir įsmigo 
į dumblą. Greta manęs kilo įtemptas vielinis lynas, jungiantis per 
penkių mylių vandens sluoksnį su mūsų laivo deniu. Jei taip 
galima būtų pririšti prie jo raštelį! Pati mintis atrodė absurdiška, 
bet vis dėlto gal kažkaip galėčiau pranešti, kad dar esame gyvi. 
Mano švarkas buvo po gaubtu, kišenių negalėjau pasiekti. Pri- 
siminiau, kad turiu nosinaitę kelnių kišenėje. Išėmiau ją ir pri- 
rišau prie švino. Bematant švino svoris paleido automatinį me- 
chanizmą, ir pamačiau, kaip mano balta medžiagos skiautelė 
nuskriejo į pasaulį, kurio galbūt niekada neišvysiu. Mūsų pažįs- 
tamieji, smalsiai apžiūrėję septyniasdešimt penkių svarų šviną, 
pasiėmė jį kartu, ir mes patraukėme toliau. 

Nužingsniavome tik porą šimtų jardų, aplenkdami kalveles, 
ir sustojome prie nedidelių kvadratinių durų su tvirtomis kolo- 
nomis. Ant sąramos švietė įrašas. Durys atsidarė, ir mes įėjome 
į erdvų tuščią kambarį. Viduje įrengtas mechanizmas nuleido ant 
jų pertvarą, ir šios užsisklendė. Savaime suprantama, nieko ne- 
girdėjome pro stiklinius šalmus, bet, pastovėję keletą minučių, 
supratome, kad turėjo būti įrengtas galingas siurblys, nes paste- 
bėjome aplink mus greitai slūgstantį vandens lygį. Nepraėjus nė 
ketvirčiui valandos, stovėjome ant vos vos drėgno plytelių grin- 
dinio, šeimininkai sparčiai atrišo ir atsagstė permatomus mūsų 
gaubtus. Dar po minutės įkvėpėme tyro oro šiltoje, gerai ap- 
šviestoje patalpoje, mūsų tamsiaodžiai gelmių žmonės, linksmai 
šypsodamiesi, draugiškai apsupo mus, spaudė rankas ir tapšnojo 
per pečius. Jie kalbėjo keista, šiurkštokai skambančia kalba, ku- 

rios nė Žodžio negalėjome suprasti, bet nuoširdūs jų veidai ir 
adrąsinantys draugiški žvilgsniai buvo visiems suprantami net- 
gi giliai po vandeniu. Pakabinę permatomus gaubtus ant kablių 
sienose, tie malonūs žmonės atvedė mus prie vidinių durų, už 
kurių ėjo ilgas nuolaidus koridorius. Kai ir jos užsitrenkė, neliko 
nė ženklo to reikšmingo fakto, kad esame nekviesti nežinomos 
Atlanto vandenyno dugno rasės svečiai, visam laikui atkirsti nuo 
pasaulio, kuriame anksčiau gyvenome. 

Taip netikėtai atslūgus įtampai, pasijutome visiškai nuvargę. 
Netgi Bilas Skenlenas, tikra Herkulio kopija, vos vilko kojas, o 
mes su Marakotu buvome laimingi, kad galėjome atsiremti į 
mus lydinčius žmones. Kad ir baisiausiai nuovargio kamuojamas, 
vis dėlto įsidėmėjau viską, ką mačiau eidamas koridoriumi. Vi- 
5iškai akivaizdu buvo tai, kad orą tiekia nematoma mašina. Jis 
veržėsi gūsiais pro nedideles apvalias skylutes sienose. Visur 
buvo difuzinė šviesa. Ji buvo sukurta fluorescenciniu principu, 
kurį Europos inžinieriai dar tik tiria, t. y. tokia, kai apsieinama 
be lempų ir kaitinimo siūlų. Ji sklido iš ilgų skaidraus stiklo 
cilindrų, kurių buvo prikabinėta palubėse. Šiuos suspėjau paste- 
bėti, kol leidomės nuolaidžiu koridoriumi. Pagaliau priėjomė 
didelę svetainę, išklotą kilimais ir apstatytą auksuotais krėslais 
ir žemais minkštasuoliais. Visa priminė primirštus pasakojimus 
apie Egipto faraonų kapavietes. Beveik visi mus lydėjusieji ne- 

— Manda! — pakartojo jis keletą sykių, rodydamas į savo 
krūtinę. Tada jis rodė į kiekvieną iš mūsų ir kartojo žodžius: 
Marakotas, Hedlis, Skenlenas. Kartojo tol, kol išmoko juos aiškiai 
ištarti. Paskui pakvietė atsisėsti ir pasakė kažką vienam pagal- 
bininkui, kuris bematant išėjo iš kambario ir netrukus grįžo ly- 
dimas žilo ilgabarzdžio senolio su keista kūgiška juodo audinio 
kepure ant galvos. Nepaminėjau, kad visi tie žmonės vilkėjo 
Spalvingas, kelius siekiančias tunikas, avėjo aukštaaulius plonos 
Žuvies odos, primenančios šagrenę, batus. Šis garbusis seno- 
lis veikiausiai buvo daktaras, nes apžiūrėjo mus iš eilės, pridė- 
damas ranką prie kaktos ir užsimerkdamas; gal taip protu jis su- 
Vokė mūsų būklę. Aiškiai matėme, kad jis toli gražu nebuvo pa- 
tenkintas savo apžiūros rezultatais, nes, palingavęs galvą, ištarė 
Mandai keletą griežtų žodžių, o šis, nieko nelaukdamas, vėl iš- 
Sluntė pagalbininką. Po kurio laiko jis sugrįžo nešinas padėklu, 
Pilnu valgių, ir buteliu vyno, kurį pastatė prieš mus. Mes buvo- 

me taip išsekinti patirtų įvykių, kad nė į galvą netoptelėjo mintis 
paklausti, kokie tai valgiai; ėmėme skubiai viską šveisti. Vėliau 
mus nuvedė į kitą kambarį, kur laukė paklotos trys lovos; aš 
iškart kritau į vieną jų. Lyg per sapną prisimenu, kad prie manęs 
priėjo Bilas Skenlenas ir prisėdo. 

— Klausyk, Bo, tas gurkšnelis brendžio išgelbėjo man gyvy- 
bę,— tarė jis.— Beje, o kur mes dabar esame? 

— Žinau tiek, kiek ir tu. 

— Na, tiek to, vis vien miegas verčia iš kojų, — tarė jis ir 
snūduriuodamas pasuko prie kitos lovos.— O vynas buvo tikrai 
gardus. Ačiū Dievui, Volstedas čia neatsibastė. 

Šitie žodžiai buvo paskutiniai, kuriuos girdėjau prieš užmig- 
damas pačiu kiečiausiu miegu gyvenime. 


III 


Atsibudęs niekaip nesupratau, kur esąs. Praėjusios dienos 
įvykiai atrodė tarsi pranykęs košmaras, ir niekaip negalėjau pa- 
tikėti, kad tai iš tikrųjų buvo. Iš pradžių bailiai dairiausi po 
erdvų belangį kambarį pilkai rusvomis sienomis, žvelgiau į mirk- 
sinčią rausvą švieselę, besidriekiančią išilgai karnizų palubėje; 
akys užkliuvo už baldų. Pagaliau pamačiau dvi kitas lovas: iš 
vienos sklido šaižus, vos ne spiegiantis knarkimas, prie kurio 
jau buvau pripratęs „Stratforde“, taigi supratau, kad ten guli 
Marakotas. Viskas atrodė pernelyg keista, kad būtų realu. Tik 
užčiuopęs antklodę ir apžiūrėjęs įdomiai austą medžiagą iš sauso 
kažkokių jūros augalų pluošto, suvokiau tą neįtikėtiną, lemties 
dovanotą nuotykį. Vis dar svarsčiau, kai kažkas pratrūko kvatoti. 
Bilas Skenlenas sėdėjo lovoje. 

— Sveikutis! — šūktelėjo jis kikendamas, kai visiškai at- 
sikvošėjau. 

— Esi linksmai nusiteikęs, kaip matau,— tariau suirzęs.— 
Nematau didelio reikalo džiūgauti. 

— Ir aš jaučiausi prislėgtas, kai tik nubudau,— atsakė jis.— 
Bet štai dingtelėjo viena auksinė mintis, pralinksminusi mane. 

— Gal ir mane pralinksmintų,— tariau.— Na, drožk, ką su- 
manei. | 

— Na, Bo, pamaniau, kad būtų buvęs tikras pokštas, jei visi 
būtume prisirišę prie to gyliamačio lyno. Įsivaizduok,' su tais 

stikliniais balionais būtume galėję kvėpuoti visą kelią, o senis 
Hovis, išvydęs mus išnyrančius, tikriausiai palaikytų neregėto: 
mis Žuvimis ir baisiai apsidžiaugtų sugavęs tokį laimikį. Tai bent 
juoko būtų! 

Garsus mūsų juokas pažadino daktarą; jis atsisėdo lovoje su 
tokia pat nuostabos kupina išraiška, kaip ir mes ankstėliau. Vi- 
sai pamiršau mūsų rūpesčius klausydamasis nerišlių daktaro 
komentarų; jis vis šūktelėdavo, ekstazės apimtas, pasakodamas 
apie naują neišsenkamą tyrimų šaltinį, paskui giliai atsidusdavo 
prisiminęs, kad niekada nebus lemta paskelbti mokslinių darbų 
rezultatų; pasak jo, jokia konferencija žemėje to nesužinos. Ga- 
liausiai jis nurimo ir sugrįžo į realybę. 

— Dabar devynios valandos, — tarė jis, pažvelgęs į laikrodį. 

Mes Sūtikrinome savo laikrodžius; buvo kaip tik devynios, tik 
neaišku — rytas ar vakaras. 

— Privalome sudaryti savo kalendorių — pasiūlė Marako- 
tas.— Nusileidome spalio trečiąją. Sią vietą pasiekėme tos dienos 
vakare. Kiekgi laiko miegojome? | 

— Atrodo, lyg visą mėnesį — tarė Skenlenas.— Niekad dar 
nebuvau taip atsijungęs nuo to laiko, kai Mikis Skotas patiesė 
mane šeštame raunde, boksuojantis kompanijos salėje. 

Pagaliau apsirengėme, nusiprausėme; visi patogumai buvo 
vietoj. Durys, deja, buvo užrakintos, todėl iškart pasijutome esą 
kaliniai. Nors nematėme jokios ventiliacijos, dvelkė gaivus oras. 
Netrukus paaiškėjo, kad tyras oras sruvena pro mažas. skylutes 
sienoje. Kažkur turėjo būti centrinio šildymo šaltinis,. ir nors 
krosnies nesimatė, patalpoje buvo jauku ir šilta. Netrukus vienoje 
sienoje pastebėjau mygtuką ir nuspaudžiau jį. Kaip ir tikėjausi, 
tai buvo skambutis; durys bematant atsidarė, ir tarpdury išdygo 
nedidelis tamsiaveidis vyriškis, dėvįs geltonus rūbus. Jis klau- 
Siamai žvelgė į mus didelėmis rusvomis akimis. | 

— Mes išalkome,— tarė Marakotas.— Gal galėtumėte atnešti 
truputį maisto? 

Vyriškis papurtė galvą ir šyptelėjo. Buvo aišku, kad jis ne- 
suprato daktaro žodžių. 

Skenlenas pabandė laimę pasitelkęs amerikietišką slengą, 
tačiau ir tai nepadėjo. Tuomet išmėginau kitą būdą — išsižiojau 


„kn pirštą burnon. Mūsų lankytojas tuoj pat suprato ir 
Ingo. 

Po dešimties minučių durys atsivėrė įleisdamos porą lanky- 
tojų geltonais drabužiais; jie vežė stalelį ant ratukų. Netgi bū- 
dami Biltmoro viešbutyje, negalėjome tikėtis tokio puikaus ap- 
tarnavimo. Ant stalelio — kava, pienas, bandelės, gardi plekšnė 
ir medus. Visą pusvalandį taip įnikę šlamštėme valgį, kad nė 
nemanėme prabilti apie tai, ką valgome arba kada buvo paruoš- 
tas maistas. Paskui abu tarnai pasirodė dar kartą, kad išvežtų 
stalelį ir uždarytų duris. 

— Jau prisižnaibiau daugybę mėlynių, — prabilo Skenlenas.— 
Nesuvokiu, ar tai sapnas ar tikrovė? Klausykite, daktare, jūs 
mus čia atvedėte, tai manau, kad jūs ir privalote viską paaiš- 
kinti. 

Daktaras papurtė galvą. 

— Man taip pat panašu į sapną, bet labai nuostabų! Kokį 
nuostabų pasakojimą išgirstų pasaulis, jei sugebėtume pranešti. 

— Vienas dalykas aiškus, — tariau,— legenda apie Atlantidą 
turi realų pagrindą. Gal dalis žmonių kažkokiu stebuklingu būdu 
sugebėjo išsigelbėti. 

— Puiku, netgi jeigu jie išliko, — šūktelėjo Bilas Skenlenas, 
perbraukęs ranka per pakaušį. — Kad mane skradžiai, negaliu 
įsivaizduoti, iš kur gaunamas oras, gėlas vanduo ir visa kita. Gal 
tas Žžilabarzdis senolis, kurį matėme vakar, sugebės apšviesti 
mūsų galvas. 

— Kaip gali jis tai padaryti, juk mes nemokame jokios bend- 
ros kalbos? 

— Na, pasistengsime viską patys išsiaiškinti pasitelkdami 
stebėjimus, — neatlyžo Marakotas.— Vieną dalyką tikrai supratau 
per pusryčius, valgydamas medų. Jis buvo sintetinis, tokį jau 
išmokome pasigaminti ir mes, žemiečiai. Bet jei medus sintetinis, 
vadinasi, ir kava sintetinė, o gal ir kviečiai. Juk elementų mo- 
lekulės tarsi plytos, išsimėčiusios aplink. Mums tereikia išmokti 
atsirinkti tam tikras, o kartais tik vieną jų tam, kad gautume 
naują medžiagą. Cukrus virsta krakmolu arba abu tampa alko- 
holiu tik sukeitus plytas. Nuo ko priklauso tie plytų pasikeitimai? 
Nuo šilumos, elektros. O gal nuo visiškai kitų dalykų, kurių 
net nežinome. Kai kurios medžiagos kinta savaime. Radis, pa- 
vyzdžiui, virsta švinu, o uranas — radžiu ir be mūsų pagalbos. 

— Vadinasi, jūs manote, kad jie turi labai ištobulintą che- 
miją? 

— Visiškai įsitikinęs. Juk jų panosėje mėtosi daugybė tokių 
elementų — plytų. Vandenilis ir deguonis gaunami tiesiog iš jū- 
ros vandens. Azoto ir anglies apstu jūros augmenijoje, o fosforas 
ir kalciš-telkiasi giluminėse dugno nuosėdose. Taigi, sumaniai ir 
protingai vadovaujant, galima daug ką išrasti. 

Čia daktaras jau pradėjo chemijos paskaitą, bet staiga atsi- 
vėrė durys, ir įėjo Manda, draugiškai sveikindamasis. Su juo 
atėjo tas pats senas orios laikysenos žmogus, kurį matėme praėjusį 
vakarą. Veikiausiai jis buvo mokslininkas, nes kreipėsi į mus 
keletu sakinių, matyt, įvairiomis kalbomis, bet mes nieko nesu- 
pratome. Tada jis gūžtelėjo pečiais ir pasakė kažką Mandai, 
kuris tuoj pat paliepė dviem lūkuriuojantiems tarnams. Jie be- 
matant pranyko, bet tuoj pat sugrįžo nešini keistu ekranu su 
stovais iš šonų. Ekranas buvo toks, kokie esti mūsų kino teat- 
ruose, bet šį dengė kažkokia spindinti medžiaga, todėl jis vais- 
kiai Žžėrėjo. Jį pastatė prie sienos. Tada senolis, atidžiai ženg- 
damas atgal, atmatavo tam tikrą atstumą ir pažymėjo vietą tie- 
siog ant grindų. Atsistojęs toje vietoje, jis pasisuko į Marakotą 
ir palietė savo kaktą, rodydamas į ekraną. 

— Dar vienas pamišėlis,— neišlaikė Skenlenas.— Pušį gaudo. 

Marakotas papurtė galvą, rodydamas, kad mes nesuprantame, 
kas yra. Senolis, rodės, pateko į keblią padėtį. Tačiau jis bemat 
sumojo, ką daryti, ir dūrė pirštu į save. Atsisukęs į ekraną, su- 
sikaupė ir įbedė žvilgsnį į jį. Po akimirkos ekrane išvydome jo 
atvaizdą. Tada jis vėl parodė į mus, ir po minutės trijulė išdygo 
ekrane vietoj jo. Mes vos atpažinome save. Skenlenas panėšėjo į 
juokingą kiną apskritu it sūris veidu, o Marakotas priminė gyvą 
lavoną, bet, matyt, tokius mus įsivaizdavo ano ekrano valdovas. 

— Tai minčių atspindėtuvas,— sušukau. 

— Tikrai,— pritarė Marakotas.— Tai pats nuostabiausias iš- 
radimas, panašus į kažkokį telepatijos ir televizijos junginį, apie 
kurį žemės žmonės dar tik ima nutuokti. 

— Iš tikrųjų nesitikėjau išvysti save ekrane, ir dar tokį — 
kiną primenantį, va kaip ši žmogysta,— sielojosi Skenlenas.— 
Zinote, jei praneščiau tokias stulbinančias naujienas „Ledžerio“ 
redaktoriui, jis apipiltų mane krūva pinigų. Kiek užsikaltume 
turto, turėdami galimybę kam nors apie tai papasakoti. 

— Čia ir visa bėda, — tariau.— Tokia žinia sukrėstų visą mar- 
gąjį pasaulį, jei tik galėtume sugrįžti atgal. Bet ką gi reiškia 
tie jo ženklai? 

— Daktare, senis nori, kad jūs padarytumėte tą patį, ką 
ir jis. 

Marakotas nuėjo į nurodytą vietą ir atsistojo: tvirtas ir kon- 
centruotas jo protas puikiai atspindėjo paveikslą: ekrane išvydo- 
me Mandą, o paskui „Stratfordą“ kaip tik tuo metu, kai jį 
palikome. 

Ir Manda, ir senasis mokslininkas pritariamai linkčiojo iš- 
vydę ekrane laivą; Manda rankomis kažką bandė aiškinti rody- 
damas tai į mus, tai į ekraną. 

— Jie nori, kad mes viską jiems papasakotume,— pagaliau 
supratęs jų raginimą, šūktelėjau aš.— Iš vaizdų ekrane jie gali 
sužinoti, kas mes esame ir kaip šičia patekome. 

Marakotas linktelėjo Mandai, rodydamas, kad suprato, ir ek- 
rane ėmė piešti mūsų kelionės vaizdą. Netikėtai Manda iškėlė 
ranką ir sustabdė jį. Jam paliepus, pagalbininkai paėmė atspin- 
dėtuvą, o mums pamojo sekti paskui juos. 

Pastatas buvo milžiniškas, ilgai reikėjo kulniuoti koridoriu- 
mi, kol pagaliau pasiekėme didelę salę, pilną eilėmis ir puslankiu 
išdėstytų suolų. Viename gale stovėjo platus ekranas, panašus 
į tą, kurį ką tik matėme. Prie jo spietėsi mažiausiai tūkstantis 
žmonių. Mums įėjus, nuvilnijo draugiškas sveikinimo šurmulys. 
Zmonės buvo abiejų lyčių, įvairaus amžiaus; vyrai daugiausia 
tamsūs ir barzdoti, vienos moterys jaunos ir labai dailios, o 
kitos — orios ir garbingos. Neturėjome laiko įdėmiau apžiūrėti 
susirinkusiųjų, nes mus iškart nuvedė į pirmą eilę. Marakotui 
buvo skirta vieta ant pakylos, priešais ekraną. Nepastebimai už- 
geso šviesos, ir tai buvo ženklas pradėti seansą. Savo vaidmenį 
mokslininkas atliko puikiai. Pirmiausia išvydome savo laivą, iš- 
plaukiantį iš Temzės uosto. Suklusę ir susidomėję žiūrovai sekė 
vaizdinį pasakojimą. Pasigirdo jaudulio kupini šūksniai, kai ek- 
rane šmėstelėjo tikroviški šiuolaikinio miesto vaizdai. Tada pa- 
sirodė žemėlapis, kuriame buvo nubrėžtas laivo kursas, paskui 
plieninė kabina su prietaisais; ši buvo sutikta ovacijomis. Dar 
kartą išvydome save besileidžiančius gilyn, kol pasiekėme du- 
burio kraštą. Ir čia išniro pabaisa vėžys, pražudęs mus. 

— Maraks! Maraks! — prapliupo šaukti minia, pamačiusi ek- 
rane pabaisą. Buvo aišku, kad jie žinojo jį ir bijojo jo. Nuščiuvę 
iš baimės, gelmių žmonės stebėjo, kaip tas padaras nudžyrino 
mūsų lyną, ir ėmė garsiai aikčioti, kai vielos nutrūko, o mes gar- 

mėjome į bedugnę. Manau, kad geriau ir nebūtume išpasakoję 
sjo savo kraupaus ir beviltiško nuotykio per visą mėnesį, nes tai 
padarėme per. pusvalandį pasitelkę vaizdus ekrane. 


Pasibaigus šitam demenstravimui, pakilusi auditorija būrėsi 
apie mus, reikšdama draugiškos užuojautos jausmus. Vieni tapš- 
nojo per pečius, tarsi sveikindami. Be to, paeiliui supažindino su 
kai kuriais vadais. Matyt, lyderiavimą vandenyno šalyje nulėmė 
vien išmintis, nes šiaip visi gyventojai priklausė tai pačiai so- 
cialinei pakopai ir vilkėjo tokius pat drabužius. Šafrano spalvos 
odos vyrų tunikos siekė kelius, gražūs diržai juosė liemenį. Jie 
avėjo aukštaauliais batais iš kažkokios plonos, bet tvirtos me- 
džiagos; tai galėjo būti kokio jūros gyvūno oda. Moterys vilkėjo 
klostuotą klasikinį apdarą iš spalvingų, rausvų, melsvų ir žalių 
audinių, puoštų perlų kekėmis ar perlamutrinių kriauklelių vėri- 
niais. Daugelis buvo tiesiog nežemiško grožio. Ypač į akį krito 
viena — bet kodėl turėčiau painioti asmeninius išgyvenimus su 
šiuo tokiu reikšmingu pasakojimu? Na, pasakysiu tik tiek, kad 
Mona — vienintelė vieno iš tų žmonių vadų, t. y. Skarpos, dukra. 
Jau pirmąją mūsų susitikimo dieną pastebėjau jos juodose akyse 
užuojautos ir supratingumo krislelį, kuris įstrigo į mano širdį, 
o gal ir mano žavėjimasis ja ir dėkingumas palietė kokią jos 
kertelę. Nebepasakosiu apie šitą jauną damą. Prisipažinsiu tik 
tiek, kad naujas ir gana stiprus jausmas įveikė mane. Paskui pa- 
mačiau, kaip Marakotas neįprastai gyvai mosuoja vienai patrauk- 
liai asmenybei, o Skenlenas sukiojasi tarp besijuokiančių mer- 
ginų ir įvairiais judesiais bando parodyti savo susižavėjimą. Taip 
supratau, kad mano kelionės draugai rado malonią šios mūsų 
tragiškos padėties išimtį. Jei jau tapome negyvėliais visam pa- 
Sauliui, tai bent jau čia, gelmėse, atgavome gyvybę, kuri, kaip 
tikėjomės, bus mums šioks toks atpildas už tai, kas prarasta. 

Vėliau Manda ir dar keletas naujų draugų aprodė mums kai 
kurias didžiulio pastato patalpas. Per ilgą laiką jis taip nu- 
grimzdo į dugną, kad tik pro stogą galima patekti į jo vidų, o 
Iš ten teko leistis koridoriais žemyn ir žemyn, kol pasiekėme grin- 
dis, esančias keletą šimtų pėdų žemiau įėjimo kameros. Grindys 
If pamatai buvo užkasinėti ir visomis kryptimis nutiesti perėji- 
mai, jungę jį su pirmykščiu vandenyno dugnu. Mums parodė oro 
gaminimo prietaisus su siurbliais, kurie tiekia orą visam pa- 
Statui. Marakotą labai stebino ir dar labiau žavėjo tai, kad sau- 
gyklos būvo pilnos ne tik didžiulių indų su azoto ir deguonies 

junginiais, bet ir kitų mažesnių kolbų su įvairiomis dujomis: ar- 
gonu, neonu bei kitais, dar mažai žinomais atmosferos kompo- 
nentais, kuriuos žemėje dar tik pradeda naudoti. Labai sudomino 
didžiuliai gėlo vandens distiliavimo katilai ir milžiniški elektros 
įrengimai, tačiau mechanizmai buvo pernelyg sudėtingi, kad su- 
prastume bent pagrindinių detalių veikimo principus. Galiu tvirtai 
pasakyti, kad savo akimis regėjau ir net paragavau tų produktų, 
kuriuos sumaišius ir supylus į specialius prietaisus, o paskui 
kaitinant, slegiant ir pasitelkiant elektrą, buvo gaunami miltai, 
arbata, kava ir netgi vynas. 

Apžiūrinėjant visas pastato įmantrybes, ypač išsiskyrė vienas 
keistas ir stulbinantis dalykas: stebino tai, kad tvanas buvo 
numatytas gerokai anksčiau, dar prieš žemei atsiduriant po van- 
deniu, todėl ir buvo sugalvotos apsaugos priemonės. Be jokios 
abejonės, tokių apsaugos priemonių nebuvo imtasi jau po įvy- 
kusios katastrofos, ir mes savo akimis regėjome, jog šis didžiulis 
pastatas iš pat pradžių buvo sukonstruotas taip, kad būtų ilga- 
laikis ir tvirtas gyvenamas prieglobstis. Didžiulės kolbos ir cis- 
ternos, kuriose distiliuojamas vanduo, gaminamas oras, maistas 
ir kiti būtini produktai, buvo įmontuotos sienose ir sudarė vien- 
tisą pradinę pastato konstrukciją. Tą pat reikia pasakyti ir apie 
pastato kamerą, pro kurią patenkama vidun, ir kvarco perdirbimo 
cechą, kur gaminami stiklo gaubtai, kaip, beje, ir didelio galin- 
gumo siurbliai, skirti vandens lygiui kontroliuoti. Visus antenos 
prietaisus sukonstravo ir numatė ta nuostabi senovinė tauta, 
kuri, kaip galėjome patys įsitikinti, kadaise siekė Centrinę Ame- 
riką ir Egiptą ir paliko ryškių pėdsakų netgi šioje Žemėje, kai 
jų pačių žemė paskendo Atlante. O šie žmonės, jų palikuonys, 
mūsų supratimu, galbūt išsigimę, kaip ir galima buvo tikėtis; 
juos apėmęs sąstingis neleidžia jiems siekti jokios pažangos, jie 
gyvena tik saugodami iš protėvių paveldėtas mokslo žinias ir 
per daug nesistengia jų plėtoti. Nors jiems buvo suteikta nepa- 
prasta galia, tačiau mums atrodė keista, kad jiems trūksta ini- 
ciatyvos praturtinti tą pasakišką paveldėtą palikimą. Esu tvirtai 
įsitikinęs, kad Marakotas, pritaikydamas tokias žinias, greitai 
pasiektų puikiausių laimėjimų. 

Skenlenas dar kartą įrodė esąs miklių rankų meistras ir labai 
guvaus proto vaikinas. Jis nesiliovė krėtęs pokštus, kurie, rodos, 
ne mažiau žavėjo vandenyno gyventojus, nei mus šitų žmonių 
galia. Prieš nusileisdamas kabina į vandenyno dugną, Skenlenas 

įsikišo į kišenę savo mėgstamą lūpinę armonikėlę, taigi dabar 
linksmino naujuosius draugus, kurie, apsupę jį, grupelėmis klau- 
sėsi to žaliūko dainelių taip aistringai, kaip mes klausytume ke- 
rinčios Mocarto muzikos. 

Jau sakiau, kad mums neleido apžiūrinėti viso pastato. Taigi 
dabar papasakosiu apie tai smulkiau. Jame buvo vienas gerokai 
nuzulintas koridorius, kuriuo, regis, nuolatos vaikštinėdavo žmo- 
nės, bet mūsų ten niekados nenuvesdavo. Todėl, savaime su- 
prantama, mes labai susidomėjome juo ir vieną vakarą nuspren- 
dėme pabandyti patys ką nors išsiaiškinti. Nutaikę tinkamą pro- 
gą, išslinkome iš kambario ir pasukome į nežinomą pastato dalį. 
Laimei, tuo metu koridorius buvo apytuštis. Jo gale pamatėme 
aukštas arkines duris, kurios, atrodo, buvo padarytos iš tikro auk- 
so. Atidarę jas, patekome į erdvią kvadratinę beveik dviejų šimtų 
pėdų pločio salę. Sienos dažytos ryškiomis spalvomis, išpuoštos 
keistų padarų statulomis ir nukabinėtos paveikslais. Tie padarai 
turėjo didžiules kepures, galvos dangalus, primenančius šventi- 
nius Amerikos indėnų apdarus. Salės gale buvo nepaprasto dydžio 
sėdinti figūra sukryžiuotomis kaip Budos kojomis; tik ji neturėjo 
jam būdingos taikingos veido išraiškos. Priešingai, ji panėšėjo 
į Pykčio įsikūnijimą, pražiota burna ir raudonos akys, kuriose 
degė dvi lempelės, stiprino kraupų įspūdį. Ant statulos kelių buvo 
įrengtas ugniakuras, kuriame, priėję arčiau, išvydome pelenų. 

— Molochas! — tarė Marakotas.— Molochas ar Balas — seno- 
vės finikiečių dievas. 

— Viešpatie! — sušukau aš, prisiminęs Kartaginą.— Nejaugi 
norite pasakyti, kad ši švelni ir kultūringa tauta aukoja žmones! 

— Pažvelkite čia, Bo! — tarė Skenlenas susijaudinęs.— Gal 
jie tą daiktą naudoja tik saviškiams. Juk nenorėtume, kad jie 
priverstų mus paklusti jų dievukui. 

„ — Ne, manau, jie jau patyrę tai,— tariau— Tik nelaimės 
Išmoko žmones gailestingumo. 

— Tikra tiesa,— patvirtino Marakotas, naršydamas po pele- 
nus.— Tai jų protėvių dievas, bet kultas, matyt, sušvelnėjo. Čia 
Sudegintos duonos ir kitų produktų pelenai. Bet galbūt kažkada... 

Mūsų samprotavimus nutraukė rūstus balsas, ir mes išvydome 
keletą vyrų geltonais rūbais ir aukštais gobtuvais ant galvų; iš 
JŲ supratome, kad tai šventyklos dvasininkai. Jų veidai buvo to- 

Ie griežti, jog iškart supratau, kad nedaug trūksta, ir mes patys 

tapsime paskutinėmis aukomis šiam dievui Balui. Beje, tokius 
ketinimus patvirtino ir vieno iš atėjusiųjų ištrauktas. peilis. Sū- 
kaudami ir grasindami jie išstūmė mus iš šventyklos. 

— Po perkūnais!— riktelėjo Skenlenas.— Aš tuoj nusuksiu 
tam žąsinui sprandą, jei tik jis prisiartins prie manęs! Na, na, 
ramiau, tu šmiki, patrauk rankas. | 

Vieną akimirką ne juokais apėmė baimė, kad, pasak Sken- 
leno, sukelsime riaušes šventykloje. Siaip taip sutramdėme įsi- 
smarkavusį Skenleną ir sugrįžome į savo prieglobstį. Vėliau iš 
Mandos veido ir kitų žmonių veidų išraiškų supratome, kad 
savavališkas mūsų pasitraukimas juos tikrai papiktino. 

Tame pastate buvo dar ir kita šventykla, į kurią mus mielai 
pakvietė. Tada įvyko nedidelis stebuklas, nes tuo metu pasitaikė 
nors ir ne puiki, bet vis dėlto galimybė pabendrauti su mūsų 
šeimininkais. Patalpa buvo įrengta žemesnėje šventyklos dalyje; 
čia nebuvo jokių įmantrių puošmenų, išskyrus tai, kad viename 
gale stovėjo nuo laiko pageltusi dramblio kaulo statula. Tai 
buvo moters figūra, laikanti rankoje ietį, o ant peties tupėjo 
pelėda. Sventyklos sargas buvo kretantis senelis, tačiau mes 
greitai supratome, kad jis priklausė visiškai kitai rasei; jis buvo 
dailesnės ir stambesnės tautos atstovas, nei anie vyrai šven- 
tykloje. Kol mes apžiūrinėjome dramblio kaulo statulą ir svars- 
tėme, kurgi ją anksčiau matėme, senis kreipėsi į mus. 

— Thea,— tarė jis, rodydamas į moters skulptūrą. 

— Viešpatie! — sušukau.— Jis kalba graikiškai. 

— Thea! Atėnė! — pakartojo žmogus. 

Neliko jokių abejonių. „Deivė Atėnė“ — šituos jo žodžius su- 
pratome teisingai. Marakotas, kurio nuostabi smegeninė įstengė 
sukaupti labai daug įvairiausių žinių, beregint ėmė klausinėti 
klasikine graikų kalba. Nors senukas suprato jį nevisiškai, ta- 
čiau atsakė tokia archajiška kalba, kad net jis vos galėjo su- 
prasti. Taigi kai kas paaiškėjo, be to,— o tai svarbiausia, — buvo 
rastas žmogus tarpininkas, galėjęs bent miglotai perteikti kai ką 
mūsų gelmių žmonėms. | 

— Tai neabejotinai patvirtina,— tą vakarą aiškino Marakotas, 
vos ne spiegdamas, oriai mums it didžiulei auditorijai, — legen- 
dos tikroviškumą. Legendos visada turi tam tikrą realų faktą, 
kad ir kiek per ilgą laiką jis būtų pasikeitęs. Jūs žinote, o gal 
ir ne („Dedu galvą“, — įterpė Skenlenas), kad tos didžios šalies 
žūties metu kaip tik kariavo senovės graikai ir Atlantidos gy- 

ventojai. Tą faktą užrašė Solonas savo pasakojime, girdėtame iš 
Saiso Žynių. Galime tik spėti, kad tuo laikotarpiu Atlantidos 
gyventojai buvo paėmę į nelaisvę graikų, kurių keletą paliko tar- 
nauti šventykloje, o šie išsaugojo savo religiją. Kiek supratau, 
šitas senelis ir yra tokio kulto dvasininkas, paveldėjęs žinias. 
Galbūt, geriau jį pažinę, sužinosime kai ką daugiau apie tą 
senovės tautą. 

— Na, tada aš palaikau pastaruosius,— tarė  Skenlenas.— 
Manyčiau, jei jau nori turėti dievą, verčiau tebūna tai daili mo- 
teris, nei tas ciklopas krauju pasruvusiomis akimis ir su ugnia- 
kuru skraite. 

— Laimei, jie nesugeba suprasti tavo minčių,— pertariau 
aš.— Jei jie suprastų, tikrai baigtum savo gyvenimą kaip krikš- 
čionis kankinys. 

— Tik ne tol, kol sugebėsiu juos linksminti savo dūdele,— 
atkirto jis.— Manau, kad prisijaukinau juos savo muzikėle. Ką 
gi jie veiktų be manęs. 

Gelmių žmonės buvo malonūs, linksmi, todėl ir mes kurį lai- 
ką jautėmės visai laimingi. Tačiau vieną dieną ateina laikas, 
kai visa širdimi trokšti grįžti namo. Ėmiau nenumaldomai ilgėtis 
jaukių Oksfordo skersgatvių ir senų guobų, augančių prie Har- 
vardo universiteto. Tomis pirmomis gyvenimo vandenyno gelmėse 
dienomis tai atrodė taip nepasiekiama ir tolima lyg mėnulio kraš- 
tovaizdis; tik dabar kažkokioje pasąmonės kertelėje ėmiau puo- 
selėti viltį, kad kada nors tikrai dar kartą susitiksiu su jais. 


IV 


Praėjus keletui dienų po atvykimo, mūsų šeimininkai ar pa- 
grobėjai — kartais suabejodavome, kaipgi juos vadinti,— išsive- 
dė mus į ekspediciją po vandenyno dugną. Ėjome šešiese, įskai- 
tant ir Mandą — jų vadą. Susirinkome toje pačioje įėjimo kame- 
roje, į kurią patekome tik atvykę, todėl galėjome viską apžiūrėti. 
Patalpa išties buvo didelė, mažiausiai šimtas pėdų visomis kryp- 
timis. Zemos jos sienos ir lubos buvo pažaliavusios nuo jūros 
augmenijos ir drėgmės. Ilga virtinė kablių su kažkokiomis žymė- 
Mis, mano manymu, numeriais, driekėsi per visą kambario ilgį; 
ant kiekvieno kabojo po vieną pusiau permatomą stiklinį gaubtą 
ir pora perpetinių baterijų, kvėpavimo įrenginių. Grindys išklo- 

tos plytelėmis, per daugelį metų nuzulintomis keliolikos kartų 
vaikščiojančių žmonių, todėl įdubose telkšojo mažos balutės. 
Visą patalpą ryškiai apšvietė fluoro vamzdeliai, sukabinti ant 
karnizo palubėje. Mums užmovė stiklinius gaubtus ir įdavė kiek- 
vienam po nusmailintą tvirtą lazdą iš kažkokio labai lengvo me- 
talo. Tada, davęs ženklą, Manda įsakė mums įsikibti į turėklą, 
einantį palei sienas. Tai pirmiausia padarė jis ir jo draugai. Ne- 
trukus paaiškėjo, kodėl reikėjo taip padaryti: atidarius laukujes 
duris, vanduo ėmė taip smarkiai veržtis, kad būtume išvirtę iš 
kojų, jei ne šis vado apdairumas. Vanduo greitai pakilo, bet 
tik iki mūsų galvų, ir spaudimas liovėsi. Manda žengė durų link, 
o po kelių akimirkų jau stovėjome apsupti vandenyno, palikę 
atviras kameros duris, laukiančias mūsų pargrįžtant. 

Dairydamiesi dulksvoje mirksinčioje šviesoje, nusidriekusioje 
vandenyno dugnu, galėjome įžiūrėti viską per ketvirtį mylios. 
Mus nustebino vienas tolumoje švytintis daiktas. Ten link ir pa- 
suko mūsų vadas, o mes vorele nusekėme paskui. Žingsniai buvo 
sulėtinti, reikėjo įveikti vandens pasipriešinimą, be to, pėdos 
klimpo minkštame dumble. Tačiau netrukus pamatėme tą švyturį, 
atkreipusį mūsų dėmesį. Tai buvo mūsų kabina, paskutinis mūsų 
žemiško gyvenimo ženklas; ji tysojo pakrypusi ant vieno iš ku- 
polų, to toli nusidriekusio pastato dalių; jos lempos vis dar švietė. 
Nors beveik du trečdaliai jos buvo sklidini vandens, bet likęs 
oras tebesaugojo tą kabinos dalį, kur buvo sumontuotas elektros 
įtaisas. Staiga apėmė keistas jausmas žiūrint į pažįstamą inter- 
jerą su minkštasuoliu ir instrumentais, tebesančiais savo vieto- 
se. Tarp jų ratus suko lyg kokiame akvariume stambūs minagai 
ir kitokios Žuvys. Vienas po kito sulipome pro atvirą liuką; Ma- 
rakotui rūpėjo išgelbėti užrašų knygelę, plūduriavusią paviršiuje, 
o Skenlenui ir man — asmeniniai daiktai. Manda su keliais vy- 
rais taip pat įslinko į kabiną ir, labai nustebę, apžiūrinėjo gylia- 
matį, termometrą bei kitus prietaisus, pritvirtintus prie sienos. 
Šituos nukabinome ir išsinešėme. Mokslininkams pravartu būtų 
žinoti, kad pačiame didžiausiame žmogaus pasiektame gylyje 
vandens temperatūra esti 407 pagal Farenheitą, taigi ji gerokai 
aukštesnė nei viršutiniuose vandenyno sluoksniuose. Tai galima 
paaiškinti tuo, kad vykstantis nuolatinis cheminis dumblo irimo 
procesas išskiria šilumą. 

Mūsų ekspedicija, kaip įsitikinome, turėjo dar vieną tikslą: 
mes medžiojome maistą. Mačiau, kaip retsykiais mūsų bendra- 

keleiviai staigiai smeigdavo lazdas į dugną, sugaudami dideles 
rusvas plokščias žuvis, primenančias plekšnes. Jų čia buvo gau- 
sybė, bet jos tūnojo taip giliai įsiraususios į dumblą, kad tik 
patyrusi, akyla akis galėjo jas pastebėti. Netrukus tie maži gel- 
mių žmonės nešėsi po keletą kadaruojančių žuvų. Po kurio lai- 
ko ir mes su Skenlenu įsimiklinome besti lazdą į kokią žuvį ir 
taip sužvejojome vieną kitą. Tik Marakotas vaikštinėjo lyg sapne, 
stebėdamasis ir neatsistebėdamas nuostabia vandenyno aplinka. 
Jis be paliovos kažką murmėjo; nors mes negalėjome nieko gir- 
dėti, tačiau matėme tai iš jo lūpų ir veido išraiškos. 

Iš pirmo žvilgsnio atrodo, kad vandenyno dugnas pilkas ir 
nuobodus, bet netrukus įsitikini, kad šita žalia lyguma išvagota 
giluminių srovių, lyg kokių povandeninių upių. Srovės išrausė 
minkštame dumble vagas ir tunelius. Tų upių vagos pagrindą 
sudaro raudonas molis, kuris ir yra viso vandenyno dugno pa- 
viršiaus pagrindas. Vagų šlaitai nusėti kažkokiais baltais daiktais, 
ir aš pamaniau, kad tai kriauklės. Bet apžiūrėjęs iš arčiau, įsi- 
tikinau, kad tai banginių galvų kaulai, ryklių dantys, kitų van- 
denyno pabaisų liekanos. Vienas dantis, kurį pakėliau, buvo pen- 
kiolikos colių ilgio. Visa laimė, kad tokie plėšrūnai gyvena aukš- 
tesniuose vandenyno sluoksniuose. Marakoto teigimu, tokius 
dantis turėjo milžiniškas plėšrusis šiaurinis delfinas, dar vadi- 
namas Orka gladiatoriumi. Šis radinys patvirtino Mičelo Hedžio 
teiginį, kad net jo sugautų ryklių kūnai buvo sužaloti tų baisių 
gyvūnų. Žymės rodė, kad pastarieji galėjo būti didesni ir plėš- 
resni net už ryklius. 

Viena vandenyno dugno keistenybė kelia nuostabą kiekvienam 
stebėtojui. Tai, kaip jau minėjau, pastovi šalta šviesa, tvyranti 
nuo lėtai yrančių organinių medžiagų. Bet virš šios šviesos ruo- 
Žo — visiška tamsa. Tokia aplinka primena niūrią žiemos dieną, 
kai žemę apgaubia tirštas, juodas audros debesis. Iš to juodo 
skliauto lėtai ir be paliovos plevena mažytės baltos snaigės, 
žvilgančios ant tamsaus pagrindo. Tai jūrinių sraigių kriauklelės 
ir liekanos kitų mažyčių jūros gyvūnų, gyvenančių ir gaištančių 
penkių mylių gylyje po vandeniu. Dauguma jų ištirpsta ir su- 
nyksta krisdamos, o jų liekanos sudaro kalkines nuosėdas. Per 
ilgą laiką jų tiek susikaupė, kad jos užklojo šį didįjį miestą, 
kurio viršutiniame aukšte mes dabar gyvenome. 

Palikę mūsų kabiną, tą paskutinę grandį, siejusią. mus su 
žeme, vėl panirome į skendinčią povandeninę miglą ir netrukus 

susidūrėme su nauju reiškiniu — prieš mus bangavo kažkokia 
masė. Priartėjus. pasirodė, kad tai būrys vyrų, užsimaukšlinusių 
stiklinius gaubtus; paskui save jie tempė plačias roges, prikrau- 
tas akmens anglių. Darbas buvo pragariškas, varguoliai, sulinkę 
nuo naštos, įsikinkę į ryklio odos virves, iš visų jėgų traukė jas 
dugnu. Kiekvieną grupę žmonių prižiūrėjo vienas vyresnysis. 
skirtingų rasių atstovai. Pastarieji buvo liekni, aukštaugiai, 
šviesūs, žydrų akių ir tvirtai sudėti. Kiti, kaip minėjau, tamsios 
odos spalvos, beveik negroidų rasės, kresni ir plačiaveidžiai. 
Tuo metu negalėjome įminti mįslės, bet man tai įstrigo atmintin, 
o Marakotas pamanė, kad tie žmonės galėjo būti palikuonys. tų 
graikų belaisvių, kurių deivę matėme šventykloje. 

Keletą tų žmonių būrių, velkančių anglis, sutikome dar prie 
pačios anglių kasyklos. Čia dugninės giluminės jūros nuosėdos 
ir smėlio sąnašos buvo iškastos, atsivėrusioje atodangoje išryš- 
kėjo molio ir anglių sluoksniai, bylojantys apie kažkada Atlante 
nuskendus; žemyną. Įvairiuose šios šachtos lygiuose matėme 
plušančius žmones: vieni kirto anglis, kiti krovė jas į krepšius ir 
kėlė juos aukštyn. Kasykla buvo tokia didelė, kad nesimatė kito 
krašto; tikriausiai šioje dauboje daugelio kartų žmonės kirto 
akmens anglis. Paskui ši žaliava virsdavo elektros energija ir 
aprūpindavo visos Atlantidos mašinų sistemą. Beje, įdomu pa- 
žymėti, kad senojo miesto pavadinimą puikiai išsaugojo legen- 
dos, nes, vos tik jį išgirdę, Manda ir kiti susirinkusieji iš pradžių 
labai nustebo, kad mes tai Žinome, o paskui staiga ėmė linksėti 
galvomis, rodydami, kad suprato mus. 

Praėję didžiulę anglių kasyklą, tikriau sakant, pasukę nuo 
jos dešinėn, priėjome žemų bazaltinių uolų virtinę: jų paviršius 
taip ryškiai blizgėjo, tartum būtų ką tik išniręs iš Žemės gelmių. 
Viršūnės, iškilusios šimtus pėdų virš mūsų, smigo į juodą tamsą. 
Vulkaninių uolų papėdėse raizgėsi aukštų dumblių džiunglės, 
išaugusios iš susipynusių krinoidinių koralų masės, prieš daugelį 
metų apėmusios šią vietovę. 

Kurį laiką žingsniavome tų minkštų povandeninių augalų ki- 
limo pakraščiu; kartkartėmis mūsų palydovai besdavo savo lazdas 
į tą tankynę. Nustebę stebėjome, kaip jie lengvai pasmeigdavo 
įvairių įvairiausias Žuvis ir vėžiagyvius, iš kurių greitai atsirink- 
davo tai, kas tiko maistui. 

Sėkmingai žvejodami, nukulniavome dar apie mylią, o gal 
daugiau, kai staiga pamačiau, kaip sustojo Manda ir, gerokai 
susijaudinęs ir kažko išsigandęs, ėmė dairytis aplink. Jis darė 
tam tikrus judesius, kurie, bendraujant po vandeniu, buvo tapę 
tam tikra kalba; jo gentainiai iškart suprato, kodėl taip susirū- 
pino jų vadas. Mes tiesiog apstulbome suvokę, kas gi nutiko. 
Daktaras Marakotas dingo. 

Buvau tvirtai įsitikinęs, kad mačiau jį prie anglių kasyklos, 
kai drauge priėjome bazaltines uolas. Neįtikėtina, kad jis būtų 
mus aplenkęs. Taigi jis, suprantama, turėjo klaidžioti kažkur 
po tas vešlias povandeninių augalų džiungles, plytinčias už mūsų. 
Nors visi labai sunerimo, tačiau mes, aš ir Skenlenas, puikiai 
žinodami mūsų išsiblaškiusio mokslininko ekscentriškus triukus, 
per daug nesijaudinome ir vylėmės netrukus surasti netoliese 
slampinėjantį ar užsimiršusį prie kokio nors jūros gyvio mūsų 
garbųjį mokslininką. Pasukome atgal ir, nužingsniavę vos šimtą 
jardų, pastebėjome Marakotą. 

Jis bėgo, tikriau, lėkė taip sparčiai, lyg kokio pabaisos veja- 
mas; šitoks neįtikėtinas greitis visai nebūdingas tokiam žmogui 
kaip Marakotas. Kartais netgi prasčiausias bėgikas gali parodyti 
stebuklus. Ištiesęs rankas pirmyn, tartum šauktųsi pagalbos, jis 
skuodė toliau vis klupdamas ir kliūdamas už augalų. Netrukus 
paaiškėjo baisaus jo išgąsčio priežastis — trys siaubingi gyvūnai 
lipo jam ant kulnų. Tai buvo tigriniai, juodai baltai dryžuoti ir. 
gero niūfaundlendo didumo krabai. Laimei, jie nebuvo puikūs 
bėgikai, roplojo minkštu jūros dugnu kažkaip keistai šonu ir 
kabarojosi per dumblą nė kiek ne sparčiau nei mirtinai išgąsdin- 
tas Marakotas. 

Jo. persvara“ "šiose lenktynėse greitai aiškėjo; netrukus. bėglys 
būtų patekęs į klaikias jų žnyples, jei mūsų nauji draugai ne- 
būtų padėję. Jie puolė krabus badyti savo lazdomis, o „Manda 
nukreipė į juos elektrinį žibintą, kurį buvo prisisegęs prie juos- 
mens. Apakinti palyginti ryškios šviesos jie spruko į augalų 
tankynę; daugiau nematėme šlykščių jų snukių. Vargšas mūsų 
draugas susmuko ant koralų rifo; jo veidas parodė, kad šis nuo- 
tykis atėmė paskutines jėgas. Vėliau jis pasakojo, kad įniko į 
povandenines džiungles, norėdamas pagauti kažkokį chimerą 
primenantį gelmių gyvūną, tačiau iš tikrųjų tai buvęs tūžmingų 
krabų lizdas. Šie, nieko nelaukdami, puolė paskui jį. Tik po gero 
pusvalandžio atsipeikėjęs daktaras vėl galėjo keliauti. 

Apžiūrėję bazaltines uolas, galų gale pasiekėme mūsų išvykos 
tikslą. Plati pilka lyguma buvo nusėta netaisyklingai kyšančių 
kauburių ir aukštų kalvelių, primenančių stulpelius. Tai rodė, 
kad kaip tik čia palaidotas senovės miestas. Jis būtų visiškai 
nugrimzdęs į dugną, kaip kadaise Herkulanumas buvo užlietas 
lava, o Pompėja virtusi pelenais, jei mūsų nauji pažįstamieji ne- 
būtų atkasę įėjimo į šventyklą,— šitaip išsigelbėjo kai kurie mies- 
to gyventojai. Įėję išvydome ilgą nuolaidų perkasą, užsibaigiantį 
plačia gatve, kur abipus kilo pastatai. Sitų namų sienos kai kur 
suskilinėjusios ir apgriuvusios, nes jų statybinė medžiaga nebu- 
vo tokia tvirta kaip šventyklos. Daugelio pastatų vidus išliko ir, 
net įvykus tokiai katastrofai, nepasikeitė ar mažai pasikeitė, iš- 
skyrus tai, kad užgaidi jūra per ilgą laiką savaip pagražino ar 
visiškai nuniokojo kambarius. Mūsų palydovai neragino įdėmiau 
apžiūrinėti pirmųjų namų, bet vedė mus tol, kol priėjome pastatą, 
kuris tikriausiai buvo pagrindinė tvirtovė ar rūmai; matyt, nuo 
jų ir prasidėjo miesto statyba. Kolonos ir skulptūriniai karnizai, 
frizai ir laiptai stebino savo didingumu, nieko panašaus dar ne- 
regėjome. Ši šventovė panėšėjo į senovės Karnako šventyklos 
griuvėsius Egipto Luksore. Kad ir kaip būtų keista, apdilę or- 
namentai ir nublukę įrašai labai priminė didžiuosius griuvėsius 
prie Nilo, o lotoso žiedo formos kolonos viršus buvo visiškai toks 
pat. Nepaprastai susižavėję vaikštinėjame po sales ir gėrėjomės 
marmurine grindinio mozaika, kylančiomis didingomis skulptū- 
romis, matėme milžiniškus sidabrinius ungurius, vinguriuojančius 
virš mūsų galvų, ir išsigandusias žuvis, sprunkančias tolyn nuo 
prožektoriaus šviesos. Keliavome iš kambario į kambarį, stebė- 
damiesi besaike prabanga ir puošnumu; jie, pasak seno padavimo, 
ir užtraukę Dievo rūstybę tai tautai. Viena nedidelė patalpa buvo 
įmantriai išpuošta perlamutro inkrustacija, netgi dabar ji, nu- 
tvieksta šviesos spindulių, Žžėrėjo opalo spalvomis. Viename 
kambario kampe ant pakylos, kalstytos kažkokiu geltonu metalu, 
stovėjo taip pat išpuošta plati sofa, ir rodės, kad regime kara- 
lienės miegamąjį. Tačiau dabar greta gulto tysojo įsitaisiusi juo- 
da bjauri sepija, kurios dvokiantis kūnas ritmingai ir tyliai pul- 
savo. Atrodė, kad kažkokios piktos burtininkės širdis tvinksi už- 
keiktuose rūmuose. Buvau labai patenkintas, kai pamačiau, kad 
ir mano draugai neprieštaravo, kai mūsų palydovai pajudėjo iš 
tos nemalonios vietos, dar kartą apžvelgę sugriuvusį amtiteatrą 
ir pylimą su švyturiu viename jo gale; tai liudijo, kad miestas 

kažkada yra buvęs uostas. Netrukus išnirome iš tos grasios ap- 
linkos ir vėl patekome į jau gerai pažįstamą — vandenyno ly- 
gumą. 

Mūsų nuotykiai tuo nesibaigė. Atsitiko dar vienas dalykas, 
įbauginęs ne tik mūsų palydovus, bet ir mus pačius. Jau buvome 
visai arti tų povandeninių namų, kai vienas iš mūsų palydovų 
susijaudinęs ėmė rodyti į kažką viršuje. Pažvelgę aukštyn, išvy- 
dome nepaprastą reginį. Iš tamsios vandens miglos sparčiai krito 
didžiulė figūra. Iš pradžių pasirodė, kad tai kažkokia beiormė 
būtybė. Kai ji pasiekė šviesos ruožą, išvydome negyvą baisios 
žuvies kūną, iš kurio drimbantys viduriai nutįso lyg uodega. Be 
abejo, dujos kurį laiką prilaikė ją viršutiniuose vandenyno sluoks- 
niuose, kol prasidėjo puvimo procesas arba jos išgaravo tąsant 
rykliams jos kūną. Taigi sumaitota žuvis ėmė skęsti, kol pagaliau 
atsitrenkė į dugną. Per išvyką jau buvome pastebėję keletą tokių 
didelių Žuvų apgraužtų skeletų, bet šis gyvūnas, išskyrus jo vi- 
ketindami atitraukti nuo grėsmingai artėjančios masės, bet vei- 
kiai paleido įsitikinę, kad ji pralėks pro šalį. Stikliniai gobtuvai 
nepraleido jokio triukšmo, todėl neišgirdome to smarkaus bumb- 
telėjimo į vandenyno dugną. Tačiau jis turėjo būti labai stiprus, 
garsus lyg griaustinis. Kai tik Žuvis šleptelėjo, išvydome paki- 
lusio dumblo debesį; atrodė, tartum maurai tykštų į visas puses 
nuo į tvenkinį sviesto sunkaus akmens. Tai buvo kašalotas, ko- 
kių septyniasdešimties pėdų ilgio. Iš džiaugsmingų gelmių gy- 
ventojų veidų bei gestų supratome, kad jie be vargo tinkamai pa- 
naudos jo spermacetą ir taukus. Tuomet palikom negyvą kašalotą 
ir gerai nusiteikę sugrįžome prie kvadratinių durų su kolonomis 
ir išraižyta atbraila. Buvome gerokai išvarginti tokios neįprastos 
iškylos. Po valandėlės stovėjome sveiki ir gyvi be stiklinių gaub- 
tų ant nuolaidžių įėjimo kameros grindų. 

Praėjus keletui dienų — tai įstengiau apskaičiuoti po to, kai 
galėjome vaizdais ekrane parodyti savo išgyvenimus,— mus pa- 
kvietė dalyvauti dar iškilmingesnėje ir didingesnėje demonstraci- 
joje, kur sužinojome šios nuostabios genties istoriją. Nors ir 
glosto savimeilę tai, kad ji. buvo surengta tik mūsų garbei, vis 
dėlto manau, jog anie vieši renginiai vyksta nuolat tam, kad žmo- 
nės nepamirštų savo praeities. Taigi mūsų buvimas tebuvo pra- 
dinis ilgos religinių apeigų ceremonijos etapas. Kad ir kas tai 
būtų, viską aprašysiu taip, kaip iš tikrųjų vyks. 

Mus nuvedė į tą pačią erdvią salę, o gal teatrą, kur Mara- 
kotas perteikė vaizdais savo mintis. Susirinko visa bendruomenė, 
o mums, kaip ir anksčiau, buvo paskirtos garbingiausios vietos 
priešais švytintį ekraną. Po ilgos dainos, veikiau kažkokios pa- 
triotinės giesmės, vienas žilas senolis, galbūt tautos kronikinin- 
kas ar koks istorikas, lydimas aplodismentų, atsistojęs ant pa- 
kylos, ėmė ekrane piešti vaizdus, pasakojančius apie jo tautos 
klestėjimą ir sunykimą. Gaila, kad negaliu perteikti tos matytos 
dramos. Abu mano draugai ir aš praradome vietos ir laiko są- 
voką, įnikę stebėjome ir mąstėme, o susirinkusieji dar kartą iš- 
gyveno tragediją, dejavo ir raudojo regėdami savo tėvynės Žlu- 
gimą ir tautos pragaištį. 

Pirmieji vaizdai parodė klestintį senąjį žemyną. Tokius pri- 
siminimus pademonstravo istoriniai daugelio kartų vaizdai. 
Zvelgėme į šią didžiulę šalį iš paukščio skrydžio — jos plačias 
valdas, dirbamus, gerai iriguojamus javų laukus, linkstančius nuo 
vaisių sodus, upelius, girių tankmes, ramius ežerus ir vaizdingus 
kalnus. Papėdėse glaudėsi nedideli kaimai, sodybos ir nuostabios 
rezidencijos. Tada matėme sostinę, gražų, spalvingą miestą ant 
jūros kranto; uoste suposi galerų sangrūdos, prieplaukose — 
gausybė prekių. Miestą juosė aukšta siena su koviniais bokšte- 
liais ir vandens grioviai. Namai tęsėsi daugelį mylių, o miesto 
centre aukštų sienų kuorų ir ambrazūrų apjuosta pilis ar tvirto- 
vė atrodė tokia didinga ir grasi, lyg koks svajonių kūrinys. Mes 
regėjome taip pat ir veidus Žmonių, gyvenusių tame aukso am- 
žiuje, išminčius ir garbiuosius senolius, drąsius kariūnus, dvasi- 
ninkus, dailias ir orias moteris, mielus vaikučius — tikra Žmonių 
rasės apoteozė. 

Paskui šmėkščiojo kitokie vaizdai: matėme nuožmius mūšius 
ir nesiliaujančius karus — jūroje ir sausumoje, beginkles žmonių 
gentis, trypiamas ir žudomas patrankų ratų ar šarvuotų raitelių, 
prisiplėštus turtus; kuo didesni turtai atitekdavo užkariautojams, 
tuo žvėriškesni veidai atsispindėjo ekrane. Žmonių veidai vis la- 
biau piktėjo ir žiaurėjo. Ir taip ėjo iš kartos į kartą. Be to, pri- 
sidėjo ir besaikis lėbavimas, smukusios moralės ydos, dvasinis 
žmonių nuosmukis. Žiaurumas ir kitų niekinimas tapo pramoga 
ir pakeitė praeity gyvavusias drąsos ir ištvermės ugdymo tradici- 
jas. Iro ramus ir tvarkingas šeimyninis gyvenimas, niekam ne- 
berūpėjo dvasinis tobulėjimas, daugėjo nerūpestingų nenuoramų, 
tuščiagarbių žmonių, siekiančių tik patenkinti savo troškimus ir 


52 


nuolat ieškančių įvairesnių malonumų, o negalėdami pasitenkinti, 
jie įsivaizduodavo, kad tik kažkas nenatūralaus ar iškreipta gali 
juos patenkinti. Dvasinio nuopuolio sąlygomis iškilo turtingiau- 
siųjų klasė, kuri mėgavosi tenkindama savo geidulius ir jausmus, 
kai kiti žmonės skurdo; jų gyvenimas buvo skirtas tik tam, kad 
vergiškai vykdytų ponų norus ir įgeidžius, nepaisant šių žiauru- 
mo ar. blogio. 

Vėl buvo piešiami nauji vaizdai. Dabar matėme žmones, kurie 
stengėsi pakeisti esamą padėtį, priversti siekti kilnesnių tikslų, 
atvesti tautą į doros kelią, iš kurio ji visiškai išklydo. Anie refor- 
mistai, liūdni ir darbštūs, atkakliai aiškino žmonėms jų klaidas, 
stengėsi įkvėpti nors kiek proto, tačiau jie buvo niekinami ir 
ujami tų, kuriuos bandė išgelbėti. Mums parodė Baalo šventi- 
kus, kurie atlikinėjo pompastiškas religines ceremonijas, neleido 
žmonėms dvasiškai tobulėti ir trukdė reformistams. Tačiau šie 
nesileido įbauginami ar paperkami. Jie ryžtingai stengėsi gelbėti 
savo tautą; jų veidai įgavo rūsčią išraišką ir netgi darė siaubą 
keliantį įspūdį, atrodė, kad jie pranašavo artėjančią grėsmę. Tik 
nedaugelis įstengė įsiklausyti į jų pranašaujamas nelaimes ir 
baiminosi atpildo, tuo tarpu kiti tyčiojosi ir nusigręžė nuo jų, 
dar labiau klimpdami į nuodėmių liūną. Pagaliau atėjo laikas, 
kai ir šie žmonės atsisakė savo tikslų, nes nebepajėgė kovoti su 
baisiomis ydomis, ir paliko tą išsigimusią tautą likimo valiai. 

Dar vienas keistas vaizdas išniro ekrane. Išvydome vieną re- 
formistą, tikrą minties ir kūno galiūną, visų reiormistų vadą. 
Jis buvo ne tik turtingas, bet ir valdingas, stiprus ir įtakingas, 
be to, atrodė, kad jis turėjo nežemiškų galių. Matėme, kaip jis 
transo metu bendravo su aukštesnėmis dvasiomis. Kažkokių ant- 
gamtinių jėgų įkvėptas ir nujausdamas neišvengiamą pražūtį, jis 
kaip tik sutelkė visus šalies mokslininkus, neprilygstančius šiuo- 
laikinio mokslo galiūnams, liepė pastatyti šventyklą, galinčią 
apsaugoti nuo artėjančios katastrofos. Tūkstančiai plušančių 
žmonių kepurnėjosi statydami sienas. Tuo tarpu pašaipūs mies- 
telėnai nerūpestingai stebėjo niekam nereikalingą darbą ir bergž- 
džias pastangas. Tie, kurie pritarė, klausinėjo, ar nevertėtų pra- 
našui išvykti iš šalies kur nors į saugesnę vietą, jei jis taip bijąs 
nelaimių. Tačiau, kiek galėjome suprasti, jis atsakė, kad lemtin- 
gą minutę galės išsigelbėti bent dalis tautos, todėl jų labui jis 
liksiąs čia, šioje išsigelbėjimo šventykloje. Tuo laiku jis surinko 
žmones, pritariančius jam, ir apgyvendino juos šventykloje. Jis 

dar gerai nežinojo nei dienos, nei valandos, kada įvyks katastro- 
fa, tačiau antgamtinės jėgos pranešė jam apie artėjančią nelaimę. 
Taigi, kai šventykla buvo pastatyta, įrengtos ir išbandytos van- 
dens nepraleidžiančios durys, jis ėmė laukti pražūties dienos 
kartu su savo šeima, draugais ir tarnais. 

Ir ši diena tikrai atėjo. Netgi, stebint šį vaizdą ekrane, kaus- 
tė siaubas. Dievaži, kaip reikėtų visa tai patirti iš tikrųjų. Pir- 
miausia pamatėme šniokščiantį vandenį. Ramiame vandenyne 
kylantis milžiniškas kalnas vis artėjo mylia po mylios, niokoda- 
mas viską savo kelyje; žvilganti kalno baltkepurė viršūnė stie- 
bėsi aukštyn į padanges. Iš dviejų didelių galerų teliko skiedre- 
lės. Paskui ši vandens lavina su milžiniška jėga trenkėsi į pa- 
krantę ir užtvindė miestą. Namai griuvo ir linko tarsi rugių var- 
pos per didelę audrą. Siaubo apimtais veidais žmonės bandė 
ropštis ant namų stogų. Neviltis ir mirties baimė sukaustė dau- 
gelį, kai kurie šaukėsi pagalbos. Tie patys vyrai ir moterys, ku- 
rie netikėjo pranašyste, dabar atsiklaupę ir ištiesę rankas malda- 
vo dangų pasigailėti ir išgelbėti. Jie nespėjo nubėgti iki saugios 
šventyklos, stūksančios už miesto. Tūkstantinė minia veržėsi prie 
ant kalno stovinčios tvirtovės, kurios sienos iš tolo atrodė lyg 
pilnas bičių korys. Staiga pilis ėmė skęsti, banga viską nuplovė. 
Vanduo urduliais veržėsi į atokiausias įdubas, apsemdamas tai, 
kas pakliuvo, ir graužėsi vis gilyn ir gilyn, kur gelmės vidinis 
karštis pavertė jį garais. Įvykęs sprogimas suaižė senojo žemyno 
plutą. Miestas skendo, o mes, žiūrėdami į tą kraupų reginį, rė- 
kėme kartu, siaubo apimti. Užtvanka skilo pusiau ir nugarmėjo 
į vandenyną. Akimirksniu bangos prarijo didžiulį švyturį, kurį 
laiką dar ryškėjo pastatų stogai ir bokštai, primenantys uolų 
virtinę, bet netrukus ir juos pasiglemžė vanduo. Paviršiuje teliko 
tvirtovė, lyg koks milžiniškas pamėkliškas laivas, bet ir ji lėtai 
sviro ant šono, pamažu grimzdama į bedugnę kartu su viršūnėje 
bejėgiškai besiblaškančiais gyventojais. Praūžus tragedijai, stai- 
ga viskas akimirksniu nurimo: lygus it stiklas vanduo tyvuliavo 
visur, kiek tik aprėpė akys, ir, nors niekur nebuvo nė gyvos dva- 
sios, pro dūmų sūkurius ir verpetus palengva iškildavo kraupios 
tragedijos padariniai: šen bei ten plūduriavo negyvi žmonės ir 
gyvuliai, įvairios nuolaužos, kėdės, stalai, drabužiai, skrybėlės 
ir prekių ryšuliai; visa tai dabar kunkuliavo ir blaškėsi bendrame 
vandenyno katile. Pamažėl viskas nutilo. Dabar regėjome, kaip 

žemai, prie horizonto, besileidžiančios saulės spinduliai vos vos 
apšvietė tą liūdną prasmegusio žemyno kapą, kuris pasiglemžė 
dievo rūstybės susilaukusią šalį. 

Pasakojimas pasibaigė. Nieko nereikėjo klausti. Mūsų protas 
bandė suvokti, o vaizduotė tik papildė tai, ko neparodė ekranas. 
gai skendo į vandenyno dugną, kuris vulkaninių konvulsijų tą- 
somas mėtė į paviršių didelius kalnagūbrius. Įsivaizdavome, kaip 
viskas pateko į Atlanto dugną ir nugrimzdo į pačią didžiausią jo 
gelmę, ir tą apgriuvusį miestą aplink šventyklą, kuri vis dėlto 
išgelbėjo keletą Atlantidos gyventojų. Suvokėme, kaip bėgliai 
sugebėjo išgyventi, pritaikyti įvairius įrankius ir prietaisus, tuos 
įgūdžius ir žinias, kuriuos jiems perteikė įžvalgusis jų vadas, 
ligi pat mirties mokęs ir padėjęs. Išsigelbėję penkiasdešimt ar 
šešiasdešimt žmonių išaugo į gentį, bendruomenę, kuri, prisika- 
susi iki dugno, sugebėjo panaudoti gelmių turtus, kad galėtų 
išplėsti naująją savo šalį. Jokia pasaulio biblioteka nebūtų su- 
teikusi išsamesnės informacijos nei tas minčių vaizdais perteik- 
tas pasakojimas. Štai toks buvo Atlantidos likimas ir jį lėmusios 
aplinkybės. Kažkada, tolimoje ateityje, kai dumblas virs kreida, 
šį didžiulį miestą nauji gamtos gaivalai vėl iškels į paviršių, 
o ateities geologai, kasinėdami akmens sluoksnius, ras ne tik 
suakmenėjusių augalų liekanų ar kriauklių, bet ir išnykusios ci- 
vilizacijos ir senąjį pasaulį ištikusios katastrofos pėdsakų. Tik 
vienas dalykas buvo neaiškus: kiek metų jau praslinko po to, kai 
ši tragedija įvyko? Daktaras Marakotas bandė tai nustatyti pa- 
naudojęs visiškai paprastą metodą. Greta didžiosios šventyklos 
buvo vienas laidojimo rūsys, kur ilsėjosi jų vadų palaikai. Pa- 
našiai kaip ir Egipte ar Jukatane, mirusiųjų kūnai buvo balza- 
muojami; sienų nišose tokių niūrių mumijų buvo ištisos eilės. 
Manda išdidžiai mostelėjo į vieną iš nišų ir stengėsi mums pa- 
aiškinti, kad ta vieta skirta specialiai jam. 

— Panagrinėję Europos karalių valdymo genealogiją,— aiš- 
kino Marakotas,— įsitikinsime, kad per vieną šimtmetį valdė 
maždaug penki žmonės. Manau, čia tiktų tie patys skaičiai. Nors 
ir nevisiškai matematiškai tiksliai, vis dėlto gausime apytikrius 
duomenis. Aš jau suskaičiavau visas mumijas; jų keturi šimtai. 

— Vadinasi, išeitų aštuoni tūkstančiai metų?! 

— Teisingai. Ir tai beveik atitinka Platono skaičiavimus. Be 
abejo, katastrofa įvyko dar iki egiptietiškų rašmenų atsiradimo, 

o jie pasirodė tarp šeštojo ir septintojo tūkstantmečio iki mūsų 
eros. Taigi galime tvirtai pasakyti, kad savo akimis stebėjome 
ekrane tragediją, įvykusią prieš aštuonis tūkstančius metų. Sa- 
vaime suprantama, tokios civilizacijos, kurios pėdsakus mes da- 
bar regime, raidai prireikė daugelio tūkstantmečių. 

— Vadinasi,— apibendrindamas tarė jis, o aš pasakoju jums, — 
mes praplėtėme nustatytos tikros Žmonijos istorijos horizontą 
taip toli, kaip dar nė vienas žmogus nuo pat istorijos ištakų to 
nėra padaręs. 


V 


Mūsų skaičiavimu, prabėgo mėnuo, kai mes atvykome į pa- 
laidotą miestą. Ir tada nutiko pats keisčiausias, netikėčiausias 
įvykis. Tuo metu jau manėme, kad joks naujas reiškinys ar ne- 
tikėtumas nebegali mūsų apstulbinti, tačiau šis faktas pranoko 
mūsų vaizduotę. 

Staigmeną išgirdome iš Skenleno. Tikriausiai supratote, kad, 
šiaip ar taip, jautėmės tame didžiuliame pastate lyg namuose, 
žinojome visų kambarių ir patalpų išdėstymą, vaikščiojome į 
koncertus, nors savita jų muzika skambėjo labai neįprastai, į 
teatrinius vaidinimus, kur nesuprantamus žodžius pakeisdavo 
išraiškingi judesiai, ir taip, apskritai kalbant, tapome šitos bend- 
rijos nariais. Dažnokai svečiavomės šeimose, žinojome jų būstus, 
ir mūsų gyvenimą vandenyno dugne — beje, tai mano vieno nuo- 
more — praskaidrino tokie malonūs ir keisti žmonės. Ypač mane 
žavėjo viena jauna mergina, apie kurią jau esu rašęs. Mona 
buvi vieno genties vado duktė. Ši šeima mane nuoširdžiai ir sve- 
tingai sutiko; bematant visi rasės ir kalbos skirtumai tapo ne- 
reikšmingi. O kai prireikė bendrauti pačia švelniausia pasaulio 
kalba, manau, kad senieji Atlantidos gyventojai niekuo nesiskiria 
nuo amerikiečių. Ir tai, kas galėtų patikti Masačiūsetso merginai, 
lankančiai Brauno koledžą, manau, patiktų ir merginai vandeny- 
no dugno gyventojai. 

Bet privalau grįžti prie Skenleno pranešimo. Įėjęs į kamba- 
rį, pranešė, kad įvyko kažkas nepaprasta. 

— Klausyk, vienas iš jų ką tik įskriejo į vidų, tikriausiai iš 
vandenyno, toks susijaudinęs, kad net užmiršo nusiimti stiklinį 
šalmą. Vargšelis kažką taip ilgai dėstė, kol susivokė, kad jo 

niekas negirdi. Po to ėmė vapėti vos nedusdamas ir puolė iš 
kambario, o kiti jam iš paskos į tą starto kambarį. Taigi aš 
einu su jais, tikrai kažkas ten vyksta. Reikia būtinai pažiūrėti. 

Išbėgę iš kambario, pamatėme skubančius mūsų draugus; 
jie leidosi žemyn koridoriumi susijaudinę, ir mes taip pat įsilie- 
jome į jų būrį, besiveržiantį į vandenyno dugną. Prieky visų bėgo 
susijaudinęs tas, kuris pranešė naujieną. Jie visi žingsniavo taip 
sparčiai, kad sunku buvo pavyti. Nors ir atsilikome, tačiau švie- 
bazaltinių uolų papėde. Pagaliau priėjome tą vietą, kur laiko 
ir nuolatinių vaikščiojimų nuzulinti laiptai vedė aukštyn. Užlipę 
patekome į kitokią aplinką, užverstą uolų nuotrupomis ir iš- 
vagotą tarpeklių, kurie labai apsunkino mūsų kelionę. Prasibrovę 
pro sustingusios lavos labirintą, išėjome į apskritą lygumą, nu- 
tviekstą neryškios fostorescuojančios šviesos, ir ten, pačiame jos 
viduryje, aš išvydau tai, kas užgniaužė kvapą. Mano bendrake- 
leiviai pajuto tą patį. 

Pusiau įsmigęs į dumblą, gulėjo didelis garlaivis. Jis buvo 
pakrypęs ant šono, nulūžęs kaminas karojo kampe, fokstiebis taip 
pat perlūžęs, bet šiaip laivas nesudužęs ir švarut švarutėlis, it 
ką tik nuleistas iš doko į vandenį. Mes puolėme prie laisvagalio. 
Neįmanoma perteikti mus apėmusio nusivylimo, kai perskaitėme 
jo pavadinimą „Stratiordas. Londonas“. Mūsų laivas nusileido 
paskui mus į Marakoto gelmę. 

Be abejo, po kurio laiko, atslūgus mus sukrėtusiam įspūdžiui, 
visa kiek paaiškėjo. Prisiminėme barometro parodymus, Norve- 
gijos barko sutrauktus burių rifus ir grėsmingą juodą debesį, 
kylantį virš horizonto. Veikiausiai tada prasidėjo staigus galingas 
ciklonas ir nuskandino „Stratiordą“. Nekilo abejonių, kad visa 
įgula žuvo, nes beveik visos valtelės sulaužytos arba apgadintos 
tebesiūbavo ant laivo valčių keltuvo. O ir kokia valtelė atlaikytų 
tokį uraganą? Tragedija užklupo juos, be abejonės, praėjus porai 
valandų po mūsų nelaimės. Galbūt gyliamačio lynas, kurį ma- 
tėme iš vandenyno dugno, buvo susuktas prieš pat prasidedant 
ciklonui. Keista ir baisu suvokti, kad mes tebesame gyvi, o tie, 
kurie gedėjo mūsų, patys žuvo. Tą akimirką negalėjome nusta- 
tyti, ar laivas dreifavo viršutiniuose vandenyno sluoksniuose, 
ar jau gulėjo ant dugno toje vietoje kurį laiką, kol jį rado vie- 
nas Atlantidos gyventojų. 

Vargšas kapitonas Hovis, teisingiau pasakius, tai, kas iš jo 
liko, vis dar stovėjo savo poste, ant kapitono tiltelio, įsikibęs į 
turėklą sustingusiais pirštais. Tik jis ir dar trys kūrikai iš ma- 
šinų skyriaus nuskendo kartu su laivu. Visi jie mūsų nurodymu 
buvo iškelti iš laivo ir palaidoti po dumblo sluoksniu, o ant kapo 
padėtas jūros gėlių vainikas. Pasakoju tas smulkmenas, nes ti- 
kiuosi, kad tai bent kiek palengvins ponios Hovi skausmą ne- 
tekus vyro. Kūrikų vardų nežinojome. 

Tuo laiku, kai mes atlikome tą liūdną pareigą, tie maži žmo- 
nės sugužėjo į laivą. Apsidairę pastebėjome, kad jų esama visur: 
jie šmirinėjo lyg pelės po sūrį. Jų susijaudinimas ir smalsumas 
rodė, kad tokį puikų šiuolaikinį laivą jie mato pirmą kartą. Šis 
garlaivis buvo pirmasis nuskendęs jų šalyje. Vėliau paaiškėjo, 
jog jų deguonies aparatai įrengti stiklinių gaubtų viduje taip, 
kad jie negalėdavo išbūti vandenyno dugne ilgiau nei dvi valan- 
das; juos vėl pakraudavo specialioje saugykloje, taigi jų gali- 
mybės ištirti vandenyno gelmes ir dugną buvo ribotos. Jie 
gerai žinojo tik keleto mylių teritoriją, esančią aplink centrinę 
bazę. 

Atlantidos gyventojai iškart ėmėsi darbo: ardė laivą, rinko 
visa, ko jiems galėjo prireikti. Tas darbas virte virė. Mes taip 
pat mielai nuėjome į savo kajutes pasiimti kai kurių drabužių ir 
knygų, kol tai dar buvo galima padaryti. 

Tarp kitų daiktų, išlikusių po laivo tragedijos, radome ir 
„Stratfordo“ žurnalą, kur kapitonas rašė viską iki paskutinės 
dienos, t.y. mūsų katastrofos momento. Keista buvo skaityti 
apie savo mirtį ir regėti mirtį to, kuris visa tai parašė. Stai pas- 
kutinis laivo žurnalo įrašas: 

„Spalio 3 d. Trys drąsūs, bet beprotiškai rizikuojantys nu- 
trūktgalviai šiandien, nepaisydami mano valios ir sutikimo, nu- 
sileido savo aparatu į vandenyno dugną; ten įvyko nelaimė, ku- 
rią ir buvau numatęs. Amžiną atilsį suteik jiems, Viešpatie. Jie 
pradėjo leistis vienuoliktą valandą priešpiet; aš tuomet nenorė- 
jau jų išleisti, nes artėjo audra. Gaila, kad nepasielgiau taip, 
kaip kuždėjo nuojauta, tačiau tai tik laikinai būtų atitolinę 
tą neišvengiamą tragediją. Esu tvirtai įsitikinęs, kad nebeteks 
jų regėti, — jau su kiekvienu atsisveikinau. Kurį laiką viskas klo- 
josi puikiai. Vienuoliktą keturiasdešimt penkios jie pasiekė trijų 
šimtų jūros sieksnių gylį ir nutūpė ant dugno. Daktaras Mara- 
kotas keletą sykių atsiuntė pranešimus, ir atrodė, kad viskas bus 

gerai. Bet staiga išgirdome jo susijaudinusį balsą; tuo pat metu 
lynas, jungiantis laivą su kabina, ėmė trūkčioti. Po akimirkos 
lynas nutrūko. Veikiausiai jie pakibo virš gilaus duburio, nes 
daktaro nurodymu laivas plaukė lėtai pirmyn. Oro vamzdeliai 
tebegrimzdo dar kokį pusmylį, o paskui nutrūko. Tai buvo pas- 
kutinis dalykas, siejęs mus su daktaru Marakotu, ponu Hedliu 
ir ponu Skenlenu. Nėra jokios vilties juos kada nors vėl pa- 
matyti. 

Privalau atkreipti dėmesį į vieną įvykį, kurio reikšmės dar 
nepavyko paaiškinti, nes neturėjau pakankamai laiko jam ap- 
svarstyti — grėsmingai artėjo audra. Gyliamačiu matavome gylį, 
nustatėme dvidešimt šešis tūkstančius šešis šimtus pėdų, sva- 
relis, t.y. švinas, suprantama, liko dugne. Ką tik ištraukėme 
laidą ir, nors visiškai neįtikėtina, prie porcelianinio pavyzdžių 
rinkimo indelio radome pririštą pono Hedlio nosinaitę su mo- 
nograma. Laivo įgula tiesiog priblokšta, niekas nenutuokia, kaip 
tai galėjo atsitikti. Kituose įrašuose papasakosiu apie tai smul- 
kiau. Kurį laiką dar lūkuriavome vildamiesi išvysti ką nors iš- 
kylant, tuomet susukome visą lyną. Pasirodė, kad tas jo galas, 
kuris laikė kabiną, buvo tarsi išpašiotas, visai nelygus. Dabar 
pats laikas pasirūpinti laivu, kol dar neįsisiautėjo štormas, ba- 
rometras jau rodo 28,5 ir rodyklė dar krinta“. 

Tai buvo paskutiniai mūsų bendražygių pranešimai. Veikiau- 
siai tuo metu įsismarkavo audra ir paskandino laivą. 


Stovėjome prie nuskendusio laivo, kol pritrūkome oro. Krū- 
tinę ėmė slėgti sunkumas. Tai buvo ženklas, kad reikia skubiai 
grįžti. Pakeliui patyrėme dar vieną pavojingą ir labai netikėtą 
atsitikimą. Gerai įsitikinome, kad gelmių žmonėms vis dar gresia 
pavojai, nepaisant tokio ilgo gyvenimo po vandeniu. Įskaitant 
graikus vergus, suskaičiavome tik vos keturis ar penkis tūkstan- 
čius šios šalies gyventojų. Nulipome laiptais ir pasukome vešlių 
džiunglių pakraščiu, palei bazaltines uolas. Manda susijaudinęs 
ėmė rodyti į viršų, įnirtingai gestikuliuodamas vienai iš atsisky- 
rusių grupių. Greta jo esantys Žmonės metėsi prie aukštesnių 
luitų, traukdami ir mus kartu. Tik pasislėpę už akmenų, išvy- 
dome šito nerimo priežastį. Virš mūsų greitai leidosi kažkokia 
didžiulė neįprastos formos žuvis. Ji priminė pūkinę antklodę, 
minkštą ir purią. Gyvūno apačia buvo baltos spalvos, o iš šonų 
virpėjo raudoni šeriai. Nors nematėme nei akių, nei žiomenų, 
pastebėjome, kad jis turi grėsmingai budrų, nematomą juslės 

organą. Už akmenų nesuskubęs pasislėpti gelmių žmogus buvo 
geriausias taikinys ir masalas. Pamačiau, kaip išgąstis perkreipė 
jo veidą, suvokus, kas jam gresia, bet buvo per vėlu. Baisingas 
gyvūnas puolė jį apsupdamas iš visų pusių ir bjauriai pulsuoda- 
mas, tartum atsitrenkęs į koralų uolienas jo kūnas traiškytų vis- 
ką į gabalus. Stebėjome stovėdami už kokių kelių jardų, o mūsų 
draugai, paveikti netikėtos grėsmės, atrodė kaip paralyžiuoti. 
Tik Skenlenas, iššokęs iš priedangos, puolė ant tos plačios pa- 
baisos nugaros ir kelis kartus dūrė į minkštą audinį. Vanduo 
iškart nusidažė raudonais ir rudais rėžiais. Atsitokėjęs pasiel- 
giau taip, kaip Skenlenas; staiga Marakotas ir visi kiti atskubėjo 
į pagalbą. Prigriebtas monstras palengva ėmė tolti palikdamas 
tik lipnių išskyrų juostą. Deja, mūsų pagalba buvo pavėluota; 
puldama žuvis sutraiškė stiklinį gaubtą, o tas vargšelis užduso. 
Tačiau ta diena buvo ne tik gedulo diena. Pakėlę nunešėme žu- 
vusįjį į prieglobsčio šventyklą. Tądien šventėme ir triumią. Gel- 
mių gyventojai sveikino mus už ryžtą, parodytą grumiantis su 
pabaisa. Si keista žuvis, pasak Marakoto, buvo kažkokia ichtio- 
logams neblogai žinoma žuvis-antklodė, tik neregėto dydžio. 

Aprašiau šį gyvūną, kadangi jis tapo šio tragiško įvykio 
kaltininku. Tiesa, galėčiau, — o tai tikriausiai ir padarysiu,— pa- 
rašyti knygą apie tą nuostabų gyvenimą, regėtą vandenyne. Jū- 
ros gelmėse vyrauja raudona ir juoda spalvos, augmenija gelsvai 
žalsva ir tokia standi, kad retai patenka į mūsų tinklus. Taigi 
mokslininkai visiškai klaidingai mano, kad vandenyno dugnas 
tuščias. Kai kurie povandeniniai gyvūnai labai patrauklūs ir 
malonūs tiek savo išvaizda, tiek ir forma, tačiau nemaža ir tokių 
groteskiškų pamėklių, tikrų plėšrūnų, kad jokios žemėje gyve- 
nančios pabaisos jiems neprilygtų. Kartą teko matyti gal tris- 
dešimties pėdų ilgio, su baisiu nagu ant uodegos juodąją rają; 
vienas kirtis mirtinas viskam, kas gyva. Dar regėjau varlės pavi- 
dalo gyvūną išverstomis žaliomis akimis — vien tik stambūs žio- 
menys ir prie jų priaugęs pilvas. Susidurti su juo, vadinasi, ne- 
išvengti mirties, nebent apakintum jį elektros žibinto šviesa. Be 
to, pavojingas ir aklasis raudonasis ungurys, kuris slepiasi už 
akmenų ir užmuša auką išleisdamas nuodus. Gelmių pabaisa, gi- 
gantiškas jūrinis skorpionas ir žuvis-velnias — povandeninių 
džiunglių gyventojai, tykojantys savo aukų. 

Be to, pasitaikė reta proga pamatyti jūrinę gyvatę. Tą gyvū- 
ną retai kas tėra matęs, nes jis gyvena giliai po vandeniu ir į 

paviršių iškyla tik tada, kai yra krečiamas kokių povandeninių 
konvulsijų. Pora tokių gyvačių praplaukė pro mus su Mona, kai 
slėpėmės dumblių tankmėje. Jos buvo nepaprasto dydžio — be- 
veik dešimties pėdų pločio ir kokių dviejų šimtų pėdų ilgio. Vir- 
šus — juodas, apačia — sidabriškai baltos spalvos, o nugara ap- 
žėlusi šeriais. Akys mažytės kaip buliaus. Jūrines gyvates, be 
abejo, išsamiai aprašys daktaras Marakotas savo darbuose, jei 
tik jums pavyks juos gauti. 

Toks mūsų naujas gyvenimas bėgo savaitė po savaitės. Jis 
ėmė mums patikti; palengva pramokome tos seniai pamirštos kal- 
bos ir jau galėjome šiek tiek susikalbėti su gelmių žmonėmis. 
Povandeninėje karalystėje buvo nepaprastai daug erdvės tyri- 
mams ir pramogoms. Daktaras Marakotas išnagrinėjo senąją che- 
miją ir tvirtina, kad galėtų sugriauti visas pasaulines idėjas ir 
apversti aukštyn kojom visą šiuolaikinį mokslą, jei tik įmanytų 
perduoti savo žinias kultūringams šalims. Gelmių gyventojai 
mokėjo suskaidyti atomą, o gauta energija, nors ir ne tokia di- 
delė, kaip tikėjosi mūsų mokslininkai, vis dėlto sudarė pakanka- 
mai daug energijos išteklių. Jų žinios apie eterio kilmę ir gali- 
mybes taip pat gerokai turtingesnės už mūsų, be to, ir tas keis- 
tas minčių vertimas į paveikslus, kuriais mes pasakojome savo 
istoriją, o jie mums — savąją, taip pat jų sukurtas eterio kitimo 
pritaikymas, atgaminantis materiją. 

Ir vis dėlto, nepaisant nuostabaus žinių lobyno, paveldėto 
iš protėvių, ne viskas buvo pritaikyta, ką Žemės mokslininkai 
buvo išradę. Skenlenui teko garbė tai pademonstruoti. Ištisas 
savaites jis kažko labai nerimavo, puse lūpų užsiminė apie kaž- 
kokią paslaptį, o šiaip buvo nekalbus ir susimąstęs. Sutikdavome 
jį tik retkarčiais, nes buvo labai užimtas. Vienintelis jo draugas 
ir patikėtinis dabar buvo linksmas atlantietis, geraširdis storu- 
tapo neatskiriamais draugais, nors jų bendravimas apsiribodavo 
gestais ir draugiškų plekšnojimu per pečius. Vieną vakarą Sken- 
lenas grįžo švytėdamas. 

— Daktare, aš čia sumąsčiau vieną tokį dalyką ir norėčiau 
pademonstruoti tiems vaikinams. Parodysime, kad ir mes ne iš 
kelmo spirti. Gal neprieštarautumėte, jei mes rytoj sukviestume 
juos į salę. 

— O ką demonstruosi? Džiazą ar čarlstoną? — paklausiau. 

— Jokio čarlstono. Luktelėkite ir patys įsitikinsite. Dalykas 
tikrai vertas dėmesio. Kol kas tik tiek pasakysiu. Tikrai nenusi- 
vilsite. Noriu visus nustebinti. 

Taigi kitą vakarą visa bendruomenė susirinko į jau žinomą 
salę. Skenlenas ir Berbriksas užkopė ant pakylos, spindėdami 
pasididžiavimo kupinais veidais. Kažkuris nuspaudė mygtuką, ir 
tada, pasak Skenleno, įvyko siurprizas. „Dėmesio, dėmesio! Kalba 
du L.O..— nuaidėjo aiškus balsas.— Londonas kviečia Britanijos 
salas. Oro prognozė.“ Tuomet išgirdome įprastus žodžius apie 
slėgį ir ciklonus. „O dabar dienos įvykių apžvalga. Jo didenybė 
karalius šįryt dalyvavo atidarant naujų vaikų ligoninės korpusą 
Hamersmite...“ — ir taip toliau tuo pačiu tonu. Pirmą kartą vėl 
pasijutome Anglijoje, klausėmės įprasto darbo dienos ritmo, šalis 
ryžtingai naikino karo nuostolius. Paskui klausėmės naujienų iš 
užsienio, sporto apžvalgos. Gyvenimas senajame pasaulyje virte 
virė kaip visada. Mūsų gelmių draugai klausėsi susižavėję, bet 
nieko nesuprato. Kai po naujienų laidos per pertraukėlę gvardi- 
jos orkestras užgrojo maršą iš „Lohengrino“, per salę nuvilnijo 
susižavėjimo šūksniai, ir žmonės ėmė veržtis prie pakylos. Jie 
traukė užuolaidas ir žvalgėsi už ekrano, norėdami surasti mu- 
zikos šaltinį. Tai buvo staigmena, netikėtas siurprizas, dovana, 
kurią sugebėjome jiems pateikti. 

— Ne, sere,— vėliau aiškino Skenlenas.— Siųstuvo pats ne- 
galėjau sumontuoti. Jie neturi tinkamos tam medžiagos, o aš — 
smegenų... Bet namuose kartą sumeistravau dviejų lempų imtu- 
vą. Ištempęs per drabužių džiovyklą laidą, pasidariau anteną ir 
išmokau ją panaudoti: pagavau vos ne visas Amerikos stotis. 
Todėl man atrodė, kad nebus sudėtinga panaudoti čia esančius 
elektros prietaisus ir tuos stiklo gaminimo įrengimus, kurie ge- 
rokai pralenkia mūsų turimus. Taigi kartu su naujuoju draugu- 
žiu pabandysiu sumeistrauti tokį prietaisą, kuris reaguotų į 
eterio bangas; juk bangos sklinda vandeniu taip pat lengvai kaip 
ir oru. Tas kipšas Berbriksas vos nenualpo iš džiaugsmo, kai 
pirmą kartą sugavome bangą. Na, dabar mano radijas taps įpras- 
tu dalyku čia. | 


Greta kitų stulbinančių Atlantidos chemikų išradimų yra ir 
dujos, devynis kartus lengvesnės už vandenį; jas Marakotas pa- 
vadino levigenu. Su šiomis dujomis Marakotas kaip tik ir darė 
bandymus, kol sumanė pasiųsti į vandenyno paviršių stiklinį 
burbulą, įdėjęs į jį pranešimą apie mus ištikusį likimą. 

— Man pavyko įtikinti Mandą,— kalbėjo jis.— Jis jau nuro- 
dė stiklapučiams, taigi po dienos kitos rutuliai bus parengti. 

— Bet kaip įdėsime raštelį į vidų? — paklausiau aš. 

— Rutulyje paliksime plyšį, pro kurį įleisime dujų. Tokiu 
pat būdu galėsime įstumti ir popierių. O tada tie sumanūs meist- 
rai vėl jį užtaisys. Esu įsitikinęs, kad paleisti burbulai šaus tie- 
siai į paviršių lyg kamščiai iš butelio. 

— Ir ten plūduriuos ištisus metus, kol kas nors juos pa- 
stebės. 

— Taip irgi gali nutikti. Bet rutulys atspindės saulės švie- 
są, o tai, be abejo, patrauks kažkieno dėmesį. Jis išplauks 
iš gelmių kažkur tarp Europos ir Pietų Amerikos, taigi labai 
tikėtina, kad koks laivas, plaukiantis pro šalį, vis vien pastebės, 
juolab kad paleisime ne vieną, bet kelis tokius rutulius. 

Taip, mano brangusis Tolbotai, jums arba tiems, kurie skaitė 
šį pasakojimą, į rankas ir pateko šis mūsų pranešimas. Tačiau 
tuo viskas dar nesibaigia, nes vienas fatališkas sprendimas bręs- 
ta to išradingo amerikiečio konstruktoriaus galvoje. 

— Klausykite, bičiuliai, — kartą tarė jis, kai vieni sėdėjome 
savo kameroje, — čia iš tiesų mums labai gera, gėrimai ir valgiai 
tikrai gardūs, o aš dar susipažinau su viena tokia meilute, prieš 
kurios grožį nublanktų visos Filadelfijos paukštytės kartu pa- 
ėmus. Tačiau vis dėlto mano siela ilgisi žydro gimtinės dangaus, 
tos tikrosios Dievo sukurtos Žemės. 

— Mes irgi trokštame to paties, — tariau,— bet nematome jo- 
kių galimybių tiems troškimams įgyvendinti. 

— Nagi, paklausykite, šefe! Jei tie rutuliai, pripildyti dujų, 
galės nugabenti mūsų pranešimą, tai galbūt jie galėtų ir mus 
iškelti į viršų. Nemanykite, kad pokštauju, šį tą esu apskaičiavęs 
ir numatęs. Tarkim, paėmę tris ar keturis burbulus ir surišę juos, 
galėtume pakilti. Argi ne? Užsimovę kiekvienas savo stiklinį 
gaubtą, prisitvirtintume prie tų dujų pilnų burbulų ir, numetę 
papildomą svorį, išplauktume į paviršių. Kas gi mums galėtų 
sutrukdyti tai padaryti? 

— O jei pasipainiotų koks ryklys? 

— Na jau! Rykliai — niekis! Mes praskrietume pro ryklį taip, 
kad šis nė susivokti nespėtų. Jam mes atrodytume kaip trys 
šviesuliai, o be to, skriesime taip sparčiai, kad iššoksime į orą 

kokias penkiasdešimt pėdų. Galite manimi pasikliauti, kad ir ko- 
kią baidyklę sutiktume, ji puls poteriauti matydama, kokiu greičiu 
lekiame. 

— Puiku! Tarkime, kad mums pavyks iškilti. O kas toliau? 

— Dieve! Kas bus paskui, pamatysime! Reikia išbandyti laimę, 
kitaip liksime čia iki gyvos galvos. Jūs kaip norite, o aš pasi- 
ruošęs startuoti. 

— Aš irgi visa siela veržiuosi sugrįžti į žemę jau vien tam, 
kad galėčiau pateikti mūsų stebėjimų rezultatus mokslo draugi- 
joms,— atsiliepė Marakotas.— Tik aš pats galėčiau išaiškinti savo 
sukauptas žinias ir atlikus tyrimus ir įrodyti jų reikšmę ir svar- 
bą. Visiškai pritariu Skenleno pasiūlymui ir pasiryžęs iš čia iš- 
trūkti. 

Dėl itin svarbių priežasčių, kurias nurodysiu vėliau, aš ne 
taip aistringai veržiausi į laisvę kaip aniedu. 

— Betgi tai tikra beprotybė! — įsiterpiau aš.— Sitaip rizikuo- 
ti būtų verta tik tuo atveju, jei mūsų kas nors lauktų vandens 
paviršiuje. Priešingu atveju mes neišvengiamai plūduriuosime 
tol, kol žūsime iš alkio ir troškulio. | 

— Rupūs miltai, kaip galime tikėtis, kad ten mūsų kažkas 
lauks? 

— Pala, pala, o gal tai ne taip jau sudėtinga padaryti, — per- 
tarė Marakotas.— Mes juk galime maždaug mylios tikslumu nu- 
rodyti ir platumą, ir ilgumą, kur esame. 

— O mums nuleis kopėčias? — pagiežingai įsiterpiau aš. 

— Kopėčios čia visiškai nieko dėtos. Mūsų vadas teisus. Pone 
Hedli, jūs parašysite tame pranešime, kurį siųsime pasauliui, 
kad esame ties dvidešimt septynių laipsnių šiaurės platuma ir 
dvidešimt aštuonių laipsnių ir keturiolikos minučių vakarų il- 
guma, na, žodžiu, nurodysite tikslius duomenis. Supratote?! Tada 
parašysite, kad trys pasaulio įžymybės — garsusis mokslininkas 
Marakotas ir perspektyvus mokslininkas, vabalų tyrinėtojas. Hed- 
lis ir Bobas Skenlenas, auksinių rankų meistras iš Meribenkso 
kompanijos, šaukiasi pagalbos iš vandenyno dugno. Na, kaip 
jums patinka tokia mintis? 

— Taip. O kas toliau? 

— Na, viskas priklausys nuo jų. Tokiam iššūkiui jie negalės 
atsispirti. Apie panašią situaciją jau esu kažkur skaitęs. Taip 

Stenlis gelbėjo Livingstoną. Tai jau bus jų rūpestis, kaip iš- 
traukti mus iš čia arba sulaikyti vandenyno paviršiuje, jei tik, 
žinoma, mes išplauksime. 

— Mes ir patys rasime būdą iškilti, — tarė profesorius.— Te- 
gul jie nuleidžia gyliamačio laidą šičia, į šituos vandenis, o 
mes, suradę jį, pririšime mūsų raštelį ir paprašysime palaukti 
mūsų. 

— Puikiai sumanyta! — šūktelėjo Bilas Skenlenas.— Kaip tik 
taip ir reikėtų veikti. 

— Jeigu kuri nors dama įsigeis su mumis išbandyti laimę, 
manau, kad ketvertas skrietų taip pat sparčiai kaip ir trejetas, — 
tarė Marakotas, pašaipiai dėbtelėjęs į mane. 

— Na, manau, ir penketas galėtų visai lengvai pakilti, — tarė 
Skenlenas.— Ar dabar viskas aišku, pone Hedli? Surašykite vis- 
ką, ką aptarėme, ir po šešių mėnesių vėl vaikštinėsime po 
Londoną. 

Taigi dabar siunčiame du rutulius į vandenyno paviršių. 
Mums tai — gyvybės ar mirties klausimas, vienintelis būdas su- 
sisiekti su pasauliu. Gal jie iškils į paviršių, o gal abu pradings 
vandenyje? Visko gali būti. Vis dėlto tikėsimės, kad nors vie- 
nas iš jų pasieks tikslą. Pasikliaujame laiminga lemtimi. Jei 
mums nepavyks išsigelbėti arba niekas mūsų neišgelbės — pra- 
neškite mūsų artimiesiems, kad esame gyvi ir saugūs. Jei, kita 
vertus, į mūsų prašymą būtų atsižvelgta, negailima pinigų ir 
energijos, nurodome, kaip tai galima padaryti. O dabar likite 
sveiki, o gal au revoir *? 

Taip baigėsi pasakojimas, kurį radome stiklo rutulyje. Anks- 
tesnė šito pasakojimo dalis nurodo faktus, jau mums žinomus. 
Kai rankraštis jau buvo spaustuvėje, pasirodė pats netikėčiausias 
ir sensacingiausias šitos istorijos epilogas. Remiuosi žiniomis, 
kurias pateikė gelbėjimą organizavusi Faveržero jachta „Marion“; 
ji išplaukė ieškoti šitą nuotykį patyrusių žmonių, ir vėliau iš 
jachtos buvo perduota ataskaita, kurią priėmė ir viena radijo 
stotis, esanti Keip de Verde salose, ir nedelsdama viską perdavė 
į Europą ir Ameriką. Ataskaitą sudarė ponas Kėjus Osbornas, 
žinomas Asošieited pres agentūros darbuotojas: „Pasirodo, ne- 
trukus po to, kai buvo gautas pirmasis pranešimas apie daktaro 
Marakoto ir jo draugų ekspediciją ištikusią nelaimę ir sunkią 


* Iki pasimatymo (pranc.). 

padėtį, Europoje imtasi rengti efektyvią gelbėjimo ekspediciją. 
Ponas Faveržeras ne tik pasiūlė savo garsiąją garinę jachtą, 
bet ir, kilniausių jausmų skatinamas, nutarė pats jai vadovauti. 
„Marion“ išplaukė iš Šerburgo birželį, užsukusi į Sautemptoną, 
paėmė poną Kėjų Osborną ir kino operatorių ir iškart išėjo į 
vandenyną, į tą vietą, kuri nurodyta dokumentuose. Ten ji nu- 
plaukė liepos pirmą dieną. 

Į vandenyno dugną buvo nuleistas gyliamatis, pritvirtintas 
prie storo lyno, ir lėtai velkamas vandenyno dugnu. Prie lyno 
galo, greta sunkaus švino gabalo, buvo pririštas butelis su įdėtu 
rašteliu. Jame buvo parašyta: „Jūsų ataskaita gauta ir paskelbta 
visam pasauliui. Mes atvykome jūsų išgelbėti. Tą patį praneši- 
mą siunčiame jums radijo bangomis, tikėdamiesi, kad jūs jį iš- 
girsite. Mes palengva plaukiosime virš jūsų gelmės. Išėmus iš 
butelio raštelį, prašome įdėti savo nurodymus. Elgsimės visiškai 
tiksliai pagal juos“. 

Dvi dienas jachta „Marion“ lėtai sukiojosi, plaukiojo pirmyn 
ir atgal, tačiau šis kruizas buvo nesėkmingas. Trečią dieną gel- 
bėjimo tarnybą nustebino vienas netikėtumas. Nedidelis švytintis 
rutulys iššoko iš vandens už kelių šimtų jardų nuo laivo. Pasi- 
rodė, kad ten būta stiklinio rutulio, kurio viduje buvo laiškas; 
tai nauja savotiška ryšių priemonė, apie kurią buvo rašoma pir- 
mame laiške. Vargais negalais sudaužius rutulį, rastas toks laiš- 
kas: „Esame jums be galo dėkingi, brangūs bičiuliai. Zavimės 
jūsų ištikimybe ir energija. Gavome jūsų radijo pranešimą ir 
galime atsakyti siųsdami šiuos rutulius. Visaip stengėmės nu- 
tverti jūsų gyliamatį ir laidą, tačiau srovės neša jį aukštyn; jis 
skrieja tokiu greičiu, kad netgi pats eikliausias iš mūsų negali 
jo pavyti dėl vandens pasipriešinimo. Ketiname pabandyti star- 
tuoti rytoj rytą, šeštą valandą, o tai, mūsų skaičiavimu, turėtų 
būti liepos penktoji, antradienis. Skrisime po vieną, kad galėtu- 
me patarti kiekvienam likusiam per radiją, kaip išvengti pavojų, 
jei tokių pasitaikytų. Dar kartą nuoširdžiausiai dėkojame. Mara- 
kotas. Hedlis. Skenlenas“. 

Štai ką toliau pasakoja Kėjus Osbornas: „Išaušo nuostabus 
rytas, sodrios satyro spalvos jūra lygi tartum ežeras. Žydrame 
dangaus skliaute nesimatė jokio debesėlio. Visa jachtos „Marion“ 
įgula pakirdo labai anksti. Nekantraudami laukėme įvykių pra- 
džios. Apie šeštą valandą laukimas tapo itin skausmingas. Sig- 
naliniame stiebe įsitaisė budėtojas, ir, praėjus vos penkioms mi- 

nutėms, išgirdome jį šaukiant ir pamatėme rodant į vandens pa- 
viršių, už dešiniojo laivo borto. Visi sulėkėme į tą denio kraštą; 
aš užsilipau ant vienos valtelės, kad geriau matyčiau. Pastebė- 
jau, kaip iš ramaus vandenyno į paviršių kyla sidabriškai Žvil- 
gantis rutulys. Jis iššoko tiesia linija aukštyn maždaug už dviejų 
šimtų jardų nuo laivo; tai buvo gražus žvilgantis maždaug trijų 
pėdų skersmens rutulys. Pakilęs nusileido ir nuplaukė vėjelio 
nešamas tolyn tartum vaikiškas balionėlis. Reginys iš tiesų buvo 
labai įspūdingas, tačiau mus apėmė bloga nuojauta, kurią sukėlė 
tai, kad nuo rutulio atitruko virvės ar kokie laidai, o nešulys, 
kurį rutulys traukė iš gelmių, galbūt liko vandenyje. Tuoj pat 
buvo pasiųsta radiograma: „Jūsų rutulys išniro netoli laivo. Prie 
jo nieko nėra prikabinta, jis nuplaukė tolyn. Vis dėlto nuleidome 
valtį ir esame pasiruošę visokiems atvejams“. 

Keletą minučių po šešių pasigirdo dar vienas budėtojo sig- 
nalas. Po sekundės išvydau kitą sidabrinį rutulį, kylantį iš van- 
denyno gelmių gerokai lėčiau nei pirmasis. Pasiekęs paviršių, jis 
sklandė ore, bet kažkoks svoris laikė jį ant vandens. Apžiūrėję 
krovinį, radome ryšulį knygų, dokumentų ir smulkių daiktų, įvy- 
niotų į neperšlampamą žuvies odą. Įkėlėme jį į laivą ir prane- 
šėme apie tai radiograma. Degdami smalsumu, laukėme tolesnių 
įvykių. Ilgai laukti neteko. Greit vėl pasirodė sidabrinis rutu- 
lys. Išniręs į paviršių, jis šįkart veržėsi aukštyn, keldamas, mūsų 
visų nuostabai, dailią moters figūrą. Šiek tiek pakilęs kamuolys 
greitai nusileido, o po valandėlės jau buvo laive. Stiklinis ru- 
tulys per vidurį buvo perjuostas odiniu žiedu, nuo kurio karojo 
ilgos virvės, prisegtos prie plataus odinio diržo, juosusio dailios 
moters juosmenį. Viršutinę kūno dalį gaubė kriaušės formos 
stiklinis šydas,— vadinu tai stikliniu šydu, nors gaubtas pada- 
rytas iš labai lengvos stiklinės medžiagos, kaip ir rutuliai. Jis 
buvo beveik perregimas, turintis sidabriškas linijas. Šis stiklinis 
"gaubtas tvirtomis elastingomis juostomis pritvirtintas prie liemens 
ir pečių, todėl visiškai nepraleido vandens; tai ir buvo aprašyta 
Hedlio rankraštyje. Viduje įtaisytas naujoviškas lengvas chemi- 
nis aparatas orui gaivinti. Dar prireikė šiokių tokių pastangų, 
kol nuėmėme gaubtą nuo moters galvos ir paguldėme ją ant 
denio. Moteris buvo truputį apsvaigusi, bet lygus kvėpavimas 
rodė, kad ji netrukus atsitokės po patirtų kelionės įspūdžių ir 
slėgio kaitos; mat oro, esančio po gaubtu, tankis buvo gerokai 
didesnis nei mūsų atmosferos. Panašų krūvį patiria ir žmonės 

narai. Suprantama, ši moteris turėjo būti toji, anksčiau aprašyta 
Mona. Iš jos išvaizdos galima spręsti, kad gelmių gyventojai iš 
tikrųjų yra verti vėl atgimti žemėje. Jos oda buvo tamsi, ilgi 
ir juodi plaukai, didžiulės riešuto spalvos akys dabar smalsiai 
dairėsi aplinkui. Kreminės spalvos tunika nusagstyta kriaukle- 
lėmis ir perlais, brangakmeniai žvilgėjo plaukuose. Tai buvo tarsi 
tikra najadė, išplaukusi iš gelmių, lyg stebuklingas jūros perlas. 
Stebėjome, kaip ji atgauna sąmonę; jos akyse jau atsispindėjo 
grįžusi nuovoka. Staiga ji pašoko ir grakščiai lyg elnė pribėgo 
prie borto. ,„Sairusai! Sairusai!“ — šaukė ji. 

Mes tuoj pat nuraminome gelmėse tebesančius nusiųsdami 
radiogramą. Pagaliau jie vienas po kito ėmė lįsti iš vandens, iš- 
šaudami lyg kamščiai ir pakildami apie keturiasdešimt pėdų į orą. 
Tik nusileidusius ant vandenyno paviršiaus įkėlėme į laivą. Visi 
trys buvo be sąmonės: Skenlenui iš nosies ir ausų sruveno krau- 
jas, tačiau po valandos visi jau galėjo stovėti ant kojų. Kiekvie- 
nas elgėsi taip, kaip buvo įpratęs. Skenlenas su grupe draugų 
patraukė į jachtos barą, iš kurio dar dabar sklinda smagūs bal- 
sai. Daktaras Marakotas čiupo savo popierius, išsitraukęs vieną, 
man regis, algebros formulių primargintą sąsiuvinį, nuėjo į savo 
kajutę, o Sairusas Hedlis iškart pribėgo prie savo keistos mer- 
gaitės ir, pasak paskutinių pranešimų, neketina atsitraukti nuo 
jos nė per žingsnį. 

Štai taip susiklostė įvykiai. Tikiuosi, kad mūsų ataskaita bus 
perduota į Keip de Verde stotį, o išsamiau apie šį nuostabų 
nuotykį papasakos iš gelmių sugrįžę draugai“. 


VI 


Daugybė Žmonių rašo laiškus man, Sairusui Hedliui, Rodo 
mokslininkui iš Oksfordo, ir profesoriui Marakotui. Jų gauna net- 
gi Bilas Skenlenas. Žmonės vis daugiau nori sužinoti, ką mes 
patyrėme Atlanto vandenyno dugne, panirę du šimtus mylių į 
pietvakarius nuo Kanarų salyno ir išsiruošę į povandeninę ke- 
lionę. Si mūsų ekspedicija ne tik leido pakeisti nusistovėjusį 
požiūrį į gelmių gyvenimą ir slėgį, bet jos metu buvo nustatyta 
neįtikėtinai sena civilizacija, išlikusi neįmanomomis gyvenimo 
sąlygomis. Savaime suprantama, mano pirmas rašinys iš gelmių 
buvo šiek tiek paviršutiniškas, tačiau jame pateikti beveik visi 

faktai. Buvo nutylėta tik keletas. Vienas labai svarbus, bet ne- 
paminėtas dalykas — epizodas su ponu Tamsiaveidžiu. Tie faktai 
ir išvados tokie neįprasti, kad mes manėme atskleisti juos tik 
praėjus tam tikram laikui. Na, o dabar, kai mokslo visuomenė 
pripažino mūsų išvadas, — be to, galiu pranešti, kad visa visuo- 
menė pripažino ir mano sužadėtinę, — pasitikėjimas mumis sutvir- 
tėjo, taigi galime ryžtis papasakoti istoriją, kuri iš pradžių gali 
pasirodyti visuomenei ne itin patraukli. Prieš pradėdamas pasa- 
koti aną siaubingiausią įvykį, priminsiu tuos nuostabiai praleis- 
tus mėnesius tarp povandeninio miesto gyventojų, kurie, už- 
sigobę stiklinius šalmus su deguonies prietaisais, gali laisvai 
vaikštinėti vandenyno dugnu kaip londoniečiai, kuriuos dabar 
matau pro savo kambario langą Haidparko viešbutyje vaikštinė- 
jančius pievele. 

Kai pirmą kartą patekome pas tuos Žmones po nelaimingo nu- 
sileidimo ant vandenyno dugno, pasijutome kaip kaliniai, o ne 
svečiai. Tačiau prieš mums išvykstant iš šitos nuskendusios ša- 
lies, — galiu tai tvirtai pasakyti,— jų nuomonė apie mus visiškai 
pasikeitė. Ši gentis prisimins mus vos ne kaip šventuosius, nusi- 
leidusius iš dangaus. Tai jie aprašys ir savo metraščiuose. Tokį 
įspūdį mes padarėme jiems, o ypač šviesuolis daktaras Marakotas: 
Jie, be abejo, nieko nežinojo apie mūsų išvykimą, kitaip nebūtų 
mūsų išleidę. Taigi legendą apie mus, išskridusius į dausas ir 
pasiėmusius kartu vieną iš pačių nuostabiausių šios genties at- 
stovių, seks dar ilgai ten, gelmėse. 

Bandysiu nuosekliai papasakoti apie visus šitos šalies gyve- 
nimo įvykius ir tuos nutikimus, kuriuos teko patirti iki to laiko, 
kai įvyko vienas svarbiausių dalykų, keistai paženklinusių mus 
visus, — atėjo ponas Tamsiaveidis. Kartais labai apgailestauju, 
kad nepakankamai laiko praleidome Marakoto gelmėje, nes sly- 
pinčios paslaptys ir kai kurie iki galo nesuvokiami reiškiniai gali 
būti tyrinėjami be galo. Mums netgi pavyko pramokti jų kalbos, 
taigi per ilgesnį laiką būtume sužinoję dar daugiau. 

Patirtis išmokė tuos žmones atskirti tai, kas baisu ir pavo- 
jinga, ir tai, kas tyra ir negrėsminga. Kartą, prisimenu, nuaidė- 
jo pavojaus signalas, ir mes visi išbėgome užsimaukšlinę stikli- 
nius gaubtus į atvirą vandenyną, nors neturėjome supratimo nei 
kodėl bėgome, nei ką veiksime. Matėme baimės ir susirūpinimo 
kupinus mus supančių žmonių veidus. Išėję į lygumą, sutikome 
keletą graikų angliakasių, skubėjusių prie mūsų kolonijos durų. 

Jie žengė lėtai, iš nuovargio klimpdami į dumblą, ir atrodė bai- 
siai išvargę, taigi mūsų grupelė buvo jiems tikras išsigelbėjimas, 
mat padėjome nebepaeinantiems ir kitiems atsiliekantiems. Ne- 
matėme jokių ginklų ar kokio pasipriešinimo artėjančiam pavo- 
jui. Netrukus angliakasiai susispietė prie įėjimo, ir, kai paskutinis 
jų Įėjo pro duris, atsigręžėme pažiūrėti į tą ilgą nubrėžtą liniją. 
Visa, ką galėjome įžiūrėti, buvo tik žalsvas purus debesis, spin- 
dintis vidury ir išsisklaidantis pakraščiuose. Atrodė, kad jis 
plaukia, o ne juda prie mūsų. Išvydę tai, mūsų bendražygiai, 
nors ir būdami už kokios mylios, taip išsigando, kad daužė duris 
nekantraudami kuo greičiau patekti vidun. Mes pasijutome ne- 
jaukiai matydami kažkokius paslaptingus, nerimą keliančius švy- 
tinčius apskritimus, artėjančius prie mūsų šventyklos. Siurbliai 
veikė puikiai, ir netrukus buvome saugūs. Virš durų sąramos 
buvo įstatytas dviejų pėdų pločio ir dešimties pėdų ilgio perma- 
tomas skydas, pro jį į vandenyną sklido stipri šviesa. Palypėję 
kopėčiomis, žvelgėme pro šiurkštų langą. Pamačiau keistus žvil- 
gančius apskritimus, sustojusius prie durų. Greta manęs stovėję 
Atlantidos gyventojai, juos pamatę, iš baimės net dantimis su- 
kaleno. Tada vienas iš tų padarų tiesiog prisiplojo prie mūsų 
krištolinio lango. Draugai tuoj pat truktelėjo mane apačion, 
tačiau vis dėlto mano galva šiek tiek nukentėjo: tie agresyvūs 
padarai kažkokiais žalingais impulsais, nukreiptais į mane, spėjo 
išdeginti plaukų kuokštą. Dar ir šiandien iš tolo švyti ta mano 
plikė. 

Tik po ilgesnio laiko gelmių gyventojai išdrįso atidaryti du- 
ris. Atsiradusį pirmąjį drąsuolį, išlindusį apsidairyti, visi sveikino 
lyg kokį didvyrį. Jis pranešė, kad pavojus praėjęs; tuomet visa 
bendruomenė atgijo, ėmė linksmintis ir veikiai užmiršo tą keistą 
vizitą. Mes dar girdėjome, kaip žodį „Praksa“ kartojo keletą 
kartų su siaubu akyse, ir supratome, kad taip tikriausiai vadina- 
mas anas baisūnas. Vienintelis žmogus, kuriam šis įvykis su- 
teikė džiaugsmo, buvo profesorius Marakotas, pasiryžęs išsiverž- 
ti iš rūmų tik nešinas nedideliu tinklu ir stikline vaza. „Tai nau- 
ja gyvybės rūšis, pusiau organinė, pusiau dujinė, bet neabejoti- 
nai protinga“, — išsakė jis savo mokslines išvadas. „Velnio išpe- 
ra“,— ne visai moksliškai reziumavo Skenlenas. 

Po poros dienų, kai išvykome į vadinamąją krevečių ekspe- 
diciją, klajodami po gelmių dugną ir rinkdami mažų žuvelių bei 
kitų gyvūnų pavyzdžius, netikėtai aptikome vieno angliakasio 

kūną, kurį, be jokios abejonės, buvo pagavę tie keisti žaliai švy- 
tintys padarai. Stiklinis jo šalmas buvo sudaužytas,— o tam iš- 
ties reikia nepaprastos jėgos, nes gaubto medžiaga labai tvirta 
(apie tai rašiau savo pirmame rašinyje). Galvoje Žiojėjo tuščios 
akiduobės, akys buvo išplėštos, nors kūnas net nesužeistas. 

— Tai smaguriautojų darbas! — aiškino profesorius sugrį- 
žus.— Naujojoje Zelandijoje gyvena toks plėšrus vanagas-papūga, 
kuris užmuša ėriuką dėl vienintelio skanėsto — antinksčio kąs- 
nelio. O šitie padarai žudo žmogų dėl jo akių. Taigi dar kartą 
įsitikinome, kad šiame margame pasaulyje, tiek sausumoje, tiek 
ir po vandeniu, egzistuoja vienintelis gamtos dėsnis, deja, ne- 
gailestingas žiaurumas. 

Daugiau šio dėsnio apraiškų matėme ir vandenyno dugne. Pri- 
simenu, pavyzdžiui, kaip kelissyk stebėjome keistas prorėžas 
minkštame dumble, atrodė, lyg dugnu būtų ridentos statinės. Pa- 
rodėme jas mūsų draugams, bandydami nustatyti, kokiam gyvū- 
nui priKllauso tokie pėdsakai. Jie kažkaip ypatingai ištardavo jo 
pavadinimą, jokia abėcėlė negali to perteikti. Jis skamba maž- 
daug taip: kriksčok. Tačiau visada galėjome išvysti tikslų jo 
atvaizdą minčių reilektoriuje. Sia priemone perteiktas padaro 
paveikslas rodė, kad tai būta gigantiško jūrinio šliužo. Tokią iš- 
vadą padarė profesorius. Šis padaras buvo nepaprasto dydžio, 
priminė dešrelę, turinčią išsprogusias akis; jo kūnas apaugęs 
tankiais šeriais. Išvydę tą pamėklišką gyvį, mūsų draugai im- 
davo uoliai gestikuliuoti reikšdami pasibaisėjimą ir pasibjaurė- 
jimą. Tačiau tai, žinant Marakoto silpnybes, tik dar labiau įaud- 
rino jo mokslinę aistrą ir ryžtą visais įmanomais būdais nustatyti 
šio nežinomo monstro rūšį ir porūšį. Taigi nė kiek nenustebau, 
kai kitą kartą jis stabtelėjo toje vietoje, kur matė to padaro pėd- 
sakus dumble. Jis specialiai pasuko į jūržolių tankynę, besidrie- 
kiančią palei bazaltines nuovartas; čia jis tikėjosi pamatyti tą 
padarą. Kai tik pasukome iš lygumos, pėdsakai dingo, bet atsi- 
vėrusi tarp akmenų loma vedė tiesiog į to monstro guolį. Mes, 
kaip tikri gelmių žmonės, drąsiai žengėme atkišę lazdas; jos man 
atrodė tik žaisliukas, visiškai netinkamas rimtam pavojui atremti. 
Profesorius kėblino pirmas, taigi ir mes sekėme įkandin jo. 

Akmenuotas tarpeklis kilo aukštyn, jo šlaitus nugulę vulka- 
ninės kilmės debris, kai kur raudonos ir juodos spalvos nuosėdos, 
būdingos ypatingoms vandenyno gelmėms. Tūkstančiai gražių 
ascidijų ir pačių įdomiausių spalvų ir fantastiškiausių formų 

Ty eliakūnių kyščiojo iš šio sąžalyno, kuriame knibždėjo vėžiagy- 
lai ir kitokios žemesniosios gyvybės rūšys. Ėjome palengva, nes 
€lmėse sparčiau judėti neįmanoma. Pagaliau priėjome posūkį. 

4 Stikėtai pamatėme tą padarą, kurio ieškojome. Vaizdas neža- 
€jo nieko gera. 

M Jis buvo pusiau įlindęs į urvą — tokią skylę bazalto krūvoje. 
satėsi gal kokios penkios pėdos šeriuoto kūno; į mus atsuktos 

t Vdelės lyg lėkštės akys geltonai žaižaravo, žvilgėjo tartum aga- 

HS: jos lėtai ėmė suktis ant kotelių, kai tik gyvūnas pajuto mus. 

„Amnažu jis išlindo iš urvo, banguodamas ir susitraukdamas tarsi 

np KŠras, Kai jis iškišo savo galvą per keturias pėdas, ketindamas 

1; Us įdėmiau apžiūrėti, pastebėjau, kad ant jo kaklo kabo rif- 

„Gotos, sportinių batelių padus primenančios pūslės. Jos buvo 
Tenodos spalvos ir dydžio. Neturėjome nė menkiausio supratimo, 
a tai galėtų reikšti, kol netrukus sužinojome jų tikrąją paskirtį. 

R Profesorius ryžtingai atstatė savo ginklą į tą gyvūną; noras 

< Šuti tą retą egzempliorių visiškai ištrynė baimės jausmą iš jo 

egenų. Skenlenas ir aš pasitikėjome savo jėgomis, tačiau ne- 
< 2lėjome palikti seno žmogaus vieno; taigi, pasiruošę gintis, 

„„Ovėjome prie jo. Gyvūnas, ilgai stebėjęs mus, ėmė lėtai ir ne- 

„p Ngiai slinkti šlaitu; jis šliaužė it kokia kirmėlė, prilipusi prie 
Kmenų ir kartkartėmis pakeldama savo išverstas akis, kad įsi- 

i intų, ką gi mes ketiname daryti. Jis slinko labai lėtai, tad 

“ Utėmės visiškai saugūs, mat kiekvieną akimirką galėjome su- 
Kubtį pasitraukti. Ir vis dėlto tada nė nenutuokėme, kad žvel- 

Tėme stačiai mirčiai į akis. 

Tuo metu lyg kokia apvaizda atsiuntė mums ženklą, perspėjo 
<. Us. Gyvūnas vis dar rangėsi mūsų link, jau buvo už kokių še- 
į„ASsdešimt jardų, kai viena stambi žuvis, jūrinis gelmių ešerys, 
t IO iš jūros dumblių visai prie tarpeklio. Zuvis buvo pasiekusi 

aždaug jo vidurį ir plaukė tarp mūsų ir to gyvūno, kai staiga, 

1 „Ovulsiškai pašokusi, apvirto pilvu aukštyn ir negyva Žžnekte- 

i Jo ant siauro tarpeklio dugno. Tą pat akimirką pajutome keistą 

;„ Nemalonų virpulį, perbėgusį mūsų kūnus, keliai tiesiog linko 

silpnumo. Senasis Marakotas, kuriam visados buvo būdingas 

Pdairumas ir atsargumas, be to, ir drąsa, iškart suprato, kodėl 

p D atsitiko. Mes susidūrėme su gyvūnu, naudojusiu elektros 
angas savo grobiui užmušti. Taigi mūsų lazdos čia tik menkas 
“gtukėlis prieš gerą patranką. Jei ne tas laimingas atsitiktinu- 

mas, kai žuvis sugėrė tą stiprią srovę, mes būtume gavę visą 
tos iškrovos dozę ir žuvę. Paknopstomis puolėme atgal, nuspren- 
dę ateity patyrinėti gigantiškąją jūros kirmėlę. 

Tokie baisūs pavojai kaip šis tykojo visur gelmėse. Dar vieną 
grėsmę kėlė Hydrops ferox; taip profesorius pavadino dar vieną 
eksponatą. Tai buvo nedidelė raudona žuvis, šiek tiek ilgesnė 
už silkę; ji turėjo didelę burną ir baisius dantis. Šiaip jau ši 
žuvis nepavojinga, tačiau pajutusi kraują, netgi mažiausią jo 
lašelį, ji bematant prisisiurbia, o tada išsigelbėti nebeįmanoma; 
tuntai tokių žuvų puola auką ir sudrasko ją į gabalėlius. Kartą 
tokį siaubingą vaizdą teko regėti anglių kasykloje, kur vienas 
vergas įsidrėskė ranką. Per sekundę iš gelmių sulėkė tūkstančiai 
šitų žuvų ir puolė jį ryti. Veltui jis bandė, parkritęs ant dugno, 
nusikratyti jas. Negelbėjo ir draugai, kurie, išsigandę tokio li- 
kimo. kirtikliais ir kastuvėliais vijo jas šalin. Beregint apatinė 
žmogaus kūno dalis ištirpo šitame gyvybe pulsuojančiame ra- 
jūnų debesyje. Vieną minutę matėme dar žmogų, o po akimirkos 
jau tik raudonavo šviečiančių kaulų masė. Dabar jūros dugne 
tysojo tik pliki kaulai. Šis vaizdas buvo toks kraupus, kad vos 
nenualpome, o mūsų vėtytas ir mėtytas Skenlenas netgi susmuko; 
taigi turėjome jį tempte partempti namo. 

Bet ne visa, ką regėjome vandenyno dugne, buvo šiurpu ir 
klaiku. Prisimenu vieną atvejį, kuris niekada neišdils iš mano 
atminties. Tai nutiko per vieną iškylų, o mes jas labai pamėgo- 
me, labiausiai patikdavo tos, kai keliaudavome vieni. Atlantidos 
gyventojai nebesirūpino mumis taip, kaip anksčiau; jie nuspren- 
dė, kad galime apsieiti ir be jų priežiūros. Tąkart, eidami dugno 
plokštuma ir gerai pažįstama vietove, pastebėjome, kad geltonas 
smėlis, buvęs čia anksčiau, dabar dingo maždaug pusėje akro. 
Stovėjome nustebę ir svarstydami, kokios povandeninės srovės 
ar seisminiai smūgiai galėjo čia pasidarbuoti, ir staiga tą aki- 
mirką visas šis plotas pakilo ir banguodamas nuplaukė virš mūsų 
galvų. Tai buvo toks milžiniškas, į didelį baldakimą panašus 
gyvūnas, kad jam prireikė net kelių minučių pakilti ir nuplaukti 
tolyn. Šita gigantiška, plokščia Žuvis nesiskiria, kaip teigia pro- 
Iesorius, nuo mums žinomų smulkiųjų dabs, tačiau išaugusių 
iki neregėto dydžio ir mintančių maistingomis jūrų nuosėdomis. 
Didžiulė, žvilganti, virpanti baltai geltona masė išnyko tvyran- 
čioje tamsoje, ir daugiau jos neregėjome. 

Teko patirti ir dar vieną netikėtą nuotykį gelmėse. Čia daž- 
nai siaučia uraganai, kuriuos sukelia periodiškai susidarančios 
veržlios povandeninės šrovės, Iš pradžių jie vos pastebimi, ta- 
čiau įsisiautėję blaškosi ilgai ir yra tokie pat pavojingi ir pražū- 
tingi kaip ir siaučiantys vėjai Žemėje. Suprantama, be jų siaus- 
mo vandenynas virstų dvokiančiu sustingusiu sąvartynu. Taigi 
natūralūs gamtos procesai turėjo ir teigiamą poveikį, tačiau pa- 
kliūti į tokį uraganą toli gražu ne taip jau malonu. 

Pirmą kartą .-patekau į tokį vandens cikloną, kai buvau iš- 
vykęs pasidairyti su viena miela mergina, apie kurią jau esu 
rašęs, t.y. su Mona — Mandos dukterimi. Aptikome nuostabų 
krantą, apaugusį įvairiaspalviais jūros dumbliais, netoli nuo 
mūsų kolonijos. Tai buvo mėgstamiausia Monos vieta — sodas, 
pilnas žydinčių. rausvų serpularijų, purpurinių opiuridžių ir rau- 
donų holoturijų. Tądien ji pakvietė mane pažiūrėti jos sodo. 
Kaip tik ten ir užklupo mus audra. Srovė buvo tokia stipri, kad 
tik dviese susikibę šiaip taip pasiekėme užuovėją tarp uolų ir 
srovę atlaikėme. Pastebėjau, kad vanduo buvo šiltas, netgi karš- 
tokas, tikriausiai vandenyne vyksta vulkaniniai procesai ir šios 
versmės įkaista. Dumblas, išverstas stiprios srovės, pakilo lyg 
debesis ir pakibo virš vandenyno dugno, temdydamas šviesą ir 
susimaišydamas su viskuo, kas buvo aplink. Niekaip neįstengė- 
me rasti kelio atgal, praradome orientaciją, o be to, prieš srovę 
buvo sunku eiti. Visa tai dar nekėlė mirtino pavojaus, tačiau kai 
krūtinę ėmė slėgti sunkumas ir kvėpuoti darėsi vis sunkiau, su- 
pratau, kad baigiasi deguonis. 

Tokiais atvejais, kai gresia neišvengiama mirtis, žmogų 
apima didžioji aistra, užgoždama visas kitas emocijas. Tuo metu 
tegalvojau, kaip myliu savo švelniąją bendražygę, myliu ją visa 
siela ir kūnu; toji meilė — mano paties dalis. Keistas šis jausmas! 
Visiškai nepaaiškinamas. Pamilau ją ne dėl jos dailaus veido ar 
figūros, nors vien dėl to galima buvo beprotiškai įsimylėti. Ir 
netgi ne dėl švelnaus balso tembro, kuris skambėjo tartum mu- 
zika, ar dėl protinio bendravimo, nes galėjau suprasti ją tik iš 
subtilių jos veido išraiškų. Šį jausmą įkvėpė šitų tamsių akių 
žvilgsnis, įsmigęs iki pat širdies gelmių; mano ir jos sielos su- 
jungė mudviejų širdis visam gyvenimui. Ištiesęs ranką, įsikibau 
josios; iš jos veido supratau, kad ir ji jaučia tą patį ir mąsto 
kaip ir aš, tačiau baimės jos akyse nepastebėjau. Mano širdį kaus- 
tė vien mintis apie mirtį. Bet taip. neįvyko. Galima būtų manyti, 

kad stiklo gaubtai slopino garsą, bet tam tikrų oro vibracijų 
bangos lengvai patekdavo pro juos arba jų veikiami atsirasdavo 
panašūs vibravimo sukelti garsai, aidintys lyg tolimas gongas. 
Negalėjau suprasti, kas tai, bet mano draugei, rodos, nekilo jokių 
abejonių. Vis dar laikydama mane už rankos, ji išlindo iš slėp- 
tuvės ir įsiklausydama pasilenkė. Staiga ji ėmė veržtis per aud- 
rą pirmyn. Man atrodė, kad lenktyniauju su mirtimi, nes krūtinę 
slėgė kaskart smarkiau ir galiausiai pasidarė nebepakeliama. 
Mačiau, kaip švelnus jos veidas įdėmiai stebi mane, aš leidausi 
jos vedamas. Monos elgesys ir judesiai leido suprasti, kad ji turi 
pakankamai deguonies. Sukaupęs paskutines jėgas, ėjau greta 
jos, kol staiga visa aplink ėmė suktis. Ištiesęs rankas, be sąmo- 
nės sukniubau ant minkšto vandenyno dugno. 

Atsigavęs pajutau, kad guliu ant sofos Atlantidos rūmuose. 
Senasis šventikas geltonais rūbais stovėjo šalia manęs, laikyda- 
mas dubenėlį kažkokio gėrimo. Marakotas ir Skenlenas palinkę 
žvelgė į mane susirūpinusiais veidais, o Mona klūpojo kojūgalyje 
nerimo kupina veido išraiška. Pasirodo, ši drąsi mergina nusku- 
bėjo prie bendrijos durų ir senu papročiu paskambino didžiuoju 
varpu; tai būdavo ženklas paklydusiems audros metu žmonėms. 
Viską paaiškinusi, ji atvedė gelbėjimo grupę ir abu mano drau- 
gus, kurie ir atnešė mane ant rankų į prieglobstį. Tik Monos pa- 
stangomis likau gyvas. Jai esu dėkingas už išgelbėtą gyvybę. 

Dabar, kai ji taip stebuklingai sutiko gyventi su manimi že- 
mėje, po žydru dangaus skliautu, keista prisiminti tą faktą, jog 
mylėjau ją taip stipriai, kad amžinai norėjau likti vandenyno 
gelmėse su ja. Ilgą laiką nepastebėjau tų tvirtų intymių saitų, 
jungusių mus abu, nors jos tvirtas įsiliepsnojęs jausmas neuž- 
geso. Viską paaiškino Manda — jos tėvas. Jo aiškinimas buvo ne 
tik netikėtas, bet ir malonus. 

Jis šypsojosi matydamas, kad mylime vienas kitą. Jo atlaidus 
veidas sakyte sakė, kad jis viską buvo numatęs iš anksto. Vieną 
vakarą jis nusivedė mane į savo kambarį ir ten pastatė ekraną; 
dabar galėjau matyti jo mintis ir žinias. Niekada iki paskutinio 
savo gyvenimo atodūsio negalėsiu pamiršti to, ką jis man ir jai 
pademonstravo. Sėdėjome greta vienas kito susikibę rankomis, 
labai susidomėję stebėjome ekrane mirgančius vaizdus, sukurtus 
tos racionalios praeities atminties, kurią turėjo šitie Atlantidos 
gyventojai. 

Išvydome akmenuotą pusiasalį, nusidriekusį toli į mėlyną 
vandenyną. Nepaminėjau, kad tuose minčių filmuose atkuriama 
ne tik forma, bet ir spalva. Šiame kyšulyje stovėjo keistos for- 
mos, erdvus namas raudonu stogu, baltomis sienomis — išties 
labai puikus. Jį supo palmių giraitė. Toje giraitėje, atrodo, buvo 
įrengta stovykla, nes ryškėjo baltos palapinės, ir šen bei ten 
blizgėjo ginklai, lyg kažkas būtų ėjęs sargybą. Iš giraitės iš- 
žingsniavo vidutinio amžiaus vyriškis, dėvįs šarvus ir rankoje 
laikąs apskritą lengvą skydą. Jis nešėsi dar kažką kitoje ran- 
koje, lyg ietį ar kardą, nes negalėjau įžiūrėti. Kai jis pasisuko į 
mus, pamačiau, kad tai tos pačios rasės kaip ir čia esantys žmo- 
gus. Iš tiesų jis lyg du vandens lašai buvo panašus į Mandą, 
išskyrus kiek rūstokus ir atšiaurius veido bruožus. Jis atrodė 
žiaurus žmogus, žiaurus ne dėl neišmanymo, bet iš prigimties. 
Paprastai žiaurumas ir protas yra pats pavojingiausias derinys. 
Šiame veide su aukšta kakta, sardoniška šypsena, apžėlusiame 
barzda galima buvo atpažinti blogio įsikūnijimą. Jei tai tikrai 
kažkoks ankstesnis Mandos persikūnijimas, o gestais jis tai ir 
tvirtino, tuomet jis labai ištobulino savo sielą. 

Kai jis priėjo prie namo, paveiksle pamatėme jauną moterį, 
išėjusią jo pasitikti. Ji vilkėjo ilgą klostytą senovės graikės 
drabužį, patį paprasčiausią ir iki šiol patį prakilniausią iš visų 
sukurtų rūbų. Jos elgesyje atsispindėjo paklusnumas ir pagar- 
ba — šitaip. dukra gerbia tėvą. Jis rūsčiai atstūmė ją ir pakėlė 
ranką, lyg ketindamas smogti. Kai ji atšoko nuo jo, saulė nu- 
tvieskė jos gražų apsiašarojusį veidą, ir aš pažinau Moną. 

Sidabriškai žvilgantis ekranas užgeso, o po akimirkos pasi- 
rodė kita scena. Ten išvydome prieplauką tarp uolų; ji tikriau- 
siai buvo tame -pačiame, jau matytame pusiasalyje. Keistos for- 
mos laivelis aukštai lenktais galais suposi priekiniame plane. 
Buvo naktis, tačiau mėnesiena ryškiai apšvietė vandens paviršių. 
Atsargiai ir tyliai laivas artėjo prie kranto. Jį irklavo du vyrai; 
laivo priekyje stovėjo vyras, įsisiautęs į tamsios spalvos mantiją. 
Priartėjus prie kranto, jis ėmė atidžiai dairytis aplink. Ryškioje 
mėnesienoje išvydau blyškų susirūpinusį veidą. Ir nors tą minutę 
Mona konvulsingai pliaukštelėjo ranka, o Manda aiktelėjo, man 
ir taip buvo aišku,— pašiurpau iš nuostabos. Sis žmogus bu- 
vau aš. 

Taip, aš, Sairusas Hedlis, niujorkietis iš Oksfordo, aš, šiuolai- 
kinės kultūros atstovas, esu kartą buvęs tos kadaise galingos 

civilizacijos dalis. Dabar supratau, kodėl dauguma simbolių ir 
hieroglifų, kuriuos čia mačiau, domino mane ir kažką priminė. 
Jaučiausi kaip žmogus, kuris knaisiojasi po savo atmintį, nujaus- 
damas kažkokį atradimą, be to, beveik pasiekiamą, bet dar nie- 
kaip nesuvokiamą. Taip pat supratau, kodėl mano sielą sukrėtė 
tas Monos žvilgsnis. Šis jausmas atėjo iš mano pasąmonės gel- 
mių, dvylikos tūkstančių metų atminties klodo. 

Laivelis atsitrenkė į įlankos krantą, ir iš krūmokšnių, augan- 
čių virš jo, išniro spindinti balta moters figūra. Mano rankos 
apglėbia ją, nešte nuneša į laivelį. Bet netikėtai kyla pavojus. 
Aš įnirtingai moju irkluotojams stumti valtį toliau, tačiau jau 
per vėlu. Iš krūmų išbėga vyrai ir įsitveria į valties kraštą. Vel- 
tui stengiuosi juos nustumti. Ore sublyksi kirvis ir trenkia man 
į galvą. Griūnu priekin negyvas ant moters, ištepdamas jos baltą 
rūbą savo krauju. Matau, kaip ji šaukia paklaikusiomis akimis, 
pravira burna; jos tėvas nutempia ją už ilgų juodų plaukų. Tada 
vaizdas nutrūksta. 

Paskui dar kartą ekranas sušvinta. Tai gerai žinoma aplinka, 
šventykla, kurią pastatė Atlantidos išminčius, tas pats namas, 
kuriame mes dabar gyvename. Susispietę, siaubo ir kančios pa- 
ženklinti veidai katastrofos metu. Čia matau ir Moną, jos tėvą, 
supratingesnį ir išmintingesnį, nes šįkart jis kartu su tais, ku- 
riuos dar galima gelbėti. Didelė salė dūžta it laivas audros metu, 
siaubo įveikti, prie kolonų sustingę ar ant grindų nugriuvę žmo- 
nės. Dar kartą vaizdas nutrūksta, ir Manda šypsodamasis atsisu- 
ka į mus, tai reiškia, kad demonstravimas baigėsi. 

Taip. Vadinasi, mes visi esame jau kažkada gyvenę, visi — 
Manda, Mona, aš —ir galbūt dar kartą gyvensime ilgoje savo 
gyvenimo grandinėje. Nors jau buvau miręs žemės gyvenime, 
tačiau persikūnijęs vis dar gyvenau. Manda ir Mona žuvo ban- 
gose, taigi kaip tik tenai jų kosminė paskirties vieta ir buvo nu- 
matyta. Vieną valandėlę mes praskleidėme tamsią gamtos pa- 
slapčių skraistę ir išvydome tiesos ruoželį tarp paslapčių, supan- 
čių mus. Kiekvienas gyvenimas tėra vienas istorijos skyrius, su- 
kurtas Dievo. Ir niekam nevalia teisti jo išminties ar teisingumo, 
kol vieną gražią dieną iš žinių aukštybės atsigręšite atgal ir 
pamatysite priežastis ir padarinius, veikiančius neišmatuojamame 
laike. 

Nauji malonūs santykiai, užsimezgę tarp manęs ir šių Žmonių, 
galėjo išgelbėti mus vėliau, t.y. kilus rimtam kivirčui tarp ben- 

drijos narių, su kuriais mums teko čia gyventi. Be abejonės, 
viskas galėjo baigtis daug prasčiau, tačiau vienas svarbesnis 
įvykis privertė visus susitelkti; pasitaikiusi proga padėjo at- 
gauti Atlantidos gyventojų pasitikėjimą ir pagarbą. Papasakosiu, 
kaip viskas prasidėjo. 

Vieną rytą, jei tik šis Žodis galėtų apibūdinti laiką, kurį nu- 
statėme tik mes patys, profesorius ir aš sėdėjome didžiajame 
mūsų kambaryje. Viename jo kampe buvo įrengta laboratorija, 
kur profesorius ruošėsi pjaustinėti gastronomus, sugautus tinklu 
vakar. Ant jo stalo mėtėsi krūvos įvairiausių gyvių amphipodus 
ir copepods, įvairiarūšiai valella, Ianthina, physalia ir šimtai kitų, 
kurių dvokas beveik pranoko jų išvaizdą. Sėdėjau greta jo ir 
varčiau Atlantidos kalbos gramatiką, mat mūsų draugai turėjo 
daug knygų, išspausdintų iš dešinės į kairę tokioje medžiagoje, 
kuri priminė pergamentą, bet iš tikrųjų tai buvo žuvų pūslės, 
sudžiovintos ir išsaugotos. Ieškojau rakto tiems rašmenims įveik- 
ti, buvau labai įnikęs į abėcėlę ir kalbos elementus. 

Netikėtai mūsų taikų darbą nutraukė neįprasta procesija, 
grubiai įsiveržusi į kambarį. Pirmas .puolė Bilas Skenlenas iš- 
raudusiu iš susijaudinimo veidu, viena ranka mosuodamas ore, o 
kita, mūsų nuostabai, pasispraudęs verkšlenantį rubuilį kūdikį. 
Už jo stovėjo Berbriksas, Atlantidos inžinierius, padėjęs Skenle- 
nui sumontuoti radijo imtuvą. Jį buvome įpratę matyti tvirtą ir 
linksmą, bet dabar platus jo veidas buvo liūdnas, kupinas šird- 
gėlos. Už jo stovėjo motėris. Jos-šiaudų spalvos plaukai ir mėlynos 
akys rodė, kad ji priklauso ne prie Atlantidos, bet prie tos kitos 
subordinacinės rasės gyventojų; tai, kaip vėliau nustatėme, buvo 
senovės graikų palikuonys. 

— Štai pažvelkite, bose,— rėkė susijaudinęs Skenlenas.— 
Matote šį kūdikį. Rodos, šie žmonės nenori turėti tokios padermės 
vaikų, ir šventikai ketina paaukoti jį tam jų suklijuotam stabui. 
Tas mėšlo gabalas — jų šefas — pasiėmė kūdikį ir jau ruošėsi Žy- 
giuoti prie aukuro, bet Berbriksas atėmė jį, o aš skėliau tam iš- 
gamai ausin; dabar visi lyg patrakę gaudo mus.— Skenlenas 
nutilo, nes pasigirdo šūksmai ir kojų bildesys koridoriuje. 

Mūsų durys atsivėrė, ir geltonais rūbais vilkį šventyklos pa- 
dėjėjai įsiveržė į kambarį. Už jų ėjo rūstus ir griežtas tas bai- 
susis šventikas. Mostelėjus jam ranka, tarnai žengė artyn paimti 
vaiko. Jie sustojo nesiryždami arčiau prieiti, kai tik išvydo Sken- 

leną, pasiruošusį gintis. Tuo tarpu jis buvo paguldęs vaiką ant 
stalo tarp tų atrinktų gyvių ir pačiupęs storoką lazdą. Tuomet 
jie išsitraukė peilius; aš iškart prišokau prie Skenleno, pačiu- 
pęs lazdą; Berbriksas padarė tą patį. Mes, matyt, atrodėme 
taip grėsmingai, kad šventyklos tarnai atsitraukė ir, rodės, pa- 
teko į aklavietę. 


— Pone Hedli, sere, jūs šiek tiek mokate jų kalbą,— sušuko 
Skenlenas.— Pasakykite jiems, kad jie nieko nepeš. Šįryt niekas 
jiems neatiduos vaiko. Ir dar pasakykite, jog jei tuoj pat neiš- 
sinešdins, iškelsime jiems tokią pirtį, kad net stogas įgrius. Galės 
gerai pašokinėti, mes juos nuoširdžiai paspirginsime. 

Pastarieji Skenleno žodžiai nuskambėjo kaip tik tą minutę, 
kai daktaras Marakotas netikėtai įbedė savo skalpelį, kuriuo 
pjaustinėdavo, į vieno tarno ranką, kai šis, prislinkęs prie Sken- 
leno iš kitos pusės, jau taikėsi smeigti peiliu. Vyriškis sustaugė 
it ėmė šokinėti iš skausmo, o tuo metu jo draugai, šventiko 
paraginti, rengėsi pulti. Vienas dievas težino, kas būtų atsitikę, 
jei tą akimirką nebūtų įėję Manda ir Mona. Manda nustebęs 
dairėsi nesuprasdamas, kas čia vyksta. Jis ėmė klausinėti vy- 
resnįjį dvasininką. Mona priėjo prie manęs; aš džiaugdamasis 
pakėliau kūdikį ir padaviau jį jai; vaikutis tuoj pat nurimo pa- 
jutęs motinišką glėbį. 

Manda susiraukė ir, rodės, sprendžia, kaipgi pasielgti. Jis 
išsiuntė šventiką ir jo padėjėjus atgal į šventyklą, o paskui ėmė 
aiškinti mums, nors aš tik šį tą galėjau suprasti ir persakyti savo 
draugams. 

— Mums reikės atiduoti kūdikį, — tariau Skenlenui. 

— Na jau ne! Jokiu būdu, sere! Niekada! 

— Ši ledi pasirūpins mama ir jos kūdikiu. 

— O tai jau kitas reikalas. Jei panelė Mona juo pasirūpins, 
aš sutinku. Bet jei tas kretinas šventikas... 

— Ne, ne, jis negali kištis. Sį reikalą svarstys taryba. Tai 
labai rimta, nes aš supratau, kai Manda sakė, kad šventikas 
turi tokią teisę ir kad toks paprotys galioja nuo seno šioje tau- 
toje. Jis sako, kad būtų neįmanoma atskirti aukštesnės ir Žemes- 
nės rasės atstovų, kai atsirastų visokios tarpinės rasės palikuo- 
nių. Tuo atveju, kai tokie vaikai gimsta, jie privalo mirti. Toks 
įstatyntas. 

— Bet juk šis vaikutis nemirs?! 

— Tikiuosi. Jis sakė pasistengsiąs įtikinti tarybą. Ji susirinks 
tik po poros savaičių. Iki to laiko vaikelis bus saugus, bet niekas 
negali numatyti, kas jam gali nutikti. 

Taigi, niekas nežinojo, kas gali atsitikti. Ir niekas nė sapnuoti 
nesapnavo, kas iš tikrųjų nutiko. Vėlesni nuotykiai aprašomi jau 
kitoje dalyje. 


VII 


Jau esu rašęs, kad netoli požeminio gelmių gyventojų pastato, 
suręsto dar prieš katastrofą, stūksojo griuvėsiai to didelio miesto, 
kuriame kadaise jie gyveno. Be to, pasakojau, kaip mes, užsimmovę 
stiklinius gaubtus su įtaisytais deguonies aparatais, buvome nu- 
vesti į tą vietovę ir ką ten patyrėme, kokius neišdildomus įspū- 
džius mums padarė anas vizitas. Jokiais žodžiais neįmanoma 
apibūdinti patirtų įspūdžių stebint milžiniško miesto liekanas, 
didžiules raižytas kolonas ir aukštus pastatus, paskendusius ty- 
loje ir apgaubtus pilkšvos fosiorescuojančios prieblandos plačio- 
se jūros gelmėse. Ten niekas nejuda, viskas sustingę, nebent pa- 
parčio lapus primenantys augalai lėtai siūruoja gelmių srovių 
judinami ir praplaukiančių Žuvų šešėliai šmėkščioja durų angose 
ar ant tuščių kambarių sienų. Šitos išvykos į mirusį miestą buvo 
pats mėgstamiausias mūsų užsiėmimas. Vadovaujami Mandos, 
ten praleisdavome daugelį valandų, tyrinėdami architektūros įdo- 
mybes ir kitas liekanas tos senos išnykusios kultūros, kuri, spren- 
džiant iš išlikusių paminklų ir materialių jų Žinių, buvo nepaly- 
ginti aukštesnė nei mūsų. 

Paminėjau materialias žinias. Netrukus galėjome įsitikinti, 
kad dvasinė tų žmonių kultūra buvo gerokai skurdesnė. Tai, ką 
patyrėme apie jų klestėjimą ir žlugimą, yra geriausia pamoka 
valstybei, kai jos intelektas pralenkia jos sielą. Tai ir sugriovė 
senąją kultūrą, be to, galbūt gali sugriauti ir mūsų. 

Pastebėjome, kad vienoje senojo miesto dalyje stovi didžiulis 
pastatas, kuris veikiausiai anksčiau stovėjo ant kalvos, nes ir 
dabar buvo gerokai iškilęs virš kitų. Ilga plačių juodojo marmuro 
laiptų estakada nusidriekia iki pat jo, šita medžiaga panaudota 
ir pastato viduje, bet dabar labai nudilusi ir suirusi, aplipusi 
geltonais pelėsiais, nukarusiais nuo kiekvieno karnizo ar išsi- 
kišimo. Virš vartų, iškaltų iš juodojo marmuro, švyti simbolis — 

didžiulę medūzą primenanti galva suraitytais žalčiais; tas pats 
simbolis pavaizduotas kitose įvairiose vietose. Keletą kartų ke- 
tinome ištirti šį piktos lemties pastatą, bet kaskart mūsų draugas 
Manda labai susijaudindavo ir, atkakliai gestikuliuodamas, ra- 
gindavo mus neiti. Taigi paaiškėjo, kad tol, kol su mumis kartu 
vaikščios Manda, mes negalėsime jo apžiūrėti; ir vis dėlto už- 
valdęs smalsumas ir nenumaldomas troškimas prasiskverbti į šio 
grasaus pastato paslaptis neišnyko. Vieną rytą kaip tik Bilas Sken- 
lenas ir aš tarėmės, ką reikėtų daryti. 

— Klausykite, bose,— tarė jis.— Ten kažkas yra. Ne veltui 
tas vyrukas draudžia tai mums sužinoti. Tačiau kuo labiau jis 
slepia, tuo labiau man knieti ten nusigauti. Taigi, draudžiamas 
vaisius... Juk mums nereikia jokio vedlio. Manau, kad, užsi- 
maukšlinę tuos stiklinius toršerus ant galvų, galėtume drąsiai 
vaikštinėti kaip ir kiti piliečiai. Eikime drauge ir viską išsiaiš- 
kinsime. 

— O kodėl ne?! — tariau, nes man taip pat labai rūpėjo tie 
paslaptingi rūmai.— Ar jūs neprieštaraujate, sere? — paklausiau, 
kai Marakotas įėjo į kambarį.— Ar nesutiktumėte su mumis ap- 
lankyti paslaptingų juodojo marmuro rūmų? 

— Argi jie nepanėši į Juodosios magijos rūmus? — paklausė 
jis.— Ar esate girdėję apie poną Tamsiaveidį? 

Iškart prisipažinau, kad niekada negirdėjęs. Tikriausiai pa- 
miršau paminėti, kad profesorius buvo garsus lyginamųjų re- 
ligijų specialistas ir senovinių tikėjimų žinovas. Netgi senosios 
Atlantidos žmonės buvo patekę į jo mokslinių tyrimų sierą. 

— Mūsų žinios apie tenykštes sąlygas atėjo iš Egipto. — 
aiškino Marakotas.— Tai, ką Saiso šventyklos žyniai pasakojo 
Solonui, kaip tik ir sudaro branduolį, iš kurio vėliau išsirutuliojo 
visi faktai ir prasimanymai. 

— Na, ir ką gi tie kuoktelėję išminčiai pasakojo? — įsiterpė 
Skenlenas. 2 

— Jie daug ką pasakojo. Be kitų dalykų, papasakojo ir le- 
gendą apie poną Tamsiaveidį. Negaliu kol kas atsikratyti minties, 
kad kaip tik jis buvo juodojo marmuro rūmų šeimininkas. Kal- 
bama, kad esama kelių ponų Tamsiaveidžių, bet vienas jų tikrai 
užtiksuotas. 

— Na, ir koks žąsinas buvo šisai? — smalsavo Skenlenas. 

— Šiaip ar taip, jis buvo daugiau nei žmogus tiek savo ga- 
lybe, tiek ir gausybe ydų. Iš teisybės šie dalykai ir žmonių naiki- 
nimas nuniokojo tą šalį. 

— Kaip Sodomą ir Gomorą? - 

— Teisingai. Susidarė kritinė padėtis, kai vyksmas nebegali 
tęstis. Gamtos kantrybės taurė išsemta, ir viskas vyksta iš naujo 
tik sunaikinus tai, kas buvo. Tas padaras, kažin ar galima jį 
pavadinti žmogumi, išstudijavęs pragariškus burtus ir įgijęs 
magiškų galių, panaudojo viską piktavališkiems savo tikslams. 
Tokia tad legenda apie poną Tamsiaveidį. Tai patvirtintų ir tą 
aplinkybę, kodėl rūmai tebėra siaubo buveinė tiems varguoliams 
ir kodėl jie baiminasi netgi prisiartinti prie jų. 

— O man vis vien knieti ten nukakti,— tariau. 

— Ir man taip pat, bose, — pritarė Bilas. 

— Atvirai kalbant, aš taip pat norėčiau ten pasidairyti, — tarė 
profesorius.— Nemanau, kad mūsų šeimininkai supyktų, jei vieni 
patys išvyktume pasidairyti po miestą, kadangi jų prietaringumas 
neleidžia mūsų lydėti. Reikia naudotis proga. 

Tokia proga pasitaikė visai netrukus. Mūsų bendrija buvo labai 
nedidelė, o tarpusavio santykiai tokie glaudūs. Vieną rytą — 
iš savo kalendoriaus galėjome tai nustatyti — vyko kažkokios re- 
liginės apeigos. Į jas susirinko visi gyventojai, ir niekas nekreipė 
į mus jokio dėmesio. Taigi buvome kurį laiką laisvi. Įtikinę du 
sargus, dirbusius įėjimo patalpoje prie siurblio, kad viskas gerai, 
vieni išėjome į atvirą vandenyną ir pasukome prie senojo miesto. 
Zingsniuoti per sūrų vandenį galėjome labai lėtai, netgi nedideli 
nuotoliai vargino. Po valandos priėjome didžiulį juodą pastatą, 
kuris seniai mums rūpėjo. Greta nebuvo draugiško mūsų vado, 
kad sulaikytų mus, ir nieko bloga nenujautėme. Užkopėme mar- 
muriniais laiptais ir įžengėme pro plačius raižytus šių blogio rū- 
mų vartus. 

Jie išliko mažai pakitę palyginti su kitais senojo miesto pa- 
statais; akmeninės pastato plokštės beveik nepakitusios, tik baldai 
ir apmušalai per ilgą laiką sudūlėjo ir išnyko. Gamta pati pasi- 
darbavo prikabinėdama visokiausių savo puošmenų, kėlusių liū- 
desį ir pasibjaurėjimą. Vieta buvo labai niūri ir kraupi; ant 
sienų šmėkščiojantys šešėliai it pabaisos ar kokie beformiai vai- 
duokliai baugino lyg slogus košmaras. Dėmesį patraukė milži- 
niškas purpurinis jūrinis šliužas; čia jų knibždėte knibždėjo. Be 
to, viena didelė juoda plokščia žuvis, kuri lyg kilimėlis tysojo 

ant grindų. Ilgi vingiuojantys jos čiuptuvai degė tarsi liepsna. 
Mums reikėjo atsargiai žengti, nes rūmuose knibždėjo gausybė 
įvairiausių pabaisų, kurios galėjo būti nuodingos. 

Erdvūs puošti puikiais ornamentais koridoriai driekėsi per 
visus rūmus, o šoniniai kambariai išdėstyti iki pat centrinės 
rūmų dalies, kur buvo įrengta didelė salė. Klestėjimo laikais ji 
turėjo būti pats nuostabiausias Žmogaus sukurtas meno kūrinys. 
Toje blankioje šviesoje negalėjome gerai įžiūrėti lubų ir aukštyn 
besistiebiančių sienų, bet, vaikštinėdami aplink ir pasišviesdami 
lempomis, nuo kurių susidarydavo šviesos tunelis, stebėjomės ir 
žavėjomės ne tik jų didingumu, bet ir įmantriu puošnumu. Skulp- 
tūriniai sienų bareljeiai, įvairių raštų raižiniai buvo meniškai 
tobuli, bet vis dėlto savotiškai atstumiantys. Jų siužetas atspin- 
dėjo liguistą fantaziją ir gyvulišką aistrą, iškreiptą žmogaus 
mintį ir sadistinį žiaurumą. Šešėlių karalystėje į mus žvelgė 
kraupūs pabaisų ir monstrų atvaizdai. Jei kada nors buvo su- 
kurta velnio karalystė, ji dabar žvelgė į mus. O ir pats velnias 
tūunojo čia, šioje buveinėje, salės gale, po išblukusio metalo bal- 
dakimu, matyt, kažkadą. buvusiu auksiniu, ant aukštos raudono 
marmuro pasostės stirtksojo kažkoks pabaisa šventasis ar stabas, 
tikras blogio įsikūnijimas, žiaurus ir negailestingas, sukurtas re- 
miantis Balo atvaizdu, kurį matėme Atlantidos kolonijoje; šis 
buvo daug nuožmesnis ir kėlė didesnį pasibjaurėjimą. Pabaisos 
veide švietė kerinti galia. Mes stovėjome apstulbę ir suakmenėję, 
apšviesdami jį lempomis. Iš šito sustingimo pažadino visai ne- 
tikėtas dalykas — už nugarų pasigirdo garsus, klaikus žmogaus 
juokas. 

Mūsų galvas, kaip jau, minėjau, dengė stiklo gaubtai, kurie 
nepraleido jokio garso, ir mes negalėjome ištarti nė žodžio, - ku- 
ris būtų išgirstas. Tačiau šis pašaipus juokas dabar šaižiai -rėžė 
mūsų ausis. Mes apsisukome ir netekome žado pamatę čia prieš 
mus išdygusią žmogystą. 

Prie vienos salės kolonos stovėjo Žmogus, sukryžiavęs rankas 
ant krūtinės; nuožmus, grėsmingas jo žvilgsnis buvo nukreiptas 
į mus. Nors pavadinau jį žmogumi, tačiau jis skyrėsi iš visų 
kada nors matytų žmonių, ir tas faktas, kad jis kvėpavo ir kal- 
bėjo, nors nė vienas negalėjome nei kvėpuoti, nei kalbėti vande- 
nyje. Keistas jo balsas, visai nepanašus į žmogaus, rodė, kad jis 
turi antžmogiškų savybių ir todėl skiriasi nuo mūsų. Jo išvaizda 
buvo įspūdinga: maždaug septynių pėdų ūgio, atletiško kūno 

sudėjimo. Tai pabrėžė ir puikiai prie kūno prigludusi eilutė, kurią 
jis vilkėjo; ji buvo pasiūta iš blizgančios juodos odos. Jo veidas 
priminė bronzinę statulą, tarsi kažkokio meistro rankų kūrinį, 
kuris įkūnijo visagalybę ir piktą valią, kokią tik žmogaus veidas 
galėjo perteikti. Veidas nebuvo nei išpurtęs, nei gašlus, nes 
tokios ypatybės rodytų silpnybę; jame nebuvo jokių silpnumo 
ženklų. Priešingai, veidas buvo griežtas, su lenkta ereliška nosi- 
mi, tamsiais antakių šeriais; juodose lyg anglys akyse ruseno 
neapykanta, kuri įsižiebdavo vidinės liepsnos skatinama. Tose 
negailestingose, kerštingose akyse ir dailiose, bet žiauriose lū- 
pose atsispindėjo baisi lemtis. Pažvelgęs į jį, matei galingą val- 
dovą, asmenybę, visa savo esybe piktavališką, grėsmingai žvel- 
giančią, piktdžiugiškai besišypsančią ir demoniškai kvatojančią. 

— Na, ponai,— tarė jis nuostabia angliška tarsena. Jo bal- 
sas skambėjo taip aiškiai, tartum mes stovėtume ant žemės.— Jūs 
patyrėte nuostabų nuotykį praeity ir galbūt patirsite dar įdo- 
mesnį ateity, nors man būtų maloniau nutraukti jį netikėtai. Tai, 
manau, galime pavadinti vienpusiu pokalbiu, bet kadangi aš pui- 
kiai sugebu skaityti jūsų mintis ir žinau viską apie jus, galite 
nesikrimsti dėl nesusipratimų. Jums teks dar daug ko išmokti. 

Mes susižvalgėme beviltiškai nustebę. Sunku būtų tikėtis 
kokios nors kitos reakcijos į šį nepaprastą reiškinį. Vėl nugriau- 
dėjo tas ausį rėžiantis juokas. 

— Taip, iš tikrųjų sunku. Bet jūs galėsite kalbėti, kai su- 
grįšite. Linkiu jums sugrįžti ir pranešti tai kitiems. Jei ne tas 
pranešimas, šis vizitas mano rūmuose jums būtų buvęs paskuti- 
nis. Pirmiausia noriu pasakyti štai ką: kreipiuosi į jus, daktare 
Marakotai, nes esate seniausias ir, matyt, išmintingiausias iš 
šitos grupės, tačiau ne visai išmintinga buvo čion ateiti. Jūs 
mane puikiai girdite, tiesa? Puiku, linktelėjimo galva man pa- 
kanka. Jūs, be abejo, žinote, kas esu. Manau, kad neseniai išsi- 
aiškinote tai. Kai ką nors apie mane pasako ar pagalvoja, aš 
iškart sužinau. Niekas negali patekti į mano valdas, į mano as- 
meninę šventyklą be manęs. Štai todėl tie vargingi padarai ir 
vengia šios vietos, dėl to ir jus skatino čia neiti. Būtumėte tei- 
singai pasielgę, jei būtumėte paklausę jų patarimo. Jūs iššaukėte 
mane, taigi kai jau atvykstu, tai negreit pasišalinu. 

Jūsų protas, besiremiantis tuo žemiško mokslo krisleliu, nesu- 
vokia, kas aš esu ir ką galiu. Kaipgi galiu čia gyventi be de- 
guonies? Aš čia ir negyvenu. Gyvenu žmonių pasaulyje, saulės 

šviesoje. Atvykau čia tik dabar, kai jūs mane iškvietėte. Bet 
kadangi esu eteriu kvėpuojanti būtybė, galiu gyventi visur, netgi 
čia, po vandeniu, kur eterio pakankamai, kaip ir kalnų viršūnėse. 
Kai kurie Žmonės gali kažkiek laiko gyventi be oro. Pavyzdžiui, 
kataleptikai išguli po visą mėnesį nekvėpuodami. Aš panašus į 
tokį Žmogų, bet, kaip jūs matote, turiu sąmonę ir daug energijos. 
Jūs bandote. atspėti, kaip galite mane girdėti. Argi tai ne tas 
pats radijo bangų perdavimo būdas, kuris vyksta iš eterio į orą? 
Savo žodžius eterio bangomis siunčiu į jūsų ausis per orą, kuris 
užpildo tuos gremėzdiškus jūsų gaubtus. Jūs stebitės, kad kalbu 
angliškai? Be to, visai neblogai. Kurį laiką gyvenau žemėje, ak, 
koks varginantis tai buvo laikotarpis. Kiek tai truko? Vienuo- 
liktajame ar dvyliktajame tūkstantmetyje. Rodos, dvyliktajame. 
Turėjau pakankamai laiko išmokti daugelį kalbų. Kitomis kalbo- 
mis kalbu ne ką prasčiau nei anglų. 

Ar bent kiek išsklaidžiau jūsų abejones? Gerai. Galiu jus 
matyti, bet negaliu išgirsti. Na, o dabar išklausykite svarbų 
pranešimą. 

Esu Baal-seepa. Esu ponas Tamsiaveidis. Esu tas, kuris pa- 
žino Gamtos paslaptis, įvaldė jas, o dabar galiu mesti iššūkį 
netgi mirčiai. Esu visagalis, nemirtingas, todėl nenumirsiu tol, 
kol pats nenorėsiu. O jei mirčiau, turi atsirasti kažkokia stip- 
resnė valia už manąją. Ak, jūs, mirtingieji, nemaldaukite atskir- 
ti jus nuo mirties. Gali atrodyti baisu, bet amžinasis gyvenimas 
nepalyginti siaubingesnis. Įsivaizduokite, gyvenimas be galo, be 
pabaigos, kai Žmonijos procesijos aplenkia tave. Amžinas buvi- 
mas pašaliniu stebėtoju istorijos vyksmo — tai artėjančio, tai vėl 
nutolstančio. Ir kas gi čia nuostabaus, jei man įsipyko, ir aš 
prakeikiu visą tą kvailių bandą? Niekinu juos ir naikinu, kai ga- 
liu. Kodėl turėčiau elgtis kitaip? 

Jūs svarstote, kaip aš galiu naikinti, pažeisti žmones? Esu 
galingas, nepaprastai galingas. Galiu pakeisti žmogaus mintis, 
valdyti minią. Ten, kur gyvuoja blogis, gyvenu ir aš. Aš įkvė- 
piau hunus nusiaubti pusę Europos, buvau tarp saracėnų, kai 
jie, prisidengę religijos šydu, kardais kapojo tuos, kurie jiems 
priešinosi. Aš įžiebiau Baltramiejaus naktį. Skatinau prekiauti 
vergais. Mano patarimu sudegintos dešimt tūkstančių senų mo- 
terų, kurias kvailiai laikė raganomis. Aš buvau tas aukštas juo- 
das vyras, kuris vedė minią Paryžiuje, kai gatvėmis sruveno 
kraujo upeliai. Nors ir reti tokie atvejai, tačiau tai, kas pastaruo- 

ju metu vyko Rusijoje, taip pat mano nuopelnas. Štai kada aš 
pasirodau. Vos nepamiršau šios jūrų žiurkių kolonijos, kuri įsi- 
rausė į dumblą ir dar saugo keletą meno tradicijų bei legendų 
tos didžios žemės, kurioje gyvenimas klestėjo kaip niekur kitur. 
Ir tik jūs priminėte man tuos žmones, nes ši sena mano buveinė 
tebėra susijusi su manim ypatingais asmeniniais imipulsais, apie 
kuriuos jūsų mokslas nieko nežino, ir su žmogumi, kuris pastatė 
šiuos rūmus ir brangino juos. Aš iškart sužinojau, kad svetimi 
pateko į juos, ir esu čia. Taigi, kadangi esu čia,— tai atsitiko 
pirmą kartą per tūkstantmetį — prisiminiau tuos žmones. Jie 
per ilgai gyvena. Laikas jiems išnykti. Jie iškilo iš tos pačios 
padermės, kurios vienas atstovas, gyvas būdamas, kovojo su ma- 
nimi ir pastatė šį prieglobstį katastrofai išvengti; tik jo žmonės 
ir aš išsigelbėjome nuo žūties. Jo išmintis išgelbėjo juos, o mano 
galia — mane. Tačiau dabar mano galybė sunaikins juos, ir 
viskas bus baigta. 

Jis išsitraukė iš kišenės lapelį popieriaus. 

— Perduokite tai vandens žiurkių vyresniajam,— tarė jis.— 
Aš apgailestauju, ponai, kad jums teks patirti tą patį likimą, 
bet jau taip atsitiko, kad jūs tapote pirmaisiais jų nelaimės kal- 
tininkais, galų gale tai tebus teisingumo aktas. Pasimatysime 
vėliau. O dabar siūlyčiau susipažinti su paveikslais ir drožiniais, 
kad galėtumėte suvokti, į kokias aukštumas buvau iškėlęs Atlan- 
tidą savo valdymo laikais. Čia išvysite papročius ir elgesį žmo- 
nių, kuriems aš turėjau įtakos. Gyvenimas buvo labai įvairus ir 
margas. Tais nuosmukio laikais, galima sakyti, šalį buvo apėmusi 
nedorumo orgija. Vadinkite tai, kaip jums patinka; aš sukūriau 
ją tokią, pats mėgavausi tuo ir visiškai nesigailiu. Jei vėl atei- 
tų tas laikas, elgčiausi lygiai taip pat jau vien dėl tos lemtingos 
dovanos — amžinojo gyvenimo. Varda, kurį prakeikiau ir kurį 
privalėjau nužudyti dar prieš tai, kai jis tapo galingas ir su- 
kėlė žmones, buvo protingesnis už mane. Jis retsykiais ap- 
lanko žemę, bet tik kaip dvasia, o ne žmogus. Dabar jau eisiu. 
Jus čia atvedė tuščias smalsumas, vyručiai. Manau, patenkinote 
jį su kaupu. 

Tada stebėjome, kaip jis išnyksta. Tai truko sekundę. Jis 
atsitraukė nuo kolonos, į kurią buvo atsirėmęs; matėme, kaip jo 
figūros kontūrai liejasi, o akys gęsta, bruožai tampa neryškūs, — 

dar po akimirkos jis virto tamsiu sūkuriu ir susiliejo su vandeniu. 
Kai jis dingo, stovėjome ir žvelgėme vienas į kitą Žavėdamiesi 
tokia nepaprasta gyvybės forma. 

Neketinome ten likti daugiau nė minutės. Tie baimės rūmai 
neatrodė saugūs dykinėti. Tuo metu aš pastebėjau ropojantį nuo- 
dingąjį rausvą šliužą ant Skenleno ir nukrėčiau jį, bet nuodų 
lašas užtiško ant mano rankos. Kai apstulbinti nėrėme iš ten, 
paskutinį kartą pažvelgiau į tuos grasius velnio rankų darbus 
ant sienų, bėgte bėgome vandeniu tamsiais koridoriais, keikda- 
mi savo sumanymą čia atvykti. Džiaugėmės vėl patekę į atvirą 
vandenyną, dugno lygumą, švytinčią neryškia šviesa. Po valan- 
dos grįžome į savo namus. Nusiėmę šalmus, susirinkome į savo 
kamerą pasitarti. Profesorius ir aš buvome taip sukrėsti, kad ne- 
galėjome žodžiais išreikšti, ką jautėme. Tik Bilas Skenlenas, tas 
nenuilstantis linksmuolis, neprarado savo sąmojo ir šįkart. 

— Šventasis dūmas! — kalbėjo įis.— Susidūrėme akis į akį su 
juo. Atrodo, tas vyrukas atkeliavo iš paties pragaro. Visi tie jo 
rūmai, velniški paveikslai ir statulos rodo, kad jis vienu pirštu 
sudorotų tuos sargus, sergstinčius tą raudonakį dievuką čia, 
šventykloje. Kaip jį suvaldyti — štai klausimas. 

Daktaras Marakotas susimąstęs tylėjo. Tada spustelėjo myg- 
tuką ir pakvietė geltonais rūbais vilkintį patarnautoją. ,,„Man- 
da“,— tarė jis. Po minutės mūsų draugas jau sėdėjo kartu. Ma- 
rakotas įteikė jam pražūtingą laišką. 

Joks didvyris niekada manęs taip nežavėjo kaip Manda tuo 
metu. Juk mes užtraukėme grėsmę visai jo tautai ir jam vien 
savo niekuo nepateisinamu smalsumu. Mes, atėjūnai, kuriuos jis 
išgelbėjo, kai jau nebuvo likę jokių vilčių. Nors jo veidas išblyško 
skaitant laišką, tačiau liūdnose rusvose akyse neišvydome nė 
mažiausio priekaišto. Jis lingavo galvą, neviltis atsispindėjo vi- 
suose jo judesiuose. „„Baal-seepa! Baal-seepa!“ — šaukė jis, už- 
sidengęs rankomis akis, tarsi norėdamas nuvyti šalin baisų re- 
ginį. Jis vaikštinėjo po kambarį lyg sielvarto apimtas žmogus, 
kol atsitokėjęs išpuolė iš kambario pranešti bendruomenei šios 
kraupios žinios. Po kelių sekundžių išgirdome skambant didįjį 
varpą, jis kvietė visus į centrinę salę. 

— Ar mes eisime? — paklausiau. 

Daktaras Marakotas papurtė galvą. 

— Ką mes galime padaryti? Tokiu atveju ką jie gali daryti? 
Kokiomis priemonėmis galėtų pasipriešinti tam, kuris turi demo- 
nišką galią? 

— Jie pateko į tokią pat padėtį kaip kiškelis, susidūręs su 
žebenkštimi,— tarė Skenlenas.— Dieve mano, privalome rasti 
išeitį. Juk mes prišaukėme tą nelaimę, todėl negalime lyg niekur 
nieko nusiplauti rankų. Tie žmonės išgelbėjo mums gyvybę. 

— Tai ką gi siūlai? — paklausiau nekantraudamas, nes supra- 
tau, kad po šia pokštininko ir nutrūktgalvio kauke slypi kitas 
Skenlenas — tvirtas, praktiškas žmogus. 

— Po galais! Iš kur man žinoti,— tarė jis.— Vis dėlto tas 
vaikinas nėra toks nepažeidžiamas, kaip dedasi. Juk jis gerokai 
senstelėjęs. Argi ne? Pats apie tai kalbėjo. Metams bėgant, jėgos 
silpsta. 

— Manai, galėtume jį įveikti? 

— Beprotystė! — sušuko daktaras. 

Skenlenas priėjo prie savo' skrynelės. Kai jis atsigręžė, ran- 
koje laikė šešiašūvį revolverį. 

— Na, ką pasakysite? — paklausė jis.— Aptikau jį nuskendu- 
siame laive. Pamaniau, gal prireiks. Turiu visą tuziną tūtelių. 
Jei visais šiais šoviniais suvarpyčiau tam nesukalbamam ponui 
pilvą, gal jo magiška jėga išgaruotų. Dieve, kas gi čia darosi? 

Revolveris kaukštelėjo ant grindų, ir Skenlenas ėmė raitytis 
iš skausmo, kaire ranka suėmęs dešiniosios riešą. Tuo metu jo 
ranką spaudė tarsi nematomi tvirti pirštai, kai pabandėme suma- 
žinti skausmą, pajutome tvirtus lyg medžio šaknys raumenis. 
Vargšas vaikinas šluostėsi nuo kaktos prakaitą. Galų gale visiš- 
kai nusilpęs ir įbaugintas griuvo į lovą. 

— Visas jėgas išsunkė,— tarė jis.— Na, dabar geriau. Ačiū. 
Skausmas atlėgo. Tai bent nokautas Viljamui Skenlenui. Tai 
įspėjimas. Su šešiašūviu nieko nepešim. Nuo šiolei pripažįstu to 
kipšo pranašumą. 

— Taip, tai buvo pamoka tau,— tarė Marakotas.— Žiauri pa- 
moka. | 

— Jūs manote, kad mūsų padėtis beviltiška? 
mūsų žodį ir žino visus mūsų veiksmus? Ir vis dėlto nepasiduoki- 
me nevilčiai, — valandėlę jis tylėjo ir mąstė. Pagaliau prabilo: — 
Manau, tu, Skenlenai, verčiau lik savo vietoje. Dar negreit atsi- 
tokėsi po patirto smūgio. 

— Jei ką sumanysite, būtinai turėkite omeny ir mane, nors, 
mano manymu, sunku bus įveikti tą bestiją,— tarė mūsų drau- 
gas. Iš jo iškreipto veido ir virpančių rankų supratome, kaip jis 
kenčia. 

— Kol kas neprireiks tavo pagalbos. Dabar jau žinome, ko 
negalime griebtis. Smurtas visiškai netinka. Mes ką nors sumąs- 
tysime kitaip, dvasiškai. Ar jūs liksite čia, Hedli? Aš einu į savo 
kambarį, savo studiją. Gal likęs vienas sugebėsiu parengti kokį 
veiksmingesnį planą. 

Mudu su Skenlenu jau buvome įpratę pasitikėti Marakotu. 
Jei kokia pasaulio smegeninė galėjo išspręsti mūsų problemas, 
tai galėjo būti tik jo. Tačiau dabar nė neabejojome, kad mums 
gresiančio pavojaus netgi jis neįstengs įveikti. Jautėmės lyg 
maži, bejėgiai kūdikiai, pakliuvę į piktadario rankas, juolab kad 
jo galios neįmanoma nei perprasti, nei kontroliuoti. Skenlenas 
neramiai snūduriavo. Sėdėdamas greta jo, svarsčiau ne tai, kaip 
iš čia ištrūkti, o koks smūgis laukia mūsų ir kada užklups. Kiek- 
vieną akimirką galėjo įgriūti stogas ar sienos, tuomet tamsūs 
vandenys paskandins tuos, kurie ilgą laiką čia gyveno. 

Netikėtai suskambo varpas. Netylantis gausmas dirgino ner- 
vus. Pašokau ant kojų, o Skenlenas atsisėdo lovoje. Garsas skam- 
bėjo neįprastai senuosiuose rūmuose. Trūkčiojantis, neritmingas 
varpo gaudesys reiškė pavojų. Visi privalėjo susirinkti nedels- 
dami. Jis buvo grėsmingas ir įsakmus. „Visi čionai! Bėkite čio- 
nai! Viską meskite ir skubėkite čia!“ — griaudėjo varpas. 

— Ei, bose, privalome eiti pas juos,— tarė Skenlenas.— Ma- 
nau, nelabasis jau čia. 

— Na, ir kaipgi mes jiems padėsime? 

— Galbūt mūsų buvimas suteiks jiems drąsos. Beje, juk ne- 
norite, kad jie palaikytų mus bailiais. O kurgi daktaras? 

— Jis nuėjo į savo kabinetą. Jūsų tiesa, Skenlenai. Privalome 
būti kartu su jais, kad parodytume esą pasiruošę sutikti baisiąją 
lemtį. 

— Tie varguoliai, rodos, jau pamėgo mus. Nors jiems ne- 
trūksta išminties, bet ir mes ne puodynes ant pečių nešiojame. 
Jie turi tai, ką paveldėjo, o mums patiems tenka išsisukti iš 

Prie durų mus sulaikė netikėta permaina: prieš mus stovėjo 
daktaras Marakotas, tačiau stebėtinai pasikeitęs. Išvydome savi- 
mi pasitikintį, tvirtą, ryžtingai nusiteikusį vyrą. Visi jo veido 

bruožai liudijo, kad jis pasiruošęs kovoti. Vietoj kuklaus moks- 
lininko regėjome tikrą supermeną, didį vadą, visagalę sielą, 
sugebančią palenkti žmoniją savo troškimams. 

— Taip, draugai, mes būsime reikalingi. Dar viskas gali pasi- 
keisti. Eime tuoj pat, nes gali būti per vėlu. Viską paaiškinsiu 
vėliau, jei tas „vėliau“ dar ateis. Taip, taip, -eime. 

Pastarieji žodžiai buvo skirti išsigandusiems Atlantidos pali- 
kuonims, kurie pasirodė tarpdury ir mojo mums ateiti. Iš tikrųjų, 
pasak Skenleno, mes ne kartą įrodėme, kad esame tvirtesnio 
būdo ir veiklesni negu tie izoliuoti žmonės; šią žūties valandą jie 
tikėjosi mūsų paramos. Mums įėjus, per salę nuvilnijo paguodos 
atodūsiai. Susėdome į savo vietas pirmoje eilėje. Pasirodo, atėjo- 
me pačiu laiku. Baisi antgamtinė būtybė, stovėdama ant pakylos, 
nuožmiu žvilgsniu ir demoniška išraiška stingdė nuolankią mi- 
nią. Prisiminiau Skenleno anksčiau minėtą palyginimą apie 
kiškį ir žebenkštį. Žmonės, apimti siaubo, glaudėsi vienas prie 
kito ir plačiai atvertomis akimis spoksojo į virš jų besipuikuo- 
jantį valdovą bejausmiu, žiauriu, tartum iš granito iškirstu 
veidu, žvelgiančiu į juos. Niekada nepamiršiu tų salėje susirin- 
kusių žmonių išsekintais, paklaikusiais iš baimės veidais, bai- 
liai žvelgiančių į pakylą. Rodės, tarsi jis jau būtų paskelbęs 
savo piktą valią, tragišką jų likimą, o jie stovi laukdami tos 
akimirkos. Manda stovėjo pažemintas ir nuolankus, trūkčiojančiu 
balsu maldaudamas pasigailėti jo genties, bet aiškiai buvo ma- 
tyti, kad jo Žodžiai tik didino pabaisos įkarštį ir patyčias. Tas 
padaras griežtais žodžiais nutraukė jį ir iškėlė dešinę ranką. 
Tuo metu nevilties šūksnis nusirito per minią. 

Tada Marakotas stryktelėjo ant pakylos. Visus nustebino jo 
elgesys. Tarytum kažkokie burtai pakeitė šį Žmogų: jo eisena ir 
gestai buvo jaunatviški, veide atsispindėjo nepaprasta galia; dar 
nebuvau matęs tokio valia trykštančio žmogaus veido. Jis nu- 
žingsniavo tiesiai prie tamsiaveidžio milžino, kuris nustebęs vars- 
tė jį Žaižaruojančiomis akimis. 

— Na, mažyli, ką nori pasakyti? — paklausė jis. 

— Štai ką,— prabilo Marakotas.— Tavo laikas jau praėjo. Per 
ilgai svečiuojiesi. Išnyk! Prasmek pragaran, ten seniai esi lau- 
kiamas. Esi tamsos princas ir keliauk į tamsą. 

Demono akys blykstelėjo, ir jis atsakė: 

— Kai ateis laikas man išnykti, jei jis išvis kada nors ateis, 
aš apie tai sužinosiu pats, o ne iš lūpų tokio nusususio mirtingojo 

kaip tu. Kokią galią turi, kad galėtum pasipriešinti tam, kuris 
valdo Gamtos paslaptis? Galiu nutrenkti tave vietoj. 

Marakotas nė nevirptelėjęs atlaikė jo piktą žvilgsnį, ir rodės, 
kad milžinas bando išvengti tiesaus Marakoto žvilgsnio. 

— Nelaimingasis padare,— prašneko Marakotas.— Tai aš tu- 
riu pakankamai galios ir valios užmušti tave ten, kur stovi. Savo 
prakeiksmais per ilgai kenki šiam pasauliui, lyg maras naikini 
pasaulio grožį ir gėrį. Žmonių sielos pragiedrės, o saulė švies 
dar skaisčiau, kai tavęs nebus. 

— Kas gi tai? Kas tu esi? Ką reiškia tavo žodžiai? — suleme- 
no baisioji būtybė. 

— Tu kalbi apie paslaptingas žinias. Ar suvoki, ką tai reiš- 
kia? Tai reiškia, kad gėris visada nugali blogį. Angelas visada 
įveikia velnią. Šiuo metu mes pasikeitėme vietomis; kur tu vieš- 
patavai, dabar aš esu nugalėtojas. Man tai suteikta. Taigi sakau: 
prasmek! Prasmek pragaran, ten tavo vieta! Išnyk! Išnyk, įsakau! 

Ir tada įvyko stebuklas. Minutę kitą — kas gi galėtų skaičiuo- 
ti jas tokiu momentu? — dvi būtybės — mirtingasis ir demonas — 
stovėjo viena prieš kitą lyg statulos, žvelgdamos negailestingai 
ir tvirtai, tai buvo juodasis ir baltasis. Tada piktuolis netikėtai 
susvyravo; jo veidą iškreipė įsiūtis, jis ištiesė rankas lyg žnyples. 

— Tai tu, prakeiktasis Varda! Pažįstu tavo rankų darbą! Ak, 
prakeikiu tave, Varda! Prakeikiu! — Jo balsas nutilo, aukšta 
tamsi figūra pamažu sklaidėsi, jos kontūrai tapo neryškūs: galva 
nusviro ant krūtinės, keliai sulinko, o kūnas ėmė smukti keisda- 
mas savo pavidalą. Iš pradžių jis panėšėjo į sulinkusio, paliegu- 
sio žmogaus tigūrą, po to virto beforme juoda. mase ir galiausiai 
susidarė skysta juodų puvėsių krūva, pasklidusi ant pakylos grin- 
dų. Po visą salę pasklido nemalonus dvokas. Tuo metu aš ir 
Skenlenas pribėgome prie platfonmos, nes leisgyvis daktaras 
Marakotas, baisiai dejuodamas ir netekęs jėgų, griuvo ant pa- 
kylos. 

— Mes laimėjome! Mes laimėjome! — šnibždėjo jis, praras- 
damas sąmonę. 

Stai taip buvo išgelbėti Atlantidos gyventojai nuo baisaus 
pavojaus, o piktadarė antgamtiškoji būtybė visiems laikams iš- 
vyta iš žemės. Net keletą dienų Marakotas tylėjo, ir kai jis galų 
gale prabilo, papasakojo tokį neįtikėtiną dalyką, kad mes, jeigu 
nebūtume visko regėję savo akimis ir žinoję laimingos pabaigos, 
būtume palaikę tai kliedesiu. Galiu pasakyti, kad daktaras pra- 

rado antgamtišką galią tą pačią minutę, kai ją panaudojo; dabar 
jis vėl tapo gerai pažįstamu, tyliu, švelniu žmogumi ir moksli- 
ninku. 

— Tik pamanykit, tiesiog neįtikėtina, kad man taip nutiko! -- 
šaukė jis.— Aš juk materialistas, mano materialistinėje filosofi- 
joje neegzistuoja jokie nematomi dvasiniai ar spiritistiniai da- 
lykai. Visos senosios teorijos žlugo per vieną dieną. 

— Manau, kad visi šio to išmokome,— tarė Skenlenas.— Jei 
kada nors grįšiu į savo mažą miestelį, turėsiu ką papasakoti 
vaikams. 

— Kuo mažiau jiems pasakosi, tuo bus geriau. Gali būti ap- 
šauktas didžiausiu Amerikos melagių karalium,— šaipiausi aš.— 
Argi mes būtume patikėję tokia istorija, jei kas nors kitas būtų 
ją pasakojęs? 

— Gal ir ne. Bet sakykite, daktare, kuo gi jūs smogėte tai 
juodai bestijai, kad ji gavo tokį nokdauną. Ji taip ir nebeatsi- 
tiesė. Tiesiog nušlavėte ją nuo žemės paviršiaus. Manau ten, kur 
jūs ją nutrenkėte, man tikrai nereikės su ja susikauti. 

— Paaiškinsiu, kaip viskas nutiko,— tarė daktaras.— Prisi- 
menate, kai aš jus palikau ir nuėjau į savo kabinetą. Nors ir 
nedaug ko tikėjausi, bet įvairiu laiku esu perskaitęs daug lite- 
ratūros apie juodąją magiją ir okultinį meną. Žinojau, kad balta 
gali užgožti juoda tuomet, kai pavyksta pasiekti vienodą lyg- 
menį. Jis stovėjo ant gerokai tvirtesnės, bet ne aukštesnės pa- 
kopos nei mes. Tai buvo lemiamas iaktas. Nežinojau, kaip jį 
įveikti. Atsisėdęs į minkštasuolį meldžiausi,— taip aš, užkietėjęs 
materialistas, meldžiau Dievą pagalbos: Kai Žmogaus galia ir 
jėga tokia silpna, ką gi dar galima sumanyti,— tik ištiesus be- 
jėges rankas prašyti pagalbos iš mus supančios nežinomybės. 
Meldžiausi, ir mano malda buvo išgirsta. 

Netikėtai suvokiau, kad kambaryje yra dar kažkas. Prieš ma- 
ne stovėjo aukšta, grėsminga figūra, kaip ir ta antgamtinė bū- 
tybė, kurią regėjome; ji maloningai žvelgė į mane. Jos veidas 
švytėjo dosnumu ir meile. Ta jėga, kurią jis man perteikė, buvo 
ne menkesnė nei kokia kita, bet tai buvo gėrio jėga, galinti su- 
naikinti -blogį taip, kaip saulės spinduliai išsklaido rūką. Ji Žvel- 
gė į mane nuoširdžiomis akimis, o aš sėdėjau nustebęs ir nepra- 
tariau nė žodžio. Kažkas — gal įkvėpimas, o gal nuojauta — sakė 
man, kad tai dvasia to Atlantidos išminčiaus, kuris kovojo su 
blogiu gyvendamas, o neįstengęs sustabdyti šalies žlugimo, grie- 

bėsi priemonių, kad išgyventų bent jau vertingiausi žmonės, netgi 
nugrimzdę į vandenyno dugną. Si stebuklinga būtybė dabar 
siekė užkirsti kelią nelabajam, neleisti sunaikinti jos darbų ir 
išsaugoti savo vaikus. Tokia netikėta vilties prošvaistė padėjo 
viską suvokti, tartum kas būtų tai pasakęs. Vis dar šypsodamasi 
ji priartėjo prie manęs ir uždėjo abi savo rankas ant mano gal- 
vos. Be jokios abejonės, ji perteikė man savo tvirtybę ir dorybę. 
Aš pajutau milžinišką jėgą srūvant mano gyslomis. Tuo mo- 
mentu, rodės, nebuvo nieko neįmanomo, ko nepajėgčiau padaryti. 
Įgijau galią ir valią daryti stebuklus. Ir tada kaip tik suskambo 
varpas; jo dūžiai pranešė, kad atėjo laikas veikti. Kai pakilau 
nuo sofos, dvasia drąsinamai nusišypsojusi, išnyko. Paskui aš 
atėjau pas jus, o visa kita jūs jau žinote. 

— Na, sere,— tariau,— manau, kad jūs pelnėte didelę šlovę. 
Jei norėtumėte tapti dievuku čia, jums niekas nesukliudytų. 

— Jūs atsikratėte to nelabojo geriau nei aš, daktare,— tarė 
Skenlenas, šiek tiek nuliūdęs. 

— Bet kaip šis padaras nesužinojo, ką ketinate daryti? Jis 
mane kaipmat perprato, vos tik užtaisiau revolverį. Jūs nelei- 
dote jam įspėti. 

— Manau, jūs tuo momentu buvote medžiaginiame lygmeny- 
je, o mes tuo metu jau bendravome dvasiniame lygmenyje, — tarė 
daktaras susimąstęs.— Tokie dalykai moko nusižeminimo ir pa- 
klusnumo. Ir tik tada, kai prisilieti prie ko nors aukštesnio, su- 
voki, kokie menki esate palyginti su kūrėjo galia. Man teko tai 
patirti. Galbūt ateitis parodys, ko išmokau. 

Taip baigėsi mūsų nepaprastas nuotykis. Tik po kurio laiko 
susivokėme pasiųsti į vandenyno paviršių pranešimą apie save. 
Vėliau su stikliniais rutuliais, pripildytais levigeno dujų, iškilo- 
me iš gelmių ir buvome sutikti taip, kaip jau anksčiau aprašyta. 
Na, o daktaras Marakotas vėl norėtų grįžti. Jis ketina surinkti 
daugiau tikslesnių duomenų, padėsiančių tobulėti ichtiologi- 
jos mokslui. Bet Skenlenas, regis, vedė savo mergužėlę iš Fi- 
ladeliijos ir gavo aukštesnes pareigas. Dabar jis dirba Me- 
ribenkso kompanijoje vadybininku ir kol kas neieško jokių 
nuotykių. Man, beje, labai pasisekė — jūros gelmės padovanojo 
patį gražiausią ir brangiausią perlą; taigi nieko daugiau ir 
netrokštu. 

PASLAPTINGA SALIS 


I 


„ŽMOGUS — PATS SAVO SLOVĖS KŪRĖJAS“ 


Ponas Hangertonas, jos tėvas, buvo labai netaktiškas ir pa- 
nėšėjo į pasišiaušusią kakadu, tiesa, gana malonią, bet susirū- 
pinusią vien tik savimi. Jei dėl ko nors palikčiau Gladisę, tai tik 
nenorėdamas gauti panašaus uošvio. Ponas Hangertonas many- 
davo, jog aš tris kartus per savaitę apsilankau „Kaštonuose“ tik 
todėl, kad labai branginu jo draugystę ir ypač jo postringavimus 
apie bimetalizmą — šiuo klausimu jis tarėsi esąs didelis autori- 
tetas. | 

Aną vakarą daugiau nei valandą klausiausi jo monotoniško 
čirškavimo apie smukusią sidabro vertę, pinigų nuvertinimą, ru- 
pijų atpigimą ir apie tai, kad reikia nustatyti tikslią valiutos 
sistemą. 

— Įsivaizduokite, jog staiga prireikia sumokėti visas skolas 
pasaulyje! — sušuko jis silpnu, bet pasibaisėjimo kupinu balsu.— 
Kas tuomet įvyktų esant dabartinei sistemai? 

Be abejo, pasakiau, kad tuomet mane ištiktų skurdas, bet 
pono Hangertono šis atsakymas nepatenkino — jis pašoko nuo 
kėdės, išbarė mane už amžiną lengvabūdiškumą, neleidžiantį 
jam svarstyti su manimi rimtų klausimų, ir išbėgo iš kambario 
persirengti į masonų susirinkimą. | 

Pagaliau likausi vienas su Gladise! Atėjo valandėlė, nuo 
kurios priklausė tolesnis mano likimas. Tą vakarą jaučiausi it 
kareivis, laukiąs signalo į mirtiną ataką, kai viltis nugalėti kai- 
taliojasi su baime pralaimėti. 

Gladisė sėdėjo prie lango, ir jos išdidų švelnų profilį dar 
labiau ryškino avietinė užuolaida. Kokia ji buvo graži! Ir drauge 
tokia tolima! Mudu draugavome, buvome geri bičiuliai, bet man 
niekaip nepavykdavo pasiekti, kad mūsų santykiai pažengtų 
toliau tų grynai draugiškų ryšių, kurie siejo mane su bet kuriuo 
kolega reporteriu. 

Gladisė turėjo visas patrauklios moters savybes. Kai kas 
laikė ją šalta ir kietaširde, bet man tokios mintys atrodė išda- 
vikiškos. Jos švelni, tamsi kaip rytietės oda, lyg varno sparnas 
juodi plaukai, apsiblaususios akys, putnios, bet gražių kontūrų 
lūpos — visa tai rodė ją esant aistringą. Tačiau su liūdesiu tu- 
rėjau prisipažinti, kad man lig šiol nepavyko užkariauti jos šir- 
dies. Kas bus, tas — gana nežinomybės! -Šįvakar turiu išgirsti 
jos atsakymą. Gal ji atstums mane, bet geriau būti atstumtam 
garbintojui negu tenkintis kuklaus broliuko vaidmeniu! 

Šitaip nutaręs, jau rengiausi sudrumsti užtrukusią nejaukią 
tylą, kai staiga pajutau kritišką tamsių akių žvilgsnį ir pagna- 
čiau Gladisę šypsantis bei smerkiamai kraipant savo išdidžią 
galvutę. 

— Jaučiu, Nedai, kad ruošiatės man pasipiršti. Nereikia. Te- 
gul viskas lieka taip, kaip ir anksčiau. Taip daug geriau. 

Pasislinkau arčiau jos. 

— Kaip jūs atspėjote? — tikrai nustebau aš. 

— Tartum mes, moterys, to iš anksto nejaustume! Negi ma- 
note, kad mus galima netikėtai užklupti? Ech, Nedai! Man buvo 
taip gera ir malonu su jumis! Kam gi drumsti mūsų draugystę! 
Jūs visiškai nevertinate, kad štai mudu — jaunas vyras ir jauna 
moteris — galime taip nesivaržydami kalbėtis. 

— Iš tikrųjų nežinau, Gladise. Matote... aš lygiai taip laisvai 
galėčiau kalbėtis... na, pavyzdžiui, su geležinkelio stoties virši- 
ninku.— Pats nežinau, iš kur ištraukiau tą stoties viršininką, 
bet faktas lieka faktu, šis pareigūnas staiga išdygo priešais mus 
ir abu prajuokino. 

-— Ne, Gladise, man reikia daugiau. Trokštu jus apglėbti, 
noriu, kad jūs priglaustumėt savo galvutę man prie krūtinės. 
Gladise, geidžiu... 

Pastebėjusi, jog rengiuosi padaryti tai, apie ką kalbu, Gla- 
disė staiga pašoko nuo krėslo. 

— Nedai, jūs viską sugadinote! — tarė ji.— Kaip būna gera 
ir paprasta iki tol, kol neateina šitai! Negi negalite susi- 
tvardyti? 

— Bet juk ne aš pirmas tai išgalvojau,— maldavau.— Tokia 
jau žmogaus prigimtis. Tokia meilė. 

— Taip, jei meilė yra abipusė, tuomet tikriausiai viskas būna 
kitaip. Tačiau aš niekad nesu šio jausmo patyrusi. 


95 


— Bet jūs — tokia graži, tokios kilnios širdies,— jūs turite 
pamilti! Gladise, juk jūs sukurta meilei. 

— Tuomet reikia laukti, kol meilė ateis pati. 

— Bet kodėl gi, Gladise, jūs manęs nemylite? Kas jums 
trukdo — ar mano išvaizda, ar kas nors kita? 

Tada Gladisė truputį atlyžo. Ji ištiesė ranką — kiek gracingos 
malonės buvo šiame jos judesyje! — ir atlošė mano galvą. Paskui 
liūdnai šypsodamasi pažvelgė man į akis. 

— Ne, ne tai,— tarė ji.— Jūs — ne savimeilis berniukas, ir 
aš drąsiai galiu pripažinti, kad ne tai. Visa kur kas rimčiau, 
negu jūs manote. 

— Mano būdas? 

Ji rūsčiai nuleido galvą. 

— Pasitaisysiu, tik sakykite, ko jums reikia. Sėskitės, ir ap-. 
tarkime viską. Na, nieko nedarysiu, nedarysiu, tik sėskitės! 

Lyg abejodama, ar mano žodžiai nuoširdūs, Gladisė žvilgte- 
lėjo į mane. Tačiau ši jos abejonė man buvo kur kas brangesnė 
už visišką pasitikėjimą. Kaip primityviai ir kvailai tas viskas 
atrodo popieriuje! O gal tik man taip regis? Kad ir kaip ten būtų, 
bet Gladisė atsisėdo į krėslą. 

— Dabar pasakykite, kuo jūs nepatenkinta? 

— Myliu kitą. 

Atėjo mano eilė pašokti iš vietos. 

— Neišsigąskite, kalbu apie savo idealą,— paaiškino ji ir 
juokdamasi žvilgtelėjo į suglumusį mano veidą.— Gyvenime to- 
kio Žmogaus dar nesutikau. 

— Tad papasakokite, koksai jis? Kaip jis atrodo? 

— Jis galbūt labai panašus į jus. 

— Kokia jūs gera! Tai ko gi man trūksta? Užtenka vieno 
jūsų žodžio! Kas jis — blaivininkas, vegetaras, aeronautas, teoso- 
tas, antžmogis? Aš, Gladise, su viskuo sutinku. Tik pasakykite 
man, ko jums reikia. 

Toks mano būdo lankstumas ją prajuokino. 

— Pirmiausia vargu ar mano idealas taip kalbėtų. Jis kur 
kas stipresnis, rūstesnis ir nesutiks taip lengvai taikstytis su 
kvailais moters kaprizais. Ir kas svarbiausia — jis veiksmo žmo- 
gus, galįs be baimės žvelgti mirčiai į akis, didelių darbų žmogus, 
turintis didžiulį ir nepaprastą patyrimą. Pamilsiu ne jį patį, 
bet jo šlovę, nes jos atspindys apšvies ir mane. Prisiminkite 
Ričardą Bertoną. Kai perskaičiau šio žmogaus biograliją, kurią 

parašė jo Žmona, supratau, už ką jinai mylėjo jį. O ledi Stanli? 
Prisimenate jos knygos apie savo vyrą puikų paskutinį skyrių? 
Štai kokiais vyrais turi žavėtis moteris! Štai meilė, kuri ne 
menkina, bet išaukština, nes visas pasaulis gerbs tokią moterį — 
didžių, nemarių žygdarbių įkvėpėją. 

Šią valandėlę Gladisė buvo tokia puiki, kad aš vos nepa- 
žeidžiau oraus mūsų pokalbio, bet laiku susitvardžiau ir tęsiau 
ginčą. 

— Ne visiems lemta būti Bertonais ir Stanliais,— tariau.— 
O ir tokių progų nepasitaiko. Aš jau pasinaudočiau jomis! 

— Ne, tokių progų apstu kiekviename žingsnyje. Tai ir yra 
mano idealo esmė, kad jis pats eina pasitikti šio žygio. Jokios 
kliūtys jo nesulaikys. Tokio didžiavyrio dar neradau, bet matau 
jį kaip gyvą. Taip, žmogus — pats savo šlovės kūrėjas. Žygdar- 
bius turi atlikti vyrai, o moterys — apdovanoti didvyrius meile. 
Prisiminkite aną jauną prancūzą, kuris prieš keletą dienų pakilo 
su balionu. Tą rytą šėlo audra, bet apie įvykį buvo iš anksto pa- 
skelbta, ir jis jokiu būdu nepanoro atidėti savo žygio. Per parą 
balioną nunešė pusantro tūkstančio mylių, kažkur į patį Rusijos 
centrą. Štai apie tokį žmogų aš ir kalbu. Pagalvokite apie jį 
mylinčią moterį. Kaip jai turbūt pavydi kitos moterys! Tegul ir 
man pavydi, kad mano vyras didvyris! 

— Dėl jūsų padaryčiau tą patį. 

— Tik dėl manęs? Ne, neverta! Jūs turite atlikti žygdarbį 
todė!, kad kitaip pasielgti tiesiog negalite, nes tokia jūsų vyriš- 
ka prigimtis, kuri turi pasireikšti. Štai, pavyzdžiui, rašėte apie 
sprogimą Vigano anglių kasykloje. O kodėl negalėjote ten 
pats nusileisti ir padėti žmonėms, kurie duso nuo troškinan- 
čių dujų? 

— Buvau nusileidęs. 

— Jūs apie tai nieko nepasakojote. 

— O kas gi čia ypatingo? 

— Aš to nežinojau— Ji susidomėjusi pažvelgė į mane.— 
Drąsus poelgis! 

— Man nieko kito neliko. Jei nori parašyti gerą apybraižą, 
reikia pačiam apsilankyti įvykio vietoje. 

— Koksai proziškas motyvas! Tai paverčia niekais visą ro- 
Šlas Bet vis tiek labai džiaugiuosi, kad jūs leidotės į ka- 
Syklą. 

Negalėjau nepabučiuoti man ištiestos rankos — tiek gracijos 
ir orumo slypėjo šiame judesyje. 

— Jūs turbūt laikote mane padūkėle, kuri niekaip neatsisako 
savo mergautinių svajų. Bet jos man tokios realios! Negaliu jų 
nepaisyti, jos įsigėrusios į mano kūną ir kraują. Jei kada nors 
ir ištekėsiu, tai tik už įžymaus žmogaus. 

— Kaipgi gali būti kitaip! — šūktelėjau.— Kas gi įkvėps 
vyrus, jei ne tokios moterys! Tepasitaiko man gera proga, ir 
tuomet pamatysime, ar sugebėsiu ja pasinaudoti. Jūs sakote, kad 
žmogus turi pats kurti savo šlovę, o ne laukti, kol ji ateis jam 
į rankas. Štai kad ir Klaivas — kuklus klerkas, o užkariavo Indiją! 
Ne, prisiekiu jums, aš dar parodysiu pasauliui, ką galiu! 

Gladisė nusijuokė pamačiusi, kaip plykstelėjo mano airiškas 
temperamentas. 

— Ką gi, veikite. Tam jūs turite visus duomenis — jaunystę, 
sveikatą, jėgų, išsilavinimą, energijos. Man buvo labai liūdna, 
kai jūs pradėjote šį pokalbį. O dabar džiaugiuosi, kad jis sukėlė 
jums tokių minčių. 

— O jei aš... 

Jos ranka it minkštas aksomas palietė mano lūpas. 

— Nė žodžio daugiau, sere! Jūs ir taip jau pusvalandį pa- 
vėlavote į redakciją. Tiesiog neišdrįsau jums to priminti. Bet, 
laikui bėgant, jei jūs išsikariausite savo vietą pasaulyje, gal 
mes šį pokalbį ir atnaujinsime. 


Tai štai kodėl aš, toks laimingas, aną ūkanotą lapkričio va- 
karą vijausi Kembervelio tramvajų, tvirtai nusprendęs nepraleisti 
nė vienos dienos ieškodamas didžio žygdarbio, kuris būtų vertas 
mano puikiosios damos. Bet kas galėjo numatyti, kokias neregėtas 
formas šis žygdarbis įgaus ir kokiais keistais būdais jį atliksiu. 

Skaitytojas greičiausiai pasakys, kad šis įžanginis skyrius 
neturi jokio ryšio su mano apysaka. Tačiau be jo nebūtų atsira- 
dusi ir pati apysaka, nes kas kitas, jei ne žmogus, įkvėptas 
minties, jog jis pats yra savo šlovės kūrėjas, yra pasirengęs bet 
kokiam žygdarbiui, gali taip ryžtingai atsisakyti įprasto gyve- 
nimo būdo ir leistis į nežinomą, paslapties tamsos apgaubtą šalį, 
kur jo laukia didingi nuotykiai ir didis atpildas. 

Įsivaizduokite, kaip aš, penktasis ,„Deili gazet“ vežimo teki- 
nis, praleidau tą vakarą redakcijoje, KaK:mano galvoje subrendo 
tvirtas pasiryžimas: jei tik pavyktų, šiandien pat turiu rasti ga- 

limybę atlikti žygdarbį, kuris būtų vertas manosios Gladisės. 
Kas vertė šią merginą reikalauti iš manęs rizikuoti gyvybe, kad 
jinai išgarsėtų,— beširdiškumas, egoizmas? Tokios mintys gali 
neduoti ramybės pagyvenusiam žmogui, bet ne dvidešimt trejų 
metų jaunuoliui, kai suliepsnoja pirmoji meilė. 


1 


„IŠMĖGINKITE LAIMĘ 
PAS PROFESORIŲ ČELENDŽERĮ“ 


Man visuomet patiko mūsų „Naujausių žinių“ skyriaus redak- 
torius rudaplaukis niurzga Makardlis, ir manau, kad manimi jis 
taip pat buvo patenkintas. Tikrasis mūsų valdovas, žinoma, buvo 
Bomontas, tačiau jis paprastai kvėpavo išgrynintu Olimpo viršū- 
nės oru, iš kur jo Žvilgsnis užkliūdavo tik už tokių įvykių kaip 
tarptautinės krizės ar ministrų kabineto krachas. Retkarčiais 
matydavome, kaip jis išdidžiai žengia į savo šventovę, įbedęs 
žvilgsnį į erdvę, o jo mintys skrajoja kur nors Balkanuose ar 
Persų įlankoje. Mums Bomontas buvo nepasiekiamas, ir mes pa- 
prastai tardavomės su Makardliu, jo dešiniąja ranka. 

Kai jėjau į redakciją, senis linktelėjo man galvą ir pakėlė 
ant plinkančios kaktos akinius. 

— Na, pone Melounai,— tarė jis su maloniu škotišku akcen- 
tu,— sprendžiant iš to, ką man iš visų tenka girdėti, jums se- 
kasi. 

Aš padėkojau jam. 

— Jūsų apybraiža apie sprogimą kasykloje puiki. Tą pat 
galiu pasakyti ir apie korespondenciją, kurioje aprašomas gaisras 
Sautvorke. Iš jūsų gali išeiti geras žurnalistas. Ar su kokiu nors 
reikalu atėjote? 

— Noriu paprašyti paslaugos. 

Makardlio akys ėmė išgąstingai lakstyti: 

— Hm! Hm! Ir kokios gi? 

— Ar negalėtumėte, sere, pasiųsti manęs su kokiu nors mūsų 
laikraščio pavedimu? Padarysiu visa, ką pajėgsiu, ir parvešiu 
Jums įdomios medžiagos. 

— O kokį pavedimą jūs turite galvoje, pone Melounai? 

— Bet kokį, kad tik jis būtų susijęs su nuotykiais ir pavojais. 
Neapvilsiu laikraščio, sere. Juo bus man sunkiau, juo geriau. 
— Atrodo, jūs trokštate atsisveikinti su savo gyvybe? 

— Ne, sere, tik noriu, kad mano gyvenimas nepraeitu tuščiai. 

— Mano brangusis pone Melounai, jūs jau per daug... per 
aukštai skrajojate. Nebe tie laikai. Išlaidos specialiesiems ko- 
respondentams dabar nebeatsiperka. Ir išvis tokias užduotis 
gauna tik išgarsėjęs Žmogus, sugebąs įgyti publikos pasitikėjimą. 
Baltų dėmių žemėlapyje jau seniai nebėra, o jūs nei iš šio, nei 
iš to imate svajoti apie romantiškus nuotykius! Beje, luktelki- 
te,— pridūrė jis ir staiga nusišypsojo.— Kaip tik apie baltas dė- 
mes. O kas, jeigu mes nuvainikuotume vieną šarlataną, šių dienų 
Miunhauzeną, ir išjuoktume jį. Kodėl gi jums nedemaskuoti jo 
melo. Tai būtų neblogai. Na, ką jūs apie tai manote? 

— Ką tik reikia, kur tik reikia — esu viskam pasirengęs! 

Makardlis susimąstė. 

— Yra vienas žmogus,— tarė jis pagaliau,— tik nežinau, ar 
jums pavyks su juo susibičiuliauti arba bent jau gauti iš jo in- 
terviu. Bet jūs, atrodo, sugebate patraukti žmones. Nesuprantu, 
kas čia yra,— ar esate jau toks simpatingas jaunuolis, ar tai gy- 
vuliškas magnetizmas, ar jūsų linksmumas,— bet aš ir pats tai 
patyriau. 

— Jūs labai geras man, sere. 

— Tad kodėl jums neišmėginus laimės pas profesorių Čelen- 
džerį? Jis gyvena Enmor Parke. 

Turiu prisipažinti, kad šis pasiūlymas mane kiek suglumino. 

— (Čelendžeris? Žymusis zoologijos profesorius Čelendžeris? 
Ar tai ne tas, kuris pramušė kiaušą Blandeliui iš „Telegrafo“? 

„Naujausių žinių“ skyriaus redaktorius niūriai nusišypsojo. 

— Ką, nepatinka? Jūs gi buvote pasirengęs bet kokiam nuo- 
tykiui! 

— Ne, kodėl gi? Mūsų darbe, sere, visaip būna, — atsakiau. 

— Visiška teisybė. Beje, nemanau, kad jis visuomet toks 
įtūžęs. Blandelis turbūt pas jį ne laiku atėjo arba nevykusiai 
su juo pasielgė. Tikiuosi, kad jums pavyks geriau. Pasitikiu taip 
pat jūsų taktiškumu. Tai kaip tik jūsų veiklos sritis, o laikraštis 
mielai išspausdins tokią medžiagą. 

— Bet aš ničnieko apie tą Čelendžerį nežinau. Jo pavardę 
prisimenu tik iš teismo proceso dėl Blandelio sumušimo,— ta- 
riau. 

— Kai kuriuos duomenis aš atrasiu, pone Melounai. Kažka- 
da domėjausi šiuo subjektu.— Jis išėmė iš stalčiaus popieriaus 
lapą.— Stai kas apie jį trumpai žinoma: 

„DŽORDŽAS EDUARDAS ČELENDZERIS. Gimęs 1863 m. 
Largse. Išsilavinimas: Largso mokykla, Edinburgo uni- 
versitetas. 1892 m. — Britų muziejaus asistentas. 1893 m. — Britų 
muziejaus lyginamosios antropologijos skyriaus vedėjo padė- 
jėjas. Tais pačiais metais, susirašinėjęs kandžiais laiškais su mu- 
ziejaus direktoriumi, paliko šią vietą. Už mokslinius zoologijos 
tyrimus apdovanotas medaliu. Tarptautinių draugijų narys...“ Na, 
toliau eina ilgiausias, dešimties petito eilučių, išvardijimas: Bel- 
gijos draugija, Amerikos mokslų akademija, La Plata ir taip to- 
liau, Paleontologijos draugijos eksprezidentas, Britų asociacijos 
H sekcija ir panašiai. Spausdinti veikalai: „Keletas pa- 
stabų dėl kalmukų kaukolės sandaros“, „Stuburinių evoliucijos 
apybraižos“ ir daugybė straipsnių, tarp jų ,,„Klaidinga Veismano 
teorija“, kuris sukėlė karštus ginčus Vakarų zoologų kongrese. 
Pramogos: kelionės, alpinizmas. Adresas: Enmor Parkas, 
Kensingtonas. 

Pasiimkite šitą su savimi. Siandien jums daugiau niekuo ne- 
galiu padėti. 

Įsikišau lapelį į kišenę ir pamatęs, kad vietoj raudonskruostės 
Makardlio fizionomijos į mane atgręžta jo rausva plikė, tariau: 

— Atsiprašau, sere. Man ne visai aišku, kokiu klausimu tu- 
riu gauti šio džentelmeno interviu. Ką jis padarė? 

Priešais mano akis vėl pasirodė raudonskruostė fizionomija. 

— Ką jis padarė? Prieš porą metų jis vienas buvo išvykęs 
ekspedicijon į Pietų Ameriką. Sugrįžo iš ten praeitais metais. 
Be abejo, Pietų Amerikoje jis lankėsi, bet kur būtent, atsisako 
tiksliai nurodyti. Buvo pradėjęs gana miglotai dėstyti savo nuo- 
tykius, bet kažkam jį pakritikavus nutilo kaip žemė. Matyt, at- 
sitiko kažkas nepaprasta, jeigu tik jis akiplėšiškai nemeluoja, 
taip greičiausiai ir yra. Jis remiasi nepavykusiomis nuotrauko- 
mis, kurios, kaip tvirtinama, yra suklastotos. Prieita iki to, kad 
jis ėmė pulti visus, kurie tik į jį kreipiasi, ir jau ne vieną re- 
porterį nugrūdo nuo laiptų. Man atrodo, kad tai tiesiog pavojin- 
gas maniakas, laikąs save didžiu mokslininku ir apsėstas min- 
ties nužudyti žmogų. Štai su kuo jums teks turėti reikalą, 
pone Melounai. O dabar drožkite iš čia ir pasistenkite išspausti 

iš jo visa, kas galima. Jūs — suaugęs Žmogus ir sugebėsite ap- 
siginti. Pagaliau rizika ne tokia jau didelė, kadangi įstatymiškai 
atsako darbdaviai. 

Pašaipi raudona fizionomija vėl dingo man iš akių, ir aš 
pamačiau rudu pūkeliu aptrauktą rausvą ovalą. Mūsų pokalbis 
baigėsi. - 

Ėjau į savo „Laukinuko“ klubą, bet pakeliui sustojau prie 
Adelii Teraso turėklų ir susimąstęs ilgai žvelgiau į tamsią upę, 
kurios paviršiuje vaivorykštės spalvomis ribuliavo alyva. Gry- 
name ore man į galvą visuomet ateina sveikų, aiškių minčių. 
Išsiėmiau popieriaus lapą, kuriame buvo surašyti visi profeso- 
riaus Čelendžerio žygdarbiai, ir gatvės žibinto šviesoje perskai- 
čiau jį. Ir staiga mane apėmė įkvėpimas, kitaip to jausmo ne- 
pavadinsi. Sprendžiant iš to, ką jau žinojau apie šį barnų pro- 
fesorių, buvo aišku, kad joks spaudos darbuotojas pas jį nepra- 
siskverbs. Bet skandalai, du kartus paminėti trumpoje jo biogra- 
fijoje, rodė, jog tai yra mokslo fanatikas. Na, gerai, ar negalima 
būtų kaip nors pasinaudoti šia jo silpnybe? Pamėginsime! 

Užėjau į klubą. Buvo pradžia dvyliktos, ir svetainėje jau 
sėdėjo nemaža žmonių, nors dar toli gražu ne visi buvo susirinkę. 
Krėsle prie židinio sėdėjo kažkoks aukštas, liesas žmogus. Jis 
atsigręžė į mane tuo momentu, kai traukiau savo kėdę arčiau 
ugnies. Apie tokį susitikimą galėjau tik svajoti! Tai buvo „„(Gam- 
tos“ Žurnalo bendradarbis ištįsėlis džiūsna Tarpas Henris — 
maloniausia pasaulyje būtybė. Tuojau ėmiau jį klausinėti: 

— Ką jūs žinote apie profesorių Čelendžerį? 

— Apie Čelendžerį? — Tarpas nepatenkintas susiraukė.— Če- 
lendžeris — tai žmogus, kuris pasakoja įvairius nebūtus daiktus 
iš savo kelionės po Pietų Ameriką. 

— Kokius būtent? 

— Jis tvirtina suradęs ten kažkokių stebuklingų gyvūnų. Iš 
viso tai didžiausia nesąmonė. Atrodo, kad vėliau jį privertė at- 
sisakyti savo žodžių. Kad ir kaip ten būtų, jis nutilo. Paskutinis 
jo mėginimas — interviu Roiterio agentūrai. Bet tai sukėlė tokią 
audrą, jog jis iš karto suprato, kad blogi reikalai. Visa ši isto- 
rija yra skandalinga. Kai kas rimtai patikėjo jo pasakojimais, 
bet greitai jis atstūmė ir tuos negausius savo gynėjus. 

— Kaip? 

— Nepaprastu savo storžieviškumu ir pasipiktinimą keliančiu 
elgesiu. Vargšas senis Vedlis iš Zoologijos instituto taip pat pa- 

teko į keblią padėtį. Jis nusiuntė jam tokį laišką: „Zoologijos 
instituto prezidentas reiškia profesoriui Čelendžeriui savo pa- 
garbą ir laikytų didele malone, jei jis suteiktų institutui garbę 
dalyvaudamas eiliniame jo posėdyje“. Atsakymas buvo tiesiog 
necenzūriškas. 

— Negali būti! 

— Smarkiai sušvelnintas, jis skamibėtų šitaip: ,,Profesorius 
Čelendžeris reiškia savo pagarbą Zoologijos instituto prezidentui 
ir laikytų malone, jei jis eitų velniop“. 

— Dieve mano! 

— Taip. Tą patį turbūt pasakė ir senasis Vedlis. Prisimenu 
jo aimaną posėdyje: „Ir tai po penkiasdešimties bendravimo su 
mokslininkais metų...“ Senis buvo visiškai priblokštas. 

— Na, o ką gi jūs dar galėtumėte man papasakoti apie šitą 
Čelendžerį? 

— Kaip jums žinoma, esu bakteriologas. Gyvenu pasaulyje, 
kurį matau tik pro mikroskopą, didinantį viską devynis šimtus 
kartų. O tai, ką mato paprasta akis, mane mažai tedomina. Aš 
stoviu sargyboje prie pat Gamtos pažinimo ribų, ir kai tenka pa- 
likti savo kabinetą ir susidurti su žmonėmis, tomis nerangiomis 
ir šiurkščiomis būtybėmis, visuomet netenku pusiausvyros. Man 
svetimos visokios paskalos. Tačiau šiokie tokie gandai apie Če- 
lendžerį pasiekė ir mane, nes jis nėra Žmogus, kurio galima pa- 
prastai atsikratyti. Čelendžeris protingas. Tas Žmogus — tai jė- 
gos ir gajumo akumuliatorius, o kartu ir pasiutiškas fanatikas, 
be to, nesivaržąs jokių priemonių savo tikslui pasiekti. Šis žmo- 
gus priėjo net iki to, jog remiasi kažkokiomis aiškiai suklasto- 
tomis nuotraukomis tvirtindamas, kad jos parvežtos iš Pietų 
Amerikos. 

— Jūs pavadinote jį fanatiku. Kuo gi tas fanatizmas reiš- 
kiasi? 

— Kuo tik nori! Paskiausia jo išdaiga — išpuoliai prieš Veis- 
mano evoliucijos teoriją. Kalbama, jog šiuo klausimu Vienoje 
jis sukėlęs didžiulį triukšmą. 

— Ar negalėtumėte smulkiau papasakoti, kaip ten buvo? 

— Ne, dabar negaliu, bet mes turime redakcijoje Vienos 
kongreso protokolo vertimus. Jei norite susipažinti, eime pa- 
rodysiu. 

— Būtų labai gerai. Man pavesta gauti iš šio subjekto in- 
terviu, tai reikia atrasti kokį nors būdą prie jo prieiti. Labai ačiū 
už pagalbą. Jei dar nevėlu, eime. 


Po pusvalandžio jau sėdėjau žurnalo redakcijoje, o priešais 
mane gulėjo storas tomas, atskleistas ties straipsniu „Veismanas 
versus * Darviną“, kurio paantraštėje buvo rašoma: ;Audringi 
protestai Vienoje. Gyvos diskusijos“. Mano išsimokslinimas šiuo 
požiūriu ribotas, todėl ir negalėjau suprasti pačios ginčo esmės, 
bet iš karto pastebėjau, kad anglų profesorius ginčijosi nepapras- 
tai šiurkščiai ir tuo smarkiai supykdė savo kolegas iš žemyno. 
Atkreipiau dėmesį į pirmuosius tris sakinius skliausteliuose: 
„Protesto šūksniai“, „Triukšmas salėje“, „Visuotinis pasipiktini- 
mas“. Visa kita ataskaitos dalis buvo man tikras kinų raštas. Aš 
taip mažai nusimaniau apie zoologiją, kad nieko nesupratau. 

— Bent išverstumėte man tai į žmonių kalbą! — gailiai mal- 
daudamas, kreipiausi į savo kolegą. 

— Juk tai ir yra vertimas! 

— Tada verčiau padirbėsiu su originalu. 

— Nespecialistui iš tikrųjų sunku suprasti, apie ką ten kal- 
bama. 

— Visame šiame žodžių rezginyje noriu surasti nors vieną 
vienintelę suprantamą frazę, kurioje būtų koks nors konkretus 
turinys! Aha, štai šita, regis, tiks. Netgi beveik suprantu ją. 
Tuoj nusirašysiu. Tebūnie tai grandis, kuri susies mane su jūsų 
baisiuoju profesoriumi. 

— Ar daugiau iš manęs nieko nebereikia? 

— Na, na, luktelėkite! Noriu jam išsiųsti laišką. Jeigu leis- 
tute jį čia parašyti ir pasinaudoti jūsų adresu, mano laiško tonas 
būtų įspūdingesnis. 

— Tuomet šis subjektas tuojau atbildės čia, pakels triukšmą 
ir išdaužys visus mūsų baldus. 

— Ne, jokiu būdu! Parodysiu jums laišką. Garantuoju, ten 
nebus nieko įžeidžiamo. 

— Na, ką gi, sėskitės prie mano stalo. Stai čia rasite popie- 
riaus. Bet, prieš išsiųsdamas laišką, parodykite jį man. 


* Prieš (Iot.). 

Teko smarkiai paplušėti, bet galiausiai rezultatas buvo neblo- 
gas. Didžiuodamasis garsiai perskaičiau savo kūrinį skeptiškai 
nusiteikusiam bakteriologui: 


Didžiai gerbiamas profesoriau Čelendžeri! 

Būdamas kuklus gamtininkas, su didžiuliu susidomėjimu se- 
kiau Jūsų samprotavimus dėl prieštaravimų tarp Darvino ir 
Veismano teorijų. Neseniai turėjau progos vėl perskaityti Jūsų... 


— Begėdiškas melagi! — suniurnėjo Tarpas Henris. 


— „Jūsų puikų pasisakymą Vienos kongrese. Šį nepaprastai 
aiškų pranešimą reikia laikyti naujausiu gamtos mokslo laimėji- 
"mu. Tačiau ten yra viena vieta, būtent: „Aš kategoriškai priešta- 
rauju nepriimtinam ir daugiau negu dogmatiškam tvirtinimui, jog 
kiekvienas atskiras id yra mikrokosmas, turintis istoriškai susi- 
kūrusių sandarą, kuri formavosi pamažu, per daugelį kartų“. Ar 
nemanote Jūs, kad, remiantis naujausiais šios srities tyrinėji- 
mais, reikėtų kiek pakeisti savo pažiūras? Ar tai nėra kiek per- 
dėtas teiginys? Neatsisakykite padaryti malonę ir priimti mane, 
nes man šis klausimas labai svarbus, o kai kurias kilusias min- 
tis galima išplėtoti tik asmeniško pokalbio metu. Jei malonėtu- 
mėte, turėčiau garbės aplankyti Jus poryt (trečiadienį), vienuo- 
liktą valandą. 

Nuolankus Jūsų, sere, tarnas, 
Jus gerbiantis Eduardas D. Melounas 


— Na, kaip? — paklausiau triumtuodamas. 

— Ką gi, jei jūsų sąžinė negraužia... 

— Ji manęs niekuomet neapgavo. 

— Bet ką gi jūs ketinate daryti toliau? 

— Nueiti pas jį. Man svarbu tik patekti į jo kabinetą, o ten 
jau suvoksiu, ką veikti. Gal teks net nuoširdžiai prisipažinti. Jei 
tik jis turi sportinę gyslelę, vien tuo jam įtiksiu. 

— Įtiksite? Saugokitės, kad tik nesviestų į jus kokiu sunkiu 
daiktu. Patarčiau užsidėti šarvus arba apsivilkti amerikietiška 
futbolo apranga. Na, sudie. Atsakymas lauks jūsų čia trečiadienio 
rytą, jei tik jis teiksis atsakyti. Tai nuožmus, pavojingas pada- 
ras, kurio niekas nemėgsta, ir studentai šaiposi iš jo, kol dar ne- 
bijo erzinti. Ko gero, būtų buvę geriau, jei niekuomet apie jį 
nebūitumėte išgirdęs. 

III 


„TAI VISISKAI NESUKALBAMAS ZMOGUS“ 


Mano draugo būgštavimams arba viltims nebuvo lemta išsi- 
pildyti. Kai trečiadienį užėjau pas jį, manęs laukė laiškas su 
Kensingtono antspaudu. Mano pavardė buvo išraityta per visą 
voką į spygliuotą vielą panašiu braižu. Laiško turinys buvo toks: 


Enmor Parkas, Kensingtonas 
Sere! 


Gavau Jūsų laišką, kuriame tvirtinate, kad pritariate mano 
pažiūrai, kuri, beje, nereikalinga kieno nors pritarimo. Kalbėda- 
mas apie mano teoriją darvinizmo klausimu, Jūs išdrįsote pa- 
vartoti terminą „samprotavimas“. Laikau savo pareiga pažymėti, 
kad šiame kontekste tas terminas yra tam tikru mastu užgaulus. 
Beje, laiško turinys įtikina mane, kad Jus galima apkaltinti grei- 
čiau nemokšiškumu ir netaktiškumu negu kokiais nors blogais 
ketinimais, todėl už tai Jūsų nebausiu. Jūs cituojate iš mano pra- 
nešimo ištrauktą frazę, ir matyti, kad ne visai ją suprantate. Man 
atrodo, kad šios frazės prasmė gali būti neaiški tik tokiai būtybei, 
kuri tebėra pačioje žemiausioje išsivystymo pakopoje, bet jeigu 
ją iš tikrųjų reikia papildomai paaiškinti, sutinku Jus priimti 
Jūsų laiške nurodytu laiku, nors visokie lankytojai man labai ne- 
malonūs. O dėl pageidavimo „kiek pakeisti savo pažiūras“, te- 
būnie Jums aišku, kad, kartą jau pareiškęs savo gerai apgalvotą 
požiūrį, nesu pratęs jo keisti. Kai ateisile, teikitės parodyti šio 
laiško voką mano tarnui Ostinui, kuris yra įpareigotas apsaugoti 
mane nuo landžių niekšų, vadinančių save žurnalistais. 


Jus gerbigs Džordžas Eduardas 
Čelendžeris 


Tai tokį gavau atsakymą ir garsiai perskaičiau jį Tarpui 
Henriui, kuris anksčiau atėjo į redakciją, kad sužinotų mano 
drąsaus mėginimo rezultatą. Tarpas pasitenkino vien šitokia 
pastaba: 

— Sako, kad yra kažkoks naujas preparatas — kutikura ar 
kažkas panašaus. Veikia geriau už arniką. 

Keistas ir nesuprantamas kai kurių žmonių humoras! 

Laišką gavau pusę vienuoliktos, bet kebas pristatė mane į 
norimą vietą laiku. Namas, prie kurio sustojome, buvo gan įspū- 
dingas — su dideliu portiku ir sunkiomis langų užuolaidomis. Tai 
rodė, kad rūstusis profesorius gyvena pasiturimai. Duris man 
atidarė tamsus neaiškaus amžiaus džiūsna, vilkintis juodu jūri- 
ninko švarku ir apsiavęs geltonomis odinėmis blauzdinėmis. Vė- 
liau sužinojau, kad tai buvo vairuotojas, kuriam tekdavo atlikti 
įvairiausias pareigas, nes tarnai šiame name ilgai neužsibūdavo. 
Žydromis akimis jis įdėmiai nužvelgė mane nuo galvos iki kojų. 

— Ar jūsų laukia? — paklausė. 

— Taip, esu kviestas. 

— O laišką turite? 

Parodžiau voką. 

— Gerai. 

Šis žmogus, matyt, nemėgo tuščiai aušinti burnos. Ejau pas- 
kui jį koridoriumi, kai staiga pro vienas, turbūt valgomojo, duris 
išskubėjo moteris. Gyva, juodakė, ji labiau panėšėjo į prancūzę 
negu į anglę. 

— Atsiprašau,— tarė ši ledi.— Luktelėkite, Ostinai. Prašom 
čia, sere. Leiskite paklausti, ar yra tekę anksčiau susitikti su 
mano vyru? 

— Ne, ponia, neturėjau garbės. 

— Tuomet noriu iš anksto atsiprašyti. Turiu jus įspėti, kad 
tai visiškai nesukalbamas žmogus, tikrąja to žodžio prasme — 
nesukalbamas! Žinodamas tai, būsite jam atlaidesnis. 

— Branginu jūsų dėmesį, gerbiamoji. 

— Kai tik pastebėsite imant jį širsti, tučtuojau bėkite iš kam- 
bario. Neprieštaraukite jam. Dėl tokio neatsargumo jau daugelis 
nukentėjo. O kai vėliau viskas iškyla aikštėn, tai blogai atsiliepia 
tiek man, tiek ir mums visiems. Apie ką ketinate su juo kalbėtis, 
ar ne apie Pietų Ameriką? 

Negaliu moterims meluoti. 

— Dieve mano! Tai pavojingiausia tema. Jūs nepatikėsite nė 
vienu jo žodžiu, ir, tiesą pasakius, tai natūralu. Tik garsiai ne- 
reikškite savo nepasitikėjimo, nes kitaip jis pradės siausti. Ap- 
simeskite, kad tikite, ir tuomet galbūt viskas baigsis geruoju. 
Nepamirškite, jis įsitikinęs savo teisumu. Tuo galite neabejoti. 
Jis nepaprastai doras. Dabar eikite, kad jam nepasirodytų įtartina, 
jog užtrukote, o jei pastebėsite, kad jis darosi pavojingas, tikrai 

pavojingas, paskambinkite varpeliu ir pasistenkite jį sulaikyti tol, 
kol ateisiu aš. Man paprastai pavyksta susidoroti su juo net sun- 
kiausiomis valandėlėmis. 

Šitaip padrąsinusi, ledi perdavė mane globai tyliojo Ostino, 
kuris per šį trumpą mūsų pokalbį stovėjo it bronzinė statula, 
įkūnijanti didžiausią kuklumą. Jis vedė mane toliau. Belstelėjo- 
me į duris, iš kambario pasigirdo įerzinto jaučio riaumojimas, ir 
aš atsidūriau priešais protesorių. 

Jis sėdėjo ant sukamosios kėdės prie plataus stalo, užversto 
knygomis, žemėlapiais, brėžiniais. Vos tik peržengiau slenkstį, 
kėdė staiga pasisuko į mane. Pamatęs šį žmogų, netekau žado. 
Buvau pasirengęs sutikti nepaprastą asmenybę, bet tokia man net 
nesivaideno. Labiausiai stebino jo kūno forma, dydis ir išdidus 
stotas. Gyvenime nesu regėjęs tokios didžiulės galvos. Jeigu bū- 
čiau įšdrįsęs pasimatuoti jo cilindrą, tikriausiai jis būtų nusmu- 
kęs man iki pat pečių. Profesoriaus veidas ir barzda nenorom 
priminė asirų jautį. Veidas stambus, mėsingas, barzda kvadratinė, 
juoda it anglis, siekianti krūtinę. Nepaprastą įspūdį darė ir plau- 
kai — ilgas kuokštas, tartum prilipdytas, dengė jo aukštą, tiesią 
kaktą. Iš po gauruotų antakių švytėjo skaidrios, pilkšvai žydros 
akys, ir jis pažvelgė į mane kritiškai ir valdingai. Pamačiau la- 
bai plačius pečius, galingai atstatytą krūtinę ir dvi stambias, juo- 
dais gaurais apžėlusias rankas. Jeigu prie to dar pridurčiau riau- 
mojantį, griaudintį it perkūnija balsą, tai suprastute, koksai buvo 
mano pirmasis įspūdis susitikus su Žymiuoju profesoriumi Čelen- 
džeriu. | 

— Na? — tarė jis, įžūliai įbesdamas į mane akis.— Ko jums 
reikia? 

Man buvo aišku, kad jei iš karto atvirai prisipažinsiu, tai 
interviu gauti nepavyks. 

— Jūs buvote toks malonus, sere, kad sutikote mane pri- 
imti, — ramiai tariau tiesdamas jam voką. 

Jis išėmė iš stalčiaus mano laišką ir pasidėjo jį priešais. 

— Ak, tai jūs būsite tas jaunuolis, kuris nesupranta elemen- 
tariausių tiesų? Tačiau, kiek galiu spręsti, jūs teikiatės girti mano 
bendrąsias išvadas? 

— Be abejo, sere, be abejo! — stengiausi šiuos žodžius tarti 
kiek galima įtikinamiau. 

— Tik pažvelkite! Kaip tai sutvirtina mano pozicijas! Jūsų 
amžius ir išvaizda daro šią paramą dvigubai vertingesnę. Na, 

ką gi, jau geriau turėti reikalą su jumis negu su ta kiaulių ban- 
da, kuri užpuolė mane Vienoje, nors jų Žžviegimas įžeidžia ne 
labiau nei angliško kuilio kriuksėjimas.— Jis piktai blykstelėjo 
akimis ir iš karto tapo panašus į. minėtosios padermės atstovą. 

— Jie, rodos, labai negražiai elgėsi, — tariau. 

— Neprašau jūsų užuojautos. Drįstu pareikšti, kad pats galiu 
susidoroti su savo priešais. Prispauskite, sere, Džordžą Edu- 
ardą Čelendžerį prie sienos ir tuo jam suteiksite didžiausią 
malonumą. Tad, sere, darykime viską, kas galima, kad jūsų vi- 
zitas būtų kuo trumpesnis. Vargu ar jis padarys jus laimingą, 
o ką jau kalbėti apie mane. Kiek suprantu, jūs norėjote išdėstyti 
kai kuriuos savo samprotavimus dėl tezių, mano iškeltų prane- 
šime. 

Jis kalbėjo taip laisvai ir taip tiesiai, kad gudrauti buvo sun- 
pavyks padaryti geresnį ėjimą! Iš tolo viskas atrodė taip papras- 
ta! O mano airiškasis sumanume, nejaugi tu nepadėsi man da- 
bar, kai man taip labai tavęs reikia? Veriantis plieninių akių 
žvilgsnis atėmė man jėgas. 

'*—' Na, neverskite manęs laukti! — suriaumojo profesorius. 

— Aš, žinoma, tik pradedu pritapti prie mokslo,— tariau kvai- 
lai šypsodamasis,— ir nepretenduoju į nieką daugiau kaip tik 
į kuklų tyrinėtoją. Tačiau man atrodo, kad savo pranešime jūs 
buvote per griežtas Veismano atžvilgiu. Argi nuo to laiko gauti 
įrodymai ne... nesustiprina jo pozicijų? 

— Kokie įrodymai? — tarė jis grėsmingai, bet ramiai. 

— Aš, be abejo, žinau, kad tiesioginių įrodymų tuo tarpu dar 
nėra. Remiuosi, jei taip galima pasakyti, bendra šių laikų moks- 
linės minties raida. 

Rydamas mane akimis, profesorius užsigulė ant stalo. 

— Jūs turbūt žinote,— tarė jis, iš eilės lenkdamas kairės ran- 
kos pirštus, — kad, pirma, kaukolės rodiklis yra nuolatinis fakto- 
rius. 

— Be abejo! — atsakiau. 

— Ir kad telegonija dar sub judice *? 

— Be abejo! 

— Ir kad gemalo plazma skiriasi nuo partenogenetinio kiau- 
šinio? 


* Abejotina (/ot.). 

— Na, žinoma! — sušukau gėrėdamasis savo įžūlumu. 

— O ką tai įrodo? — paklausė jis švelniu, įteikliu balsu. 

— Ir iš tikrųjų, — suvapenau,— ką gi tai įrodo? 

— Pasakyti? — tuo pačiu įteikliu balsu tęsė profesorius. 

— Malonėkite. 

— Tai įrodo,— staiga įtūžęs sugriaudėjo jis,— kad visame 
Londone nesurasi antro tokio šarlatano! Jūs — niekšiškas, įžū- 
lus reporteriūkštis, tik tiek teišmanąs apie mokslą, kiek ir apie 
menkiausią Žmogaus orumą! 

Jis pašoko nuo kėdės. Jo akys liepsnojo nesutramdomu pyk- 
čiu. Ir vis dėlto net šią įtampos akimirką negalėjau nenusistebėti 
pamatęs, kad profesorius Čelendžeris tokio žemo stoto. Jis buvo 
man iki peties — priplotas Heraklis, kurio milžiniška jėga tar- 
tum buvo susitelkusi plačiuose pečiuose, storame liemenyje ir 
galingame prote. 

— Aš jums tauškiau niekus, sere,— suriko jis, remdamasis 
į stalą ir ištiesdamas kaklą,— aš kalbėjau nesąmones! Ir jūs, 
kurio smegenys ne didesnės už riešutėlį, drįsote su manimi var- 
žytis! Sie prakeikti rašeivos įsikalė į galvą, kad jie visagaliai! 
Jie mano, kad pakanka vieno jų žodžio žmogui išaukštinti arba 
suminti į purvą. Melsdami pagyrimo, mes turime jiems lenktis 
į kojas. Va šitam reikia suteikti protekciją, o tą sunaikinti... Pa- 
žįstu jūsų niekšingą būdą! Per daug jau aukštai nosį riečiate! 
Buvo laikai, kai vaikščiojote ramučiai, o dabar taip suįžūlėjote, 
kad jau galo nėra. Nelaimingieji niektauškiai! Aš jums parody- 
siu, kur jūsų vieta! Taip, sere, ne jums susilyginti su Džordžu 
Eduardu Čelendžeriu. Šis žmogus nesileis komanduojamas. Jis 
įspėjo jus, bet jeigu vis dėlto pas jį Iendate, tai kaltinkite save. 
Fantą, mielasis pone Melounai! Jūs skolingas fantą! Pradėjote 
pavojingą žaidimą ir, atrodo, jį pralošite. 

— Paklausykite, sere,— tariau traukdamasis arčiau durų ir 
praverdamas jas,— galite plūstis kiek tinkamas, bet viskam yra 
ribos. Neleisiu, kad jūs pultumėte mane kumščiuoti. 

— Ak, neleisite? — Jis ėmė lėtai, grėsmingai artintis prie 
manęs, paskui staiga sustojo ir susikišo didžiules rankas į kiše- 
nes trumpučio švarko, kuris labiau būtų tikęs berniukui - nei su- 
augusiam vyrui.— Nebe pirmą kartą išmetu lauk tokius subjektus. 
Jūs būsite ketvirtas ar penktas iš eilės. Už kiekvieną jūsų su- 
mokėjau vidutiniškai trijų svarų ir penkiolikos šilingų baudą. 
Brangoka, bet nieko nepadarysi — taip reikia! O dabar, sere, 

kodėl jums nepasekus savo kolegų pėdomis? Manau, kad tai ne- 
išvengiama.— Jis vėl pradėjo savo nemalonų puolimą, statyda- 
mas kojas į šonus, tartum tikras šokių mokytojas. 

Galėjau galvotrūkčiais pulti į prieškambarį, bet man atrodė, 
kad tai negarbinga. Be to, mane pagavo tikras pyktis. Iki šiol 
elgiausi labai negarbingai, bet šito Žmogaus grasinimai iš karto 
grąžino man įsitikinimą, jog esu teisus. 

— Šalin rankas, sere! Aš to nepakęsiu! 

— Žiūrėkite! — Jo juodi ūsai užsirietė į viršų, ir tarp piktos 
šypsenos iškreiptų lūpų žybtelėjo nuostabiai baltos iltys.— Tai, 
sakote, nepakęsite? 

— Profesoriau, nekvailiokite! — riktelėjau.— Ko jūs tikitės? 
Sveriu daugiau kaip penkiolika stonų *. Esu tvirtas it geležis ir 
kiekvieną šeštadienį žaidžiu Airijos regbio rinktinėje. Jūs su 
manimi ne... 

Bet tą akimirką jis mane puolė. Laimė, spėjau atidaryti duris, 
nes iš jų vien šipuliai būtų telikę. Susikibę nuriedėjome per visą 
koridorių, nežinia kaip tempdami paskui save kėdę. Profesoriaus 
barzda užkimšo man burną, apsikabinę spaudėme vienas kitą, 
mūsų kūnai susipynė, o tos prakeiktos kėdės kojos taip ir suka- 
liojosi virš mūsų. Budrusis Ostinas plačiai atvėrė mums duris. 
Abu kūliavirsčia nusiritome laiptais. Buvau matęs, kaip broliai 
Mekai darydavo kažką panašaus miuzikhole, bet šiam atrakcionui 
atlikti turbūt reikia treniruočių, kitaip neišvengsi susižalojimo. 
Atsitrenkusi į paskutinį laiptelį, kėdė subyrėjo, o mudu, jau kas 
sau, atsidūrėme vandentiekio griovyje. Švogždamas lyg astmati- 
kas ir grūmodamas kumščiu, profesorius pašoko. 

— Ar jums gana? — riktelėjo jis uždusęs. 

— Prakeiktas mušeika,— atsakiau ir vos pasikėliau nuo 
žemės. 

Mudu vėl vos nesusikibome, nes kovinga profesoriaus dvasia 
dar nebuvo užgesusi. Tačiau likimas išgelbėjo mane iš šios kvai- 
los padėties. Greta mūsų it iš po žemių išdygo policininkas su 
užrašų knygute rankoje. | 

— Ką tai reiškia? Kaip jums ne gėda! — tarė jis. Tai buvo 
protingiausi žodžiai, kuriuos man teko išgirsti Enmor Parke.— 
Na,— kreipdamasis į mane, pasiteiravo policininkas, — paaiškinki- 
te, ką tai reiškia. 


* Stonas — svorio matas Anglijoje, apie 6,34 kg. 

— Tai jis mane užpuolė,— atsakiau. 

— Ar tiesa, kad jūs puolėte pirmas? — paklausė policininkas. 

Profesorius tik sušvokštė. 

— Ir tai ne pirmas kartas,— tarė policininkas, linguodamas 
galvą.— Ir praeitą mėnesį jūs turėjote panašų nemalonumą dėl 
tos pačios priežasties. Jaunuoliui uždaužta akis. Jūs kaltinate 
jį, sere? 

Staiga pyktį pakeičiau malone: 

— Ne, nekaltinu. 

— Kodėl gi? — paklausė policininkas. 

— Iš dalies čia ir aš kaltas. Pats pas jį įsiprašiau. Jis mane! 
dorai perspėjo. 

Policininkas užvertė knygutę. | 

— Kad tai daugiau nepasikartotų,— tarė jis.— Na, nieko 
Skirstykitės, skirstykitės! 

Šie žodžiai buvo skirti berniukui iš mėsos parduotuvės, tar- 
naitei ir dviem trims žliopliams, kurie jau spėjo susirinkti. Poli- 
cininkas lėtai nužingsniavo šaligatviu, varydamas priešais save 
šią nedidelę bandą. Profesorius pažvelgė į mane, ir jo akyse 
blykstelėjo šelmiška šypsena. 

— Užeikite! — pasakė jis.— Dar nebaigiau su jumis kalbos. 

Nors šie žodžiai nuskambėjo grėsmingai, bet aš nusekiau 
paskui jį į namus. Tarnas Ostinas, panašus į medinę statulą, už- 
darė paskui mus duris. 


IV 


„TAI DIDZIAUSIAS PASAULYJE 
ATRADIMAS“ 


Vos tik paskui mus užsitrenkė durys, iš valgomojo išbėgo po- 
nia Čelendžer. Si smulkutė moteris nesitvėrė pykčiu. Ji atsistojo 
priešais savo vyrą it įerzinta perekšlė prieš buldogą. Turbūt po- 
nia Čelendžer matė, kaip jis mane išvarė, bet nepastebėjo, kad 
aš jau grįžau. 

— Džordžai! Koks žvėriškumas! — suspigo ji. — Tu suluošinai 
tą mielą jaunuolį! 

— Štai jis pats, gyvas ir sveikas! 

Ponia Čelendžer pasijuto nejaukiai, bet greitai susitvardė. 

— Dovanokite, aš jūsų nepastebėjau. 

— Nesijaudinkite, gerbiamoji, nieko baisaus neįvyko. 

— Bet jis uždaužė jums akį! Kokia niekšybė! Pas mus nė sa- 
vaitė nepraeina be triukšmo! Tavęs, Džordžai, visi neapkenčia, 
iš tavęs visi tyčiojasi! Ne, mano kantrybė išseko! Taurė jau 
perpildyta! 

— Prie žmonių šiukšles kratai! — sugriaudė profesorius. 

— Tai niekam ne paslaptis! — sušuko ji. — Argi tu manai, kad 
to nežino visa mūsų gatvė, o jei nori —ir visas Londonas... Osti- 
nai, jūs mums nereikalingas, galite eiti. Apie tave paskalas sklei- 
džia visi, kurie tik nori. Tu neturi jokios savigarbos. Tu, kuris 
turėtum būti žymaus universiteto profesorius, kurį privalėtų gerb- 
ti studentai! Kurgi tavo orumas, Džordžai? 

— O kurgi tavo, mano brangioji? 

— Dievaži, prie ko tu mane privedei! Chuliganas, tikras chu- 
liganas! Štai kas iš tavęs pasidarė! 

— Džese, tvardykis. 

— Begėdis triukšmadarys! 

— Gana! Už tokius žodžius — prie gėdos stulpo! — tarė pro- 
fesorius. 

Ir mano didžiausiai nuostabai, jis pasilenkė, pakėlė žmoną ir 
pasodino ją ant aukšto juodo marmuro paaukštinimo prieškam- 
bario kampe. Sis buvo mažiausiai septynių pėdų aukščio ir toks 
siauras, kad ponia Čelendžer vos nusėdėjo ant jo. Sunku buvo 
įsivaizduoti keistesnį reginį — bijodama nukristi, ji tartum su- 
akmenėjo, jos veidą iškreipė pyktis, ir vos krutino kojas. 

— Nukelk mane! — pagaliau ėmė maldauti ponia Čelendžer. 

— Pasakyk: „Prašau“. 

— Tai bjauru, Džordžai! Tuoj pat mane nukelk! 

— Pone Melounai, eime į mano kabinetą. 

— Bet dovanokite, sere!..— tariau žiūrėdamas į jo žmoną. 

— Girdi, Džese? Ponas Melounas užtaria tave. Pasakyk: „Pra- 
šau“, tuomet nukelsiu. 

— O, kaip šlykštu! Na, prašau, prašau! 

Jis nukėlė ją taip lengvai, tartum ji būtų ne sunkesnė už ka- 
narėlę. 

— Elkis padoriai, brangioji. Ponas Melounas — spaudos atsto- 
vas. Jau rytoj jis parašys apie tave savo laikraštpalaikyje ir di- 
desnę tiražo dalį parduos mūsų kaimynams. „Keistos vienos 

aukštos asmenybės išdaigos.“ O ta aukšta asmenybė — tai tu, 
Džese: prisimink, kur tave prieš keletą minučių buvau užkėlęs. 
O paantraštė bus tokia: „Vienos originalios šeimos buities vaiz- 
delis“. Sis ponas Melounas dėl nieko nesivaržys, jis minta mai- 
tiena, taip, kaip ir visa jo brolija,— porcus ex grege diaboli — 
velnio bandos kiaulė. Ar ne tiesa, pone Melounai? 

— Jūs iš tikrųjų nepakenčiamas,— tariau karštai. 

Profesorius ėmė kvatotis. 

— Judu, ko gero, sudarysite prieš mane sąjungą, — subaubė 
jis, atstatydamas savo galingą krūtinę ir žvelgdamas tai į mane, 
tai į žmoną. Paskui jau visai kitokiu balsu tarė: — Atleiskite 
mums už šias nekaltas šeimynines pramogas, pone Melounai. Aš 
siūlau jums grįžti visai ne tam, kad dalyvautumėte nekaltuose 
mūsų kivirčuose. Na, gerbiamoji, eikite iš čia ir nedrįskite pyk- 
ti. — Jis padėjo savo didžiules letenas jai ant pečių.— Tavo tei- 
sybė kaip visuomet. Jei Džordžas Eduardas Čelendžeris klausytų 
tavo patarimų, jis būtų labiau gerbiamas žmogus, bet tai būtų 
ne jis. Orių žmonių, brangioji, yra daug, o Džordžas Eduardas 
Čelendžeris pasaulyje vienas. Žodžiu, stenkis kaip nors su juo 
sugyventi.— Jis pakštelėjo Žmonai į veidą, ir tai sudrovino mane 
labiau negu visos jo laukinės išdaigos.— O dabar, pone Melou- 
nai,— vėl prabilo profesorius, padaręs išdidžią miną,— malo- 
nekite čia užeiti. 

Įėjome į tą patį kambarį, iš kurio prieš dešimt minučių bu- 
vome su tokiu bildesiu išdardėję. Profesorius kruopščiai uždarė 
duris, pasodino mane į krėslą ir pakišo cigarų dėžę. 

— Tikri „,„San Chuan Kolorado“, — tarė jis.— Tokius lengvai 
užsiplieskiančius žmones kaip jūs narkotikai gerai veikia. Dieve 
mano! Na kas gi nukanda galiuką! Nupjaukite — cigarą reikia 
gerbti! O dabar atsiloškite į krėslą ir atidžiai klausykitės, ką 
teiksiuosi jums papasakoti. Jei norėsite ko nors paklausti, malo- 
nėkite tai atidėti vėlesniam laikui. Visų pirma dėl jūsų sugrįžimo 
į mano namus po visai pelnyto ištrėmimo.— Jis atkišo barzdą 
ir pažvelgė į mane tartum laukdamas, kada vėl imsiu ginčytis.— 
Žodžiu, kartoju: po visai pelnyto ištrėmimo. Kodėl pakviečiau jus 
grįžti? Todėl, kad man patiko jūsų atsakymas tam įžūliam po- 
licininkui. Šiame atsakyme įžvelgiau krislelį padorumo, kuris 
nėra būdingas jūsų profesijos atstovams. Prisipažinęs, kad pats 
esate kaltas, jūs parodėte tam tikrą objektyvumą bei pažiūrų pla- 
tumą, todėl nusipelnėte mano nuolankaus dėmesio. Žemiausių 

žmonių rasės atstovų, prie kurių, nelaimei, ir jūs priklausote, nie- 
kuomet nepastebėdavau. Jūsų Žodžiai iš karto įtraukė jus į mano 
akiratį. Panorau arčiau su jumis susipažinti ir pasiūliau jums 
grįžti. Malonėkite kratyti pelenus į tą mažą japonišką peleninę, 
štai ten ant bambukinio staliuko, kur šalia jūsų. 

Visa tai profesorius išpyškino vienu atsikvėpimu, lyg skaity- 
damas studentams paskaitą. Jis sėdėjo veidu į mane, pasipūtęs it 
didžiulė rupūžė, jo galva buvo užlaužta, niekinamai primerktos 
akys. Paskui staiga jis taip pasisuko šonu, kad virš styrančios 
raudonos ausies pamačiau plaukų kuokštą, ėmė vartyti ant stalo 
popierių krūvą ir ištraukė aplamdytą knygelę. 

— Noriu jums papasakoti kai ką apie Pietų Ameriką,— pra- 
dėjo jis.— Savo pastabas galite pasilikti sau. Visų pirma malo- 
nėkite įsidėmėti: tai, ką dabar išgirsite, draudžiu viešai skelbti 
bet kuria forma, kol gausite atitinkamą mano leidimą. Sio leidi- 
mo greičiausiai niekuomet ir neduosiu. Aišku? 

— Kam gi toks nereikalingas griežtumas? — tariau— Mano 
nuomone, objektyvus pasakojimas... 

Jis padėjo knygelę ant stalo. 

— Jei taip — mūsų kalba baigta. Sudie. 

— Ne, ne! Sutinku su visomis sąlygomis! — sušukau.— Juk 
pasirinkimo nėra. 

— Apie tai negali būti nė kalbos, — patvirtino profesorius. 

— Tuomet prižadu tylėti. 

— (Garbės žodis? 

— Garbės žodis. 

Jis pažvelgė į mane įžūliu ir kupinu nepasitikėjimo žvilgsniu. 

— O ką aš žinau, kaip jūs suprantate garbę? 

— Na, žinote, sere,— riktelėjau supykęs, — jūs per daug sau 
leidžiate! Tokių įžeidimų nesu dar girdėjęs! 

Mano pasikarščiavimas jo ne tik nesupykino, bet netgi 
sudomino. 

— Apskritagalvis tipas,— burbtelėjo jis,— brachicefalas, pil- 
kos akys, tamsūs plaukai, keletas negroido bruožų... Jūs turbūt 
keltas? 

— Esu airis, sere. 

— Grynakraujis? 

— Taip, sere. 

— Tuomet viskas aišku. Tad šit kaip: jūs davėte žodį laikyti 
paslaptyje visa, ką jums pranešiu. Žinios, aišku, bus gana šykš- 
čios. Bet kai kuriuos įdomius duomenis pateiksiu. Turbūt girdė- 
jote, kad prieš porą metų atlikau kelionę po Pietų Ameriką — 
kelionę, kuri įeis į pasaulio mokslo aukso fondą. Jos tikslas — 
patikrinti kai kurias Volio ir Beitso išvadas, o tai galima buvo 
padaryti tik vietoje, tomis pačiomis sąlygomis, kuriomis jie atliko 
savo stebėjimus. Jeigu mano kelionės rezultatai tik tuo ir ap- 
siribotų, vis vien jie būtų verti visuotinio dėmesio, bet čia iškilo 
nenumatyta aplinkybė, kuri privertė mane nukreipti savo tyrinė- 
jimus priešinga linkme. | 

Jums turbūt aišku,— nors ką čia gali žinoti šiame nemokšiš- 
kumo amžiuje,— kad kai kurios vietos, pro kurias teka Amazonės 
upė, dar nepakankamai ištirtos, kad į ją įteka daugybė žemė- 
lapyje dar nepažymėtų intakų. Štai ir nusprendžiau aplankyti šias 
mažai žinomas vietoves, ištirti jų gyvūniją ir ten radau tiek me- 
džiagos, kad jos užteks keliems skyriams to didžiulio, monu- 
mentalaus zoologijos veikalo, kuris pateisins visą mano gyve- 
nimą. Baigęs ekspediciją, keliavau atgal, ir grįžtant man teko 
nakvoti nedideliame indėnų kaimelyje, netoli tos vietos, kur į 
Amazonę įteka vienas jos intakas — šio intako pavadinimo ir 
geografinės jo padėties neskelbsiu. Kaimelyje gyveno kukamos 
genties indėnai — taikūs, bet jau išsigimstantys Žmonės, kurių 
protas vargu ar bus didesnis už paprasto londoniečio protą... Dar 
ekspedicijos pradžioje, plaukdamas upe prieš srovę, pagydžiau 
kelis tenykščius gyventojus ir apskritai padariau indėnams di- 
delį įspūdį, todėl nenuostabu, kad buvau ten laukiamas. Jie tuojau 
ėmė man ženklais aiškinti, kad kaimelyje vienam žmogui reikia 
mano pagalbos, ir aš nusekiau paskui jų vadą į vieną lūšnelę. 
Jėjęs į vidų, pamačiau, kad ligonis, kuriam reikėjo pagalbos, jau 
miręs. Nustebau išvydęs, kad jis buvo ne indėnas, o baltaodis, 
baltų balčiausias, jei taip galima pasakyti, nes buvo šviesiaplatu- 
kis ir turėjo visas albinosui būdingas žymes. Iš jo drabužių buvo 
likę vien skarmalai, o visiškai išsekęs kūnas rodė, kad jam teko 
daug patirti. Kiek supratau, indėnai anksčiau niekuomet nebuvo 
šio žmogaus matę; jis atėjo į kaimelį iš miško tankmės vienas, 
be palydovų, ir buvo taip nusilpęs, kad vos laikėsi ant kojų. Ne- 
pažįstamojo kuprinė gulėjo šalia jo, ir aš apžiūrėjau, kas joje yra. 
Viduje ant etiketės buvo išsiuvinėta savininko pavardė ir ad- 
resas: ,,Meiplis Vaitas, Leiko aveniu, Detroitas, Mičigano valstija“. 

Sį vardą visuomet gerbsiu. Neperdėdamas pasakysiu, jog, kai visi 
pripažins mano atradimo reikšmę, jo vardas stovės greta ma- 
nojo. 

"Tai, kas buvo kuprinėje, aiškiai rodė, kad šis vyriškis buvo 
dailininkas ir poetas, iškeliavęs ieškoti naujų, ryškių įspūdžių. 
Radau jo eilėraščių juodraščius. Nelaikau savęs šios srities Ži- 
novu, bet man atrodo, kad jie ne per geriausi. Be to, kuprinėje 
buvo keli ne itin meniški upės peizažai, dėžutė dažų, pastelės pieš- 
tukų dėžutė, keletas teptukų, štai šis išlenktas kaulas, kuris guli 
ant rašalinės, Beksterio tomas „Drugiai ir peteliškės“, pigus re- 
volveris ir keli šoviniai. Asmens apyvokos reikmenis jis, matyt, 
kelionėje buvo pametęs, o gal jų ir visai neturėjo. Jokio kito turto 
pas šį keistą Amerikos bohemos atstovą neradau. 

Jau rengiausi eiti, kai staiga pamačiau, kad iš sudriskusio jo 
švarko kišenės kažkas kyšo. Tai buvo etiudų albumas — štai jis 
prieš jus toks pat aplamdytas kaip ir tuomet. Būkite tikras, kad 
nuo to laiko, kai tik ši relikvija pateko į mano rankas, aš ją ver- 
tinu ne mažiau, nei vertinčiau pirmąjį Šekspyro veikalų leidimą. 
Dabar paimkite šį albumą, ir prašyčiau įdėmiai, puslapis po pus- 
lapio, peržiūrėti jį ir įsigilinti į piešinių turinį. 

Jis užsirūkė cigarą, atsilošė krėsle ir, nenuleisdamas nuo mano 
veido nuožmaus ir kartu tiriamo žvilgsnio, žiūrėjo, kokį įspūdį 
man padarys tie piešiniai. 

Atskleidžiau albumą, tikėdamasis ten rasti kokių nors pa- 
slapčių, kokių būtent, man ir pačiam nebuvo aišku. Tačiau pir- 
masis puslapis mane apvylė, nes jame buvo nupieštas jūrininko 
švarku apsirengęs stambus vyriškis, o po piešiniu parašyta: „Dži- 
mis Kolveris ant pašto laivo denio“. Toliau ėjo keletas smulkių 
žanrinių etiudų iš indėnų gyvenimo. Paskui piešinys, vaizduo- 
jantis malonų storulį dvasininką su plačia skrybėle ant galvos, 
sėdintį prie stalo su labai liesu europiečiu. Parašas aiškino: 
„Pusryčiai pas brolį Kristoferą Rosarijuje“. Toliau puslapiuose 
sumirgėjo moterų bei vaikų galvutės, o paskui — ištisa serija 
gyvūnų etiudų su tokiais parašais: ,„Lamantinas ant smėlio sek- 
lumos“, „Vėžlys ir jo kiaušiniai“, „Juodasis agutis po palme“, — 
agutis buvo labai panašus į kiaulę, — ir pagaliau dviejuose kituo- 
Se puslapiuose buvo nupiešti kažkokie labai bjaurūs ilgasnukiai 
driežai. Nesupratau, ką visa tai reiškia, ir paprašiau profesorių 
paaiškinti: 

— Tai turbūt krokodilai? 

— Aligatoriai, aligatoriai! Tikrų krokodilų Pietų Amerikoje 
nėra. Vieni ir kiti labai skiriasi... 

— Noriu tik pasakyti, kad nematau čia nieko ypatingo — nie- 
ko, kas galėtų patvirtinti jūsų žodžius. 

Jis atsakė man ramiai šypsodamasis: 

— Atskleiskite dar vieną puslapį. 


Bet ir kitas puslapis niekuo manęs neįtikino. Tai buvo akva- 
rele vos nuspalvintas gamtovaizdis, vienas tų nebaigtų etiudų, 
kurie dailininkui yra tik eskizai toliau ir kruopščiau plėtoti temai. 
Etiudo priekyje — atšlaitė su šviesiai žaliais plunksniniais au- 
galais, kurie kilo į kalną ir baigėsi tamsiai raudonomis briauno- 
tomis uolomis, primenančiomis bazalto formacijas. Toliau šios 
uolos sudarė ištisą sieną. Dešiniau stovėjo piramidės pavidalo 
uola, kurią nuo pagrindinės kalnų keteros skyrė gilus tarpeklis; 
jos viršūnėje augo milžiniškas medis. Virš viso to švytėjo žydras 
tropikų dangus. Raudonų uolų viršūnę juosė žalumynų juosta. 
Kitame puslapyje pamačiau dar vieną to paties peizažo eskizą, 
kuris buvo nupieštas iš arčiau, taip, kad jo detalės aiškiau ma- 
tėsi. 

— Na? — tarė profesorius. 

— Formacija iš tikrųjų labai įdomi,— atsakiau,— bet man 
sunku spręsti, kiek ji nepaprasta, nes aš ne geologas. 

— Nepaprasta? — pakartojo profesorius.— Juk tai vienintelis 
toks gamtovaizdis! Jis atrodo netikras! Ko nors panašaus ir 
sapne nepamatysi! Verskite toliau. 

Atverčiau ir nustebęs sušukau. Iš kito albumo puslapio į mane 
žvelgė kažkokia neregėta būtybė. Tokią pabaisą galėjo matyti tik 
opiumo rūkytojas arba kliedintis ligonis. Ji turėjo paukščio gal- 
vą ir nepaprastai išsipūtusį driežo kūną, žeme besivelkanti uodega 
buvo nusagstyta aštriais spygliais, o išlenkta nugara — ilgais lyg 
gaidžio skiauterė dygliais. Prieš šią pabaisą stovėjęs žmogiūkš- 
tis buvo tarsi nykštukas. 

— Na, ką jūs pasakysite? — sušuko profesorius, iš džiaugsmo 
trindamas rankas. 

— Tai kažkas baisaus, kažkas groteskiško. 

— O kas gi vertė dailininką nupiešti tokį Žvėrį? 

— Ne kas kita kaip geroka džino porcija. 

— Ar negalite sugalvoti geresnio paaiškinimo? 

— Na, gerai, sere, o kaip jūs pats tai aiškinate? 

— Labai paprastai: toksai gyvūnas iš tikrųjų yra. Visiškai 
aišku, kad čia piešta iš natūros. 

Nenusijuokiau tik todėl, kad prisiminiau, kaip mudu riedėjo- 
me per visą koridorių. 

— Be abejo, be abejo,— tariau nuolankiai, kaip paprastai 
pataikaujama kalbantis su silpnapročiu.— Tiesa, mane šiek tiek 
stebina ši smulkutė žmogaus figūrėlė. Jeigu čia būtų nupieštas 
indėnas, galima pamanyti, kad Amerikoje gyvena kokia nors pig- 
mėjų padermė. Bet tai juk europietis, jis su plačiakrašte skrybėle 
nuo saulės. 

Profesorius šnirpštelėjo tarsi įerzintas jautis. 

— Jūs gausinate mano patirtį! — riktelėjo jis.— Zmogaus bu- 
kaprotiškumas iš tikrųjų yra beribis! Jūsų protas visiškai sustin- 
gęs! Nuostabu! 

Šis jo įkarštis buvo toks absurdiškas, kad manęs net nesu- 
pykdė. Be to, ir nevertėjo veltui gadinti nervų. Jeigu ir pyktum 
ant to Žmogaus, tai jau kas minutę, dėl kiekvieno jo žodžio. Aš 
tik nusišypsojau. 

— Mane stebina šio pigmėjo dydis, — tariau. 

— Štai, pažvelkite! — sušuko profesorius, pasilenkęs ir baks- 
nodamas apžėlusiu, storu it dešrelė pirštu į albumą.— Ar matote 
šį augalą už gyvulio? Jūs greičiausiai pamanėte, kad tai kiaul- 
pienė arba briuseliniai kopūstai, tiesa? Ne, gerbiamasis, tai Pietų 
Amerikos palmė, vadinama dramblio kaulu. O ji siekia penkias- 
dešimt šešiasdešimt pėdų aukščio. Argi nesuprantate, kad žmo- 
gus čia ne veltui nupieštas? Sutikęs šitokį žvėrį, dailininkas būtų 
neišlikęs gyvas, apie piešimą nebūtų buvę kada nė galvoti. Jis 
pavaizdavo save tik tam, kad būtų ryškus dydis. Jo ūgis buvo... 
na, sakysime, kiek daugiau už penkias pėdas... Medis, be abejo, 
yra dešimt kartų aukštesnis. 

— Dievulėli! — sušukau.— Vadinasi, jūs manote, kad ši būty- 
bė buvo... Juk jeigu jai tektų ieškoti landynės, tai ir Čering Kroso 
stotis pasirodytų mažoka! 

— Jūs, žinoma, perdedate, bet egzempliorius iš tikrųjų įspū- 
dingas, — išdidžiai tarė profesorius. 

— Bet juk negalima, — sušukau, — juk negalima, remiantis vie- 
nu piešiniu, atmesti viso žmonijos patyrimo! — Pasklaidžiau liku- 
sius puslapius ir įsitikinau, kad albume daugiau nieko nėra.— 
Vienų vienintelis kažkokio klajojančio dailininko piešinys, kurį 
Jis galėjo padaryti prisirūkęs hašišo arba kliedėdamas, arba va- 

dovaudamasis savo liguista vaizduote. Jūs, kaip mokslininkas, 
negalite ginti tokio požiūrio. | 

Užuot atsakęs, profesorius nuėmė nuo lentynos kažkokią 
knygą. 2 

— Štai puiki mano talentingo draugo Rėjaus Lankesterio 
monografija,— tarė jis.— Čia yra -viena iliustracija, kuria susi- 
domėsite. Aha, štai. Po ja parašas: „Spėjama juros periodo dino- 
zauro ar stegozauro išvaizda. Užpakalinės kojos maždaug dviejų 
žmogaus ūgių“. Na, ką dabar pasakysite? 

Jis pakišo man atskleistą knygą. Pažvelgiau į iliustraciją ir 
krūptelėjau. Gyvūnas nežinomojo dailininko eskize ir šis seniai 
išmirusio pasaulio atstovas, kurį atkūrė mokslininko vaizduotė, 
be abejo, buvo labai panašūs. 

— Iš tikrųjų nuostabu! — tariau. 

— Ir vis dėlto jūs dar spiriatės? 

— Bet gal tai paprastas sutapimas arba jūsų amerikietis kada 
nors buvo matęs tokį paveikslėlį ir kliedėdamas jį prisiminė. 

— Puiku,— kantriai tarė profesorius,— tebūnie taip. Dabar 
malonėkite pažvelgti štai čia. 

Jis padavė man kaulą, kuris, anot jo, buvo rastas tarp miru- 
siojo daiktų. Jo ilgis siekė šešis colius. Kaulas buvo storesnis už 
mano nykštį, o jo gale matėsi sudžiūvusios kremzlės liekanos. 

— Kokio jums žinomo gyvūno gali būti toks kaulas? — pa- 
klausė proiesorius. 

Sukaupęs visas žinias, kurios dar nebuvo man išgaravusios 
iš galvos, kruopščiai apžiūrėjau jį. 

— Gal tai labai aukšto ūgio žmogaus raktikaulis? — tariau. 

Mano pašnekovas niekinamai sumosikavo rankomis. 

— Žmogaus raktikaulis yra išlenktas, o šis kaulas — visiškai 
tiesus. Jo paviršiuje yra mažas įdubimas, kuris rodo, kad čia ėjo 
didelė sausgyslė. Ant raktikaulio nieko panašaus nėra. 

— Jeigu taip, man sunku jums atsakyti. 

— Nesigėdykite savo nemokšiškumo. Manau, kad tarp Pietų 
Kensingtono zoologų neatsirastų nė vieno, kuris galėtų nustatyti, 
kas tai per kaulas.— Jis paėmė piliulių dėžutę ir išėmė iš jos 
mažą kaip pupelė kauliuką.— Kiek galiu spręsti, štai šis kaulelis 
atitinka žmogaus griaučiuose tą kaulą, kurį jūs laikote rankoje. 
Ar dabar galite įsivaizduoti gyvūno dydį? Nepamirškite ir kremz- 
lės liekanų — jos rodo, kad egzempliorius buvo šviežias, o ne iš- 
kastas. Na, ką dabar pasakysite? 

— Gal dramblio... 

Jis lyg įgeltas krūptelėjo. 

— Gana! Gana! Drambliai Pietų Aisrikojei Nedrįskite apie 
tai nė užsiminti! Net nudienėje pradžios mokykloje... 

— Na, gerai, — nutraukiau jį. — Ne dramblys, tai kuris nors 
kitas. Pietų Amerikos gyvūnas, pavyzdžiui, tapyras. 

— Patikėkite manimi, jaunuoli, kad šios mokslo srities bent 
jau elementarių žinių aš turiu. Negalima net pamanyti, kad šitoks 
kaulas būtų tapyro arba kokio kito zoologams žinomo gyvūno. 
Tai kaulas labai stipraus žvėries, gyvenančio kažkur Žemės rutu- 
lyje. Iki šiol mokslui jis dar nežinomas. Jūs vis tebeabejojate? 

— Kad ir kaip ten būtų, mane tai labai sudomino. 

— Vadinasi, jūs dar nevisiškai žuvęs žmogus. Jaučiu, kad 
jūsų smegenyse kažkas blikstelėjo, na, kantriai mėginkite įpūsti 
šią kibirkštį. Dabar palikime velionį amerikietį ir grįžkime prie 
mano pasakojimo. Jūs, žinoma, nuvokiate, kad aš negalėjau pa- 
likti Amazonės neištyręs, kas čia yra. Turėjau kai kurių duomenų, 
iš kur šis dailininkas atkeliavo, dar būčiau galėjęs vadovautis in- 
dėnų legendomis, nes neištirtos šalies motyvas randamas visuose 
paupio genčių padavimuose. Jūs, žinoma, girdėjote apie Kurupurį? 

— Ne, neteko girdėti. 

— Kurupuris — tai miško dvasia, pikta, grėsminga; susitiki- 
mas su juo veda į pražūtį. Niekas negali aiškiai apsakyti, kaip 
Kurupuris atrodo, bet jo vardas įvaro indėnams didžiulę baimę. 
Vis dėlto visos Amazonės pakrantėse gyvenančios gentys čia vie- 
ningai sutaria: jos tiksliai nurodo, kur Kurupuris gyvena. Iš tų 
pačių vietų atvyko ir amerikietis. Ten slypi kažkas nepaprastai 
baisaus. Ir nutariau atskleisti šią paslaptį. 

.— Ką gi jūs padarėte? 

Mano lengvabūdiškumo neliko nė pėdsako. Sis milžinas mo- 
kėjo užkariauti dėmesį ir pagarbą. 

— Nugalėjau indėnų baimę — tą vidinę baimę, kuri juos ap- 
ima ėmus šia tema kalbėti. Įvairiai įkalbinėjau juos, daviau do- 
vanų ir, turių prisipažinti, net grasinau. Taip gavau du palydo- 
vus. Po daugelio nuotykių — pasakoti jų nėra reikalo,— po dau- 
gelio kelionės dienų — apie maršrutą ir jo ilgį nekalbėsiu,— pa- 
galiau atkeliavome į tas vietas, kurios iki šiol niekieno nėra 
aprašytos ir kur niekas dar nebuvo įkėlęs kojos, be mano nelai- 
mingojo pirmtako. Dabar malonėkite pažiūrėti čia. 

Jis padavė man nedidelę nuotrauką. 

— Ji blogai išėjo, nes, kai leidomės upe žemyn, mūsų valtis 
apvirto, ir dėklas, kuriame saugojome neišryškintus negatyvus, 
sudužo. Štai tos nelaimės rezultatai. Beveik visi negatyvai žu- 
vo,— visiškai neatlyginamas nuostolis. Stai ši nuotrauka — viena 
iš nedaugelio, kurios šiaip taip išliko. Jums teks pasitenkinti to- 
kiu paaiškinimu. Sklinda gandai apie kažkokias klastotes, bet 
nesu linkęs dabar šia tema ginčytis. 

Nuotrauka iš tikrųjų buvo visai išblukusi. Priešiškai nusitei- 
blankiai pilkšvą gamtovaizdį ir pamažu įžvelgdamas jo detales, 
pamačiau ilgą, labai aukštą uolų liniją, primenančią milžinišką 
krioklį, o priekyje — retais medžiais apaugusią nuožulnią ly- 
gumą. 

— Jei neklystu, šis peizažas buvo ir albume,— tariau. 

— Tikra teisybė,— atsakė profesorius.— Radau ten stovyklos 
liekanas. O dabar pažiūrėkite į dar vieną nuotrauką. 

Tai buvo tas pats gamtovaizdis, bet fotografuotas iš arčiau. 
Nuotrauka buvo visai sugadinta. Vis dėlto įžiūrėjau atskirą uolą 
su medžiu viršūnėje, kurią nuo kalnagūbrio skyrė tarpeklis. 

— Dabar nė kiek neabejoju, — prisipažinau. 

— Vadinasi, mes ne veltui stengiamės, — tarė profesorius.— 
Tik pamanykite, kokia pažanga! Dabar malonėkite pažvelgti į 
šios uolos viršūnę. Jūs ten ką nors matote? 

— Didžiulį medį. 

— O medyje? 

— Didelį paukštį. 

Jis padavė man didinamąjį stiklą. 

— Taip,— tariau žiūrėdamas pro jį, — medyje tupi didelis 
paukštis. Jo snapas gan nemažas. Tai turbūt pelikanas? 

— Nekoks jūsų regėjimas,— tarė profesorius.— Tai ne peli- 
kanas ir apskritai ne paukštis. Žinokite, kad man pavyko nušauti 
šią būtybę. Ir ji buvo, vienintelis neginčijamas įrodymas, kurį iš 
ten vežiausi. 

— Jūs turite ją? 

Pagaliau pamatysiu daiktišką visų šių pasakojimų patvirti- 
nimą. 

— Turėjau. Nelaimei, katastrofa upėje pražudė ne tik nega- 
tyvus, bet ir šį mano laimikį. Jį pačiupo sūkurys. Kad ir kaip 
stengiausi išgelbėti, mano rankoje teliko pusė sparno. Netekau 

sąmonės ir atsipeikėjau tik tuomet, kai vanduo išmetė mane į 
krantą. Bet ši menka puikaus laimikio liekana buvo sveikutėlė. 
Štai ji. 

Profesorius ištraukė iš stalčiaus kažką tokio, kas priminė man 
viršutinę didžiulio šikšnosparnio sparno dalį. Sio išlenkto su 
plėve kaulo ilgis buvo dvi ar net daugiau pėdų. 

— Neregėto dydžio šikšnosparnis? — bandžiau spėlioti. 

— Nieko panašaus! — piktai nutraukė proftesorius.— Gyven- 
damas tarp apsišvietusių ir mokslui atsidavusių Žmonių, net ne- 
įtariau, kad pagrindiniai zoologijos principai taip mažai žinomi 
platiesiems visuomenės sluoksniams. Argi jūs nežinote elementa- 
riausio lyginamosios anatomijos teiginio, kur sakoma, kad paukš- 
čio sparnas yra iš esmės dilbis, tuo tarpu šikšnosparnio sparnas 
susideda iš trijų ilgų pirštų ir plėvės tarp jų? Sitas kaulas nieko 
bendra neturi su dilbio kaulu, ir jūs galite savo akimis įsitikinti, 
kad čia yra tiktai viena plėvė. Vadinasi, apie šikšnosparnį negali 
būti ir kalbos. Bet jei tai ne paukštis ir ne šikšnosparnis, tai kas 
gi tuomet? Kas gi tai gali būti? 

Mano kuklios žinių atsargos visiškai išseko. 

— Iš tikrųjų negaliu jums atsakyti,— tariau. 

Profesorius atskleidė monograliją, kuria jau anksčiau rė- 
mėsi. 

— Stai,— kalbėjo jis toliau, rodydamas man kažkokią spar- 
nuotą pabaisą,— štai puikus juros periodo sparnuoto driežo pte- 
rodaktilio, arba dimorfodono, atvaizdas, o kitame puslapyje yra 
jo sparno mechanizmo schema. Palyginkite ją su tuo, ką laikote 
savo rankose. 


Vos pažvelgęs į schemą, iš nuostabos krūptelėjau. Ji mane 
galutinai įtikino. Nebuvo ko ginčytis. Visi duomenys, kartu pa- 
imti, pasiekė savo tikslą. Eskizas, nuotrauka, profesoriaus pasa- 
kojimas, o dabar dar ir daiktinis įrodymas. Ko daugiau reikalau- 
ti? Taip ir pasakiau profesoriui — pasakiau taip karštai, kaip tik 
galėjau, nes įsitikinau, kad iki šiol su šiuo žmogumi buvo netei- 
singai elgiamasi. Jis atsilošė krėsle, primerkė akis ir išdidžiai 
nusišypsojo mėgaudamasis nelauktai jam nušvitusio pripažinimo 
spinduliais. 

— Tai didžiausias pasaulyje atradimas! — sušukau, nors ma- 
nyje prabilo ne tiek gamtininko, kiek žurnalisto temperamentas.— 
Tai nuostabu! Jūs esatėą mokslo Kolumbas! Jūs atradote paslap- 

tingą šalį! Nuoširdžiai gailiuosi, kad abejojau jūsų Žodžių teisin- 
gumu. Visa atrodė taip neįtikėtina. Bet dabar turiu pripažinti ne- 
ginčytinus faktus, ir jie turi visus taip pat įtikinti. 

Profesorius patenkintas krenksėjo. 

— Ką gi jūs, sere, darėte toliau? 

— Prasidėjo, pone Melounai, liūčių metas, 0 mano maisto 
atsargos baigėsi. Ištyriau šios milžiniškos kalnų keteros dalį, bet 
įkopti į ją negalėjau. Piramidės pavidalo uola, nuo kurios nu- 
šoviau pterodaktilį, pasirodė prieinamesnė. Prisiminęs savo alpi- 
nizmo įgūdžius, įkopiau į ją maždaug iki pusės. Iš ten jau matėsi 
kalnų keteroje esantis plokščiakalnis. Jis buvo tiesiog neaprėpia- 
mas! Kur pažvelgsi — į vakarus, į rytus, — nematyti žalumynais 
apaugusių uolų galo. Keteros papėdėje driekiasi pelkės ir ne- 
praeinami brūzgynai, kuriuose knibžda gyvatės ir kitokie šliužai. 
Tikra karštligės veisykla. Visai aišku, kad tokios kliūtys daro 
šią nepaprastą šalį neprieinamą. 

— O ar nepastebėjote ten dar kokių nors gyvybės žymių? 

— Ne, sere, nemačiau, bet per tą savaitę, kurią mes pralei- 
dome šių uolų papėdėje, ne kartą girdėjome kažkokius keistus 
iš viršaus sklindančius garsus. 

— Bet kas gi tai per būtybė, kurią nupiešė amerikietis? Kaip 
jis sutiko ją? 

— Galiu tik spėlioti, kad jam kažkaip pavyko įkopti į pačią 
keteros viršūnę ir pamatyti ją ten. Vadinasi, ten link yra kažkoks 
kelias. Be abejo, tas kelias sunkus, kitaip šitos pabaisos nuliptų 
žemyn ir pasklistų po apylinkę. Jau kuo kuo, bet tuo abejoti ne- 
galima! 

— Bet kaipgi jos ten atsidūrė? 

— Atrodo, kad čia nieko paslaptingo nėra,— pasakė profeso- 
rius.— Savaime darosi aišku. Turbūt žinote, kad Pietų Amerika 
yra granito žemynas. Matyt, senų senovėje šioje vietoje, išsiveržus 
ugnikalniui, staiga susimaišė žemės klodai. Nepamirškite, kad 
tai bazalto uolos, vadinasi, jos yra vulkaninės kilmės. Maždaug 
mūsų Sasekso grafystės dydžio plotas buvo išmestas aukštyn en 
bloc* su visais savo gyventojais ir atskirtas nuo viso žemyno 
tarsi kokia siena stačių uolų, kurios yra tokios kietos padermės, 
kad nebijo jokio dūlėjimo. Kas gi pasidarė? Gamtos dėsniai šioje 
vietoje pasirodė bejėgiai. Įvairios kliūtys, kurios lemia kovą už 

būvį visame kitame pasaulyje, čia arba dingo, arba iš esmės pa- 
sikeitė. Gyvūnai, kurie paprastomis sąlygomis išmirė, ten ir toliau 
veisiasi. Kaip žinoma, ir pterodaktiliai, ir stegozaurai gyveno ju- 
ros periode, vadinasi, jie yra vieni seniausių Žemės istorijoje gy- 
vūnų, kurie išliko gyvi tik dėl visiškai neįprastų, atsitiktinai su- 
sidariusių sąlygų. 

— Bet jūsų surinkti duomenys išsklaido abejones! Jūs turite 
tik pateikti juos kompetentingiems asmenims. 

— Aš ir pats taip maniau,— su kartėliu atsakė profesorius.— 
Galiu tik viena pasakyti: iš tikrųjų viskas buvo kitaip — kiekviena- 
me žingsnyje susidūriau su nepasitikėjimu, kilusiu dėl žmonių 
bukaprotiškumo ar pavydo. Nemoku, sere, kam nors lankstytis 
ir įrodinėti savo tiesą, kai mano žodžiais abejojama, Nuspren- 
džiau, jog neverta pateikti turimų daiktinių įrodymų. Ėmiau ne- 
apkęsti pačios temos, nenorėjau apie ją nė žodžiu užsiminti. Kai 
mano ramybę ėmė drumsti žmonės, panašūs į jus, žmonės, kurie 
nori įtikti tuščiam minios smalsumui, negalėjau jiems atsispirti 
kartu neprarasdamas orumo jausmo. Turiu prisipažinti, kad esu 
gana karšto būdo ir, kai mane išveda iš kantrybės, galiu kažin 
ką padaryti. Tą jums teko patirti savo paties kailiu. 

Pasiglosčiau savo užtinusią akį, bet nutylėjau. 

— Ponia Čelendžer dėl to nuolat pykstasi su manimi, bet 
manau, kad kiekvienas padorus Žmogus mano vietoje pasielgtų 
lygiai taip pat. O šiandien esu linkęs parodyti ištvermingumo 
pavyzdį ir įrodyti, kaip valia gali nugalėti temperamentą. Kviečiu 
jus pasigėrėti šituo reginiu. 

Jis paėmė nuo stalo kortelę ir padavė ją man. 

— Kaip matote, šį vakarą, aštuntą valandą trisdešimt minu- 
čių, Zoologijos institute įvyks gana populiaraus gamtininko pono 
Persivalio Voldrono paskaita tema ,„Amžių metraštis“. Esu spe- 
cialiai pakviestas į prezidiumą, kad visų dalyvių vardu pareikščiau 
paskaitininkui padėką. Taip ir pasielgsiu. Tačiau tai nesutrukdys 
man, žinoma, taktiškai ir atsargiai, padaryti keletą pastabų, ku- 
rios sudomins auditoriją ir sužadins kai kurių klausytojų norą 
susipažinti su mano iškeltais klausimais. Ginčytinų momentų, 
žinoma, neliesiu, bet visi supras, kokios svarbios problemos slypi 
mano žodžiuose. Pasižadu tvardytis. Kažin, gal mano santūru- 
mas duos geresnių rezultatų? 

— O ar aš galiu ten nueiti? — paklausiau. 

— Zinoma... žinoma, galite, — nuoširdžiai atsakė profesorius. 

Jis buvo beveik toks pat neįtikėtinai malonus kaip ir šiurkš- 
tus. Ko verta buvo jo nuoširdi šypsena! Akių beveik nesimatė, 
o žandai išsipūtė lyg du rausvi obuoliukai, iš apačios paremti 
juoda barzda. 

— Būtinai ateikite. Bus malonu žinoti, kad turiu salėje bent 
vieną sąjungininką, nors ir bejėgį ir nelabai nusivokiantį mokslo 
klausimais. Žmonių, be abejo, susirinks daug, nes Voldronas yra 
labai populiarus, nors ir gryniausias šarlatanas. Tai va, pone 
Melounai, aš paskyriau jums daugiau laiko nei ketinau. Atskira 
asmenybė negali monopolizuoti to, kas priklauso visai žmonijai. 
Džiaugsiuosi jus šiandien pamatęs paskaitoje. Tuo tarpu leiskite 
jums priminti, kad medžiaga, su kuria jus supažindinau, jokiu 
būdu neskelbtina. 

— Bet ponas Makardlis... tai mūsų redaktorius... pareikalaus 
iš manęs mūsų pokalbio ataskaitos. 

— Pasakykite jam, kas tik dingtelės į galvą. Be to, galite 
jam užsiminti, kad jeigu jis atsiųs pas mane dar ką nors, pats 
pas jį ateisiu su bizūnu. O dėl viso kito pasitikiu jumis — nė žo- 
džio spaudai! Taip ir sutariame. Vadinasi, aštuntą valandą tris- 
dešimt minučių Zoologijos institute. 

Atsisveikindamas jis pamojo man ranka. Paskutinį kartą pa- 
mačiau jo rausvus skruostus, garbanotą, juodą it derva barzdą, 
įžūlias akis ir išėjau. 


V 


„TAI DAR NE FAKTAS!“ 


Gal mane paveikė fizinis šokas, patirtas pirmąjį kartą apsilan- 
kius pas profesorių Čelendžerį, o gal čia nulėmė moralinis su- 
krėtimas antrojo vizito metu, bet, atsidūręs gatvėje, pajutau, jog 
kaip reporteris esu visiškai demoralizuotas. Galva plyšo iš skaus- 
mo, ir vis tiek smegenyse nė akimirkai neužgeso mintis, kad šis 
žmogus kalba tiesą, kurios vertę sunku nustatyti, ir, kai man bus 
leista straipsnyje pasinaudoti jo pasakojimu, mūsų laikraštis gaus 
sensacingą medžiagą. Pamatęs prie kampo kebą, šokau į jį ir 
nuvažiavau į redakciją. Makardlis kaip visuomet buvo savo poste. 

— Na? — šūktelėjo jis nekantriai. — Sakykite, kiek prašote 
eilučių? Jūs, jaunuoli, atrodote taip, tartum atvykote čia iš mūšio 
lauko. Negi neapsiėjo be peštynių? 

— Taip, pradžioje mudu truputį nesutarėme. 

— Tai žmogus! Na, o vėliau? 

— Vėliau jis susiprato, ir mudu ramiai pasišnekučiavome. Bet 
man nepavyko nieko iš jo išpešti, net mažai žinutei. 

— Kaip čia pasakius! O pamušta akis argi ne medžiaga ži- 
nutei? Nesileiskite daugiau terorizuojamas, pone Melounai! Su- 
drausime jį. Rytoj pat išspausdinsiu tokį straipsnį, nuo kurio jam 
padai ims svilti. Duokite man tik medžiagos, ir aš visiems laikams 
sutriuškinsiu šį subjektą. ,,Proiesorius Miunhauzenas“ — kaip jums 
patinka tokia antraštė? „Redivivus* Kaliostras!“ Prisiminkime 
visus mistifikatorius ir šarlatanus, kuriuos žino istorija. Jis kaip 
reikiant gaus už visas savo apgavystes! 

— Nepatarčiau, sere. 

— Kodėl? 

— Šis Žmogus visai ne apgavikas. 

— Kaip? — riktelėjo Makardlis.— Jūs taip pat patikėjote jo 
tauškalais apie mamutus, mastodontus ir jūrų gyvates? 

— Atrodo, kad jis apie tai visai nesuka galvos. Bent nieko 
panašaus negirdėjau. Bet man dabar visai aišku, kad Čelendžeris 
gali duoti mokslui kai ką nauja. 

— Tai ko gi jūs delsiate? Sėskitės ir rašykite straipsnį. 

— Mielai parašyčiau, bet jis įpareigojo mane viską laikyti 
paslaptyje ir tik su tokia sąlyga sutiko su manimi kalbėtis.— Vie- 
nu kitu žodžiu aš išdėsčiau profesoriaus pasakojimą.— Matote, 
kokie reikalai? 

Makardlio fizionomija rodė didžiausią nepasitikėjimą. 

— Jei taip, pasidomėkite tuo posėdžiu, pone Melounai,— tarė 
jis pagaliau.— Čia jau tikriausiai nieko nėra slapto. Kiti laikraš- 
čiai vargu ar juo susidomės, nes apie Voldrono paskaitas jau 
šimtus kartų rašyta, o apie tai, kad ten rengiasi kalbėti Čelen- 
džeris, niekas nė neįtaria. Jei mums pasiseks, turėsime sensacin- 
gos medžiagos. Bet kuriuo atveju važiuokite tenai ir pateikite 
man smulkią ataskaitą. Iki dvyliktos valandos paliksiu jums lais- 
vą skiltį. 

Dieną manęs laukė daug darbų, todėl nusprendžiau anksčiau 
papietauti klube ir, pasikvietęs prie staliuko Tarpą Henrį, trum- 


*Vėl atgijęs (lot.). 

pai papasakojau jam savo nuotykius. Jo liesas tamsus veidas ne- 
siliovė skeptiškai šypsojęsis, o kai prisipažinau, kad profesorius 
mane įtikino, Tarpas neištvėrė ir garsiai nusikvatojo: 

— Drauguži mano, tokių stebuklų gyvenime nebūna! Kur tai 
matyta, kad žmonės atsitiktinai susidurtų su didžiausiais atradi- 
mais, o paskui pamestų visus daiktinius įrodymus? Palikite ro- 
manistams išgalvoti įvairius nebūtus dalykus. Savo vikriomis 
išdaigomis jūsų profesorius pralenks visas zoologijos sodo bež- 
džiones. Juk tai, ką jis tauškia,— didžiausia nesąmonė! 

— O amerikietis dailininkas? | 

— Išgalvotas asmuo. 

— Juk pats mačiau jo albumą! 

— Tai Čėlendžerio albumas. 

— Vadinasi, jūs manote, kad ir piešinys jo? 

— Na, žinoma! O kieno gi? 

— O nuotraukos? 

— Juk jose nieko nematyti. Pats tvirtinate, kad tejžiūrėjote 
kažkokį paukštį. 

— Pterodaktilį. 

— Taip, jeigu tikėsime jo žodžiais. Jis įteigė jums. 

— Na, o kaulai? 

— Pirmąjį jis ištraukė iš ragu, o antrąjį pats pasigamino. 
Tereikia turėti kiek sumanumo ir išmanyti reikalą, tuomet su- 
klastosi ką tik nori — ir kaulą, ir nuotrauką. 

Pasijutau nekaip. Gal iš tikrųjų per daug susižavėjau? Ir 
staiga man toptelėjo gera mintis. 

— Jūs eisite į tą paskaitą? — paklausiau. 

Tarpas Henris valandėlę mąstė. 

— Jūsų genialusis Čelendžeris nelabai populiarus, — tarė jis.— 
Daug kas norėtų suvesti su juo sąskaitas. Visame Londone tur- 
būt nėra kito Žmogaus, kurio taip nemėgtų. Jei į paskaitą atvyks 
studentų medikų, triukšmo nepavyks išvengti. Ne, kažkodėl ne- 
sinori eiti į tą beprotnamį. 

— Šiaip ar taip, vis tiek verta jo pasiklausyti. 

— Taip, turbūt jūs teisus. Gerai, būsiu šį vakarą jūsų drau- 
gas. 

Kai privažiavome prie Zoologijos instituto, pamačiau, kad į 
paskaitą renkasi daugiau žmonių, negu tikėjausi. Elektrinės ka- 
rietos viena paskui kitą prie paradinių durų vežė žilagalvius 
profesorius, kuklesnė publika srove plaukė pro skliautines duris. 

Visa tai rodė, kad salėje bus ne tik mokslininkų, bet ir paprastų 
žmonių. Ir iš tikrųjų, kai tik atsisėdome, iš karto pamatėme, kad 
galerija ir galinės eilės jaučiasi labai laisvai. Atsigręžęs pama- 
čiau tipišką studentišką jaunimą. Turbūt visos didžiosios ligo- 
ninės atsiuntė čia savo praktikantus. Publika buvo linksmai nu- 
siteikusi, bet po šiuo linksmumu slėpėsi išdykėliškumas. Retkar- 
čiais suskambėdavo populiarių dainelių nuotrupos, kurias jauni- 
mas azartiškai dainavo choru,— gana keista mokslinės paskaitos 
preliudija! Aiškiai jautėme, kad auditorija linkusi krėsti juokus. 
Reikėjo laukti aibės išdaigų, kurios pralinksmins visus, tik ne 
tuos, kuriuos šie abejotini juokai turėjo tiesiogiai liesti. 

Pavyzdžiui, vos tik scenoje pasirodė daktaras Meldramas su 
savo visiems pažįstamu lenktais kraštais cilindru, iš visų pusių 
pasigirdo darnus šūksniai: ,„Na ir kibiras! Iš kur jį ištraukėte?“ 
Senis tuoj pat nusiėmė cilindrą nuo galvos ir slapčia pakišo jį 
po kėde. Kai podagrikas profesorius Vedlis nukepėstavo į savo 
vietą, juokdariai, smarkiai sutrikdydami jį, choru pasiteiravo, ar 
profesoriui neskauda vargšo kojos pirštelio. Bet karščiausiai buvo: 
sutiktas mano naujasis pažįstamas profesorius Čelendžeris. Kad 
pasiektų savo vietą — kraštutinę pirmojoje eilėje,— jis turėjo per- 
eiti per visą estradą. Vos tik jo juoda barzda pasirodė tarpduryje, 
auditorijoje pasigirdo tokie audringi sveikinimo šūksniai, kad 
aš pamaniau: Tarpo Henrio būgštavimai pasitvirtino — publiką 
patraukė ne tiek pati paskaita, kiek galimybė pamatyti žymųjį 
profesorių, nes gandai, kad jis pasisakys, veikiausiai jau spėjo 
visur pasklisti. 

Jam pasirodžius, pirmosiose eilėse, kur sėdėjo gerai apsiren- 
gusi publika, pasigirdo juokas — šį kartą parteris atitarė studentų 
išdaigoms.. Publika sveikino Čelendžerį kurtinamai riaumodama, 
tartum grobuonys zoologijos sodo narve, pajutę, kad artėja pri- 
žiūrėtojas jų pašerti. Šiame riksme aiškiai skambėjo nepagarba, 
bet apskritai toks triukšmingas profesoriaus sutikimas reiškė 
labiau susidomėjimą juo negu nepalankumą ar panieką. Čelen- 
džerio veide nušvito pavargusi, maloni šypsena — taip šypsosi 
tik geraširdis Žmogus, kai jį puola lojančių šunyčių gauja,— pas-- 
kui jis lėtai atsisėdo į krėslą, išsitiesė, švelniai pasiglostė barzdą 
ir prisimerkęs išdidžiai apžvelgė sausakimšą salę. Sauksmai dar 
nebuvo nutilę, kai scenoje pasirodė pirmininkaujantis profesorius 
Ronaldas Maris ir paskaitininkas ponas Voldronas. Posėdis prasi- 
dėjo. Manau, kad profesorius Maris dovanos man, jei prikišiu 

jam, jog jis turi daugumai anglų būdingą ydą — neaiškią tartį. 
Man atrodo, kad tai viena mūsų amžiaus mįslių. Kodėl žmonės, 
kurie turi ką pasakyti, nenori išmokti aiškiai kalbėti? Tai taip 
pat beprasmiška, kaip, pavyzdžiui, leisti brangiam skysčiui tekėti 
vamzdžiu, kurio čiaupas labai lengvai atsisuka. | 

Profesorius Maris tarė keletą didžių minčių savo baltam kak- 
laraiščiui ir vandens ropinei, paskui gudriai mirktelėjo sidabri- 
niam kandeliabrui, stovinčiam iš dešinės. Tada jis atsisėdo į 
krėslą, užleisdamas vietą žinomam populiariam paskaitininkui 
ponui Voldronui, kurį publika sutiko plojimais. Pono Voldrono 
tizionomija buvo niūri, balsas skardus, manieros išdidžios, bet 
jis mokėjo savintis svetimas mintis ir perteikti jas nenusimanan- 
tiems prieinama ir net patrauklia forma, paįvairindamas savo 
pranešimus visokiais pokštais, net, rodos, tokias nepanašias temas, 
kad, jo išdėstyta, net ekvinokcijos precesija ar stuburinių evoliu- 
cija įgydavo humoristinį pobūdį. 

Paskaitininkas paprasta, o kartais ir vaizdžia forma, kuriai 
netrukdė mokslinė terminologija, nupiešė pasaulio atsiradimo pa- 
veikslą. Paskaitininkas kalbėjo apie Žemės rutulį — didžiulę švy- 
tinčių dujų masę, liepsnojančią visatos erdvėse. Paskui papasa- 
kojo, kaip ši masė ėmė šalti ir stingti, kaip atsirado Žemės plutos 
raukšlės, kaip garai virto vandeniu. Visa tai buvo laipsniškas 
scenos parengimas tai nesuvokiamai gyvybės dramai, kuri vėliau 
turėjo mūsų planetoje įvykti. Perėjęs prie gyvybės atsiradimo 
Zemėje, ponas Voldronas pasitenkino keliomis miglotomis, ben- 
dromis frazėmis. Galima kone su įsitikinimu pasakyti, kad pir- 
imosios gyvybės užuomazgos nebūtų ištvėrusios pirmykščio Že- 
mės rutulio aukštos temperatūros. Vadinasi, gyvybė atsirado kiek 
vėliau. Iš kur? Iš atšąlančių neorganinių elementų? Visai gali- 
mas daiktas. O gal ją atnešė iš aplinkos koks nors meteoras? 
Vargu. Trumpai sakant, net didžiausi išminčiai šiuo klausimu 
nieko tikro negali pasakyti. Iki šiol mums nepavyksta laboratori- 
nėmis sąlygomis sukurti organinės medžiagos iš neorganinės. 
Mūsų chemija nepajėgia permesti tilto per prarają, skiriančią 
gyvąją materiją nuo negyvosios. Tačiau gamta, operuojanti mil- 
žiniškomis jėgomis per daugelį amžių, pati yra didžiausia che- 
mikė, ir jai pavyksta padaryti tai, ko mes nepajėgiame. Ir daugiau 
nėra čia ko kalbėti. 

Po to paskaitininkas perėjo prie didžiosios gyvūnijos skalės 
ir pakopa po pakopos — nuo moliuskų ir bestuburių jūros gyvūnų 

iki roplių ir Žuvų — pagaliau pasiekė kengūrą, vedančią gyvus 
vaikus, tiesioginę visų žinduolių, vadinasi, ir tų, kurie yra šioje 
salėje, pramotę. („Na, tai dar klausimas!“ — pasigirdo kažkokio 
skeptiko balsas iš užpakalinių eilių.) Jei jaunasis džentelmenas 
su raudonu kaklaraiščiu, kuris sušuko: „Na, tai dar klausimas!“, 
iš tikrųjų turi pagrindo manyti, kad jis išsiritęs iš kiaušinio, tegu 
teiksis pasilikti po posėdžio, ir paskaitininkas labai džiaugsis ga- 
lėdamas susipažinti su tokia įžymybe. (Juokas). Tik pamanykite: 
amžiais gamtoje vykę procesai sustojo, kai buvo sukurtas jaunasis 
džentelmenas su raudonu kaklaraiščiu! Bet argi jie iš tikrųjų su- 
stojo? Ar reikia šį džentelmeną laikyti galutiniu evoliucijos pro- 
duktu, taip sakant, aukščiausia būtybe? Paskaitininkas nenori 
įžeisti džentelmeno su raudonu kaklaraiščiu ir jo geriausių jaus- 
mų, bet jam atrodo, jog, kad ir kokių dorybių šis džentelmenas 
turėtų, vis dėlto visatoje vykstantys didžiuliai procesai nepasitvir- 
tintų, jeigu jų galutinis rezultatas būtų buvęs štai šitoks egzemp- 
liorius. Evoliuciją lemiančios jėgos neišseko, jos tebeveikia ir 
ruošia mums dar didesnes staigmenas. 

Visiems juokiantis susidorojęs su savo oponentu, ponas Vol- 


jūros, palikdamos smėlio seklumas, kaip šiose seklumose atsirado 
pinmosios gyvos būtybės, glebios kaip drebučiai, papasakojo apie 
lagūnas, knibždančias įvairios jūros gyvūnijos, kuri čia sparčiai 
vystėsi, nes dumblėtame dugne jai buvo daug maisto. 

— Stai, ledi ir džentelmenai, iš kur atsirado tie baisūs drie- 
žai, kurie iki šiol kelia mums siaubą, kai mes randame jų griau- 
čių Veldo arba Zolenhofeno skalūnuose. Laimei, visi jie dingo 
iš mūsų planetos dar gerokai prieš tai, negu joje atsirado pir- 
masis žmogus. 

— Tai dar toli gražu ne taktas! — suriaumojo kažkas scenoje. 

Ponas Voldronas buvo santūrus žmogus, bet aštraus liežuvio, 
ką ypač pajuto džentelmenas su raudonu kaklaraiščiu, todėl nu- 
traukti jį buvo gana pavojinga. Bet ką tik pasigirdusi replika, 
matyt, atrodė jam tokia absurdiška, kad jis net kiek suglumo. 
Tokios pat sutrikusios išvaizdos būna ir Šekspyro tyrinėtojas, kai 
Ji užgauna smarkus Bekono šalininkas, arba astronomas, susidū- 
ręs su fanatiku, tvirtinančiu, kad Žemė yra plokščia. Ponas Vol- 
dronas sekundę nutilo, o paskui, pakėlęs balsą, lėtai pakartojo 
Savo paskiausius žodžius: 


131 


— Laimei, visi jie dingo iš mūsų planetos dar gerokai prieš 
tai, negu joje atsirado pirmasis žmogus. 

—" Tai dar ne faktas! — vėl suriaumojo tas pats balsas. 

Voldronas nustebęs pažvelgė į sėdinčius prie stalo profeso- 
rius ir pagaliau sustabdė žvilgsnį ties Čelendžeriu, kuris sėdėjo 
atsilošęs krėsle ir užsimerkęs lyg per sapną šypsojosi. 

— A, suprantu! — Voldronas gūžtelėjo pečiais.— Tai mano 
bičiulis profesorius Čelendžeris! — Ir, visai salei kvatojant, tęsė 
nutrauktą paskaitą, lyg tolesni paaiškinimai būtų nereikalingi. 

Tačiau tuo viskas nesibaigė. Kad ir kokį kelią būtų pasirinkęs 
pranešėjas, klaidžiodamas praeities labirintais, jis neišvengiamai 
turėjo paminėti išnykusius ikiistorinius gyvūnus, o dėl to iš pro- 
Tesoriaus krūtinės išsiverždavo skardus riaumojimas. Salė jau 
iš anksto laukė kiekvienos jo replikos ir sutikdavo ją džiūgau- 
dama. Glaudžiomis eilėmis sėdį studentai nelikdavo skolingi, ir, 
kai tik krustelėdavo juoda Čelendžerio barzda, šimtai balsų, ne- 
leisdami jam -prasižioti, vieningai rėkė: „Tai dar ne faktas!“, o 
iš priekinių eilių sklido įtūžę balsai: „Tylos! Liaukitės!“ Voldro- 
nas, kad ir būdamas prityręs, užgrūdintas paskaitininkas, vis dėlto 
sumišo. Jis nutilo, paskui ėmė kažką mikčiodamas niurnėti ir, 
kartodamas tai, kas jau buvo pasakyta, susipainiojo ilgiausioje 
frazėje, o galiausiai ėmė pulti šio sąmyšio kaltininką. 

— To jau per daug! — rėkė jis, piktai blykčiodamas akimis.— 
Profesoriau Čelendžeri, prašom nutraukti šiuos bjaurius ir ne- 
pritinkamus šūkaliojimus. 

Salė nuščiuvo. Studentai leipo iš džiaugsmo — aukštieji olim- 
piečiai jų akivaizdoje susikivirčijo! Celendžeris neskubėdamas 
pakėlė savo sunkų kūną nuo kėdės. | 

— O aš savo ruožtu prašau jus, pone Voldronai, liautis tvir- 
tinus tai, kas prieštarauja mokslo duomenims,— tarė jis. 


Šie žodžiai sukėlė tikrą audrą. Bendrame triukšme ir garsiame 
juoke buvo girdėti tik atskiri pasipiktinimo šūksniai: ,,Kokia ne- 
sąmonė!“, „Tegul kalba!“, „Išvaryti jį lauk!“, „Šalin nuo scenos!“, 
„Tai nedora, leiskite jam pasisakyti!“... Pirmininkas pašoko iš 
vietos ir, silpnai mojuodamas rankomis, kažką susijaudinęs niur- 
nėjo. Iš šios miglotos, neaiškios kalbos galima buvo išgirsti tik 
atskirus žodžius: „Profesoriau Čelendžeri... malonėkite... jūsų nuo- 
monę... vėliau...“ Tvarkos ardytojas nusilenkė jam, nusišypsojo, 
pasiglostė barzdą ir vėl atsisėdo į krėslą. Sio kivirčo įsiutintas 
karingai nusiteikęs Voldronas toliau skaitė paskaitą. Skelbdamas 

kokį nors teiginį, jis retkarčiais piktai pažvelgdavo į savo opo- 
nentą, kuris, atsilošęs krėsle, atrodo, snaudė, o jo.veidas, kaip 
ir anksčiau, palaimingai šypsojosi. 

Ir štai paskaita baigėsi — įtariu, kad kiek anksčiau, negu bu- 
vo numatyta, nes jos pabaiga buvo sujaukta ir kažkaip nesisiejo 
su tuo, kas jau buvo išdėstyta. Šiurkščiai buvo nutraukta pa- 
skaitininko mintis. Auditorija liko nepatenkinta ir laukė, kas bus 
toliau. 

Voldronas atsisėdo į vietą, pirmininkas kažką sučiauškėjo, ir 
profesorius Čelendžeris tuojau pat priėjo prie scenos krašto. Tu- 
rėdamas galvoje savo laikraščio interesus, aš kone pažodžiui už- 
sirašiau jo kalbą. 

— Ledi ir džentelmenai,— pradėjo jis, dar nenutilus triukš- 
mui užpakalinėse eilėse.— Prašom dovanoti, ledi, džentelmenai 
ir vaikai... Netyčia nepastebėjau didelės klausytojų dalies. (Triukš- 
mas salėje. Laukdamas, kol jis nutils, profesorius nuolankiai lin- 
gavo savo didžiulę galvą ir laikė aukštai iškėlęs ranką, tartum 
laimindamas minią.) Man buvo pasiūlyta padėkoti ponui Vol- 
dronui už jo labai vaizdingą ir įdomią paskaitą, kurią mes ką 
tik išklausėme. Su kai kuriomis šios paskaitos tezėmis nesutinku 
ir laikau savo pareiga tai neatidėliodamas pareikšti. Tačiau fak- 
tas lieka faktu: ponas Voldronas atliko savo uždavinį, kurio 
tikslas — visiems suprantama ir įdomia forma išdėstyti mūsų 
planetos istoriją arba, tiksliau sakant, tai, kaip jis supranta mūsų 
planetos istoriją. Populiarias paskaitas galima lengvai suprasti, 
tačiau... (čia Čelendžeris plačiai nusišypsojo ir pažvelgė į pa- 
skaitininką) ponas Voldronas, žinoma, atleis man, jei pasakysiu, 
kad dėl dėstymo ypatumų jos visuomet mokslo atžvilgiu būna 
paviršutiniškos ir menkos kokybės, nes paskaitininkas, šiaip ar 
taip, turi prisitaikyti prie nemokšiškos auditorijos. (Ironiški šū- 
kavimai iš vietų.) Paskaitininkai populiarintojai iš esmės yra pa- 
razitai. (Įpykintas Voldronas protestuodamas mosuoja rankomis.) 
Jie pasipelnymo arba reklamos sumetimais pasinaudoja savo ne- 
žinomų, vargo prislėgtų kolegų darbais. Net pats menkiausias 
laimėjimas, pasiektas laboratorijoje,— tai viena tų plytų, iš kurių 
statomas mokslo rūmas. Jis atsveria visa, kas buvo gauta iš ant- 
rųjų rankų, atsveria bet kokį populiarinimą, kuris gali valandėlę 
sudominti, tačiau neduoda jokių apčiuopiamų rezultatų. Primenu 
šią visiems žinomą tiesą visai ne dėl to, kad noriu sumenkinti 
Pono Voldrono nuopelnus, bet tam, kad jūs išsaugotumėte pro- 

porcijos jausmą ir nežiūrėtumėte į mokslo tarną kaip į aukščiau- 
sią mokslo korifėjų. (Čia ponas Voldronas kažką sušnibždėjo 
pirmininkui, kuris pakilo iš vietos ir tarė stovėjusiai priešais jį 
vandens ropinei kelis griežtus žodžius.) Bet užtenka apie tai. 
(Garsūs pritarimo šūksniai.) Leiskite pereiti prie kur kas įdo- 
mesnio klausimo. Kurioje gi vietoje aš, savarankiškas tyrinėto- 
jas, buvau priverstas suabejoti mūsų paskaitininko žiniomis? To- 
je, kur buvo kalbama, kad nuo Žemės paviršiaus dingo kai kurios 
gyvūnų rūšys. Nesu diletantas ir kalbu čia ne kaip populiarinto- 
jas, bet kaip Žmogus, kurio mokslinė dorovė verčia jį griežtai 
laikytis faktų. Ir todėl primygtinai tvirtinu, jog ponas Voldronas 
smarkiai klysta teigdamas, kad vadinamieji ikiistoriniai gyvūnai 
išnykę nuo Žemės paviršiaus. Jam neteko jų matyti, bet tai dar 
nėra įrodymas. Jie iš tikrųjų, anot jo, mūsų protėviai, bet turiu 
pridurti, kad ne vien tik protėviai, bet ir bendraamžiai, kurių 
visą savotiškumą ir atstumiantį baisumą galima pamatyti. No- 
rint pasiekti jų gyvenamąją vietą, reikia tik ištvermės ir drąsos. 
Gyvūnai, apie kuriuos mes tvirtiname, jog jie gyveno juros pe- 
riode, pabaisos, kurios gali lengvai suplėšyti į gabalėlius ir su- 
ryti pačius didžiausius ir žiauriausius mūsų žinduolius, gyvena 
iki šiol... (Šūksniai: ,„Nesąmonė!“, „Įrodykite!“, „Iš kur jūs tai 
žinote?“, „Tai dar ne faktas!“) Jūs klausiate, iš kur tai žinau? 
Zinau, nes esu buvęs tose vietose, kur jie gyvena. Zinau, nes 
mačiau tokius gyvūnus... (Plojimai, kurtinantis triukšmas ir kaž- 
kieno balsas: ,„„Melagi!“) Aš — melagis? (Vieningi šauksmai: 
„Taip, taip!“) Atrodo, kad mane melagiu pavadino? Tegul šitas 
žmogus atsikelia iš vietos, kad galėčiau jį pamatyti. (Balsas: 
„Štai jis, sere!“, ir virš studentų galvų iškilo įtūžęs, besiprieši- 
nantis mažas, nekaltos išvaizdos akiniuotas žmogiūkštis.) Tai jūs 
išdrįsote mane pavadinti melagiu? (,„Ne, sere!“ — sušuko tasai 
ir it žaislelis nėrė žemyn.) Jei kuris nors iš čia esančiųjų abe- 
joja mano teisingumu, mielai pasikalbėsiu su juo po posėdžio. 
(,„Melagi!“) Kas tai pasakė? (Vėl nekalta auka iškilo į orą, iš 
visų jėgų besipriešindama savo kankintojams.) Stai aš tuoj pa- 
liksiu sceną ir tuomet... (Vieningi šūksniai: „Prašom, drauguži, 
prašom!“ Posėdis kelioms minutėms nutrūksta. Pirmininkas pašo- 
ka iš vietos ir mosuoja rankomis lyg dirigentas. Profesorius ne- 
sitveria pykčiu — jis stovi atstatęs barzdą, įraudęs, išplėtęs šner- 
ves.) Visi didieji novatoriai susidurdavo su minios nepasitikė- 
jimu, o nepasitikėjimas — tai kvailių ženklas! Kai mokslininkai 

pakloja jums po kojų didžius atradimus, jums trūksta intuicijos, 
trūksta vaizduotės juos suvokti. Jūs mokate tik purvu drabstyti 
žmones, kurie rizikavo gyvybe užkariaudami naujas mokslo erd- 
ves. Jūs keikiate pranašus! Galilėjus, Darvinas ir aš... (Nesiliau- 
jantys šūksniai ir visiška netvarka salėje.) 

Visa tai iš mano skubomis apmestų užrašų, kurie, nors ir 
buvo daryti salėje, negali kaip reikiant perteikti chaoso, tuo metu 
viešpatavusio auditorijoje. Kilo tokia maišatis, jog kai kurios, 
damos gelbėdamosi pradėjo bėgti. Bendrai nuotaikai pasidavė ne 
tik studentai, bet ir rimtesnė publika. Pats mačiau, kaip žilabarz- 
džiai seniai šokinėjo iš vietų ir įniršę grūmojo kumščiais įsiręžu- 
siam profesoriui. Gausi minia virė ir kunkuliavo tartum vanduo 
katile. Profesorius žengė į priekį ir iškėlė rankas. Šis žmogus 
buvo nepaprastai stiprus bei narsus, nuo jo įsakmaus judesio ir 
valdingo žvilgsnio rėksniai pamažu aptilo. Ir salė nūščiuvo pa- 
siruošusi klausytis. 0 

— Netrukdysiu jūsų,— tęsė Čelendžeris.— Neverta veltui gaiš- 
ti laiko. Tiesa lieka tiesa, ir jos negali sugriauti joks kvailų jau- 
nuolių ir, apgailestaudamas turiu pridurti, ne mažiau kvailų 
pagyvenusių džentelmenų siautėjimas. Aš tvirtinu, kad radau 
naują mokslinių tyrimų dirvą. Jūs norite tai užginčyti. (Sūksniai.) 
Tai ką gi, patikrinkite. Ar sutinkate pasirinkti iš savo tarpo vieną 
ar kelis atstovus, kurie patikrintų, ar mano žodžiai teisingi? | 

Lyginamosios anatomijos profesorius ponas Samerlis, aukštas 
kandus senis, kuris savo liesumu panėšėjo į teologą, pakilo iš 
vietos. Jis norėjo sužinoti, ar profesorius CČelendžeris turi galvoje 
savo kelionę į Amazonės aukštupį, atliktą prieš dvejus metus. 

Profesorius Čelendžeris tai patvirtino. 

Toliau ponas Samerlis paklausė, kaipgi profesoriui Čelendže- 
riui pavyko padaryti naują atradimą tose vietose, kurias jau 
ištyrė Volis, Beitsas ir kiti mokslininkai, visų pelnytai pripažinti. 

Profesorius Čelendžeris atsakė, kad ponas Samerlis, matyt, 
supainiojo Amazonę su Temze. Amazonė yra daug didesnė už 
Temzę, ir jei ponas Samerlis nori žinoti, Amazonės upė sykiu su 
Orinoku užima penkiasdešimties tūkstančių kvadratinių mylių 
plotą. Todėl nenuostabu, jeigu tokiame milžiniškame plote vienas 
tyrinėtojų suras tai, ko nepastebėjo jo pirmtakai. 

Rūgščiai raukydamasis, ponas Samerlis pareiškė gerai suvo- 
kiąs skirtumą tarp Temzės ir Amazonės, nes kiekvieną tvirtinimą 
apie pirmąją upę galima lengvai patikrinti, ko negalima pasakyti 

apie antrąją. Jis labai dėkotų profesoriui Čelendžeriui, jeigu šis 
nurodytų platumos ir ilgumos laipsnius tos vietovės, kurioje gy- 
vena ikiistoriniai gyvūnai. 

Profesorius Čelendžeris atsakė, kad iki šiol jis nėra davęs 
panašių duomenų, turėdamas tam tikrą pagrindą, bet dabar,— 
žinoma, su kai kuriomis išlygomis,— jis pasirengęs pranešti juos 
auditorijos išrinktai komisijai. Gal ponas Samerlis sutiktų daly- 
vauti šioje komisijoje ir asmeniškai patikrinti, ar teisingi profe- 
soriaus Čelendžerio tvirtinimai. 

Ponas Samerlis: 

— Taip, sutinku. (Audringi plojimai.) 

Profesorius Čelendžeris: 

— Jei taip, įsipareigoju pateikti visus reikiamus duomenis, 
kurie padės jums pasiekti vietą. Bet kadangi ponas Samerlis nori 
mane patikrinti, manau, kad būtų teisinga, jog ir jį kas nors tik- 
rintų. Neslėpsiu, kad kelionėje teks susidurti su daugeliu sun- 
kumų bei pavojų. Ponui Samerliui reikia jaunesnio palydovo. Gal 
čia salėje atsiras norinčių? 

Štai kaip nelauktai, neregėtai įvyksta žmogaus gyvenime per- 
silaužimas! Argi, žengdamas į šią salę, galėjau pamanyti, kad 
stoviu ant slenksčio nepaprastų nuotykių, tokių, kokie anksčiau 
man net nesivaideno! Bet Gladisė! Argi ne apie tai ji kalbėjo? 
Gladisė laimintų mane tokiam žygiui. Pašokau iš vietos. Žodžiai 
patys išsprūdo. Mano kaimynas Tarpas Henris pašnibždom tempė 
mane už skverno: 

— Sėskitės, Melounai! Nepasirodykite kvailys prie padorių 
žmonių! 

Tą pačią valandėlę pamačiau, kaip vienoje priekinėje eilėje 
atsistojo kažkoks aukštas, rudaplaukis žmogus. Jis piktai dėbte- 
lėjo į mane, bet aš nepasidaviau. 

— Pone pirmininke, aš važiuoju! — pakartojau. 

— Kaip pavardė? Pavardė? — šaukė publika. 

— Eduardas Danas Melounas —,,Deili gazet“ reporteris. Pasi- 
žadu būti visiškai nešališku liudytoju. 

— O jūs kuo vardu, sere? — kreipėsi pirmininkas į mano var- 
žovą. 

— Lordas Džonas Rokstonas. Esu buvęs prie Amazonės, gerai 
pažįstu tas vietas ir todėl turiu pagrindo siūlyti savo kandida- 
tūrą. 

— Lordas Džonas Rokstonas yra visam pasauliui žinomas ke- 
liautojas ir medžiotojas, — tarė pirmininkas,— bet spaudos atsto- 
vas šioje ekspedicijoje būtų ne mažiau pageidaujamas. 

— Jei taip,— tarė profesorius Čelendžeris,— siūlau, kad šis 
susirinkimas įgaliotų abu šiuos džentelmenus lydėti profesorių 
Samerlį kelionėje, kurios tikslas — patikrinti mano žodžių teisin- 
gumą. 

Visiems susirinkusiesiems šaukiant ir plojant, mūsų likimas 
buvo nulemtas, ir aš, sujaudintas didžių perspektyvų, taip staiga 
man atsiskleidusių, įsimaišiau į minią, srove plaukiančią prie 
durų. Atsidūręs gatvėje, neaiškiai, tartum sapne, pamačiau būrelį 
studentų, kurie kvatodami bėgo šaligatviu, ir pačiame jų vidu- 
ryje kažkieno ranką su sunkiu skėčiu, besišvaistančiu apie stu- 
dentų galvas. Po to, išdykėliams linksmai rėkaujant ir nukentė- 
jusiems aimanuojant, profesoriaus Čelendžerio elektrinė karieta 
pajudėjo iš vietos, o aš, paskendęs mintyse apie Gladisę ir apie 
tai, kas manęs laukia ateityje, nužygiavau toliau Ridžento gatve. 

Staiga kažkas palietė man alkūnę. Atsigręžęs pamačiau, kad 
į mane pašiepiamai ir griežtai žvelgia tasai aukštas, liesas žmogus, 
kuris pasisiūlė kartu su manimi vykti į šią nepaprastą ekspe- 
diciją. 

— Ponas Melounas, jei neklystu? — tarė jis.— Nuo šiol mudu 
su jumis draugai, tiesa? Aš gyvenu čia pat, Olbanyje. Gal pa- 
skirtumėte man pusvalandį? Labai noriu su jumis apie šį tą 
šnektelėti. 


VI 


„MANE VADINO DIEVO RYKSTE“ 


Lordas Džonas Rokstonas pasuko į Vigo gatvę, ir, praėję vie- 
ną po kito kelis niūrius portalus, mes įžengėme į Olbanį, į šį 
garsųjį aristokratų skruzdėlyną. Ilgo, tamsaus koridoriaus gale 
mano naujasis pažįstamas pastūmė duris ir pasuko jungiklį. Ryš- 
kiais gaubtais lempos užliejo didžiulį kambarį rubinų spalvos 
šviesa. Dar ant slenksčio iš karto pajutau, jog čia viešpatauja 
raiinuota prabanga ir grakštumas, susijęs su vyriška narsa. 

Kambarys liudijo, kad jame vyksta nuolatinė kova tarp turtin- 
gojo šeimininko dailaus skonio bei viengungiško jo netvarkingu- 
mo. Grindys buvo išklotos minkštais kailiais ir įmantriais visų 
vaivorykštės spalvų kilimais, kurie, matyt, buvo pirkti kokioje 
nors Rytų mugėje. Ant sienų kabojo paveikslai ir graviūros, -ku- 
rių didžią vertę net aš supratau, nors neturėjau jokios patirties. 
Boksininkų, šokėjų bei lenktyninių arklių nuotraukos taikiai su- 
tarė su jausmingojo Fragonaro drobėmis, batalinėmis Zirardė 
scenomis bei romantiškuoju Terneriu. Bet tarp šios prabangos 
buvo ir kitų daiktų, kurie man gyvai priminė, kad lordas Džonas 
Rokstonas yra vienas iš žymiausių nūdienos medžiotojų ir spor- 
tininkų. Du sukryžiuoti irklai virš židinio — tamsiai mėlynas ir 
raudonas — rodė, kad jų savininkas kadaise Oksforde domėjosi 
irklavimo sportu, o čia pat kabėjusios rapyros ir boksininko pirš- 
tinės liudijo, kad lordas Rokstonas skynė ir šių sporto šakų laurus. 
Visas kambarys it architektūriniu frizu buvo nukabinėtas didelių 
žvėrių galvomis, suvežtomis čia iš visų pasaulio kraštų. O šios 
puikios kolekcijos perlas buvo reto baltojo raganosio galva su 
išdidžiai atkišta lūpa. Kambario viduryje, ant minkšto raudono 
kilimo, stovėjo juodas Liudviko XV epochos stalas su aukso in- 
krustacijomis — puikus antikvarinis daiktas, negailestingai išmar- 
gintas dėmėmis nuo stiklinių ir išdegintas cigarų nuorūkų. Ant 
stalo stovėjo sidabrinis padėklas su rūkymo reikmenimis ir po- 
liruota indauja su buteliais. Nekalbusis šeimininkas tuoj pat pri- 
pylė dvi aukštas taures ir primaišė sodos vandens iš sifono. Mos- 
telėjęs ranka į krėslą, jis pastatė mano taurę ant staliuko ir pa- 
davė ilgą, blizgantį havanos cigarą. Paskui, atsisėdęs priešais, 
įbedė į mane savo keistų šviesiai žydrų akių, tviskančių lyg šaltas 
kalnų ežeras, įdėmų žvilgsnį. 

Pro ploną cigaro dūmų skraistę stebėjau jo veidą, kurį bu- 
vau matęs daugelyje nuotraukų,— nosis su kuprele, liesi, įdubę 
žandai, tamsiai rudi, pakaušyje jau praretėję plaukai, virvute 
susukti ūsai, maža, bet valdinga smaili barzdelė. Jis buvo kiek 
panašus ir į Napoleoną III, ir į Don Kichotą, ir į tipišką anglų 
džentelmeną — sporto, šunų ir arklių mėgėją, kuriam būdingas 
santūrumas ir guvumas. Nuo saulės ir vėjo jo oda pasidarė rus- 
va. Gauruoti, užkritę antakiai teikė jo ir šiaip šaltoms akims be- 
veik žiaurią išraišką, o raukšlių išvagota kakta paryškino to 
žvilgsnio nuožmumą. Jis buvo liesas, bet tvirtas, ir jau ne kartą 
buvo įrodyta, kad jam Anglijoje nenuilstamumu bei fizine iš- 

tverme mažai varžovų. Nors turėjo daugiau kaip šešias pė- 
das aukščio, jis atrodė vidutinio ūgio Žmogus, nes buvo šiek tiek 
susikūprinęs. | 

Toksai buvo žymusis lordas Džonas Rokstonas. Ir dabar, sė- 
dėdamas priešais, jis kandžiojo cigarą ir atidžiai apžiūrinėjo 
mane, nė vienu žodžiu nenutraukdamas užsitęsusios nejaukios 
tylos. 

— Na,— pagaliau tarė jis,— dabar mudu, brangusis jaunuo- 
li, jau nebegalime trauktis. Taip, mudu kažkur galvotrūkčiais 
veržiamės. O juk, kai žengėte į salę, jūs, be abejo, nieko panašaus 
ir nepamanėte? 

— Man tai net nesivaideno. 

— Taigi! Ir man nesivaideno. O dabar mudu iki ausų įklim- 
pome į šią istoriją. Dievulėliau, juk aš vos prieš tris savaites 
grįžau iš Ugandos, spėjau išsinuomoti Škotijoje namelį, pasira- 
šiau sutartį ir visa kita. Na, ir įkliuvome. Jūsų planai veikiausiai 
irgi velniop nuėjo? 

— Ne, toks jau mano amatas: juk aš žurnalistas, dirbu „Deili 
gazet“. 

— Na, žinoma. Jūs jau sakėte. Beje, turiu vieną prašymą... 
Gal neatsisakytute padėti? 

— Mielai. 

— Bet darbas rizikingas... Ką jūs pasakysite? 

— O kokia gi rizika? 

— Nuvesiu jus pas Bilingerį, štai kokia rizika. Ar girdėjote ką 
nors apie jį? 

— Ne. 

— Ką jūs kalbate, jaunuoli, kokioje planetoje gyvenate? Se- 
ras Džonas Bilingeris — geriausias mūsų žokėjus. Lygiame kelyje 
dar galiu su juo varžytis, bet lenktynėse su kliūtimis jis mane 
iš karto suriečia. Na, tai va, niekam ne paslaptis, jog, kai tik 
Bilingeris baigia treniruotę, tuoj pat ima gerti karčiąją. Jis tai 
vadina „išlyginti linijas“. Antradienį jis nusigėrė iki baltosios 
karštligės ir nuo to laiko dūksta. Jo kambarys kaip tik virš ma- 
nojo. Gydytojai teigia, kad jei šio vargšelio nors per jėgą nepa- 
Mmaitinsi — jis žuvęs. Šio džentelmeno tarnai paskelbė streiką, 
nes jis guli lovoje su užtaisytu revolveriu ir grasina paleisti visas 
šešias kulkas į pirmą pasitaikiusį, kuris prie jo priartės. Reikia pa- 
brėžti, kad Džonas apskritai nesukalbamas žmogus ir, be to, taik- 

liai šaudo, bet juk negalima leisti, kad žokėjus, iškovojęs Didįjį 
nacionalinį prizą, taip negarbingai žūtų! Ką jūs pasakysite? 
— O ką jūs ketinate daryti? — paklausiau. 


— Geriausia būtų užpulti jį dviese. Gal jis dabar miega. Blo- 
giausiu atveju vienas mūsų bus sužeistas, užtat kitas suspės su 
juo susidoroti. Jeigu mums pavyktų surišti jam sofos apvalkalu 
rankas, o paskui skubiai telefonu iškviesti gydytoją su skrandžio 
zondu, šis balandėlis puikiai pavakarieniautų: 

Kai žmogus nelauktai neregėtai gauni tokią užduotį, neapsi: 
džiaugsi. Nelaikau savęs dideliu drąsuoliu. Visa, kas nauja, ne- 
ištirta, iš karto atrodo man daug baisiau, negu tai iš tikrųjų yra. 
Tokia jau grynai airiškos lakios vaizduotės savybė. Kita vertus, 
visuomet bijojau užsitraukti gėdingą kaltinimą, jog esu bailys, 
nes mane nuo mažens tuo baugindavo. Manau, kad jeigu kas nors 
suabejotų mano drąsa, šokčiau į prarają, bet darytį tai skatintų 
mane ne drąsa, o išdidumas ir baimė pasirodyti bailiu. Todėl nors 
mintyse mane ir krėtė šiurpas, kai vaizdavausi šią pasigėrusią, 
išprotėjusią būtybę viršutiniame kambaryje, vis dėlto susivaldžiau 
ir nerūpestingiausiu tonu sutikau. Lordas Rokstonas įtikinėjo, 
kokia pavojinga mūsų laukia užduotis, bet tai mane tik vedė 
iš kantrybės. 

— Zodžiais čia nepadėsi,— tariau.— Eime. 

Aš atsistojau, ir jis atsikėlė. Paskui, gardžiai nusijuokęs, 
lengvai sudavė man porą sykių kumščiu į krūtinę ir pasodino 
atgal į krėslą. | 

-— Gerai, jaunuoli... pripažįstame tinkamą. 

Nustebęs pažvelgiau į jį. 

— Šįryt pats buvau pas Džoną Bilingerį. Jis peršovė man tik 
kimono — ačiū Dievui, rankos drebėjo. Bet mes vis dėlto apvil- 
kome jį tramdomaisiais marškiniais, o po kelių dienų senis bus 
visiškai sveikas. Ar nepykstate ant manęs, balandėli? Tebūnie tai 
mudviejų paslaptis: ši ekspedicija į Pietų Ameriką — labai rimtas 
dalykas, ir aš norėčiau turėti kelionės draugą, kuriuo galima būtų 
pasikliauti kaip uola. Todėl ir suruošiau jums nedidelį egzaminą 
ir turiu pripažinti, kad jį garbingai išlaikėte. Juk suprantate, kad 
mums teks pasitikėti vien savimi, nes tam seniui Samerliui nuo 
pat pirmųjų žingsnių prireiks auklės. Beje, ar tik nebūsite tas 
Melounas, kuris žais airių komandoje regbio pirmenybėse? 

— Taip, bet turbūt atsarginiu. 

— Taigi man iš karto pasirodė, kad kažkur esu-jus matęs. 
Jūsų susitikimas su Ričmondo komanda — geriausios viso sezono 
rungtynės! Stengiuosi nepraleisti nė vienų regbio rungtynių — 
juk tai drąsiųjų sporto šaka. Tačiau pakviečiau jus visai ne tam, 
kad šnekučiuotumės apie regbį. Grįžkime prie reikalo. Štai laik- 
raščio „Taims“ pirmajame puslapyje garlaivių tvarkaraštis. Į 
Parą garlaivis išplaukia kitą trečiadienį, ir, jei judu su proieso- 
riumi spėsite pasiruošti, juo ir išplauksime. Na, ką į tai pasaky- 
site? Puiku, aš su juo apie tai pakalbėsiu. O ar turite aprangą? 

— Tuo pasirūpins mano laikraštis. 

— Šaudyti mokate? 

— Maždaug kaip vidutinis teritorinės kariuomenės šaulys. 

— Tik tiek? Dieve! Jums, jaunimui, tai atrodo nereikalingas 
daiktas. Visi jūs — bitės be gylio. Tokie savo avilio neapgins! 
Štai prisiminkite mano žodį: ims kas nors jūsų medų kopti, gra- 
žiai pasirodysite! Ne, Pietų Amerikoje reikia mokėti valdyti gink- 
1ą, nes, jei mūsų bičiulis profesorius ne apgavikas ir ne bepro- 
tis, mūsų ten laukia kažkas labai įdomaus: Koks jūsų šautuvas? 

Lordas Rokstonas priėjo prie ąžuolinės spintos, atidarė duris, 
ir aš pamačiau už jų spindinčius šautuvų vamzdžius, išrikiuotus 
tartum vargonų vamzdeliai. 

— Tuoj pažiūrėsime, ką iš savosios ginklinės galiu jums pa- 
aukoti, — tarė lordas Rokstonas. 

Jis ėmė vieną po kito puikius šautuvus, spragsėjo traukomos 
spynos, ir, švelniai glostydamas, it mylinti motina savo kūdikius, 
vėl statė į vietą. 

— Štai blendas. Juo nudėjau va tą milžiną.— Jis pažvelgė į 
baltojo raganosio galvą.— Jei būčiau stovėjęs dešimt žingsnių 
arčiau, šis žvėris manimi būtų papildęs kolekciją. Tikiuosi, kad 
jūs gerai pažįstate Gordoną? 

Mano likimas priklauso nuo kulkos, 
O kulka gina nelygioj kovoj. 

Tai poetas, apdainuojantis žirgą, šautuvą ir tuos, kurie moka 
Su vienu ir kitu elgtis. Štai dar vienas naudingas dalykėlis — 
su teleskopiniu taikikliu, dvigubu išmetikliu, puikus taikymas. 
Prieš trejus metus man teko su šiuo šautuvu kovoti su Peru 
vergvaldžiais. Tose vietose mane vadino Dievo Rykšte, nors jūs 
nerasite mano vardo nė vienoje mėlynojoje knygoje*. Ateina 


* Anglų parlamento tarnybos ar slaptos komisijos ataskaita. 

laikai, balandėli, kai kiekvienas mūsų privalo apginti Žmogaus 
teises ir teisingumą, kad neimtume patys savęs niekinti. Štai ko- 
dėl aš ten savo atsakomybe kariavau. Pats karą paskelbiau, pats 
kariavau, pats jį baigiau. Kiekvienas rantas šautuvo buožėje — 
tai mano nušautas niekšas. Žiūrėkite, ištisa virtinė! Didžiausią 
rantą padariau tada, kai viename Putumajo upės užutėkyje nu- 
šoviau didžiausią vergvaldį Pedrą Lopesą... O štai šis jums tiks. 

Jis išėmė iš spintos puikų sidabru apkaustytą šautuvą. 

— Taikiklis visiškai tikslus, penkių šovinių magazinas. Galite 
drąsiai jam patikėti savo gyvybę. 

Lordas Rokstonas padavė man ginklą ir uždarė spintą. 

— Beje,— tęsė jis, vėl sėsdamas į krėslą,— ką jūs Žinote apie 
šį profesorių Čelendžerį? 

— Šiandien pamačiau jį pirmą kartą gyvenime. 

— Ir aš. Teisybė, keista, kad mudu išvykstame į kelionę pa- 
tikėję visai nepažįstamo žmogaus žodžiais? Jis, atrodo, gana 
įžūli asmenybė, ir mokslo broliai jo nemėgsta. Kodėl juo susido- 
mėjote? 

Trumpai papasakojau apie šio ryto įvykius. Lordas Rokstonas 
mane įdėmiai išklausė, paskui atnešė Pietų Amerikos žemėlapį ir 
ištiesė ant stalo. 

— Čelendžeris kalba teisybę, gryną teisybę,— tarė jis rim- 
tai.— Ir aš, įsidėmėkite, tvirtinu tai ne šiaip sau. Pietų Ameri- 
ka — mano mėgstama šalis, ir jei, sakysime, pereitume ją skersai, 
nuo Darjeno įlankos iki Ugnies Žemės, nieko didingesnio ir praš- 
matnesnio visame Žemės rutulyje nerastume. Si šalis yra mažai 
ištirta, o kokia jos laukia ateitis, niekas nė neįtaria. Esu išvaži- 
nėjęs Pietų Ameriką skersai ir išilgai, per sausrą dukart lan- 
kiausi tose vietose, kur kariavau su vergų pirkliais, apie kuriuos 
ką tik pasakojau. Taip, iš tikrųjų teko girdėti ten įvairių legendų 
panašiomis temomis. Tai tiktai indėn:; padavimai, bet už jų, be 
abejo, kažkas slypi. Juo arčiau, bičiuli mano, susipažįsti su Pietų 
Amerika, juo labiau pradedi tikėti, kad šioje šalyje viskas yra 
įmanoma, tikrai viskas! Žmonės ten keliauja siaurais upių slė- 
niais, o už tų slėnių prasideda nežinomybė. Stai čia, Matu Grosu 
plokščiakalnyje,— lordas cigaru parodė vietą žemėlapyje,— arba 
šitame kampe, kur susieina trijų valstybių sienos, niekas manęs 
nenustebintų. Kaip Čelendžeris šiandien pasakė, Amazonė drėkina 
penkiasdešimties tūkstančių kvadratinių mylių plotą, apaugusį 
tropikų miškais,— tai plotas, beveik lygus visai Europai. Nepa- 

likdami Brazilijos džiunglių, mudu galėtume būti vienas nuo kito 
taip toli kaip Škotija nuo Konstantinopolio. Zmogus tik vienur 
kitur sugebėjo prasiskinti kelią pro šį tankumyną ir išminti jame 
takelius. O kas čia būna liūčių metu? Vandens lygis Amazonėje 
pakyla mažiausiai keturiasdešimt pėdų ir paverčia viską aplinkui 
nepraeinama klampyne. Tik tokioje šalyje ir galima laukti įvairių 
stebuklų bei paslapčių. Ir kodėl mes negalėtume jų atskleisti? 
Beje, — keistame lordo Rokstono veide nušvito džiugi šypsena,— 
ten kiekviename žingsnyje teks rizikuoti gyvybe, o man, kaip 
sportininkui, nieko kito ir nereikia. Aš tartum senas golio svie- 
dinys — balti dažai nuo manęs jau seniai nusitrynė, tad gyveni- 
mas su manimi dabar gali elgtis kaip nori, pėdsakų nepaliks. 
O rizika, mielasis jaunuoli, ypač dirgina mūsų jausmus. Tik tuo- 
met ir verta gyventi. Mes per daug išlepome, ištižome, priprato- 
me prie patogumų. Ne, duokite man į rankas šautuvą, beribę erd- 
vę bei neaprėpiamą akiratį, ir aš eisiu ieškoti to, ko verta ieš- 
koti. Ko tik neišbandžiau savo gyvenime — ir kariavau, ir daly- 
vavau arklių lenktynėse, ir skridau aeroplanu,— bet pabaisų me- 
džioklė, kuri gali prisisapnuoti tik po sunkios vakarienės, visiš- 
kai kitaip mane veikia.— Jis linksmai nusijuokė iš anksto džiaug- 
damasis tuo, kas jo laukė ateityje. 

Gal per daug vietos paskyriau savo naujajam pažįstamui ap- 
rašyti, bet mums teks kartu praleisti daug dienų, todėl norėjau 
perteikti savo pirmuosius įspūdžius apie šį Žmogų su visomis jo 
būdo, kalbos ir mąstymo ypatybėmis. Tik kad reikėjo nuvežti į 
redakciją ataskaitą apie posėdį, buvau priverstas palikti lordą 
Rokstoną. Kai rengiausi išeiti, jis sėdėjo krėsle, raudonos lem- 
pos šviesos nutviekstas, tepė savo mėgstamo šautuvo spyną ir, 
galvodamas apie nuotykius, kuriuos mums ruošė likimas, tyliai 
juokėsi. Ir aš tvirtai įsitikinau, kad jeigu mūsų laukia pavojai, 
šaltakraujiškesnio ir drąsesnio kelionės draugo už lordą Roksto- 
ną visoje Anglijoje nerasčiau. 

Nors nepaprasti šios dienos įvykiai mane nuvargino, vis dėlto 
ilgai sėdėjau su „Naujausių žinių“ skyriaus redaktoriumi Ma- 
kardliu, aiškindamas jam visas reikalo aplinkybes, apie kurias 
jis turėjo ryt pranešti mūsų patronui serui Džordžui Bomontui. 
Susitarėme, kad aš siųsiu laiškais Makardliui smulkias ataskaitas 
apie visus savo nuotykius ir kad jos bus spausdinamos laikraš- 
tyje arba tuoj pat gautos, arba vėliau — viskas priklausys nuo 
profesoriaus Čelendžerio leidimo, nes mes dar nežinojome sąly- 

gų, kuriomis jis sutiks mums suteikti duomenis, būtinus kelionei 
į Nežinomąją šalį. Paskambinę profesoriui telefonu, neišgirdome 
iš jo nieko kito, tik nuožmius išpuolius prieš spaudą, bet vėliau 
jis vis dėlto pasakė, kad, jeigu jam bus pranešta, kurią dieną ir 
valandą mes išvyksime, jis pristatys į garlaivį instrukcijas, ku- 
rias manys esant reikalingas. Antrą kartą paskambinę, visai ne- 
gavome atsakymo, jei neskaitysime gailaus vapėjimo ponios Če- 
lendžer, maldavusios mus daugiau nebekibti prie jos vyro, nes 
jis ir be to smarkiausiai įtūžęs. Trečias mūsų mėginimas tą pačią 
dieną baigėsi kurtinančiu trenksmu, ir netrukus po to centrinė 
stotis pranešė, kad profesoriaus Čelendžerio telefono ragelis su- 
daužytas. Paskui mes jau nebemėginome su juo kalbėtis. 

O dabar, mano kantrūs skaitytojai, baigiu savo pasikalbėjimą. 
Nuo šiol (jei šio pasakojimo tęsinys kada nors jus pasieks) jūs 
sužinosite apie tolesnius mano nuotykius vien tik per laikraštį. 
Įteikiu redaktoriui ataskaitą įvykių, kurie pastūmėjo į vieną nuo- 
stabiausių pasaulyje ekspedicijų, ir, jei man bus lemta grįžti į 
Angliją, jūs suprasite, kaip visa tai įvyko. 

Baigiu rašyti savo ataskaitą garlaivio „Franciskas“ salone. 
Locmanas pasiims ją su savim ir perduos saugoti ponui Ma- 
kardliui. Baigiant, kol dar neužverčiau užrašų knygutės, leiskite 
aprašyti dar vieną vaizdelį, kuris liks mano atmintyje kaip pas- 
kutinis tėvynės prisiminimas. 

Vėlyvas pavasaris, drėgnas, miglotas rytas; purkšnoja šaltas 
lietus. Pakrante eina trys figūros blizgančiais lietpalčiais. Jos 
pasuka prie laiptelių didelio garlaivio, ant kurio jau iškelta mė- 
lyna vėliava. Priekyje nešikas stumia vežimėlį, prikrautą laga- 
minų, antklodžių ir šautuvų dėkluose. Aukštas, liesas, niūrus pro- 
Iesorius Samerlis eina vilkdamas kojas ir nuleidęs galvą, kaip 
žmogus, didžiai apgailestaujantis, kad pasiryžo žygiui. Lordas 
Džonas Rokstonas su medžiotojo kepuraite ir šaliku žengia guviai, 
ir jo gyvas, aristokratiškas veidas švyti laime. O aš nė kiek ne- 
abejoju, kad visa mano išvaizda reiškia džiaugsmą: juk rengi- 
mosi kelionei vargai ir atsisveikinimo liūdesys jau praėjo. 

Buvome jau visai arti garlaivio, kai staiga užpakalyje mūsų 
pasigirdo kažkieno balsas. Tai profesorius Čelendžeris, kuris 
buvo žadėjęs mus išlydėti. Jis bėgo paskui mus uždusęs, įraudęs 
ir smarkiai įtūžęs. 

— Ne, ačiū jums,— sako proiesorius.— Nėra nė mažiausio 
noro lipti į garlaivį. Turiu jums tarti keletą žodžių, o tai galima 

ir čia padaryti. Neįsivaizduokite, kad savo kelione darote man 
didelę paslaugą. Man tai visai nerūpi, ir nejaučiu jums jokios 
padėkos. Tiesa yra tiesa, ir patikrinimas, kurį jūs rengiatės at- 
likti, jokiu būdu jos nepaveiks, o tik sukurstys įvairių nemokšų 
aistras. Duomenys, kurių jums prireiks, ir mano instrukcijos yra 
šiame antspauduotame voke. Atplėškite jį tik tuomet, kai atvyk- 
site į Manauso miestą prie Amazonės, bet ne anksčiau nei tą 
dieną ir valandą, kurios nurodytos ant voko. Ar supratote mane? 
Pasitikiu jūsų padorumu ir tikiuosi, kad jūs tiksliai laikysitės 
visų mano sąlygų. Pone Melounai, neketinu uždrausti jūsų ko- 
respondencijos, kadangi kelionės tikslas — nušviesti faktus. Te- 
reikalauju iš jūsų: tiksliai nenurodykite, kur jūs važiuojate, ir 
neleiskite skelbti ataskaitos apie ekspediciją tol, kol negrįšite. 
Viso labo, sere! Jums pavyko kiek sušvelnmti mano požiūrį į 
tą niekingą profesiją, kuriai, nelaimė, atstovaujate. Likite svei- 
kas, lorde Džonai! Kiek žinau, mokslas jums visiška mįslė. Bet 
medžiokle tose vietose jūs liksite patenkintas. Neabejoju, kad, 
laikui bėgant, „Medžiotojo“ žurnale pasirodys jūsų žinutė, kaip 
jūs nušovėte dimoriodoną. Likite sveikas ir jūs, profesoriau Sa- 
mmerli. Jei dar sugebate tobulėti, kuo, tiesą pasakius, abejoju, jūs 
grįšite į Londoną kur kas išmintingesnis. 

Jis staigiai apsisuko, ir po valandėlės nuo denio pamačiau jo 
kresną figūrą, kuri skverbėsi pro Žmonių minią į traukinį. 

Mes jau įplaukėme į Lamanšą. Pasigirdo paskutinis skambu- 
tis, pranešdamas, kad jau laikas atiduoti laiškus. Tuoj atsisvei- 
kinsime su locmanu. 

O dabar „į priekį, laive, plauk į priekį“! Tesaugo Dievas mus 
visus — ir tuos, kurie pasiliko ant kranto, ir tuos, kurie tikisi lai- 
mingai grįžti namo. 


VII 
„RYT IŠKELIAUJAME Į NEŽINIĄ“ 

Nevarginsiu tų, kuriuos pasieks šis pasakojimas, mūsų kelio- 
nės ištaigingame vandenyno garlaivyje aprašymu, neminėsiu sa- 
vaitės, kurią mes praleidome Paroje (apsiribosiu tik padėka 
„Pereira de Pinta“ kompanijai, padėjusiai mums nusipirkti ap- 

rangą), o tik trumpai nušviesiu mūsų kelionę prieš srovę plačia, 
drumzlina, tingia Amazonės upe — kelionę, kuri užtruko kone 
tiek pat laiko, kaip ir plaukiant per Atlanto vandenyną. 

Po ilgos kelionės mūsų grupė išlipo Manauso mieste, už Obido 
perėjos. 

Anglijos— Brazilijos prekybos kompanijos agento pono Šort- 
meno dėka ten mums pavyko išvengti labai abejotinų viešbučio 
malonumų. Gyvenome jo vaišingoje asjendoje iki laiko, nurodyto 
ant voko, kurį mums įteikė profesorius Čelendžeris. Prieš pradė- 
damas aprašyti nelauktus tos dienos įvykius, norėčiau kiek smul- 
kiau pavaizduoti savo draugus ir žmones, kuriuos užsiverbavome 
Pietų Brazilijoje savo ekspedicijai aptarnauti. Rašau visai at- 
virai ir pasitikiu, pane Makardli, jūsų taktiškumu, nes ši medžia- 
ga, iki bus paskelbta, pereis per jūsų rankas. 

Profesoriaus Samerlio moksliniai nuopelnai puikiai žinomi, 
apie juos nėra reikalo rašyti. Pasirodė, jog jis daug geriau pri- 
sitaikęs prie tokios sunkios ekspedicijos, negu galima buvo 
spręsti iš pirmo žvilgsnio. Jo liesas, raumeningas kūnas nepažįsta 
nuovargio, o sausa, ironiška ir kartais tiesiog nedraugiška mina 
nesikeičia jokiomis sąlygomis. Nors jis šešiasdešimt penkerių 
metų, bet nė karto nenusiskundė sunkumais, su kuriais dažnai 
tekdavo susidurti. Iš pradžių bijojau, kad profesorius Samerlis 
bus mums sunki našta, bet, kaip vėliau pasirodė, jis ne mažiau 
ištvermingas už mane. Samerlis — tulžingas žmogus ir didelis 
skeptikas. Jis nemato reikalo slėpti savo nuomonės, kad Čelen- 
džeris — gryniausias šarlatanas ir kad iš neprotingo bei pavo- 
jingo mūsų sumanymo tebus vieni nusivylimai Pietų Amerikoje 
ir pasityčiojimai Anglijoje. Profesorius Samerlis nesiliovė mums 
tai tvirtinęs visą kelią nuo Sautamptono iki Manauso, niekinamai 
vaipydamasis ir kratydamas savo retą ožio barzdelę. 

Kai mes išlipome iš laivo, jį truputį guodė puikus ir turtin- 
gas Pietų Amerikos paukščių bei vabzdžių pasaulis, nes jis buvo 
karštai atsidavęs mokslui. Dabar profesorius Samerlis nuo anks- 
tyvo ryto laksto po mišką su medžiokliniu šautuvu ir tinkleliu 
drugiams gaudyti, o vakare preparuoja sugautus egzempliorius. 
Iš jo būdingų keistenybių paminėsiu, kad jis nuolat netvarkin- 
gai apsirengęs, visai nekreipia dėmesio į savo išvaizdą, nepapras- 
tai išsiblaškęs ir labai mėgsta trumpą pypkutę iš šilojo šaknies, 

kurią retai teišleidžia iš dantų. Jaunystėje profesorius dalyvavo 
keliose mokslinėse ekspedicijose (buvo, pavyzdžiui, su Robertsonu 
Australijoje), todėl klajoklio gyvenimas jam ne naujiena. 

Lordas Džonas Rokstonas turi kažką bendra su profesoriumi 
Samerliu, bet iš tikrųjų jiedu yra tiesiog vienas kito priešybės. 
Nors lordas Džonas yra apie dvidešimt metų jaunesnis, bet jo 
kūnas toks pat liesas ir sudžiūvęs. Kiek pamenu, jau smulkiai 
rašiau apie jo išvaizdą Londone paliktoje savo pasakojimo daly- 
rengęs, nešioja aukštus rudus suveriamus batus ir ne rečiau kaip 
kartą per dieną skutasi. Kaip kone kiekvienas veiksmo žmogus, 
lordas Džonas neplepus ir dažnai susimąsto, bet užkalbintas tuoj 
pat atsako ir mielai dalyvauja bendrame pokalbyje, paįvairinda- 
mas jį trumpomis, pusiau rimtomis, pusiau juokingomis repliko- 
mis. Jo žinios apie įvairias šalis ir ypač apie Pietų Ameriką ste- 
bina savo išsamumu, o mūsų ekspedicijos sėkme jis tiki visa šir- 
dimi, nesijaudindamas dėl profesoriaus Samerlio pašaipų. Lordo 
Rokstono balsas švelnus, judesiai ramūs, bet jo mirksinčių žydrų 
akių gelmėse kažkas slypi, kas rodo, jog tų akių savininkas gali 
įtūžti ir padaryti negailestingą sprendimą, o jo įprastas santūru- 
mas tik pabrėžia, koks pavojingas gali būti šis žmogus supykęs. 
Jis nemėgsta pasakoti apie savo keliones į Braziliją ir Peru, ir 
todėl man net į galvą nešovė, kad jo atsiradimas čia taip sujau- 
dins vietinius Amazonės pakrančių gyventojus. Šie žmonės mato 
jame kovotoją už jų teises ir patikimą jų gynėją. Apie Rudaplau- 
kio vado, kaip jis čia vadinamas, žygdarbius jau sudėtos ištisos 
legendos, bet man užteko ir faktų, kuriuos pamažu sužinojau,— 
jie patys savaime buvo nepaprasti. 

Štai, pavyzdžiui, paaiškėjo, kad prieš kelerius metus lordas 
Džonas atsirado „niekieno žemėje“, kurios buvimą galima paaiš- 
kinti sienų tarp Peru, Brazilijos ir Kolumbijos netikslumu. Šiame 
milžiniškame plote gausiai auga kaučiuko medis, atnešęs čiabu- 
viams, kaip ir Konge, ne mažiau vargo negu vergiškas darbas 
Darjeno sidabro kasyklose ispanų viešpatavimo laikais. Saujelė 
niekšų metisų užgrobė visą šią sritį ir apginklavo juos rėmusius 
indėnus, o kitus padarė vergais ir, baisiai kankindami, vertė kirsti 
kaučiuko medžius bei plukdyti upe į Paros miestą. 

Lordas Džonas Rokstonas: mėgino apginti nelaiminguosius, bet, 
be grasinimų ir įžeidinėjimų, nieko nepešė. Tuomet jis pagal visas 
taisykles paskelbė vergvaldžių vadeivai, tokiam Pedrui Lopesui, 


147 


karą, surinko pabėgusius vergus, apginklavo juos ir pradėjo karo 
veiksmus, kurie baigėsi tuo, kad metisas išgama žuvo nuo jo kul- 
kos, o Lopeso vadovaujama vergijos sistema buvo panaikinta. 

Nenuostabu, kad šis švelniabalsis ir laisvų manierų rudaplau- 
kis žmogus sukėlė visų susidomėjimą didžiosios Pietų Amerikos 
upės pakrantėse, nors jausmai jam buvo, kaip ir derėjo laukti, 
įvairūs; čiabuviai jam jautė pagarbą, o buvę jų pavergėjai ne- 
apkentė jo. Keli mėnesiai, kuriuos lordas Rokstonas praleido Bra- 
zilijoje, nepraėjo jam veltui — jis išmoko laisvai kalbėti vietine 
tarme, kurios vieną trečdalį sudaro portugališki ir du trečdalius — 
indėniški žodžiai. 

Jau minėjau, kad lordas Džonas Rokstonas nepaprastai mėgo 
Pietų Ameriką. Kalbėdamas apie ją, taip žavėdavosi, kad patrauk- 
davo net tokį nemokšą kaip aš. Labai norėčiau perteikti tą Žavesį 
jo pasakojimų, kuriuose tikslios žinios glaudžiai siejosi su lakia 
vaizduote, jog net profesorius Samerlis atidžiai jų klausydavosi 
ir skeptiška šypsena pamažu dingdavo nuo jo liesos, ištįsusios 
fizionomijos! Lordas Džonas pasakojo mums šios didingos upės 
istoriją. Ją buvo ištyrę dar pirmieji užkariautojai, kurie perplaukė 
ja nuo vieno šio žemyno krašto iki kito, o vis dėlto ji iki šiol 
slepia daugybę paslapčių tarp savo amžinai besikeičiančių krantų. 

— Kas ten, anoje pusėje? — sušukdavo jis, rodydamas į šiau- 
rę.— Klampynės ir. nepereinamos džiunglės. Kažin kas jose sly- 
pi? O ten, labiau į pietus? Tankiai apaugę pelkynai, į kuriuos dar 
nebuvo įžengusi baltaodžio koja. Nežinomybė supa mus iš visų 
pusių. Kas gali tikrai žinoti, ko verta laukti už šios siauros 
krantinės? Ar galima laiduoti, kad senasis Celendžeris sako ne- 
teisybę? 

TO SOFIUS Samerlis įvertindavo tokius žodžius kaip tiesioginį 
IinEuoddvo galvą, pūsdavo iš pypkės dūmų tumulus ir nė vienu 
žodžiu nenutraukdavo priešiškos tylos. | 


Bet gana kalbėti apie du baltaodžius mano kelionės draugus; 
jų būdas ir trūkumai, lygiai kaip ir mano, toliau paaiškės. Geriau 
papasakosiu apie Žmones, kurie galbūt suvaidins nemažą vaid- 
menį mūsų laukiančiuose įvykiuose. 

Pradėkime nuo milžino negro Sambo. Tai juodasis Heraklis, 
mokąs dirbti kaip arklys ir maždaug tokio pat intelekto. Pasi- 
samdėme jį Paroje, patarti laivininkystės kompanijos, kurios lai- 
vuose jis šiek tiek pramoko kalbėti angliškai. 

Ten pat, Paroje, pasisamdėme du metisus, plukdžiusius į 
miestą iš Amazonės aukštupio raudonmedį. Jų vardai — Gomesas 
ir Manuelis. Abu jie tamsiaveidžiai, barzdoti ir piktos išvaizdos, 
bet vikrumo ir jėgos jiems galėtų pavydėti net pantera. Gomesas 
ir Manuelis praleido visą savo gyvenimą toje aukštutinėje Ama- 
zonės baseino dalyje, kurią mes turėjome ištirti, ir ši aplinkybė 
paskatino lordą Džoną juos pasamdyti. Vienas šitų metisų, Go- 
mesas, turėjo dar tą privalumą, kad puikiai kalbėjo angliškai. 
Šie žmonės sutiko už penkiolika dolerių per mėnesį mus aptar- 
nauti — virti, irkluoti ir apskritai daryti visa, ko tik iš jų bus 
reikalaujama. Be jų, pasisamdėme tris mojo genties Bolivijos 
indėnus, kurių atstovai išgarsėjo tarp kitų paupio genčių kaip 
įgudę žvejai ir irkluotojai. Vyresnįjį jų mes taip ir pavadinome — 
Moju, o kitus du — Chosė ir Ferdinandu. Taigi trys baltaodžiai, 
du metisai, vienas negras ir trys indėnai — štai sudėtis mūsų ma- 
žosios ekspedicijos, kuri laukė Manause tolesnių nurodymų, kad 
galėtų žygiuoti ir vykdyti mums iškeltą sudėtingą užduotį. 

Pagaliau praslinko ilga savaitė, ir atėjo lauktoji diena bei 
valanda. Įsivaizduokite apytamsę svetainę Sant Ignasio asjendo- 
je, esančioje už dviejų mylių nuo Manauso miesto. Pro nuleistas 
užuolaidas akinamai švytėjo vario atspalvio saulė, palmių šešė- 
liai juodavo taip ryškiai kaip pačios palmės. Nebuvo nė menkiau- 
sio vėjelio, ir ore skambėjo netylantis vabzdžių zirzimas; šiame 
gausiame tropikų chore oktavomis skambėjo ir storas bičių bosas, 
ir veriantis moskitų falcetas. Už verandos buvo nedidelis kaktusų 
tvora apjuostas sodas su žydinčiais krūmais, virš kurių, blykčio- 
damos prieš saulę, skraidė didelės, žydros peteliškės ir smulkučiai 
paukšteliai kolibriai. 

Mes sėdėjome prie nendrių stalo, ant kurio gulėjo antspau- 
duotas vokas, Ant jo nesklandžia profesoriaus Čelendžerio rašy- 
sena buvo pažymėta: 


Instrukcija lordui Džonui Rokstonui ir jo palydovams. At- 
plėšti Manauso mieste liepos 15 dieną, lygiai 12 valandą. 
Lordas Džonas pasidėjo ant stalo greta savęs laikrodį. 


— Dar septynios minutės,— tarė jis.— Seniokas labai punk- 
tualus. 


Profesorius Samerlis kreivai šyptelėjo ir liesa ranka siekė 
voko. 


149 


— Visai nesvarbu, kada atplėšime — dabar ar po septynių 
minučių, — tarė jis.— Tai laiško autoriui būdingas šarlatanišku- 
mas ir maivymasis. 

— Ne, jeigu jau lošti, tai pagal visas taisykles, — prieštaravo 
lordas Džonas.— Paradui komanduoja senis Čelendžeris, ir mes 
atsiradome čia iš jo malonės. Būtų tiesiog nepadoru tiksliai ne- 
vykdyti jo nurodymų. 

— Dievaži, kas čia! — supyko profesorius.— Mane tai ir Lon- 
done pykino, o dabar juo toliau, juo gražiau! Nežinau, kas šia- 
me voke yra, bet jei jame nebus visiškai tikslaus maršruto, ne- 
išturėsiu, sėsiu į pirmąjį garlaivį ir pasistengsiu dar rasti Paroje 
„Boliviją“. Pagaliau man atsiras svarbesnių darbų, negu de- 
maskuoti kažkokio maniako kliedesius. Na, Rokstonai, dabar jau 
laikas. 

— Taip, jau laikas,— tarė lordas Džonas.— Galite duoti sig- 
nalą. 

Jis atplėšė voką peiliuku, išėmė iš jo pusiau sulankstytą po- 
pieriaus lapą, atsargiai ištiesė ir padėjo ant stalo. Popierius buvo 
švarus, lordas Džonas apvertė lapą. Kitoje pusėje taip pat nieko 
nebuvo. Mes sumišę žvelgėme vienas į kitą ir tylėjome, bet įsi- 
viešpatavusią tylą staiga nutraukė pašiepiamas profesoriaus Sa- 
merlio juokas. 

— Juk tai atviras prisipažinimas! — sušuko jis.— Ko jums dar 
reikia? Zmogus pats patvirtino, kad jis sukčius. Mums telieka 
grįžti namo ir viešai jį pavadinti įžūliu apgaviku, tokiu, koks 
jis ir yra. 

— Simpatinis rašalas! — sušukau. 

— Vargu,— atsakė lordas Rokstonas, žiūrėdamas į popierių 
priešais šviesą.— Ne, brangusis jaunuoli, nėra reikalo apgaudinėti 
save. Garantuoju, kad ant šito lapo nieko nebuvo rašyta. 

— Ar galima įeiti? — sugriaudėjo iš verandos kažkieno bal- 
sas. 

Kresna iigūra pasirodė apšviestame durų kvadrate. Šis balsas! 
Sie nepaprastai platūs pečiai! Mes sutartinai šūktelėjome ir pa- 
kilome iš vietų, kai priešais pasirodė pats Čelendžeris su keista 
vaikiška šiaudine skrybėle, apjuosta spalvotu kaspinu, ir brezen- 
tiniais batais, kurių galai kas žingsnis sukosi į šonus: Jis atsi- 
stojo ryškioje šviesoje, susikišo rankas į švarko kišenes, atstatė 
savo puikią asirišką barzdą ir iš po pusiau pramerktų vokų ĮOEME 
į mus įžūlų žvilgsnį. 

— Vis dėlto kelias minutes pavėlavau,— tarė jis, išsiimdamas 
iš kišenės laikrodį.— Įteikdamas jums šį voką, tiesą pasakius, ne- 
sitikėjau, kad jūs atplėšite jį, kadangi jau pačioje pradžioje -bu- 
vau nutaręs prie jūsų prisidėti anksčiau nurodytosios valandos. 
Šio apgailestautino pasivėlinimo kaltininkas yra ir lepšys loc- 
manas, ir ne vietoje pasitaikiusi sekluma. Bijau, kad noromis ne- 
noromis suteikiau savo kolegai profesoriui Samerliui puikią ga- 
limybę papiktžodžiauti. 

— Turiu pažymėti, sere,— griežtai tarė lordas Džonas,— jog 
jūsų atvykimas kiek palengvina susidariusią keblią padėtį, nes 
jau buvome nutarę, kad mūsų ekspedicija pirma laiko pasibaigė. 
Vis tiek negaliu suprasti, kas verčia jus griebtis tokių keistų 
išdaigų. 

Užuot atsakęs, profesorius Čelendžeris priėjo prie stalo, pasi- 
sveikino su manimi ir lordu Džonu, paduodamas ranką, pompas- 
tiškai mandagiai nusilenkė profesoriui Samerliui ir atsisėdo į 
pintą kėdę, kuri nuo jo sunkaus kūno sugirgždėjo ir sulingavo. 

— Ar viską sutvarkėte kelionei? — paklausė jis. 

— Galime išvykti nors ir rytoj. 

— Taip ir padarysime. Dabar jums nebereikės jokių žemėla- 
pių, jokių nurodymų,— aš pats būsiu jūsų vadovas, įvertinkite 
tai! Iš pat pradžių buvau nutaręs vadovauti ekspedicijai, ir jūs 
įsitikinsite, kad nė vienas, net tiksliausias žemėlapis neatstos 
jums mano patyrimo, mano vadovavimo. O dėl šios nekaltos gud- 
rybės su voku, tai, jei būčiau jus iš anksto supažindinęs su savo 
planais, man būtų tekę gintis nuo jūsų įkyrių prašymų važiuoti 
čia kartu. 

— Iš manęs, sere, jūs nebūtumėte to sulaukęs! — karščiuoda- 
masis sušuko profesorius Samerlis.— Nebent tik jei visame At- 
lanto vandenyne neatsirastų kito garlaivio! 


Čelendžeris tik mostelėjo gauruota ranka. 

— Sveikas samprotavimas įtikins jus, kad aš vadovaujuosi 
teisingais sumetimais. Turėjau palikti sau veikimo laisvę, kad 
pasirodyčiau čia tuo momentu, kai mano dalyvavimo labiausiai 
reikės. Tas momentas atėjo. Dabar jūsų likimas patikimose ran- 
kose. Jūs pasieksite tikslą. Nuo šiol ekspedicijai vadovausiu aš. 
Prašom šiandien baigti visus parengiamuosius darbus, kad rytoj 
anksti galėtume išvykti. Man laikas brangus, jums — taip pat, 
nors ir ne tiek. Todėl siūlau kuo greičiausiai atlikti kelionę, o jai 
baigiantis, parodysiu jums tai, dėl ko jūs čia atvykote. 

Lordas Džonas Rokstonas buvo jau prieš kelias dienas pasam- 
dęs didelį garo katerį „,„Esmeralda“, kuriuo mes turėjome išplaukti 
Amazone prieš srovę. Metų laikas mums buvo visai nesvarbu, 
nes temperatūra čia ir žiemą, ir vasarą maždaug dvidešimt penki 
trisdešimt laipsnių. Kas kita liūčių laikotarpis: jis trunka nuo 
gruodžio iki gegužės, ir vanduo upėje pamažu pakyla daugiau 
kaip dvylika metrų virš normalaus lygio. Amazonė išsilieja ap- 
tvindydama didžiulius plotus, paversdama platų rajoną pelke, ku- 
rioje pėsčias įklimpsi, o laiveliu nepaplauksi dėl seklumo. Bir- 
želio mėnesį vanduo ima slūgti, o spalio arba lapkričio mėnesiais 
jo lygis būna žemiausias. Mūsų ekspedicijos išvykimas sutapo 
kaip tik su tuo laikotarpiu, kai didingoji upė su visais savo in- 
takais laikosi tarp krantų. 

Amazonės tėkmė gana lėta, nes jos vagos nuolaidumas nevir- 
šija aštuonių colių per mylią. Vargu ar atsiras pasaulyje upė, 
kuri būtų patogesnė laivybai. Čia daugiausia vyrauja pietryčių 
vėjai, ir burlaiviai greitai nuplaukia iki Peru sienos, o atgal grįž- 
ta pasroviui. O mūsų „Esmeraldos“ eismas dėl puikios mašinos 
nepriklausė nuo tingiosios upės srovės. Ir mes plaukėme taip 
greit, tartum tai būtų buvusi ne Amazonė, o tvenkinys. 


Pirmąsias tris dienas mūsų kateris laikėsi kurso į šiaurės va- 
karus, prieš srovę. Nors iki šios vietos nuo Amazonės žiočių yra 
keli tūkstančiai mylių, upė čia tokia plati, kad nuo jos vidurio 
abu krantai matomi kaip vos pastebima linija kažkur prie pat 
horizonto. Ketvirtą dieną po išvykimo iš Manauso pasukome į vie- 
ną jos intaką, kurio žiotys buvo beveik tokios pat plačios kaip ir 
Amazonė. Bet netrukus jis ėmė greit siaurėti. Praėjo dar pora 
dienų, ir mes priplaukėme prie kažkokio indėnų kaimelio, kur 
profesorius pasiūlė mums išlipti, o ,„Esmeraldą“ nusiuntė atgal 
į Manausą. Jis paaiškino, kad greitai prasidės upės slenksčiai 
ir kateriui čia nėra kas veikti. O slapčia pridūrė, kad mes priar- 
tėjome prie vartų į Nežinomąją šalį, ir, vadinasi, kuo mažiau 
žmonių žinos mūsų paslaptį, tuo geriau. Tuo pačiu tikslu jis pa- 
reikalavo iš visų mūsų garbės žodžio, kad neaprašysime ir nepa- 
skelbsime tikslių žinių apie geografinę padėtį tos vietos, į kurią 
išvyksta ekspedicija, o visus tarnus privertė iškilmingai prisiekti, 
kad jie saugos paslaptį. Visa tai varžo mane aprašant įvykius, 
ir aš įspėju skaitytojus, kad tuose žemėlapiuose, kuriuos galbūt 
teks pridėti prie mano pasakojimo, tikslus bus tik atskirų vietovių 
tarpusavio išsidėstymas, bet ne jų koordinatės ir, vadinasi, nere- 

komenduotina naudotis šiais duomenimis, norint surasti Nežino- 
mąją šalį. Kad ir kuo profesorius Čelendžeris būtų vadovavęsis 
taip griežtai saugodamas savo paslaptį, mes juk negalėjome jo 
neklausyti, nes jis iš tikrųjų buvo linkęs verčiau sužlugdyti eks- 
pediciją, negu nors kiek pakeisti sąlygas, kurias jis mums buvo 
iškėlęs. 

Rugpjūčio antrąją atsisveikinome su „Esmeralda“, taigi nu- 
traukėme paskutinę grandį, siejusią mus su pasauliu. Per ketu- 
rias dienas, praėjusias nuo to laiko, profesoriūs nusamdė iš in- 
dėnų dvi dideles valtis, tokias lengvas (padarytas“ iš bambuko, 
aptraukto žvėrių kailiais), kad prireikus galėtume jas nešti ant 
rankų. Į šias valtis sukrovėme visą savo aprangą, o papildomais 
irkluotojais pasamdėme dar du indėnus — Ipetu ir Ataką, atrodo, 
tuos pačius, kurie lydėjo profesorių Čelendžerį jo pirmojoje ke- 
keliauti į tuos kraštus, bet indėnų gyvenime vadas iki šiol turi 
patriarcho valdžią, ir jei koks nors sandėris atrodo jam pelnin- 
gas, jo bendragenčiai neturi teisės prieštarauti. 

Žodžiu, rytoj mes iškeliaujame į Nežinomybę. Pirmąją savo 
korespondenciją išsiųsiu pirma pasitaikiusia valtimi, ir galbūt 
tiems, kurie domisi mūsų likimu, ši žinia bus paskutinė. Siunčiu 
ją jūsų vardu, brangusis pone Makardli, kaip ir buvome su- 
tarę. Trumpinkite, taisykite mano laiškus, žodžiu, darykite su 
jais visa, ką manysite esant reikalinga,— tikiu jūsų taktiš- 
kumu. 

Sprendžiant iš savimi pasitikinčio mūsų vadovo išvaizdos, jis 
rengiasi praktiškai įrodyti savo teisybę, ir aš, nepaisydamas pro- 
tesoriaus Samerlio atkaklaus skeptiškumo, neabejoju, kad mūsų 
iš tikrųjų laukia didžiausi bei nuostabiausi įvykiai. 


VIII 


ANT NAUJO PASAULIO SLENKSČIO 


Tepasidžiaugia mūsų draugai tėvynėje kartu su mumis — mes 
pasiekėme savo kelionės tikslą ir dabar drąsiai galime sakyti, 
kad profesoriaus tvirtinimai bus patikrinti. Tiesa, mūsų ekspe- 
dicija dar nepakilo į plokščiakalnį, bet jis čia pat, priešais mus, 

ir, matydamas jį, net profesorius Samerlis kiek nusiramino. Jis, 
žinoma, net ir nemano, kad jo varžovas teisus, bet mažiau ginči- 
jasi ir daugiau atsargiai tyli. 

Tačiau grįšiu kiek į praeitį ir toliau pasakosiu nuo tos vietos, 
kurioje anąsyk baigiau. Mes siunčiame atgal vieną indėną, 
kuris smarkiai susižeidė ranką, ir aš įduodu jam laišką, bet ar 
jis kada nors pasieks tikslą, labai abejoju. 

Paskutinį kartą rašiau tą dieną, kai rengėmės palikti indėnų 
kaimelį, į kurį mus atvežė „Esmeralda“. Šį kartą tenka pradėti 
nuo nemalonaus įvykio, nes aną vakarą tarp dviejų mūsų grupės 
narių įvyko pirmasis rimtas ginčas, kuris vos nesibaigė tragiškai. 
Zinoma, neminėsiu nuolatinių kivirčų tarp profesorių. Jau buvau 
rašęs apie mūsų metisą Gomesą, kalbantį angliškai. Jis puikus 
darbininkas, labai paslaugus, bet yra liguistai smalsus, — tai dau- 
gumos žmonių yda. Paskutinį vakarą prieš išvykstant iš kaimelio 
Gomesas, matyt, pasislėpė kažkur šalia lūšnelės, kurioje mes 
svarstėme savo planus, ir slapčia klausėsi. Milžinas Sambo, iš- 
tikimas mums kaip šuo, o be to, kaip ir visi jo rasės atstovai, 
neapkenčiąs metisų, sučiupo jį ir atitempė į lūšną. (Gomesas 
išsitraukė peilį ir būtų nudūręs negrą, jei šis, iš tikrųjų nepa- 
prastai stiprus žmogus, nebūtų jo viena ranka nuginklavęs. Iš- 
barėme juos ir privertėme paspausti vienas kitam ranką tikėda- 
miesi, kad tuo viskas ir baigsis. O vaidai tarp dviejų mūsų moks- 
lininkų ne tik kad nesiliauja, bet vis labiau smarkėja. Čelendžeris, 
reikia pripažinti, elgiasi labai provokuojamai, o kandus Samerlio 
liežuvis nė kiek su tuo nesitaiksto. Vakar, pavyzdžiui, Čelendžeris 
pareiškė, kad jis nemėgstąs vaikščioti Temzės krantine,— jam, 
matote, liūdna žiūrėti į paskutinį prieglobstį, kūris jo laukia. 
Profesorius nė kiek neabejoja, kad jo palaikai bus palaidoti Vest- 

— Kiek aš žinau, Milbenko kalėjimas seniai nugriautas. 

Didi Čelendžerio savimyla neleidžia jam įsižeisti dėl tokio 
įgėlimo, ir todėl, tik nusijuokęs į barzdą, jis tarė atlaidžiu balsu, 
tartum kreiptųsi į vaiką: 

— Na, užteks, užteks! 

Savo protu ir žiniomis šiedu Žmonės gali užimti vietą pirmo- 
joje mokslo korifėjų eilėje, bet apskritai jie tikri vaikai. Vienas 
išdžiūvęs, gaižus, kitas kresnas, valdingas. Protas, būdas, dva- 
sia — juo labiau pažįsti gyvenimą, juo aiškiau matai, kaip daž- 
nai vienas neatitinka kito! 

Kitą dieną po aprašytojo įvykio keliavome toliau, ir šią datą 
galima laikyti mūsų nuostabiausios ekspedicijos pradžia. Visa 
apranga puikiai sutilpo dviejose valtyse, mes patys pasiskirstė- 
me į dvi grupes, po šešis kiekvienoje, o dėl šventos ramybės pro- 
fesoriai buvo pasodinti į atskiras valtis. Aš atsisėdau su Čelen- 
džeriu, kurį apėmė tyli ekstazė, ir visa jo išvaizda rodė nepaprastą 
gerumą. Bet man jau buvo tekę jį matyti kitaip nusiteikusį, ir 
buvau pasirengęs kiekvieną valandėlę išgirsti perkūniją iš giedro 
dangaus. Su tuo žmogumi niekuomet negali jaustis ramus, bet 
užtat drauge su juo nepanuobodžiausi, nes visą laiką turi drebėti 
laukdamas, kada netikėtai išsiverš jo audringas temperamentas. 


Dvi dienas plaukėme prieš srovę plačia upe, kurios vanduo 
buvo tamsus, bet toks skaidrus, kad matėsi dugnas,— tokia yra 
pusė visų Amazonės intakų, — na o kitų vanduo drumzlinai balkš- 
vas; viskas priklauso nuo vietovės, per kurią jie teka; ten, kur 
yra papuvusių augalų, upės vanduo skaidrus, o molėtoje dirvoje 
jis drumzlinas. Du kartus mums pasitaikė slenksčiai, ir abu kar- 
tus apėjome juos, padarydami po pusę mylios kelio, pernešdami 
visą savo mantą ant rankų. Miškas abipus upės buvo labai 
senas, ir per jį lengviau eiti negu per tankius krūmokšnius, todėl 
našta nedarė mums ypatingų nepatogumų. Niekuomet nepamir- 
šiu iškilmingo paslaptingumo jausmo, apėmusio mane šiuose 
miškuose. Visą amžių gyvenęs miestuose, negali net įsivaizduoti 
tokių galingų medžių, kurie nepasiekiamame aukštyje supina 
savo gotiškas šakų strėles į ištisinę žalią palapinę, pro kurią 
tik retkarčiais prasiveržia saulės spindulys, lyg auksas perskros- 
damas valandėlei šią iškilmingą tamsą. Tankus, minkštas praėju- 
sių metų lapų kilimas nuslopino mūsų žingsnius. Zengėme taip 
pagarbiai nusiteikę, kaip galima tik po niūriais Vestminsterio vie- 
nuolyno skliautais, ir net profesorius Čelendžeris pritildė savo 
skardų bosą iki šnibždesio. Jei būčiau buvęs vienas, taip ir nebū- 
čiau sužinojęs šių milžiniškų medžių pavadinimų, bet mūsų moks- 
lininkai visą laiką rodė kedrus, didžiules tuopas, raudonmedžius 
ir daugelį kitų, dėl kurių gausumo šis žemynas tapo žmogui svar- 
biausiu augmenijos turtų tiekėju; tuo tarpu jo gyvūnija labai 
skurdi. 

Ant tamsių kamienų liepsnojo ryškios orchidėjos ir nuostabių 
Spalvų kerpės, o kai atsitiktinis saulės spindulys patekdavo ant 
auksinės alamandos, ryškiai raudonų žaksonijos žvaigždžių arba 
tamsiai mėlynų ipomėjos kekių, viskas atrodė tartum pasakoje. 

Visa, kas gyva, šiuose tankiuose miškuose kyla į viršų, į šviesą, 
nes be jos — mirtis. Kiekviena atžalėlė, net pati silpniausia, stie- 
biasi vis aukščiau ir aukščiau, apipindama savo stipresnius ir 
augalotesnius kaimynus. Šliaužiantys augalai čia nepaprastai 
dideli, o tie, kurie, europiečių požiūriu, ir neturėtų pintis, noromis 
nenoromis išmoksta to meno, kad tik išsiveržtų iš nykios tamsos. 
Pavyzdžiui, mačiau, kaip paprastos dilgės, jazminai ir net jasi- 
taros palmė buvo apsipynę aplink kedrų kamienus, verždamiesi 
į pačias jų viršūnes. 

Apačioje, po didingais augalų skliautais, nebuvo girdėti nei 
šnaresio, nei cypimo, bet kažkur aukštai virš mūsų galvų visą 
laiką kažkas knibždėjo. Ten, saulės spinduliuose, glūdėjo ištisas 
pasaulis gyvačių, beždžionių, paukščių ir tinginių, kurie turbūt 
nustebę žvelgė į mažytes žmonių figūrėles, keliaujančias apa- 
čioje, pačiu šios paslapčių kupinos tamsios prarajos dugnu. 

Auštant ir saulei leidžiantis, miško tankmėje pasigirsdavo 
daugiabalsis beždžionių staugūnių riksmas ir skardus ilgauode- 
gių papūgų čiulbesys, bet per karštį girdėdavome vien tik sodrų 
vabzdžių zirzimą, primenantį tolimų bangų mūšą, ir daugiau 
nieko... Niekas nedrumstė iškilmingos didybės kamienų kolonados, 
kuri savo viršūnėmis stiebėsi į tamsą, kabančią virš mūsų galvų. 
Tik kartą tamsioje ūksmėje po medžiais nerangiai prašlubčiojo 
kažkoks kreivapėdis žvėris, gal skruzdėda, o gal lokys. Tai buvo 
vienintelis požymis, kad Amazonės miškuose yra gyvūnų ir ant 
žemės. 

Bet kartu ir kitos žymės liudijo, kad šiame slėpiningame tan- 
kumyne esama ir žmonių, ir ne per toliausiai nuo mūsų. Trečiąją 
dieną išgirdome kažkokį keistą ritmišką gaudesį, kuris retkarčiais 
nutildavo ir vėl sudrebindavo orą savo iškilmingu dundesiu, ir 
taip visą rytą. Kai šis gaudesys pirmą kartą pasiekė mūsų ausis, 
valtys plaukė viena nuo kitos per kelis jardus. Indėnai sustingo, 
tarsi būtų virtę bronzinėmis statulomis, jų veidus iškreipė siau- 
bas. 

— Kas tai? — paklausiau. 

— Būgnai,— nerūpestingai atsakė lordas Džonas.— Kovos 
būgnai. Man yra tekę girdėti jų dundesį. 

— Taip, sere, tai kovos būgnai,— patvirtino metisas Gome- 
sas.— Indėnai — pikti žmonės. Jie seka mus. Indėnai užmuš mus, 
jei galės. 

— Kaip jie sužinojo apie mus? — paklausiau įsižiūrėdamas į 
tamsų, gūdų tankumyną. 

Metisas patraukė pečiais. 

— Indėnai viską moka. Jie visuomet taip. Jie seka. Būgnais 
jie susikalba. Jei galės, indėnai užmuš mus. 

Apie pusiaudienį — mano užrašų knygelėje pažymėta, kad tai 
buvo antradienį, rugpjūčio aštuntą dieną,— mažiausiai šešių ar 
septynių būgnų dundesys supo mus iš visų pusių. Jie kartais pa- 
greitindavo, kartais sulėtindavo ritmą. Štai kažkur rytuose pasi- 
girdo aiškus, nutrūkstąs tratėjimas... pertrauka... dundesys kažkur 
iš šiaurės. Šis nepaliaujamas griaudėjimas skambėjo beveik kaip 
klausimas ir atsakymas. Jame buvo kažkas grėsmingo, kas ne- 
paprastai dirgino nervus. Tratėjimas susiliedavo į žodžius — tuos 
pačius, kuriuos nesiliaudamas kartojo mūsų metisas: ,Jei galėsi- 
me, užmušime. Jei galėsime, užmušime“. Nykiame miške niekas 
nė nekrustelėjo. Tamsi žalumynų uždanga dvelkė taika ir ramybe, 
būdinga tik gamtai, bet už jos nesiliaudama sklido viena ir ta 
pati žinia, kurią mums siuntė toks pat žmogus. „Jei galėsime, 
užmušime“,— kalbėjo vieni iš rytų. ,Jei galėsime, užmušime“,— 
atsakinėjo jiems iš šiaurės. 

Būgnai tratėjo ir susikalbinėjo ištisą dieną, ir jų gausme 
skambąs grasinimas siaubu atsispindėjo mūsų spalvotųjų kelio- 
nės draugų veiduose. Net drąsusis metisas pagyrūnas, matyt, bi- 
jojo. Užtat tą pačią dieną turėjau progos įsitikinti, kad Samerlis 
ir Čelendžeris yra labai drąsūs, kaip gali būti drąsūs tik aukšto 
išsilavinimo žmonės. Lygiai taip narsiai elgėsi Darvinas tarp 
Argentinos gaučų ir Volis tarp Malajų kaukolių medžiotojų. Taip 
gamtos jau sutvarkyta: Žmogus negali galvoti iš karto apie du 
dalykus, ir ten, kur kalba mokslinis smalsumas, asmeniškiems 
samprotavimams nelieka vietos. 

Abu profesoriai nepraleisdavo nė vieno praskrendančio paukš- 
čio, nė vieno krūmelio ant kranto ir dažnai imdavo karštai gin- 
Čytis, tartum negirdėtų baisaus paslaptingo gaudesio. Samerlis 
kaip ir anksčiau kandžiai atsakinėjo Čelendžeriui, kuris kaip 
paprastai murmėjo bosu, ir nei vienas, nei kitas nerado reikalo 
nors vienu žodžiu prasitarti apie indėnų būgnus, lyg visa tai 
Vyktų Karališkosios draugijos klubo, esančio Sent Džeimso gat- 
vėje, rūkomajame. Jie tik kartą atkreipė dėmesį į mus supusius 
indėnus. 

— Miranhos, o gal amajuakos genties kanibalai,— tarė ČCe- 
lendžeris, rodydamas nykščiu miško link, iš kur girdėjosi būgnų 
tratėjimas. 

— Tikra teisybė, sere,— atsakė Samerlis. Kaip ir visos čio- 
nykštės gentys, jie priklauso mongolų rasei, o kalba jų — poli- 
sintetinė. 

— Aišku, polisintetinė,— sutiko Čelendžeris.— Kiek man ži- 
noma, kitų kalbų šiame žemyne nėra. Turiu užsirašęs daugiau 
kaip šimtą įvairiausių tarmių. Bet dėl mongolų rasės tai labai 
abejoju. 

— Atrodo, kad šiai teorijai pripažinti užtenka bent paviršu- 
tiniškai išmanyti lyginamąją anatomiją,— kandžiai atsakė Sa- 
merlis. 

Čelendžeris karingai atstatė smakrą. Tesimatė šiaudinės skry- 
bėlės atbrailos ir barzda. 

— Jūsų teisybė, sere, paviršutiniškas išmanymas nieko kito 
negali duoti. Bet išsamūs duomenys verčia daryti kitokias iš- 
vadas. 

Jie piktai rijo vienas kitą akimis, o tuo pačiu metu per mišką 
vos girdimu šnabždesiu sklido aidas: ,,„Užmušime, užmušime... 
Jei galėsime, užmušime“. 

Vakare pasukome valtis į upės vidurį, vietoj inkaro pritaisė- 
me sunkius akmenis ir pasiruošėme galimam užpuolimui. Tačiau 
naktis praėjo ramiai, ir auštant, būgnų tratėjimui tilstant, nu- 
plaukėme toliau. Apie trečią valandą dienos kelią mums užtvėrė 
aukšti, kokios pusantros mylios, slenksčiai, tie patys, kur pro- 
Iesorius Čelendžeris per savo pirmąją ekspediciją buvo patyręs 
nelaimę. 

Turiu prisipažinti, jog, pamatęs šiuos slenksčius, apsidžiau- 
giau,— tai buvo pirmas, nors ir menkas, patvirtinimas, kad Če- 
lendžerio pasakojimas teisingas. 

Indėnai per tankius krūmynus pirmiau pernešė valtis, paskui 
aprangą, o mes, keturi baltaodžiai, ėjome ant pirštų galų vorele, 
laikydami šautuvus rankose, dengdami juos nuo pavojaus, kuris 
galėjo staiga užklupti miške. Pavakare mūsų partija laimingai 
apėjo slenksčius, nuplaukė apie dešimt mylių prieš srovę ir 
sustojo nakvynei. Mano apytikriais skaičiavimais, tuo laiku bu- 
vome nutolę nuo Amazonės mažų mažiausiai šimtą mylių. 

Ankstyvą kitos dienos rytą prasidėjo kažkokie svarbūs įvykiai. 
Profesorius Čelendžeris nuo pat aušros kažko sunerimęs žvelgė 
į abu krantus. Bet štai jis džiugiai sušuko ir parodė į Žemai virš 
vandens palinkusį medį. 

— Kas tai yra, jūsų nuomone? — paklausė jis. 

— Žinoma, asai palmė,— tarė Samerlis. 

— Iš tikrųjų. Ir šitoji palmė buvo man svarbiausia žymė. 
Plauksime dar apie pusę mylios prieš srovę ana pakrante ir 
pasieksime tankmėje pasislėpusią protaką. Nuostabiausia, kad ten 
medžiai sudaro ištisą sieną. Stai, matote,— tamsų krūmyną pa- 
keičia šviesiai žalias nendrynas. Ten, tarp aukštų tuopų, ir yra 
slaptos durys į Nežinomąją šalį. Tuoj patys viskuo įsitikinsite. 
Na, pirmyn! 

Tai iš tikrųjų buvo nuostabi vieta. Atplaukę iki ten, kur pra- 
sidėjo šviesiai žalias nendrynas, įstrigome ir paskui apie šimtą 
jardų 'plukdėme abi valtis, atsistūmėdami nuo kranto kartimis, 
kol pagaliau įplaukėme į ramų, negilų upelį smėlėtu dugnu, ma- 
tomu per skaidrų vandenį. Jo siauri krantai buvo apaugę vešlia 
augmenija. 

Kas nebūtų pastebėjęs, kad tankius krūmus pakeitė nendrės, 
niekuomet nebūtų įspėjęs, jog čia yra upelis ir už jo — užburtoji 
karalystė. 

Taip, tai iš tikrųjų buvo užburtoji karalystė! Tokį puikumą 
gali nupiešti vien tik lakiausia Žmogaus vaizduotė. Tankios šakos 
pynėsi virš mūsų galvų, sudarydamos natūralų žalią skliautą, 
o šio gyvojo tunelio dugnu sruveno skaidriai žalia upė. Puiki 
pati savaime, ji atrodė dar puikesnė dėl nuostabių šviesulių, kurie 
atspindėjo joje žalumynų sušvelnintus ryškius saulės spindulius. 
Svarus kaip krištolas, lygus tartum veidrodis, prie krantų žals- 
vas kaip ledkalnis vanduo tviskėjo po gražiu lapų skliautu, rai- 
buliuodamas nuo mūsų irklų. Tai buvo kelias, vertas stebuklų 
šalies, į kurią jis vedė. 

Dabar indėnų jau nebegirdėjome, užtat dažniau pasitaikydavo 
gyvūnų, o kad jie buvo nebaikštūs, rodė, jog jie dar nebuvo su- 
sitikę su medžiotoju. SŠvelniavilnės, tarsi juodas aksomas, bež- 
džionėlės su baltais baltutėliais dantimis gudriomis akutėmis ly- 
dėjo mus garsiai čiauškėdamos. Kartais, sunkiai pliaukštelėjęs 
nuo kranto, į vandenį įkrisdavo kaimanas. Kartais nerangus ta- 
pyras išlįsdavo iš krūmų ir, valandėlę pastovėjęs, nušlepsėdavo 
į tankumyną. Paskui tarp medžių švystelėjo didelė, lanksti puma; 

bėgdama ji atsigręžė ir pro petį šovė į mus neapykantos kupiną 
žalių akių žvilgsnį. Čia buvo daugybė paukščių, ypač pelkinių. 
Ant kiekvieno virš vandens palinkusio kamieno būreliais tupėjo 
ibiai, garniai, gandrai — žydri, ryškiai raudoni, balti, o krišto- 
liniame vandenyje knibždėte knibždėjo visų vaivorykštės spalvų 
žuvys. ž 

Mes plaukėme šiuo žalsvo aukso tuneliu tris dienas. Žiūrint 
į tolį, sunku buvo atskirti, kur baigiasi žaliasis vanduo ir kur 
prasideda žaliasis skliautas. Niekas nedrumstė upės tylos — žmo- 
gaus žymių čia nebuvo. 

— Nėra indėnų. Jie bijo Kurupurio,— kartą tarė Gomesas. 

— Kurupuris — tai miško dvasia,— paaiškino lordas Džonas.— 
ČiZ šiuo vardu vadinama visa, kas bloga. Vargšai čiabuviai bijo 
net į šitas vietas užklysti — jiems atrodo, kad čia slepiasi kažkas 
baisaus. 

Trečią dieną supratome, kad valtis teks palikti: upė spar- 
čiai seklėjo, valčių dugnas vis dažniau siekdavo smėlį. Pagaliau 
ištraukėme jas iš vandens ir padėjome nakčiai pakrantės krūmuo- 
se. Rytą lordas Džonas su manimi paėjo apie dvi mylias mišku 
palei upę, ir įsitikinę, kad ji vis labiau ir labiau seklėja, grįžome 
su šia žinia pas profesorių Čelendžerį, tuo patvirtindami jo spė- 
jimą, kad pasiekėme galutinį tašką — toliau valtimis plaukti nė- 
galima. Tuomet ištraukėme jas dar aukščiau į krantą, paslėpėme 
krūmuose ir išraižėme ant gretimo medžio rantą, kad grįždami 
galėtume surasti savo slaptynę. Paskui, pasiskirstę tarpusavyje 
naštą — šautuvus, šovinius, maisto produktus, antklodes, palapi- 
nę bei kitą mantą,— užsivertėme ryšulius ant pečių ir keliavome 
toliau, laukdami kur kas didesnių sunkumų negu pradžioje. 

Vos pradėjus žygiuoti, nelaimei, susipešė du mūsų gaidžiai. 
Mat, prisidėjęs prie mūsų, Čelendžeris iš karto ėmė vadovauti 
ekspedicijai, nors Samerlis tuo buvo smarkiai nepatenkintas. Ir 
tą dieną, kai Čelendžeris davė savo kolegai pirmąjį paliepimą 
(tiktai nešti aneroidinį barometrą!), pastarojo kantrybė išseko. 

— Leiskite, sere, paklausti, — grėsmingai, bet ramiai tarė 
Samerlis,— kas gi jums davė teisę mums komanduoti! 

Čelendžeris staiga įširdo ir pasišiaušė: 

— Tai ekspedicijos viršininko teisė, proiesoriau Samerli! 

— Esu priverstas pareikšti, sere, kad jūsų tokio nepripa- 
žįstu. 

— Ak, šit kaip! — pašiepdamas Čelendžeris drambliškai grakš- 
čiai nusilenkė jam.— Tuomet gal teiksitės nurodyti, kokia gi ma- 
no vieta tarp jūsų? 

— Prašom, sere. Jūs — žmogus, kurio žodžiais abejojama, o 
mes — nariai komisijos, kuri buvo sudaryta, kad patikrintų jus. 
Keliaujate su savo teisėjais, sere! 

— Dieve gailestingasai! — sušuko Čelendžeris, klesteldamas 
ant apverstos valties.— Jei taip, malonėkite eiti savo keliu, o aš 
neskubėdamas seksiu paskui jus. Kadangi nevadovauju šiai eks- 
pedicijai, nėra reikalo eiti priekyje. 

Dėkui Dievui, mūsų partijoje atsirado du sveiko proto Žžmo- 
nės — lordas Džonas ir aš, o jei ne, mūsų mokslinčių beprotybė 
ir karštas būdas būtų privedę prie to, kad būtume turėję grįžti 
į Londoną nieko nepešę. Kiek teko ginčytis, įkalbinėti, aiškinti, 
kol juos nuraminome! Pagaliau Samerlis nuėjo į priekį, papsė- 
damas pypkę ir pašaipiai šypsodamasis, o Čelendžeris niurnėda- 
mas nusekė paskui jį. Laimei, dar kelios dienos prieš tai buvome 
sužinoję, kad abu mūsų išminčiai vienodai niekina daktarą Iling- 
vortą iš Edinburgo, ir tai mus išgelbėjo. Vėliau tik užtekdavo 
paminėti škotų zoologo vardą, kai smarkiausi ginčai iš karto nu- 
tildavo, abu profesoriai sudarydavo laikiną sąjungą ir vieningai 
puldavo bendrą savo konkurentą. 


Vienas paskui kitą žygiuodami krantu, greit pamatėme, kad 
upė pamažu susiaurėjo iki upokšnio, o šis savo ruožtu kažkur 
dingo žaliomis minkštomis samanomis apžėlusiame liūne, kuria- 
me mūsų kojos klimpo iki kelių. Čia ore sukosi tankūs moskitų 
ir įvairių kitokių vabzdžių debesys, taigi pagaliau lengviau atsi- 
kvėpėme atsidūrę ant kietos žemės ir, padarę didelį vingį mišku, 
apėjome šį apžėlusį liūną, kurio vabzdžių skardus choras dar 
ilgai ūžė mums ausyse. 

Po poros dienų, kai palikome valtis, gamtovaizdis smarkiai 
pasikeitė. Mums visą laiką teko kopti aukštyn, miško tankumy- 
nas retėjo netekdamas savo tropikų vešlumo. Vietoj didžiulių me- 
džių, kuriuos maitino dumblėta Amazonės slėnio dirva, čia tarp 
tankių krūmų grupėmis veši kokoso palmės ir datulės. Drėgnose 
daubose auga palmės grakščiais nukarusiais lapais. Mes ėjome 
vadovaudamiesi beveik tik kompasu, ir du kartus tarp Čelendžerio 
ir dviejų indėnų kilo ginčas dėl kelio, ir abu kartus visa mūsų 
partija sutiko, kad, kaip pareiškė supykęs profesorius, geriau 
„pasitikėti pirmykščių laukinių žmonių apgaulingu instinktu, o 

ne tobuliausiu šių laikų europinės kultūros produktu“. Trečią 
dieną paaiškėjo, kad, paklausę indėnų, mes pasielgėme teisingai. 
Čelendžeris pats atpažino keletą žymių, kurias buvo įsiminęs iš 
pirmosios kelionės, o vienoje vietoje net suradome keturis aprū- 
kusius akmenis — jo paties stovyklos pėdsaką. 

Vis dar kopėme aukštyn: dvi dienas užtrukome, kol įveikėme 
riedulių nusėtą kalvą. Augmenija vėl pasikeitė, ir iš ankstesnio 
tropikų puikumo teliko vien dramblio kaulo palmės ir daugybė 
puikių orchidėjų, iš kurių išmokau atpažinti retąją Nutionia Ve- 
xillaria, puikias katlėjas ir rausvas bei ryškiai raudonas odonto- 
glosiumo gėles. Kalvos tarpekliais papartynų ūksmėje per smul- 
kius akmenėlius čiurleno upokšniai. Nakčiai paprastai įsitaisy- 
davome tarp riedulių prie kokio nors užutėkio, kur būriais plaukė 
žuvytės melsvai juodomis nugarėlėmis, panašios į mūsiškį upė- 
takį, — jos būdavo puikus patiekalas vakarienei. 

Devintąją kelionės dieną, kai mes, mano apskaičiavimu, bu- 
vome nuėję apie šimtą dvidešimt mylių nuo tos vietos, kurioje 
paslėpėme valtis, miškas visai sumenkėjo ir pamažu perėjo į krū- 
myną. Krūmus savo ruožtu pakeitė beribiai bambukynai. Jie buvo 
tokie tankūs, kad mums teko skintis per juos kelią peiliais ir 
indėnų tomahaukais. Čia sugaišome ištisą dieną — nuo septynių 
valandų ryto iki aštuonių vakaro, padarę tik porą trumpų poilsio 
pertraukėlių. Sunku įsivaizduoti nuobodesnį ir labiau varginantį 
darbą! 

Net kirtimuose aš tematydavau aplinkui kokius dešimt dvylika 
jardų; visą kitą laiką mačiau priešais save vien tik lordo Džono 
nugarą su brezento marškiniais ir abipus, beveik šalia, geltoną 
bambuko sieną. Siauri, tarsi peilio ašmenys, saulės spinduliai 
retkarčiais prasiskverbdavo pro ją; apie penkiolika pėdų virš mūsų 
galvų žydro dangaus fone siūbavo bambuko šluotelės. Nežinau, 
kokie gyvūnai gyveno šiame tankumyne, bet mes ne kartą gir- 
dėjome visai arti mūsų sunkius kažkieno žingsnius. Lordas Džo- 
nas manė, kad tai kokie nors stambūs kanopiniai. Tik artėjant 
nakčiai prasiskynėme pro bambukų tankumyną ir, nuvargę tą 
dieną, kuri, atrodė, niekuomet nesibaigs, tuojau pat įsirengėme 
stovyklą. 

Kitas rytas jau užtiko mus kelyje. Vietovė vėl ėmė kisti. Gelto- 
noji bambuko siena aiškiai, tarytum upės vaga, matėsi už mūsų. 
O priešais plytėjo atvira lyguma, vietomis apaugusi papartiniais 
medžiais; ji buvo nuožulni ir pamažu kilo į viršų prie ilgos ke- 

teros, primenančios savo kontūrais banginio nugarą. Perėjome 
per ją apie pusiaudienį ir pamatėme už jos slėnį, o toliau — vėl 
nuožulnią atšlaitę, kuri horizonte baigėsi švelniu kontūru. Čia, 
prie pirmosios kalvų keteros, ir buvo vienas įvykis, turintis galbūt 
didelę reikšmę. 

Protesorius Čelendžeris, ėjęs priekyje su dviem indėnais, 
staiga sustojo ir susijaudinęs mostelėjo ranka, rodydamas kažkur 
į dešinę. Pažvelgę tenai, pamatėme maždaug per mylią nuo mūsų 
kažką panašaus į didžiulį pilką paukštį, kuris, lėtai plasnodamas 
sparnais, lengvai nuskrido pažeme ir dingo tarp medžių. 

— Na, ar matėte? — triumiuodamas sušuko Čelendžeris.— Sa- 
merli, jūs matėte? 

Jo kolega, neatitraukdamas akių, žvelgė į tą pusę, kur dingo 
keistasis paukštis. 

— Kas gi ten toks, jūsų nuomone? — paklausė jis. 

— Kas toks? Pterodaktilis! 

Samerlis su panieka nusijuokė. 

— Pteronesąmonė! — tarė jis.— Tai gandras, paprasčiausias 
gandras. 

Įtūžęs Čelendžeris neteko žado. Užuot atsakęs, jis užsivertė ant 
pečių savo krovinį ir ėmė žygiuoti toliau. Bet lordas Džonas, ku- 
ris netrukus pasivijo mane, atrodė kur kas rimtesnis nei visuomet. 
Jis laikė rankose Ceiso žiūroną. 

— Vis dėlto spėjau jį įžiūrėti, — tarė jis.— Nesiimu tvirtinti, 
koks tai padaras, bet tokių paukščių savo gyvenime dar nesu 
matęs, galiu laiduoti visu savo medžiotojo patyrimu. 

Štai kokie mūsų reikalai. Gal iš tikrųjų pasiekėme Nežinomą- 
ją šalį, gal stovime ant paslaptingo pasaulio slenksčio, apie kurį 
nesiliauja kalbėjęs mūsų vadovas? Viskas užrašyta taip, kaip 
buvo, ir jūs žinote tiek, kiek ir aš. Tokių gyvių daugiau nepasi- 
rodė, jokių kitų svarbių įvykių nebuvo. 

Žodžiu, mano gerbiamieji skaitytojai,— jei kada nors turėsiu 
skaitytojų, — jūs plaukėte kartu su manimi plačia upe, skverbėtės 
nendrynu į žaliąjį tunelį, ėjote šlaitu tarp palmių, skynėtės kelią 
per bambukų tankumyną, leidotės į lygumą, apaugusią paparti- 
niais medžiais. Ir dabar mūsų kelionės tikslas jau čia pat. 

Perėję per antrąją kalvų keterą, pamatėme siaurą slėnį, tan- 
kiai apaugusį palmėmis, o už jo — ilgą raudoną uolų liniją, kurią 
įsiminiau iš piešinio albume. Dabar rašau, bet užtenka man pa- 
kelti akis nuo laiško, ir štai ji priešais mane — ji, be abejo, ta 


163 


pati kaip ir piešinyje. Trumpiausias atstumas tarp jos ir mūsų 
stovyklos neviršija septynių mylių, o toliau ji daro vingį ir iš- 
nyksta tolumoje. 

Čelendžeris kaip gaidys kovingai vaikšto po stovyklą; Sa- 
merlis tyli, bet nusiteikęs kaip ir anksčiau skeptiškai. Dar viena 
diena, ir daugelis mūsų abejonių išsisklaidys. Tuo tarpu siunčiu 
šį laišką su Chosė, kuris susižeidė ranką bambukyne ir reikalauja 
jį paleisti. Tikiuosi, kad laiškas kaip nors pasieks adresatą. Kai 
galėsiu, parašysiu daugiau. Pridedu prie laiško apytikrį mūsų 
kelionės planą. Manau, kad jis padės jums geriau suprasti visa, 
kas čia buvo papasakota. 


IX 


„KAS GALĖJO TAI NUSPĖTI?“ 


Mus ištiko baisi nelaimė. Kas galėjo tai nuspėti? Dabar ne- 
matau mūsų vargams galo. Gal mums lemta pasilikti visam gyve- 
nimui šioje paslaptingoje, neprieinamoje vietoje. Mane taip su- 
krėtė ta nelaimė, kad iki šiol negaliu kaip reikiant atsipeikėti, 
negaliu žvelgti į priekį, į ateitį. Dabartis mano sumišusioms sme- 
genims atrodo baisi, ateitis — niūri kaip naktis. 

Vargu ar dar kas nors yra patekęs į tokią padėtį. Ji tokia 
beviltiška, kad net nematau reikalo jums skelbti tikslių šio kal- 
nagūbrio koordinačių ir šauktis draugų siųsti gelbėjimo būrį. 
Jei toks būrys ir būtų sudarytas, mūsų likimas greičiausiai būtų 
nulemtas kur kas anksčiau, negu jis atvyktų į Pietų Ameriką. 

Taip, mes atkirsti nuo bet kokios pagalbos, lyg būtume užmesti 
ant Mėnulio. O jei dorai išsisuksime iš šios nelaimės, tai vien 
tik savo jėgomis. Trys mano kelionės draugai — nepaprasti, ašt- 
raus proto ir didžios narsos žmonės. Tiktai čia, ypač čia yra visa 
mūsų viltis. Užtenka pažvelgti į ramius draugų veidus, ir tamsa 
aplink mane ima sklaidytis. Manau, kad ir aš ramiai atrodau. 
Iš tikrųjų mane kankina sunkios abejonės. 

O dabar leiskite smulkiai papasakoti, kaip rutuliojosi įvykiai, 
kurie atvedė mus į katastroią. 

Paskutinėje savo ataskaitoje rašiau, kad esame per septynias 
mylias nuo raudonųjų uolų, žiedu juosiančių tą patį plokščia- 

kalnį, apie kurį kalbėjo Čelendžeris. Kai prie jo priartėjome, man 
pasirodė, kad profesorius net šiek tiek sumenkino jo aukštį, nes 
kai kuriose vietose jis siekia mažiausiai tūkstantį pėdų. Krinta į 
akis taip pat šios uolienos sluoksningumas, kuris, matyt, yra bū- 
dingas bazalto padermėms. Kažką panašaus galima matyti Sols- 
berio uolose ties Edinburgu. Kalnagūbrio viršūnę dengia vešli 
augmenija — pakraščiuose auga krūmai, o už jų — aukšti medžiai. 
Gyvūnų čia, matyt, nėra. 

Tą naktį mes įrengėme stovyklą pačioje kalnagūbrio papėdė- 
je, dykoje ir niūrioje vietoje. Virš mūsų riogsančios raudonos 
uolos yra ne tik visiškai statmeniškos, bet jų kraštai taip išlinkę 
į lauko pusę, kad įkopti iš čia nėra ko nė svajoti. Netoli nuo 
mūsų stovyklos riogso aukšta, viršuje smaili uola. Atrodo, anks- 
čiau jau esu kalbėjęs apie ją. Ji panaši į bažnyčios bokšto strėlę. 
Viršūnė, kurioje auga aukštas medis, yra tame pačiame aukštyje 
kaip ir plokščiakalnis, tačiau juos skiria tarpeklis. Uola ir arčiau 
jos išsidėsčiusios kalnyno atšakos nelabai aukštos, man atrodo, 
ne aukštesnės kaip kokių penkių šešių šimtų pėdų. 

— Štai ant to paties medžio,— pasakė profesorius,— tupėjo 
pterodaktilis, kurį nušoviau. Buvau įkopęs iki pusės uolos. Ma- 
nau, kad geras alpinistas, toks kaip aš, galės įkopti ir į viršūnę, 
nors iš ten plokščiakalnio vis tiek nepasieksi. 


Kol Čelendžeris kalbėjo apie savo pterodaktilį, aš stebėjau 
profesorių Samerlį ir pirmą kartą pamačiau jame kažką nauja: 
jis, be abejo, pradėjo tikėti savo varžovu ir net parodė kai ku- 
riuos atgailos požymius. Nuo jo lūpų dingo ironiška šypsena. 
Samerlis stovėjo išblyškęs ir nesistengė slėpti savo didelės nuo- 
stabos. Čelendžeris tą pastebėjo ir džiaugėsi pergale. 

— Profesorius Samerlis, žinoma, mano, kad, kalbėdamas apie 
pterodaktilį, aš turiu galvoje paprastą gandrą,— tarė jis, nevy- 
kusiai juokaudamas,— bet tas gandras neturi plunksnų, jo kūno 
nepaprastai kieta oda, ja aptraukti sparnai ir dantytas snapas. 

Čelendžeris žemai nusilenkė, nusišypsojo, mirktelėjo savo ko- 
legai, o šis neiškentė ir pasitraukė į šalį. 

Rytą po kuklių pusryčių — kavos ir manijoko, nes maistą 
reikia taupyti, sukvietėme karo tarybą ir svarstėme, kaip įkopti 
į plokščiakalnį. 

Profesorius Čelendžeris pirmininkavo nepaprastai iškilmin- 
gai — nei pridėsi, nei atimsi, kaip tikras teisėjas. 

Įsivaizduokite tokį paveikslėlį: šis barzdotis, atsmaukęs ant 
pakaušio keistą šiaudinę skrybėlę, sėdi ant akmenų, prisimerkęs 
is aukšto žvelgia į mus ir lėtai, su pertraukomis, kalba apie da- 
bartinę mūsų padėtį ir tolesnius veikimo planus. Priešais jį sė- 
dime trise: jūsų nuolankusis tarnas — įdegęs, sutvirtėjęs gryname 
ore; Samerlis, orus ir vis dar skeptiškos išvaizdos, traukia pypkę, 
o liesasis lordas Džonas, atsirėmęs į šautuvą, žiūri įbedęs į kal- 
bėtoją savo aštrų tarsi erelio žvilgsnį. Už mūsų — du tamsiavei- 
džiai metisai ir susigūžę į būrelį indėnai, o priekyje — rusva, 
briaunota uola, užtvėrusi mums kelią į užsibrėžtąjį tikslą. 

— Vargu ar verta apie tai šnekėti, — taip ėmė dėstyti mūsų 
vadovas, — kad, atvykęs čia pirmą kartą, išbandžiau visus būdus 
įkopti į plokščiakalnį, ir jei jau nepavyko man, prityrusiam al- 
pinistui, tai kitam juo labiau nepavyks. Tiesa, neturėjau jokių 
alpinizmo įrankių, bet dabar apsirūpinau ir su jais žūtbūt pa- 
sieksiu uolos viršūnę. Beje, įkopti į pagrindinį kalnagūbrį iš 
šios pusės tuo tarpu negalima net tikėtis. Praėjusį sykį man teko 
skubėti — artėjo liūčių laikotarpis, be to, buvo besibaigiančios 
maisto atsargos. Taigi man trūko laiko, bet nuėjau palei kalna- 
gūbrį šešias mylias į rytus ir neradau vietos, iš kurios būtų pa- 
togiau kopti. Ką gi dabar veiksime? 

— Mano manymu, sveikas protas rodo mums tik vieną išeitį — 
prašneko profesorius Samerlis.— Jeigu jūs ištyrėte kalnagūbrį 
iš rytų pusės, tai dabar reikia eiti į vakarus ir pažiūrėti, ar ne- 
galima kartais įkopti iš ten. 

— Teisybė,— pritarė jam lordas Džonas.— Yra pagrindo ma- 
nyti, kad šis kalnagūbris ne toks jau didelis. Apeisime jį aplink 
ir arba surasime, ko mums reikia, arba grįšime į tą pačią vietą. 

— Aš jau aiškinau mūsų jaunajam bičiuliui, — pasakė Čelen- 
džeris (jis visuomet kalbėdavo apie mane kaip apie dešimtmetį 
moksleivį), — kad lengvai neįkopsime, ir dėl visai paprastos prie- 
žasties: jei tokia vieta būtų buvusi, plokščiakalnis nebūtų at- 
skirtas nuo likusio pasaulio ir jame nebūtų susidarę sąlygų, griau- 
nančių visų mums žinomų rūšių išlikimo dėsnius. Vis dėlto gali 
būti, kad atšlaitėse prityrusiam alpinistui yra prieinamų, o sun- 
kiems, nepaslankiems gyvuliams neįveikiamų vietų. Kad nors 
viena tokia vieta yra, esu net įsitikinęs. 

— Kas gi jus įtikino, sere? — griežtai paklausė jį Samerlis. 


167 


— Ogi tai, kad mano pirmtakui amerikiečiui Mepliui Vaitui 
kažkokiu būdu pavyko pasiekti plokščiakalnį. Kaipgi kitaip jis 
būtų pamatęs tą pabaisą, kuri nupiešta jo albume? 

— Vadinasi, jūs užbėgate už akių nelaukdamas, kol visa tai 
patikrinsime, — atkakliai atšovė Samerlis.— Pripažįstu, kad plokš- 
čiakalnis yra, nes jį matau. Bet ar yra jame gyvybė, to man dar 
niekas neįrodė. 

— Ar jūs ką nors pripažįstate, ar nepripažįstate, tai, sere, 

visiškai nesvarbu. Kad ir kaip ten būtų, džiaugiuosi, jog įsitiki- 
note, kad plokščiakalnis yra.— Čelendžeris pakėlė galvą ir, staiga 
pašokęs iš vietos, stvėrė Samerlį už pakarpos ir užlaužė jam 
smakrą.— Na, sere,— suriko jis nuo susijaudinimo kimiu balsu,— 
dabar jūs įsitikinote, kad plokščiakalnyje yra gyvūnų? 
Jau pasakojau apie tankų žalumos brūzgyną, supantį uolų 
keteros kraštus. Ir štai iš šio brūzgyno staiga pasirodė kažkokia 
juoda, blizganti būtybė. Ji lėtai prišliaužė prie skardžio, nukaro 
nuo jo, ir čia mes pamatėme, kad tai didžiulė gyvatė plokščia 
tarsi kastuvas galva. Kokią minutę ji siūbavo virš skardžio, Žė- 
rėdama saulės spinduliuose savo lygiais, it poliruotais žiedais, 
paskui lėtai nušliaužė atgal ir dingo krūmuose. 

Šis reginys taip sužavėjo Samerlį, kad jis pradžioje net ne- 
mėgino ištrūkti iš Čelendžerio letenų. Tačiau vėliau atsikvošėjo 
ir, atstumęs savo kolegą, oriai išsitiesė. 

— Profesoriau Čelendžeri,— pasakė jis,— labai džiaugčiausi, 
jei jūs, užuot rietęs man galvą į viršų, surastumėte kokį kitą 
būdą atkreipti dėmesį į jūsų žodžius. Tokio laisvo elgesio ne- 
pateisina net visai paprasto pitono pasirodymas. 

— Bet vis dėlto plokščiakalnyje yra gyvybė! — triumfuodamas 
sušuko jo kolega.— Ir dabar, kai ši mano tezė taip akivaizdžiai 
patvirtinta, kad jos neužginčys net labiausiai neigiamai nusiteikę 
bukapročiai, siūlau tučtuojau palikti stovyklą ir eiti į vakarus 
ieškoti vietos, iš kurios būtų galima įkopti į plokščiakalnį. 

Kalnagūbrio papėdė buvo akmeninga, nelygi, todėl mes lėtai 
ir su dideliais sunkumais stūmėmės į priekį. Bet nelauktas radinys 
padrąsino mus: aptikome kažkieno stovyklos pėdsakus. Tarp ak- 
menų mėtėsi kelios skardinės Čikagos mėsos konservų dėžutės, 
sulūžęs peilis joms atidaryti, butelis su brendžio etikete ir daug 
kitų šitokiais atvejais įprastų smulkmenų. Suglamžytas, suplė- 
šytas laikraštis pasirodė esąs „Čikagos demokratas“, tačiau ko- 
kios dienos jis buvo, mums nepavyko nustatyti. 

— Tai ne mano,— pasakė Čelendžeris.— Turbūt jį bus palikęs 
Meiplis Vaitas. 

Lordas Džonas atidžiai apžiūrinėjo aukštą papartinį medį, 
kurio paūksmėje buvo įrengta stovykla. 

— Pažvelkite,— tarė jis,— mano nuomone, tai kažkas pana- 
šaus į rodyklę. 

Prie medžio smaigaliu į vakarus buvo prikalta skiedra. 

— Iš tikrųjų! — sušuko Čelendžeris.— Taip greičiausiai ir bus! 
Mūsų pirmtakas suprato, kad kelias, kuriuo jam teks eiti, yra 
kupinas pavojų, ir paliko šią gairę tam atvejui, jei kas nors jo 
ieškotų. Palaukite, gal rasime ir kitokių pėdsakų. 

Pasirodė, kad jo teisybė. Bet kaip netikėta ir baisu buvo tai, 
ką pamatėme! Pačioje kalno papėdėje buvo aukštas bambukų 
bruzgynas, toks pat kaip ir anas, per kurį skynėmės kelią savo 
kelionės pradžioje. Jo stiebai vietomis siekė dvidešimt pėdų, o 
aštrios, tvirtos viršūnės riogsojo tarsi basliai. Ėjome palei šį 
brūzgyną ir staiga pastebėjome, kad ten kažkas baltuoja. Prakišau 
galvą tarp stiebų ir pamačiau kaukolę. Keli žingsniai nuo jos, 
arčiau pakraščio, gulėjo ir visas skeletas. 

Indėnai sparčiai iškirto peiliais šią vietą, ir čia su visomis 
smulkmenomis atsiskleidė prieš mus įvykusi tragedija. Zuvusiojo 
drabužių teliko vieni skarmalai, bet batai ant nuogų kaulų buvo 
sveiki, ir iš jų galėjai spręsti, kad jų savininkas — europietis. 
Tarp kaulų gulėjo Niujorko „Hudzono“ firmos auksinis laikrodis 
ir amžinoji plunksna ant grandinėlės. Čia pat mėtėsi sidabrinis 
portsigaras su dangtelyje išgraviruotu užrašu: „Dž. K.— A.E.S.“. 
Portsigaras dar nebuvo patamsėjęs, vadinasi, nelaimingas atsiti- 
kimas įvyko ne per seniausiai. 

— Kas gi tai? — paklausė lordas Džonas.— Vargšelis! Nė vie- 
no sveiko kaulelio nebelikę! 

— Ir bambukas kyšo pro šonkaulius,— pridūrė  Samerlis.— 
Tiesa, jis auga labai greit, bet vis tiek sunku patikėti, kad stie- 
bai galėjo išaugti iki dvidešimties pėdų per tą laiką, kai griaučiai 
čia guli. 

— O dėl žuvusiojo asmenybės, — pasakė Čelendžeris,— aš nė 
kiek neabejoju. Prieš prisidėdamas prie jūsų asjendoje, smulkiai 
išsiklausinėjau apie Meiplį Vaitą. Paroje niekas apie jį nežinojo. 
Laimei, man padėjo užtikti pėdsakus vienas piešinys jo albume. 
Prisimenate pusryčius Rosarijuje pas kažkokį dvasininką? Taigi 
šį dvasininką man pavyko surasti, ir nors jis pasirodė labai 


169 


mėgstąs ginčytis ir baisiai. įsižeidė, kai ėmiau jam įrodinėti, kad 
religija nepajėgi pasipriešinti griaunančiam šių laikų mokslo 
poveikiui, vis dėlto mūsų pokalbis veltui nenuėjo. Meiplis Vaitas 
buvo lankęsis Rosarijuje priėš ketverius metus, tai yra porą metų 
prieš savo mirtį. Jis buvo ne vienas, su juo keliavo jo draugas 
amerikietis Džeimsas Kolveris, kuris nebuvo išlipęs į krantą ir 
nesimatė su dvasininku. Todėl galime neabejoti, kad prieš mus 
guli to paties Džeimso Kolverio palaikai. 

— Dar mažiau abejonių dėl jo žuvimo aplinkybių,— tarė lor- 
das Džonas.— Arba jis nukrito nuo uolos, arba buvo nuo ten nu- 
sviestas, ir bambukas jį perdūrė. Kitaip jokiu būdu nepaaiškinsi, 
kaip sulūžo kaulai. Na; ir bambukas nebūtų galėjęs taip greit iš- 
augti per jo kūną. 

Tylėdami žvelgėme į palaikus, norėdami įsisąmoninti tai, ką 
pasakė lordas Džonas Rokstonas. Uolos kyšulys lyg sunkus kūjis 
karojo virš bambukyno. Amerikietis nukrito iš ten. Bet ar jis 
nukrito pats? Ar tai iš tikrųjų buvo nelaimingas atsitikimas? O 
galbūt... Ir, pagalvoję apie šią nežinomą šalį, pajutome kažką 
baisaus, pranašaujančio nelaimę. 

Tylėdami nuėjome toliau palei akmeninę sieną, tokią pat stat- 
meną ir lygią kaip beribiai Antarktidos ledlaukiai, kurie, jeigu 
tikėsime aprašymais, plyti nuo horizonto iki horizonto, aukštai 
iškildami virš paklydusių tarp jų laivų stiebų. Nuėję pirmąsias 
penkias mylias, nepamatėme nė vieno tarpeklio, nė vieno plyšio 
šioje uolų keteroje. Bet staiga mums švystelėjo vilties spindulys. 
Nedideliame įdubime, į kurį negalėjo patekti lietaus čiurkšlės, 
buvo kreida nupiešta strėlė, kaip ir anksčiau, rodanti į vakarus. 

— Vėl Meiplis Vaitas,— pasakė profesorius Čelendžeris.— Jis, 
matyt, nujautė, kad jo pėdomis eis žmonės, nusipelnę visokeriopo 
rūpinimosi. | 

— Vadinasi, jis turėjo su savimi kreidos? 

— O kaipgi! Jo kelionės kuprinėje buvo visa dėžutė spalvotų 
kreidų. Prisimenu, atkreipiau dėmesį, kad balto pieštuko buvo 
likęs tik galiukas. 

— Gana įtikinamas įrodymas,— tarė Samerlis.— Ką gi, pagal 
jo rodykles ir eikime toliau į vakarus. 

Nuėjome dar penkias mylias ir vėl pamatėme ant uolos baltą 
strėlę. Sioje uolos vietoje pasirodė pirmas siauras tarpeklis. Jame 
vėl buvo nupiešta strėlė, bet šį kartą ji rodė kažkur į viršų. 

Kokia iškilminga atrodė ši vieta! Milžiniškos uolos, virš jų — 
lopelis žydro dangaus ir gūdi tamsuma, nes šviesa beveik ne- 
galėjo prasiskverbti pro dvigubą žalumynų eilę. Jau kelias va- 
landas nebuvome nieko valgę, alinantis kelias per akmenis iš- 
vargino mus, bet argi galima buvo čia sustoti! Įsakę indėnams 
įrengti stovyklą, mes keturiese, dviejų metisų lydimi, nuėjome 
aukštuoju tarpekliu toliau. 

Prie jėjimo jo plotis neviršijo keturiasdešimt pėdų, bet 
paskui jis ėmė greit siaurėti ir pagaliau atsirėmė į atkalnę, tokią 
stačią ir slidžią, kad čia įkopti nebuvo nė minties. Mūsų pirmta- 
kas, be abejo, apie ką kita manė. Sugrįžome — tarpeklio gylis 
siekė vos ketvirtį mylios, — ir staiga aštri lordo Džono akis surado 
tai, ko mums ir reikėjo. Aukštai, virš pačių mūsų galvų, tamsu- 
moje išryškėjo dar tamsesnė dėmė. Tai, be abejo, buvo anga į 
kažkokį urvą. 

Tarpeklio dugne gulėjo krūva akmenų, ir mes be ypatingų 
sunkumų užkopėme jais aukštyn. Visos mūsų abejonės išsisklaidė. 
Stai urvo anga, o greta jos — vėl kreida nupaišyta strėlė! Vadi- 
nasi, iš čia, iš tos pačios vietos, Meiplis Vaitas ir jo nelaimingasis 
bendrakeleivis pradėjo kopti į plokščiakalnį. 

Buvome taip susijaudinę, kad nebuvo nė minties grįžti atgal 
į stovyklą. Norėjome tučtuojau ištirti urvą. Lordas Džonas išėmė 
iš kuprinės elektros žibintuvėlį, kuris buvo mums vienintelis švie- 
sos šaltinis, ir nuėjo į priekį, švysčiodamas į šonus. Sekėme paskui 
jį neatsilikdami. 

Sprendžiant iš lygių sienų ir krūvų apvalių akmenų, šią įdubą 
uoloje buvo išplovęs vanduo. Prasiskverbti į jį mums pavyko tik 
pavieniui, ir tai susirietus. Pirmuosius penkiasdešimt jardų urvas 
ėjo gilyn į uolas, paskui pradėjo kilti keturiasdešimt penkių laips- 
nių kampu aukštyn. Netrukus pakilimas tapo dar statesnis, ir 
teko ropoti aukštyn per smulkų, byrantį žvyrą. Praėjo dar kelios 
minutės, ir lordas Rokstonas staiga sušuko: 

— Toliau kelio nėra! 

Susibūrę už jo nugaros, geltonoje žibintuvėlio šviesoje pa- 
matėme bazalto nuolaužų krūvą, siekiančią pačias urvo lubas. 

— Griūtis! 

Ištraukėme kelis akmenis, tačiau tai nieko nepadėjo, o tik iš- 
judino didesnius luitus, kurie, ko gero, galėjo griūti ir prispausti 
mus. Nugalėti tokios kliūties, aišku, savo jėgomis negalėjome. 
Kelio, kuriuo ėjo Meiplis Vaitas, nebebuvo. 


171 


Labai nusiminę, nepratardami nė žodžio, pasukome atgal ir 
nuėjome tamsiu tarpekliu. Bet čia įvyko vienas atsitikimas, kuris, 
greta kitų, atrodė labai reikšmingas. 

Stovėjome susispietę tarpeklio dugne, apie keturiasdešimt pėdų 
žemiau urvo. Staiga pro šalį prašvilpė didžiulis akmuo. Kažkokiu 
stebuklu mums pavyko išvengti mirties. Iš mūsų vietos nesimatė, 
iš kur šis luitas nukrito, bet, anot abiejų metisų, kurie buvo už- 
trukę prie urvo angos, jis pralėkė ir pro juos, vadinasi, negalėjo 
jis nukristi iš kitur, kaip tik iš viršūnės. Pažvelgėme ten, tačiau 
žaliajame brūzgyne, kuris juosė uolų kraštus, nieko nesimatė. Ir 
vis dėlto niekas neabejojo, kad akmuo buvo mums skirtas. Va- 
dinasi, plokščiakalnyje yra žmonių — Žmonių, iš kurių galima lauk- 
ti blogiausio! 

Skubiai palikome tarpeklį, svarstydami, kaip šis nelauktas 
įvykis gali paveikti mūsų planus. Padėtis ir šiaip buvo sunki, bet 
jei prie kliūčių, kurias mūsų kelyje darė Gamta, prisidės dar ir 
žmogaus piktadarybės, geruoju viskas nesibaigs. Ir vis dėlto nė 
vienas mūsų neketino grįžti į Londoną nesužinojęs, kas slypi už 
šio vešlaus žalumyno, želiančio apie šimtą pėdų virš mūsų galvų? 
Tai apsvarstę, nusprendėme eiti toliau apie plokščiakalnį ir ieš- 
koti kitos vietos, iš kurios būtų galima kopti į jo viršūnę. Uolos 
jau tapo daug žemesnės ir dabar ėjo nebe į vakarus, o į šiaurę, 
ir jei palaikytume mūsų nueitą kelio galą apskritimo išpjova, vi- 
šas apskritimas, matyt, pasirodytų nelabai didelis. Blogiausiu 
atveju galėtume po kelių dienų grįžti į tą vietą, iš kurios pradė- 
jome eiti aplink plokščiakalnį. 

Dvidešimt dvi mylios, kurias tą dieną sukorėme, nedavė nie- 
ko naujo. Beje, aneroidinis barometras rodė, kad, jei skaičiuosime 
nuo tos vietos, kurioje palikome valtis, mes pamažu pakilome 
mažiausiai tris tūkstančius pėdų virš jūros lygio. Tuo paaiškina- 
mi ir pastebimi temperatūros bei augmenijos pokyčiai. Beveik 
išsivadavome iš uodų, to prakeikimo, kuris pusiaujo juostoje nuo- 
dija keliautojo gyvenimą. Kai kurių rūšių palmių, kaip ir anks- 
čiau, dar pasitaiko; čia daug paparčio medžių, bet aukštieji me- 
džiai, kurių tokia gausybė Amazonės baseine, dingo be žymės. 
Užtat kaip malonu pamatyti tarp šių nesvetingų uolų mūsų vi- 
joklį, kryžiažiedę ir begoniją — gėles, primenančias gimtąjį kraš- 
tą! Stai lygiai tokia pat raudona begonija žydi vienos Stritemo 
vilos lange... Beje, rodos, netyčia nuklydau į asmeninius prisi- 
minimus! | 

Aną vakarą —vis dar pasakoju apie pirmąją žygio aplink 
kalnagūbrį dieną — mus ištiko tai, po ko jau niekas neabejojo, 
kad visai netrukus prasidės stebuklai. 

Brangusis pone Makardli! Skaitydamas šias eilutes, gal pir- 
mą kartą pajusite, kad redakcija mane čia ne veltui pasiuntė 
ir kad ši medžiaga, kurią, profesoriui leidus, galima bus išspaus- 
dinti, yra nepaprastai įdomi. Bet ir aš pats išdrįsiu ją paskelbti 
tik tuo atveju, jei grįšiu į Angliją su daiktiniais įrodymais, pa- 
tvirtinančiais mano žodžių teisingumą, nes kitu atveju mane lai- 
kys naujuoju Miunhauzenu. 

Jūs tikriausiai šiuo klausimu sutinkate su manimi ir neno- 
rėsite rizikuoti „Deili gazet“ reputacija tol, kol kaip reikiant 
negalėsite apsiginti nuo tos kritikos ir skeptiškumo bangos, kurią 
mano straipsniai neišvengiamai sukels. Todėl tegul ataskaita šio 
nuostabaus įvykio,— kad ir kokią sensacingą antraštę jis duotų 
mūsų senajam „Deili“,— tepaguli jūsų stalčiuje ir tepalaukia 
savo valandos. 

- O juk viskas įvyko per vieną akimirką, ir šio įvykio pėdsakas 
išliko tik mūsų galvose. 

Stai kas atsitiko. Lordas Džonas pašovė agutį — nedidelį, pa- 
našų į kiaulę gyvulį. Pusę atidavėme indėnams, kitą kepėme ant 
laužo. Sutemus oras čia atvėsta, ir kiekvienas traukėmės arčiau 
ugnies. Naktis buvo be mėnulio, bet žvaigždės truputį sklaidė 
lygumą gaubusią tamsą. Ir staiga iš tos tamsos, iš tos nakties 
glūdumos su švilpesiu, primenančiu lėktuvą, prie laužo iš viršaus 
puolė kažkokia būtybė. Plėviniai sparnai akimirkai uždengė mus 
it užuolaida, ir aš spėjau įžvelgti ilgą, lyg gyvatės, kaklą, nir- 
tulingas, raudona ugnele švystelėjusias akis ir milžinišką pra- 
žiotą snapą, kuriame, didžiausiai nuostabai, pamačiau smulkius, 
akinamai baltus dantis. Akimirka — ir būtybė nuskrido... kartu 
su mūsų vakariene. Didžiulis juodas, kokių dvidešimties pėdų 
skersmens šešėlis pakilo į padangę, klaikūs sparnai akimirkai 
užgesino žvaigždes, ir pabaisa pasislėpė už riogsančių virš mūsų 
uolų. Apstulbę tyliai sėdėjome prie laužo kaip Vergilijaus did- 
vyriai, kuriuos užpuolė harpijos. Samerlis pirmasis nutraukė tylą. 

— Profesoriau Čelendžeri,— iškilmingu, iš susijaudinimo vir- 
pančiu balsu tarė jis, — turiu jus atsiprašyti. Aš, sere, buvau ne- 
teisus, bet tikiuosi, kad jūs pamiršite, kas buvo. 

Tai buvo gerai pasakyta, ir abu mūsų mokslininkai pirmą kartą 
vienas kitam paspaudė rankas. Štai ką mums davė tiesioginė pa- 
žintis su pterodaktiliu! Negaila buvo nė vakarienės, kad tik tokie 
žmonės susitaikė. 

Bet jei plokščiakalnyje ir gyvena ikiistoriniai gyvūnai, jų, 
matyt, ne tiek jau daug, nes kitas tris dienas nieko panašaus ne- 
atsitiko. Visą tą laiką ėjome palei šiaurinę ir rytinę plokščiakal- 
nio sieną nykia, rūsčia vietove. Pradžioje tai buvo akmeninga 
dykuma, paskui — niūrios pelkės, kuriose gausu buvo laukinių 
paukščių. Šios vietovės visiškai neprieinamos, ir, jei ne siauras 
pakraštys pačioje uolų papėdėje, mums būtų tekę grįžti atgal. 

Kiek kartų įklimpome iki juosmens į skystą pusiau tropinių 
pelkių košę! Bet kas buvo blogiausia — tai jarakakos, nuodingiau- 
sios ir pikčiausios Pietų Amerikos gyvatės, kurių šiose pelkėse 
knibždėte knibždėjo. Jos pulkais šliauždavo iš dvokiančios klam- 
pynės ir persekiodavo mus. Gelbėjomės tik šautuvais, kuriuos 
visada laikėme užtaisytus. Turbūt amžinai nepamiršiu baisaus iš- 
gyvenimo prie vienos piltuvo pavidalo daubos pilkai žalsvomis 
kerpėmis apaugusiame liūne. Ten buvo šių bjaurybių gūžta, dau- 
bos atšlaitės knibždėjo jų, ir jos visos metėsi mūsų link, nes ja- 
rakaka tuo ir pasižymi, kad, vos pamačiusi žmogų, tuojau jį puola. 
Visų gyvačių negalima buvo nušauti, ir mes pasileidome bėgti ir 
bėgome tol, kol išseko jėgos. Sustojęs pažvelgiau atgal ir pama- 
čiau, kad baisiosios mūsų persekiotojos rangosi tarp meldų, ne- 
norėdamos atsisakyti savo grobio, ir šio reginio niekuomet nepa- 
miršiu. Zemėlapyje, kurį mes braižėme, ši vieta taip ir bus pa- 
vadinta: Gyvačių liūnas. 

Rytinėje plokščiakalnio pusėje uolos jau buvo ne raudonos, 
o tamsios šokoladinės spalvos, augmenija jų viršūnėje gerokai 
retesnė, bet nors bendras kalnagūbrio aukštis sumažėjo iki trijų 
keturių šimtų pėdų, mums ir čia nepavyko surasti vietos, iš kurios 
galima būtų įkopti. Uolos buvo dar net statesnės negu ten, iš kur 
pradėjome žygiuoti. Apie tai, kad jos visiškai neprieinamos, ga- 
lima spręsti iš nuotraukos, kuri buvo padaryta iš akmeningosios 
dykumos pusės. 

— Bet lietaus vanduo turi kaip nors nutekėti, — tariau, kai 
svarstėme, ką toliau daryti.— Vadinasi, atšlaitėse turi būti iš- 
plovų. 

— Mūsų jaunajam bičiuliui kartais švysteli sveikos mintys, — 
atsakė profesorius Čelendžeris, tapšnodamas man per petį. 

-— Lietaus vanduo turi kur nors dingti, — pakartojau. 

— Iš tikrųjų kokia jo erudicija! Koks blaivus protas! Vargas 
tik, kad akivaizdžiai įsitikinome, jog tokių išplovų nėra. 

— Tai kurgi jis dingsta? — nenorėjau pasiduoti. 

— Matyt, užsilaiko kur nors viršuje, kadangi išplovų nėra. 

— Vadinasi, plokščiakalnio centre yra ežeras? 

— Manau, kad taip. 

— Ir tikriausiai jis susidarė senojo kraterio vietoje, — pasakė 
Samerlis.— Šios keteros formacija yra aiškiai vulkaninės kilmės. 
Kad ir kaip ten būtų, esu linkęs manyti, jog plokščiakalnio pa- 
viršius yra nuolaidus į centrą, o ten telkšo koks didelis rezer- 
vuaras, iš kurio vanduo kokiu nors požeminiu keliu nuteka į Gy- 
vačių liūną. 

— Arba išgaruoja, kas taip pat padeda išlaikyti reikiamą 
lygį, — pažymėjo Čelendžeris. Paskui abu mokslinčiai kaip pa- 
prastai pradėjo mokslinį ginčą, kuris mums, paprastiems mirtin- 
giesiems, iš tikrųjų buvo suprantamas kaip kinų raštas. 

Seštą dieną baigėme apeiti kalnagūbrį ir grįžome į ankstes- 
niąją stovyklą prie piramidės pavidalo uolos. Grįžome nusiminę, 
nes Žygis galutinai įtikino mus, kad net patys vikriausi ir stip- 
riausi žmonės negali įkopti į šį plokščiakalnį. Tarpeklis, į kurį 
vedė Meiplio Vaito rodyklės ir kuriuo jis, matyt, pats pasinaudo- 
jo, jau buvo nepraeinamas. 

Ką gi mums liko daryti? Maisto, kurį papildydavome ką susi- 
medžiodami, mums visiškai užteko. Bet juk ateis diena, kai atsar- 
gos išseks. Maždaug po dviejų mėnesių prasidės liūtys, ir tuomet 
stovykloje neišsėdėsi. Sios uolos yra kietesnės už marmurą, mums 
neužteks nei laiko, nei jėgų iškirsti taką į tokį aukštį. Todėl 
nieko nuostabaus, kad visą aną vakarą niūriai žvelgėme vienas 
į kitą ir pagaliau, nutarę veltui neeikvoti žodžių, sulindome po 
antklodėmis. Prieš užmigdamas pasigėrėjau dar šitokiu vaizdu: 
Čelendžeris, tarsi didžiulė rupūžė, tupėjo prie laužo, parėmęs ant 
rankų savo masyvią galvą, ir, matyt, buvo taip paskendęs mintyse, 
kad net neatsiliepė į mano labanaktį. 

Tačiau rytą Čelendžeris buvo visai kitoks. Šis Čelendžeris, 
matyt, buvo susižavėjęs pats savimi ir visas spindėjo iš pasiten- 
kinimo. Per pusryčius jis visą laiką žvelgė į mus su perdėtu 
kuklumu, tartum sakytų: „Visų jūsų pagyrimų nusipelniau, žinau 
tat, bet maldauju, neverskite manęs rausti!“ Jo barzda taip ir 
karojo atsikišusi, krūtinė buvo atstatyta, dešinė ranka užkišta 


175 


už švarko atlapo. Tokį jis turbūt norėjo save matyti ant vieno 
Trafalgaro skvero pjedestalo, kurio dar neužėmė eilinė Londono 
baidyklė. 

— Eureka! — pagaliau sušuko Čelendžeris, blykstelėjęs pro 
barzdą dantimis.— Džentelmenai, galite pasveikinti mane, o aš 
galiu pasveikinti visus jus. Uždavinys išspręstas! 

— Jūs suradote, iš kur galima įkopti į plokščiakalnį? 

— Drįstu taip manyti. 

— Iš kurios gi vietos? 

Užuot atsakęs, Čelendžeris parodė į piramidės pavidalo uolą, 
riogsančią dešiniau nuo mūsų stovyklos. Mūsų veidai ištįso.— už 
savąjį tai jau garantuoju. Čelendžeris mums buvo pasakojęs, kad 
į šią uolą galima įkopti. Bet juk tarp jos ir plokščiakalnio yra 
baisi bedugnė! 

— Mes jokiu būdu per ją nepereisime,— vos galėjau ištarti. 

— Į viršūnę mes vienaip ar kitaip įkopsime,— pasakė jis.— 
O ten pažiūrėsime, galbūt galėsiu jums įrodyti, kad mano išradin- 
gumas dar neišsemtas. 

Po pusryčių atrišome ryšulį, kuriame mūsų vadovas turėjo 
visus savo alpinisto prietaisus. Iš jo ištraukėme geležinių kablių, 
sankabų ir stiprų, lengvą pusantro šimto pėdų ilgio lyną. Lordas 
Džonas buvo prityręs alpinistas, Samerliui taip pat yra tekę sun- 
kiai kopti į kalnus, vadinasi, iš visų mūsų tik aš vienas čia buvau 
naujokas. Bet jėga ir vikrumas turėjo man atstoti patyrimą. 

Uždavinys pasirodė esąs ne toks jau sunkus, nors būdavo 
valandėlių, kai man plaukai ant galvos iš baimės šiaušdavosi. 
Pirmąją kelio pusę kopti sekėsi palyginti lengvai. Bet toliau uola 
vis statėjo, ir paskutines penkiasdešimt pėdų mes įveikėme kabin- 
damiesi rankomis ir kojomis už kiekvieno kyšulio, už kiekvieno 
plyšio akmenyse. Nei aš, nei profesorius Samerlis nebūtume už- 
ropoję, jei ne Čelendžeris. Jis pirmas pasiekė viršūnę (keista 
buvo matyti, koks vikrus šis kresnas žmogus) ir pririšo lyną prie 
ten augusio didelio medžio kamieno. Laikydamiesi už lyno, mes 
greit lipome aukštyn nelygia akmens siena ir atsidūrėme nedide- 
lėje, žole apžėlusioje, kokių dvidešimt penkių pėdų skersmens 
aikštelėje. Tai ir buvo uolos viršūnė. 

Kiek atsikvėpęs, atsigręžiau ir nustebau pamatęs atsiskleidusį 
prieš mano akis vaizdą. Atrodė, tarsi visa Brazilijos lyguma būtų 
plytėjusi prieš mus, nusitęsdama į tolį, į žydrą rūką, kuris dengė 
horizontą. Prie pat mūsų kojų prasidėjo nuolaidus akmeningas 

šlaitas, vienur kitur apaugęs paparčio medžiais, o toliau, už kal- 
vų keteros, ryškiai matėsi gelsvai žalias bambukų brūzgynas, 
pro kurį ne taip seniai buvome prasiveržę. Paskui krūmai ir me- 
džiai tankėjo ir pagaliau susiliejo į ištisą džiunglių sieną, kuri 
ėjo, kiek akys užmatė, ir turbūt dar kokius porą tūkstančių mylių 
į šalies gilumą. 

Vis dar kaip užburtas gėrėjausi šia stebuklinga panorama, kai 
staiga sunki profesoriaus ranka užgulė man petį. 

— Žiūrėkite čia, mano jaunasis drauge,— tarė jis.— Vestigia 
nulla retrorsum!* Veržkitės į priekį, į mūsų šaunųjį tikslą! 

Mečiau žvilgsnį į plokščiakalnį. Jis stovėjo viename lygyje 
su mumis, ir žalia krūmyno briauna su retais medžiais buvo taip 
arti uolos, kad noromis nenoromis suabejojau: argi ji iš tikrųjų 
nepasiekiama? Si bedugnė buvo daugiausiai keturiasdešimties 
pėdų, bet argi ne tas pat — keturiasdešimt pėdų ar keturi šimtai? 
Apsikabinau medį ir pažvelgiau apačion, į prarają. Ten, pačiame 
jos dugne, juodavo mažutės žvelgiančių į mus indėnų figūrėlės. 
Abi sienos — ir. uolos, ir kalnagūbrio — buvo visiškai stačios. 

— Įdomus dalykas, — pasigirdo man už nugaros gergždžiantis 
profesoriaus Samerlio balsas. 

Pažvelgiau ir pamačiau, kad jis, didžiai susidomėjęs, apžiū- 
rinėja medį, laikiusį mane virš bedugnės. Jo lygi žievė ir maži 
dantyti lapeliai priminė kažką nepaprastai pažįstamą. 

— O juk tai bukas! — sušukau. 

— Tikra teisybė,— patvirtino Samerlis.— Ir mūsų kaimynas 
pateko svetur. 

— Ne tik kaimynas, gerbiamasis sere, bet ir ištikimas sąjun- 
gininkas, jei norite,— pataisė Čelendžeris.— Sis bukas bus mūsų 
išgelbėtojas. 

— Tiltas! — sušuko lordas Džonas.— Viešpatie brangiausiasis, 
tiltas! 

— Teisybė, mano draugai, tiltas! Ne veltui vakar visą va- 
landą galvojau, vis stengiausi rasti kokią išeitį. Jei mūsų jaunasis 
bičiulis prisimena, jau kartą sakiau jam, kad Džordžas Edvardas 
Čelendžeris jaučiasi puikiausiai, kai jį prispiria prie sienos. O 
vakar — jūs, žinoma, nemėginsite to užginčyti — visi mes buvo- 
me prispirti prie sienos. Bet ten, kur intelektas ir valia veikia 
išvien, išeitis visuomet atsiras. Per šią bedugnę reikia permesti 
tiltą. Stai tas tiltas! 


* Nė žingsnio atgal! (!ot.). 

"Iš tikrųjų puiki mintis! Medis buvo ne mažiau kaip šešiasde- 
šimties pėdų aukščio, ir jei jis grius taip, kaip reikia, per bedugnę 
nusities tiltas. Ruošdamasis kopti į uolą, Čelendžeris pasiėmė su 
savimi kirvį. Dabar jis atkišo jį man. 

— Mūsų jaunojo bičiulio pavydėtini raumenys. Jis geriau 
už visus kitus atliks šį darbą. Tačiau prašau daryti tik tai, ką 
jums sakysiu, ir nesistenkite sau laužyti galvos. 

Klausydamas jo nurodymų, kelis kartus įkirtau medį taip, kad 
jis griūtų reikiama linkme. Tai pasirodė nesunku, nes medžio 
kamienas pats savaime buvo smarkiai palinkęs į plokščiakalnio 
pusę. Paskui rimtai ėmiausi darbo, pasikeisdamas su lordu Džonu. 
Maždaug po valandos pasigirdo garsus braškėjimas, medis susvy- 
ravo ir griuvo nukišdamas savo viršūnę į krūmus kitoje bedugnės 
pusėje. Kamienas nusirito prie pat aikštelės pakraščio, ir vieną 
baisią akimirką mums pasirodė, kad medis nudardės žemyn. Bet 
jis klestelėjo už kelių colių nuo krašto ir pasiliko gulėti. Tiltas į 
Nežinomąją šalį buvo permestas! 

Visi mes, netarę nė žodžio, paspaudėme profesoriui Čelen- 
džeriui ranką, o jis nusiėmė savo šiaudinę skrybėlę ir žemai 
kiekvienam mūsų nusilenkė. 

— Man priklauso garbė pirmajam įžengti į Nežinomosios ša- 
lies Žemę,— tarė jis.— Neabejoju, ateityje dailininkai atvaizduos 
šią istorinę minutę savo drobėse. 

Jis priėjo prie bedugnės pakraščio, kai lordas Džonas staiga 
sučiupo jį už švarko. 

— Brangusis drauge,— tarė jis,— jokiu būdu to neleisiu. 

— Ką tai reiškia, sere! — Čelendžeris užlaužė galvą, jo barz- 
da kilstelėjo į viršų. 

— Visur, kas susiję su mokslu, pripažįstu jūsų pirmenybę, 
nes jūs esate mokslininkas. Bet čia yra mano sritis, todėl malo- 
nėkite klausyti. 

— Kas tai per „mano sritis“, sere? 

— Kiekvienas mūsų turi savo amatą, ir mano amatas yra 
kareiviškas. Kiek suprantu, rengiamės įsibrauti į neištirtą šalį, 
kur gal knibždėte knibžda priešų. Reikia turėti kiek sveiko proto 
ir ištvermės. Nesu pratęs veikti galvotrūkčiais. 

Lordo Džono argumentai buvo tokie įtikinami, kad nebuvo 
reikalo su juo ginčytis. Čelendžeris pakėlė galvą ir truktelėjo 
pečius. 

— Gerai, sere, ką gi jūs siūlote? 

— Kažin, gal tuose krūmuose tyko žmogėdros, kuriems dabar 
kaip tik laikas pusryčiauti? — pasakė lordas Džonas, žiūrėdamas 
per tiltą į uolas. — Pateksime į verdantį katilą, tuomet vėlu bus 
galvoti. Tikėkimės, kad nieko blogo mūsų nelaukia, bet dėl viso 
pikto veikime apdairiai. Mes su Melounu nusileisime žemyn, 
paimsime visus keturis šautuvus ir grįšime su abiem metisais. 
Paskui vienas mūsų, šautuvų dengiamas, pereis į aną pusę, ir, 
jei viskas klostysis gerai, paskui jį paseks kiti. 

Čelendžeris atsisėdo ant nukirstojo medžio kamieno ir nekant- 
riai sustenėjo, bet mes su Samerliu vieningai parėmėme lordą 
Džoną, manydami, jog, kai reikalas susijęs su praktika, vado- 
vauti turi jis. Kopti į uolą dabar buvo kur kas lengviau, nes pa- 
čioje sunkiausioje vietoje mums padėjo lynas. Po valandos grį- 
žome su koviniais šautuvais ir šratiniu. Lordui Džonui paliepus, 
metisai atnešė į viršų maišą su maistu tokiam atvejui, jei kartais 
pirmasis mūsų žygis į Nežinomąją šalį užtruktų. Kiekvienas tu- 
rėjo su savimi šovinių. 

— Na, Čelendžeri, jei būtinai norite būti pirmasis...— tarė 
lordas Džonas, kai visi parengiamieji darbai buvo baigti. 

— Esu jums didžiai dėkingas už šį malonų leidimą! — piktai 
atkirto profesorius, nepripažįstantis jokių autoritetų, be savojo.— 
Jei neprieštarausite, pasinaudosiu jūsų malone ir būsiu pio- 
nierius. 

Jis permetė per petį kirvuką, apžergė medį ir, pasistūmėda- 
mas abiem rankom, greit persikėlė kamienu į kitą pusę. O ten 
atsistojo ant žemės ir iškėlė į viršų rankas. 

— Pagaliau! — sušuko jis.— Pagaliau! 

Išsigandęs sekiau jį laukdamas, kokį gi likimą ruošia jam šis 
atžalynas. Bet aplinkui buvo tylu, tik kažkoks keistas margas 
paukštis suplasnojo sparnais prie pat profesoriaus kojų ir dingo 
tarp medžių. 

Antras per bedugnę persikėlė Samerlis. Tiesiog nuostabu, kiek 
jėgos šiame geibiame kūne. Jis panoro pasiimti su savimi du 
šautuvus, taigi dabar abu profesoriai buvo ginkluoti. Paskui atėjo 
mano eilė. Stengiausi nežiūrėti apačion į baisią bedugnę. Sa- 
merlis ištiesė man šautuvo buožę, ir po sekundės aš jau laikiausi 
jo rankos. O lordas Džonas — jis stačias perėjo tiltu, perėjo be 
jokios pagalbos! Šio žmogaus nervai geležiniai! 

Ir štai mes keturiese stebuklų šalyje. Nuošaliame pasaulyje, 
į kurį iki šiol tebuvo įžengęs vien Meiplis Vaitas! Atėjo didžiau- 

sio triumio valanda. Tačiau kas gi galėjo pamanyti, „kad ši va- 
landėlė bus mums didžiausių vargų pradžia? Leiskite man keliais 
žodžiais nupasakoti, kaip mus ištiko baisus smūgis. 

Nuėjome nuo bedugnės krašto ir spėjome prasiskinti pro tan- 
kius krūmus penkiasdešimt pėdų, kai staiga už mūsų nugarų 
pasigirdo kurtinantis trenksmas. Instinktyviai metėmės atgal. Mū- 
sų tiltas buvo dingęs. 

Pažvelgęs apačion, išvydau pačiame prarajos dugne šakų ir 
skiedrų krūvą — visa, kas liko iš buko. Argi aikštelės kraštas 
neatlaikė tokio svorio ir nubyrėjo nuo jo slėgimo? Tai buvo pir- 
moji mintis, kuri mums kilo. O paskui iš už piramidės pavidalo 
uolos kyšulio pasirodė kažkieno rudas veidas. Tai buvo mūsų me- 
tisas Gomesas. Bet kurgi dingo jo santūri šypsena ir sfinkso 
slapumas? Neapykanta iškreipė į mus žvelgiantį jo veidą. Kerštas 
įžiebė jo akyse pašėlusį džiaugsmą. 

— Lorde Rokstonai! — riktelėjo jis.— Lorde Džonai Roksto- 
nai! 

— Kas yra? — atsiliepė mūsų kelionės draugas.— Aš čia! 

Išgirdome garsų kvatojimą. 

— Taip, tu ten, angliškasis šunie, ir tu iš ten nebeištrūksi! 
Laukiau, ilgai laukiau, kol ateis mano valanda. Jums sunku 
buvo kopti į viršų, o nusileisti bus dar sunkiau. Ek, žiopliai! 
Patekote į spąstus! Visi iki vieno patekote! 

Stovėjome apstulbę, tylėdami žiūrėjome į metisą. Didelė nu- 
laužta šaka, gulinti žolėje, paaiškino mums, kas jam buvo sver- 
tas mūsų tiltui nuversti. Jo veidas dingo krūmuose, bet po aki- 
mirkos vėl pasirodė, dar labiau iškreiptas neapykantos. 

— Mes vos neužmušėme jūsų akmeniu prie urvo,— sušuko 
jis.— Bet šitaip bus dar geriau! Lėta mirtis yra baisesnė. Jūsų 
kaulai išbals, ir niekas nesužinos, kur jie ilsisi, niekas neateis 
užpilti jų žeme. Kai stipsi, prisimink Lopesą, kurį tu užmušei 
prieš penkerius metus prie Putumajo upės! Esu jo brolis; kad 
ir kokia mirtimi man tektų mirti, mirsiu ramiai, nes atkeršijau 
už jį! 

Įniršęs metisas pagrasino mums kumščiu ir dingo. Įsivyravo 
tyla. 

Jei Gomesas, kai įvykdė savo kerštą, tuo būtų ir baigęs, jis 
laisvai būtų ištrūkęs. Jį pražudė beprotiška dramatiškų efektų 
aistra, būdinga visiems lotynų rasės žmonėms, o Rokstonas, iš- 
garsėjęs trijose Pietų Amerikos šalyse kaip Dievo Rykštė, neleido 

iš savęs tyčiotis. Metisas jau leidosi priešinga uolos puse, bet 
jam taip ir nepavyko atsistoti ant žemės. Lordas Džonas nubėgo 
plokščiakalnio pakraščiu, kad metisas nedingtų jam iš akių. Su- 
griaudėjo šūvis, išgirdome širdį veriantį klyksmą ir po akimir- 
kos — duslų nukritusio kūno trenksmą. Rokstonas grįžo pas mus; 
jo veidas buvo tartum suakmenėjęs. 

— Aš aklas, mulkis! — tarė jis su kartėliu.— Mano kvailu- 
mas pražudė jus visus. Kaipgi galėjau užmiršti, kad šie žmonės 
kraujo skriaudų nedovanoja, kad jų reikia visuomet saugotis. 

— Kodėl gi jūs pasigailėjote kito metiso? Juk be jo pagalbos 
Gomesas negalėjo pajudinti medžio. 

— Galėjau ir jį užmušti, bet pagailo. Gal jis nekaltas. Bet 
greičiausiai jūsų teisybė. Geriau būčiau ir jį nušovęs: jis tik- 
riausiai padėjo Gomesui. 

Dabar, kai išaiškėjo tikroji šios išdavystės priežastis, prisi- 
minėme, kad metiso elgesys dažnai buvo įtartinas. Viskas pasi- 
darė aišku: ir jo atkaklus siekimas sužinoti ekspedicijos planus, 
ir ginčas prie lūšnelės, kai Sambo sutrukdė jam slapčia klausytis 
mūsų pokalbio, ir neapykantos kupini žvilgsniai, kuriuos dažno- 
kai tekdavo pastebėti. Visa tai toliau svarstėme, tuo pačiu metu 
stengdamiesi priprasti prie naujųjų aplinkybių, kai staiga mūsų 
dėmesį patraukė įdomus vaizdelis uolėto kalnagūbrio papėdėje. 
Baltai apsirengęs Žmogus, matyt, išlikęs gyvas metisas, kiek įka- 
bindamas bėgo lyguma, lyg stengdamasis ištrūkti iš jį besivejan- 
čios mirties. Dideliais šuoliais jį persekiojo juodas it degutas 
milžinas — mūsų ištikimasis negras Sambo. Mums matant, jis 
pavijo pabėgėlį, užšoko jam ant nugaros ir sučiupo rankomis už 
kaklo. Juodu pargriuvo ant žemės. Po valandėlės Sambo atsikėlė, 
pasižiūrėjo į sudribusį kūną ir, džiugiai pamojavęs mums ran- 
komis, nubėgo prie uolos. Baltoji tigūra liko gulėti viduryje 
lygumos. 

Abu išdavikai gavo savo atpildą, bet tai, ką jie padarė, nebe- 
įmanoma buvo ištaisyti. Mes negalėjome grįžti ant uolos. Kadaise 
mums priklausė visas pasaulis, dabar jis susiaurėjo iki šio plokš- 
čiakalnio. Vienas ir kitas egzistavo atskirai. Štai lyguma, už ku- 
rios paslėptos mūsų valtys. O ten, už melsvo akiračio miglos, 
upė, kelias į civilizaciją. Dingo tik viena vienintelė siejanti gran- 
dis. Joks išradingumas nepadės permesti tilto per bedugnę tarp 
mūsų dabarties ir praeities. Užteko tik vienos akimirkos, ir kaip 
smarkiai viskas pasikeitė! 

Ir dabar supratau, iš kokio molio nulipdyti trys mano draugai. 
Tiesa, jie atrodė labai rimti ir susikaupę, bet niekas negalėjo 
sutrikdyti šių Žmonių ramybės. Mums neliko nieko kito, tik sėdėti 
krūmuose ir kantriai laukti Sambo. Netrukus jo juodas veidas 
pasirodė iš už akmenų, ir jis atsistojo visu savo galingu ūgiu 
uolos viršūnėje. 

— Ką aš dabar daryti? — sušuko Sambo.— Jūs man sakyti, ir 
aš viską vykdyti. 

Šitaip paklausti buvo visai lengva, bet atsakyti — sunku. Ta- 
čiau žinojome: Sambo — mūsų vienintelis, patikimas ryšys su 
pasauliu. Kad tik jis mūsų nepaliktų! 

— Ne, ne! — sušuko Sambo.— Aš jūsų nepaliktų. Aš visuomet 
čia. Indėnai nori išeiti. Sambo negali sulaikyti indėnų. Jie kal- 
ba: čia gyvena Kurupuris, eime namo. Jūsų nėra, o Sambo vienas 
negali perkalbėti indėnų. | 

Iš tikrųjų pastaruoju metu indėnai nesistengė nuslėpti, kad 
jie nori mus mesti ir grįžti namo. Sambo kalbėjo tiesą: sulaikyti 
juos dabar buvo neįmanoma. 

— Sambo! Perkalbėk indėnus palaukti iki rytojaus! Tuomet 
aš išsiųsiu su jais laišką! — sušukau. 

— Gerai, sere! Indėnai lauks ryt. Sambo davė žodį. 

Darbo mūsų ištikimajam negrui atsirado pakankamai, ir jis 
atliko viską kuo geriausiai. Visų pirma liepėme jam atrišti užrištą 
už kelmo lyną ir permesti mums vieną jo galą. Lynas nebuvo 
storesnis už virvę baltiniams džiovinti, bet labai stiprus, ir nors 
jis negalėjo mums atstoti tilto, vis dėlto mūsų padėtyje toks 
dalykas buvo reikalingas. Paskui Sambo pririšo prie savo lyno 
galo maišą su maisto produktais, kuris jau buvo užkeltas ant 
uolos, ir mes pertempėme jį pas save. Maisto mums turėtų už- 
tekti mažiausiai savaitei, net jei savo atsargų nepapildytume 
pasimedžiodami. Pagaliau Sambo užnešė į viršų dar du maišus, 
kuriuose buvo šoviniai ir daug kitų daiktų. Visa tai mes pertem- 
pėme lynu pas save. Jau pradėjo temti, kai mūsų negras paskutinį 
kartą nulipo žemyn, tvirtai garantuodamas mums, kad indėnai 
pasiliks iki ryto. 

Štai kodėl aš kone visą naktį — mūsų pirmąją naktį plokš- 
čiakalnyje — prasėdėjau prie žibinto, aprašydamas tai, kas mums 
atsitiko. 

Apsinakvojome prie paties bedugnės krašto ir čia pat pava- 
karieniavome užgerdami apolinarijumi, kurio du butelius apti- 

kome viename provizijos maiše. Rasti vandens yra mums gyvy- 
biškai svarbu, bet manau, kad šiai dienai nuotykių užtenka net 
Jordui Džonui, o kiti jau tikrai neturi jokio noro eiti žvalgybon 
į Nežinomąją šalį. Nusprendėme nekurti laužo ir apskritai sten- 
gėmės kiek galima mažiau kelti triukšmo. 

"Rytoj arba, tiksliau pasakius, šiandien, nes išsėdėjau iki auš- 
ros, mes padarysime pirmąją iškylą į tą pasaulį. Kada man pa- 
vyks tęsti savo užrašus —ir ar pavyks — nežinau. Tuo tarpu in- 
dėnai vis dar neišėjo — matau juos iš čia ir esu įsitikinęs, kad 
mūsų Sambo greit atvyks pasiimti laiško. Labai tikiuosi, kad 
jis pasieks adresatą. 

P. S. Kuo daugiau galvoju apie mūsų padėtį, tuo niūresnė ji 
man atrodo. Neturiu jokios vilties grįžti. Jei plokščiakalnio pa- 
kraštyje augtų aukštas medis, mes permestume per bedugnę 
naują tiltą. Bet arčiau kaip už penkiasdešimties pėdų medžių 
nėra, ir nutempti iki bedugnės tokį sunkumą mums nepavyktų 
net keturiese. O lynas per daug trumpas, juo nenusileisi. Ne, 
mūsų padėtis beviltiška, beviltiška! 


X 


„STAI STEBUKLAI!“ 


Mes patyrėme ir vis dar tebepatiriame tikriausius stebuklus. 
Mano popieriaus atsargos — penki suglamžyti bloknotai ir dar 
krūva atskirų lapelių, o stilografinį pieštuką turiu tiktai vieną. 
Tačiau, kol mano ranka juda, nesiliausiu tiksliai užrašinėjęs visų 
mūsų nuotykių ir prisimindamas, kad mes — vieninteliai žmonijos 
atstovai, matą šiuos stebuklus, skubėsiu juos aprašyti, kol jie 
dar neišdilo iš mano atminties ir kol mūsų nepribaigė piktas li- 
kimas, kurio greičiausiai negalėsime išvengti. 

Ar galės Sambo pristatyti mano laiškus prie Amazonės krantų, 
ar parsivešiu juos: į Londoną, stebuklingai ištrūkęs iš čia, ar 
pateks jie į rankas kokio nors drąsuolio, kuris galbūt pasieks 
plokščiakalnį patobulintu monoplanu,— nieko nežinau. Nors ir 
kaip ten būtų, visą laiką tvirtai tikiu, kad šie užrašai taps klasi- 
kine apysaka apie tikrus nuotykius ir kad jie bus nemarūs. 

Kitą dieną po to, kai niekšas Gomesas paspendė mums žaban- 
gus plokščiakalnyje, mes įgijome gerokai daugiau gyvenimo pa- 
tirties. Deja, pirmasis įspūdis, kurį aną rytą patyriau, nesukėlė 
man simpatijos tai vietai, į kurią mus nusviedė likimas. Užmigau 
tik auštant ir pabudęs pamačiau ant savo blauzdos kažkokį keistą 
padarą. Miegant mano dešinioji kelnių klešnė kiek atsismaukė, 
ir dabar tarp jos ir kojinės ant kojos gulėjo didelė tamsiai rau- 
dona vynuogė. Nustebęs paliečiau ją, ir staiga,— kaip baisu ir 
bjauru,— vynuogė sprogo tarp mano pirštų, tėkštelėdama į visas 
puses kraują. Man surikus, atbėgo abu profesoriai. 

— Nepaprastai įdomu! — pasakė Samerlis, pasilenkęs prie ma- 
no kojos.— Didžiulė erkė ir, kiek man žinoma, neįrašyta nė į 
vieną vabzdžių pažinimo vadovą. 

— Skiname pirmuosius savo darbo vaisius, — pamokomu tonu 
sugaudė Čelendžeris.— Teks ją pavadinti Ixodes Maloni. Bet, 
mano jaunasis bičiuli, ką reiškia toks menkniekis kaip erkės įkan- 
dimas, palyginti su tuo, kad jūsų vardas bus įrašytas į šlovin- 
guosius zoologijos puslapius. Nelaimei, jūs sutraiškėte šį puikų 
egzempliorių tuo momentu, kai jis buvo sotus. 

— Kokia šlykštynė! — sušukau. 

Profesorius Čelendžeris protestuodamas kilstelėjo savo gau- 
ruotus antakius ir ramindamas patapšnojo man per petį. 

— Mokykitės žvelgti į daiktus mokslininko akimis, ugdykite 
savyje mokslininko objektyvumą,— kalbėjo jis.— Filosofiškai pro- 
taujančiam žmogui, pavyzdžiui, tokiam kaip aš, ši erkė su jos 
lanceto pavidalo snukeliu ir išsitempiančiu skilviu yra toksai pat 
puikus gamtos kūrinys, kaip, tarkime, povas ar šiaurės pašvaistė. 
Man skaudu girdėti, kad jūs atsiliepiate apie ją taip blogai. Kiek 
pasistengę, galėsime surasti kitą tokį pat egzempliorių. Tuo ne- 
abejoju. 

— Aš taip pat neabejoju,— niūriai prabilo Samerlis,— nes šis 
antrasis egzempliorius ką tik užlindo jums už apykaklės. 

Čelendžeris tuojau šoktelėjo ir, suriaumojęs it jautis, ėmė 
plėšti nuo savęs švarką bei marškinius. Mudu su Samerliu puo- 
lėme taip kvatotis, kad net negalėjome jam padėti. Pagaliau 
mums vargais negalais pavyko apnuoginti galingą Čelendžerio 
stuomenį (krūtinės ląstos apimtis — penkiasdešimt keturi coliai 
pagal siuvėjo matą) ir sugauti erkę, kuri buvo įsikūrusi juoduose 

jo krūtinės gauruose ir dar nespėjusi padaryti jokios žalos. Pa- 
sirodė, kad krūmuose aibė šitų šlykštynių, ir mes nutarėme per- 
kelti stovyklą į kitą vietą. 

Bet pirmiau dar reikėjo susitarti su ištikimuoju mūsų negru, 
kuris netrukus pasirodė uolos viršūnėje su kakavos dėžutėmis ir 
sausainių pakeliais. Visa tai persikėlėme pas save. Iš apačioje 
likusios provizijos liepėme jam atsidėti sau maisto dviem mėne- 
siams, o visa kita atiduoti indėnams kaip dovaną už darbą ir kaip 
užstatą, kad pristatys mūsų laiškus prie Amazonės upės. Po kelių 
valandų pamatėme, kaip jie vienas paskui kitą, kiekvienas ryšuliu 
ant galvos nešinas, nužygiavo lyguma tuo pačiu keliu, kuriuo 
buvo čionai atėję. Sambo įsitaisė mažoje mūsų palapinėje pirami- 
dės pavidalo uolos papėdėje ir liko vienintele grandimi, siejančia 
mus su pasauliu. 

Dabar turėjome parengti veiksmų planą artimiausiam laikui. 
Perkėlėme stovyklą iš pilno erkių krūmyno į nedidelę iš visų pu- 
sių medžių apsuptą lanką. Jos viduryje gulėjo keli dideli, lygūs 
akmenys, čia pat arti buvo puikus šaltinis, ir mes, patenkinti 
švara bei patogumais, ėmėmės plano, kaip įsibrauti į neištirtąją 
šalį. Tankiuose lapuose čiulbėjo paukščiai — visų geriausiai buvo 
girdėti tęsiamas kažkokio mums nežinomo giesmininko švilpesys. 
Jokių kitų gyvybės žymių čia nepastebėjome. 

Pirmiausia reikėjo atlikti tikslią mūsų mantos inventorizaciją, 
kad gerai žinotume, kokiam laikui esame apsirūpinę. Pasirodė, 
kad turime visiškai pakankamai atsargų. Įskaitėme viską: ir tai, 
ką atsinešėme su savimi, ir tai, ką negras perkėlė lynu. Bet svar- 
biausia, atsižvelgiant į pavojus, kurių mes greičiausiai neišveng- 
sime, buvo tai, kad turėjome visus keturis šautuvus, tūkstantį tris 
šimtus šovinių, šratinį šautuvą ir apie pusantro šimto vidutinio 
kalibro kulkų. Provizijos mums turėjo užtekti kelioms savaitėms, 
tabako — su kaupu. Turėjome ir kai kuriuos mokslinius įrankius, 
tarp jų stiprų teleskopą ir gerą lauko žiūroną. Visa tai sudėjome 
pievoje ir, griebdamiesi pirmųjų atsargumo priemonių, peiliais 
pripjaustę dygliuotų šakų, padarėme iš jų penkiolikos jardų skers- 
mens tvorą. Pradžiai ši aikštelė turėjo būti mūsų štabo buveine, 
slėptuve, jei kas netikėtai užpultų, ir „viso turto sandėliu. Sią 
stovyklą pavadinome Čelendžerio fortu. 

Naujojoje vietoje baigėme įsirengti tik apie pusiaudienį, bet 
karštis mus nelabai kankino. Apskritai temperatūra ir augmeni- 
jos pobūdis plokščiakalnyje yra artimesni vidurinei juostai nei 

tropikams. Iš augančių aplink pievą medžių buvo matyti bukų, 
ąžuolų ir net beržas. Didžiulis ginkmedis, iškilęs virš visų savo 
kaimynų, dengė mūsų fortą galingomis šakomis su vėduoklės 
tormos lapais. Jo paūksmėje ir tęsėme pokalbį, suteikę žodį lor- 
dui Džonui, kuris ėmėsi vadovauti ekspedicijai šiomis lemiamomis 
mums valandomis. 

— Kol mūsų neišgirs ir nepamatys kokie nors gyvūnai — vis 
tiek, Žvėrys ar Žmonės,— esame saugūs, — tarė jis.— Bet užtenka 
jiems tik pajusti, jog atsiradome plokščiakalnyje, ir ramus mūsų 
gyvenimas baigsis. Tuo tarpu, atrodo, nekeliame jokio įtarimo. 
Todėl iš pradžių reikia slapstytis ir labai atsargiai žvalgyti. Kol 
pradėsime lankytis vieni pas kitus, ne pro šalį būtų truputį slap- 
čia pasižiūrėti į kaimynus. 

— Bet mes turime juk eiti toliau,— tariau neryžtingai. 

— Mielasis jaunuoli, jūsų teisybė. Mes eisime į priekį taip 
greit, kiek leis sveikas protas. Per toli eiti nepatarčiau, reikia 
daryti tokius žygius, kad galima būtų kiekvienu metu grįžti čia, 
į mūsų fortą. Ir, kas svarbiausia, kad nebūtų nė vieno šūvio, gal 
tik tuo atveju, jei nuo jo priklausytų jūsų gyvybė. 

— Tačiau jūs vakar iššovėte,— tarė Samerlis. 

— Na, žinote, neturėjau kito pasirinkimo. Ir vargu ar garsas 
pasklido toli plokščiakalnyje: vakar nuo jo pūtė smarkus vėjas. 
Beje, kaip mes jį pavadinsime? Juk tai mes turime nutarti. 

Buvo pateikti keli labiau ar mažiau vykę pasiūlymai, bet pas- 
kutinį žodį tarė Čelendžeris. 

— Nėra ko ilgai galvoti,— tarė jis.— Plokščiakalnis bus pa- 
vadintas jį suradusio pionieriaus garbei — tai bus Meiplio Vaito 
šalis. 

Taip mes ir pavadinome plokščiakalnį, šiuo pavadinimu jis 
bus įrašytas į žemėlapį, kurį man pavesta sudaryti, šiuo pava- 
dinimu, tikiuosi, jis bus nurodytas ir ateities atlasuose. 

Mums iškilo neatidėliotinas uždavinys — taikiai patekti į Meip- 
lio Vaito šalį. Įsitikinome savo akimis, kad joje gyvena kažkokios 
keistos būtybės, o Meiplio Vaito piešiniai pranašavo mums, kad 
pamatysime čia dar didesnių baidyklių. Pagaliau turėjome tvirtą 
pagrindą manyti, kad plokščiakalnyje yra ir žmonių, apie kurių 
žiaurumą bylojo bambuku perdurti griaučiai. 

Žinojome, kad pavojai tyko kiekviename žingsnyje, ir nesiti- 
kėdami, kad mus iš čia išgelbės, vis dėlto nutarėme imtis visų 
atsargumo priemonių, kurias lordas Džonas žinojo iš savo paty- 

rimo. Bet argi galėjome ilgai stovėti ant šio paslaptingojo pasau- 
lio slenksčio, jei troškome kaip galint greičiau prasiskverbti į patį 
jo vidurį! 

Žodžiu, užtvėrėme šakomis įėjimą į stovyklą ir, palikę visas 
savo atsargas dygliuotoje užtvaroje, lėtai ir nepaprastai atsargiai 
žengėme į Nežinomybę palei vagą nedidelio upokšnio, kuris te- 
kėjo iš pievos šaltinio ir turėjo mums būti kelrodžiu grįžtant. 

Nespėję kaip reikiant nutolti nuo. stovyklos, iškart aptikome 
mūsų laukiančių stebuklų pėdsakus. Tankiame miške buvo daug 
man visai nepažįstamų medžių. Bet mūsų botanikas Samerlis pa- 
žino čia cikadėjas ir kelias seniai žemėje išnykusių spygliuočių 
rūšis. Paėjėję mišku kelis šimtus jardų, išėjome į vietą, kurioje 
upokšnis išsiliejo į platų užutėkį. Jo pakrantėse augo tankios, 
aukštos nendrės, kurios, anot Samerlio, priklausė prie asiūklių 
grupės; čia pat nuo vėjo siūbavo ir paparčio medžių viršūnės. 
Priekyje ėjęs lordas Džonas staiga sustojo ir pakėlė ranką. 

— Žiūrėkite! — tarė jis.— Tai bent pėdsakas! Čia turbūt žen- 
gė visų paukščių protėvis! 

Klampiame dumble ryškiai matėsi didžiuliai trijų pirštų pėd- 
sakai. Jie vedė per pelkę į mišką. Sustojome prie šių baisių at- 
spaudų. Jei čia iš tikrųjų paukščio eita,— o koks gi dar gyvūnas 
galėjo palikti tokius pėdsakus? — tai jo pėda yra tiek daug di- 
desnė už stručio, kad šio giganto dydį sunku net įsivaizduoti. 
Lordas Džonas atidžiai apsižvalgė į visas puses ir įleido du šo- 
vinius į savo stambaus kalibro šautuvo vamzdį. | 

— Prisiekiu medžiotojo garbe,— tarė jis, — kad pėdsakai visai 
švieži. Ši būtybė praėjo čia maždaug prieš dešimt minučių. Ma- 
tote, vanduo dar nespėjo pripildyti štai anos duobutės, kurioje 
koja giliau įsmigo į dumblą. Dievaži! O štai ir jo jauniklio pėd- 
sakas. 

Ir iš tikrųjų greta didžiųjų pėdsakų matėsi tokie pat, bet 
maži. 

— O ką jūs į tai pasakysite? — triumiuodamas sušuko pro- 
tesorius Samerlis, rodydamas pėdsaką, panašų į penkis žmogaus 
rankos pirštus. 

— Veldas! — sušuko Čelendžeris, nesitverdamas džiaugsmu.— 
Aš mačiau tokius atspaudus Veldo sluoksniuose. Si būtybė juda 
užpakalinėmis kojomis su trimis pirštais, išsitiesusi visu ūgiu, 
o priekinės penkiapirštės kojos padeda žengti. Ne, mano brangusis 
Rokstonai, tai jokiu būdu ne paukštis! 

— Žvėris? 

— Ne, roplys — dinozauras. Tai jis, ir niekas kitas! Prieš de- 
vyniasdešimt metų tokie pėdsakai suklaidino vieną labai žymų 
Sasekso mokslininką. Bet kas galėjo svajoti... kas galėjo svajoti... 
kad mums teks pamatyti... 

Paskutinius žodžius Čelendžeris ištarė pašnibždomis, o mes 
nustebę taip ir nustėrome. Pėdsakai nuvedė mus nuo pelkės į 
tankius krūmus. Už jų, tarp medžių, buvo didelė aikštė, ir šioje 
laukymėje vaikščiojo penkios nepaprastai keistos būtybės — tokių 
man dar niekuomet nebuvo tekę matyti. Pasislėpėme už krūmų ir 
ilgai ilgai stebėjome jas. 

Kaip jau minėjau, jų buvo penkios — dvi suaugusios ir trys 
jaunikliai. Jų dydis nustebino mus. Net jaunikliai buvo kaip 
drambliai, o apie suaugusias nėra ką ir kalbėti. Jų, tarsi driežų, 
žvynuota oda tviskėjo prieš saulę kaip juodas skalūnas. Visos 
penkios stovėjo ant užpakalinių kojų, atsirėmusios į plačias storas 
uodegas, o priekinėmis penkiapirštėmis kojomis traukė į save 
žalias šakas ir graužė lapus. Kad jūs turėtumėte visą šių pabaisų 
vaizdą, pasakysiu, jog jos priminė gigantiškas, kokių dvidešim- 
ties pėdų aukščio kengūras su juoda krokodilo oda. 

Nežinau, kiek laiko ten stovėjome tartum užburti, žiūrėdami 
į šį nepaprastą reginį. Smarkus vėjas pūtė į mūsų pusę, krūmai 
buvo gera slėptuvė, vadinasi, nebuvo ko būgštauti, kad pabaisos 
mus pamatys. Jaunikliai nerangiai lakstė, šokinėjo ir su dusliu 
trenksmu griuvo ant žemės. Jų tėvai, matyt, buvo nepaprastai 
stiprūs, nes vienas jų, nepasiekęs gana aukšto medžio lapų, ap- 
glėbė jį priekinėmis kojomis ir perlaužė kamieną pusiau lyg 
plonutę šakelę. Šis poelgis rodė du dalykus: kad pabaisa turi 
stipriai išsivysčiusius raumenis bei neišsivysčiusias smegenis, nes 
medis krito jai tiesiog ant galvos ir ji pradėjo garsiai klykti. 
Pabaisa nebuvo itin ištverminga, atsižvelgiant į milžinišką jos 
dydį, kurį jai dovanojo gamta. Įvykis su medžiu, matyt, privertė 
ją būti atsargesnę, ji lėtai patraukė į mišką, savo patelės bei trijų 
milžiniškų jauniklių lydima. Kurį laiką matėme, kaip jų juodos 
lyg skalūnas nugaros tviska tankumyne, galvos kyščioja virš krū- 
mų. Paskui pabaisos dingo tarp medžių. 

Žvilgtelėjau į draugus. Lordas Džonas stovėjo laikydamas 
pirštą ant šautuvo gaiduko, o jo akys degė medžiotojo aistra. 
Daug jis duotų, kad tik galėtų pasikabinti vieną tokią galvą savo 
kambaryje virš židinio, greta dviejų sukryžiuotų irklų! Ir vis dėl- 

to jame nugalėjo protas, nes žinojo, kad tik tuomet galėsime 
ištirti šio nežinomo krašto paslaptis, jei jo gyventojai net ne- 
įtars, kad mes čia esame. 

Abu profesoriai iš džiaugsmo neteko žado. Užmiršę viską 
pasaulyje, jie nejučiomis nusitvėrė vienas kitam už rankų ir nu- 
stėro tartum du maži berniukai, tyliai spoksantys į kokį stebuklą. 
Čelendžerio lūpose sušvito angelo šypsena, dėl to jo skruostai 
išsipūtė tarsi obuoliukai; tulžingame Samerlio veide atsirado 
pagarbaus susižavėjimo išraiška. 

— Nunc dimittis! * — sušuko jis pagaliau— Ką gi pasakys 
apie tai Anglijoje? 

— Brangusis Samerli, visai slaptai galiu jums pranešti, ką 
apie tai pasakys Anglijoje,— atsakė Čelendžeris.— Ten pasakys, 
kad jūs — užkietėjęs melagis ir šarlatanas, neturintis nieko bendra 
su mokslu. Tą patį, ką jūs ir panašūs į jus kalbėjote apie mane. 

— O jei pateiksime nuotrauką? 

— Klastotė, Samerli! Bjauri klastotė! 

— O jei pateiksime daiktinių įrodymų? 

— A! Tuomet jie iš mūsų neišsisuks! Melounas ir jo gauja 
iš Flito gatvės dar sugiedos mums aleliuja. Atsiminkite! Rugpjū- 
čio dvidešimt aštuntą dieną matėme Meiplio Vaito šalyje penkis 
gyvus iguanodontus. Atitinkamai užsirašykite savo knygelėje, ma- 
no jaunasis bičiuli, ir praneškite apie tai savo niekingam laik- 
raštpalaikiui. 

— Ir būkite pasirengęs, nes redaktorius jus išmes,— pridūrė 
lordas Džonas.— Tose paralelėse, kuriose yra Londonas, viskas 
atrodo kiek kitaip, mano brangusis jaunuoli. Ar mažai yra žmo- 
nių, kurie niekuomet nepasakoja apie savo nuotykius bijodami, 
kad niekas nepatikės! Kas gali juos už tai smerkti? Praeis vienas 
kitas mėnuo, ir mums patiems viskas atrodys tartum sapnas. Kaip 
jūs pavadinote jas, tas pabaisas? 

— Iguanodontai,— pasakė Samerlis.— Jų kojų atspaudų rasta 
Heistingso smėlynuose, Kente, Sasekse. Jų buvo daugybė Pietų 
Anglijoje, kol ten nestigo žalumynų, kuriais jie mito. O paskui 
sąlygos pasikeitė, ir žvėrys pamažu išnyko. Čia, matyt, viskas 
pasiliko, kaip buvę, nes iguanodontai gyvuoja iki šiol. 

— Jei kada nors iš čia gyvi ištrūksime, be tokios galvos namo 
negrįšiu,— pasakė lordas Džonas.— Palaukite, Afrikos medžioto- 


* Dabar atleidi! (Iot.) 

jėliai, jūs dar man pažaliuosite iš pavydo! Tačiau, bičiuliai, ne- 
žinau, kaip jums, o man visą laiką atrodo, kad mes greičiausiai 
patirsime kokį didelį nemalonumą. 

Tą pačią grėsmingos paslapties nuojautą išgyvenau ir aš. Miš- 
ko prieblandoje slypėjo baisumai, ir širdis nenoromis stingo iš 
baimės, kai žvelgėme į šį žaliąjį tankumyną. Tiesa, milžiniški 
iguanodontai buvo visai nepavojingi dribšai, ir jie negalėjo mums 
padaryti didelės žalos. Bet kažin ar neišliko šiame stebuklų pa- 
saulyję kitų milžinų, kurie slapstosi dabar savo urvuose tarp 
uolų ir krūmų ir tik laukia momento mus užpulti? Turiu labai 
mažą supratimą apie ikiistorinį gyvenimą, bet pamenu, kad kartą 
man pateko į rankas viena knyga. Joje buvo kalbama apie žvėris, 
kuriems mūsų liūtai ir tigrai buvo toks pat menkas grobis kaip 
pelė katei. Kas bus, jei tokios pabaisos gyvena neįžengiamuose 
Meiplio Vaito šalies miškuose? 

Aną rytą. — mūsų pirmąjį rytą šioje neištirtoje šalyje,— įsiti- 
kinome, kad pavojai čia mūsų tyko kiekviename žingsnyje. Šis 
nuotykis būtų tiesiog bjaurus, ir man net nemalonu apie jį kal- 
bėti. Jei lordas Džonas teisus, miško aikštelę, kurioje ganėsi igu- 
anodontai, mes prisiminsime tartum sapną, bet pelkės su ptero- 
daktiliais liks mūsų atmintyje kaip sunkus slogutis. Tuojau pa- 
pasakosiu, kaip visa tai įvyko. 

Mes ėjome per mišką labai lėtai — iš dalies dėl to, kad lordas 
Džonas, žengęs priekyje kaip žvalgas, nesileido pavejamas, o iš 
dalies ir dėl abiejų profesorių, kurie nuolat aikčiojo prie kokios 
nors nežinomos jiems gėlytės arba vabzdžio. Už trijų keturių 
mylių palei dešinįjį upokšnio krantą medžių išretėjo, ir priešais 
mus pasirodė dar viena miško aikštė. Už tankaus krūmyno gulėjo 
suversti rieduliai — jų galima visur plokščiakalnyje matyti. Lėtai 
nuėjome per krūmus, siekiančius mums iki juosmens, ir staiga 
išgirdome kažkur visai arti garsus, panašius į kurkimą ar šnypš- 
timą, susiliejusius į gaudesį, nuo kurio drebėjo oras. Lordas 
Džonas davė ženklą sustoti ir puolė pasilenkęs prie akmenų. Jis 
pažiūrėjo per jų viršų, sudrebėjo ir, matyt, užmiršęs, kad ir mes 
čia esame, ilgai stovėjo spoksodamas į atsiskleidusį reginį. Paga- 
liau mums pamojo ranka ir ženklais parodė būti atsargiems. Pa- 
žiūrėjęs į jį, supratau, kad už akmenų slepiasi kažkoks stebuklas, 
o galbūt ir didelis pavojus. 

Prisėlinę prie lordo Džono, žvilgtelėjome žemyn. Priešais mus 
žiojėjo gili dauba, turbūt vienas iš tų nedidelių kraterių, kurių 

plokščiakalnyje buvo daugybė. Sios daubos dugne, koks šimtas 
jardų nuo vietos, kurioje gulėjome, už nendrių tviskėjo mau- 
rais aptrauktos balos. Vieta pati savaime buvo niūri, bet, Žvelg- 
damas į jos gyventojus, netyčia prisiminiau sceną iš Dantės 
„Pragaro“ septintojo rato. Ten buvo pterodaktiliai — šimtų šimtai 
pterodaktilių! Dauba knibždėte knibždėjo jų — jaunikliai šliau- 
žiojo prie vandens, o jų šlykščios motulės perino atabrade kiau- 
šinius kietu gelsvu apvalkalu. Visa ši knibždanti, sparnais 
plasnojanti šlykščių driežų gauja drebino orą klyksmais ir skleidė 
aplink tokią smarvę, kad mums pasidarė šleikštu. O kiek aukš- 
čiau, kiekvienas ant savo akmens, tupėjo didžiuliai pilki patinai, 
gyvi, tik vartė krauju pasruvusias akis ir retkarčiais, pralekiant 
laumžirgiams, kalendavo snapais. Jų sulenkti milžiniški plėviniai 
sparnai buvo prispausti prie šonų, virš sparnų karojo plėšrios 
galvos, ir dėl to jų išvaizda man atrodė kažkodėl žmogiška — 
jie priminė senes, susisupusias į šlykščias voratinklio spalvos 
skaras. Skaičiuojant ir didžiuosius, ir mažuosius, dauboje buvo 
ne mažiau kaip tūkstantis šių šlykščių padarų. 

Abu mūsų profesoriai taip džiaugėsi galėdami tirti iš arti iki- 
istorinio pasaulio gyvūnus, kad mielu noru būtų išsėdėję čia 
visą dieną. Jie rodė mums išmėtytus tarp akmenų pastipusius 
paukščius ir žuvis, kuriais, matyt, pterodaktiliai mito, ir sveikino 
vienas kitą, kad pagaliau galės atsakyti į klausimą, kodėl šių 
skrajojančių driežų kaulų taip gausiai randama kai kuriose vie- 
tovėse, pavyzdžiui, Kembridžo smėlynuose. Dabar jau nebekelia 
abejonės, kalbėjo jie, kad pterodaktiliai, panašiai kaip ir pingvi- 
nai, gyveno būriais. 

Pagaliau, norėdamas įrodyti savo kolegai kažkokią tezę, Če- 
lendžeris iškišo galvą iš už akmenų ir vos nepražudė mūsų visų. 
Arčiausiai mūsų tupėjęs patinas staiga skardžiai sušnypštė, su- 
plasnojo dvidešimties pėdų ilgio plėviniais sparnais ir pakilo 
į orą. Patelės su jaunikliais susibūrė arčiau vandens, sargybiniai 
vienas paskui kitą irgi pakilo į orą. Nuostabus reginys buvo, kai 
šie bjaurūs padarai šimtais skriejo virš mūsų, vikriai, it kregždės, 
skrosdami sparnais orą. Deja, mes greit supratome, jog gėrėji- 
masis šiuo reginiu į gerą neatves. Pradžioje pterodaktiliai suko 
ratą aukštai danguje, matyt, tikrindami, ar pavojus didelis. Pas- 
kui, iš lėto mažindami ratą, leidosi vis žemiau ir žemiau, ir 

ir pagaliau sausas jų juodų it skalūnas sparnų šlamėjimas pasi- 
darė toks stiprus, kad aš nenoromis prisiminiau Hendono aero- 
dromą varžybų dienomis. 

— Saugokitės! — sušuko lordas Džonas, čiupdamas šautuvą 
už vamzdžio.— Bėkite tiesiog miško link, laikykitės visi drauge! 

Tačiau ratas virš mūsų jau užsidarė. Pterodaktiliai savo spar- 
nais beveik lietė mūsų veidus. Mušėme juos šautuvų buožėmis, 
bet smūgiai, atsitrenkdami į kažką minkšta, nedarė jiems jokios 
žalos. Ir staiga iš šio juodo it skalūnas žėrinčio rato kyštelėjo 
ilgas kaklas; nirtulingas snapas tiesėsi tiesiog į mus. Paskui įį 
dar ir dar vienas. Samerlis suriko ir rankomis užsidengė sukru- 
vintą veidą. Pajutau stiprų smūgį į pakaušį ir iš skausmo vos 
neapalpau. Čelendžeris parpuolė, pasilenkiau jam padėti ir, ga- 
vęs iš užpakalio dar vieną smūgį, griuvau ant jo. Tą pačią va- 
landėlę lordas Džonas iššovė. Pakėlęs galvą, pamačiau, kaip 
vienas pterodaktilis blaškosi ant žemės su pašautu sparnu, iš- 
žiojęs snapą, purškia seiles ir įnirtingai varto išsprogusias, krauju 
pasruvusias akis. Nei pridėsi, nei atimsi — tikras velnias iš kokio 
nors viduramžių dailininko paveikslo! Jo broliai, išsigandę šūvio, 
nėrė į aukštį ir ėmė vėl sukti virš mūsų ratą. 

— Dabar gelbėkitės! — sušuko lordas Džonas. 

Bėgome tiesiog per krūmus, bet pačioje pamiškėje harpijos 
vėl mus pavijo. Samerlis buvo parverstas, mes pakėlėme jį ir 
puolėme po medžiais. Miške pavojaus nebuvo, nes pterodaktiliai 
su savo didžiuliais sparnais negalėjo tarp šakų paskristi. 

Grįžome į stovyklą gana pasigailėtini, o jie dar ilgai lydėjo 
mus, sukdami ratą žydroje padangėje taip aukštai, kad iš apačios 
galima buvo pamanyti, jog tai paprasti balandžiai. Pagaliau mus 
uždengė miško tankmė, ir daugiau pterodaktiliai nebepasirodė. 

— Nepaprastai įdomus ir pamokantis įvykis,— tarė Čelen- 
džeris, apsiplaudamas upokšnyje ištinusį kelį. — Dabar Samerli, 
mudu puikiai žinome, ką daro įsiutę pterodaktiliai. 

Samerlis tuo metu šluostėsi kraują, tekantį iš įdrėkstos kak- 
tos, o aš tvarsčiausi gana gilią žaizdą ant sprando. Lordas Džo- 
nas geriau išsisuko: pabaisa tik įdrėskė jam petį ir suplėšė 
marškinius. 

— Reikia pažymėti,— tęsė Čelendžeris,— kad mūsų jaunajam 
bičiuliui subadė kūną, o išdrėksti tokį gabalą lordo Džono marš- 

kinių galima buvo tik dantimis. Na, o mane mušė per galvą spar- 
nais. Taigi gavome paragauti įvairiausių pterodaktilių puolimo 
metodų. 

— Nedaug tetrūko, ir visi mes būtume žuvę, — rimtu balsu 
tarė lordas Džonas.— Slykštesnę mirtį sunku įsivaizduoti — tapti 
šių bjaurių padarų auka! Labai nenorėjau šauti, bet kitos išeities 
nebuvo. 

— Jei ne jūsų šūvis, mes dabar nesėdėtume prie upokšnio,— 
tariau įsitikinęs. 

— Tikėkimės, kad mano šūvis nepakenks mūsų tyrimams,— 
tarė lordas Džonas.— Čionykščiuose miškuose turbūt dažnai su- 
skamba ne mažiau skardūs garsai: čia nulūžta šaka, čia griūva 
medis. Tačiau šiai dienai pakaks stiprių išgyvenimų. Eime ge- 
riau į stovyklą, pasiieškosime vaistinėlėje karbolio. Kas žino šias 
šlykštynes — gal jų įkandimas nuodingas. 

Tačiau vargu ar Žmogui nuo pat pasaulio pradžios per vieną 
dieną yra tekę patirti tiek nuotykių. Mūsų laukė naujas netikėtu- 
mas! Išėjome upokšnio krantu .į pievą ir, pamatę dygliuotą už- 
tvarą, supančią mūsų fortą, manėme, kad šį kartą mūsų kančios 
pasibaigė. Tačiau ilsėtis mums neteko. Įėjimas į Čelendžerio fortą 
buvo kaip ir anksčiau užverstas, tvora buvo sveika, o vis tiek iš 
karto supratome, kad, mums čia nesant, kažkas buvo apsilankęs. 
Neprašytasis svečias nepaliko ant žemės jokių pėdsakų, ir tik 
virš stovyklos pakibusi didžiulė ginkmedžio šaka išdavė, kaip 
jis pateko į stovyklą. Apie jo jėgą ir įžūlumą ryškiai bylojo mūsų 
sandėlio būklė. Visi daiktai buvo išmėtyti lankoje, viena skar- 
dinė dėžutė su mėsa sutraiškyta — matyt, taip mėginta iš- 
imti mėsą. Iš šovinių dėžės teliko vien šipuliai, o šalia jos mėtėsi 
suplota gilzė. Nerimastis, baimė vėl suspaudė mūsų širdis, ir iš- 
sigandę žvelgėme į tankią ūksmę po medžiais, laukdami, kad iš 
ten tuojau pasirodys kažkas baisinga. 

Mes lengviau atsikvėpėme išgirdę šią valandėlę Sambo balsą 
ir, priėję prie plokščiakalnio krašto, pamatėme ant uolos viršūnės 
besišypsantį jo veidą. 

— Viskas gerai, pone Čelendžeri! Viskas gerai! — sušuko jis.— 
Sambo čia. Nebijok! Kai pašauksi Sambo, jis visuomet bus čia. 

Žiūrėdami į dorąjį negrą ir neaprėpiamą lygumą, kone sie- 
kiančią Amazonės intakus, prisiminėme, kad dabar dvidešimtasis 
amžius ir kad gyvename Zemėje, o ne kokioje nors pirmykščio 

chaoso kupinoje planetoje, į kurią mus nunešė stebuklinga jėga. 
Tačiau kaip sunku įsivaizduoti, kad nuo violetinės horizonto li- 
nijos visai arti iki didžiosios upės, kuria plaukia dideli garlai- 
viai, kad žmonės ten šnekučiuojasi apie savo smulkius buitinius 
reikaliukus, tuo tarpu mes, užklydę į pirmykštį pasaulį, pas pir- 
mykštes būtybes, galime tik žiūrėti į aną pusę ir ilgėtis to pa- 
saulio, kuris mums kupinas džiaugsmo. 

Prisimenu dar vieną įvykį, susijusį su šia nepaprasta diena, 
ir, atpasakojęs jį, baigsiu savo laišką. Gautos žaizdos regimai 
paveikė abiejų profesorių nervus, ir jie ėmė karštai ginčytis, prie 
kurios ikiistorinių driežų rūšies priklauso mūsų priešai — prie 
pterodaktilių ar dimorftodonų. Susiginčiję jie ėmė vienas kitą 
gelti dygiais žodžiais. Nenorėdamas klausytis tų ginčų, paėjėjau 
kiek atokiau ir, atsisėdęs ant nugriuvusio medžio kamieno, už- 
sirūkiau pypkę. Po kelių minučių prieš mane atsistojo lordas 
Džonas. 

— Klausykite, Melounai,— tarė jis,— ar jūs gerai įsiminėte 
tą vietą, kur lindi šie bjaurūs padarai? 

— Žinoma, įsiminiau. 

— Kažkas panašaus į vulkaninį kraterį, tiesa? + 

— Tikra teisybė,— atsakiau. . 

— O kokia ten dirva, ar jūs atkreipėte dėmesį? 

— Vien rieduliai, akmenys. 

— Ne, prie pat vandens, kur auga nendrės? 

— Kažkas melsva, panašu į molį. 

— Taip ir yra... Ugnikalnio krateris ir mėlynas molis. 

— O kodėl tai jus domina? — paklausiau. 

— Nieko, aš taip sau,— atsakė lordas Džonas ir lėtai nuėjo 
ten, kur vis dar girdėjosi mūsų besiginčijančių mokslinčių balsai — 
įtemptas, skardus Samerlio tenoras ir garsus Čelendžerio bosas. 

Turbūt būčiau pamiršęs lordo Džono žodžius, bet tą naktį 
man teko juos dar kartą iš jo išgirsti: „Mėlynas molis... mėlynas 
molis ugnikalnio krateryje...“ Tai buvo paskutiniai žodžiai, ku- 
riuos išgirdau prieš kietai užmigdamas, nuvargęs per dieną. 

XI 


AS — DIENOS DIDVYRIS 


Lordo Džono Rokstono būgštavimai pasitvirtino: puolusių mus 
pabaisų įkandimai buvo nuodingi. Kitą rytą po mūsų pirmojo nuo- 
tykio plokščiakalnyje aš ir Samerlis pajutome didelius skausmus, 
mus krėtė drugys, o Čelendžerio kelis taip ištino, kad jis vos 
galėjo priminti skaudama koja. Todėl visą dieną praleidome sto- 
vykloje, stengdamiesi kiek galėdami padėti lordui Džonui, kuris 
stiprino dyglių tvorą — mūsų vienintelį apsigynimą nuo priešų. 
Prisimenu, mane nuo pat ryto tuomet persekiojo keistas jausmas: 
vis atrodė, kad mus kažkas atidžiai seka, bet kas ir iš kur, to 
negalėjau pasakyti. 

Neiškenčiau ir pasipasakojau apie savo būgštavimus Čelen- 
džeriui, kuris tučtuojau paaiškino tai proto sutrikimu, kurį su- 
kėlė drugys. Kad ir kaip ten buvę, dažnai žvalgiausi į šalis, no- 
rėdamas ką nors pamatyti, bet nieko, be krūvos tamsių šakų, iš 
kurių buvo sudėta mūsų užtvara, ir didžiulių medžių niūrių skliau- 
tų, nemačiau. O vis dėlto įsitikinimas, kad kažkoks mums prie- 
šiškas stebėtojas slepiasi čia pat, ne tik nepaliko manęs, bet da- 
rėsi vis stipresnis. Prisiminiau, kaip prietaringai indėnai bijo 
rūsčiojo Kurupurio, besislapstančio miško tankmėje, ir jau buvau 
pasirengęs patikėti, kad ši piktoji dvasia atima ramybę iš tų drą- 
suolių, kurie įsiveržia į jos šventąją buveinę. 

Šią naktį, — mūsų trečiąją naktį Meiplio Vaito šalyje, — vienas 
įvykis padarė mums labai baisų įspūdį ir privertė mus dar kartą 
padėkoti lordui Džonui, nepagailėjusiam triūso Čelendžerio fortui 
sustiprinti. Miegojome šalia gęstančio laužo, kai staiga mus pa- 
žadino arba, tikriau pasakius, pakėlė ant kojų pašėlęs riaumoji- 
mas ir inkštimas. Nežinau, su kuo. galima sulyginti šį klyksmą, 
sklidusį kažkur visai greta mūsų stovyklos, — man nėra tekę gir- 
dėti nieko baisesnio. Jis skardeno orą tarsi garvežio švilpukas, 
bet tas garsas nebuvo nei toks grynas, nei toks ryškus. Užsikim- 
šome ausis, kad negirdėtume baisaus vibruojančio griaudėjimo, 
kupino beribės baimės ir kančių. Nervai neišlaikė tokios įtampos, 
Mane išpylė šaltas prakaitas, širdis sustingo krūtinėje. Atrodė, 
jog visas gyvenimo sielvartas, visos jo nesuskaičiuojamos kan- 
čios — visa, kuo jis gali apkaltinti aukštybes, susiliejo į vieną šį 

riksmą. Ir, lyg pritardamas sklindančioms aimanoms, tartum 
išryškindamas jas, ten pat griaudėjo kažkieno nenutrūkstamas, 
gilus juokas, kažkieno pergalingas, gerklus riaumojimas. Šis bai- 
sus duetas truko kokias tris keturias minutes; jis išbaidė visus 
medžiuose snaudusius paukščius ir lygiai taip pat staigiai nutilo. 
Sukrėsti ilgai tylėjome. Paskui lordas Džonas įmetė į laužą žabų. 
Rausvi ugnies atspindžiai nušvietė įtemptus mano draugų veidus 
ir sužibo lapuose virš mūsų galvų. 

— Kas tai buvo? — paklausiau pašnibždomis. 

— Rytą sužinosime, — atsakė lordas Džonas.— Tai kažkur vi- 
sai arti, ne toliau nei ana aikštė. 

— Sulaukėme garbės iš tolo išgirsti ikiistorinę tragediją, 
įvykusią nendryne, prie juros periodo lagūnos, kai didžiulis drie- 
žas pribaigė klampynėje savo silpnesnį draugą! — paskelbė Če- 
lendžeris net jam neįprastai iškilmingai.— Taip, žmogus daug 
laimėjo atsiradęs Žemėje kiek vėliau. Pasaulio kūrimosi aušroje 
jam būtų tekę susidurti su tokiomis pabaisomis, kurios nebūtų 
išsigandusios nei jo narsumo, nei išradingumo. Argi jam padėtų 
strėlės, laidyklė ir ietis susidūrus su jėgomis, kurios šiąnakt dūks- 
ta? Net šių laikų šautuvas nesuteiks jums persvaros susitikus su 
tokia pabaisa. 

— O vis dėlto pasitikiu savo mieluoju draugu,— tarė lordas 
Džonas, glostydamas „Ekspreso“ vamzdį.— Bet neginčiju, ši pa- 
baisa turėtų nemažai galimybių nugalėti. 

Samerlis pakėlė ranką. 

— Tss! — sušnibždėjo jis.— Man kažkas pasigirdo. 

Gūdžią tylą sudrumstė duslus, ritmingas dundesys. Kažkoks 
gyvulys „brovėsi per tankumyną, atsargiai žengdamas sunkiomis 
letenomis. Jis neskubėdamas apėjo mūsų fortą ir sustojo prie 
įėjimo. Išgirdome švilpiantį jo alsavimą. Tik menka tvorelė skyrė 
mus nuo šios naktinės pabaisos. Griebėmės šautuvų, o lordas 
Džonas, ištraukęs iš spygliuotos tvoros krūmą, padarė joje kažką 
panašaus į ambrazūrą. 

— Dieve! — sušnibždėjo jis.— Aš, rodos, matau jį! 

Pažvelgiau pro ambrazūrą per lordo Džono petį. Taip, tiesa! 
Tamsioje medžio ūksmėje buvo matyti dar tamsesnis šešėlis. 
Jaučiau, kad šiame prie žemės prigludusiame pirmykščiame žvė- 
ryje telkiasi laukinė galia ir nirtulys. Jis buvo ne aukštesnis už 
arklį, bet sunkūs jo kontūrai rodė nepaprastą jėgą. Tik baisiai 
galingas organizmas galėjo taip alsuoti. Kvėpavimas buvo gilus, 

lygus, kaip garo katilo. Pabaisa sujudėjo, ir pamačiau jos baisias, 
žalia ugnimi Žžėrinčias akis. Ir čia pat pasigirdo čiužesys — ji lėtai 
žengė į priekį. 

— Tuoj šoks! — tariau ir atlaužiau šautuvo gaiduką. 

— Nešaukite! — sušnibždėjo lordas Džonas.— Argi galima šau- 
dyti tokią tylią naktį? Garsas pasklis per kelias mylias. Palikite 
tai blogiausiam atvejui. 

— Jei ji šoks per tvorą, mes žuvę,— tarė Samerlis, nervin- 
gai juokdamasis. | 

— Neleisime jai peršokti! — sušuko lordas Džonas.— Bet šau- 
dykite tik pačiu paskutiniu atveju. Gal ir taip su ja susidorosime. 
Reikia pamėginti. 

Sunku įsivaizduoti drąsesnį žygį už tą, kurį atliko lordas 
Džonas. Jis pasilenkė prie laužo, ištraukė iš ugnies degančią šaką 
ir vienu akimirksniu pralindo pro siaurą skylę, kurią buvo pa- 
daręs tvoroje. Pabaisa grėsmingai riaumodama žengė į priekį. 
Nė trupučio nesvyruodamas, lordas Džonas sparčiai ir lengvai 
pribėgo prie jos ir kyštelėjo degančią šaką tiesiog jai į nasrus. 
Priešais mane tik sekundę šmėkštelėjo bjauri milžiniškos rupū- 
žės makaulė — karpota, it raupų išėsta oda ir didžiuliai, kruvini 
žabtai. Čia pat krūmuose pasigirdo traškėjimas, ir baisusis mūsų 
svečias dingo miško tankumyne. 

— Taip ir maniau, kad išsigąs ugnies,— juokdamasis tarė 
lordas Džonas, grįžęs iš už tvoros ir įmetęs šaką į ugnį. 

— Jūs rizikavote gyvybe! — sušukome vienu balsu. 

— O ką gi aš turėjau daryti? Jei ši pabaisa būtų atsidūrusi 
tarp mūsų, mes vienas kitą būtume iššaudę. Saudyti pro užtvarą 
irgi nebuvo prasmės: tuomet ji tikrai būtų įšokusi čionai, o toksai 
šaudymas išduotų mus visus, ir daugiau nieko. Atrodo, viskas 
baigėsi gerai. Bet kas gi tai per Žvėris? 

Mūsų mokslininkai neryžtingai pažvelgė vienas į kitą. 

— Nesiimu bent kiek tiksliau spręsti, kokia tai būtybė, — pa- 
sakė Samerlis, rūkydamas prie laužo pypkę. 

— Toks atsargumas būdingas tikrai moksliškai samprotaujan- 
tiems žmonėms.— Čelendžeris nusižemino net iki komplimento! — 
Aš taip pat pasitenkinsiu vien bendru tvirtinimu, kad šiąnakt 
susidūrėme su viena mėsėdžių dinozaurų rūšimi. Apie tai, kad 
jų plokščiakalnyje gali būti, jau sakiau. 

— Juk apie daugelį ikiistorinių rūšių mūsų nepasiekė jokios 
žinios, — tarė Samerlis.— Būtų neteisinga manyti, kad mes gali- 
me žinoti, kaip vadinasi kiekvienas gyvūnas, kurį čia sutiksime. 

— Jūs visiškai teisus. Mūsų galimybės ribojasi labai apytikrė 
klasifikacija. Palauksime iki ryto. Tuomet bus aiškiau. O tuo tarpu 
verčiau pasistenkime vėl užmigti. 

— Bet su sąlyga, kad vienas mūsų liks budėti, — ryžtingai 
tarė lordas Džonas.— Tokioje šalyje negalima juokauti, bičiuliai. 
Nuo šiol siūlau nustatyti budėjimą naktį — po dvi valandas kiek- 
vienam. 

— Tuomet aš būsiu pirmasis sargybinis. Kaip tik noriu baigti 
rūkyti pypkę, — tarė profesorius Samerlis. 

Ir nuo to laiko niekuomet neguldavome be sargybinio. 

Rytą paaiškėjo mus pažadinusių baisių klyksmų priežastis. 
Aikštė, kurioje buvome matę iguanodontus, tapo tikro mūšio 
arena. Žvelgiant į kraujo klanus ir didžiulius mėsos gabalus, iš- 
mėtytus žolėje, galima buvo spręsti, kad čia žuvo nemaža žvėrių. 
Tačiau, arčiau pažiūrėjus, visi tie likučiai pasirodė esą vieno 
iguanodonto, kurį į gabalėlius sudraskė kitas, jei ne didesnis, tai 
bent nirtulingesnis žvėris. 

Abu profesoriai pradėjo mokslinį ginčą, kruopščiai apžiūrėda- 
mi kiekvieną gabalą, kuriame buvo negailestingų ilčių ir didžiulių 
nagų Žymės. 

— Daryti dabar kokias nors išvadas per anksti, — tarė profe- 
sorius Čelendžeris, žiūrėdamas į gulintį ant savo kelių balkšvos 
mėsos gabalą.— Sprendžiant iš kai kurių duomenų, iguanodontą 
užpuolė tigras su kardo pavidalo iltimis. Tokių tigrų griaučių 
randama tarp konglomeratų urvuose. Bet Žvėris, kurį mes ma- 
tėme savo akimis, yra daug didesnis ir greičiau panašus į roplįj. 
Esu linkęs manyti, kad tai buvo alozauras. 

— Arba megalozauras,— atsakė Samerlis. 

— Galbūt. Žodžiu, vienas iš stambiųjų plėšriųjų dinozaurų. 
Tarp jų pasitaiko didžiulių pabaisų, kurios kada nors bjaurino 
mūsų Žemės rutulį arba puošia muziejus.— Čelendžeris ėmė kva- 
totis iš savo sąmojo. Turėdamas labai primityvų humoro jausmą, 
jis džiaugėsi kiekvienu savo juoku, net pačiu šiurkščiausiu. 

— Juo mažiau triukšmausime, juo geriau! — griežtai perspėjo 
jį lordas Džonas.— Kažin kas čia netoliese slankioja? Jei šis 
sukčius sumanys grįžti čia papusryčiauti ir mus suras, bus visai 
nejuokinga. Beje, kokia ten dėmė? 

Ant Žvynuotos, blausiai juodos iguanodonto odos, kiek aukš- 
čiau paties, aiškiai matėsi tamsus, panašus į asfaltą lopas. Nie- 
kas iš mūsų negalėjo nustatyti, iš kur ši dėmė atsirado, nors 
Samerlis prisiminė, jog prieš porą dienų matęs lygiai tokią ant 
vieno jauno iguanodonto. Čelendžeris sėdėjo pasipūtęs ir reikš- 
mingai tylėjo, visa savo išvaizda rodydamas: štai aš tai Žinau, 
bet nesakysiu! Lordui Džonui neliko nieko kita, kaip su tuo pa- 
čiu klausimu kreiptis tiesiog į jį. 

— Jei jūsų prakilnybė leistų man prasičiaupti, būčiau laimin- 
gas pasakydamas savo nuomonę,— kandžiai tarė Čelendžeris.— 
Pirmą kartą gyvenime girdžiu tokias notacijas. Neįtariau, kad 
be jūsų leidimo negalima net nekalčiausiai pajuokauti. 

Ir tik po to, kai lordas Džonas atsiprašė mūsų užgaulųjį bi- 
čiulį, šis teikėsi pakeisti pyktį malone. Kai jis visiškai nusiramino, 
užlipo ant nugriuvusio medžio kamieno ir kreipėsi į mus ilga, 
kaip visuomet, nepaprastai iškilminga kalba, lyg priešais jį būtų 
buvusi ne mažytė mūsų trijų žmonių grupė, o tūkstantinė audi- 
torija, laukusi iš profesoriaus vertingų žinių. 

— O dėl tos dėmės, — pradėjo Čelendžeris,— esu linkęs pri- 
sidėti prie savo draugo ir kolegos profesoriaus Samerlio, tvirti- 
nančio, jog tai asialtas. Meiplio Vaito šalis yra aiškiai vulkaninės 
kilmės, o asfaltas, kaip žinoma, priklauso nuo giluminių padermių 
ir, be abejo, yra čia skystas, vadinasi, jis galėjo atsirasti ant igua- 
nodontų odos. Deja, dabar mums iškyla kitoks, daug svarbesnis 
klausimas: kaip čia gali egzistuoti mėsėdžiai grobuonys, kurių 
vienas aplankė šią miško aikštę ir paliko joje tokius baisius pėd- 
sakus? Žinome, kad savo dydžiu plokščiakalnis yra ne didesnis 
už vidutinę mūsų Anglijos grafystę. Siame iš visų pusių atitver- 
tame plote daugelį amžių gyvena nuo žemės paviršiaus jau seniai 
išnykusios gyvūnų rūšys. Atrodo,— man tai nekelia abejonių,— 
mėsėdžiai gyvūnai, nuolat besiveisdami, turėjo jau seniai sunai- 
kinti gamtos jiems duotas maisto atsargas ir dėl to arba žūti iš 
bado, arba pakeisti mėsą kokiu nors kitu maistu. Kaip matome, 
nei viena, nei kita neatsitiko. Vadinasi, lieka spėti, kad šių Žiau- 
rių grobuonių skaičius čia ribojamas (be ko gamtoje neįmanoma 
pusiausvyra) kaip nors kitaip. Kokie yra tie būdai ir kaipgi jie 
taikomi — štai viena iš daugelio nepaprastai įdomių problemų, 
kurios laukia sprendimo. Leisiu sau išreikšti viltį, kad mes dar 
turėsime progos sekti mėsėdžius dinozaurus iš mažesnio atstu- 
mo. 

— O aš leisiu sau išreikšti viltį, kad tokia proga mums ne- 
bepasitaikys,— tariau. 

Profesorius kilstelėjo antakius tarytum mokytojas, išgirdęs ne 
vietoje padarytą išdykusio mokinio pastabą. 

— Gal profesorius Samerlis norėtų pareikšti savo samprota- 
vimus šiuo klausimu? — pasiūlė jis. 

Ir abu mokslininkai pakilo į mokslo aukštumas, kurių išgry- 
nintoje atmosferoje tik ir galima buvo svarstyti tokias problemas 
kaip ryšys tarp kovos už būvį ir gimdymų mažėjimo nuolat 
senkant maisto atsargoms. 

Tą rytą nuėjome į rytus nuo upokšnio, kad vėl neišeitume 
prie liūno su pterodaktiliais, ir pažymėjome žemėlapyje nedidelę 
plokščiakalnio dalį. Šioje pusėje pamiškė buvo tokia tanki, kad 
pro ją teko tiesiog brautis. 

Iki šiol pasakojau vien tik apie Meiplio Vaito šalies baisumus, 
bet tai būtų jos atžvilgiu neteisinga, nes visą rytą klaidžiojome 
tarp puikių gėlių. Daugiausia jos buvo dvispalvės — baltos ir 
geltonos. Anot Čelendžerio ir Samerlio, pirmykštė gamta ir tenki- 
nasi šiomis dviem spalvomis. Daugelyje vietų žemė buvo ištisai 
gėlėmis nusėta, ir mūsų kojos iki kulkšnių skendėjo šiame pui- 
kiame minkštame kilime, kuris skleidė aplink tokį stiprų ir saldų 
kvapą, kad svaigo galva. Visur zvimbė bitės, visai tokios pat 
kaip ir pas mus, Anglijoje. Medžių šakos žemai linko nuo sun- 
kių vaisių, kurių dalį pažinome, o dalies visai nežinojome. Išsi- 
rinkdavome paukščių apkapotuosius ir, nebijodami nusinuodyti, 
įvairinome savo meniu. Šioje džiunglių dalyje visur buvo lauki- 
nių žvėrių išminti takai, o pelkėtos žemumos išmindytos daugy- 
bės kojų; pasitaikydavo ir iguanodontų pėdsakų. Vienoje miško 
aikštėje ganėsi nedidelė šių milžinų banda, ir lordas Džonas pa- 
stebėjo pro žiūroną, kad ir jiems yra ant kūno asialto dėmių, 
nors ne toje pačioje vietoje kaip sudraskytojo iguanodonto. Kaip 
paaiškinti šį keistą reiškinį, niekas mūsų nežinojo. 

Kelyje dažnai sutikdavome smulkių gyvūnų — dygliakiaulę, 
žvynuotąją skruzdėdą, pilkšvąjį šerną ilgomis, į viršų užriesto- 
mis iltimis. Kartą tarp medžių tolumoje pamatėme žalią kalvos 
atšlaitę, kuria nubėgo kažkoks stambus pilkšvai rudo kailio Žvė- 
ris. Jis šmėstelėjo taip greitai, kad nespėjome jo įžiūrėti. Bet jei 
tai buvo elnias, kaip tvirtino lordas Džonas, jis buvo ne mažesnis 
už tuos milžiniškus briedžius, kurių griaučių dar iki šiol randa- 
ma mano gimtosios Airijos pelkėse. 

Po paslaptingojo svečio, aplankiusio mus naktį, grįždavome 
į savo stovyklą būgštaudami. Tačiau daugiau nieko panašaus ne- 
atsitiko. Aną vakarą tarp mūsų kilo karštas ginčas dėl ateities 
planų. Išdėstysiu jį smulkiau, nes jis paveikė mūsų tolesnius 
veiksmus ir padėjo per kelias dienas su Meiplio Vaito šalimi susi- 
pažinti daug geriau, negu tai galima buvo padaryti per daugelį 
savaičių. 

Diskusijas pradėjo Samerlis. Jis dar nuo ryto buvo kažkuo 
nepatenkintas, ir kai lordas Džonas pradėjo kalbėti apie rytdie- 
nos planus, profesorius neištvėrė ir ėmė karščiuotis. 

— Ir šiandien, ir rytoj, ir poryt mes turime ieškoti landos, 
kaip išsprukti iš šių pelėkautų,— tarė jis.— Visi jūs kvaršinate 
galvas, kaip prasiskverbti į šalies gilumą, o mano nuomone, tu- 
rime galvoti tik apie tai, kaip iš čia ištrūkti. 

— Nesitikėjau, sere, kad mokslininkas galėtų taip Žemai pul- 
ti! — suburbėjo Čelendžeris, glostydamas savo tankią barzdą.— 
Jūs patekote į šalį, kupiną tokių pagundų smalsiam gamtininkui. 
Jai nėra ir nebuvo lygių nuo tol, kol egzistuoja pasaulis! Ir siū- 
lote palikti šį rezervatą, siūlote mums pasitenkinti vien pačia 
paviršutiniškiausia pažintimi su juo ir jo gyventojais! Aš nelau- 
kiau šito iš jūsų, profesoriau Samerli! 

— Prašom nepamiršti, — piktai atrėžė šis, — kad Londone ma- 
nęs laukia didelė grupė studentų, kuriuos palikau savo neišma- 
nėlio pavaduotojo globai. Mano padėtis kiek kitokia negu jūsų, 
proiesoriau Čelendžeri, nes, kiek man žinoma, jums niekas ir 
niekuomet nepavesdavo tokio atsakingo darbo kaip jaunimo mo- 
kymas. 

— Tikra teisybė, — sutiko Čelendžeris.— Kam apkrauti menk- 
niekiais protą, kuris sugeba kūrybiškai tirti sudėtingiausias prob- 
lemas? Manau, tai šventvagystė! Stai kodėl aš visuomet ryžtin- 
giausiai atsisakydavau panašių pasiūlymų. 


— Kokių gi? — pašaipiai šypsodamasis, pasiteiravo Samerlis. 


Bet čia lordas Džonas skubiai nukreipė kalbą kita linkme. 

— Turiu jums pasakyti, — pradėjo jis,— jog laikau tiesiog gė- 
da grįžti į Londoną, kaip reikiant nesusipažinus su šia šalimi. 

— O man neužtektų drąsos peržengti redakcijos slenkstį ir 
pasirodyti mūsų seniui Makardliui,— pridūriau. (Jūs nepykstate, 
sere?) — Jis man nedovanos, jei atsisakysiu tokios medžiagos. 
Bet, mano nuomone, tokie ginčai nereikalingi: juk ir labiausiai 
norėdami negalime nusileisti žemyn. 

— Primityvi logika kiek papildo mūsų jaunojo bičiulio proti- 
nio išsivystymo stoką,— tarė Čelendžeris.— Mūsų, žinoma, nė 
kiek nedomina jo niekingi profesiniai interesai. Bet kas teisybė, 
tai teisybė: mes negalime nusileisti žemyn. Vadinasi, nėra ko 
veltui eikvoti jėgų beprasmiams ginčams. 

— O man atrodo, kad visa, ką jūs sumanėte, taip pat bus 
beprasmis jėgų eikvojimas,— suniurnėjo Samerlis, neišimdamas 
iš burnos pypkės.— Leiskite jums priminti, kad atvykome čia, tu- 
rėdami visiškai konkretų tikslą, kurį mums iškėlė Londono zoo- 
logijos instituto mokslinis susirinkimas. Šis tikslas — patikrinti 
profesoriaus Čelendžerio tvirtinimus. Vadinasi, mūsų misija įvyk- 
dyta. O plokščiakalnį ir jo gyventojus smulkiai ištirti galės tik 
didelė, specialiai surengta ekspedicija. Jei patys to imsimės, kas 
gi tuomet pristatys į Angliją mūsų surinktus duomenis, kurie 
yra vertingas indėlis į mokslą? Profesorius Čelendžeris rado būdą 
įkopti į šį iš akies neprieinamą plokščiakalnį. Taigi paprašykime 
jo dar kartą pasitelkti savo išradingumą ir grąžinti mus į pasaulį, 
iš kurio atėjome. 

Samerlio argumentai man pasirodė visiškai protingi. Čelen- 
džeris, ir tas susimąstė supratęs, kad jam nepavyks sugėdinti savo 
priešų, jei jo teisingumo patvirtinimas nepasieks tų, kurie juo 
abejojo. 

— Kaip nusileisti nuo plokščiakalnio, atrodo, šios problemos 
iš pirmo žvilgsnio neišspręsi,— tarė jis.— Bet neabejoju, kad žmo- 
gaus intelektas ras išeitį iš šios padėties. Matyt, gerbiamojo ko- 
legos teisybė: mums nėra reikalo delsti Meiplio Vaito šalyje, lai- 
kas pagalvoti, kaip grįžti namo. Tačiau griežtai atsisakau pa- 
likti plokščiakalnį, kol jis neištirtas ir nesudarytas bent koks nors 
žemėlapis. 

Proiesorius Samerlis nekantriai prunkštelėjo. 

— Praleidome dvi dienas besižvalgydami,—tarė jis,— ir tai 
beveik nieko nedavė. Kaip ir anksčiau, neturime jokio supratimo 
apie plokščiakalnio topografiją. Išaiškėjo tik viena: Meiplio Vaito 
šalis apaugusi tankiu mišku. Bet juk nuodugniau ištirti prireiks 
ištisų mėnesių! Viskas būtų kitaip, jei čia atsirastų kokia nors 
aukštuma. Tačiau plokščiakalnis nuolaidus į centrą. Vadinasi, 
kad ir kiek mes skverbtumėmės gilumon, bendro jo vaizdo vis 
tiek nematysime. 

Ir čia man atėjo įkvėpimas. Mano žvilgsnis atsitiktinai sustojo 
ties didžiuliu gumbuotu ginkmedžiu, išskleidusiu virš mūsų savo 

milžiniškas šakas. Tokio galingo kamieno neturėjo nė vienas kitas 
medis, vadinasi, jis ir buvo aukštesnis už juos. Jeigu plokščiakal- 
nio kraštai iš tikrųjų aukštesni, tai kodėl šis milžinas negalėtų 
mums būti stebėjimo bokštas visai Meiplio Vaito šaliai apžvelgti? 
Dar vaikystėje buvau pagarsėjęs laipiotojas po medžius. Mano 
kelionės draugai geriau už mane laipiojo uolomis, bet čia jie ma- 
nęs nepralenks. Reikia tik užkelti koją ant apatinės šakos, o 
toliau viskas niekai — pasieksiu ir viršūnę! 

Mano mintis buvo džiaugsmingai sutikta. 

— Mūsų jaunasis bičiulis sugeba daryti akrobatinius triukus, 
kurių nepadarys masyvesnės ir kartu oresnės figūros žmonės, — 
tarė Čelendžeris, ir jo skruostai išsipūtė lyg du rausvi obuoliu- 
kai.— Sveikinu tokį sprendimą. 

— Jaunuoli, juk jūs tiesiog genijus! — sušuko lordas Džonas, 
patapšnojęs man per petį. — Nesuprantu, kaip mes anksčiau ne- 
susipratome! Iki saulėlydžio teliko kokia valanda, bet jūs dar su- 
spėsite apmesti vietovės planą, nors ir labai primityvų. Lipkite 
ten tiesiog su užrašų knygute. Tuoj po medžiu sustatysime vieną 
ant kitos tris dėžes, ir aš kaip nors jus įkelsiu. 

Lordas Džonas užsilipo ant dėžių ir atsargiai padėjo man, bet 
čia įsikišo Čelendžeris. Pribėgęs prie mūsų, jis tiesiog sviedė 
mane į viršų vienu galingu savo delno mostu. Nusitvėriau už 
storos šakos ir, pasispirdamas kojomis į kamieną, iš pradžių pri- 
sitraukiau iki juosmens, o paskui jau atsiklaupiau ant šakos. Trys 
žemutinės šakos buvo man pakopos, kitos, plonesnės, taip pat 
padėjo lipti, ir aš taip sparčiai kopiau jomis į viršų, kad netrukus 
žemė dingo man iš akių. 

Retkarčiais tekdavo stabtelėti, kartą net pasitaikė slinkti. į 
viršų kokių dešimties pėdų ilgio liana, bet apskritai viskas vyko 
gerai, ir man atrodė, kad greit jau Čelendžerio sodrus bosas ma- 
nęs visai nebepasieks. Bet medis buvo milžiniško aukščio; žiūrėjau 
į žalių lapų tankmę virš savo galvos ir nemačiau, kad ji pradėtų 
bent kiek retėti. 

Netrukus belipdamas aptikau šaką, ant kurios buvo standus 
žalias kamuoliukas — turbūt koks parazitinis augalas. Ištempęs 
kaklą, stengiausi įžvelgti už jo ir, sukrėstas to, ką nelauktai pa- 
mačiau, vos neiškritau iš medžio. 

Į mane žvelgė kažkieno veidas — mus skyrė vos dvi pėdos. 
Būtybė slapstėsi už žaliojo kamuoliuko ir iškišo iš už jo galvą 
vienu metu su manimi. Veidas buvo žmogaus, bent jau labiau 

žmogaus nei kokios nors beždžionės. Ilgas, balkšvas, visas spuo- 
guotas, priplota nosis, masyvus apatinis žandikaulis, ant smakro 
ir skruostų — šiurkštūs šeriai, visai kaip žandenos. Pabaisa išsi- 
žiojo ir suriaumojo, lyg keikdama mane, ir pamačiau aštrias, nu- 
linkusias žemyn šuns iltis. Nirtulingos akys iš po tankių antakių 
metė į mane grėsmingą žvilgsnį, kupiną neapykantos, ir tuoj pat 
nustėro iš begalinės baimės. Pabaisa it akmuo metėsi apačion. 
Pasigirdo lūžtančių šakų poškėjimas, šeriuotas kiaulės kūnas aki- 
mirką šmėstelėjo mano akyse ir dingo nubrauktų lapų sūkuryje. 

— Kas yra? — pasigirdo iš apačios lordo Rokstono balsas.— 
Ar kas atsitiko? 

— Ar matėte? — sušukau drebėdamas iš susijaudinimo ir tvir- 
tai. laikydamasis abiem rankomis už šakos. 

— Girdėjome kažkokį triukšmą, pamanėme, kad paslydote. O 
kas ten iš tikrųjų įvyko? 

Staigus šio keisto beždžionžmogio pasirodymas taip mane su- 
jaudino, kad jau norėjau leistis Žemyn ir papasakoti apie įvykį 
savo kelionės draugams. Bet viršūnė buvo visai čia pat, ir gėdi- 
jausi grįžti apačion neįvykdęs uždavinio, kurį pasisiūliau at- 
likti. 

Todėl sustojau, atsikvėpiau ir ėmiau toliau kopti. Kartą kaž- 
kaip atsistojau ant supuvusios šakos ir pakibau vien ant rankų. 
Bet išvis lipti buvo nesunku. Lapai pamažu retėjo, į mano veidą 
dvelktelėjo vėjelis, o tai reiškė, kad ginkmedis jau iškilo aukščiau 
savo kaimynų. 

"Bet lipau vis aukščiau ir aukščiau, tvirtai nusprendęs nesižval- 
gyti, kol nepasieksiu pačios viršūnės. Pagaliau šakos ėmė po 
manimi linkti. Tuomet pasirinkau patikimą išsišakojimą, atsisėdau 
ant jo patogiau ir pažvelgiau apačion į nuostabią panoramą pa- 
slaptingosios šalies, į kurią mus atvedė likimas. 

Saulė jau buvo prie pačios horizonto linijos, bet vakaras pasi- 
taikė toks giedras ir tykus, kad apačioje besidriekiantis plokščia- 
kalnis matėsi nuo krašto ligi krašto. Tai buvo apie trisdešimties 
mylių ilgio ir dvidešimties pločio ovalas ir turėjo jis negilaus 
piltuvo formą, nes visas paviršius buvo nuožulnus į centrą, ku- 
riame tyvuliavo nemažas, kokių dešimties mylių, ežeras. Ant šio 
puikaus ežero krantų tankiai augo nendrės, pro žalsvą vandenį 
vietomis matėsi geltonos smėlio seklumos, auksu žėrinčios švel- 
niuosė saulės spinduliuose. Seklumose buvo matyti daugybė kaž- 

kokių juodų daiktų. Jie buvo per daug dideli, kad būtų aligatoriai, 
ir daug ilgesni už valtis. Pro žiūroną pamačiau, kad tai gyvi pa- 
darai, bet, kas jie tokie, negalėjau spėti. 

Iš tos plokščiakalnio pusės, kur buvo mūsų stovykla, miš- 
kingos atšlaitės, išmargintos aikštelėmis, ėjo kokias šešias mylias 
centrinio ežero link. Beveik prie pat savo kojų pažinau iguano- 
dontų bandą, o toliau tarp retėjančių medžių matėsi kelias į 
pterodaktilių pelkes. Užtat anapus ežero plokščiakalnio vaizdas 
buvo visai kitoks. Ten kilo lygiai tokios pat rausvos bazalto uolos, 
kokias matėme iš apačios, nuo lygumos. Ši ketera buvo kokių dvie- 
jų šimtų pėdų aukščio, ir jos papėdėje augo miškas. Apatinėje 
rausvųjų uolų dalyje, kiek aukščiau žemės, įžvelgiau pro žiūroną 
keletą tamsių angų — matyt, įėjimus į urvus. Prie vieno tokio 
urvo kažkas baltavo, bet, kas tai buvo, man taip ir nepavyko su- 
prasti. 

Lioviausi darbavęsis tik saulei nusileidus, kai jau nieko nebe- 
simatė, ir nulipau pas draugus, kurie nekantriai laukė manęs po 
medžiu. Štai kada tapau dienos didvyriu! Tai buvo mano su- 
manymas, ir pats jį įgyvendinau. Štai jis, tas žemėlapis, kuris 
padės mums sutaupyti mėnesį laiko ir išvaduos nuo būtinumo ak- 
lai klaidžioti po Nežinomąją šalį. Mes draugiškai paspaudėme 
vienas kitam rankas. Tačiau, prieš parodydamas draugams žemė- 
lapį, papasakojau apie susitikimą su beždžionžmogiu. 

— Jis tupėjo ten visą laiką,— tariau. 

— Iš ko sprendžiate? — paklausė lordas Džonas. 

— Visą laiką jaučiau, kad mus seka kažkieno nirtulingos akys. 
Prisimenate, profesoriau Čelendžeri? Aš jums apie tai kalbėjau. 

— Tikrai, kažką panašaus girdėjau. Mūsų jaunajam bičiuliui 
būdinga jautri reakcija, kuria- pasižymi keltų rasės atstovai. 

— Telepatijos teorija...— buvo bepradedąs Samerlis, prisikimš- 
damas pypkę. 

— Tai per daug sudėtinga problema, dabar nesvarstykime 
jos, —ryžtingai nutraukė jį Čelendžeris.— Geriau štai ką pasaky- 
kite, — kreipėsi jis į mane su išdidžia išraiška, it vyskupas, egza- 
minuojantis sekmadieninės: mokyklos mokinį,— jūs nepastebėjote, 
ar ši būtybė gali prispausti nykštį prie delno? 

— Na, to jau tikrai nepastebėjau. 

— Ar uodegą ji turi? 

— Ne. 

— O užpakalinės kojos čiumpamosios? 

— Tikriausiai, nes kitaip ji nebūtų galėjusi taip greitai šoki- 
nėti nuo vienos šakos ant kitos. 

—' Jei atmintis manęs neapgauna, Pietų Amerikoje yra apie 
trisdešimt šešios beždžionių rūšys... profesoriau Samerli, prašom 
be pastabų... bet beždžionžmogių tarp jų nėra. Dabar nėra ko 
abejoti, kad čia jų esama, bet tai kažkoks kitas porūšis, o ne tos 
gauruotos gorilos, kurių yra tik Afrikoje ir Rytuose. (Aš vos 
neleptelėjau, kad panašių į gorilas beždžionių giminaičių mačiau 
ir Kensingtone.) Čionykščiam porūšiui būdinga tai, kad beždžio- 
nių veidai apžėlę ir oda balta, šitai, ko gero, todėl, kad šios bež- 
džionės gyvena medžiuose, lapų tankmėje. Mums kyla klausi- 
mas: kam gi čionykštis porūšis yra artimesnis — beždžionei ar 
žmogui? Jis, matyt, yra tai, kas paprastai vadinama trūkstamąja 
grandimi. Mūsų pareiga — tučtuojau pradėti spręsti šią proble- 
mą... 

— Prieštarauju! — griežtai nutraukė jį Samerlis.— Dabar, kai 
turime žemėlapį — o už tai mums reikia dėkoti pono Melouno 
sumanumui ir energijai (esu priverstas perteikti jo Žžodžius),— 
mūsų vienintelė pareiga — imtis visų priemonių, kad tučtuojau 
sveiki ir gyvi ištrūktume iš šios baisios vietos. 

— Civilizacijos gėrybės neduoda jums ramybės! — skundėsi 
Čelendžeris. 

— Taip, sere! Ir didžiausia civilizacijos gėrybe laikau rašalą, 
sere! Mes turime atsiskaityti dėl visko, ką čia matėme, o toliau 
tegul tiria kiti. Jūs juk pats su tuo sutikote prieš ponui Melounui 
parodant savo žemėlapį. 

— Gerai,— atsakė Čelendžeris.— Man irgi iš karto pasidarys 
lengviau, kai galutinai įsitikinsiu, kad ekspedicijos rezultatai pa- 
sieks mūsų draugus. Bet tuo tarpu neturiu supratimo, kaip mums 
iš čia ištrūkti. Beje, Džordžui Eduardui Čelendžeriui dar neteko 
susidurti su problemomis, kurių negalėtų išspręsti išradingas jo 
protas, ir jis Žada rytoj šiuo klausimu susidomėti. 

Tuo ir baigėsi ginčas. Ir tą patį vakarą, laužui bei vienintelei 
žvakei šviečiant, nubraižėme pagal mano schemą pirmąjį Paslap- 
tingosios šalies žemėlapį. Detalės, kurias buvau tik pažymėjęs 
medžio viršūnėje, buvo nubraižytos atitinkamose vietose. Čelen- 
džerio pieštukas sustojo prie didelės baltos dėmės, vaizduojančios 
ežerą. 

— Kaipgi mes jį pavadinsime? — paklausė jis. 

— Kodėl gi jums nepasinaudoti proga įamžinti savo vardą? — 
tarė Samerlis su jam įprasta pašaipa. 

— Manau, sere, kad mūsų palikuonys suras svaresnį pagrindą 
prisiminti Čelendžerį. Ir šį pagrindą sudarys jo asmeniniai nuo- 
pelnai, — piktai atsakė profesorius. — Kiekvienas nemokša gali pri- 
mesti savo vardą kuriai nors upei ar kalno viršūnei. Man nereikia 
tokio įamžinimo. 

Samerlis kreivai šyptelėjo ruošdamasis naujam išpuoliui. Bet 
lordas Džonas skubiai nutraukė ginčininkus, 

— Brangusis jaunuoli, jūs turite suteikti ežerui vardą,— tarė 
jis. — Jūs pirmasis jį pamatėte, ir jei norėsite užrašyti žemėlapyje 
„Melouno ežeras“, jums niekas neprieštaraus. 

— Zinoma, žinoma! Tegul mūsų jaunasis bičiulis parenka eže- 
rui pavadinimą. 

— Jei taip, — tariau ir pajutau, kad raustu,— tegul tai būna 
Gladisės ežeras. 

— O jums neatrodo, kad Centrinis ežeras aiškiau nurodytų jo 
buvimo vietą? — paklausė Samerlis. 

— Ne, tebūnie Gladisės ežeras. 

Čelendžeris su užuojauta pažvelgė į mane ir juokais priekaiš- 
taudamas palingavo galvą. 

— O, jaunystė, jaunystė! — tarė jis.— Na, ką gi, jei Gladisės, 
tai Gladisės! 


XII 


„KAIP BAISU BUVO MIšKE!“ 


Praeitame laiške jau minėjau... o gal ir ne? — pastaruoju metu 
atmintis piktai tyčiojasi iš manęs,— kad aš iš pasididžiavimo 
buvau kaip nesavas, kai trys tokie nepaprasti žmonės mano ke- 
lionės draugai dėkodami spaudė man ranką. Anot jų, aš išgelbė- 
jau arba mažų mažiausiai gerokai palengvinau mūsų padėtį. Bū- 
damas jauniausias ekspedicijos narys ir turėdamas mažiau patyri- 
mo už savo draugus ir ne tokį tvirtą būdą, nuo pat pirmųjų mūsų 
kelionės dienų buvau lyg šešėlyje. Bet dabar atėjo ir mano valanda. 
Tačiau ne! Pasididžiavimas neveda į gera. Pasitenkinimas savimi 

ir per didelis pasitikėjimas savo jėgomis privedė prie to, kad tą 
pačią naktį teko patirti tokį išmėginimą, kurio iki šiol negaliu be 
pasibaisėjimo prisiminti. 

Štai kaip atsitiko. Neapsakomai susijaudinęs dėl to, kad man 
pavyko sėkmingai įlipti į ginkmedžio viršūnę, jokiu būdu negalė- 
jau užmigti. Tą naktį pirmasis budėjo Samerlis. Neryškioje laužo 
šviesoje buvo matyti jo nedaili kampuota figūra. Jis sėdėjo susi- 
kūprinęs, pasidėjęs šautuvą ant kelių ir snaudė taip, kad net jo 
ožio barzdelė drebėjo. Lordas, Džonas gulėjo įsisupęs į savo Pietų 
Amerikos antklodę pončą, ir jo nebuvo girdėti. Užtat sodrus ir 
garsus Čelendžerio knarkimas sklido po visą mišką. 

Mėnulio pilnatis ryškiai švietė; nakties oras buvo vėsus. Kokia 
nuostabi naktis pasivaikščioti! Ir staiga man dingtelėjo mintis, 
o kodėl gi iš tikrųjų nepasivaikščiojus? Kas čia tokio, jei tyliai 
paliksiu stovyklą, surasiu kelią į centrinį ežerą ir rytą grįšiu 
prisirinkęs pilną glėbį naujienų? Juk tuomet mano akcijos dar 
labiau pakils! Ir jei Samerlis privers mus surasti kurį nors būdą 
iš čia ištrūkti, grįšime į Londoną turėdami tiksliausius duomenis 
apie centrinę Meiplio Vaito šalies dalį, kur, be manęs, niekas 
nėra buvęs. Prisiminiau Gladisę... ,,Žmogus — pats savo šlovės 
kūrėjas“, — suskambo man ausyse. Prisiminiau ir Makardlį. Kiek 
medžiagos laikraščiui — visam puslapiui! Kokia karjera manęs 
laukia! Prasidės karas ir galbūt mane pasiųs korespondentu į 
irontą. Stvėriau pirmąjį pasitaikius; šautuvą — šovinių turėjau 
kišenėje,— ir, išardęs užverstąjį įėjimą į fortą, prasmukau už tvo- 
ros. Atsigręžęs pamačiau mūsų „sargybinį“ Samerlį, kuris, kaip 
ir pirma, snaudė prie gęstančio laužo ir, it kinų dievukas, lėtai 
lingavo galvą. 

Po pirmojo šimto jardų supratau, kaip neprotingai padariau. 
Atrodo, jau esu minėjęs šios kronikos puslapiuose, jog laki vaiz- 
duotė trukdo man tapti tikrai drąsiu žmogumi, minėjau ir tai, jog 
labiausiai už viską bijau, kad manęs neįtartų bailiu. Stai ši baimė 
ir stūmė mane į priekį. Jokiu būdu nebūčiau galėjęs grįžti į sto- 
vyklą tuščiomis rankomis. Jei draugai ir nepastebėtų, kad dingau, 
ir nesužinotų apie mano bailumą, vis tiek nerasčiau sau vietos iš 
didelės gėdos. Ir kartu drebėjau iš baimės ir buvau pasirengęs 
atiduoti viską, kad tik surasčiau garbingą išeitį iš šios keblios 
padėties. 

Kaip baisu buvo miške! Medžiai stovėjo it siena, jų lapai buvo 
tokie tankūs, kad mėnulio šviesa beveik negalėjo prasiskverbti, ir 

tik pačiose viršūnėse šakelės lyg dailus ornamentas išsiskyrė 
žvaigždėto dangaus ione. Pamažu pripratusios prie tamsos, akys 
ėmė šį tą joje įžiūrėti. Kai kurie medžiai vis dėlto matėsi šioje 
gūdumoje, kiti visai skendėjo lyg anglis juoduose tarpuose, nuo 
kurių iš siaubo traukiausi, nes jie man kartais atrodė lyg angos 
į kažkokius urvus. Prisiminiau pa<merktojo žūti iguanodonto 
beviltišką klyksmą, nuaidėjusį per visą mišką. Prisiminiau ir 
karpotą, kruviną snukį, kurį pamačiau lordo Džono fakelo švieso- 
je. Ši bevardė šlykšti pabaisa medžioja šiose vietose. Ji gali kiek- 
vienu momentu užpulti mane iš miško tankumyno. Sustojau, iš- 
siėmiau iš kišenės šovinį ir atidariau šautuvo spyną. Ir staiga 
apmirė širdis. Tai buvo ne kovinis, bet medžioklinis šautuvas. 

Ir vėl pamaniau: „Ar ne grįžti?“ Dingstis visiškai rimta, nie- 
kas nedrįs suabejoti mano nesėkmės priežastimi. Bet kvailas iš- 
didumas protestavo jau vien prieš šią mintį. Ne, nenorėjau, ne- 
galėjau leisti, kad man nepasisektų. Jei jau taip, tai manęs čia 
tikriausiai laukiančių pavojų akivaizdoje kovinis šautuvas bus 
toks pat bevertis ginklas kaip ir medžioklinis. Grįžti į stovyklą ir 
ištaisyti klaidą nėra prasmės — antrą kartą man nepavyks ne- 
pastebėtam iš ten išsprukti. Teks aiškinti savo ketinimus, ir tuomet 
neteksiu iniciatyvos. Neilgai svyravęs, vis dėlto išdrįsau ir nu- 
ėjau toliau, pasikišęs bevertį šautuvą po pažastimi. 

Miško tamsa mane gąsdino, bet iguanodontų lankoje, kurią 
nutvieskė vienoda mėnulio šviesa, pasidarė dar baisiau. Pasislė- 
pęs krūmuose, atidžiai apžvelgiau ją. Pabaisų nesimatė. Trage- 
dija, kuri ištiko vieną vargšą iguanodontą, matyt, privertė visus 
kitus palikti šią ganyklą. Miglota sidabrinė naktis buvo tyli — 
nei šlamesio, nei garso. Įsidrąsinęs sparčiai perbėgau lanką ir 
anapus jos vėl išėjau prie upokšnio, kuris buvo man kelrodis. Šis 
linksmas palydovas sruveno klegėdamas ir čiurlendamas, panašiai 
kaip ir anas mano širdžiai brangus gimtinės upokšnis, kuriame, 
dar būdamas berniūkštis, naktimis žvejodavau upėtakius. Jei eisiu 
pasroviui, upelis nuves mane prie ežero; eisiu prieš srovę — grįšiu 
atgal į stovyklą. Upokšnis dažnai pranykdavo krūmuose, bet jo 
čiurlenimas visą laiką skambėjo man ausyse. 

Juo nuolaidžiau, juo labiau retėjo miškas, kurį pamažu pakeitė 
krūmynas, o jame tik vienur kitur kyšojo aukšti medžiai. Eiti 
buvo lengviau, ir dabar galėjau žvalgytis į šalis, likdamas nepa- 
stebėtas. Mano kelias ėjo pro pterodaktilių pelkę, ir iš jos, sausai 
plasnodamas sparnais, su švilpesiu nėrė į orą vienas tų milžinų, 

kurio ištiestų sparnų ilgis siekė mažiausiai dvidešimt pėdų. Stai 
jis valandėlei užstojo mėnulį, ir jo plėviniai sparnai, kuriuos 
perskrodė akinamai baltas tropinis švytėjimas, tamsiu griaučių 
kontūru pasirodė virš mano galvos. Mečiausi į krūmus, žinodamas 
iš patyrimo, kad užtenka šiai pabaisai suklykti, ir mane lyg de- 
besis užgrius šlykšti jų gauja. Ir tik po to, kai pterodaktilis nu- 
sileido į krūmų tankumyną, atsargiai keliavau toliau. 

Naktis buvo nepaprastai tyli, bet šią jos tylą drumstė duslus, 
lygus šniokštimas, kuris sulig kiekvienu mano žingsniu darėsi 
vis garsesnis ir garsesnis. Pagaliau sustojau prie šaltinio, iš kurio 
sklido šis garsas, primenantis verdančio vandens kunkuliavimą 
katile, ir supratau, kas čia yra. Nedidelės pievelės viduryje matėsi 
ežeras, tikriau pasakius, didelė bala, nes jo skersmuo buvo ne 
didesnis už vandens rezervuarą Trafalgaro skvere. Jo juodame 
tarsi degutas paviršiuje kilo burbulai, kurie sproginėdami iš- 
skyrė dujas. Oras virš balos mirguliavo nuo karščio, o žemė ap- 
linkui buvo tokia karšta, kad, palietęs ją delnu, tuoj pat ati- 
traukiau ranką. Matyt, galingas vulkaninis procesas, prieš dau- 
gelį amžių iškėlęs plokščiakalnį virš Žemės paviršiaus, dar ne- 
buvo pasibaigęs. Mums jau čia, tarp vešlios augmenijos, teko 
matyti juodas uolų nuolaužas ir sustingusią lavą. Bet šis rezer- 
vuaras su skystuoju asfaltu buvo pirmas neginčijamas įrodymas, 
kad senovės ugnikalnis iki šiol tebeveikia. Deja, teko skubėti, kad 
grįžčiau į stovyklą prieš auštant, ir čia neužtrukau. 

Kol gyvas būsiu, neužmiršiu šio baisaus kelio. Mėnulio ap- 
šviestas aikšteles apeidavau pačiu pakraščiu, stengdamasis slėp- 
tis tamsioje ūksmėje. Džiunglėse, išgirdęs traškėjimą šakų, ant 
kurių užmindavo koks žvėris, susigūždavau iš baimės. Tyliai sė- 
lindami, didžiuliai šešėliai iškildavo priešais mane ir vėl ding- 
davo. Dažnai sustodavau, tvirtai pasiryžęs pasukti atgal, bet kiek- 
vieną kartą išdidumas nugalėdavo baimę ir stumdavo mane į 
priekį, į užsibrėžtąjį tikslą. 

Pagaliau (mano laikrodis rodė pradžią antros) prošvaistėje 
tarp medžių sutvisko vanduo, ir po dešimties minučių jau stovėjau 
tarp meldų, ant centrinio ežero kranto. Mane seniai kankino troš- 
kulys, ir atsigulęs kniūbsčias ėmiau gerti; vanduo buvo šaltas ir 
šviežias. Sioje vietoje prie ežero buvo platus, aibės pėdsakų iš- 
margintas takas — matyt, žvėrys čia eidavo atsigerti. Prie pat 
vandens riogsojo didžiulis luitas sustingusios lavos. Užlipau ant 
jos, atsiguliau ir dairiausi aplinkui. 

Pirma, ką išvydau, nustebino mane savo netikėtumu. Aprašy- | 
damas reginį, kurį mačiau iš ginkmedžio viršūnės, minėjau juodas 
dėmes ant uolų, panašias į urvų angas. Pažvelgęs dabar į aną 
pusę, pamačiau daugybę apskritų angų, kurios švietė ryškiai rus- 
va ugnimi, tartum tamsią naktį vandenyne laivo iliuminatoriai. 
Iš pradžių pamaniau, kad tai švyti lava, verdanti neužgesusiame 
ugnikalnyje, bet čia pat atsisakiau tokios minties. Lava virtų kur 
nors apačioje, bet ne aukštai tarp uolų. Tai ką gi visa tai galėtų 
reikšti? Neįtikėtina, bet, matyt, kito paaiškinimo nėra: šios rau- 
donos dėmės — ne kas kita kaip urvuose degančių laužų atspin- 
džiai. laužų, kuriuos uždegti galėjo tik žmogaus ranka. Vadinasi, 
plokščiakalnyje yra žmonių. Kokie puikūs šios nakties pasivaikš- 
čiojimo rezultatai! Su tokiomis žiniomis jau nesigėdysiu grįžti 
ir į Londoną. 

Ilgai žvelgiau į šias raudonas, mirksinčias ugneles. Mane 
skyrė nuo jų ne mažiau kaip dešimt mylių, bet ir iš tokio atstumo 
galima buvo įžiūrėti, kaip jos prigesdavo ir vėl ryškiau sulieps- 
nodavo arba visai dingdavo iš akių, kai jas užstodavo kažkieno 
šešėliai. Kažin ką būčiau atidavęs, kad tik būčiau galėjęs prieiti 
prie tų urvų, pažvelgti į vidų ir paskui papasakoti savo kelionės 
draugams, kaip atrodo ir gyvena žmonių padermė šiame paslap- 
tingame Žemės rutulio kampelyje: Dabar apie tai negalima buvo 
nė svajoti. Bet vargu ar kuris nors mūsų norės palikti plokščia- 
kalnį nesužinojęs, kas slepiasi šiuose urvuose. 


Gladisės ežeras — mano ežeras! — tviskėjo priešais mane tar- 
tum gyvsidabris, o pačiame jo centre atsispindėjo šviesus mėnulio 
veidas. Ežeras buvo negilus: iš vandens keliose vietose kyšojo 
smėlio seklumos. Lygiame ežero paviršiuje buvo gyva — jame pa- 
sirody davo ratai, lengvi raibuliai; štai sidabriniais žvynais švyste- 
lėjo Žuvis, štai pasirodė kažkokios pabaisos kuprota, juoda it ska- 
lūnas nugara. Keista būtybė, panaši į didžiulę gulbę ilgu lanksčiu 
kaklu, praėjo geltonos seklumos pakraščiu, paskui sunkiai šlepte- 
lėjo į vandenį ir nuplaukė. Jos išlenktas kaklas ir vikri galva ilgai 
buvo matyti virš vandens. Vėliau ji pasinėrė ir daugiau jau ne- 
besirodė. 

Netrukus sutelkiau visą savo dėmesį į tai, kas vyko beveik 
prie pat mano kojų. Ant kranto pasirodė du žvėrys, panašūs į 
didelius armadilus. Jie puolė prie vandens ir ėmė sparčiai lakti 
ilgomis, raudonomis liežuvių juostomis. Paskui atsigerti atėjo 
didžiulis šakotaragis elnias su patele ir dviem elniukais. Tokios 

karališkos būtybės turbūt niekur daugiau nerasi, tik Meiplio Vaito 
šalyje; tiek mūsiškis, tiek ir amerikinis briedis siektų jam iki 
pečių. Visa šeima ramiai gėrė vandenį, bet staiga patinas per- 
spėjamai suprunkštė, ir jie tučtuojau dingo melduose. Armadilai 
taip pat nušlubčiojo šalin. Ant takelio pasirodė kažkokia nauja 
būtybė — tikra pabaisa. 

Man dingtelėjo mintis: kurgi būčiau matęs šią bjaurybę su 
išlenkta dantyta nugara, maža paukščio galvute, nulinkusia kone 
iki pat žemės? Ir staiga prisiminiau. Tai juk stegozauras, kurį 
Meiplis Vaitas buvo nupiešęs savo albume, tai baisybė, kuria pir- 
miausia susidomėjo Čelendžeris. Štai jis priešais mane — galbūt 
tas pats žvėris, kurį buvo sutikęs amerikietis dailininkas. Zemė 
drebėjo nuo jo baisaus sunkumo, jis taip garsiai lakė vandenį, 
kad atrodė, jog šie garsai pažadins naktį. Kokias penkias minutes 
stegozauras stovėjo visai šalia manęs. Būtų pakakę tik ištiesti 
ranką, ir būčiau palietęs šiuos šlykščius trikampius dantis ant 
nugaros, kurie virpėjo jam pasijudinus. Atsigėrusi pabaisa nu- 
šliaužė šalin ir dingo tarp akmenų. 

Išsiėmiau laikrodį — buvo pusė trečios, pats laikas grįžti į 
stovyklą. Kelias atgal nekėlė man jokių abejonių, kadangi ėjau 
laikydamasis kairiojo upokšnio kranto, o upokšnio žiotys buvo 
per kelis žingsnius nuo mano sekimo punkto. Žodžiu, puikiau- 
siai nusiteikęs, žingsniavau stovyklos link, didžiuodamasis savo 
naktinio pasivaikščiojimo rezultatais ir tomis gausiomis naujie- 
nomis, kurias pateiksiu draugams. Zinoma, svarbiausia — tai iš 
vidaus apšviesti urvai, kur veikiausiai gyvena kokia nors troglo- 
ditų padermė. Bet mano stebėjimai prie centrinio ežero taip pat 
šio to verti. Galiu tvirtinti, kad jis knibžda gyvūnų, be to, apra- 
šysiu kelias naujas rūšis ikiistorinių sausumos gyvūnų, kurių mes 
iki šiol neaptikome. Nedaug teatsiras pasaulyje žmonių, kurie per 
vieną naktį — ir tokią nepaprastą naktį! — galėtų įnešti tokį ver- 
tingą indėlį į žmogaus pažinimo lobyną. 

Paskendęs mintyse, lėtai kopiau šlaitu aukštyn ir jau buvau 
kone pusiaukelėje, kai užpakalyje pasigirdę keisti garsai grąžino 
mane į tikrovę. Tai buvo kažkoks tarpinis tarp knarkimo ir riau- 
mojimo garsas — duslus, žemas ir nepaprastai grėsmingas. Matyt, 
arti buvo koks nors Žvėris, tačiau tamsoje negalėjau nieko įžiū- 
rėti. Ėmiau sparčiau žengti, bet, nuėjęs dar apie pusę mylios, vėl 
išgirdau tuos pačius garsus. Šį kartą jie buvo daug garsesni ir 
baisesni. Širdis apmirė pamanius, kad kažkas persekioja. Mane 

nukrėtė šiurpas, ir pajutau, kaip plaukai pasišiaušė ant galvos. 
Tedrasko šios pabaisos viena kitą į gabalus, tokia yra kova už 
būvį, bet kad jos pultų šių laikų žmogų, tykotų pasaulio valdovo — 
su tokia baisia mintimi negalėjau susitaikyti. Pasivaideno, jog 
vėl matau šį baisų vaizdą iš Dantės „Pragaro“ — kruviną snukį, 
kurį akimirkai buvo apšvietusi lordo Džono deganti šaka. Sto- 
vėjau ir išpūtęs akis žvelgiau atgal į mėnulio apšviestą takiuką, 
o mano keliai linko iš baimės. Toks siaubas gali tik prisisapnuoti: 
tyla, sidabrinių mėnulio spindulių apšviestoje lankoje juodos krū- 
mų dėmės. Ir staiga šią grėsmingą tylą vėl perskrodžia tas pats 
gilus, gargaliuojantis riaumojimas. Jis aidi dar garsiau, dar ar- 
čiau. Nebuvo abejonės: mane kažkas persekiojo, ir atstumas tarp 
manęs bei persekiotojo mažėjo kas minutę. 

Stovėjau tarsi prikaltas ir negalėjau nuo tako atitraukti akių. 
Ir staiga jis pasirodė. Kitame gaie lankos, kurią aš ką tik buvau 
perėjęs, sujudėjo krūmai. Kažkas didelis, tamsus atsiskyrė nuo 
jų ir vienu šuoliu iššoko į mėnulio apšviestą lanką. Tyčia kalbu 
apie šuolį, nes pabaisa judėjo į priekį kaip kengūra, išsitiesusi 
visu ūgiu ir pasispirdama į Žemę stipriai išsivysčiusiomis užpa- 
kalinėmis kojomis; priekines ji buvo prispaudusi prie pilvo. Šio 
žvėries dydis ir galingumas nustebino mane — tikras piestu atsi- 
stojęs dramblys. Ir kartu toksai nepaprastas judrumas! Pirmą 
akimirką man dar švystelėjo mintis: o gal tai nepavojingas igua- 
nodontas? Bet, nors esu visiškas nemokša, supratau, kad klystu. 
Tripirščio žolėdžio iguanodonto galva buvo maža it danieliaus, 
o šios pabaisos — plati, plokščia, žodžiu, tiksli kopija to rupūžės 
snukio, kuris taip išgąsdino mus aną naktį. Kadangi žvėris taip 
su tūžmastimi riaumodamas ir atkakliai vijosi mane, ko gero, tai 
buvo plėšrusis dinozauras, vienas baisiausių žvėrių, kada nors 
gyvenusių žemėje. Pabaisa retkarčiais pasiremdavo priekinėmis 
kojomis ir uostydavo mano pėdsakus. Kartais jie dingdavo, bet 
dinozauras surasdavo juos ir vėl didžiuliais šuoliais vijosi mane 
takeliu. 

Net dabar, vien prisiminus šį siaubą, mano kaktą išpila šaltas 
prakaitas. Ką galėjau daryti? Mano rankoje buvo medžioklinis 
šautuvas, bet kokia iš jo dabar nauda? Kupinas nevilties, apsi- 
dairiau aplink, ieškodamas kokios nors priedangos — uolos arba 
medžio. Bet čia, tankiame krūmyne, buvo tik jauni medeliai, o 
mano persekiotojas lengvai kaip lazdelę galėjo perlaužti ir didelį 
medį. Reikėjo bėgti, kitos išeities neliko. Bet kaipgi bėgti nelygia, 


214 


akmeninga atšlaite? Laimei, laiku pastebėjau gerai išmintą takelį, 
kertantį man kelią. Per savo žvalgybinės keliones matėme nema- 
žai tokių laukinių Žvėrių išmintų takų. Jei spruksiu juo, gal man 
ir pavyks pabėgti nuo persekiotojo, juo labiau kad bėgu gerai 
ir dabar apsirengęs uniforma. Ir, sviedęs į šalį jokios naudos 
neduodantį šautuvą, parodžiau tokią aukštą trumpų nuotolių 
bėgimo klasę, kokios niekuomet nei prieš tą naktį, nei po jos ne- 
pasiekiau. Mano kojos linko, krūtinė vos neplyšo, užėmė kvapą, 
tačiau, siaubo vejamas, vis lėkiau ir lėkiau į priekį. Pagaliau, kai 
jau nebetekau paskutinių jėgų, sustojau. Sekundę man pasirodė, 
kad niekas jau nebepersekioja manęs — takelis buvo tuščias. Ir 
staiga vėl subraškėjo šakos, subildėjo milžino kojos, švilpė alsuo- 
dami galingi plaučiai... Žvėris pavijo mane. Jis jau visai arti! 
Išsigelbėjimo nėra! 

Kvailys! Kam taip ilgai galvojau prieš pradėdamas bėgti? 
Pradžioje dinozauras turėjo pasikliauti vien savo uosle, o tai lė- 
tino persekiojimą. Bet kai tik pradėjau bėgti, jis pastebėjo mane 
ir nuo to laiko jau nebeišleido iš akių. Dar keli šuoliai, ir pabaisa 
pasirodė iš už takelio posūkio. Ryškioje mėnulio šviesoje blyks- 
telėjo didžiulės išsprogusios akys, snukis su dviem eilėmis baisių 
dantų ir aštrūs nagai ant trumpų priešakinių kojų. Beviltiškai su- 
rikau ir leidausi galvotrūkčiais bėgti. Trūkčiojantį kimų alsavimą 
girdėjau vis arčiau ir arčiau. Sunkus dundesys pavijo mane. Dar 
sekundė, ir pabaisa suleis man į nugarą savo nagus. Ir staiga — 
kurtinantis trenksmas, aš lekiu į bedugnę, o toliau tamsa ir al- 
pulys... 

Kai atsipeikėjau — manau, kad praėjo vos kelios minutės, — 
užuodžiau baisią, nepakenčiamą smarvę. Ėmiau tamsoje graiby- 
tis aplink ir viena ranka paliečiau kažką panašaus į didžiulį mė- 
sos gabalą, kita — sunkų kaulą. Aukštai viršuje, ovale, švietė 
žvaigždės. Vadinasi, gulėjau kažkokios gilios duobės dugne. Iš 
paskutinių jėgų atsikėliau ir apčiupinėjau save nuo galvos iki 
kojų. Skaudėjo visą kūną, bet kaulai buvo sveiki, be jokio sužei- 
dimo. Kai mano apsiblausęs protas suvokė aplinkybes, kuriomis 
įkritau į duobę, su pasibaisėjimu pažiūrėjau į viršų įsitikinęs, 
kad tamsi dinozauro galva tučtuojau pasirodys švintančio dan- 
gaus fone. Bet buvo tylu, ramu. Tuomet lėtai, apčiuopomis, apėjau 
duobės dugną, stengdamasis suprasti, kur mane nusviedė lai- 
mingas atsitiktinumas. Duobė buvo gili, lygiais kraštais ir lygiu 
dugnu, kurio skersmuo siekė apie dvidešimt pėdų. Dugne mėtėsi 

supuvę mėsos gabalai, kurie skleidė neapsakomą smarvę. Zeng- 
damas per šią maitieną ir klupdamas, staiga atsimušiau į kažką 
kietą — tai buvo pačiame duobės viduryje įkaltas kuolas. Apčiu- 
pinėjau jį, mano ranka palietė kažką slidų, bet kuolo viršūnės ne- 
pasiekiau. | 

Staiga prisiminiau, kad kišėnėje turiu vaškinių degtukų, ir, 
uždegęs vieną jų, iš karto supratau šios duobės paskirtį. Neteko 
abejoti — tai buvo žmogaus rankų iškasti spąstai. Viduryje įkal- 
tas devynių pėdų aukščio kuolas buvo visas pajuodęs nuo gy- 
vulių, kuriuos jis persmeigdavo, kraujo. Dugne mėsos gabalai, 
matyt, buvo nupjauti nuo kuolo ir nuvalyta vieta kitoms au- 
koms. | 

Prisiminiau, kad Čeleudžeris tvirtino, jog žmogus su savo 
menkomis apsigynimo priemonėmis negali egzistuoti plokščia- 
kalnyje, kuriame gyvena tokios pabaisos. Bet dabar man paaiškėjo 
žmogaus kovos su jomis priemonės. Urvai su siauromis angomis 
buvo patikimas prieglobstis jų gyventojams, kad ir kas jie tokie 
būtų. Šių: žmogiškų būtybių protinis pranašumas prieš milžiniš- 
kus driežus buvo, matyt, toks didelis, kad įgalino juos įrengti 
žvėrių takuose šakomis dengtus spąstus, kuriuose jų priešai žū- 
davo, nepaisant visos jų jėgos bei vikrumo. Zmogus ir čia buvo 
pasaulio valdovas. | 

Norint išlipti iš duobės nuožulniomis jos sienomis, nereikėjo 
būti itin vikriam, bet aš ilgai nesiryžau tai daryti bijodamas 
patekti į pabaisos, kuri vos manęs nesudraskė, nagus. Kažin, gal 
dinozauras tyko savo aukos pasislėpęs krūmuose? Bet prisimi- 
niau vieną Čelendžerio ir Samerlio pokalbį apie šių milžiniškų 
driežų būdą ir truputį padrąsėjau. Abu profesoriai kalbėjo, kad 
mažytėje dinozauro kaukolėje protui nelieka vietos ir kad tai iš 
esmės visiški besmegeniai, kurie išnyko nuo žemės paviršiaus tik 
dėl to, kad visai nemokėjo prisitaikyti prie besikeičiančių buities 
sąlygų. 

Prieš pradėdamas tykoti, dinozauras turėjo suprasti, kas man 
atsitiko, bet tam reikėjo nustatyti ryšį tarp priežasties ir padari- 
nio. Verčiau galima buvo tikėtis, kad kvailas gyvūnas, veikiantis 
tik taip, kaip jam liepia grobuonies instinktas, pradžioje iš ne- 
tikėtumo suglumo, o paskui nuėjo ieškoti kitos aukos. * 

Palypėjau iki duobės krašto ir apsižvalgiau. Žvaigždės geso, 
dangus ėmė blėsti, ir ankstyvo rytmečio vėjelis malonia vėsuma 
dvelkė į veidą. Mano priešas nesirodė. Lėtai išlipau iš duobės 

ir atsisėdau ant žemės, pasirengęs, vos mažiausiam pavojui pasi- 
rodžius, šokti atgal į savo slėptuvę. Paskui, kiek nuramintas vi- 
siškos tylos ir išaušusio ryto, įsidrąsinau ir pamažu grįžau tuo 
pačiu takeliu. Po kelių minučių pamačiau savo šautuvą, paėmiau 
ji, išėjau prie upokšnio, kuris buvo mano kelrodis, ir, dažnai grįž- 
čiodamas bei gausiai žŽvalgydamasis į šalis, sparčiai nužygiavau 
stovyklos link. 

"Staiga vėjas atnešė garsą, primenantį mano draugus. Ramaus 
ryto tylą sudrumstė tolimas šautuvo šūvis. Sustojau ir ėmiau klau- 
sytis — aplink tyla. „Ar tik jiems kas nors neatsitiko?“ — ding- 
telėjo man mintis. Bet tuoj pat nurimau radęs paprastesnį ir 
natūralesnį šio šūvio paaiškinimą. Jau visai išaušo. Jie, žinoma, 
pastebėjo, kad manęs nėra. Draugai, matyt, nusprendė, kad pa- 
klydau miške, ir iššovė norėdami padėti man surasti stovyklą. 
Tiesa, šaudyti mums buvo uždrausta, bet jei pamanė, kad man 
gresia pavojus, vargu ar tai galėjo sulaikyti nuo šūvio. Reikia 
kaip galima greičiau grįžti į stovyklą ir nuraminti draugus. 

Buvau išvargęs, nusikamavęs per naktį ir, nors turėjau ge- 
riausių norų, negalėjau sparčiai eiti. Ir štai pagaliau prasidėjo 
pažįstamos vietos. Kairėje — pterodaktilių pelkė, o už jos bus 
iguanodontų lanka. Dabar mane nuo Čelendžerio forto skyrė tik 
siauras miško ruoželis. Linksmai šūktelėjau skubėdamas pas drau- 
gus. Man niekas neatsiliepė. Aplink viešpatavo grėsminga tyla. 
Širdis apmirė. Paspartinau žingsnius, paskui ėmiau bėgti. Stai ir 
tvora — ji sveika, bet įeiga neužversta. Mečiausi į vidų. Ankstyvo 
ryto šaltoje šviesoje pamačiau baisų vaizdą. Mūsų daiktai netvar- 
kingai mėtėsi po visą lanką; mano kelionės draugų niekur nebuvo, 
o šalia užgesusio laužo žolėje raudonavo didelis kraujo klanas. 

Šis nelauktas vaizdas mane taip sukrėtė, kad iš karto nepajė- 
giau nieko suvokti. Prisimenu tik kaip sunkų sapną, kad laks- 
čiau po mišką aplink ištuštėjusią stovyklą, kad kupinas nevilties 
šaukiausi savo draugų. Tačiau miško tankmėje buvo tylu. Mane 
vedė iš proto baisios mintys. Kas bus, jei jų daugiau nebepama- 
tysiu? Kas bus, jei liksiu vienas šioje baisioje vietoje ir niekuomet 
nebegalėsiu grįžti į pasaulį? Kas bus, jei likimas pasmerks mane 
čia gyventi ir mirti? Norėjau rautis nuo galvos plaukus ir iš ne- 
vilties muštis kaktą į žemę. Tik dabar supratau, koks ramstis man 
buvo draugai — ir tvirtai savimi pasitikintis Čelendžeris, ir valin- 

gas, šaltakraujis lordas Rokstonas, kuris niekuomet neprarasdavo 
humoro jausmo. Be jų buvau it mažas bejėgis kūdikis, likęs vienas 
tamsoje. Kur eiti, kas daryti, nuo ko pradėti? 

Kurį laiką sėdėjau visiškai prislėgtas, paskui kiek atsipeikėjau 
ir ėmiau svarstyti, kas gi nutiko mano kelionės draugams. Su- 
triuškinta stovykla rodė, kad juos, matyt, bus užpuolę tą pačią 
valandėlę, kai išgirdau šūvį. Tačiau pasigirdo tik vienas šūvis, 
vadinasi, viskas staiga pasibaigė. Sautuvai mėtėsi čia pat ant 
žemės, o lordo Džono šautuvo spynoje kyšojo iššauta gilzė. Spren- 
džiant iš to, kaip prie laužo voliojosi Čelendžerio ir Samerlio 
antklodės, nelaimė užklupo juos miegančius. Šovinių ir maisto 
produktų dėžės mėtėsi lankoje; čia pat pamačiau mūsų fotoapa- 
ratus ir dėžutes su plokštelėmis. Visa tai liko sveika, užtat iš 
dėžių išimti maisto produktai buvo dingę, o jų, kiek pamenu, 
buvo daug. Vadinasi, stovyklą užpuolė ne žmonės, o žvėrys, ki- 
taip čia nieko nebūtų likę. 

Tačiau jeigu tai iš tikrųjų buvo žvėrys arba kokia nors viena 
pabaisa, kas gi ištiko mano kelionės draugus? Grobuonys, be 
abejo, būtų sudraskę juos, bet kurgi lavonai? Tiesa, kraujo klanas 
gana vaizdžiai liudijo, kas įvyko, o, sakykime, dinozauras, kuris 
persekiojo mane naktį, galėjo nusinešti savo auką taip lengvai 
kaip katė pelę. Tokiu atveju kiti du greičiausiai metėsi paskui jį. 
Tačiau kodėl gi jie nepasiėmė šautuvų? Mano pavargęs, nuka- 
muotas protas atsisakė išnarplioti šią mįslę. Paieškojęs - miške, 
taip pat nieko neradau. Paklydau ir tik laimingo atsitiktinumo 
dėka ne mažiau kaip po valandos vėl atsiradau prie stovyklos. 

Ir čia man toptelėjo mintis, šiek tiek paguodusi mane. Vis 
dėlto esu čia ne vienas. Uolų papėdėje liko ištikimasis Sambo. Jis 
išgirs mano balsą. Priėjau prie skardžio ir pažiūrėjau apačion. 
Na, žinoma, štai jis sėdi ant antklodės prie laužo! Tačiau ten dar 
kažkas yra. Kas gi tai? Mano širdis ėmė džiaugsmingai plakti. 
Gal vienam mano draugų kažkokiu būdu pavyko nusileisti žemyn? 
Bet užteko atidžiau įsižiūrėti, ir viltis užgeso. Priešais Sambo 
sėdinčio žmogaus oda ryto saulės spinduliuose turėjo raudoną at- 
spalvį. Tai buvo indėnas. Garsiai šūktelėjau ir pamosavau nosinai- 
te. Sambo pakėlė galvą, mostelėjo man ranka ir nubėgo prie uolos. 
Praėjo kelios minutės, ir jis jau stovėjo jos viršūnėje, visai arti 
manęs, ir, liūdnai tylėdamas, klausėsi mano pasakojimo. 

— Juos nusinešė velnias, pone Melounai,— tarė Sambo.— Jūs 
atėjote į velnio šalį, ir jis visus jus paims pas save. Klausykite, 
ką kalba Sambo, sere: kuo greičiau leiskitės žemyn, kitaip ir jums 
bus vargas. 

— Kaipgi aš nusileisiu, Sambo? 

— Kirskite nuo medžių lianas, pone Melounai. Meskite jas čia. 
Aš pririšiu lianas prie kelmo, ir bus tiltas. 

— Mes patys apie tai galvojome. Bet lianos neatlaikys mūsų. 

— Pasiųskite virvių, pone Melounai. 

— Ką gi, pasiųsiu, ir kur siųsti? 

— Pasiųskite į indėnų gyvenvietę, sere. Ten daug odinių vir- 
vių. Apačioje yra indėnas, pasiųskite jį. 

— Iš kur jis atsirado? 

— Tai mūsų indėnas. Iš jo viską atėmė, o patį sumušė. Jis 
grįžo. Dabar paims laišką, atneš virvių — viską padarys. 

Paims laišką... Ką gi, nebloga mintis! Gal kas nors ateis 
mums padėti? O jei ne, atradimai, kuriais mes praturtinome moks- 
1ą, pasieks mūsų draugus, ir pasaulis sužinos, kad ne veltui Žu- 
vome. Du laiškus jau turėjau parašęs. Šiandien parašysiu tre- 
čiąjį, kuriame įvykiai bus aprašyti iki paskutinės minutės. Indėnas 
pristatys mano laiškus ten, į pasaulį. 

Liepiau Sambo dar kartą užkopti ant uolos pavakare ir visą 
šią liūdną dieną paskyriau tam, kad aprašyčiau visa, kas ištiko 
mane praėjusią naktį. Prie laiškų pridėjau taip pat trumpą raštelį, 
kurį indėnas turės įteikti pirmam pasitaikiusiam baltaodžiui pirk- 
liui arba kokio nors laivo kapitonui. Jame buvo pasakyta, kad 
mūsų gyvybė priklauso nuo to, ar mums atsiųs lynus, ar ne. 
Vakare numečiau Sambo visus laiškus ir savo piniginę su trimis 
svarais sterlingų. Pinigai buvo skirti indėnui, o už lynus pažadė- 
jau jam dvigubai didesnę sumą. 

Dabar, brangusis pone Makardli, jūs suprasite, kaip mano laiš- 
kai pasiekė jus, ir sužinosite visą teisybę apie savo nevykėlį ko- 
respondentą, jeigu kartais jis daugiau ir nebeparašys jums nė 
vienos eilutės. Dabar esu per daug iškamuotas ir per daug pri- 
slėgtas, kad ką nors planuočiau. Rytoj pagalvosiu, ką veikti to- 
liau, ir, nenutraukdamas ryšio su stovykla, pradėsiu ieškoti ne- 
laimingųjų savo draugų. 

XIII 


„SIO REGINIO NIEKUOMET NEPAMIRSIU“ 


Aną liūdną dieną, saulei leidžiantis, mačiau apačioje išvyks- 
tantį indėną — paskutinę mūsų viltį išsigelbėti — ir tol lydėjau 
akimis jo vienišą mažytę iigūrėlę, kol jis dingo rausvoje migloje, 
lėtai kilusioje tarp manęs ir tolimosios Amazonės. 

Jau buvo visai sutemę, kai grįžau į sutriuškintąją mūsų sto- 
vyklą, prieš tai dar kartą pažvelgęs į Sambo laužą — į šį vienin- 
telį šviesos spindulį, pasiekus; mane iš didžiulio pasaulio ir lygiai 
taip glamonėjantį mano žvilgsnį kaip ištikimojo negro buvimas 
glamonėjo mano nuliūdusią sielą. Bet dabar pirmą kartą po iš- 
tikusios mane nelaimės truputį padrąsėjau guosdamasis mintimi, 
kad pasaulis sužinos apie mūsų žygius ir atsimins mūsų vardus, 
susies juos amžiams su tais atradimais, kuriuos padarėme galbūt 
sumokėdami savo gyvybe. 

Bijojau nakvoti šioje nelemtoje stovykloje, bet džiunglės baidė 
mane dar labiau. Tačiau teko pasirinkti viena iš dviejų. Sveikas 
protas reikalavo budėti, bet išvargęs kūnas sunkiai kovojo su 
miegu. Įlipęs į ginkmedį, veltui ieškojau ant jo apatinių šakų 
vietelės, kurioje galima būtų užmigti nerizikuojant nusisukti 
sprando. | 

Teko išlipti ir nuspręsti, ką daryti toliau. Ilgai galvojęs, už- 
verčiau krūmais įėjimą į stovyklą, užkūriau išdėstęs trikampiu 
tris laužus, sočiai pavakarieniavau ir. kietai užmigau. Mano miegą 
auštant netikėtai nutraukė džiugus įvykis. 

Anksti rytą kažkieno ranka palietė man. petį. Pašokau drebė- 
damas, griebiau šautuvą ir staiga džiugiai sušukau pažinęs lordą 
Džoną, pasilenkusį prie manęs pilkoje rytmečio prieblandoje. 

Taip, tai buvo jis, bet kaip pasikeitęs! Paskutinį kartą mačiau 
lordą Džoną ramų, santūrų, su švariu baltu kostiumu. Dabar jis 
stovėjo priešais mane išbalęs, jo išsigandusios akys dairėsi į 
šalis, krūtinė smarkiai kilnojosi kaip po ilgo ir smarkaus bėgimo, 
jis stovėjo vienplaukis, liesas veidas apdraskytas, kruvinas, kos- 
tiumas suplėšytas į skarmalus. Ziūrėjau į jį suglumęs, bet jis ne- 
leido man net prasižioti ir ėmė rankioti išmėtytus po pievą daik- 
tus, kalbėdamas trumpais, nutrūkstančiais sakiniais: 

— Greičiau, jaunuoli, greičiau! Brangi kiekviena minutė. Im- 
kite šautuvus — abu. Kiti pas mane. Kuo daugiau šovinių. Pri- 
sikimškite kišenes. Dabar — maistas. Šešių dėžučių užteks. Taip, 
gerai. Nieko neklauskite, nesamprotaukite. Na, bėkime, nes bus 
vėlu. 

Dar kaip reikiant neišbudęs, nesuvokdamas, ką visa tai reiš- 
kia, nuskubėjau paskui lordą Džoną mišku, laikydamas po pa- 
žastimi du šautuvus, o rankose — šešias konservų dėžutes. Jis 
bėgo per tankiausius, sunkiai praeinamus brūzgynus ir pagaliau 
išvedė mane į aukštus krūmus. Puolėme į juos nepaisydami dyg- 
lių. Lordas Džonas krito kniūbsčias ant žemės ir patraukė mane 
paskui. 

— Na, štai! — vos ištarė jis.— Dabar mes, atrodo, saugūs. 
Jie puls stovyklą, tuo neabejoju, ir apsivils. 

— Kas atsitiko?) — paklausiau atsipūtęs.— Kur abu profeso- 
riai? Ir kas mus vejasi? 
nas.— Dievaži, kas tai per pabaisos! Kalbėkite tyliau. Jie turi 
puikią klausą, gerai mato, užtat, kiek man teko patirti, jų uoslė 
niekam tikusi. Sekdami pėdsakais, jie mūsų nesuras. Kur jūs, 
jaunuoli, buvote dingęs? Jums pasisekė. Dėkokite savo likimui, 
kad nepatekote į šią nelaimę. 

Pašnibždomis papasakoju jam savo nuotykius. 

— Taip, mūsų reikalai blogi! — tarė lordas Džonas, išgirdęs 
apie dinozaurą ir spąstus.— Čia jums ne kurortas. Bet vis dėlto 
nuodugniausią vaizdą apie čionykščių vietų malonumus susida- 
riau tą valandėlę, kai mus užpuolė šie velniai. Man kartą yra 
tekę būti žmogėdrų papuasų letenose, bet, palyginti su šiomis 
pabaisomis, jie tikri angelai. 

— Papasakokite, kaip viskas atsitiko,— paprašiau. 

"— Tai įvyko auštant. Mūsų mokslininkai buvo vos praplėšę 
akis ir dar net nespėję susiginčyti. Ir staiga, nežinia iš kur, at- 
sirado beždžionės. Tiesiog lyg obuoliai nuo obels krito jos ant 
mūsų galvų. Matyt, dar tamsoje buvo pasislėpusios aukštame 
medyje, į kurį jūs. buvote įlipęs. Vienai jų bemat paleidau į pilvą 
kulką, bet tuo viskas ir pasibaigė — mus tučtuojau suguldė ant 
nugarų. Vadinu šituos nelabuosius beždžionėmis, bet jie švaistėsi 
vėzdais, mėtė į mus akmenis, tauškė tarpusavyje savo kalba ir 
pagaliau surišo mūsų rankas lianomis. Tai beždžionžmogiai, ir 

labiau išsivystę negu visi kiti žvėrys, kuriuos man teko sutikti savo 
kelionių metu, o aš, dėkui Dievui, nemažai pasibasčiau po pla- 
tųjį pasaulį. Kaip sakoma, trūkstama grandis. Na, trūksta, ir 
tegu ją šimtas, apsieitume ir be jos! O toliau viskas šitaip susi- 
klojo. Beždžionžmogiai pačiupo savo sužeistąjį giminaitį, iš kurio 
tryško kraujas tartum iš paskerstos kiaulės, ir nunešė jį kažkur, 
o paskui susėdo apsupdami mus ratu. Snukiai žiaurūs, rodos, be- 
matant sudraskys. Savo ūgiu jie prilygsta žmogui, bet šiek tiek 
platesni, kresnesni. Sėdi ir žiūri, žiūri į mus... Antakiai rudi, nu- 
karę, akys kažkokios keistos, tartum iš matinio stiklo. Čelendže- 
rio niekas neapkaltins bailumu, bet ir jis nejaukiai pasijuto. Tik 
šoktelėjo ir suriko: „„Pribaikite mus, nėra ko delsti!“ Jis nuo viso 
to, matyt, pamišo — per daug smarkiai ėmė siausti. Jei vietoj 
beždžionių būtų buvę didžiausi jo priešai žurnalistai, jis būtų juos 
ne taip žiauriai puolęs. 

— Na, o ką darė beždžionės? 

Godžiai klausiausi lordo Džono šnibždesio man tiesiai į ausį. 
Jis papasakojo man apie šiuos nepaprastus įvykius, o pats atidžiai 
žvalgėsi į šalis, nenuleisdamas rankos nuo šautuvo su atlaužtu 
gaiduku. 


— Jau pamaniau: na, atėjo mums galas! Bet nieko panašaus. 
Beždžionės ėmė tarškėti, rėkauti. Paskui viena jų priėjo prie 
Čelendžerio, atsistojo šalia jo. Jūs tuoj, jaunuoli, imsite juoktis, 
bet iš tikrųjų jie buvo tokie panašūs kaip artimi giminės! Nebū- 
čiau patikėjęs, bet akys nemeluoja. Šis senas beždžionžmogis, 
matyt, genties vadas, buvo tiksli Čelendžerio kopija, tik plaukų 
spalva kitokia, ruda. Bet visos kitos žymės buvo tos pačios kaip 
ir mūsų bičiulio, tiesa, kiek perdėtos. Kvadratinis liemuo, platūs 
pečiai, atstatyta krūtinė, bekaklis, ilga, ruda barzda, gauruoti 
antakiai ir tokia pat arogantiška išvaizda, — girdi, eikite visi jūs 
velniop! Žodžiu, visiškas panašumas. Kai ši pabaisa atsistojo 
šalia Čelendžerio ir uždėjo jam ant peties leteną, buvo puikus 
efektas. Kiek isteriškai nusiteikęs Samerlis, žiūrėdamas į juos, 
kvatojosi taip, kad iš akių ašaros tryško. Beždžionės iš pradžių 
taip pat juokėsi, jei jų kudakavimą galima pavadinti juoku, o 
paskui sučiupo mus ir nusitempė į mišką. Sautuvų ir kitokių daik- 
tų jos nelietė, matyt, bijojo, bet štai iš dėžių išimtąją proviziją 
visą pasiėmė su savimi. Pakeliui mums su Samerliu teko gerokai 
nukentėti — pasigėrėkite mano veidu ir šitais skudurais. Jie vilko 
mus per brūzgynus, neieškodami kelio, o jiems patiems tai nieko 

nereiškia — jų kailis tarsi dvigubas. Užtat Čelendžeris nė kiek 
nenukentėjo. Keturios beždžionės pakėlė jį ant pečių ir nunešė 
kaip Romos triumtatorių. Tss! Kas gi tai? 

Kažkur toli išgirdome keistą garsą, primenantį kastanječių 
tarškėjimą. 

— Tai jos! — sušnibždėjo mano draugas, įleisdamas šovinius 
į antrąjį ekspreso dvivamzdį.— Užtaisykite abu šautuvus, jaunuo- 
li, gyvi nepasiduosime, apie tai nesvajokite. Girdite, kaip tarška?.. 
Vadinasi, kažko susijaudinusios. Palaukite, balandėliai, pamėgin- 
kite tik prie mūsų prieiti ir jūs dar ne taip susijaudinsite. 

— Jos kažkur labai toli. 

— Ši gauja mūsų nesuras, bet jų žvalgai, matyt, visame miške 
landžioja. Na, gerai, grįžkime prie mano liūdno pasakojimo. Tai 
šit kaip. Sie velniai nusitempė mus į didelę girią prie pat skar- 
džio. Jos turi ten ant medžių ištisą miestą — iki tūkstančio lūš- 
nelių iš šakų ir lapų. Tai bus nuo čia apie tris keturias mylias. 
Bjaurus padarai! Atrodo, kad po to, kai jos mane palietė, niekuo- 
met negalėsiu nusiplauti. Jos visą mane iščiupinėjo savo nešva- 
riomis letenomis. Mieste beždžionės mums jau surišo kojas ir ran- 
kas, ir patekau pas tokį vikruolį, kuriam reikėtų vien tik jūros 
mazgus rišti, — kaip tikras bocmanas. Tai va. Surišo mus ir pa- 
guldė po medžiu, o saugoti pristatė kresną beždžionę su basliu. 
Vis sakau „mus“ ir „„mus“, bet tai liečia tik mane ir Samerlį. O 
Čelendžeris sėdėjo ant medžio, valgė kažkokius vaisius ir džiau- 
gėsi gyvenimu. Beje, ir mums jis šį tą davė, o svarbiausia — jam 
pavyko šiek tiek atleisti mūsų pančius. Tikriausiai nusijuoktumėte 
matydamas, kaip mūsų profesorius sėdi ant medžio, vos neapsika- 
binęs su savo dvyniu, ir dainuoja giliu bosu: „O, skambusis var- 
pas!“ Matote, muzika gerai nuteikia beždžiones. Taip, jūs nusi- 
juoktumėte, o mums buvo visai nelinksma. Čelendžeris galėjo 
daryti, ką tik nori, žinoma, su tam tikrais apribojimais, bet mums 
buvo nustatytas daug griežtesnis režimas. Vienintele mintimi guo- 
dėmės — kad jūs esate laisvas ir išsaugosite visus mūsų užrašus 
bei medžiagas. 

O dabar, mielasis jaunuoli, klausykite ir stebėkitės. Jūs tvirti- 
nate, kad, sprendžiant iš kai kurių Žymių — laužų, spąstų ir 
panašiai, — plokščiakalnyje yra žmonių. O mes šiuos Žmones ma- 
tėme. Ir reikia pasakyti, kad šie varguoliai labai liūdnai atrodo. 
Vargšė, išgąsdinta tautelė! Ir tai nenuostabu. Matyt, žmonių pa- 

dermė užima tą plokščiakalnio dalį, kurioje yra urvai, o beždžio- 
nės — kitą dalį, ir tarp abiejų padermių vyksta mirtina kova. Štai 
kokie čia dalykai dedasi, jei teisingai supratau. 

Vakar beždžionžmogiai paėmė į nelaisvę dvylika čiabuvių ir 
atitempė juos į savo miestą. Jie lydėjo juos su tokiais riksmais ir 
tarškesiu, kad tiesiog netikėjau savo ausimis. Čiabuviai — rau- 
donodžiai, labai žemo ūgio. Bevarydami žvėrys juos taip ap- 
draskė nagais ir iltimis, kad jie vos vilko kojas. Du čia pat pri- 
baigė, o vienam jų vos nenutraukė rankos. Žodžiu, reginys buvo 
šlykštus. Šie nelaimingieji laikėsi narsiai, net neaiktelėjo, o mes 
tiesiog negalėjome į juos žiūrėti. Samerlis apalpo, Čelendžeris — 
ir šis vos išlaikė... Na, rodos, praėjo. 

Ilgai klausėmės gūdžios miško tylos, bet jos niekas, be paukš- 
čių čiulbesio, netrikdė. Lordas Džonas vėl grįžo prie savo pasa- 
kojimo: 

— Jums, jaunuoli, pasisekė! Beždžionės taip susidomėjo indė- 
nais, kad liovėsi apie mus galvojusios. Jei ne tai, jos neišven- 
giamai būtų antrą kartą užpuolusios stovyklą. Jūsų buvo visiška 
teisybė: jos visą laiką sekė mus iš medžio ir puikiausiai suprato, 
kad vieno žmogaus trūksta. Tačiau vėliau jūsų jau nebeprisiminė. 
Stai kodėl jūs turite už pažadinimą dėkoti man, o ne beždžionių 
gaujai. Dieve, ką mums vėliau teko išgyventi! Tai kažkas bai- 
saus! Jūs prisimenate bambuko tankumyną, kuriame radome ame- 
rikiečio griaučius? Tai va, jis yra kaip tik po beždžionių miestu, 
ir beždžionės numeta ten savo belaisvius. Esu įsitikinęs, kad 
šitų griaučių ten yra kalnai, reikia tik gerai paieškoti. Virš skar- 
džio jos išvalė aikštę panašioms ceremonijoms. Nelaimingieji be- 
laisviai priverčiami po vieną šokti į prarają, ir visas įdomumas 
yra tai, ar jie ištikš, ar juos pervers aštrus bambukas. Visa bež- 
džionių padermė išsirikiavo virš skardžio ir mus taip pat nutempė 
pasigėrėti šiuo reginiu. Pirmieji penki indėnai šoko Žemyn, ir 
bambukas persmeigė jų kūnus tartum geležinis virbalas sviestą. 
Dabar nebesistebiu prisimindamas vargšo jankio griaučius. Taip, 
reginys buvo baisus... Bet kartu ir patraukiantis. Mes it užburti 
žiūrėjome į šiuos šuolius, nors kiekvienas mūsų manė: tuoj ateis 
mano eilė. 

Tačiau taip toli dar nenuėjo. Penkis indėnus paliko šiai dienai, 
bet pagrindiniai atlikėjai šiame spektaklyje greičiausiai būtume 
mudu — Samerlis ir aš. Čelendžeris, matyt, išsisuks. Suprasti 
beždžiones ne taip jau sunku, nes jos daugiausia kalbasi ženklais. 

Ir štai stebėdamas, kaip jos kalbasi, nusprendžiau: laikas veikti. 
Tam tikrą planą jau buvau sumanęs. Bet teko pasitikėti vien savo 
jėgomis — iš Samerlio jokios naudos, o ČCelendžeris nedaug ką 
geresnis. Jiems pavyko kartu susieiti vos kelioms minutėms, ir jie 
čia pat pradėjo įnirtingai ginčytis dėl šių laikiusių mus savo 
valdžioje rudųjų velnių mokslinės klasifikacijos. Vienas tvirtino, 
kad tai yra Javos driopitekai, kitas vadino juos pitekantropais. 
Abu tiesiog išprotėjo! Bet aš galvojau visai apie ką kita. Pirmiau- 
sia atkreipiau dėmesį į tai, kad lygia vietove šie padarai bėga 
blogiau už žmogų, nes jų kojos trumpos, kreivos, o kūnas sunkus. 
Čelendžeris — ir tas pralenktų geriausią jų bėgiką, o mudu, pa- 
lyginti su jais, tikri čempionai. Be to, pastebėjau dar vieną svarbų 
dalyką: jie neturi supratimo apie šaunamąjį ginklą. Mano nuo- 
mone, jie net nesuprato, kas atsitiko tai beždžionei, kurią sužei- 
džiau. Žodžiu, mes turime tik pasiekti savo šautuvus, tuomet jau 
jiems parodysime. 

Ir štai šiandien auštant smarkiai įspyriau savo sargybiniui į 
pilvą, tekinas atbėgau į stovyklą, pasiėmiau jus, šautuvus... O 
toliau jau žinote. 

— Bet ką gi daryti su mūsų profesoriais? — sušukau siaubo 
apimtas. 

— Reikia juos gelbėti. Kartu su manimi jie negalėjo pabėgti — 
Čelendžeris sėdėjo ant medžio, o Samerliui nebūtų užtekę jėgų. 
Todėl nusprendžiau, kad pirmiausia reikia pasiimti šautuvus, o 
jau po to gelbėti kitus. Tiesa, beždžionės gali keršydamos juos 
nužudyti. Vargu ar jos palies Čelendžerį, bet už Samerlį nega- 
rantuoju. Kad ir kaip ten būtų, jam, ko gero, gresia mirtis. Tuo 
esu visiškai įsitikinęs. Vadinasi, mano pabėgimas negalėjo pablo- 
ginti padėties. Bet dabar garbė įpareigoja mus arba išgelbėti 
draugus, arba kartu su jais žūti. Todėl, mano brangusis jaunuoli, 
atgailaukite, apvalykite savo sielą, nes iki vakaro jūsų likimas bus 
nulemtas. 

Nežinau, ar man pavyko čia perteikti lordui Rokstonui bū- 
dingą kalbėseną — nutrūkstančius sakinius, energingas frazes, 
pašiepiamą, nerūpestingą toną. Šis žmogus buvo vadas iš prigim- 
ties. Juo labiau prie mūsų artėjo pavojus, juo vaizdingesnė darėsi 
jo kalba, juo ryškiau spindėjo šaltos jo akys, juo labiau šiaušėsi 
jo ilgi, donkichotiški ūsai. Jis mėgo rizikuoti, džiaugėsi tikrų nuo- 
tykių dramatiškumu, ypač jei tai lietė jį patį, manydamas, kad 
kiekviename pavojuje yra tam tikras sportinis interesas — žmo- 

gaus šiurkštaus žaidimo su savo likimu interesas, kur ant kortos 
statoma gyvybė. Visa tai darė lordą Džoną nepakeičiamu draugu 
sunkiomis gyvenimo valandėlėmis. Jei ne baimė dėl draugų, ne- 
būčiau jautęs nieko kito, tik džiaugsmą, eidamas paskui tokį žmo- 
gų į pavojingą žygį. 

Mes jau norėjome išlįsti iš savo slėptuvės, kai lordas Džonas 
staiga pagriebė mane už rankos. 

— Žiūrėkite,— sušnibždėjo jis.— Eina. 

Iš mūsų vietos matėsi siaura miško aikštelė tarp medžių, ku- 
rių susipynusios šakos viršuje sudarė žalią skliautą. Šioje aikš- 
telėje pasirodė beždžionžmogių būrys. Palinkę, kreivakojai, jie 
bėgo vienas paskui kitą žvalgydamiesi į visas puses, retkar- 
čiais pasiremdami savo ilgomis rankomis į žemę. Susikūprinimas 
mažino jų ūgį, bet, pamatavęs žvilgsniu, nustačiau, kad jų stotas 
siekia ne mažiau kaip penkias pėdas. Daugelis jų buvo apsigink- 
lavę vėzdais, ir iš tolo šie plačių krūtinių padarai smarkiai pa- 
nėšėjo į apaugusius plaukais bjaurius žmones. Kokią minutę ma- 
čiau juos visiškai aiškiai. Paskui jie dingo už krūmų. 

— Ne, dabar dar anksti,— tarė lordas Džonas, nuleisdamas 
šautuvą.— Geriau slapstytis, kol jie liausis slankioję po mišką. 
O vėliau pažiūrėsime, gal prasiskverbsime į jų miestą ir netikėtai 
užklupsime juos. Leiskime jiems dar valandą ieškoti ir tuomet 
eikime. 

Pasinaudoję šia pertrauka, atidarėme vieną pasiimtąją dėžutę 
ir ėmėme pusryčiauti. Lordas Rokstonas nuo ryto nieko nebuvo 
valgęs, neskaitant kelių vaisių, ir dabar godžiai puolė prie maisto. 
O kai baigėme pusryčiauti, pasiėmėme į abi rankas po šautuvą 
ir su šovinių prikimštomis kišenėmis nuskubėjome į pagalbą drau- 
gams. Prieš palikdamas tankumyną, lordas Džonas padarė ant 
krūmų kelias įpjovas, kad prisimintų, kurioje pusėje Čelendžerio 
fortas, ir prireikus. iš karto surastų šitą vietą. Tylomis perėjome 
į tankumyną ir atsidūrėme ant skardžio krašto, netoli nuo pirmo- 
sios mūsų stovyklos. Čia lordas Džonas sustojo ir supažindino 
mane su savo planais. 

— Tankiame miške šie žvėrys gali daryti su mumis, ką tik 
nori,— tarė jis.— Jie mus matys, o mes jų — ne. Tačiau atviroje 
vietoje visai kas kita, nes mes bėgame daug sparčiau. Vadinasi, 
kiek tai įmanoma, laikykimės atvirų vietų. Palei plokščiakalnio 
kraštą miškas retesnis, iš ten ir pradėsime puolimą. Eikite nesku- 
bėdamas, būkite atsargus ir laikykite šautuvą paruoštą. O svar- 

biausia — įsiminkite: gyvas jiems nepasiduokite, šaudykite iki pas- 
kutinio šovinio. Štai jums, jaunuoli, paskutinis mano patarimas. 

Kai išėjome prie skardžio, pažvelgiau apačion ir pamačiau 
gerąjį mūsų negrą, kuris, sėdėdamas ant akmens, rūkė pypkę. 
Labai norėjau jį pašaukti ir papasakoti, kas mums atsitiko! Bet 
tai buvo rizikinga — mus galėjo išgirsti. Atrodė, kad miško tan- 
kumynas knibždėte knibžda beždžionžmogių; dažnai girdėjome jų 
savotišką tarškėjimą. Puldavome į krūmus ir gulėdavome juose 
tol, kol šie garsai tolumoje nutildavo. Tai labai trukdė mums eiti 
į priekį, ir prireikė kone dviejų valandų, kol pasiekėme beždžionių 
miestą. Dabar jis buvo arti — supratau iš to, kaip atsargiai ėjo 
lordas Džonas. Štai jis mostelėjo ranka, įsakydamas atsigulti, o 
pats nušliaužė toliau, bet netrukus grįžo. Jo veidas iš susijaudi- 
nimo trūkčiojo. 

— Greičiau! — šnibždėjo jis.— Greičiau! Kad tik nepavėluotu- 
me! — Drebėdamas visu kūnu, prišliaužiau prie jo ir pažvelgiau 
pro krūmus į aikštę. 

Sio reginio niekuomet nepamiršiu. Jis buvo toks fantastiškas, 
toks netikėtas, kad nežinau, kaip jį aprašyti, kad patikėtumėte. 
Gal vis dėlto mums pavyks iš čia gyviems ištrūkti; praeis keleri 
metai... aš, kaip ir anksčiau, sėdėsiu „Laukinuko“ klubo svetai- 
nėje ir žiūrėsiu pro langą į nuobodžią Temzės krantinę, nekelian- 
čią jokių abejonių savo realumu... Taigi ar tuomet pats patikėsiu, 
kad visa tai mačiau? Ar nepasirodys man, kad tai buvo vien bai- 
sus sapnas, kad palaikiau karštligės sukeltą fantastišką reginį 
tikrove? Štai kodėl noriu visa tai užrašyti kuo greičiau, kol įvykiai 
dar švieži mano atmintyje, kol nors vienas Žmogus — tas, kuris 
guli šalia manęs drėgnoje žolėje, galės patvirtinti kiekvieną čia 
užrašytą Žodį. 

Matėme apie šimto jardų platumo aikštę, kuri buvo iki pat 
skardžio apaugusi tankia žole ir neaukštais paparčiais. Sią aikš- 
tele puslankiu juosė medžiai, kuriuose stovėjo kelių aukštų iš 
šakų bei lapų keistai supintos lūšnelės. Įsivaizduokite juodvarnių 
lizdyną, kur vietoj lizdų stovi lūšnelės, ir jūs suprasite, apie ką 
kalbu. Prie jų durų ir ant artimiausių šakų tūpėjo beždžionės, — 
sprendžiant iš nedidelio jų ūgio, patelės ir jaunikliai. Visi jie 
godžiai sekė viską, kas vyko apačioje ir nuo ko mes patys nega- 
lėjome atitraukti akių. | 

Atviroje vietoje netoli plokščiakalnio krašto susirinko keli šim- 
tai šių rudais gaurais padarų. Tarp jų matėsi tikrų milžinų, ir 

visi jie, be išimties, buvo bjaurūs. Visos beždžionės stovėjo kar- 
tu, matyt, laikydamosios kažkokios savotiškos tvarkos. Priešais 
jas stovėjo keli žemo ūgio, bet labai proporcingai sudėti indėnai, 
kurių oda ryškiuose saulės spinduliuose žėrėjo it bronza. Šiame 
mažame būrelyje išsiskyrė aukšta, liesa baltaodžio figūra. Nu- 
leista galva, ant krūtinės sudėtos rankos — viskas rodė, kad jį 
apėmę siaubas ir neviltis. Iš karto pažinome profesorių Samerlį. 

Aplink. nelaiminguosius belaisvius stovėjo keli beždžionžmo- 
giai, kurie juos budriai sekė, kad sutrukdytų bet kokį mėginimą 
pabėgti. Dešiniau, prie pat plokščiakalnio krašto, atskirai stovėjo 
dar dvi figūros, tokios neįprastos — kitomis aplinkybėmis jas būtų 
buvę galima pavadinti net komiškomis,— kad, pamatęs šią porą, 
jau nebegalėjau atitraukti akių. Vienas jų buvo mūsų draugas 
profesorius Čelendžeris. Keli švarko skarmalai vis dar laikėsi jam 
ant pečių, bet marškiniai dingę, lyg jų nebūtų nė buvę, tad jo 
barzda susiliejo su tankiais gaurais, kuriais buvo apžėlusi galin- 
ga jo krūtinė; kelionėje smarkiai ataugę plaukai it juodi karčiai 
plevėsavo vėjui papūtus. Užteko vienos dienos, kad jis, šių laikų 
civilizacijos aukščiausias produktas, taptų paskutiniu Pietų Ame- 
rikos laukiniu. 

Šalia Čelendžerio stovėjo jo valdovas — beždžionžmogių gimi- 
nės karaliukas. Lordas Džonas neperdėjo — tai buvo tiksli mūsų 
profesoriaus kopija, tik rudos spalvos. Tas pats kresnas stuomuo, 
tie patys masyvūs pečiai ir ilgos rankos, ta pati gauruota barzda, 
nuslinkusi ant plaukais apžėlusios krūtinės. Skirtumas buvo tik 
vienas: beždžionžmogio žema, priplota kakta gerokai skyrėsi nuo 
puikios europiečio kaukolės. O dėl viso kito, tai beždžionių ka- 
raliukas buvo tikra profesoriaus karikatūra. 

Šis aprašymas popieriuje užima labai daug vietos, bet tuo- 
met visą paveikslą vienu akimirksniu aprėpiau akimis ir čia pat 
nukreipiau žvilgsnį į šalį. Mano dėmesį patraukė drama, kuri 
prasidėjo mums regint. Du beždžionžmogiai stvėrė vieną indėną 
ir nutempė jį prie skardžio. Karaliukas mostelėjo ranka — tai bu- 
vo signalas. Pabaisos griebė žmogų už rankų ir kojų ir įsupusios 
sviedė į prarają. Nelaimingasis buvo nusviestas su tokia jėga, 
kad, prieš krisdamas lyg akmuo žemyn, padarė ore lanką. Visa 
beždžionių gauja, išskyrus sargybinius, puolė prie skardžio, su- 
stingusios patylėjo ir staiga prapliupo džiaugsmingai šūkauti. 
Beždžionės šokinėjo kaip pasiutusios, mojavo ilgomis apžėlusiomis 


228 


rankomis ir džiūgaudamos staugė. Paskui jos atsitraukė nuo 
skardžio ir, išsirikiavusios ankstesne tvarka, laukė kitos aukos. 

Šįkart atėjo Samerlio eilė. Du sargybiniai griebė jį už rankų 
ir šiurkščiai pastūmė į priekį. Jis spardėsi ir daužėsi it iš vištidės 
traukiamas viščiukas. Čelendžeris, piktai mojuodamas, kreipėsi į 
beždžionių karaliuką. Jis prašė, maldavo pasigailėti savo draugo. 
Bet beždžionė be ceremonijų atstūmė savo dvynį ir papurtė galvą. 
Tai buvo paskutinis sąmoningas jos judesys: pykštelėjo šūvis, ir 
rudasis karaliukas lyg maišas nuvirto ant Žemės. 

— Saudyk į minią, sūneli! Negailėk kulkų! — šūktelėjo man 
lordas Džonas. 


Kiekvieno, net paprasčiausio Žmogaus sieloje slypi nežinomas 
jam nuožmumas. Visuomet buvau minkštaširdis; sužeisto kiškio 
dejonės neretai išspausdavo mano akyse gailesčio ašaras. Tačiau 
dabar mane apėmė kraujo troškimas. Pašokęs leidau kulką po 
kulkos, pradžioje iš vieno šautuvo, paskui — iš kito. Užtaisydavau 
šautuvus, spragsėdamas jų spynomis, ir visą laiką lyg nesavas 
šaukiau užsimiršęs pykčio ekstazėje. Šaudydami dviese iš keturių 
šautuvų, mudu baisiai nusiaubėme beždžionių gretas. Du sargybi- 
niai, stovėję prie Samerlio, gulėjo negyvi, o jis svirduliavo it 
girtas nesuvokdamas, kad jį išgelbėjo. Mūsų priešai, nieko nesu- 
prasdami ir nežinodami, kur dingti nuo juos užklupusio mirties 
viesulo, blaškėsi po aikštę. Jie mojavo rankomis, spiegė, griuvo 
užkliuvę už lavonų. Paskui, paklusdami instinktui, puolė už me- 
džių, ir beždžionių lavonais nuklota aikštė ištuštėjo. Tik maža 
belaisvių grupė liko stovėti jos viduryje. 


Lankstus Čelendžerio protas iškart įvertino susidariusią padėtį. 
Nutvėręs suglumusį Samerlį už rankos ir tempdamas jį paskui 
save, bėgo prie mūsų. Du sargybiniai ėmė juos vytis, bet lordas 
Džonas, neeikvojantis veltui kulkų, iš pradžių nudėjo vieną, o 
paskui —ir kitą. Išbėgome iš už krūmų pasitikti draugų ir 
įbrukome jiems į rankas po užtaisytą šautuvą. Bet dabar Samer- 
lis visai neteko jėgų. Jis vos vilko kojas. Tuo laiku beždžionžmo- 
giai jau spėjo atsikvošėti. Matyt, siekdami užkirsti mums kelią, 
jie išsisklaidė po krūmus. Mudu su Čelendžeriu paėmėme Samerlį 
už rankų, O lordas Džonas, pridengdamas mus, leido kulką „po 
Apie mylią, o gal ir daugiau šie padarai, baisiai spiegdami, per- 
sekiojo mus. Vėliau atsiliko įsitikinę mūsų pranašumu ir neno- 
rėdami patekti į taiklių lordo Džono kulkų krušą. Pagaliau pasiekę 

stovyklą, apsižvalgėme ir supratome, kad dabar mus paliko ra- 
mybėje. Bent taip mums atrodė, tačiau klydome. Vos spėjome už- 
versti įėjimą į stovyklą, paspausti vienas kitam ranką bei iš nuo- 
vargio išsitiesti prie šaltinio aikštės viduryje, kai staiga už tvoros 
pasigirdo kažkieno greiti žingsniai, o po to — gailūs kūkčiojimai. 
Lordas Džonas su šautuvu rankoje nubėgo prie užtvaros ir žvilg- 
telėjo. Už jos kniūbsčios gulėjo keturios raudonos it varis išlikusių 
gyvų indėnų figūros. Jie drebėjo iš baimės, bet tai nekliudė jiems 
maldauti mūsų užtarimo. Vienas jų atsistojo, apvedė aplink ran- 
komis, norėdamas tuo pasakyti, kad mūsų stovyklą supantis miš- 
kas kupinas pavojų, paskui puolė lordui Džonui į kojas ir prisi- 
glaudė veidu prie jo kelių. 

— Kas gi čia dabar? — šūktelėjo mūsų vadovas ir sumišęs 
ėmė kedenti ūsus.— Na, iš tikrųjų, ką gi mums daryti su šia pub- 
lika? Kelkis, drauguži, kelkis, palik mano batą ramybėje. 

— Jais irgi reikia pasirūpinti, — tarė Samerlis, kimšdamasis 
pypkę.— Jūs išplėšėte mus visus iš mirties nagų. Kaip drąsiai tai 
buvo padaryta! Tiesiog žaviuosi jumis! 

— Nuostabu! — sušuko Čelendžeris.— Nuostabu! Ne vien mes, 
bet ir visa Europos mokslo visuomenė bus jums nepaprastai dė- 
kinga. Tvirtinu neabejodamas, kad profesoriaus Samerlio ir pro- 
fesoriaus Čelendžerio mirtis būtų padariusi didžiulę spragą šių 
laikų moksle. Jūs ir mūsų jaunasis bičiulis nusipelnėte visokerio- 
po pagyrimo. 

Čelendžerio veide nušvito tėviška šypsena, bet kaip būtų nu- 
stebusi Europos mokslo visuomenė, jei būtų pamačiusi šią va- 
landėlę savo brangų kūdikį, savo viltį! Pasišiaušę plaukai, nuoga 
krūtinė, skarmalai. Mokslo šulas sėdėjo suspaudęs tarp kelių ati- 
darytą konservų dėžutę ir pirštais grūdosi į burną didelį gabalą 
australiškos avienos. Indėnas pažvelgė į jį, riktelėjo ir vėl prišlijo 
prie lordo Džono kojų. 

— Nebijok, mažyti, — tarė mūsų vadovas, glostydamas besi- 
spaudžiančią prie jo kelių juodą galvą.— Čelendžeri, jūsų išvaizda 
išgąsdino indėną. Ir aš čia nieko nuostabaus nematau. Nusira- 
mink, drauguži, tas žmogus toks pat kaip ir mes. 

— Ką jūs, sere? — sušuko Čelendžeris. 

— Nieko, profesoriau, turite dėkoti Dievui, kad jis suteikė 
jums ne visai įprastą išorę. Jeigu jūs nebūtumėte buvęs toks pa- 
našus į beždžionių karaliuką... 

— Užtenka, lorde Džonai Rokstonai! Per daug sau leidžiate. 

— Faktas lieka faktu. 

— Prašau jus, sere, pakeisti pokalbio temą! Jūsų pastabos vi- 
sai ne vietoje ir nereikalingos. Mes turime nutarti, ką su šitais 
indėnais daryti. Matyt, teks nuvesti juos namo. Bet kurgi jie 
gyvena? Štai mįslė. 

— Dėl to nėra ko abejoti, — tariau.— Indėnai gyvena urvuose, 
anapus centrinio ežero. 

— Ak, štai kaip! Jaunasis mūsų bičiulis žino, kur jų buveinė. 
Tai turbūt ne taip arti? 

— Apie dvidešimt mylių, ne mažiau,— atsakiau. 

Samerlis sudejavo: 

— Bent jau aš tai ten nenueisiu. Ar girdite? Šios bjaurybės 
vis dar mūsų ieško. 

Ir tikrai iš tamsaus tankumyno mus pasiekė tolimas beždžion- 
žmogių tarškėjimas. Indėnai vėl sukaukė iš baimės. 

— Reikia eiti iš čia, ir kaip galima greičiau, — tarė lordas 
Džonas.— Jaunuoli, jūs padėsite Samerliui. Indėnai neš daiktus. 
Na, eime, kol jie mūsų nepastebėjo. 

Mažiau kaip pusvalandį truko mums nubėgti į savo slėptuvę 
krūmuose ir ten pasislėpti. Visą dieną iš mūsų stovyklos pusės 
sklido susijaudinusių  beždžionžmogių šauksmai. Bet čionai nie- 
kas iš jų neužklydo, tad nuvargę pabėgėliai,— ir baltieji, ir rau- 
donodžiai,— pagaliau giliai, stipriai užmigo. 

Vakarop pro miegą pajutau, kad kažkas tempia mane už ran- 
kovės, ir atsimerkęs pamačiau priešais save Čelendžerį. 

— Pone Melounai, kiek man žinoma, jūs rašote dienoraštį ir 
ketinate, laikui bėgant, jį paskelbti, — pradėjo jis iškilmingai. 

— Esu čia pasiųstas kaip žurnalistas,— atsakiau. 

— Visiška teisybė. Jūs turbūt girdėjote kvailas lordo Džono 
Rokstono užuominas, kad... kad būta... tam tikro panašumo tarp... 

— Taip, girdėjau. 

— Nėra reikalo jums sakyti, kad, paskelbus panašią nesąmo- 
nę... Ir apskritai mažiausias nesivaržymas dėstant įvykius labai 
mane įžeis. 

— Pasižadu tiksliai laikytis faktų. 

— Lordas Džonas yra linkęs leistis į įvairias fantazijas, ir jis 
nesivaržys savaip paaiškinti tą pagarbą, kurią net pačios neku!- 
tūringiausios rasės jaučia oriam žmogui. Supratote mano mintį? 

— Visiškai. 

— Tuomet pasitikiu jūsų taktiškumu,— tarė Čelendžeris ir po 
neilgos pertraukos pridūrė: — O šis beždžionių karaliukas buvo 
nepaprasta būtybė... Baisiai įspūdingos išvaizdos ir toks protingas! 
Ar ne tiesa? 

— Labai ori asmenybė,— atsakiau. 

Ir profesorius, matyt, nusiraminęs, vėl atsigulė. 


XIV 


„TAI BUVO TIKRA PERGALĖ“ 


Įsivaizdavome, kad mūsų persekiotojai beždžionžmogiai ne- 
įtaria, jog čia krūmuose yra slėptuvė, bet netrukus teko įsitikinti, 
kad klydome. Miške buvo visiškai tylu — nei garso, nei lapų šla- 
mesio... Ir vis dėlto ankstesnis patyrimas turėjo mums priminti, 
kaip gudriai ir kantriai šios bjaurybės tyko savo aukos ir laukia 
patogios progos ją užpulti. Nežinau, ką man ateityje žada liki- 
mas, bet vargu ar kada nors būsiu taip arti mirties kaip aną rytą. 
Tuoj papasakosiu viską iš eilės. 

Miegas nepadėjo atgauti jėgų po baisių praėjusios dienos iš- 
gyvenimų ir badavimo. Samerlis buvo toks silpnas, kad vos laikėsi 
ant kojų, bet užsispyręs nenorėjo to pripažinti. Sukvietėme karo 
tarybą ir nutarėme čia pasėdėti dar kokias dvi valandas, pasistip- 
rinti pusryčiais, kas buvo labai svarbu, o paskui keliauti per visą 
plokščiakalnį ir išeiti prie urvų į kitą centrinio ežero krantą, kur, 
kaip buvau pastebėjęs, gyveno žmonės. Tikėjomės, kad mūsų iš- 
gelbėtieji indėnai mus užtars, ir laukėme, kad jų bendragenčiai 
gerai mus sutiks. 

Per tokią kelionę Meiplio Vaito šalis mums atskleis dar dau- 
giau savo paslapčių, ir, atlikę mums pavestą misiją, sutelksime 
visas pastangas ištrūkti iš čia ir vėl grįžti į pasaulį. Net Čelen- 
džeris pripažino, kad ekspedicijos tikslas bus pasiektas ir kad po 
to mums reikės kiek galint greičiau pranešti visam civilizuotam 
pasauliui, kokius nuostabius atradimus padarėme. 

Dabar galėjome įdėmiau apžiūrėti išgelbėtuosius indėnus. Jie 
buvo žemo stoto, raumeningi, vikrūs, atrodė nepikti, jų bebarzdis 
veidas buvo taisyklingo ovalo formos, lygūs juodi plaukai surišti 

ant pakaušio odiniu dirželiu. Jie buvo pliki, tik šlaunis apsijuosę 
odiniu apraišalu. Sudraskyti, kraujuojantys jų ausų lezgeliai rodė, 
kad ausyse būta kažkokių papuošalų, kurie pasiliko jų priešų — 
beždžionių — letenose. Indėnai gyvai tarpusavyje kalbėjosi mums 
nežinoma kalba, bet vis tiek supratome, kad jų genties vardas 
akala. Rodydami vienas į kitą, jie kelis kartus ištarė šį Žodį, pas- 
kui kumščiais pagrūmojo miško link ir, drebėdami iš baimės bei 
neapykantos, riktelėjo: „,„Doda! Doda!“ — matyt, taip jie vadino 
beždžionžmogius. 

— Ką apie juos pasakysite, Čelendžeri? — paklausė lordas 
Džonas.— Man tik viena aišku: va, šitas jaunuolis nuskusta kak- 
ta — jų vadas. 

Ir tikrai šis indėnas laikėsi nuošaliai, o kiti, nors ir buvo vy- 
resni, kreipdavosi į jį su didele pagarba. Išdidumas ir nepriklau- 
somybė matėsi kiekviename jaunuolio judesyje, ir kai Čelendžeris 
uždėjo savo didžiulę leteną jam ant galvos, šis, it pentinais už- 
gautas žirgas, atšoko nuo jo ir, piktai žybtelėjęs juodomis akimis, 
žengė atgal. Paskui, pridėjęs delną prie krūtinės, išdidžiai kelis 
kartus pakartojo žodį „„maretas“. 

Profesorius, nė kiek nesumišęs, griebė už pečių kitą indėną 
ir, sukaliodamas jį lyg pavaizdumo priemonę, ėmė mums skaityti 
paskaitą. 

— Išsivysčiusi kaukolė, žandų kampai bei kiti požymiai rodo, 
kad ši giminė negali būti priskirta prie Žemiausios rasės, — su- 
griaudėjo jis savo skardžiu bosu.— Rasių lentelėje mes turime jai 
skirti aukštesnę vietą nei kitoms Pietų Amerikos indėnų giminėms: 
Esu tvirtai įsitikinęs, kad čia, plokščiakalnyje, ši gentis negalėjo 
atsirasti ir vystytis. Bet juk ir beždžionžmogiai smarkiai skiriasi 
nuo čia išlikusių ikiistorinių gyvūnų. Vadinasi, Meiplio Vaito 
šalyje jie negalėjo atsirasti ir vystytis. 

— Tad iš kurgi jie atsirado? Juk ne iš dangaus nukrito? — 
paklausė lordas Džonas. 

— Šis klausimas, be abejo, sukels karštus ginčus tarp Europos 
it Amerikos mokslininkų,— atsakė profesorius.— Aš pats aiškinu 
jį — teisingai arba neteisingai (tardamas šiuos žodžius, jis atstatė 
krūtinę ir nepaprastai išdidžiai apsižvalgė aplink) — šitaip: čio- 
nykštėmis, labai savotiškomis sąlygomis evoliucija pasiekė stubu- 
rinių stadiją, tuo pat metu senosios formos toliau gyvena ir vys- 
tosi šalia naujųjų. Stai kodėl greta juros periodo formų čia kartu 
gyvena ir mūsų laikų tapyrai — galingos genealogijos gyvūnai, ir 

stambusis elnias, ir skruzdėda. Kol kas viskas aišku. Bet jūs pa- 
klausite: o beždžionžmogiai, o indėnai? Kaip turi mokslinė mintis 
aiškinti jų buvimą plokščiakalnyje? Mano požiūriu, gali būti tik 
vienas paaiškinimas: jie atėjo čia iš lygumos. Galbūt kažkokie 
beždžionžmogiai, gyvenę Pietų Amerikoje, atsikraustė čia dar ne- 
atmenamais laikais ir evoliucionavo į tokią beždžionžmogių rūšį, 
kurios paskiri atstovai (čia Čelendžeris atidžiai pažvelgė į mane) 
yra tokios įspūdingos ir orios išvaizdos, kad, jei turėtų protą, 
galėtų papuošti net žmonių rasę. O indėnai — ši padermė imigra- 
vo čia iš lygumos vėlesniais laikais, ar iš bado, ar dėl priešų. 
Susidūrę čia su nematytomis iki šiol pabaisomis, indėnai pasi- 
slėpė urvuose, apie kuriuos pasakojo jaunasis mūsų bičiulis. Ta- 
čiau jiems, be abejo, tenka kovoti žūtbūtinę kovą su laukiniais 
žvėrimis, taip pat ir su beždžionėmis, kurios nenori taikstytis su 
tuo, kad žmogus įsibrovė į šią šalį, ir jos negailestingai kariauja 
su juo, panaudodamos visas savo gudrybes. O šiuo atžvilgiu 
beždžionžmogiai drąsiai gali varžytis su visais didesniais pada- 
rais. Štai kuo, mano nuomone, galima paaiškinti, kad čia indėnų 
gentis yra tokia negausi. Na, džentelmenai, ką jūs dabar pasa- 
kysite? Ar teisingai įminiau šią mįslę, o gal turite kokių nors 
esminių prieštaravimų? 

Profesorius Samerlis neturėjo noro ginčytis, jis tik užsispyręs 
kratė galvą. Lordas Džonas pakrapštė plinkantį savo pakaušį ir 
kito svorio ir kitokios kategorijos kovotojas. Na, o aš nutariau 
nesikišti ir nukreipiau kalbą į proziškesnę pusę, paaiškinęs, kad 
vienas indėnas kažkur dingo. 

— Jis nuėjo, — tarė lordas Rokstonas.— Davėme jam konservų 
dėžutę ir pasiuntėme vandens. 

— Į senąją stovyklą? — paklausiau. 

— Ne, prie upokšnio. Tai netoli, štai už anų medžių. Koks 
šimtas jardų. Bet šis vyrukas, matyt, neskuba. 

— Eisiu pažiūrėsiu, ką jis ten veikia,— tariau ir, pasiėmęs 
šautuvą, nuėjau į mišką, palikęs draugus ruošti kuklius pusry- 
čius. 

Jums atrodys, kad pasielgiau neatsargiai, net tokiam trumpam 
laikui pasiryžęs palikti patikimą mūsų slėptuvę krūmuose, bet juk 
beždžionių miestas buvo toli, priešai pametė mūsų pėdsakus, o 
be to, turėjau su savimi šautuvą. Tačiau, kaip vėliau pasirodė, ne- 
pakankamai įvertinau beždžionžmogių klastą ir jėgą. 

Upokšnis čiurleno kažkur visai arti, bet tankus medžių bei 
krūmų brūzgynas slėpė jį nuo manęs. Nuėjęs tolokai nuo draugų, 
staiga pastebėjau kažką raudonuojant. 

Siaubo apimtas, pamačiau, kad tai buvo vandens pasiųstojo 
indėno lavonas. Nelaimingasis gulėjo susirietęs, ir jo galva buvo 
taip nenatūraliai atlošta, tartum jis žiūrėtų pro petį į viršų. Rik- 
telėjau perspėdamas draugus apie pavojų, pribėgau prie indėno ir 
pasilenkiau prie jo... Matyt, mano angelas sargas šią valandėlę 
buvo kažkur visai arti, nes instinktas, o gal ir lapų šlamesys pa- 
skatino mane pažvelgti į viršų. Pro tankius žalius lapus virš 
galvos prie manęs lėtai artėjo dvi ilgos, rudais plaukais apžė- 
lusios raumeningos rankos. Dar sekundė, ir godūs pirštai būtų 
sugriebę mane už kaklo. Soktelėjau atgal, bet rankos pasirodė 
dar vikresnės. Tiesa, šuolis išgelbėjo nuo pasmaugimo, bet viena 
letena griebė mane už sprando, kita — už veido, o paskui, kai 
užsidengiau kaklą delnais,— kibo į pirštus. 

Pajutau, kad kylu nuo žemės, kad kažkas mano galvą laužia 
su neįveikiama jėga... Atrodė, dar sekundė, ir kaklo slanksteliai 
neišlaikys. Sąmonė ėmė blaustis, bet aš nepaleidau šios baisios 
rankos ir pagaliau atplėšiau ją nuo smakro. Prie manęs palinko 
bjaurus snukis su šaltomis šviesiai žydromis akimis, kurių ne- 
gailestingas žvilgsnis kaustė mane hipnozės jėga. Neturėjau jėgų 
kovoti. Kai tik pabaisa pajuto, kad silpstu, bjauriame jos snukyje 
blykstelėjo dvi baltos iltys, ir ji dar stipriau suspaudė letena, vis 
labiau lauždama man galvą. Akyse suraibuliavo, ausyse suskambo 
sidabro varpeliai. Kažkur toli pasigirdo šūvis, trinktelėjau ant že- 
mės, beveik nepajutęs skausmo, ir apalpau. 

Atsipeikėjęs pamačiau, kad guliu slėptuvėje tarp krūmų. 
Kažkas jau buvo sulakstęs prie upokšnio, ir lordas Džonas vilgė 
man galvą vandeniu, o Čelendžeris ir Samerlis iš abiejų pusių 
rūpestingai laikė mane. Pastebėjęs jų susijaudinusius veidus, 
pirmą kartą supratau, kad mūsų profesoriai yra ne tiktai mokslo 
šulai, bet ir žmonės, kuriems nesvetimas žmogiškumo jausmas. 
Jokių sužalojimų neturėjau. Turbūt apalpau iš išgąsčio, nes po 
pusvalandžio galutinai atsipeikėjau, liko tik skausmai sprande bei 
kakle. 

— Na, mano brangusis jaunuoli, šįkart buvote per plauką 
nuo mirties,— tarė lordas Džonas.— Kai, išgirdęs jūsų riksmą, 
atbėgau ir pamačiau, kaip ši pabaisa laužia jūsų galvą, o jūs 
keliate savo keturias letenėles į viršų, pirmiausia pamaniau: na, 

jau su tavimi baigta! Skubėdamas netgi prašoviau pro šalį, bet 
vis tiek šis padaras metė jus ir iš karto pabėgo. Ek, velniava! 
Duotų man penkiasdešimt žmonių su šautuvais, greit mes čia 
padarytume tvarką — šių bjaurybių nė kvapo neliktų. 

Dabar buvo aišku, kad beždžionžmogiai kažkaip sužinojo apie 
mūsų slėptuvę ir nenuleidžia nuo jos akių. Dieną galima buvo 
jų nebijoti, bet kas bus naktį? Jie, be abejo, užpuls mus. Vadinasi, 
reikia iš čia kuo greičiau sprukti. Iš trijų pusių mus supo miško 
tankmė, kur kiekviename žingsnyje buvo galima netikėtai susi- 
durti su jų pasala, o iš ketvirtos pusės tiesėsi nuožulni atšlaitė, 
nusileidžianti prie centrinio ežero. Ten augo žemi krūmai ir kur 
ne kur medžiai, o vietomis buvo plynas laukas. Šia atšlaite ir 
ėjau aną naktį vienas..Ji nusidriekia tiesiog prie indėnų urvų. 
Vadinasi, turėjome eiti šia kryptimi. 

Vieno tik gailėjomės — tai savo stovyklos, ir ne tiek paliktų 
ten atsargų, kiek negro Sambo, kuris buvo paskutinė grandis, 
siejanti mus su išoriniu pasauliu. Beje, šautuvus turėjome su sa- 
vimi, netrūko ir šovinių, tad kiek laiko galėjome tenkintis ir tuo, 
o toliau, reikia manyti, atsiras proga sugrįžti į senąją vietą ir vėl 
užmegzti ryšį su mūsų negru. Sambo tvirtai pažadėjo mūsų ne- 
palikti, ir neabejojome, kad jis savo žodį tesės.. 

Ankstyvą popietę mūsų partija iškeliavo. Mus vedė jaunasis 
indėnų vadas, kuris pasipiktinęs atsisakė nešti bet kokius krovi- 
nius. Paskui jį, užsivertę ant nugaros negausią ekspedicijos mantą, 
ėjo du kiti indėnai. Laikydama atstatytus šautuvus, užpakalyje 
žengė mūsų ketveriukė. Kai tik palikome krūmus, iki šiol ty- 
lėjusi miško tankmė staiga prisipildė laukinio beždžionžmogių 
riksmo, kurie ar tai džiūgavo, ar tai staugė iš pykčio, kad mes 
sprunkame. Žvelgdami atgal, nieko nematėme, bet šis nenutrūks- 
tąs staugimas aiškiai rodė, kiek priešų slepiasi už supančios mus 
iš visų pusių žaliosios sienos! Bet persekioti beždžionės turbūt 
nesirengė, ir, išėję į atvirą vietą, visai liovėmės jų bijoję. 

Ejau paskutinis ir, žvelgdamas į savo draugus, nenoromis šyp- 
sojausi. Argi tai prašmatnusis lordas Džonas Rokstonas, kuris 
taip neseniai priėmė mane savo puikiuose rausvuose Olbanio 
apartamentuose, išklotuose persų kilimais ir nukabinėtuose pa- 
veikslais? Argi tai tas pats profesorius, kuris taip didingai sė- 
dėjo prie didžiulio rašomojo stalo Enmoro parke? Ir pagaliau kur 
dingo tas rūstus, aristokratiškas mokslininkas, kalbėjęs Zoologijos 
instituto posėdyje? Argi valkatos, kuriuos galima sutikti Anglijos 

vieškeliuose, atrodo taip pasigailėtinai, yra tokie netekę vilties kaip 
mes! Išbuvome plokščiakalnyje vos savaitę, bet mūsų atsarginiai 
drabužiai liko apačioje, o ši savaitė buvo nelengva, nors man nėra 
ko ypač nusiskųsti, nes aną naktį nepatekau į beždžionių letenas. 
Pasilikę be skrybėlių, mano draugai apsirišo galvas nosinėmis; 
apdaras buvo virtęs skarmalais, o purvo sluoksnis ir neskustos 
barzdos darė juos kone neatpažįstamus. Samerlis ir Čelendžeris. 
smarkiai šlubavo, aš taip pat vos vilkau kojas, dar kaip reikiant 
neatsigavęs po rytinio sukrėtimo, ir vos bepasukau sustingusį 
kaklą po mirtinų grumtynių su beždžione. Taip, mūsų išvaizda 
buvo pasigailėtina, ir manęs nė kiek nestebino, kad mūsų kelionės 
draugai indėnai dažnai atsigręždavo ir žvelgdavo į mus nustebę, 
net pasibaisėdami. 

Jau buvo gerokai po pusiaudienio, kai išėjome iš brūzgyno 
prie ežero kranto. Pamatę ežerą, indėnai, džiaugsmingai šūkau- 
dami, ėmė mosikuoti rankomis rodydami į jį. Tikrai reginys buvo 
nepaprastas. Tiesiai į tą vietą, kur mes stovėjome, skubėjo ištisa 
lengvų valtelių flotilė. Valtys buvo toli, už kelių mylių, bet at- 
stumas taip greit mažėjo, kad irkluotojai tuoj pat pastebėjo, kas 
ant kranto stovi. Kurtinantys šauksmai - it perkūnija sklido virš 
ežero. Pašokę iš vietų, indėnai mojavo ietimis bei irklais. Paskui 
vėl puolė prie irklų ir tučtuojau atlėkė likusį atstumą, ištraukė 
valtis ant lėkšto smėlėto kranto ir, garsiai sveikindami jaunąjį 
savo vadą, puolė jam po kojų. Paskui iš minios išėjo į priekį pa- 
gyvenęs indėnas, pasipuošęs karoliais bei apyrankėmis iš blizgan- 
čių akmenėlių, užsimetęs ant pečių puikų taškuotą gintaro spalvos 
kailį. Jis pribėgo prie jaunuolio, švelniai jį apkabino, žvilgtelėjo 
į mūsų pusę, kažko paklausė ir, priėjęs prie mūsų, be jokių cere- 
monijų oriai visus iš eilės apkabino. Jam tarus žodį, kiti indėnai 
pagarbiai nusilenkė mums iki žemės. Man buvo nejauku dėl to- 
kios vergiškos pagarbos, lordas Džonas ir Samerlis, matyt, taip 
pat susigėdo. Užtat Čelendžeris pražydo it saulės sušildyta žolė. 

— Gal šie čiabuviai savo protu netoli tenužengė,— tarė jis, 
glostydamas barzdą ir apžvelgdamas nusilenkusius indėnus, — ta- 
čiau kai kam iš apsišvietusių europiečių reikėtų pasimokyti iš jų, 
kaip dera elgtis su aukščiausiomis būtybėmis. Tik pamanykite, 
kokį sveiką instinktą turi pirmykščiai žmonės! 

Sprendžiant iš viso ko, indėnai buvo pasirengę kovai, nes, 
be ilgų bambuko iečių su kaulo galiukais, kiekvienas jų nešėsi 
dar lanką ir strėlių ir turėjo užsikišę už juostos kovos vėzdą arba 

akmeninį kirvį. Niūrūs, pikti žvilgsniai, kuriuos jie svaidė link 
miško, iš kurio mes buvome atėję, ir dažnai kartojamas žodis 
„doda“ rodė, kad šio žygio tikslas buvo arba išvaduoti senojo vado 
sūnų (šią giminystę mes įspėjome), arba atkeršyti už jo mirtį. 
Dabar jie, sutūpę ratu, vedė karo tarybos posėdį, o mes, susėdę 
nuošalyje ant bazalto luito, stebėjome juos. Iš pradžių kalbėjo 
kariai, po jų karštais žodžiais į savo gentį kreipėsi ir jaunasis mūsų 
draugas. Jis kalbėjo su tokia vaizdžia mimika ir taip gestikuliuo- 
damas rankomis, kad mes beveik viską supratome, lyg mokėdami 
jų kalbą. 

— Ar verta dabar grįžti namo? — kalbėjo jis.— Anksčiau ar 
vėliau mes turime tam pasiryžti. Mūsų broliai užmušti. Kas iš to, 
jeigu aš išlikau gyvas ir sveikas, kai kiti žuvo? Kuris jūsų gali 
būti ramus dėl savo gyvybės? Dabar mes visi susirinkome.— Jis 
parodė į mus.— Šitie ateiviai — mūsų draugai. Jie dideli karžygiai 
ir taip pat, kaip ir mes, neapkenčia beždžionių. Jų klauso perkūnas 
ir žaibas.— Čia jis pakėlė ranką į viršų.— Ar pasitaikys mums dar 
tokia proga? Tad eime į priekį! Arba žūsime, arba iškovosime sau 
ramų gyvenimą, ir tuomet nebus gėda grįžti pas savo moteris. 

Žemo stoto raudonodžiai kariai įdėmiai klausėsi savo vado, 
o kai jis baigė kalbėti, visi kaip vienas, iškėlę į viršų ietis, ėmė 
džiugiai šaukti. Vado tėvas kažko paklausė mūsų, rodydamas 
miško link. Džonas ženklu pasiūlė jam luktelėti ir kreipėsi į mus. 

— Na, spręskime kiekvienas už save,— tarė jis.— Aš pats ne- 
atsisakau atsiskaityti su beždžionpalaikiais, ir jei viskas baigsis 
tuo, kad jie bus nušluoti nuo žemės paviršiaus, tai ši žemė tik 
pagražės po tokios operacijos. Eisiu su mūsų naujaisiais drau- 
gais ir nepaliksiu jų, kol nebus pasiekta galutinė pergalė. O jūs, 
jaunuoli, ką pasakysite? 

— Žinoma, su jumis! 

— O jūs, Čelendžeri? 

— Galite pasikliauti mano parama. 

— O jūs, Samerli? 

— Vis tolstame ir tolstame nuo mūsų ekspedicijos tikslo, lor- 
de Džonai. Garantuoju, jog ne tam palikau Londone profesoriaus 
katedrą, kad vadovaučiau raudonodžių puolimui prieš beždžion- 
žmogių koloniją. 

— Iš tikrųjų, kaip žemai puolėme! — šypsodamasis tarė lordas 
Džonas.— Tačiau nieko nepadarysi, taip atsitiko. Na, laukiame 
jūsų atsakymo. 

— Tai gana abejotinas žygis,— spyrėsi Samerlis,— bet jeigu 
jūs visi einate, man nieko nebelieka, kaip pasekti jumis. 

— Vadinasi, nuspręsta,— tarė lordas Džonas ir, atsisukęs į 
senąjį vadą, teigiamai linktelėjo galvą ir delnu paplojo šau- 
tuvą. 

Senis paspaudė kiekvienam mūsų ranką, o jo bendragenčiai 
ėmė dar džiaugsmingiau šūkauti. 

Pradėti žygį buvo jau vėlu, ir indėnai greit įsiruošė stovyklą. 
Visur ėmė liepsnoti, rūkti laužai. Nedidelė grupė nuėjo į džiung- 
les ir atsivarė jauną iguanodontą, ant kurio peties taip pat buvo 
prilipęs asialto lopas. Vienas indėnas priėjo prie gyvūno ir davė 
nurodymą paskersti, ir mes tik tuomet supratome, kad milžiniški 
iguanodontai priklauso čiabuviams, kaip mums priklauso galvijai. 
Vadinasi, paslaptingos asfalto dėmės yra tik kažkas panašaus į 
įspaudą arba įdagą. Šie bukapročiai žolėdžiai turi menkas smege- 
nis ir nors milžiniškai dideli, bet tokie bejėgiai, kad su jais net 
vaikas gali susitvarkyti. Nepraėjo nė kelios minutės, iguanodontas 
buvo paskerstas, ir jo mėsos gabalai kepė lauže drauge su kaž- 
kokia stambiažvyne žuvimi, kurią indėnai ietimis sugavo ežere. 

Atsigulęs ant smėlio, Samerlis užmigo, o mes, trokšdami kuo 
daugiau sužinoti apie šią nepaprastą šalį, trise nuėjome paklai- 
džioti ežero pakrante. Du kartus pakelėje matėme duobes su to- 
kiu pat mėlynu moliu kaip ir pterodaktilių liūne. Sitie užgesusių 
ugnikalnių krateriai kažkodėl labai domino lordą Džoną. Če- 
lendžeris taip pat rado kai ką, kas patraukė jo dėmesį, — tai buvo 
smarkiai trykštantis purvo geizeris, kurio čiurkšlės taip ir bur- 
buliavo išskirdamos kažkokias mums nežinomas dujas. Čelendže- 
ris įkišo į geizerį tuščiavidurę nendrę, prikišo prie jos įžiebtą 
degtuką ir it mokinukas nudžiugęs šūktelėjo, kai padegtos dujos 
sprogtelėjo ir ėmė degti mėlyna liepsnele. Paskui jis pritaisė prie 
nendrės odinį kapšiuką, pripildė jį dujų ir paleido į orą. Sis ban- 
dymas dar labiau nudžiugino protesorių. 

— Degios dujos! Ir kokios — lengvesnės už orą! Dabar įsitiki- 
nau, kad jose daug laisvo vandenilio. Palaukite, mano draugužiai. 
Džordžas Eduardas Čelendžeris visų savo galimybių dar neiš- 
sėmė. Didis protas visuomet priverčia gamtą jam tarnauti. Jūs 
dar tai pamatysite savo akimis! — Jis išdidžiai atstatė krūtinę, 
bet slaptomis savo mintimis su mumis taip ir nepasidalijo. 

O man krantai buvo mažiau įdomūs nei pats ežeras. Atvykę 
indėnai ir stovyklos triukšmas išbaidė aplinkui visus gyvūnus, ir 

niekas netrikdė aplink mūsų stovyklą viešpatavusios tylos, nebent 
tik pterodaktiliai, kurie, skrajodami aukštai padangėje, ieškojo 
maitienos. Tačiau rausvi centrinio ežero vandenys gyveno savo 
gyvenimą. Kažkieno didžiulės it skalūnas juodos nugaros bei dan- 
tyti pelekai taškydavo sidabrinius vandens purslus ir vėl pra- 
nykdavo ežero gilumoje. Ant smėlio seklumos knibždėjo kažkokios 
bjaurios būtybės — gal didžiuliai vėžliai, gal driežai, ir tarp jų 
mums ypač krito į akis viena plokščia it odos atraiža pabaisa, 
kuri, trūkčiodama riebalais blizgančiais švytuliais, lėtai šliaužė 
smėliu. Retkarčiais iš vandens staiga išnirdavo kažkokių į gyvates 
panašių būtybių galvos, kurios gracingai riesdamosios plaukė 
tartum su putų apykakle, traukdamos paskui save tokį pat puto- 
jantį šleifą. Bet, kaip paaiškėjo, tai buvo visai ne gyvatės. Viena 
tokia būtybė netoli mūsų išlindo ant smėlio, ir mes pamatėme, 
kad toliau jos ilgas kaklas pereina į milžinišką cilindro formos 
liemenį su didžiuliais plėviniais pelekais. Čelendžeris su atėjusiu 
prie mūsų Samerliu stebėjo ją nesitverdami džiaugsmu. 

— Pleziozauras! Gėlavandenis pleziozauras,— šūktelėjo Samer- 
lis.— Ir aš matau jį savo akimis! Mano brangusis Čelendžeri, 
kuris zoologas gali pasigirti tokia laime? 

Atėjo naktis, mūsų raudonodžių sąjungininkų laužai sumirgėjo 
tamsoje, ir tik tuomet mums pagaliau pavyko atplėšti abu pro- 
tesorius nuo užkerėjusio juos pirmykščio ežero. Tačiau, netgi gu- 
lėdami ant kranto toli nuo vandens, girdėjome tų milžiniškų bū- 
tybių tekšėjimą ir šnirpštimą gelmėse. 

Vos švystelėjus pirmiems saulės spinduliams, mūsų stovykla 
jau sujudo, ir po valandos išvykome į neregėtą žygį. Dažnai sva- 
jojau sulaukti tos valandėlės, kai mane pasiųs karo korespondentu 
į irontą. Bet kuris gi svajotojas galėtų išgalvoti tokį karo žygį, 
kuriame man teko dalyvauti! Zodžiu, priešais jus mano „Pirmasis 
pranešimas iš karo veiksmų arenos“. 

Per naktį mūsų jėgas papildė nauji čiabuvių būriai, ir rytą 
mes jau turėjome apie keturis penkis šimtus karių. Į priekį buvo 
išsiųsti Žvalgai, o paskui juos glaudžia kolona žygiavo pagrindinės 
jėgos. Mes palypėjome nuolaidžiu, krūmais apžėlusiu šlaitu ir 
išėjome prie džiunglių. Ietininkai ir lankininkai išsiskleidė nelygia 
grandimi palei mišką. Rokstonas ir Čelendžeris užėmė pozicijas 
dešiniajame sparne, aš ir Samerlis — kairiajame. Taip mes, gink- 
luoti naujausia karo technika, vedėme į mūšį laukinę akmens 
amžiaus gaują. 

Priešo neteko ilgai laukti. Miško tankumyne pasigirdo širdį 
veriantis kauksmas, ir akmenimis bei vėzdais ginkluota beždžion- 
žmogių gauja metėsi į patį puolančių indėnų centrą. Tai buvo 
drąsus, bet kartu ir beprasmiškas manevras, nes nerangūs krei- 
vakojai padarai negalėjo varžytis su vikrūnais čiabuviais. Atsi- 
vėrė baisus reginys: įsiutusios beždžionės apsiputojusiais snukiais, 
baisiai išsprogusiomis akimis puolė savo vikrius priešus, šau- 
dančius į jas iš lankų. Man pro šalį riaumodama pralėkė milži- 
niška pabaisa, kurios krūtinė ir šonai buys nusagstyti strėlėmis. 
Aš pasigailėjau jos ir iššoviau — ji griuvo negyva tarp alijošiaus 
krūmų. Daugiau man neteko šaudyti, nes ataka vyko pačiame 
grandies centre ir indėnai atmušė ją be mūsų pagalbos. Iš daly- 
vavusių puolime beždžionių vargu ar nors vienai pavyko pasi- 
traukti už medžių. 

Bet vos tik įžengėme į mišką, padėtis pasidarė rimtesnė. Nuož- 
mi kova truko daugiau kaip valandą, ir kartais man atrodė, kad 
mūsų giesmelė jau sugiedota. Beždžionės šokdavo iš tankumynų 
ir vėzdais iš karto nudėdavo po tris keturis indėnus, kurie net 
nespėdavo panaudoti iečių. Jų sunkių vėzdų smūgiai buvo mirtini. 
Viena tokiu vėzdu užkabino Samerlio šautuvą, ir iš jo teliko vieni 
šipuliai. Dar minutė — ir tokio pat likimo būtų sulaukusi ir jo 
galva. Bet laiku suskubęs indėnas ietimi kiaurai pervėrė užsimo- 
jusį Samerlio priešą. Įlipusios į medžius, beždžionės svaidė į mus 
akmenis bei didžiules šakas, o kai kurios šokdavo žemyn į patį 
kautynių sūkurį ir įsiutusios kovėsi iki paskutinio kraujo lašo. 
Indėnai neatlaikė puolimo, ir jei ne mūsų šautuvų ugnis, kuri pri- 
darė priešui daugybę nuostolių, niekas nebūtų .sulaikęs jų pasi- 
traukimo. Tačiau vadas vėl surinko savo karius ir taip staigiai 
nuvedė juos į ataką, kad dabar jau teko trauktis beždžionžmo- 
giams. Samerlis buvo beginklis, bet aš leidau kulką po kulkos, 
o dešiniajame sparne taip pat nuolat skardėjo šūviai. Pagaliau 
beždžiones apėmė panika. Spiegdamos ir kaukdamos jos išsisklai- 
dė, o mūsų sąjungininkai su laukiniu klyksmu ėmė jas vytis. 

Šioji diena turėjo atlyginti žmogui už amžiną nesantaiką, už 
visus žiaurumus ir persekiojimus, kurių yra kupina jo trumpa is- 
torija. Nuo šiol jis pasidarė plokščiakalnio šeimininku, o Žmog- 
žvėris privalėjo visiems laikams tapti žmogaus tarnu. 

Kad ir kaip nugalėtieji būtų bėgę, niekas negalėjo jų išgelbėti 
nuo laukinių žmonių, ir miško tankmė aidėjo nuo pergalės šauks- 
mų, zvimbė strėlės, girdėjosi duslus krintančių nuo medžių kūnų 
trenksmas. 

16. Užsak. Nr. 1261. 94] 


Aš bėgau paskui visus ir staiga susidūriau su lordu Džonu 
bei Čelendžeriu, kurie ieškojo mūsų. 

— Na, baigta! — tarė lordas Džonas.— Pabaigą palikime in- 
dėnams. Reginys nebus malonus. Kuo mažiau matysime, tuo ra- 
miau miegosime. 

Čelendžerio akys žėrėjo kovos ugnimi. 

— Draugai! Mums buvo lemta dalyvauti vienoje tų kovų, kuri 
nulemia tolesnę istorijos eigą, sprendžia pasaulio likimą! — pa- 
skelbė jis, išdidžiai vaikščiodamas priešais mus.— Ką reiškia vie- 
nos tautos pergalė prieš kitą? Nieko. Ji nieko nekeičia. Tačiau 
žiaurios kovos amžių aušroje, kai urviniai žmonės nugalėdavo 
tigrus arba kai dramblys pirmą kartą pripažino savo valdovą, 
buvo tikri užkariavimai, tikros pergalės, palikusios žymę istori- 
joje. 

Kaip reikia būti įtikėjusiam galutiniu panašių skerdynių tiks- 
lingumu, kad pateisintumei jų žiaurumą. 

Eidami per mišką, kiekviename žingsnyje rasdavome indėnų 
iečių bei strėlių pervertus beždžionių lavonus. Sužaloti žmonių 
kūnai priminė itin karštų kautynių vietas, kur priešas brangia 
kaina atiduodavo savo gyvybę. Priekyje visą laiką girdėjosi riks- 
mas bei kauksmas, ir pagal tai sekėme, kur beždžionės buvo veja- 
mos. Beždžionžmogius spaudė prie jų miesto. Jie sukaupė pas- 
kutines jėgas, bet buvo sutriuškinti, ir mes kaip tik laiku atvyko- 
me dalyvauti baisioje baigiamojoje scenoje. Į tą pačią aikštę ant 
bedugnės krašto, prieš dvi dienas mačiusią mūsų žygius, indėnai 
suvarė apie šimtą mūšyje išlikusių beždžionių. Priartėjome kaip 
tik tą minutę, kai nugalėtojai, atstatę ietis, puslankiu apsupo šią 
krūvelę. Viskas buvo baigta per kelias sekundes. Trisdešimt ke- 
turiasdešimt beždžionių buvo čia pat nukautos. Išlikusios staugė, 
priešinosi, bet tai nepadėjo. Jos krito į prarają, sulaukdamos tokio 
pat likimo kaip ir ankstesnės jų aukos, užsmigdamos ant aštraus 
bambuko, augusio apačioje, šešių šimtų pėdų gilumoje. 

Čelendžerio buvo teisybė — nuo šiol žmogus visiems laikams 
įsiviešpatavo Meiplio Vaito šalyje. Beždžionių padermės patinai 
iki vieno buvo išnaikinti, beždžionių miestas išgriautas, patelės 
ir vaikai išvaryti į nelaisvę. Paskutinis kruvinas mūšis padarė galą 
amžinai žmogaus ir beždžionės kovai. 

Si pergalė mums buvo labai naudinga. Grįžome į savo sto- 
vyklą prie pamestų ten išteklių ir sutvarkėme ryšius su savo neg- 
ru, kurį mirtinai išgąsdino baisus reginys, kai beždžionių kruša 
virto į prarają. 

— Išeikite iš ten, išeikite! — rėkė jis iš baimės išsprogusio- 
mis akimis.— Ten velnias, jis jus pražudys. 

— Iš negro lūpų sklinda tiesa,— tarė Samerlis.— Užtenka 
nuotykių, juo labiau kad jie savo pobūdžiu visiškai netinka mūsų 
padėties žmonėms. Čelendžeri, primenu jums jūsų žodžius. Nuo 
šiol jūs turite galvoti vien apie tai, kaip išvaduoti mus iš šios 
baisios šalies ir sugrąžinti į civilizuotą pasaulį. 


XV 


„MŪSŲ AKYS NUOLAT STEBĖJOSI“ 


Kas dieną tvarkau savo dienoraštį ir laukiu tos valandėlės, kai 
galima bus parašyti, kad virš mūsų pakibę debesys išsisklaidė ir 
pro juos žvelgia saulė. Iki šiol nežinome, kaip iš čia ištrūkti, ir 
karčiai skundžiamės likimu. Ir vis dėlto aiškiai įsivaizduoju, kad 
kada nors mes dėkingi prisiminsime šį priverstinį savo užtruki- 
mą plokščiakalnyje, nes turėjome galimybės stebėti vis naujus 
ir naujus Meiplio Vaito šalies stebuklus ir jos būtybių gyvenimą. 

Indėnų pergalė prieš beždžionžmogių padermę smarkiai pakeitė 
mūsų padėtį. Nuo tada pasidarėme tikri plokščiakalnio šeiminin- 
kai, nes čiabuviai žvelgė į mus su baime ir padėka, atmindami, 
kad stebuklingoji mūsų jėga padėjo jiems susidoroti su amžinai- 
siais priešais. Jie, matyt, neprieštarautų, jei tokios galingos bei 
paslaptingos būtybės visai paliktų plokščiakalnį, bet, kaip nu- 
sileisti į lygumą, nežinojo. Kiek mums pavyko suprasti iš jų Ženk- 
lų, plokščiakalnis anksčiau jungėsi su lyguma tuneliu, kurio apa- 
tinę dalį buvome matę apeidami kalnagūbrį. Senaisiais laikais 
šiuo keliu buvo įkopę į plokščiakalnį beždžionžmogiai ir indėnai, 
o ne taip seniai juo pasinaudojo Meiplis Vaitas su savo draugu. 
Bet prieš metus čia įvyko smarkus žemės drebėjimas, ir uolų 
nuolaužos aklinai užvertė viršutinę tunelio dalį. Kai pareikšda- 

vome norą nusileisti žemyn, į lygumą, indėnai tik gūžtelėdavo 
pečiais ir purtydavo galvas. Ar jie iš tikrųjų negalėjo, ar neno- 
rėjo mums padėti, sunku pasakyti. | 

Po pergalės žygio indėnai nuvarė likusias gyvas beždžiones 
į kitą plokščiakalnio dalį (Dieve, kaip jos pakeliui staugė!) ir 
apgyvendino jas netoli savo urvų. Ir nuo tos dienos beždžionių 
padermė pateko į visišką Žmogaus valią. 

Nakties gūdumoje dažnai pasigirsdavo sunkios aimanos kokio 
nors pirmykščio Ezechielio, apverkiančio savo dingusią šlovę ir 
buvusią beždžionių miesto didybę. Nuo šiol nugalėtosios beždžio- 
nės turėjo tenkintis kukliu savo valdovo malkų kirtikių ir vandens 
nešikių vaidmeniu. 

Po dviejų dienų nuo mūšio vėl perėjome plokščiakalnį ir įsi- 
rengėme stovyklą raudonųjų uolų papėdėje. Indėnai siūlė mums 
įsikurti urvuose, bet lordas Džonas su tuo nesutiko manydamas, 
kad, jeigu jie pasikėsintų prieš mus, mes atsidurtume visiškoje 
jų valdžioje. 

Todėl buvome labiau linkę išsaugoti savo nepriklausomybę ir, 
palaikydami su mūsų sąjungininkais kuo geriausius santykius, 
vis dėlto laikėme paraką sausą. Dažnai tekdavo lankytis jų ur- 
vuose, bet mes taip ir neišsiaiškinome, kas indėnams davė šį puikų 
prieglobstį — ar patys įsirengė, ar rado gamtos paruoštą. Urvai 
buvo iškalti viename lygyje kažkokioje birioje uolienoje, kuri pa- 
nėšėjo tiek į vulkaninės kilmės rausvą bazaltą, tiek ir į kietą gra- 
nitą, kuris sudarė uolų pagrindą. 

Į urvus, kurie buvo apie aštuoniasdešimties pėdų aukščio nuo 
žemės, ėjo akmeniniai laipteliai. Jie buvo tokie siauri ir statūs, 
kad jais negalėtų užlipti nė vienas didesnis gyvūnas. Urvuose 
buvo šilta ir sausa. Uolienoje jie buvo išrausti įvairiai; ant jų 
lygių pilkų sienų anglimi buvo išpiešta puikių plokščiakalnyje 
gyvenančių gyvūnų atvaizdų. Jeigu Meiplio Vaito šalyje neišliktų 
nė viena gyva būtybė, būsimasis tyrinėtojas ant šių urvų sienų 
rastų išsamių duomenų apie nuostabią jos gyvūniją, nes čia buvo 
viskas — ir dinozaurai, ir iguanodontai, ir ichtiozaurai. 

Sužinoję, kad didžiuliai iguanodontai yra indėnų prijaukinti 
gyvuliai arba, tikriau pasakius, kažkas panašaus į vaikščiojantį 
mėsos sandėlį, supratome, kad žmogus, net turėdamas tokį neto- 
bulą ginklą kaip lankas ir ietis, visiškai įsiviešpatavo plokščiakal- 
nyje. Tačiau netrukus teko įsitikinti, kad tai netiesa ir kad tuo 
tarpu jis čia tik pakenčiamas. 

Kai įsikūrėme prie urvų, trečią dieną įvyko drama. Čelendže- 
ris ir Samerlis iš ryto nuėjo prie ežero, kur čiabuviai gaudė jiems 
žeberklais didelius driežus. Mudu su lordu Džonu pasilikome 
stovykloje; netoliese, žolėtoje atšlaitėje prie urvų, vaikštinėjo in- 
dėnai, dirbdami savo darbus. Ir staiga šimtai balsų spiegiamai 
suriko: „Stoa! Stoa!“ Suaugę ir vaikai iš visų pusių metėsi prie 
urvų ir, stumdydami vienas kitą, ėmė kopti aukštyn akmens 
laiptais. 

Pasiekę savo urvus, jie, mosikuodami rankomis, kvietė mus 
kuo greičiau prisidėti prie jų. Pagriebėme šautuvus ir nubėgome 
išsiaiškinti, kas atsitiko, o į mus iš nedidelės giraitės, kiek įka- 
bindami, bėgo koks dešimt penkiolika indėnų, kuriuos vijosi dvi 
pabaisos — lygiai tokios kaip nekviestasis svečias, aplankęs se- 
nąją mūsų stovyklą ir kaip mano naktinis persekiotojas. Jos lėkė 
į priekį šuoliais ir buvo panašios į nepaprasto dydžio šlykščias 
rupūžes. Iki šiol tekdavo matyti šiuos milžinus tik tamsoje, nes 
jie medžioja naktį, o dieną palieka savo landynes tik tuomet, jeigu 
juos kas nors užkabina, kaip ir šį kartą atsitiko. Stovėjome nuste- 
binti reginio. Šių pabaisų dėmėta karpota oda spindėjo saulėje 
visomis vaivorykštės spalvomis ir žvilgėjo tartum žuvies žvynai. 
Deja, mums neilgai teko stebėti, nes šios milžiniškos rupūžės 
keliais šuoliais pasivijo nelaiminguosius indėnus... Ir čia prasidėjo 
kažkas baisaus. Jos kovėsi šitaip: užpuolusios visu savo sunkiu 
kūnu artimiausią auką, palikdavo ją gulėti sutraiškytą, subjaurotą 
ir puldavo prie kitos. Klaikiai rėkdami, indėnai bėgo prie urvų, 
bet negalėjo pabėgti nuo savo persekiotojų. Jie žuvo vienas po 
kito, ir tuo laiku, kai mes su lordu Džonu atskubėjome į pagalbą, 
iš viso jų būrelio tebuvo likę vos penki šeši žmonės. Deja, mes 
ne tik nepadėjome jiems, bet ir patys vos nežuvome. Viena kulka 
paskui kitą smigo į šių bjaurybių odą, darydamos tik tokį poveikį, 
tartum mūsų šautuvai būtų užtaisyti popieriniais rutulėliais. O 
juk mes šaudėme vos iš dviejų šimtų jardų! Milžiniškų roplių 
organizmas nebijojo žaizdų, o centrinio smegenų aparato stoka 
darė net moderniškiausią ginklą bejėgį kovojant su jais. Vienin- 
telis dalykas, kurį mums pavyko padaryti,— tai šūvių traškėjimu 
ir ugnies žybčiojimais atitraukti jų dėmesį ir šitaip padėti tiek 
sau, tiek ir indėnams pribėgti prie gelbstinčių laiptų. 

Tačiau ten, kur kūginės dvidešimtojo amžiaus sprogstamosios 
kulkos pasirodė bejėgės, teko pasikliauti išmirkytomis strofanto 
antpile ir mirtinais nuodais išteptomis laukinių žmonių strėlėmis. 

Tokios strėlės medžioklei netinkamos, nes ikiistorinių pabaisų 
kraujo apytaka tokia lėta, kad jos paprastai suspėja pasivyti ir 
suplėšyti savo auką dar prieš pajusdamos nuodų poveikį. Bet 
dabar padėtis buvo visai kitokia: kai tik mūsų persekiotojai at- 
sidūrė prie akmeninių laiptų, iš kiekvieno keteros plyšio švilpda- 
mos pasipylė į juos strėlės. Pabaisos apaugo jomis it plunksno- 
mis, bet, matyt, pirmosiomis minutėmis skausmo nejautė, nes 
lakstė pykčio apimtos, bandė kopti laiptais aukštyn, nenorėdamos 
paleisti grobio. Sunkiai užkopusios kelis jardus, jos tuoj pat nu- 
sirisdavo žemyn. Bet štai nuodai ėmė veikti. Vienas žvėris dusliai 
suriaumojo ir įkniubo didžiule plokščia galva į žemę. Antras gar- 
siai sustaugė, padarė kelis drambliškus šuolius, paskui, mėšlungio 
ištiktas, griuvo greta pirmojo ir taip pat nustėro. Tuomet indėnai 
pasipylė iš urvų ir, džiugiai šūkaudami apsupę lavonus, šventė 
pergalę prieš du pavojingiausius priešus. 

Dėl nuodų jų mėsos nebuvo galima valgyti, ir, kad neužkrėstų 
oro, indėnai tą pačią naktį supjaustė dvėselieną į gabalus ir 
nunešė ją į mišką. Prie urvų liko tik dvi didelės it pagalvės 
širdys; jos dar buvo gyvos, lėtai ir ritmingai tvinkčiojo, ir šis 
bjaurus pulsavimas truko vieną, kitą dieną ir nurimo tik trečią 
parą. 

Kada nors, kai turėsiu tikrą stalą, o ne atstojančią jį konser- 
vų dėžutę, ir geresnių rašymo priemonių negu pieštuko galelis ir 
vienintelis suglamžytas bloknotas, smulkiai aprašysiu akalos 
genties indėnus, aprašysiu mūsų gyvenimą tarp jų ir stebuklin- 
gąją Meiplio Vaito šalį, kuri lėtai vieną po kitos atskleidė mums 
savo paslaptis. Turiu gerą atmintį; kaip ir pirmieji vaikystės įspū- 
džiai, visam mano gyvenimui išliks atmintyje kiekviena minutė, 
kiekviena valanda, kurią praleidome plokščiakalnyje, ir niekas 
neišdildys šių atsiminimų. Ateis laikas, ir aprašysiu puikią mė- 
nesienos naktį prie centrinio ežero, kai indėnai tinklu sugavo jauną 
ichtiozaurą, kuris vos neapvertė mūsų laivelio. Tai buvo triakė 
būtybė, kiek panaši į ruonį, kiek į žuvį. Trečioji akis buvo ant 
viršugalvio, kitas dvi saugojo kaulo plokštelės. Tą pačią naktį žalia 
vandens gyvatė lyg strėlė puolė mus iš meldų, apsivyniojo apie 
Čelendžerio laivelio vairininką ir dingo su juo ežero gelmėse. 

Neužmiršiu papasakoti ir apie keistą baltą būtybę — dar ir 
šiandien nežinome, kas tai buvo: ar roplys, ar žvėris — ji tūnojo 
dumblyne, į rytus nuo centrinio ežero, ir naktį, narstydama po 
krūmus, tviskėjo silpna fosforo šviesa. Indėnai jos taip bijojo, 

kad nedrįsdavo prieiti prie tos balos, o mes, apsilankę ten du 
kartus, matėme šį padarą tik iš tolo, bet negalėjome per klampynę 
prie jo prisiartinti. Pasakysiu tik, kad jis didesnis už karvę ir 
skleidžia nemalonų muskuso kvapą. 

Ateityje savo užrašuose paminėsiu taip pat milžinišką grei- 
takojį paukštį, nuo kurio Čelendžeriui kartą teko bėgti slėptis už 
uolų. Jis daug aukštesnis už strutį ir bjaurus, jo galva — lyg kau- 
kolė ant ilgo kaklo. Čelendžeriui ropojant per akmenis į viršų, šis 
įtūžęs paukštis vienu savo snapo smūgiu lyg kaltu numušė jo 
bato kulnį. Bet šį kartą šių dienų ginklas padėjo: didžiulis dvy- 
likos pėdų fororakosas (triumfuojantis profesorius, nespėjęs dar 
kaip reikiant atsidusti, pranešė mums jo pavadinimą), lordo Džo- 
no kulkos pakirstas, krito ant žemės ir ėmė mėšlungiškai trūkčioti 
kojomis. Į viršų pakilo plunksnų debesis. Paukštis nenuleido nuo 
mūsų savo įniršusių geltonų akių, svaidančių kibirkštis. Labai 
norėčiau sulaukti tos dienos, kai ši nirtulinga priplota galva at- 
sidurs tarp kitų trofėjų, puošiančių kabinetą Olbanyje. 

Pabaigoje būtinai paminėsiu ir toksodoną — gigantišką, dešim- 
ties pėdų dydžio, jūrų kiaulytę — su aštriais, į priekį atsikišusiais 
dantimis, kurią mes kartą pašovėme auštant, kai ji ėjo atsigerti 
vandens. 

Kada nors drauge su mūsų nuotykiais papasakosiu apie tai 
daug smulkiau ir su meile aprašysiu nuostabius vasaros vakarus, 
kai mes, keturi draugai, gulėdami kur nors pamiškėje tarp mums 
nepažįstamų ryškios spalvos gėlių ir žiūrėdami į viršų pro nu- 
karusias nuo sunkių vaisių šakas, grožėdavomės skraidančiais 
dangaus mėlynėje nepaprastais paukščiais, paskui nukreipdavome 
žvilgsnį į tankią žolę ir stebėdavome keistus padarus, kurie šliauž- 
davo iš savo urvelių pasižiūrėti į mus; aprašysiu ilgas mėnesienos 
naktis, kai išplaukdavome laiveliais į ežero vidurį ir su baime 
žiūrėdavome į tviskantį jo paviršių: štai kažkokia fantastiška pa- 
baisa šoktelėjo iš vandens ir sukėlė plačius raibulius... štai tamsi 
gelmė nušvito žalia šviesa, rodančia mums naujos, dar nežinomos 
būtybės kelią... Prisiminsiu visas šių reginių smulkmenas, ir kada 
nors mano plunksna aprašys juos. 

Tačiau jūs turbūt paklausite, kada mes turėjome laiko stebėti, 
kai dieną ir naktį reikėjo ieškoti galimybės sugrįžti į civilizuotą 
pasaulį. Atsakysiu: visi laužėme dėl to savo galvas, bet veltui. 
Paaiškėjo tik viena: indėnų parama pasikliauti nėra ko. Jie buvo 
mūsų draugai ir net vergiškai mums ištikimi, bet, vos tik užsi- 

mindavome, kad jie padėtų nutempti prie prarajos kokią nors 
lentą arba nupinti iš odos diržų ir lianų lyną, jie iš karto švelniai, 
tačiau ryžtingai atsisakydavo tai padaryti. Indėnai tik šypsoda- 
vosi, mirksėdavo, purtydavo galvas, bet daugiau nieko nepadėda- 
vo. Senasis vadas, ir tas nepritardavo, ir tik jo sūnus Maretas 
liūdnai žvelgė į baltaodžius ir reiškė jiems ženklais nuoširdžią 
savo užuojautą. 

Po mūšio su beždžionėmis indėnai žiūrėjo į mus lyg į ant- 
žmogius, kurie savo paslaptingais mirtimi spjaudančiais vamz- 
deliais garantavo jų pergalę, ir manė, kad, kol mes su jais, laimė 
jų nepaliks. Mums siūlė paimti raudonodes žmonas ir savus urvus, 
kad tik sutiktume pamiršti savo tautą ir visiems laikams pasilik- 
tume plokščiakalnyje. Tuo tarpu viskas klojosi ramiai ir taikiai, 
bet supratome, kad savo planų nereikia skelbti, nes, sužinoję apie 
juos, indėnai galėtų mus sulaikyti jėga. 

Nepaisydamas, kad galiu susitikti su dinozaurais (beje, pavo- 
jus buvo ne toks jau didelis, nes, kaip minėjau, jie daugiausia 
medžioja naktį), per pastarąsias tris savaites du kartus buvau 
nuėjęs į senąją mūsų stovyklą aplankyti Sambo, kuris, kaip ir 
anksčiau, budėjo kalnagūbrio papėdėje. Mano akys godžiai žvelgė 
į neaprėpiamą lygumą, tikėdamosios, kad iš ten ateis ilgai lauk- 
toji pagalba. Tačiau kaktusais apaugusioje platybėje nebuvo nė 
gyvos dvasios, ir niekas nedrumstė iš čia matomo bambuko brūz- 
gyno ramybės. 

— Jie greitai ateis, pone Melounai. Luktelėkite dar savaitę. 
Indėnai ateis su lynais ir jus nuo čia nukels! — taip mane drąsino 
gerasis mūsų Sambo. 

Atėjęs antrą kartą, apsinakvojau senojoje stovykloje, o rytą, 
grįžtant atgal, manęs laukė staigmena. Grįžau gerai žinomu keliu 
ir jau buvau netoli pterodaktilių balos, kai staiga iš už krūmų 
pasirodė kažkoks keistas daiktas. Įsižiūrėjus iš arčiau, pasirodė, 
kad tai eina žmogus, visas įlindęs į kažką panašaus į nendrių 
pintinę, kuri dengė jį iš visų pusių. Kaip didžiai nustebau, kai 
pamačiau, kad čia lordas Džonas Rokstonas! Pamatęs mane, jis 
nusimetė šį keistą apdarą ir nusijuokė. Tačiau atrodė kiek su- 
mišęs. 

— Tai jūs, jaunuoli? — tarė lordas Džonas.— Nesitikėjau tokio 
susitikimo! 

— Ką jūs čia veikiate? — paklausiau. 

— Lankau savo draugus, pterodaktilius,— ramiai atsakė jis. 

— Kuriems galams? 

— Įdomūs žvėriūkščiai! Tik baisiai nesvetingi. Pats gerai 
žinote, kaip jie pasitinka nekviestus svečius. Štai ir susimeistra- 
vau tokį krepšelį, kad apsiginčiau nuo jų meilumo. 

— Ko jums prireikė šioje baloje? 

Lordas Džonas pažvelgė į mane tiriamu žvilgsniu, ir supratau, 
kad jis kažkuo abejoja. 

— Jūsų nuomone, smalsumas būdingas tik žmonėms, turin- 
tiems profesoriaus vardą? — pagaliau tarė jis.— Tiriu šiuos ma- 
žylius, štai ir viskas. Ar užtenka jums tokio paaiškinimo? 

— Mtleiskite! — tariau. 

Bet lordas Džonas ir šį kartą liko nuoširdus ir nusijuokė: 

— Neužsigaukite, jaunuoli. Noriu Čelendžeriui sugauti mažą 
viščiuką. Tai pagrindinis mano uždavinys. Ne, dėkui, jūsų para- 
mos man nereikia. Šiame narve nieko nebijau, o jūs neapsaugotas. 
Na, sudie, laukite manęs pavakare. 

Jis užsimovė savo keistąjį krepšį, apsisuko ir nuėjo miško link. 

Tad netgi lordo Džono elgesys tomis dienomis buvo kiek keis- 
tas, o ką jau kalbėti apie Čelendžerį? Reikia pažymėti, kad mūsų 
profesorius turėjo kažkokios indėnes viliojančios jėgos ir todėl 
visuomet nešiojosi didelę palmės šaką, kuria lyg muses baidy- 
davo savo gerbėjas, kai jos imdavo per daug jį varginti savo 
dėmesiu. Įsivaizduokite, koks tai būdavo reginys! Turbūt jis buvo 
pats juokingiausias iš visų, kuriuos man teko matyti Meiplio Vaito 
šalyje. Dėstydamas batus į šonus, Čelendžeris žygiuoja su valdžios 
simboliu rankoje, o paskui jį, tartum paskui juodabarzdį sultoną, 
seka plonais augalų pluošto apdarais apsitaisiusių indėnių mer- 
ginų svita. 

O Samerlis visiškai buvo pasinėręs į Meiplio Vaito šalies 
vabzdžių bei sparnuočių pasaulį ir visą laiką praleisdavo prepa- 
ruodamas sugautus egzempliorius (jei neskaitysime valandų, pra- 
leistų ginčijantis su Čelendžeriu, kuris, anot jo, nenori išgelbėti 
mūsų iš sunkios padėties). 

Čelendžeris dingdavo kas rytą ir grįždavo tik vidudienį taip 
triumfuodamas, lyg ant jo pečių būtų gulėjusi sunkiausia atsa- 
komybės už kažkokį nepaprastai svarbų darbą našta. 

Vieną gražią dieną, nesiskirdamas su palmės šaka, jis nusi- 
vedė mus ir atskleidė slaptus savo planus. 

Mes išėjome į nedidelę aikštelę palmių giraitėje ir pamatėme 
vieną iš tų purvo geizerių, apie kuriuos jau minėjau. Aplink bu- 
vo primėtyta daug iš iguanodontų kailių pripjaustytų diržų; čia 
pat gulėjo didelis plėvės gabalas — kaip vėliau paaiškėjo, tai buvo 
ne kas kita kaip išgrandytas ir išdžiovintas ichtiozauro skilvys. 
Sioje susiūtais kraštais plėvėje buvo palikta maža skylutė kelioms 
bambuko lazdelėms; kiti lazdelių galai buvo sukišti į molio duo- 
butes, pro tas lazdeles rinkosi dujos, kurios burbuolėmis išsiskyrė 
iš karštų geizerio čiurkšlių. Netrukus suglebusi plėvė ėmė pūstis 
ir taip veržtis į aukštį, kad Čelendžeriui teko ją pririšti juosiamai- 
siais diržais prie medžių. Po pusvalandžio ji tapo tikru oro balio- 
nu, ir, sprendžiant iš to, kaip, verždamasis į aukštį, jis įtempė 
diržus, jo keliamoji jėga buvo didžiulė. Čelendžeris tylėdamas 
žvelgė į savo genijaus kūrinį ir patenkintas glostė barzdą — nei 
pridėsi, nei atimsi — tikras laimingas tėvas, besididžiuojantis savo 
pirmagimiu. 

Užtrukusią tylą nutraukė Samerlis. 

— Negi jūs ketinate pasiūlyti mums persikelti šiuo daiktu? — 
šaltai paklausė jis. 

— Tuo tarpu, brangusis Samerli, tik rengiuosi pademonstruoti 
jo galingumą, kad jūs dėl to neabejotumėte. 

— Tada siūlau jums tuojau išmesti iš galvos šią nesąmonę,— 
ryžtingai tarė Samerlis.— Jokia jėga nepriversite manęs daly- 
vauti tokioje beprotybėje. Lorde Džonai, tikiuosi, kad jūs nerem- 
site šitokios avantiūros? 

— Įmantrus dalykas! — tarė mūsų vadovas.— Įdomu būtų pa- 
matyti, kaip jis veikia. 

— Tuojau pamatysite,— tarė Čelendžeris.— Pastarosiomis die- 
nomis sukaupiau visą savo protą, kad išspręsčiau uždavinį, kaip 
mums iš čia ištrūkti. Įsitikinome, kad stačiomis uolomis nusileis- 
ti neįmanoma, o tunelio jau nebėra. Permesti tilto ant uolos 
mums, be abejo, nepavyks. Tai ką gi daryti? Kartą minėjau mūsų 
jaunajam bičiuliui, kad geizeriai išskiria laisvą vandenilį. Iš čia 
logiškai išplaukia mintis apie skrajojantį balioną. Prisipažįstu, 
mane kiek kankino klausimas, iš kur gauti jam užvalkalą. Bet 
kai pamačiau milžiniškus čionykščių roplių vidurius, lioviausi abe- 
jojęs. Ir štai mano triūso rezultatai. 

Jis užkišo vieną ranką po suplėšytu savo švarku, o kitą išdi- 
džiai ištiesė į priekį. 

Tuo tarpu pūslė pasidarė apskrita, ir diržai vos beišlaikė ją. 

— Kliedesiai! Tikri kliedesiai! — sušnirpštė Samerlis. 

Tačiau lordas Džonas džiaugėsi šia Čelendžerio idėja. 

— Na, ir galva to mūsų senio! — šnibžtelėjo jis man. Paskui 
balsiai tarė: — O kaip bus su krepšiu? 

— Dabar galvosiu ir apie krepšį. Jau esu kai ką sumanęs. 
O kol kas parodysiu, kad mano aparatas gali pakelti kiekvieną 
mūsų. 

— Norite pasakyti, kad visus kartu? 

— Ne, leisimės paeiliui. Pakėlimo prietaisą nesunku padaryti. 
Jeigu mano aparatas pakels vieno žmogaus svorį ir atsargiai nu- 
leis jį ant žemės, vadinasi, viskas gerai. Tuoj mes jį išbandysime. 

Jis atitempė gana didelį bazalto luitą ir aprišo jį virve — ta 
pačia, kuria mes pasikėlėme ant piramidės pavidalo uolos. Virvė 
turėjo kokių šimto pėdų ilgį ir nors buvo nestora, bet gana stipri. 
Paskui mums profesorius pademonstravo kažką panašaus į odinį 
antkaklį su ilgais galais. Čelendžeris uždėjo antkaklį ant oro ba- 
liono, surinko nukarusius jo galus, kad krovinio svoris lygiai pasi- 
skirstytų po visą paviršių. Po to pririšo prie jų bazalto luitą, o 
mūsų virvės galą užsivyniojo ant rankos. 

— Tuojau parodysiu, kokį krūvį gali pakelti mano aparatas, — 
paskelbė jis, iš anksto nujausdamas savo triumią, ir, taręs šiuos 
žodžius, perpjovė smarkiai įtemptus diržus. 

Dar niekuomet mūsų ekspedicija nebuvo taip arti pražūties, 
ir, be to, visa jos sudėtis. Dujų pripildyta pūslė staiga šovė į 
viršų, nusinešdama Čelendžerį. Aš vos spėjau sugriebti jį už 
pusiaujo ir taip pat pakilau į orą. Lordas Džonas lyg replėmis 
įkibo man į kojas ir nulėkė su mumis. Sekundę prieš mano akis 
šmėstelėjo keistas reginys: keturi drąsūs keliautojai it dešrelių 
virtinė pakibo virš šalies, kurios paslaptis jie stengėsi ištirti. Ta- 
čiau, laimei, virvės stiprumas vis dėlto buvo ne begalinis, ko, 
matyt, negalima buvo pasakyti apie šio velniško aparato kelia- 
mąją jėgą. Pasigirdo pukštelėjimas, ir mūsų ketvertukas tartum 
akmuo krito ant žemės. Painiodamiesi į nutrūkusią virvę, vargiai 
atsikėlėme ir pamatėme, kaip bazalto luitas sparčiai iškilo į viršų 
ir vos pastebimas mažytis taškelis juodavo dangaus žydrumoje. 

— Puiku! — sušuko niekuomet nenusimenantis Čelendžeris, 
trindamasis užgautą ranką.— Bandymas pavyko kuo puikiausiai. 
Pats nesitikėjau tokios sėkmės. Prižadu jums, džentelmenai, kad 
naujasis balionas bus pagamintas per savaitę ir mes visai ramiai 
atliksime juo pirmąjį mūsų kelionės į tėvynę etapą. 

Iki šiol rašiau savo dienoraštį nuo vieno iki kito įvykio, o 
dabar, kai mums niekas negresia, kai visi mūsų vargai praėjo 
tartum sapnas, baigiu savo pasakojimą toje pačioje stovykloje 
raudonų uolų papėdėje, kur Sambo mūsų taip laukė. 

Nusileidome nuo plokščiakalnio be ypatingų sunkumų. Bet 
kas gi galėjo manyti, kad viskas taip įvyks? Po pusantro ar dviejų 
mėnesių būsime Londone ir galbūt mano laiškas nedaug tepra- 
lenks mane. Visu kūnu ir siela mes jau namuose, gimtajame mies- 
te, kur kiekvienas mūsų paliko tiek daug brangaus, mylimo. 

Persilaužimas mūsų likime įvyko tą dieną, kai Čelendžeris 
atliko rizikingąjį bandymą su savo gamybos oro balionu. Jau 
minėjau, kad vienintelis žmogus, kuris prijautė mūsų mėginimams 
palikti plokščiakalnį, buvo mūsų išgelbėtasis jaunuolis, senojo vado 
sūnus. Supratome iš jo labai aiškaus mostagavimo rankomis, kad 
jis nenorįs sulaikyti mūsų svetimoje šalyje prieš mūsų norą. 

Aną vakarą, jau sutemus, Maretas, niekieno nepastebėtas, at- 
sėlino į stovyklą, padavė man medžio žievės ritinėlį (jis visuomet 
kažkodėl mėgdavo turėti reikalą su manimi, gal dėl to, kad mudu 
buvome maždaug vieno amžiaus), paskui didingai pamojo ranka, 
rodydamas urvų link, iškilmingai prispaudė prie lūpų pirštą, liep- 
damas mums tylėti, ir vėl nuėjo pas savuosius. 

Atsisėdau arčiau laužo, ir mes atidžiai apžiūrėjome įteiktą 
ritinėlį. Vidinėje, baltojoje, pėdos dydžio kvadratinio žievės gaba- 
lo pusėje anglimi buvo nupieštos lazdelės, panašios į primityvias 
gaidas, kurias aš čia pamėginau perpiešti: 


Waflamfacar 


— Ar atkreipėte dėmesį, su kokia reikšminga mina jis atėjo? — 
paklausiau draugų.— Tai yra kažkas mums labai svarbaus. 

— O gal šis laukinukas nusprendė iškrėsti savotišką išdai- 
gą? — tarė Samerlis.— Nuo tokių elementarių pramogų turbūt ir 
prasideda žmogaus vystymasis. 

— Tai yra kažkoks šifras,— tarė Čelendžeris. 

— Arba galvosūkis,— sutiko lordas Džonas, žiūrėdamas man 
per petį, ir staiga išplėšė žievės gabalą man iš rankų.— Garbės 

žodis, aš, atrodo, išsprendžiau jį! Jaunuolis teisus. Žiūrėkite! 
Kiek čia šitų lazdelių? Aštuoniolika. O kiek urvų anapus atšlai- 
tės? Taip pat aštuoniolika. 

— Iš tikrųjų! Juk jis rodė į juos! — tariau. 

— Vadinasi, teisybė. Tai yra urvų planas. Ziūrėkite, iš viso 
aštuoniolika lazdelių — tarp jų yra trumpų, yra ir ilgų, o kai ku- 
rios išsišakoja. Viena jų ir pažymėta kryžiuku. Kam? Tikriausiai 
tam, kad išskirtų vieną urvą, kuris yra gilesnis už kitus? 

— Kiaurasis! — sušukau. 

— Mūsų jaunasis bičiulis, matyt, teisybę sako, — parėmė mane 
Čelendžeris.— Nes kam gi šis indėnas būtų pažymėjęs jį kryžiu- 
ku? Juk jis turi pagrindo gerai su mumis elgtis. Bet jeigu urvas 
tikrai kiauras ir baigiasi anoje pusėje tokiame pat aukštyje, tai 
ten iki žemės ne daugiau kaip šimtas pėdų. 

— Trisdešimt metrų — vieni niekai! — suniurnėjo Samerlis. 

— Bet juk mūsų virvė ilgesnė! — sušukau.— Mes nusileisime 
visai lengvai. 

— O indėnus užmiršote? — nepasidavė Samerlis. . 

— Šie urvai negyvenami, — atsakiau.— Jie paversti sandėliais 
bei klėtimis! Eime ten tučtuojau apsidairyti. 

Plokščiakalnyje auga tvirtas dervingas medis, anot mūsų bo- 
taniko, araukarijos rūšis, kurio šakas indėnai vartoja kaip takelus. 
Kiekvienas pasiėmėme po glėbį šių šakų ir užkopėme apsamano- 
jusiais laiptais į urvą, kuris plane buvo pažymėtas kryžiuku. 
Kaip ir maniau, jis buvo negyvenamas, jei neskaitysime gausy- 
bės didžiulių šikšnosparnių, kurie, garsiai plasnodami sparnais, 
visą laiką suko ratą virš mūsų galvų. Nenorėdami atkreipti in- 
dėnų dėmesio, ilgai slinkome tamsoje, apčiuopdami kažkokius po- 
sūkius, kampus, ir tik nuėję gana toli nuo angos, uždegėme iake- 
lus. Pamatėme sausą balto žvirgždo tunelį su skliautinėmis lu- 
bomis ir lygiomis, gyvulių atvaizdais išpaišytomis pilkomis sieno- 
mis. Skubiai patraukėme į priekį ir staiga nusivylę aiktelėjome: 
priešais buvo ištisinė akmens siena — nė plyšelio. Peliūkštė, ir ta 
nepralįstų. Čia nebuvo angos. 

Nuliūdę žvelgėme į nelauktą kliūtį, užtvėrusią mums kelią. 
Si siena niekuo nesiskyrė nuo šoninių tunelio sienų, vadinasi, čia 
nebuvo griūties, kaip anoje, mums jau žinomoje, požeminėje perė- 
joje. Čia buvo tikra aklavietė, ir daugiau nieko. 

— Nesisielokite, bičiuliai, — tarė niekuomet nenusimenantis 
Čelendžeris.— Juk aš pažadėjau jums pagaminti antrąjį oro ba- 
lioną. 

Samerlis sudejavo. 

— Gal mes suklydome ir patekome ne į tą urvą? — tariau. 

— Ką jūs kalbate, jaunuoli! — lordas Džonas brūkštelėjo pirš- 
tu per planą.— Septynioliktasis urvas iš dešinės. Jis taip pat ant- 
rasis iš kairės. Ne, negalėjome suklysti. 

Pažiūrėjau į kryžiuką ir staiga nesitverdamas džiaugsmu su- 
šukau: 

— Žinau! Žinau! Eime paskui mane, greičiau! — Ir, iškėlęs 
virš galvos fakelą, nubėgau atgal.— Štai čia.— Parodžiau smėlyje 
gulinčius apdegusius degtukus.— Čia mes uždegėme fakelus. 

Tikra teisybė. 

— Bet juk piešinyje aiškiai parodyta, kad urvas išsišakoja! 
Vadinasi, tamsoje pražiopsojome tą vietą. Laikykimės dešinės 
pusės, ir esu įsitikinęs, kad ją rasime. 

Kaip sakiau, taip ir buvo. Maždaug už trisdešimties jardų sie- 
noje pasirodė didelė anga. Pasukome jos link ir atsidūrėme ge- 
rokai platesniame tunelyje. Nekantrumas varė mus į priekį. Vie- 
nas, antras, trečias šimtas jardų... ir staiga priekyje pasirodė raus- 
va šviesa. Kas gi tai galėjo būti? Rami, nemirksinti liepsna už- 
tvėrė mums kelią. Paspartinome žingsnius. Nejutome šios ugnies 
karščio. Aplink tylu, nei šlamesio, nei garso... O tuo tarpu ugnies 
uždanga neišnyko, ir jos žibėjimas nutvieskė tunelį sidabru, pa- 
versdamas baltą smėlį žėrinčiais deimantais. Priėjome dar ar- 
čiau, ir uždangos kraštas bemat pasidarė apvalus. | 

— Prisiekiu, tai mėnulis! — riktelėjo lordas Džonas.— Mes, 
laisvi, draugai! Laisvi! 

Ir tikrai pro kiaurymę, kuri išėjo į aną kalnagūbrio pusę, 
švietė mėnulio pilnatis. Spraga pasirodė nedidelė, maždaug lango 
dydžio, bet mums to užteko. Pažvelgę pro ją, pamatėme, kad 
nusileisti bus nelabai sunku ir kad iki žemės netoli. Apeinant 
plokščiakalnį mums, žinoma, niekuomet nebūtų pavykę pastebėti 
šios landos. Kas gi sugalvotų ieškoti vietos, kur galima įlipti į 
plokščiakalnį, kaip tik čia, tarp žemai pakibusių uolų? Įsitikino- 
me, kad iš čia galima bus nusileisti virve, ir laimingai grįžome 
į stovyklą ruoštis rytdienos vakarui. 

Reikėjo veikti slaptai ir nedelsiant, nes indėnai galėjo mus 
sulaikyti net paskutinę minutę. Nutarėme palikti visą savo apran- 

gą be ginklų ir šovinių. Tiesa, Čelendžeris turėjo kelis sunkius 
daiktus, kuriuos norėjo žūtbūt pasiimti su savimi, ir vienas jų 
sukėlė mums ypač daug rūpesčių. Tačiau apie tai tuo tarpu ne- 
galiu pasakoti. 

Diena atrodė be galo ilga, ir štai pagaliau sutemo. Viską pa- 
ruošėme. Labai atsargiai užtempėme savo mantą aukštyn laip- 
tais, sustojome prie urvo angos ir paskutinį kartą pažvelgėme į 
šią paslaptingą, romantiška skraiste apgaubtą šalį, kurią, manau, 
greit užtvindys medžiotojai ir visokie tyrinėtojai, šalį, kurioje mes 
tiek patyrėme, kur mums teko tiek daug sužinoti ir išmokti, — 
mūsų šalį, kaip mes visuomet su meile ją vadinsime. 

Kairiau nuo mūsų iš gretimų urvų tamsoje švietė linksmos, 
rausvos laužų atšvaistės. Apačioje buvo girdėti indėnų balsai, 
juokas ir dainos. Tolumoje tarytum siena stovėjo tankus miškas, 
o tarp jo ir uolų keteros tviskėjo didelis ežeras — nuostabių pa- 
baisų buveinė. Štai tamsoje nuaidėjo garsus kažkokio žvėries 
riaumojimas. Tai buvo balsas Meiplio Vaito šalies, siunčiančios 
mums savo paskutinį atsisveikinimą. Apsigręžėme ir įėjome į urvą, 
pro kurį buvo mūsų kelias namo. 

Po poros valandų kartu su visa savo manta mes jau buvome 
kalnagūbrio papėdėje. Nusileidome sėkmingai, nors teko paplu- 
šėti su Čelendžerio daiktais. Palikę vietoje visą turtą, nuėjome 
prie Sambo stovyklos. Bet kaip didžiai nustebome, kai ankstyvo 
ryto prieblandoje pamatėme lygumą, kurioje liepsnojo ne vienas, 
o mažiausiai dešimt laužų. Gelbėtojai vis dėlto atėjo. Tai buvo 
dvidešimt indėnų nuo Amazonės, kurie atgabeno čia karčių, lynų 
ir visko, ko galėjo prireikti tiltui per prarają pastatyti. Dabar 
jau nebeturėsime jokių sunkumų pristatyti krovinius prie Ama- 
zonės krantų, kur išžygiuosime ryt rytą! 

Dėkodamas už tai likimui, baigiu savo pasakojimą. Mūsų akys 
negalėjo atsistebėti stebuklais, sunkių išmėginimų užgrūdintos 
sielos praskaidrėjo. Visi mes, kiekvienas pagal save, tapome ge- 
resni, rimtesni. 

Gal Paroje teks užtrukti, nes turime įsigyti viską, ko prireiks 
tolesnei kelionei. Tokiu atveju šis laiškas pralenks mane vienu 
transatlantiniu reisu. O jei tučtuojau išvyktume, jis pasiektų 
Londoną sykiu su mumis. Kad ir kaip ten būtų, mano brangusis 
pone Makardli, tikiuosi netrukus paspausti jums ranką. 

XVI 


„Į GATVĘ! Į GATVĘ“ 


Laikau savo pareiga pareikšti didelę padėką visiems mūsų 
draugams nuo Amazonės, kurie taip maloniai mus priėmė ir pa- 
rodė tiek daug dėmesio. Ypatingos padėkos nusipelnė senjoras 
Penalosa ir kiti Brazilijos vyriausybės pareigūnai, kurie padėjo 
mums grįžti namo, taip pat senjoras Pereira iš Paros miesto, 
iš anksto paruošęs mums visus būtinus tualeto reikmenis, taigi 
dabar nesigėdysime pasirodyti civilizuotame pasaulyje. 

Deja, blogai atsilyginome savo geradariams už vaišingumą. 
Bet ką gi padarysi! Pasinaudoju proga pareikšti tiems, kurie pa- 
mėgins mūsų pėdsakais vykti į Meiplio Vaito šalį, kad tai bus 
tik nereikalingas laiko gaišinimas ir pinigų švaistymas. Savo pa- 
sakojimuose pakeitėme visus pavadinimus. Kad ir kaip uoliai jūs 
nagrinėtumėte ekspedicijos ataskaitas, vis tiek jums nepavyks net 
priartėti prie tų vietų. 

Manome, kad didelis susidomėjimas mumis Pietų Amerikoje 
yra grynai vietinio pobūdžio, bet kas gi galėjo įsivaizduoti, kokią 
sensaciją sukels Europoje pirmieji neaiškūs gandai apie mūsų 
nuotykius! Pasirodo, kad mumis domėjosi ne tik mokslo pasaulis, 
bet ir plačioji visuomenė, nors apie tai palyginti vėlai sužino- 
jome. 

Kai „Ivernija“ jau buvo penkiasdešimt mylių nuo Sautampto- 
no, bevielis telegrafas ėmė perdavinėti vieną telegramą po kitos 
iš įvairių laikraščių ir agentūrų, kurie siūlė mums milžiniškus 
honorarus nors už trumpiausią pranešimą apie ekspedicijos rezul- 
tatus. Tačiau mūsų pareiga buvo visų pirma atsiskaityti su Žoo- 
logijos institutu, kuris pavedė atlikti patikrinimą, ir, pasitarę tar- 
pusavyje, atsisakėme duoti spaudai kokių nors žinių. Sautampto- 
nas knibždėte knibždėjo reporterių, bet jie nieko nepešė, ir todėl 
lengva įsivaizduoti, kaip susidomėjusi visuomenė laukė posėdžio, 
kuris buvo paskirtas lapkričio septintos dienos vakare. 

Zoologijos instituto salė — ta pati, kurioje buvo sudaryta pa- 
tikrinimo komisija,— pasirodė per maža, ir posėdį teko perkelti į 
Kvinzo salę Ridžento gatvėje. Dabar jau niekas neabejoja, kad 
jeigu rengėjai būtų išnuomoję net Alberto salę, ir čia visi norin- 
tieji nebūtų sutilpę. 

Įžymusis posėdis buvo paskirtas kitą vakarą po mūsų atvyki- 
mo į Londoną. Pirmąją dieną mums paliko asmeniniams reika- 
lams susitvarkyti. Apie savuosius tuo tarpu nutylėsiu. Praeis kiek 
laiko, ir galbūt man bus lengviau apie visa tai galvoti ir net 
kalbėti. Pasakojimo pradžioje skaitytojui esu sakęs, kokios ap- 
linkybės paskatino mane veikti. Dabar, matyt, reikia parodyti, kuo 
visa tai baigėsi. Bet ateis laikas, kai pats sau pasakysiu, kad nėra 
ko gailėtis. Kažkokia jėga pastūmė mane į šį kelią, ir esu jai 
dėkingas, kad pažinau tikrų nuotykių vertę. 

O dabar imsiu dėstyti paskutinį įvykį, kuriuo baigėsi mūsų 
epopėja. Kai sukau galvą, kaip geriau tai aprašyti, mano žvilgs- 
nis sustojo prie lapkričio aštuntos dienos „Deili gazet“ numerio, 
kuriame buvo išspausdinta smulki posėdžio Zoologijos institute 
ataskaita, parašyta mano draugo ir kolegos Makdonos. Pateiksiu 
ją čia ištisai, pradėdamas nuo antraščių, — vis tiek nieko geresnio 
nesugalvosiu. Žinoma, mūsų „Deilis“, didžiuodamasis tuo, kad 
ekspedicijoje dalyvavo jo korespondentas, paskyrė ypač daug vie- 
tos įvykiams Zoologijos institute aprašyti, bet ir kiti didieji laik- 
raščiai neliko jų nepastebėję. 

Taigi suteikiu žodį savo draugui Makdonai: 


„NAUJAS PASAULIS 
DIDŽIULIS SUSIRINKIMAS KVINZO SALĖJE 
AUDRINGOS SCENOS SALĖJE 
NEPAPRASTAS ĮVYKIS 
KAS TAI BUVO? 
DEMONSTRACIJA NAKTĮ RIDŽENTO GATVĖJE 


(Mūsų specialusis korespondentas) 


Ilgai lauktas Zoologijos instituto posėdis, kuriame buvo iš- 
klausyta ataskaita komisijos, pasiųstos prieš metus į Pietų Ame- 
riką patikrinti profesoriaus Čelendžerio tvirtinimo, kad mūsų 
planetoje esama ikiistorinio gyvenimo formų, įvyko vakar Kvinzo 
salėje, ir mes galime drąsiai tvirtinti, jog ši diena įeis į mokslo 
istoriją, nes jos įvykiai buvo tokie nepaprasti ir sensacingi, kad 
Vargu ar dalyvavusieji posėdyje kada nors juos užmirš. (O, mano 
plunksnos broli Makdona! Koks baisiai ilgas įžanginis sakinys!) 
„ Oficialūs kvietimai buvo išplatinti tik instituto nariams ir 
Jų artimiems asmenims, bet, kaip žinoma, ši sąvoka yra la- 
bai neapibrėžta, todėl didžiulė Kvinzo salė buvo sausakimša 
gerokai dar prieš posėdį, turėjusį prasidėti aštuntą valandą. Ta- 

čiau plačioji visuomenė, be jokio pagrindo pasijutusi nuskriausta, 
po trumpo susirėmimo su policija, per kurį nukentėjo keli žmonės, 
tarp jų inspektorius Skoblis, nusilaužęs koją, šturmu įsiveržė pro 
salės duris. Kartu su.šiais maištininkais, užplūdusiais ne tik visus 
tarpus tarp eilių, bet ir spaudos atstovams skirtas vietas, keliau- 
tojų laukė, apytikriai skaičiuojant, ne mažiau kaip penki tūkstan- 
čiai Žmonių. Pagaliau pasirodę keliautojai buvo nuvesti į estradą, 
kur tuo laiku buvo susirinkę ne tik Anglijos, bet ir Prancūzijos bei 
Vokietijos Žymiausi mokslininkai. Švedijai atstovavo žymus zoo- 
logas, Upsalos universiteto profesorius ponas Sergijus. Keturis 
šios dienos didvyrius susirinkusieji sutiko ovacijomis: visa salė it 
vienas žmogus pakilo iš vietų ir sveikino juos šauksmais bei plo- 
jimais. Beje, atidus stebėtojas galėjo išgirsti tam tikrą disonansą 
šioje džiūgavimo audroje ir prieiti prie išvados, kad susirinkimas 
vyks ne visai taikingai. Bet niekas iš dalyvavusiųjų nesitikėjo 
to, kas iš tikrųjų įvyko. 

Aprašinėti čia mūsų keturių keliautojų išorę nėra jokio reika- 
lo, nes jų nuotraukos puošia visus laikraščius. Sunkūs išmėgini- 
mai, kuriuos, kaip kalbama, jiems teko patirti, beveik nepakeitė 
jų, nors jie paliko mūsų krantą anaiptol ne taip smarkiai įdegę. 
Profesoriaus Čelendžerio barzda pasidarė gal vešlesnė, proteso- 
riaus Samerlio veido bruožai — kiek sausesni, lordas Džonas Roks- 
tonas dar suliesėjo, bet apskritai visi jie puikiausiai jaučiasi. 
O mūsų laikraščio atstovas, žymus sportininkas ir tarptautinės 
klasės regbio žaidėjas E. D. Melounas — toks pat, koks ir buvęs, 
ir jo dora, bet nepasižyminti grožiu fizionomija taip ir švyti ma- 
lonia šypsena. (Na, palauk, Makai, patek tik į mano rankas!) 

Kai pagaliau salė pritilo ir visi susėdo į savo vietas, pirmi- 
ninko pareigas ėjęs Daramo hercogas kreipėsi į susirinkusiuosius. 
Hercogas iš karto pareiškė, jog kadangi auditorija susitinka su 
pačiais keliautojais, jis nenorįs atitraukti jos dėmesio ir užbėgti 
už akių profesoriui Samerliui — patikrinimo komisijos pirminin- 
kui. Sios komisijos veikla, sprendžiant iš turimų duomenų, baigėsi 
labai sėkmingai. (Plojimai.) Matyt, romantikos amžius dar ne- 
praėjo ir laki poeto vaizduotė dar gali remtis tvirtais mokslo pa- 
grindais. Baigdamas noriu išreikšti savo džiaugsmą,— ir jį, be 
abejo, parems visi susirinkimo dalyviai, — kad džentelmenai su- 
grįžo sveiki iš savo sunkios ir pavojingos kelionės, nes, šiai eks- 
pedicijai Žuvus, mokslas būtų patyręs kone nepataisomą nuostolį. 
(Garsūs plojimai, prie kurių prisideda ir profesorius Čelendžeris.) 

Proiesoriui Samerliui pasirodžius katedroje, vėl kilo džiūgavi- 
mų audra, jo kalbą dažnai nutraukdavo plojimai. Neperteiksime 
jos /n extenso*, nes smulkią ekspedicijos darbų ataskaitą, kurią 
parašė mūsų korespondentas, „Deili gazet“ išleis specialia bro- 
šiūra. Todėl pasitenkinsime profesoriaus Samerlio pranešimo san- 
trauka. 

Priminęs susirinkimui, kaip kilo mintis siųsti ekspediciją, ora- 
torius pagyrė profesorių Čelendžerį, atsiprašė jį už tai, kad anks- 
čiau jo Žodžiais, kurie dabar visiškai pasitvirtino, nepatikėjo, 
paskui bendrais bruožais atpasakojo kelionės maršrutą, kruopščiai 
vengdamas net menkiausių nuorodų, kurios galėtų išduoti šio ne- 
paprasto plokščiakalnio geografinę padėtį. Paskui profesorius Sa- 
merlis keliais žodžiais papasakojo apie žygį nuo Amazonės kran- 
tų prie kalnagūbrio ir tiesiog sukrėtė klausytojus papasakodamas, 
kaip daugelį kartų ekspedicija mėgino įkopti į plokščiakalnį ir 
pagaliau už tai sumokėjo dviejų ištikimų palydovų metisų gyvy- 
be. (Už tokį netikėtą įvykių dėstymą reikia dėkoti Samerliui, ku- 
ris norėjo išvengti kai kurių nemalonių klausimų.) 

Įkopęs su klausytojais į kalnagūbrio viršūnę ir privertęs juos 
patirti, ką reiškė keturiems keliautojams sugriuvęs tiltas, jų 
vienintelis ryšys su išoriniu pasauliu, profesorius ėmė vaizduoti 
šios stebuklingos šalies baisumus ir puikumą. Apie savo nuoty- 
kius jis kalbėjo mažai, bet stengėsi vis pabrėžti, kokį milžinišką 
indėlį į mokslą įnešė ekspedicija, tirdama plokščiakalnio gyvūniją 
bei augmeniją. Vabzdžių pasaulis ten ypač turtingas kietasparnių 
bei žvynasparnių, ir per keletą savaičių ekspedicijai pavyko nu- 
statyti keturiasdešimt šešias rūšis pirmųjų ir devyniasdešimt ke- 
turias — antrųjų. Bet, kaip ir reikėjo laukti, publika labiausiai 
domėjosi stambiaisiais gyvūnais ir ypač tais, kurie laikomi seniai 
išnykusiais. Profesorius smulkiai išvardijo šias ikiistorines pa- 
baisas, patikindamas savo klausytojus, kad šį sąrašą galima ge- 
rokai papildyti kruopščiai ištyrus plokščiakalnį. Jam ir jo kelionės 
draugams teko savo akimis pamatyti, tiesa, dažniausiai iš tolo, 
mažiausiai dešimtį iki šiol mokslui nežinomų gyvūnų. Kada nors 
jie, be abejo, bus deramai ištirti ir suklasifikuoti. Kaip pavyzdį 
profesorius paminėjo pėnkiasdešimt vienos pėdos ilgio tamsiai 
purpurinę gyvatę, kažkokią baltą būtybę, veikiausiai žinduolį, 
kuris tamsoje spinduliavo fosforine šviesa, ir didžiulę juodą pe- 
teliškę. kurios įgėlimas, pasak indėnų, yra nuodingas. 


* Ištisai (I0t.). 

Be visai naujų gyvų būtybių, plokščiakalnyje yra daugybė 
mokslui pažįstamų ikiistorinių gyvūnų. Kai kuriuos jų tenka pri- 
skirti prie ankstyvojo juros periodo. Čia buvo paminėtas milži- 
niškas stegozauras, kurį ponas Melounas kartą matė geriantį prie 
ežero. Lygiai toks pat žvėris buvo nupieštas albume amerikiečio 
dailininko, kuris anksčiau negu ekspedicija buvo įsiskverbęs į šį 
nežinomąjį pasaulį. Profesorius Samerlis papasakojo taip pat 
apie iguanodontą bei pterodaktilį — dvi pirmąsias pabaisas, kurias 
jie sutiko plokščiakalnyje, ir privertė klausytojus drebėti pavaiz- 
davęs abu baisiausius ten gyvenančius grobuonis dinozaurus, ku- 
rie ne kartą persekiojo vieną ar kitą ekspedicijos dalyvį. Toliau 
profesorius smulkiai kalbėjo apie didžiulį piktą paukštį forora- 
kosą ir apie milžiniškus briedžius, kokių dar pasitaiko mūsų šalies 
plokščiakalniuose. 

Bet labiausiai nudžiugo auditorija, kai profesorius atskleidė 
jai centrinio ežero paslaptis. Klausantis ramios šio rimto moks- 
lininko kalbos, norėjosi įgnybti sau, kad įsitikintum, jog tai ne 
sapnas, jog tikrai girdi apie triakius žuvies pavidalo driežus bei 
gigantiškas vandens gyvates, tūnančius tose slaptingose gel- 
mėse. 

Toliau jis papasakojo apie vietos gyventojus ir beždžionžmogių 
paderme. Ji turbūt yra Javos pitekantropo evoliucijos rezultatas, 
vadinasi, labiau už bet kurią kitą gyvūnų rūšį priartėjusi prie 
hipotetinės būtybės, vadinamos trūkstamąja grandimi tarp bež- 
džionės ir Žmogaus. 

Pagaliau profesorius pralinksmino auditoriją, papasakodamas 
apie įmantrų, bet nepaprastai pavojingą oro balioną, kurį išrado 
profesorius Čelendžeris, ir, baigdamas savo nepaprastai įdomų 
pranešimą, pasakė, kaip ekspedicijai pavyko grįžti į civilizuotą 
pasaulį. 

Buvo manoma, kad tuo posėdis ir baigsis ir kad profesoriaus 
Sergijaus iš Upsalos universiteto pasiūlyta rezoliucija, kurioje 
patikrinimo komisijos nariams reiškiama padėka, bus priimta bal- 
suojant. Tačiau ne viskas vyko taip sklandžiai, kaip buvo laukia- 
ma. Jau pačioje posėdžio pradžioje priešiškai nusiteikusi publikos 
dalis dažnai primindavo apie save, o kai tik profesorius Samerlis 
baigė pranešimą, daktaras Džeimsas Ilingvortas iš Edinburgo pa- 
kilo iš vietos ir kreipėsi į pirmininką su klausimu: ar nevertėtų, 
prieš balsuojant už rezoliuciją, apsvarstyti jos pataisą? 


260 


Pirmininkas. Taip, sere, jeigu tokia yra. 

Daktaras Ilingvortas. Taip, jūsų šviesybe, turiu pataisą. 

Pirmininkas. Jei taip, paskelbkite ją. 

Profesorius Samerlis (pašokdamas iš vietos). Jūsų šviesybe, 
leiskite visiems paskelbti, kad šis žmogus — asmeniškas mano 
priešas dar nuo tų laikų, kai su juo polemizavau „Mokslinės ap- 
žvalgos“ žurnalo puslapiuose. 

Pirmininkas. Asmeniško pobūdžio klausimais mes nesidomime. 
Kalbėkite, daktare Ilingvortai. 

Mūsų keliautojų draugai pakėlė tokį triukšmą, kad daktaro 
Ilingvorto kartais neįmanoma buvo girdėti. Kai kas net mėgino 
nutempti jį nuo katedros. Bet, būdamas nepaprastai stiprus ir 
turėdamas galingą balsą, daktaras Ilingvortas nugalėjo visas 
kliūtis ir baigė savo kalbą. Iškart, kai tik jis pakilo iš vietos, visi 
suprato, kad salėje jis turi daug šalininkų, bet vis dėlto jie au- 
ditorijoje tebuvo mažuma. O dauguma klausytojų laukė tolesnės 
įvykių raidos ir tuo tarpu buvo nešališka. 


Pradžioje profesorius Ilingvortas patikino profesorių Čelen- 
džerį ir profesorių Samerlį, jog didžiai gerbiąs jų mokslinę veiklą, 
bet toliau apgailestaudamas pažymėjo, kad jo rezoliucijos pataisą 
kažkodėl norima paaiškinti kažkokiais asmeniškais motyvais, kai 
jis iš tikrųjų nori vien tik nustatyti tiesą. Iš esmės jis dabar 
laikąsis tokios pat nuomonės, kurios praėjusiame posėdyje laikėsi 
profesorius Samerlis. Tuomet profesorius Čelendžeris iškėlė keletą 
tezių, kuriomis jo kolega suabejojo. Dabar tas pats kolega tvir- 
tina lygiai tą patį ir mano, kad jo niekas nenuginčys. Argi tai 
logiška? (Šūkavimai: „Taip!“, „Ne!“ Spaudos atstovų ložėje gir- 
dėti, kaip profesorius Čelendžeris prašo pirmininką išvyti daktarą 
Ilingvortą už durų.) Prieš metus vienas žmogus tvirtino labai 
keistus dalykus. Dabar tą patį ir gal net dar daugiau tvirtina 
keturi žmonės. Bet ar gali tai būti lemiamas veiksnys ten, kur 
reikalas susijęs kone su perversmu moksle? 

Visi prisimena atsitikimus, kai, grįžę iš tolimų, niekam nežino- 
mų kraštų, keliautojai skleisdavo įvairius nebūtus dalykus, ku- 
riais žmonės per daug noriai tikėdavo. Argi Londono zoologijos 
institutas nori pasirodyti esąs lengvatikis? Patikrinimo komisijos 
nariai — labai garbingi žmonės, to niekas neginčija. Bet žmogaus 
būdas labai prieštaringas. Noras pasižymėti gali išvesti iš tiesos 
kelio kiekvieną profesorių. Mes visi tartum peteliškės skrendame 
prie šlovės šviesos. Didelio žvėries medžiotojas dažnai nusižengia 

tiesai, kad tik įgeltų savo varžovams, o žurnalistai taip mėgsta 
įvairias sensacijas, todėl labai dažnai į iaktus įpina savo lakią 
vaizduotę. Kiekvienas komisijos narys galėjo turėti savų motyvų, 
kuriais vadovaudamasis išpūtė ekspedicijos rezultatus. („Gėda!“, 
„Gėdykitės!“) Jis nieko nenori įžeisti („Tačiau įžeidinėja!“ Triukš- 
mas salėje)... bet įrodymai, pateikti visiems šiems stebuklams pa- 
tvirtinti, labai abejotini. Kuo gi jie remiasi? Keliomis nuotrauko- 
mis. Bet mūsų amžiuje klastojimo menas yra tokio aukšto lygio, 
kad vien nuotraukomis pasitikėti negalima. Kuo gi jie stengiasi 
mus įtikinti? Pasakojimais apie skubų pabėgimą ir nusileidimą 
lynu, kas, pasak jų, sukliudė ekspedicijos nariams pasiimti su 
savimi didesnių šios nuostabios šalies gyvūnų pavyzdžių. Ne- 
kvaila, bet nelabai įtikėtina. Buvo kalbėta, kad lordas Džonas 
turi fororakoso kaukolę. Bet kurgi ji? Įdomu būtų pamatyti. 

Lordas Džonas Rokstonas. Šis žmogus, atrodo, kaltina mane 
melu? (Salėje triukšmas.) 

Pirmininkas. Tyliau! Tyliau! Daktare Ilingvortai, būkite malo- 
nus, suiormuluokite savo pataisą. 

Daktaras Ilingvortas. Klausau, nors norėčiau dar kai ką pa- 
sakyti. Taigi mano siūlymas yra toks: padėkoti profesoriui Sa. 
merliui už įdomų jo pranešimą, bet jo praneštus faktus laikyti 
neįrodytais ir pavesti juos patikrinti kitai komisijai, labiau nusi- 
pelniusiai mūsų pasitikėjimo. 

Sunku aprašyti, kokį sąmyšį sukėlė salėje ši pataisa. Daugu- 
ma dalyvių, pasipiktinę tokiu šmeižtu prieš mūsų keliautojus, 
reikalavo: „Šalin pataisą!“, ,,„Nebalsuokite už ją!“, ,,Varykite Iling- 
vortą!“ Tuo pat metu nepatenkintieji rėmė daktarą Ilingvortą ir 
kurtinamai šaukė: „Tai nedora!“, „„Pirmininke! Darykite tvarką!“ 
Užpakalinėse eilėse, kur sėdėjo studentai medikai, kilo peštynės, 
į darbą buvo paleisti kumščiai. Muštynių buvo išvengta vien dėl 
to, kad publikoje buvo ir damų. Ir staiga riksmai nutilo. Salėje 
įsiviešpatavo tyla. Estradoje stovėjo profesorius Čelendžeris. Šio 
žmogaus išorė bei manieros daro tokį stiprų įspūdį, kad pakako 
jam pakelti ranką, ir visi susėdo į vietas, pasirengę jį išklausyti. 

— Daugelis dalyvių turbūt prisimena,— pradėjo profesorius 
Čelendžeris,— kad panašių nešvankių scenų būta ir pirmajame 
mūsų posėdyje. Tuomet didžiausias mano skriaudėjas buvo proie- 
sorius Samerlis, ir nors dabar jis pasitaisė ir išpažino savo nuo- 
dėmes, mes vis dėlto negalime pamiršti ano incidento. Siandien 
man teko išgirsti dar daugiau įžeidimų iš žmogaus, kuris ką tik 

paliko estradą. Labai sunkiai prisiverčiu nusileisti iki šio as- 
mens intelekto lygio, bet turiu tai padaryti norėdamas išblaškyti 
abejones, kurios gal dar valdo kai kuriuos šio renginio dalyvius. 
(Juokas, triukšmas, šūkavimai paskutinėse eilėse.) 

Profesorius Samerlis kalbėjo čia kaip patikrinimo komisijos 
vadovas. Bet vargu ar verta jums priminti, kad viso reikalo tik- 
rasis įkvėpėjas esu aš ir kad mūsų kelionė baigėsi pirmiausia 
mano pastangomis. Nuvedžiau šiuos tris džentelmenus iki rei- 
kiamos vietos ir, kaip jau girdėjote, įtikinau juos savo tvirtinimų 
teisingumu. Mes nemanėme, kad bendrąsias mūsų išvadas mė- 
gins nuginčyti lygiai taip nemokšiškai bei atkakliai. Tačiau, pa- 
simokęs iš liūdno patyrimo, dabar apsišarvavau kai kuriais įro- 
dymais, kurie įtikins kiekvieną sveikai protaujantį žmogų. Profe- 
sorius Samerlis jau kalbėjo apie tai, kad mūsų fotokameros buvo 
pakliuvusios į beždžionžmogių letenas, kai šie triuškino mūsų 
stovyklą, ir kad dauguma negatyvų sugadinti. (Triukšmas, kike- 
nimas, kažkas šaukia paskutinėse eilėse: ,„Pasakokite tai savo 
senelei!“) Tiesa, dėl beždžionžmogių. Negaliu nepareikšti, kad 
dabar mano ausis siekiantys garsai labai primena mūsų susitiki- 
mus su tais įdomiais padarais. (Juokas.) 

Nors daugelio vertingų negatyvų netekome, vis dėlto šiek tiek 
nuotraukų išliko, ir iš jų kuo išsamiausiai galima spręsti apie 
gyvenimo sąlygas plokščiakalnyje. Ar kas nors iš čia dalyvaujan- 
čiųjų abejoja jų tikrumu? (Kažkieno balsas: „Taip!“ Salę apima 
susijaudinimas, pasibaigiąs tuo, kad keletą žmonių išveda lauk.) 

Negatyvai įteikti ekspertams. Kokių dar įrodymų gali pristaty- 
ti komisija? Jai teko iš plokščiakalnio bėgti, ir todėl ji negalėjo 
apsunkinti savęs kokiu nors kroviniu, bet profesoriui Samerliui 
pavyko išgelbėti savo peteliškių bei vabzdžių kolekciją, o joje yra 
daug naujų atmainų. Argi, to neužtenka? (Keletas balsų: ,,Ne, 
ne!“) Kas tarė „ne“? 

Daktaras Ilingvortas (pasikeldamas iš vietos). Manome, kad, 
kolekciją galima buvo surinkti kur tik nori, nebūtinai jūsų iki- 
istoriniame plokščiakalnyje. (Plojimai.) 

Profesorius Čelendžeris. Be abejo, sere, tokio didžio moksli- 
ninko kaip jūs žodis mums įstatymas. Tačiau palikime nuotraukas 
bei entomologinę kolekciją ir pereikime prie tų klausimų, kurių 
dar niekas nenušvietė. Mes, pavyzdžiui, turime visai tikslių duo- 
menų apie pterodaktilius. Šių gyvūnų gyvenimo būdas... (Sūks- 

niai: ,,Nesąmonė!“. Triukšmas salėje.) Aš sakau, šių gyvūnų gy- 
venimo būdas jums dabar pasidarys visiškai aiškus. Mano port- 
felyje yra iš natūros padarytas piešinys, kuriuo remdamasis... 

Daktaras Ilingvortas. Piešiniais mūsų niekas neįjtikins. 

Profesorius Čelendžeris. Jūs norėtumėte pamatyti patį padarą 
gyvą" 

Daktaras Ilingvortas. Be abejo! 

Profesorius Čelendžeris. Ir tuomet jūs patikėsite? 

Daktaras Ilingvortas (juokdamasis). Tuomet? Be abejo! 

Ir čia mes priėjome prie labiausiai jaudinančio ir dramatiš- 
kiausio šio vakaro epizodo — epizodo, kurio poveikis visuomet 
bus nepalyginamas. Profesorius Čelendžeris pakėlė ranką, mūsų 
kolega ponas E. D. Melounas tuoj pat atsistojo iš vietos ir nuėjo 
į estrados gilumą. Po minutės jis grįžo lydimas gigantiško negro. 
Juodu įnešė didžiulę kvadratinę dėžę, matyt, labai sunkią, ir pa- 
statė ją profesoriui prie kojų. Publika apmirė įtemptai sekdama 
įvykius. Profesorius Čelendžeris atvožė dėžės dangtį, pažvelgė į 
vidų ir, pliaukštelėjęs keletą kartų pirštais, maloniai tarė (žurna- 
listų ložėje aiškiai buvo girdėti jo žodžiai): „Na, išeik, mažyti, 
išeik!“ Pasigirdo kažkoks bruzdesys, krapštymasis, ir čia pat ne- 
paprastai baisi, šlykšti būtybė išlindo iš dėžės ir atsitūpė ant jos 
krašto. Netgi netikėtas Daramo hercogo griuvimas į orkestrinę 
neatitraukė išsigandusios publikos dėmesio. Grobuoniška šios 
pabaisos galva su mažytėmis, it anglis žaižaruojančiomis akimis 
nenoromis vertė prisiminti baisias chimeras, kurios galėdavo gimti 
tik viduramžių dailininkų vaizduotėje. Jos prasižiojęs ilgas sna- 
pas buvo prisagstytas dviem eilėmis aštrių dantų. Susigūžę pe- 
čiai slėpėsi kažkokios purvinai balkšvos skaros raukšlėse. Žodžiu, 
tai buvo tas pats velnias, kuriuo mus gąsdindavo vaikystėje. 

Publika sumišo — kažkas suriko, dvi damos priekinėse eilėse 
apalpo, sėdintys estradoje mokslininkai aiškiai norėjo pulti paskui 
pirmininką į orkestrinę. Atrodė, dar sekundė, ir salę apims pa- 
nika. 

Norėdamas nuraminti susirinkusiuosius, profesorius Čelendže- 
ris pakėlė virš galvos ranką, bet šis judesys išgąsdino greta tu- 
pinčią pabaisą. Ji išlygino susiraukšlėjusią purvinai pilkšvą skarą, 
kuri pasirodė ne kas kita kaip du plėvėti sparnai. Profesorius nu- 
tvėrė ją už kojų, bet negalėjo sulaikyti. Pabaisa pakilo nuo dėžės 
ir, šlamindama dešimties pėdų ilgio sparnais bei leisdama baisią 
smarvę, lėtai skrajojo po salę. 

Publika, mirtinai išsigandusi šių degančių akių ir šlykštaus 
snapo, ėmė klykti, dar labiau įbaugindama pabaisą. Ji vis spar- 
čiau ir sparčiau suko ratus po salę ir, atsimušdama į sienas bei 
žibintus, iš baimės, matyt, visai išprotėjo. „Langą! Dėl Dievo 
meilės, uždarykite langą!“ — išsigandęs, laužydamas rankas, šaukė 
profesorius. Bet susigriebė jis per vėlai. Pabaisa, besiblaškanti 
tarp sienų lyg didžiulė peteliškė į lempos gaubtą, atskrido prie 
lango, prastūmė pro jį savo bjaurų kūną... ir tiek ją tematėme. 
Profesorius užsidengė veidą rankomis ir susmuko į krėslą, o 
žmonės salėje, įsitikinę, kad pavojus praėjo, visi kaip vienas leng- 
vai atsiduso. | 

Ir čia... Argi galima aprašyti, kas vyko salėje, kai Čelendžerio 
šalininkų džiugesys ir dar nesenų jo priešų suglumimas susi- 
liejo į viena ir galinga džiugesio banga praūžė nuo paskutinių 
suolų iki orkestrinės, užliejo estradą ir iškėlė mūsų didvyrius į 
viršų! (Šaunuolis, Makai!) Iki šiol auditorija buvo neteisi keturių 
keliautojų atžvilgiu, užtat dabar ji stengėsi išpirkti savo kaltę. 
Visi pašoko iš vietų. Šaukdami bei mosuodami rankomis, žmonės 
metėsi prie estrados. Dievyrius apstojo ratu. „Aukštyn juos! 
Aukštyn!“ — sklido šimtai balsų. Ir štai ketvertas drąsuolių ke- 
liautojų išlėkė virš minios. Visi jų mėginimai išsilaisvinti nepa- 
vyko! Jiems liko garbės vieta. Kad ir kaip norėdami, jie negalėjo 
nusileisti žemyn, nes žmonių estradoje buvo sausakimša. 

„Į gatvę! Į gatvę!“ — šaukė visi. 

Minia sujudėjo, ir žmonių srautas, lėtai slinkęs durų link, nu- 
nešė keturis mūsų didvyrius. Gatvėje prasidėjo kažkas neįsivaiz- 
duojamo. Ten susirinko ne mažiau kaip šimtas tūkstančių žmonių. 
Petys į petį stovėjo žmonės nuo Lengemo viešbučio iki Oksiordo 
aikštės. Vos tik ryški paradinių durų žibintų šviesa nutvieskė plau- 
kiančius virš minios keturis didvyrius, oras sudrebėjo nuo svei- 
kinimo šūksnių. „„Procesiją Ridžento gatvėn!“ — reikalavo vienu 
balsu minia. Užtvindžiusi skersgatvius, kolona pajudėjo į priekį 
Ridžento gatve į Pel Melą, Seint Džeimso gatvę ir Pikadilį. Lon- 
dono centre sustojo judėjimas. Tarp demonstrantų ir policijos bei 
vairuotojų įvyko keletas susirėmimų. Pagaliau jau po vidurnakčio 
minia paleido keturis mūsų keliautojus, atnešusi juos į Olbanį, 
prie lordo Džono Rokstono buto durų, atsisveikindama sudainavo 
jiems ,„Mūsų šaunūs vaikinai“ ir baigė programą himnu „Dieve, 

sergėk karalių“. Taip baigėsi šis vakaras, vienas iš puikiausių 
vakarų, kurį Londonui teko matyti per paskutinius dešimtme- 
čius“. 

Taip rašė mano draugas Makdona, ir, nepaisant jo frazių vaiz- 
dumo, įvykių eiga šioje ataskaitoje išdėstyta gana tiksliai. O di- 
džiausioji sensacija tai buvo nelaukta tik susirinkusiems salėje, 
bet ne mums, ekspedicijos dalyviams. Skaitytojas, žinoma, neuž- 
miršo ano mano susitikimo su lordu Džonu Rokstonu, kai jis, 
užsimaukšlinęs ant savęs kažką panašaus į krinoliną, ėjo pagauti 
profesoriui Čelendžeriui „viščiuko“. Prisiminkite taip pat užuo- 
minas apie tuos vargus, kurių pridarė mums Čelendžerio daiktai, 
kai leidomės nuo plokščiakalnio. Jei kada sumanyčiau savo pasa- 
kojimą tęsti, jame skirčiau nemaža vietos aprašyti plūkimuisi su 
mūsų bjauriuoju kelionės bendru, kurio apetitą teko malšinti supu- 
vusia žuvimi. Tada apie jį nutylėjau, nes profesorius Čelendžeris 
bijojo, kad gandas apie šį nenuginčijamą argumentą nepasklistų 
pirma laiko, negu jis panaudos jį savo priešams sutriuškinti. 

Keletas žodžių apie Londono pterodaktilio likimą. Nieko tikro 
čia nustatyti nepavyko. Dvi išsigandusios moterys tvirtino mačiu- 
sios jį ant Kvinzo salės stogo, kur jis kelias valandas tupėjęs 
tartum kokia baisi statula. Kitą dieną vakariniuose laikraščiuose 
pasirodė trumpa žinutė, kad gvardietis Mailzas, stovėjęs sargy- 
boje prie Malbor Hauzo, paliko savo postą ir už tai buvo per- 
duotas karo teismui. Teisme Mailzas parodęs, kad naktinio budė- 
jimo metu jis atsitiktinai žvilgtelėjęs į viršų ir pamatęs velnią, 
užstojusį jam mėnulį. Paskui jis metęs šautuvą ir leidęsis bėgti 
Pel Melo gatve. Į teisiamojo parodymus nebuvo atsižvelgta, o 
tuo tarpu jie gali turėti tiesioginį ryšį su mus dominančiu da- 
lyku. 

Pridėsiu dar vieną paliudijimą, paimtą iš Amerikos— Olandijos 
linijos „Frislando“ garlaivio žurnalo. Ten buvo užrašyta, kad 
kitą rytą, devintą valandą, kai iki Start Pointo buvo dešimt mylių, 
virš laivo pietvakarių kryptimi nepaprastai greitai praūžė kažkoks 
padaras, panašus tiek į sparnuotą ožį, tiek ir į didžiulį šikšnospar- 
nį. Nors instinktas teisingai nurodė mūsų pterodaktiliui kelią, 
nelieka abejonių, kad jis rado sau galą kur nors Atlanto van- 
denyno gelmėse. 

O mano Gladisė? Gladisė, kurios vardu buvo pavadintas pa- 
slaptingasis ežeras, nuo šiol vadinsiąsis Centriniu, nes dabar jau 
nebenoriu jos įamžinti. Ar buvau ir anksčiau pastebėjęs šios mo- 

ters šiurkštaus būdo žymes? Ar jaučiau, su pasididžiavimu pa- 
klusdamas jos įnoriui, kad nedaug teverta meilė, kuri siunčia 
žmogų į tikrą mirtį arba verčia jį rizikuoti gyvybe? Ar kovojau 
su nuolat graužiančia mintimi, kad šios moters puiki tik išvaizda, 
kad jos sielą nuodija savimyla ir lengvabūdiškumas? Kodėl ji 
taip žavėjosi didvyriškumu? Ar ne dėl to, kad kilnus poelgis ga- 
lėjo atsispindėti ir joje, pačiai nedarant jokių pastangų, nieko 
neaukojant? O gal visa tai tušti samprotavimai? Tas visas dienas 
buvau lyg nesavas. Gautas smūgis prislėgė mane. 

Bet praėjo savaitė, ir per tą laiką įvyko labai svarbus po- 
kalbis su lordu Džonu Rokstonu... Man ėmė vis labiau atrodyti, 
kad reikalai ne per blogiausi. 

Keliais žodžiais papasakosiu, kaip viskas įvyko. Sautamptone 
savo vardu neradau nei laiško, nei telegramos ir sunerimęs tos 
pačios dienos dešimtą vakaro jau stovėjau prie mažosios Strite- 
mo vilos durų. Gal jos nebėra gyvos? Juk neseniai sapnavau iš- 
skėstas rankas, besišypsantį veidelį, karštus pagyrimus, kuriais 
ji apipila didvyrį, rizikavusį gyvybe savo mylimosios įgeidžiams 
patenkinti! Tikrovė nusviedė mane iš dausų į žemę. Bet užteks 
vieno jos žodžio, kad vėl pakilčiau iki debesų. Ir aš galvotrūk- 
čiais nubėgau sodo takeliu, pasibeldžiau į duris, išgirdau savo 
Gladisės balsą, pastūmiau į šalį suglumusią tarnaitę ir įlėkiau 
į svetainę. Ji sėdėjo ant sofutės tarp rojalio ir aukšto lempos sto- 
vo. Trimis žingsniais perbėgau per kambarį ir suspaudžiau abi 
jos rankas. 

— Gladise! — sušukau.— Gladise! 

Ji nustebusi pažvelgė į mane. Nuo paskutinio mūsų susitiki- 
mo ji kažko vos pastebimai buvo pasikeitusi. Akių išraiška, šaltas 
žvilgsnis, kietai sučiauptos lūpos — visa tai man buvo nauja. 
Gladisė ištraukė savo rankas. | 

— Ką tai reiškia? — paklausė ji. 

— Gladise! — sušukau.— Kas jums atsitiko? Juk jūs — mano 
Gladisė, mano mylimoji mažytė Gladisė Hangerton! 

— Ne,— tarė ji, — esu Gladisė Pots. Leiskite supažindinti jus 
su savo vyru. 

Koks kvailas dalykas tas gyvenimas! Pajutau, kaip mechaniš- 
kai lenkiuosi ir spaudžiu ranką mažam subjektui, patogiai įsitai- 
siusiam giliame fotelyje, kuriame kadaise sėdėdavau vien tik aš. 
Mudu linkčiojome galvomis ir kvailai šypsodamiesi žiūrėjome vie- 
nas į kitą. 

— Tėvelis leido mums tuo tarpu čia pagyventi. Mūsų namas 
dar nebaigtas statyti, — paaiškino Gladisė. 

— Šit kaip! — tariau. 

— Argi negavote mano laiško Paroje? 

— Ne, jokio laiško negavau. 

— Kaip gaila! Tuomet jums viskas būtų aišku. 

— Man ir taip viskas aišku, — burbtelėjau. 

— Aš pasakojau apie jus Viljamui,— tęsė Gladisė.— Tarp mu- 
dviejų nėra jokių paslapčių. Labai gailiuosi, kad taip išėjo, bet 
jūsų jausmas, matyt, nebuvo labai stiprus, jei galėjote palikti 
mane čia vieną ir išvykti kažkur į pasaulio galą. Jūs nepykstate? 

— Ne, ką jūs kalbate... Aš gal jau eisiu. 

— Gal išgertume arbatos? — pasiūlė rudaplaukis subjektas 
ir konfidencialiai pridūrė: — Štai, taip visuomet būna... Ko gi kito 
galima tikėtis? Iš dviejų varžovų vienas visuomet laimi. 

Jis idiotiškai nusikvatojo, ir aš nutariau juos palikti. 2 

Išėjau. Svetainės durys jau užsidarė, kai staiga mane tartum 
kažkas stumtelėjo, ir, paklusdamas šiai jėgai, grįžau pas laimin- 
gąjį savo varžovą, kuris išsigandęs pažvelgė į elektrinį skambutį. 

— Prašom atsakyti į vieną klausimą,— tariau. 

— Ką gi, jei tik galima... 

— Kaip jūs laimėjote jos ranką? Suradote kokį nors lobį? At- 
radote ašigalį? Buvote korsaras? Perskridote per Kanalą? Ką jūs 
padarėte? Kurgi toji romantika? Kaip jums tai pavyko? 

Jis spoksojo į mane išpūtęs akis. Jo apykvailė, geraširdė, ne- 
išraiškinga fizionomija buvo visiškai suglumusi. 

— Ar neatrodo jums, kad visa tai per daug asmeniška? — tarė 
jis pagaliau. 

— Gerai. Dar vienas klausimas, paskutinis! — sušukau.— Kas 
jūs toks esate? Kokia jūsų profesija? 

— Dirbv raštvedžiu Džonsono ir Meriveilio notaro kontoroje. 
Adresas: Čenseri Leinas, Nr. 41. 

— Viso labo! — sušukau ir, kaip tinka nepaguodžiamam did- 
vyriui, dingau nakties gūdumoje smaugiamas pykčio, sielvarto ir... 
juoko. 

Dar viena trumpa scena, ir baigsiu savo pasakojimą. 

Vakar vakare mes visi susirinkome pas lordą Džoną Rokstoną 
ir po vakarienės, rūkydami cigarus bei draugiškai kalbėdamiesi, 
ilgai minėjome mūsų neseniai patirtus nuotykius. Man buvo keis- 
ta matyti šiuos gerai pažįstamus veidus tokiomis neįprastomis 

aplinkybėmis. Stai sėdi Čelendžeris — kaip ir anksčiau, jo lūpose 
švyti išdidžiai maloninga šypsena, akių vokai vis taip pat nieki- 
namai primerkti, barzda kyšo į priekį. Atstatęs krūtinę, jis moko 
Samerlį. Šis papsi savo trumpą pypkutę ir, kratydamas ožio barz- 
delę, įnirtingai ginčijasi dėl kiekvieno Čelendžerio žodžio. Ir pa- 
galiau mūsų šeimininkas — liesas veidas, žydrų, šaltų tartum le- 
das erelio akių žvilgsnis. Akių gelmėse visuomet rusena linksma, 
vylinga ugnelė. Tokie visi trys jie ilgai pasiliks mano atmintyje. 

Po vakarienės perėjome į lordo Džono šventovę — į jo kabine- 
tą, nutviekstą rausvos šviesos ir gausiai nukabinėtą trofėjais. To- 
lesnis mūsų pokalbis vyko čia. Šeimininkas išėmė iš spintelės seną 
cigarų dėžutę ir padėjo ją priešais save ant stalo. 

— Jau seniai reikėjo jums pasakyti šią paslaptį, — pradėjo 
jis, — bet pradžioje norėjau viską ištirti iki galo. Ar verta suža- 
dinti viltis ir paskui įsitikinti, kad jų negalima įgyvendinti? Bet 
dabar yra faktų. Jūs greičiausiai prisimenate aną dieną, kai ra- 
dome pterodaktilių gūžtas liūne? Tai štai: žiūrėjau, žiūrėjau į šį 
liūną ir pagaliau susimąsčiau. Pasakysiu jums, koks reikalas, jei 
jūs patys nieko nepastebėjote. Tai buvo ugnikalnio krateris su 
mėlynu moliu. 

Abu profesoriai, patvirtindami jo žodžius, linktelėjo galvomis. 

— Tokį pat ugnikalnio kraterį su mėlynu moliu man teko ma- 
tyti tik kartą gyvenime — dideliuose deimantų sąnašynuose Kim- 
berlyje. Jūs suprantate? Deimantai nedavė man ramybės. Susi- 
meistravau kažką panašaus į pintinę apsiginti nuo šių dvokian- 
čių bjaurybių ir, pasiėmęs kastuvėlį, neblogai praleidau laiką jų 
dauboje. Štai ką ten surinkau. 

Jis atidarė cigarų dėžutę, apvožė ją ir pabėrė ant stalo apie 
trisdešimt ar daugiau nuo pupos iki kaštono dydžio nešlituotų 
deimantų. 

— Turbūt pasakysite, kad turėjau tuoj pat pranešti jums apie 
savo atradimą. Nesiginčysiu. Tačiau neprityręs žmogus gali smar- 
kiai nusivilti šiais akmenėliais. Juk jų vertė priklauso ne tiek nuo 
dydžio, kiek nuo konsistencijos ir grynumo. Žodžiu, parsivežiau 
juos čia. Tuoj pat, pirmąją dieną, nuėjau pas Spinką ir paprašiau 
jį nušlifuoti ir įvertinti vieną akmenį. 

Lordas Džonas išėmė iš kišenės nedidelę piliulių dėžutę ir 


būt niekuomet nemačiau. 

— Štai mano darbo rezultatai, — tarė jis.— Juvelyras įvertino 
šią krūvelę mažiausiai dviem šimtais tūkstančių svarų. Mes, ži- 
noma, pasidalysime lygiomis. Kitaip nesutiksiu. Na, Čelendžeri, 
ką jūs veiksite turėdamas penkiasdešimt tūkstančių? 

— Jeigu jūs iš tikrųjų pasiryžęs įvykdyti kilnųjį savo spren- 
dimą,— tarė profesorius, — išleisiu visus pinigus privačiam mu- 
ziejui įrengti. Apie tai seniai svajojau. 

— O jūs, Samerli? = 

— Mesiu dėstęs ir visą savo laiką skirsiu galutinai suklasifi- 
kuoti savo kreidos periodo iškastinių gyvūnų rinkiniui. 

— O aš,— tarė lordas Džonas Rokstonas,— išleisiu visą savo 
dalį naujai ekspedicijai surengti ir dar kartą pažvelgsiu į mūsų 
širdžiai taip mielą plokščiakalnį. O jūs, jaunuoli, ir jums pinigai 
reikalingi, — juk rengiatės vesti? 

— Ne, tuo tarpu dar nesirengiu,— atsakiau liūdnai šypsoda- 
masis.— Jei jūs neprieštarausite, vyksiu su jumis kartu. 

Lordas Rokstonas pažvelgė į mane ir tylėdamas ištiesė savo 
tvirtą, įdegusią ranką. 


NUODINGOJI JUOSTA 


BLAUSIOS LINIJOS 


Turiu nedelsdamas smulkiai papasakoti apie tuos stulbinan- 
čius įvykius, giliai įsirėžusius mano atmintyje, kol dar jų neiš- 
dildė laikas. Mat esu nepaprastai sujaudintas, kad būtent nedi- 
delei mūsų grupelei iš „Paslaptingos šalies“ — profesoriui Če- 
lendžeriui, profesoriui Samerliui, lordui Džonui Rokstonui ir 
man — teko patirti tuos nepaprastus dalykus. 


Kai prieš keletą metų „Daily Gazette“ dienraštyje paskelbiau 
straipsnį apie istorinę mūsų kelionę po Pietų Ameriką, tada vi- 
siškai nemaniau, jog kada nors teks pasakoti apie dar keistesnį 
paties patirtą nuotykį, neprilygstantį jokiems kada nors žmonių 
aprašytiems ar istorijos įamžintiems įvykiams. Palyginti su pas- 
taraisiais, tas išbandymas iškyla tarsi nepasiekiama viršukalnė 
virš nuolankiai jos papėdėse stūksančių kalvų. Pats įvykis visada 
atrodys nepaprastas, o tai, kad mes tuo metu įvykio vietoje visi 
keturi buvome drauge, yra išties savaime suprantamas ir neišven- 
giamas dalykas. Pasistengsiu glaustai ir aiškiai aprašyti, nuo ko 
viskas prasidėjo. 

Suprantama, įdomumo dėlei būtų sveikintinos net pačios 
smulkiausios įvykio detalės, nes skaitytojo smalsumas juk nie- 
kada nepasotinamas. 

Tai atsitiko penktadienį, rugpjūčio dvidešimt septintąją, tą 
atmintiną pasaulio istorijoje dieną. Tądien atvykau į dienraščio 
redakciją ir paprašiau pono Makardlio, kuris tuo metu vadovavo 
naujienų skyriui, atleisti mane trims dienoms iš darbo. Mielas 
senasis škotas papurtė galvą, pasikasė praretėjusį, rusvais plau- 
keliais apaugusį pakaušį ir galiausiai savo nenorą išreiškė tokiais 
žodžiais: 

— Buvau bemanąs, pone Melounai, kad šiomis dienomis ga- 
lėsime pasinaudoti jūsų sugebėjimais. Atsirado vienas reikalas, 
ir pamaniau, kad jūs kaip tik ir esate tas žmogus, kuris galėtų 
tinkamai jį sutvarkyti. 


271 


— Labai apgailestauju, — tariau stengdamasis nuslėpti nusivy- 
limą.— Be abejo, jei esu reikalingas, neverta daugiau apie tai 
kalbėti. Mano susitikimas išties yra svarbus ir asmeniškas. Jei 
galėčiau būti atleistas... 

— Vis dėlto nemanau, kad galiu jus atleisti. 

Buvau įniršęs, tačiau turėjau susitaikyti su tokiu sprendimu. 
Galų gale tai buvo mano klaida, nes juk turėjau žinoti, kad žur- 
nalistas negali savarankiškai planuoti laiko. 

— Na, pamirškime apie tai,— tariau stengdamasis atrodyti 
linksmesnis, nei įmanoma pasikeisti per tokį trumpą laiką.— Ką 
gi turėčiau atlikti? 

— Na, tik paimti interviu iš vieno nelabojo apsėsto Žmogėno 
Roterfilde. 

— Ar tik ne iš profesoriaus Čelendžerio? — šūktelėjau. 

— Kaip tik jį ir turiu galvoje. Praėjusią savaitę ant plento, 
už mylios nuo čia, jis vos nesužalojo jaunojo Alekso Simpsono 
iš „Courier“, suplėšydamas jo apsiausto apykaklę ir kelnių kleš- 
nes. Tikriausiai skaitėte apie tai policijos suvestinėse. Manyčiau, 
lengviau būtų gauti interviu iš kokio aligatoriaus, pabėgusio iš 
zoologijos sodo, nei iš jo. Tačiau neabejoju, kad jums, drauguži, 
tai pasiseks. 

— Na,—tariau su palengvėjimu, — nieko nėra paprasčiau. 
Aš ketinau atsiprašyti iš darbo kaip tik dėl to, kad turėjau vykti 
į susitikimą pas profesorių Čelendžerį iš Roteriildo. Mat sukanka 
treji metai nuo reikšmingiausios mūsų išvykos į plokščiakalnį, 
ir ta proga visi jos dalyviai esame pakviesti atvykti į jo namus 
atšvęsti to įvykio. 

— Puiku,— šūktelėjo Makardlis, trindamas rankas ir džiugiai 
žvelgdamas pro akinius.— Tuomet jums pavyks ištraukti iš jo 
keletą minčių. Kitą žmogų laikyčiau naiviu fantazuotoju, bet šis 
vyrukas, kartą visus nustebinęs, gali, ko gero, vėl tai padaryti! 

— Ištraukti iš jo ką? — paklausiau.— Ką jis veikia? 

— Argi neskaitėte jo rašinio šios dienos laikraštyje „Times“, 
kuris pavadintas „Mokslo galimybės“? 

— Ne. 

Makardlis pasiknaisiojo po popierių krūvas, paskui pasilenkė 
ir pakėlė lapą nuo grindų. 

— Skaitykite garsiai, — tarė man, pirštu rodydamas į laikraš- 
čio skiltį. — Su malonumu išklausysiu antrąkart, nes nesu įsitiki- 
nęs, kad suvokiau pagrindinę mintį. 

Stai tas laiškas, kurį aš skaičiau „Gazette“ naujienų skyriaus 
redaktoriui: 


Mokslo galimybės 


Sere, su didžiuliu susidomėjimu ir su ne ką mažesniu jau- 
duliu perskaičiau kupiną pasitenkinimo savimi ir visiškai beprasmį 
Džeimso Vilsono Makjeilo straipsnį, neseniai išspausdintą jūsų 
laikraštyje, analizuojantį fraunhojerio linijų ryškumą tiek planetų, 
tiek ir pastoviųjų žvaigždžių spektruose. Jis visiškai nelaiko to 
svarbiu dalyku. Didesnio intelekto žmonėms ši problema gali pa- 
sirodyti netgi labai reikšminga. Reikšminga tuo, kad yra tie- 
siogiai susijusi su kiekvienu mūsų planetos žmogumi — vyru, mo- 
terim ar vaiku —ir gali mulemti jo ateities gerovę. Vargu ar 
įstengčiau moksline kalba perteikti savo samprotavimų tuo klau- 
simu esmę, ypač tokiems neišmanėliams, kurie, vartydami dien- 
raščio puslapius, mėgina pasigauti kokią išganingą mintį. Todėl 
pamėginsiu nusileisti iki jų ribotumo, iliustruodamas situaciją 
paprasta analogija, atitinkančia jūsų skaitytojų intelekto lygį. 


— Žmogau, jis tiesiog stebuklas — gyvas stebuklas! — tarė 
Makardlis, susimąstęs kratydamas galvą.— Neregėta, negirdėta. 
Tas žmogus sugebėtų sudrumsti net taikingiausią kvakerių susi- 
rinkimą. Kiaušinis vištą moko! Nieko nuostabaus, kad visas Lon- 
donas šiaušiasi prieš jį. Gaila, pone Melounai, nes tai išties puiki 
smegeninė! Na, dabar skaitykite tą pavyzdį. 


Įsivaizduokime, — skaičiau toliau,— jog nedidelį surištų plū- 
džių ryšelį paleidžiame plaukti pasroviui per Atlanto vandenyną. 
Plūdės iš lėto dreijuoja, kasdien vis tomis pačiomis sąlygomis. 
Jei plūdės sugebėtų jausti, kaip galėtume įsivaizduoti, joms pasi- 
rodytų, kad tos sąlygos yra amžinos ir garantuotos. Bet mums iš 
patirties aišku, jog plūdžių laukia įvairios kliūtys. Jos paprasčiau- 
siai gali susidurti su laivu ar miegančiu banginiu, įsiraizgyti į 
jūros dumblius. Vienu ar kitu atveju jų keliomė, matyt, baigtųsi 
tuo, kad atsidurtų ant kokio uolėto Labradoro kranto. Tačiau ką 
gi jos gali apie tai žinoti lengvai plūduriuodamos diena iš dienos 
tame beribiame ir monotoniškame vandenyne? 

Skaitytojai veikiausiai susiuoks, jog Atlanto vandenynas per- 
keltine prasme reiškia visa apimantį eterio vandenyną, kuriame 
dreijuojame mes, o plūdžių ryšelis simbolizuoja mažą ir miglotą 
planetų sistemą, kuriai mes priklausome. Kaip trečios klasės saulė 

su savo besivelkančiais iš paskos nereikšmingais palydovais, mes 
dreijuojame kasdien tomis pačiomis sąlygomis į nežinomybę, į 
baisią žūtį, į katastroją, ištiksiančią mus kažkuriame erdvės taške, 
kai būsime nublokšti nuo kažin kokio eterinio Niagaros krioklio 
ar ant neįsivaizduojamo Labradoro. Nematau reikalo remti be- 
vaisio, lėkšto jūsų korespondento pono Džeimso Vilsono Makjeilo 
optimizmo, tačiau regiu daugelį priežasčių, dėl kurių turėtume 
dėmesingai sekti mus supančią kosminę erdvę, nes muo to gali 
smarkiai priklausyti visų mūsų likimas. 


— Taigi jis, ko gero, galėtų būti puikus ministras, — vėl pra- 
šneko Makardlis.— Jo žodžiai aidi lyg galingo varpo dūžiai. Na, 
skaitykite toliau, įdomu, kas būtent jam neduoda ramybės. 


Bendras spektro linijų ryškumas ir kaita, mano supratimu, 
rodo plačiai paplitusius ypatingus kosminius pokyčius. Juk planetų 
šviesa yra saulės šviesos atspindys. Žvaigždžių šviesa yra pačių 
žvaigždžių padarinys. Tačiau šiuo atveju tiek planetų, tiek žvaigž- 
džių spektrų pokyčiai vienodi. 

Tuomet kyla klausimas, ar tai pačių planetų ir žvaigždžių 
pokyčiai? Man tokia mintis nesuvokiama. Taigi kokie galėtų būti 
bendri pokyčiai, vykstantys tuo pačiu metu. Ar tai ne mūsų atmo- 
sferos kitimas? Visai galimas dalykas, tačiau neįtikėtinas, kadangi 
mes nepastebime jokių šito ženklų, o cheminės analizės metodu 
to kol kas taip pat nepavyko nustatyti. Kokia tada būtų trečioji 
galimybė? Tai galėtų būti laidžios eterio terpės, be galo plonos 
terpės, užpildančios visą visatą, pokyčiai. Toje beribėje terpėje 
mes lėtai sklendžiame. Ar negali srovė nunešti mūsų į tokias dar 
neištirto, nežimomo eterio juostas, apie kurias mes net nenutuo- 
kiame? Kažkur vyksta pokyčiai. Kosminiai spektro trikdžiai tai 
įrodo. Tie pokyčiai gali būti tiek mums palankūs, tiek ir ne. Jie 
gali būti ir visiškai neutralūs. Mes nieko tiksliai nežinome. Pavir- 
šutiniški stebėtojai į šį reiškinį gali nekreipti dėmesio, tačiau 
mano tipo žmonės, turintys tokią filosofinę mąstyseną, supranta, 
kad visatos paslapčių yra begalės, taigi protingiausia būtų pasi- 
ruošti netikėtumams. Pavyzdžiui, kas galėtų numeigti, kad paslap- 
tingas ligos protrūkis Sumatros čiabuvių tautelėse, šįryt aprašy- 
tas jūsų laikraštyje, nėra susijęs su kosmoso pokyčiais ir kad 
šioms tautelėms jų įtaka buvo stipresnė nei Europos tautoms? 
Keliu šią mintį, bandydamas nustatyti, ko ji verta. Šiuo metu 

tiek teigti, tiek neigti panašius pokyčius būtų nenaudinga, tačiau 
tik beviltiški bukagalviai negalėtų suvokti, kad jie turi būti moks- 
linių tyrinėjimų objektu. 
Su pagarba 
Džordžas Edvardas Celendžeris, 
Braersas, Roterjildas 


— Straipsnis išties puikus, intriguojantis, — tarė Makardlis su- 
simąstęs, kišdamas cigaretę į stiklinį vamzdelį, kuriuo jis naudo- 
josi vietoj kandiklio.— Ką jūs apie visa tai manote, pone Me- 
lounai? 

„Teko nuolankiai prisipažinti, jog esu visiškas nemokša straips- 
nyje išdėstytu klausimu. Neturėjau nė menkiausio supratimo. kas 
per daiktas, pavyzdžiui, tos fraunhoferio linijos. Makardlis kaip 
tik, padedamas vieno paklusnaus įstaigos mokslininko, aiškinosi 
tai. Nuo stalo jis paėmė dvi įvairiomis spalvomis nudažytas juos- 
teles, šiaip jau labai primenančias kriketo klubo nario kepuraitę. 
Jis rimtai dėstė man, kad yra juodos linijos, kurios sudaro tam 
tikrus skersinius ryškių spalvų gamoje, prasidedančioje raudonos 
spalvos ruoželiu viename krašte, pamažu pereinančioje į oranžinę, 
geltoną, žalią, melsvą, tamsiai mėlyną ir pasibaigiančioje viole- 
tine kitame krašte. 

— Tie tamsūs ruožai ir yra fraunhoferio linijos, — tarė jis.— 
Šviesos spalvos kaip tik visada tokios ir yra. Kiekvienas šviesos 
spindulys, kirtęs prizmę, išsisklaido į šias spalvas. Jos nieko mums 
nerodo. Tačiau tai reiškia, kad jos įvairuoja priklausomai nuo 
šviesos šaltinio. Būtent šios spalvos praėjusią savaitę buvo ne- 
ryškios, blausios, taigi dabar visi astronomai suka galvas, dėl 
kokios priežasties. Štai matote tokių susiliejusių, blankių spalvų 
nuotrauką, kurią įdėsime į rytdienos numerį, šiaip Žmonės ne- 
kreipia į tai dėmesio, tačiau šis Čelendžerio laiškas, tikiuosi, su- 
domins skaitytojus. 

— Tai tas apie Sumatrą? 

— Na, šie dalykai — susiliejusios spektro linijos ir sergantis 
Sumatros juodaodis — neatrodo susiję, bet vis dėlto tas vyrukas 
jau kartą įrodė mums, kad išmano tai, apie ką kalba. Beje, iš 
tikro plinta kažkokia keista liga, o šiandien gavome telegraiu 
žinią iš Singapūro, jog Zundo sąsiauryje neveikia švyturiai ir 

du laivai įstrigo pakrantėje. Taigi mums vertėtų ką nors išpešti 
iš Čelendžerio. Jei jums pasisektų, įdėtume medžiagą į pirmadie- 
nio numerį. 

Pasukau iš naujienų redaktoriaus kambario su dar viena mi- 
sija galvoje ir netrukus iš laukiamojo apačioje išgirdau kviečiant 
mane vardu. Tai buvo pasiuntinukas iš telegrafo su telegrama, 
persiųsta iš mano nuomojamo kambario Strethame. Žinia atėjo 
iš neseniai aptartojo asmens. Joje buvo rašoma: „„Melounui, Hilo 
gatvė, 17, Strethamas. Atvežkite deguonies. Čelendžeris“. 

„Atvežti deguonies!“ Kiek pamenu, profesoriui visad buvo bū- 
dingas drambliškas humoro jausmas, teikdavęs progų nevykusiai 
trypinėti iš pasitenkinimo. Gal tai eilinis jo pokštas, kaip visada 
verčiantis jį leipti iš juoko, kai, būdavo, užmiršęs aplinkinius, 
kvatoja visa gerkle kretėdamas barzda, kad net akys sulimpa? 
Bandžiau sukti galvą, tačiau neapčiuopiau jokio užslėpto juoke- 
lio. Supratau, kad tai vos ne įsakymas, nors ir keistokas. Profe- 
sorius buvo vienintelis Žmogus pasaulyje, kurio įsakymas man 
buvo šventas dalykas. Nieku būdu negalėjau atsisakyti jo vykdyti. 
Gal rengiamasi kokiam chemijos bandymui? Gal. Vis dėlto šiuo 
metu man labiau rūpėjo ne kam jis jį naudos, bet kaip jo gauti. 
Iki traukinio „Viktorijos“ stotelėje buvo likusi valanda. Pasamdęs 
taksi ir telefonų knygoje sužinojęs reikiamą adresą, nuvykau į 
Deguonies balionėlių tiekimo kompaniją, įsikūrusią Oksfordo gat- 
vėje. 

Vos tik iškėliau koją ant šaligatvio priešais pastatą, pamačiau 
pro duris išeinančius du jaunuolius, nešinus metaliniu balionu. 
Tą nelengvą nešulį jie nugabeno prie greta stovinčio automobilio 
paliovos bardamas juos piktu, šaižiu balsu. Kai jis atsisuko į 
mane, pamačiau man jau pažįstamus griežtus veido bruožus ir 
smailią barzdelę. Be jokios abejonės, tai buvo mano senas vaidin- 
gasis kelionės draugas profesorius Samerlis. 

— Na, štai! — šūktelėjo jis.— Tik nesakykite, kad ir jūs gavote 
tą absurdišką telegramą dėl deguonies? 

Aš atkišau jam telegramą. 

— Taigi, taigi! Ir aš gavau tokią pat ir, kaip matote, nors 
prieš savo valią, nurodymus vykdau. Mūsų mielasis draugužis 
nepataisomas kaip visad. Negi jam taip jau prisireikė to deguo- 

nies, kad jis net atsisakė įprasto apsirūpinimo būdo ir panūdo 
gaišinti laiką tokių užimtų žmonių kaip mes. Juk galėjo užsisakyti 
per kontorą. 

Tegalėjau paguosti nebent tuo, kad, matyt, deguonies jam bus 
prireikę nedelsiant. 

— Gal jam tik taip atrodė, kad reikia. O tai iš tikrųjų vi- 
siškai kitas dalykas. Jums dabar nėra jokio reikalo pirkti, nes 
pakaks ir šių atsargų. 

— Vis dėlto jis kažkodėl nori, kad ir aš atvežčiau deguonies. 
Verčiau daryti tiksliai, ką jis liepia. 

Todėl, nepaisydamas Samerlio bambėjimų ir prieštaravimų, 
užsakiau dar vieną balioną, kuris netrukus buvo padėtas prie kitų 
protesoriaus automobilyje, kadangi jis pasisiūlė mane pavėžėti 
lig „Viktorijos“ stotelės. 

Priėjau prie savo taksi vairuotojo, ketindamas užsimokėti ir 
atleisti automobilį. Vairuotojas buvo įniršęs ir ilgai vaidijosi dėl 
užmokesčio. Kai grįžau pas profesorių Samerlį, pajutau, jog jis 
irgi įsivėlęs į ginčą su deguonį nešusiais vyrukais, net jo ožio 
barzdelė kretėjo iš pasipiktinimo. Prisimenu, vienas net apšaukė 
jį sena, kvaila, nušiurusia papūga; tie žodžiai taip įaudrino jo 
vairuotoją, kad šis iššoko iš automobilio ginti savo įžeisto kliento. 
Laimei, gatvėje sukeltas triukšmas tuo ir baigėsi. 

Atrodytų, jog tokie mažmožiai kaip šie nedideli atsitikimai 
nebuvo verti dėmesio. Tačiau tik dabar, prisimindamas, kas įvyko, 
matau jų sąsają su visa istorija, kurią ketinu atskleisti. 

Vairuotojas, tarsi būtų buvęs koks naujokas ar šiaip sutrikdy- 
tas šio įvykio, išties nevykusiai vairavo ligi pat stotelės. Dukart 
vos nesusidūrėme su kitu, taip pat prastai vairuojamu, automobiliu; 
ta proga net prisimenu pareiškęs Samerliui, jog vairavimo lygis 
Londone gerokai smuktelėjęs. Kartą vos neįsirėžėme į būrį žmo- 
nių, stebėjusių kažkokias grumtynes Melo gatvės kampe. Žmonės 
taip pasipiktino tokiu nemokšišku vairavimu, kad ėmė mus plūsti 
visokiausiais žodžiais, o vienas įsidrąsinęs net šoktelėjo ant ma- 
šinos laiptelio ir užsimojo į mus lazda. Aš nustūmiau jį, ir mes 
džiaugėmės šiaip taip išsiveržę iš tos minios ir saugiai išvažiavę 
iš parko. Šie vienas po kito nutikę įvykiai baisiai mane sunervino. 
Jaučiau, kad per juos praradau savitvardą, buvau lyg nesavas, o 
spręsdamas iš suirzusio bendrakeleivio išraiškos, supratau, jog 
ir jo kantrybės taurė jau buvo pilnut pilnutėlė. 


277 


Mūsų nuotaika praskaidrėjo, kai tik išvydome ant platformos 
aukštą, laibą lordo Džono Rokstono figūrą, kuris jau laukė mūsų. 
Jis vilkėjo medžiotojo eilutę iš gelsvo tvido. Jo skvarbių, nepa- 
mirštamų akių veidas, veriantis, bet nepiktas žvilgsnis, pastebė- 
jus mus, iškart nušvito. Jo rusvi plaukai buvo vietomis žilstelėję, 
o kaktoje dar labiau pagilėjusios laiko išvagotos raukšlės. Vis 
dėlto tai buvo tas pats senasis, gerasis mūsų kelionės draugužis 
lordas Džonas. 

— Sveiki, pone profesoriau! Sveikas, jaunuoli! — šūktelėjo ei- 
damas prie mudviejų. 

Ir staiga ėmė kvatoti pastebėjęs deguonies balionus, sukrautus 
vežimėlyje už mūsų. 

— Taigi jūs taip pat įsigijote deguonies! — tarė jis.— Manasis 
jau vagone. Ką gi šįkart sumanė tas seniokas? 

— Ar skaitėte jo straipsnį „Times“? — paklausiau. 

— Kas ten rašoma? 

— Nesąmonės, ir tiek! — pertarė Samerlis šiurkščiai. 

— Na, jei neklystu, visa susiję su tuo deguonimi, — tariau. 

— Visiška nesąmonė! — vėl šūktelėjo Samerlis, be reikalo nirš- 
damas. 

Visi sulipome į pirmos klasės rūkomąjį vagoną. Čia jis iškart 
prisidegė savo trumpą apanglėjusią, iš šilojo šaknies išdrožtą 
pypkę, kuri, regis, dar pailgino netrumpą, smalsią jo nosį. 

— Baisiai protingas tas draugužis Čelendžeris,— tarė jis gar- 
siai. — Niekas negalėtų to paneigti. Nebent kvailys. Štai, pavyz- 
džiui, kad ir jo kepurė. Po ja telpa šešiasdešimties uncijų smege- 
ninė — didžiulis variklis, puikiai ir rezultatyviai veikiantis. Paro- 
dykite man kitą tokio variklio dėžę, ir aš pasakysiu jos apimtį. 
Tačiau jis apsigimęs šarlatanas — juk esate girdėję, kai aš jam 
šitai išrėžiau tiesiai į akis — apsigimęs šarlatanas, mėgstantis 
būti dėmesio centre ir nevengiantis dramatiškų triukų. Šiais ra- 
miais laikais draugužis Čelendžeris ieško progos išgarsėti, nori, 
kad visuomenė apie jį kalbėtų. Neįmanoma įsivaizduoti, jog jis 
rimtai tikėtų tuo eterio pasikeitimu ir pavojumi žmonijai. Ar esate 
kada nors girdėję didesnių prasimanymų? 

Klausantis Samerlio, mane užliejo pykčio banga. Jis elgėsi 
išties negarbingai, apkalbėdamas visų mūsų vadovą, per kurį mes 
išgarsėjome, patyrėme tai, kas ne visiems lemta. Jau rengiausi 
karštai paprieštarauti, tačiau lordas Džonas aplenkė mane. 

— Kartą jau esate kivirčijęsis su senuoju Čelendžeriu,— tarė 
jis griežtai. — Pamenu, jus sukirto per dešimtį sekundžių. Taigi, 
proiesoriau Samerli, kol kas jis ne jūsų nosiai, verčiau nekibtu- 
mėte prie jo. 

— Be to,— įsiterpiau aš, — jis buvo mums visiems draugiškas. 
Nors ir ne be ydų, jis visad tiesmukiškas, netikiu, kad apkalbi- 
nėtų savo draugus už akių. 

— Gerai pasakyta, jaunasis drauguži,— tarė lordas Džonas 
Rokstonas. Tada, draugiškai šyptelėjęs, jis patapšnojo profesoriui 
Samerliui per petį. 

— Na, pone proiesoriau, mes juk nesirengiame dabar ginčytis. 
Juk esame nemažai visko išgyvenę. Nepatarčiau ant Čelendžerio 
griežti danties, nes mes su jaunuoju draugužiu seniokui jaučia- 
me šiokią tokią simpatiją. | 

Tačiau Samerlis visiškai nebuvo linkęs taikstytis. Jo veidą 
iškreipė nirtulinga prieštaravimo mina, o iš pypkės virto tiršti, 
piktoki dūmų kamuoliai. 

— Na, o jūs, lorde Džonai Rokstonai,— prašvokštė jis, — mano 
manymu, jūs nusimanote apie mokslo atradimus lygiai tiek, kiek, 
jūsų manymu, aš išmanau apie naujus šaunamuosius ginklus. Tu- 
riu savo nuomonę ir savaip ja remiuosi. Kartą esu suklydęs, to- 
dėl kaip tik dėl šios priežasties nenoriu nieko priimti už gryną 
pinigą, kuo visapusiškiausiai neišnarstęs netgi tokių daug ža- 
dančių samprotavimų ir pasiūlymų kaip to žmogaus. Tai visiškai 
ne tas pat, kaip priimti popiežiaus išleistą neklaidingą encikliką, 
kurią nuolanki liaudis priima be jokių išlygų. Taigi pareiškiu 
jums, ponai, kad turiu savo smegeninę ir jausčiausi tikras snobas 
ir vergas, jei nemėginčiau ja pasinaudoti. Jei jums patinka tikėti 
tais svaičiojimais apiė eterį ir firaunhoterio linijas spektre, galite 
sau tikėti, tačiau neprašykite, kad toks patyręs ir išmintingesnis už 
jus žmogus kaip aš jums pritartų. Nėra jokio pagrindo tikėti jo 
teiginiu, jog nuodingas eteris gali smarkiai paveikti žmonių svei- 
katą, nes mes neturime akivaizdžių įrodymų. Kodėl mes nejaučia- 
me jokio poveikio? — Pasakęs tai, jis ėmė kvatotis patenkintas savo 
neįveikiamais argumentais.— Taip, sere, mes seniai nebebūtume 
tokie, kokie esame, kitaip tariant, būtume nutolę nuo savojo aš ir, 
užuot ramiai sėdėję traukinyje bei diskutavę mokslinėmis temo- 
mis, nežinia kaip elgtumėmės nuodų veikiami. Ar matome kokių 
nors nuodingos kosminės įtakos ženklų? Nagi, atsakykite! Atsa- 
kykite man! Na, gyviau, neišsisukinėkite! Reikalauju atsakymo! 

Vis labiau niršau. Samerlio elgesys darėsi nepakenčiamas ir 
įžūlus. 

— Manau, jei žinotumėte daugiau faktų, nebūtumėte toks 
kategoriškas, — tariau. 

Samerlis išsiėmė iš burnos pypkę ir įsmeigė į mane akis. 

— Malonėkite paaiškinti, ką turite galvoje, sere, ką reiškia ši 
akiplėšiška jūsų pastaba? 

— Aš tik noriu pasakyti, kad, man išeinant iš redakcijos, 
naujienų redaktorius pranešė, jog gauta telegrama, patvirtinanti 
plintančią Sumatros čiabuvių ligą, dar pasakė, jog Zundo sąsiau- 
ryje užgeso švyturiai. 

— Išties juk turi būti riba žmonių kvailumui! — suriko Sa- 
merlis įsikarščiavęs.— Argi jūs negalite suprasti, jog eteris, net 
jei laikinai ir sutiktume su absurdiška Čelendžerio prielaida, yra 
universali medžiaga, vienalytė visuose Žemės rutulio ir pasau- 
lio taškuose? Ar galite bent akimirką įsivaizduoti, jog egzistuoja 
kažkoks angliškas ir kažkoks Sumatros eteris? O gal manote, 
jog Kento eteris yra puikesnis už Sario, pro kurį dabar mes ir 
važiuojame. Tiesiog neįtikėtinas nespecialistų patiklumas ir ne- 
mokšiškumas. Nesuvokiama, kad eteris Sumatroje būtų mirtinai 
pavojingas ir sukeltų visišką nejautrą, o tuo pat metu šioje vietoje 
mes nejaustume jokio apčiuopiamo poveikio. Aš asmeniškai galiu 
atvirai pasakyti, jog mano savijauta ir minčių pusiausvyra yra 
kuo puikiausia. 

— Visiškai gali būti. Aš ir neketinu dėtis visažiniu moksla- 
vyriu,— tariau,— tačiau esu girdėjęs, jog vienos kartos mokslo 
atradimai kitai kartai paprastai pasirodo esą klaidingai argumen- 
tuoti. Tereikia šiek tiek sveiko proto, kad galėtume suprasti, jog 
mums kol kas nežinomos eterio savybės ir priklausomybė nuo 
vietos sąlygų įvairiose Žemės rutulio dalyse, taigi, galimas daik- 
tas, vėliau jo poveikį pajusime ir mes. 

— „Gali būti“ ir „galimas daiktas“ dar nieko neįrodo,— vėl 
tūžo Samerlis.— Kiaulės gali skraidyti. Taip, sere, kiaulės gali 
skraidyti, tačiau jos neskraido. Nėra prasmės su jumis ginčytis. 
Čelendžeris pripūtė miglos, ir jūs abu visiškai nebesugebate orien- 
tuotis. Mano samprotavimai atsimuša kaip žirniai į sieną. 

— Norėčiau pasakyti, protesoriau Samerli, jog jūsų elgesys 
nė kiek nepasikeitė į gera nuo to laiko, kai aš paskutinįsyk tu- 
rTėjau malonumą su jumis susitikti, — pyktelėjęs tarė lordas Džonas. 

— Jūsų šviesybės lordai nesate pratę girdėti tiesos, — kandžiai 
šyptelėjęs, atšovė Samerlis.— Jums tai išties nemaloni staigme- 
na, argi ne, kai kas nors priverčia jus patikėti, jog titulas toli 
gražu nesuteikia išminties? 

— Garbės žodis, sere,— tarė lordas Džonas, labai įniršęs ir 
griežtas, — jei būtumėte šiek tiek jaunesnis, neišdrįstumėte šitaip 
manęs įžeidinėti. 

Samerlis kilstelėjo smakrą, atkišdamas juokingą ožio barz- 
delę: 

— Norėčiau, kad įsidėmėtumėte, sere, jog nei jaunas, nei se- 
nas niekad savo gyvenime nebijojau sakyti, ką manau, jokiam 
tuščiagalviui, taip, sere, jokiam avigalviui, netgi jei turėtumėte 
tiek titulų, kiek vergai begalėtų sugalvoti, o kvailiai — priimti. 

Akimirką lordo Džono akys žybtelėjo, po to didžiausiomis pa- 
stangomis jis susitvardė ir loštelėjo ant sėdynės, susinėręs rankas 
ir kandžiai šypsodamasis. Man visa tai atrodė kraupu ir apgailė- 
tina. Prisiminiau tuos senus gerus laikus, laimingas nuotykių 
dienas — viską, dėl ko kentėjome ir siekėme pergalės. Nejaugi 
šitaip turėjo atsitikti — barniai ir įžeidinėjimai! Netikėtai ėmiau 
žliumbti, garsiai raudoti, veltui stengdamasis susitvardyti. Mano 
bendrakeleiviai nustebę žvelgė į mane. Aš užsidengiau rankomis 
veidą. 

— Viskas gerai,— tariau.— Tik vis dėlto gaila! 

— Jūs sirguliuojate, jaunasis drauguži, štai kas jums yra,— 
tarė lordas Džonas.— Jau iš pat pradžių man pasirodėte keistas. 

— Jūsų įpročiai, sere, nė kiek nepagerėjo per šiuos trejetą 
metų,— tarė Samerlis, linkčiodamas galvą.— Man, beje, taip pat 
krito į akis jūsų keistoka elgsena vos tik susitikus. Jums nėra 
ko gailėtis, lorde Džonai. Sios ašaros — tai tik tipiškas alkoholiko 
elgesys. Šis žmogus mėgsta išlenkti taurelę. Beje, lorde Džonai, 
ką tik pavadinau jus avigalviu ir, manau, visiškai nepelnytai. 
Tačiau šis žodis primena man vieną nereikšmingą, bet žaismingą 
sugebėjimą, kuriuo kadaise garsėjau. Jūs mane pažįstate tik kaip 
griežią mokslo žmogų. Ar galėtumėte patikėti, jog kažkada, dar 
vaikų darželyje, puikiai mėgdžiodavau gyvulius ir paukščius? Gal 
galėčiau padėti jums visiems linksmiau praleisti kelionės laiką? 
Stai, pavyzdžiui, pagiedosiu kaip gaidys. 

— Ne, ne, sere,— skubiai tarė lordas Džonas, kuris vis dar 
jautėsi įžeistas, — tai manęs nė kiek nepralinksmins. 

— Tačiau kad jūs žinotumėte, kaip puikiai aš mėgdžioju de- 
deklę vištą, tik tik padėjusią kiaušinį. Išgirdę mano kudakavimą, 
išties nustebtumėte. Na, gal pabandyti? 

— Ne, sere, ne, iš tikrųjų nereikia. 

Tačiau, nepaisydamas griežčiausio mūsų nepritarimo, profeso- 
rius Samerlis pasidėjo pypkę ir visą likusį kelionės laiką links- 
mino mus, tiksliau, bandė linksminti visokiausiais paukščių bei 
gyvulių garsais; jo elgesys buvo toks absurdiškas, kad aš nesu- 
sivaldęs ėmiau audringai, tiesiog isteriškai kvatotis. Sėdėdamas 
tiesiai priešais šį solidų mūsų profesorių, aš mačiau, veikiau gir- 
dėjau, kaip jis kakariekavo ar inkštė lyg koks šunelis, kuriam 
prispaudė uodegytę. Vienu metu lordas Džonas permetė akimis 
laikraštį, tada ant jo krašto pieštuku užrašė: „Vargšelis! Visai 
pamišo“. Be abejo, tai buvo labai ekscentriška, ir vis dėlto šis 
spektaklis man atrodė neapsakomai protingas ir linksmas. 

Tuomet lordas Džonas pasilenkė į priekį ir ėmė pasakoti man 
begalinę istoriją apie buivolą ir Indijos radžą, kuri neturėjo nei 
pradžios, nei pabaigos. Profesorius Samerlis tuosyk pradėjo čirš- 
kėti kaip kanarėlė, o lordo Džono pasakojimas pasiekė pačią įdo- 
miausią vietą, kai traukinys privažiavo Džarvis Bruką, tai reiškė, 
jog atvykome į „Roterfildo“ stotelę. 

Čia mūsų laukė Čelendžeris. Jo išvaizda buvo įspūdinga. Jo- 
kie pasaulio povai nebūtų prilygę jam lėta, oria eisena aukštai 
kilnojant kojas. Jis žingsniavo po stotelę, su maloninga drąsi- 
nama šypsenėle žvalgydamasis į aplinkinius. Jei kas jame ir 
buvo pasikeitę nuo anų atmintinų dienų, tai tik dar labiau iš- 
ryškėję jo bruožai. Didžiulė galva su plačia išlinkusia kakta bei 
prilipusia juodų plaukų sruoga atrodė dar didesnė. Juoda, išsi- 
šovusi barzda įspūdingai bangavo nuo smakro, o šviesiai pilkos 
akys, žvelgiančios iš po įžūlių ir pašaipių vokų, bylojo apie val- 
dingą jo būdą. 

Jis linksmai paspaudė man ranką, tartum mokytojas mažam 
berniukui šyptelėjo drąsinama šypsenėle ir, pasisveikinęs su kitais, 
ėmė mūsų lagaminus bei deguonies balionus ir nešė juos į didelį 
automobilį, vairuojamą jau pažįstamo tylenio Ostino, kurį turėjau 
progos matyti kaip patarnautoją per pirmąjį nuotykių kupiną 
vizitą pas profesorių. Mūsų kelionė tęsėsi vingiuotu keliu kalvota 
nuostabaus grožio vietove. Aš sėdėjau greta vairuotojo automo- 
bilio priekyje, o už manęs sėdintys kelionės draugai, rodės, kalbėjo 
visi vienu metu. Kiek supratau, lordas Džonas tebepasakojo is- 

toriją apie buivolą, iškart išgirdau kaip visada supratingo Če- 
lendžerio ir atkaklaus Samerlio griežtos mokslinės diskusijos nuo- 
trupas. Staiga Ostinas pakreipė galvą į mane, neatitraukdamas 
akių nuo vairo. 

— Mane žada atleisti, — tarė jis. 

— Oi! — atsiliepiau aš. 

Viskas šiandien buvo neįprasta. Visi kalbėjo keistai, kažkokius 
neįtikėtinus dalykus. Jaučiausi tartum sapne. 

— Tai jau keturiasdešimt septintas kartas, — tarė susimąstęs. 

— Kada išeinate? — paklausiau norėdamas kiek daugiau suži- 
noti. 

— Nė neketinu išeiti, — atsakė Ostinas. 

Regis, mūsų pokalbis tuo ir baigėsi, tačiau po valandėlės jis 
vėl prašneko. 

į šeimininko pusę.— Kas gi sutiktų pas jį tarnauti? 

— Kas nors atsirastų, — nevykusiai leptelėjau. 

— Ne. Niekas nė savaitės čia neišbūtų. Jei išeičiau, visa 
šiame name sustotų lyg laikrodis, lūžus spyruoklei. Aš jums tai 
pasakoju, nes jūs juk esate jo draugas ir turite žinoti. Jei klau- 
syčiau jo įsakymų, vadinasi, turėčiau leisti jiems pražūti; man 
širdis neleidžia šito daryti. Jis ir ponia be manęs būtų tarsi pa- 
mestinukai, suvynioti į vystyklus, nes viskas priklauso nuo manęs. 
O jis šito neįvertina, be niekur nieko man praneša, kad atleisiąs 
iš darbo. 

— Ir kodėl gi niekas pas juos neišbūtų? — paklausiau. 

— Na, kiti jiems šitaip nenuolaidžiautų kaip aš. Jis, šeimi- 
ninkas, labai protingas vyras. Bet kartais taip su proteliu susi- 
pyksta, kad nėra kur dėtis. Iš tiesų esu matęs, kaip jis keletą 
sykių buvo visai išsikraustęs iš proto. Na, tik paklausykite, kad 
ir šįryt. 

— O ką jis padarė? 

Ostinas pasilenkė prie manęs. 

— Įkando? 

— Taip, sere. Įkando į koją. Savo akimis mačiau, kaip ji pasi- 
leido bėgti nuo pagrindinių durų. 

— Dieve brangusis! 

— Tr jūs tuo įsitikinsite, kai pamatysite, kas čia darosi. Jis 
visiškai nedraugauja su kaimynais. Kai kurie iš jų mano, kad, 

kai jis gyveno tarp tų pabaisų, apie kuriuos rašėte, jam ten buvę 
kaip toj dainoj „Sveiki, sveiki, namai gimti“, kitaip sakant, gimti 
namai, tinkamiausia vieta gyventi. Štai ką jie sako. Tačiau aš, 
ištarnavęs dešimtį metų, susigyvenau su juo, ir, įsidėmėkite, jis 
yra didis žmogus, tik jam niekaip nepavyksta įgyvendinti savo 
sumanymo. Išties didis žmogus, ir man garbė tarnauti tokiam po- 
nui. Tačiau kartais jis esti žiaurokas. Na, pažvelkite čionai, sere. 
Juk to negalima pavadinti svetingumu, tiesa? Jūs pats perskai- 
tysite. 

Automobilis, sulėtinęs greitį, stabtelėjo ant stačios, vingiuotos 
pakilumos. Kampe virš tvarkingai pakirptos gyvatvorės kyšojo 
lenta su užrašu. Kaip jau buvo minėjęs Ostinas, jį nesunku buvo 
perskaityti, nes susidėjo viso labo iš keleto įspėjamųjų žodžių: 
„Dėmesio! Lankytojai, spaudos atstovai ir elgetos nepageidauja- 
mi. Dž. E. Čelendžeris“. 

— Ne, iš teisybės tai nėra svetingumo ženklas,— tarė Ostinas, 
linksėdamas galva ir žvelgdamas į šį apgailėtiną skelbimą.— Net 
Kalėdų proga toks užrašas netiktų. Atleiskite, sere, nesu šitiek 
šnekėjęs. jau gana ilgą laiką, tačiau šiandien, rodos, visi jausmai 
pratrūko. Greičiau jis pamėlynuos iš pykčio nei atleis mane iš 
darbo. Neišeisiu, ir baigta. Aš juk esu jo Žmogus, o jis — mano 
ponas. Taip yra ir taip bus ligi pabaigos. 

Pro baltintus vartų stulpelius įvažiavome į vingiuotą rodo- 
dendrų krūmais apsodintą keliuką. Anapus tako stovėjo žemas 
plytinis namas su puošnia, baltai dažyta medine priemene. Namas 
buvo jaukus ir gražus. Smulkutė, daili ponios Čelendžer figūra 
stovėjo tarpduryje sveikindama mus. 

— Na, brangioji,— tarė Čelendžeris, iššokdamas iš automobi- 
lio, — štai ir mūsų svečiai. Juk tai maloni mums naujiena, tiesa? 
Mūsų tokie mieli kaimynai, ar ne? Jei jie galėtų įdėti žiurknuodžių 
į mūsų duonos kepėjo vežimėlį, seniai būtų įdėję. 

— Siaubinga, tiesiog siaubinga! — sušuko ledi juokdamasi su 
ašaromis.— Džordžas amžinai su kuo nors vaidijasi. Mes neturi- 
me kaime draugų. 

— Tai leidžia man sutelkti visą dėmesį į savo neprilygsta- 
mąją Žžmoną,— tarė Čelendžeris, stora, trumpa ranka apkabinda- 
mas ją per liemenį. Tereikia įsivaizduoti gorilą ir gazelę, kad 
susidarytum puikų šios porelės vaizdą.— Na, eime, eime. Džen- 
telmenai pavargę iš kelionės, o ir priešpiečiai jau turėtų būti pa- 
ruošti. Ar Sara grįžo? 

Ledi susirūpinusi papurtė galvą, o profesorius garsiai nusi- 
kvatojo ir savotiška, jam būdinga maniera pasiglostė barzdą. 

— Ostinai,— šūktelėjo jis,— kai pastatysite automobilį, malo- 
nėkite padėti poniai patiekti priešpiečius. Dabar, džentelmenai, 
maloniai kviečiu jus į savo darbo kambarį, kadangi yra keletas 
neatidėliotinų dalykų, apie kuriuos nekantrauju jums pranešti. 


II 


SLENKANTI MIRTIS 


Beeinant per prieškambarį, suskambo telefonas, ir mes ne- 
noromis tapome profesoriaus Čelendžerio pokalbio liudytojais. 
Sakau „mes“, bet ir už šimto jardų nuo tos vietos puikiausiai 
būtų buvę galima girdėti griaudėjant tą grėsmingą balsą, drebi- 
nusį visą namą. Jo atsakymai dar tebeskamba man ausyse. 

— Taip, taip, žinoma, čia esu aš... Taip, be abejo, profesorius 
Čelendžeris, tas pats žymusis profesorius, kas gi kitas?.. Žinoma, 
kiekvieną žodį, kitaip nebūčiau to rašęs. Nė kiek nenustebčiau... 
Yra visi įrodymai. Veikiausiai po dienos kitos... Argi aš galiu tai 
sulaikyti?.. Labai nemalonu, be abejo, bet manau, kad tai pakenks 
ne tik jums, bet ir kur kas žŽymesniems žmonėms. Nėra reikalo 
dėl to verkšlenti... Ne, išties negaliu. Pasitikėkite tik savo laime... 
Tai viskas, sere. Nesąmonės! Turiu svarbesnių reikalų nei klau- 
sytis jūsų tauškalų. 

Jis trinktelėjo ragelį ir nuvedė mus viršun į didelę, erdvią 
salę, savo darbo kambarį. Ant didžiulio raudonmedžio rašomojo 
stalo gulėjo septynios ar aštuonios neatplėštos telegramos. 

— Iš tikrųjų, — prabilo jis, susižerdamas jas,— imu manyti, jog 
sutaupyčiau korespondentų pinigų, jet pakeisčiau savo adresą į 
telegraio. Galbūt tiesiog „Nojus, Roterfildas“ būtų pats tinka- 
miausias. 

Kaip paprastai, kai iškrėsdavo kokį pokštą, jis užsikniaubė ant 
stalo ir ėmė kvatotis tartum ištiktas juoko priepuolio, o jo rankos 
taip virpėjo, jog neįstengė atplėšti vokų. 

— Nojus! Nojus! — tarė dusdamas ir išraudo tartum burokas; 
mes tuo metu su lordu Džonu atlaidžiai šypsojomės, o Samerlis, 

tarsi užsispyręs ožys visiškai nepritardamas, purtė galvą. Ga- 
liausiai Čelendžeris kretėdamas ir kvatodamasis ėmė skaityti tele- 
gramas. Mes trise stovėjome lango nišoje ir žavėjomės nuostabiu 
reginiu. 

Vaizdas išties buvo didingas. Į kalną vingiuojantis kelias 
mus atvedė į aukštoką vietovę (kad buvome septynių šimtų pėdų 
aukštyje, sužinojome kiek vėliau). Čelendžerio namas stovėjo pa- 
čioje kalvos viršūnėje; iš pietų pusės, iš tos darbo kambario vietos, 
kur mes stovėjome, iki pat horizonto driekėsi miškingas kalvotas 
Pietų Daunsas. Tarpukalnėje tvyrantis dūmų debesis žymėjo Liue- 
są. Pakalnėje, tiesiai prieš mus, bangavo viržių laukas, matėsi 
žaidėjų nusėtos tvarkingai išdėstytos Krauboro golio aikštelės. 
Piečiau, miško proskynoje, ryškėjo pagrindinio Londono— Braitono 
kelio ruožas. Apačioje, tiesiai mums po kojomis, uždarame kieme 
stovėjo automobilis, atvežęs mus iš stoties. 

Čelendžerio šūksnis privertė mus atsigręžti. Jis jau buvo per- 
skaitęs telegramas ir surikiavęs jas į krūveles ant rašomojo stalo. 
Jo platus, grublėtas veidas, veik visas apaugęs barzda, tebebuvo 
įraudęs tartum iš smarkaus susijaudinimo. 

— Na, džentelmenai,— prabilo jis, lyg kreipdamasis į didžiulę 
auditoriją, — mūsų išties įdomi draugija vėl susirinko, turiu pasa- 
kyti, šį kartą nepaprastomis, tiesiog negirdėtomis neregėtomis 
aplinkybėmis. Norėčiau paklausti jūsų, ar nepastebėjote ko nors 
ypatingo kelionėje iš miesto? 

— Vienintelis dalykas, kurį aš pastebėjau,— pradėjo Samerlis 
su rūgščia šypsenėle,— tas, kad mūsų jaunojo draugužio elgesys 
nuo praėjusių metų nė kiek nepasitaisė. Labai apgailestauju, tačiau 
negaliu nepareikšti, jog jo elgsena traukinyje mane išties įskau- 
dino ir, atvirai sakant, padarė slogų įspūdį. 

— Na jau, mes visi kartais būname ne angelai,— pasakė lor- 
das Džonas. Mūsų draugužis nė neketino jūsų įžeisti. Vis dėlto 
jis yra tarptautininkas ir, manyčiau, turi daugiau teisių nei kuris 
nors kitas beveik pusvalandį komentuoti futbolo rungtynes. 

— Pusvalandį komentuoti futbolo rungtynes! — sušukau pa- 
sipiktinęs.— Juk tai jūs visą pusę valandos pasakojote kažkokią 
nesibaigiančią istoriją apie buivolą. Profesorius Samerlis gali tai 
paliudyti. 

— Dabar negaliu tiksliai pasakyti, kuris elgėtės įkyriau,— 
pasakė Samerlis,— tačiau pareiškiu jums, Čelendžeri, jog apie 

futbolą ir buivolus prisiklausiau visam gyvenimui ir daugiau nė 
žodžio nebenoriu apie tai girdėti. 

— Šiandien nepratariau nė žodžio apie futbolą,— priešta- 
ravau. 

Lordas Džonas šaižiai švilptelėjo, ir Samerlis liūdnai palin- 
gavo galvą. 

— Taip anksti, iš pat ryto, — tarė jis.— Iš tiesų labai liūdna. 
Tuo tarpu, kai aš tyliai svarsčiau... 

— Nieko sau tyliai! — suriko lordas Džonas.— Tai jūs suren- 
gėte muzikinį mėgdžiojimo spektaklį ir visą kelią tarškėte kaip 
koks sugedęs patefonas. 

Samerlis susikaupė pareikšti protestą. 

— Matau, jog sąmojis jums teikia malonumo, lorde Džonai,— 
tarė jis rūgščia mina. 

— Betgi tai, velniai rautų, aiškus pamišimas,— sušuko lordas 
Džonas.— Kiekvienas žino, ką darė kiti, bet nė vienas neprisimena, 
ką veikė pats. Pradėkime viską iš pradžių. Mes įlipome į pirmos 
klasės rūkomąjį vagoną, tiesa? Tada ėmėme ginčytis apie mūsų 
draugo Čelendžerio laišką, išspausdintą „Times“. 

— O, vis dėlto ginčijotės, taip? — sugriaudėjo šeimininkas, net 
j0 vokai nusileido. 

— Jūs, Samerli, sakėte, kad tame straipsnyje nėra nė kruo- 
pelytės tiesos. 

— Ai! — šūktelėjo Čelendžeris, atstatęs krūtinę ir glostydamas 
sau barzdą.— Nė kruopelytės tiesos! Rodos, esu girdėjęs panašius 
žodžius. Ar negalėčiau sužinoti, kokiais argumentais šis didis ir 
garsus proiesorius Samerlis bando menkinti tokį nuolankų indi- 
vidą, išdrįsusį pareikšti nuomonę apie dar vieną mokslo atradimą? 
Galbūt, prieš sunaikindamas tą, pasak jo, nelemtą fikciją, jis teik- 
sis pagrįsti savo suformuluotus priešingus teiginius. 

Jis linkčiojo galva, gūžčiojo pečiais ir skėsčiojo rankomis, 
kandžiai pabrėždamas kiekvieną žodį. 

— Pagrįsti savo prieštaravimus man visiškai nesunku,— tarė 
atkaklusis Samerlis.— Aš tik tvirtinau, jog, mano supratimu, jei 
mus supantis eteris yra toks nuodingas kokioje nors konkrečioje 
vietoje, kad net sukelia pavojingos ligos požymius, vadinasi, ir 
mes, važiuojantys traukinio vagone, nebūtume galėję to neigiamo 
poveikio išvengti. 


287 


Sis paaiškinimas tik dar labiau pralinksmino Čelendžerį. Jis 
juokėsi taip, kad rodės, jog visa, kas buvo aplink mus, ėmė virpėti 
ir tarškėti. 

— Mūsų neįkainojamasis profesorius Samerlis jau ne pirmą 
kartą neatkreipia dėmesio į realius faktus,— galiausiai išdrožė 
jis, šluostydamasis nuo kaktos prakaitą.— Dabar, džentelmenai, 
manau, jog nepaaiškinsiu savo požiūrio geriau, kaip tik smulkiai 
jums nupasakodamas, ką nuveikiau šįryt. Jūs lengviau įsivaiz- 
duosite tą proto aptemimą, ištikus; kiekvieną iš jūsų, kai suprasite, 
jog net ir mano pusiausvyra ne kartą buvo sutrikusi. Jau keletą 
metų pas mus tarnauja viena namų šeimininkė, tokia Sara, kurios 
kito vardo neprisimenu, nes niekad nesistengiu perkrauti savo 
atminties. Ši moteris yra griežta, rūsčios išvaizdos, santūri ir 
rimta, tvarkinga, ramios prigimties, niekada nėra tekę matyti jos 
susijaudinusios. Taigi per pusryčius, besėdint vienam prie stalo, 
mat ponia Čelendžer rytais mėgsta pabūti savo kambaryje, man 
šovė į galvą mintis išmėginti tą nesutrikdomą jos šaltakraujišku- 
mą. Atlikau paprastą, bet efektyvų bandymą. Apvertęs vazelę su 
gėlėmis, stovinčią stalo vidury, aš paskambinau varpeliu ir pasi- 
slėpiau po stalu. Ji įėjo ir pamačiusi, kad kambarys tuščias, pama- 
nė, jog aš savo darbo kambaryje. Kaip ir tikėjausi, ji priėjo prie 
stalo ir pasilenkė pakelti vazelės. Prieš akis pamačiau koją su med- 
vilnine kojine ir elastiniu bateliu. Iškišęs galvą, suleidau dantis jai 
į blauzdą. Bandymas buvo sėkmingesnis nei tikėjausi. Keletą se- 
kundžių ji stovėjo lyg stabo ištikta ir žvelgė į mano galvą. Tada, 
suspigusi nesavu balsu, truktelėjo koją ir išlėkė iš kambario. Aš 
sekiau ją, mintimis aiškindamasis jos poelgį, tačiau ji jau buvo 
dingusi, dūmė pačiu kelio viduriu, o po kelių minučių su lauko 
žiūronu užtikau ją skubančią pietvakarių kryptimi. Pasakoju jums 
tai kaip anekdotą, turintį tam tikrą vertę. Noriu, kad jūs pasuk- 
tumėte savo smegenines ir išspaustumėte ką nors racionalaus. Ar 
pavyzdys jums aiškus? Ar tai neteikia jūsų galvoms bent men- 
kiausio impulso? Ką jūs apie tai manote, lorde Džonai? 

Lordas Džonas liūdnai papurtė galvą. 

— Kokią dieną jūs susilauksite rimtų nemalonumų, jei nesi- 
liausite pokštavęs,— tarė jis. 

— Gal jūs turite kokių nors pastabų, Samerli? 

— Jums pravartu būtų mesti visus darbus, Čelendžeri, ir bent 
tris mėnesius praleisti kokiame Vokietijos gydomųjų vandenų 
kurorte,— atsakė tasai. 

— Puiku! Didi mintis! — šūktelėjo Čelendžeris.— Na, mano 
jaunasis bičiuli, galbūt jums nušvito kokia išmoninga mintis, 
nors vyresnieji kolegos taip nieko ir nesumojo? 

Išties nušvito. Nesikuklinsiu, nes tai įvyko. Be abejo, jums, 
žinantiems, kas nutiko, tai pasirodys savaime suprantama, tačiau 
iš pradžių ne viskas buvo taip paprasta. Netikėtai, visiškai įsiti- 
kinęs savo minties teisingumu, aš surikau: : 

— Nuodai! 

“" Tada, tardamas tą žodį, mintimis grįžau prie rytą patirtų nu- 
tikimų, prisiminiau lordą Džoną ir tą jo buivolą, savo paties is- 
teriškas ašaras, bjaurų protesoriaus Samerlio elgesį, keistus įvy- 
kius Londone — peštynes parke, vairuotoją, barnius deguonies ba- 
lionų krautuvėje. Staiga viskas susiklostė į savo vietas. 

— Be jokių abejonių,— vėl riktelėjau,— tai nuodai! Mes visi 
esame užnuodyti. 

— Kaip tik taip,— pritarė Čelendžeris, trindamasis rankas.— 
Mes visi esame užnuodyti. Mūsų planeta pasinėrė į nuodingą etė- 
rio juostą ir neria vis gilyn milijonų mylių per minutę greičiu. 
Mūsų jaunasis draugužis vienu žodžiu išreiškė visų mūsų nema- 
lonumų ir rūpesčių priežastį. Tai — nuodai. 

Mes sužiurome vienas į kitą spengiančioje tyloje. Regis, nebe- 
reikėjo jokių paaiškinimų. 

— Tėra tam tikras proto barjeras, kuris slopina nuodų poveikį 
ir reguliuoja simptomus,— tarė Čelendžeris.— Negalėčiau tvir- 
tinti, kad jumyse jis yra vienodas arba toks, koks manyje. Many- 
čiau, jis priklauso nuo kiekvieno individo nevienodo protinės veik- 
los intensyvumo. Tačiau nedvejoju, kad tokį barjerą turi netgi 
jaunasis mūsų draugas. Po tokio savo jausmų protrūkio, sujaudi- 
nusio visus namiškius, aš prisėdau ir ėmiau svarstyti. Prisiminiau, 
kad niekad anksčiau neturėjau polinkio kandžioti namiškių. Šis 
impulsas buvo išties nenormalus. Akimirką aš suvokiau tiesą. 
Patikrinus mano pulsas pasirodė esąs dešimčia tvinksnių dažnes- 
nis nei paprastai, buvau dirglesnis. Pabandžiau sutelkti dėmesį, 
sukaupti visą savo išmintį sėdėdamas nesudrumsta sąmone, vi- 
siškai atsipalaidavęs; organizme tevyko molekulių judėjimas. Su- 
gebėjau visiškai objektyviai įvertinti tuos kvailus proto triukus, 
kuriuos sukelia nuodai. Įveikiau save. Išskyriau ir įvaldžiau su- 
trikusias mintis. Tai buvo puiki proto pergalė, nes protas nugalėjo 
Ypatingą substanciją, labai glaudžiai susijusią su juo pačiu. Galiu 
tvirtai pasakyti, kad protas tuo momentu buvo pakrikęs ir kad 

asmenybė jį suvaldė. Taigi tuo metu, kai mano žmona lipo laip- 
tais, mane tarytum kažkas spyrė pasislėpti už durų ir išgąsdinti 
ją laukiniu riksmu, tačiau aš susitvardęs oriai pasisveikinau su ja; 
užuot pasidavęs tam impulsui, atrėmiau jį. Nesulaikomą geismą 
krykti ančiuku taip pat pavyko nuslopinti. Vėliau, nulipęs žemyn 
užsakyti automobilio ir radęs prie jo besikrapštinėjantį Ostiną, 
vos susilaikiau nesmogęs jam kumščiu, dėl to buvo išvengta su 
namų šeimininke jau patirto nuotykio. Priešingai, aš švelniai pa- 
liečiau vaikino petį ir paprašiau pastatyti automobilį prie durų 
prieš atvykstant jūsų traukiniui. Šiuo momentu man labiausiai 
knieti timptelėti profesoriui Samerliui už tos nušiurusios kvailos 
barzdos ir gerokai papurtyti jo galvą. Ir vis dėlto, kaip matote, aš 
puikiai tvardausi. Taigi imkite pavyzdį iš manęs. 

— Aš panagrinėsiu tą buivolą,— tarė lordas Džonas. 

— O aš — futbolo rungtynes. 

— Galimas daiktas, jūs esate teisus, Čelendžeri,— prabilo Sa- 
merlis griežtoku balsu.— Norėčiau manyti, jog mano protas labiau 
kritinis nei konstruktyvus ir nesu koks nors ruošinys naujos teo- 
rijos, ypač tokios iantastiškos ir neįprastos kaip ši. Vis dėlto, pa- 
žvelgęs į šio ryto nutikimus ir dar kartą apsvarstęs beprasmiškus 
bendrakeleivių poelgius, visiškai nesunkiai imu suvokti, kad tai 
kažkokių nuodų, sukeliančių tuos simptomus, įtaka. 

Čelendžeris geranoriškai patapšnojo kolegai per petį. 

— Ryški, neabejotina pažanga. 

— Maldauju, sere,— paprašė Samerlis jau nuolankiai, — pasa- 
kyti savo nuomonę apie dabartį. 

— Jeigu leisite, apibūdinsiu tai keletu žodžių. 

Jis atsisėdo ant stalo, trumpos ir storos jo kojos kadaravo 
prieš jį. 

— Mes esame siaubingiausio įvykio dalyviai. Tai, mano ma- 
nymu, pasaulio pabaiga. 

Pasaulio pabaiga! Mūsų žvilgsniai nukrypo pro nišą į langą, 
žvelgėme į vasarišką kaimo grožį, vilnijančius viržynus, didžiulius 
trobesius, fermas, golfo žaidėjus. Pasaulio pabaiga! Išties dažnai 
tariami žodžiai, tačiau tai, kokia prasmė slypi juose, pati mintis, 
jog tai kada nors, kažkada neišmatuojamoje ateityje, įvyks, ne- 
turėjo jokios reikšmės, bet tvirtinimas, kad tai atsitiks kaip tik 
dabar, šiandien, buvo išties siaubingas, stulbinantis. Buvome 
visiškai priblokšti, negalėjome ištarti nė žodelio, tik laukėme tylė- 
dami, kad Čelendžeris tęstų. Pati valdinga išvaizda ir neįveikia- 

ma asmenybė jo žodžiams teikė ypatingos svarbos, išnyko šio 
žmogaus ydos, ir atrodė, jog prieš mus stovi išties didinga, ne- 
paprasta būtybė, išsiskirianti iš visos žmonijos. Tada aš, bent jau 
aš, prisiminiau epizodą, jog dusyk nuo to laiko, kai įėjome į 
kambarį, jis buvo užsikvatojęs. Be abejo, pamaniau, juk turi būti 
galimybė protui pailsėti. Krizė išties negali būti tokia didžiulė 
ir neišvengiama. 

— Įsivaizduokite vynuogių kekę,— aiškino jis,— aplipusią ma- 
žyčiais, nematomais, bet nuodingais virusais. Sodininkas purškia 
ją dezinfekuojančiu skysčiu. Galbūt jis nori vynuoges nuvalyti. 
Gal jam prireiks erdvės išvesti naują virusų rūšį, mažiau kenks- 
mingą už šią. Jis pamerkia ją į nuodus ir sunaikina virusus. 
Mūsų Sodininkas, man regis, ketina panardinti visą Saulės siste- 
mą, ir žmonių virusai, maži mirtingi vibrionai, kurie susisukę rai- 
tosi Žemės plutos paviršiuje, per akimirką liausis egzistavę. 

Vėl įsivyravo tyla. Ją ūmai nutraukė telefono skambutis. 

— Jau yra vienas virusas, spiegiantis pagalbos,— tarė jis,— 
karčiai šyptelėjęs.— Jie ima suvokti, jog ilgalaikis jų egzistavi- 
mas nėra visatai būtinas. 

Kelioms minutėms jis buvo išėjęs iš kambario. Prisimenu, kol 
jo nebuvo, niekas nepratarė nė žodžio. Mūsų padėtis, rodės, buvo 
neapsakomai apgailėtina. 

— Iš Braitono, sveikatos apsaugos atstovas,— tarė jis grį- 
žęs.— Dėl kažkokių priežasčių liga labiau plinta jūros lygio vie- 
tovėse. Taigi septyni šimtai pėdų virš jūros bus mums naudingi. 
Žmonės, regis, kažkaip sužinojo, jog aš esu vienintelis išmanantis 
šį dalyką. Nedvejoju, jog tai laikraščio „Times“ nuopelnas. Anks- 
čiau, kai tik mes parvykome, kalbėjausi telefonu su vienu majoru iš 
provincijos miestelio. Jūs tikriausiai girdėjote? Jis, rodos, perdė- 
tai rūpinasi savo gyvybe. Aš įtikinau jį pakeisti tokią nuostatą. 

Samerlis buvo pakilęs ir stovėjo prie lango. Jo liesi, kaulėti 
pirštai virpėjo iš susijaudinimo. 

— Čelendžeri,— kreipėsi jis susirūpinęs, — šis dalykas yra per- 
nelyg rimtas, kad pakaktų jūsų tuštokų argumentų. Tik nemany- 
kite, kad ketinu jus erzinti kokiais nors klausimais. Tačiau vis 
dėlto noriu sužinoti, ar jūsų įsitikinimai ir aiškinimai nėra klai- 
dingos informacijos padarinys. Žydrame danguje matome skais- 
čiai šviečiant saulę. Raudonuoja viržiai, žydi gėlės, čiulba paukš- 
čiai. Žmonės žaidžia golfą, kerta rugius, o jūs tvirtinate, kad ir 
jie, ir mes esame žūties išvakarėse, kad ši saulėta diena gali būti 

paskutinio teismo diena, kurios žmonija taip ilgai laukė: Mes no- 
rėtume žinoti, kuo remdamasis jūs priėjote prie tokios stulbinan- 
čios išvados?. Gal tomis nenormaliomis spektro linijomis arba 
gandais iš Sumatros, o gal keistoku dirglumu, kurį pastebėjome 
draugų elgesyje? Sis požymis nėra jau toks pavojingas, nes tiek 
jūs, tiek mes galėtume sąmoningai, ypatingomis pastangomis 
įveikti jį. Taigi jums nėra reikalo kažin ką vaizduoti prieš mus, 
Čelendžeri. Juk anksčiau esame akis -į akį susidūrę su mirtimi. 
Netylėkite, išsakykite viską ir tiksliai apibūdinkite dabartinę mūsų 
padėtį, taip pat išdėstykite savo nuomonę, kas mūsų laukia arti- 
miausioje ateityje. 

Jo kalba išties buvo drąsi ir tiesi — kalba, pasakyta tvirtos 
dvasios, iškilaus žmogaus, šio kandaus ir nelankstaus seno z00- 
logo. Lordas Džonas net pakilo paspausti jam rankos. 

— Pritariu jums,— tarė jis.— Dabar, Čelendžeri, jūsų eilė 
paaiškinti, kas vyksta. Žinote, kad nesame kokie nervingi žmonės; 
tačiau kai esi pakviestas savaitgalio vizito ir išgirsti, kad tavęs 
laukia paškutinio teismo diena, be abejo, trokšti viską išsiaiškinti. 
Koks pavojus mūsų laukia, kaip jo išvengti ir ką ruošiamės daryti? 

Jis stovėjo aukštas ir stiprus prie lango, saulės spindulių ap- 
šviestas, rusvą ranką uždėjęs ant Samerlio peties. Aš tebesėdėjau 
atsilošęs fotelyje su užgesusia cigarete lūpose, pusiau apsvaigęs, 
tokios būsenos, kai įspūdžiai tampa nepaprastai ryškūs. Gal tai 
naujas nuodų antplūdis, tačiau pamišimo impulsas liovėsi, grįžo 
rami, aiški nuovoka. Jaučiausi esąs žiūrovas, lyg visiškai neda- 
lyvaučiau tame pokalbyje ir man niekas nerūpėtų. Vis dėlto šia- 
me kambaryje buvo trys tvirti labai susijaudinę vyrai, ir aš nega- 
lėjau jais nesidomėti. Čelendžeris suraukė tankius antakius ir 
prieš atsakydamas perbraukė sau per barzdą. Buvo matyti, kad 
jis labai rūpestingai apgalvoja kiekvieną žodį. 

— Kokios buvo šviežiausios naujienos prieš jums išvykstant 
iš Londono? — paklausė jis. 

— Apie dešimtą buvau „Gazette“ redakcijoje,— tariau.— Kaip 
tik tuo metu gautas Roiterio agentūros pranešimas iš Singapūro, 
kuriame sakoma, kad liga Sumatroje vis labiau plinta ir kad 
švyturiai vis dar nebuvo įjungti. 

— Įvykiai nuo to laiko rutuliojasi labai sparčiai, — tarė Če- 
lendžeris, imdamas nuo stalo šūsnį telegramų.— Palaikau tiesio- 
ginius ryšius tiek su įtakingais asmenimis, tiek ir su spaudos 
atstovais, taigi informacija plaukia iš visų pusių. Tiesą pasakius, 

primygtinai esu kviečiamas į Londoną, tačiau nematau tikslo. 
Iš suvestinių aiškėja, kad nuodai pirmiausia sutrikdo psichiką, 
pavyzdžiui, riaušės Paryžiuje šįryt buvusios itin įnirtingos, o 
Velso angliakasiai pasirengę streikuoti. Jei šiuos pranešimus lai- 
kytume patikimais, ši dirglumą skatinanti stadija, nevienodai 
veikia įvairias tautas ir individus. Pamažu ji pereina. į dvasios 
pakilimą ir proto aiškumą — manau, tuo galime įsitikinti stebė- 
dami jaunąjį mūsų bičiulį. Po tam tikros pertraukos prasideda 
koma, o tada — neišvengiama mirtis. Kiek leidžia suvokti mano 
toksikologijos žinios, tai kažkokie augaliniai nervo nuodai. 

— Datura,— įsiterpė Samerlis. 

— Puiku! — sušuko Čelendžeris.— Suteiksime toksinui tikslų 
mokslinį pavadinimą. Tegul bus daturonas. Jums, mano mielasis 
Samerli, priklausys šis nuopelnas, deja, po mirties! — tačiau vis 
dėlto unikalus — visatos sunaikintojos, garsiosios Sodininko de- 
zintekcijos priemonės, įvardijimas. Daturono sukelti ligos požymiai 
gali būti tokie, kokius jau nurodžiau. Taigi jie paplis po visą pa- 
saulį, savaime suprantama, nebeliks jokios gyvybės rūšies, nes 
eteris — visur esanti terpė. Iki šiol nuodai veikė tik tam tikrose 
jo susikaupimo vietose, tačiau per keletą valandų jie apims viską, 
tartum artejantis potvynis, užliejantis vieną po kito smėlio plotus, 
plūstantis nevienodomis srovėmis, kol galiausiai paskandina visa. 
Reikėtų nustatyti daturono veikimo dėsnius ir paplitimą — tai būtų 
labai vertingas mokslinis atradimas, tačiau dėl laiko stokos šito 
imtis negalime. Mano stebėjimais — jis metė žvilgsnį į telegra- 
mas,— didžiausią nuodų poveikį patiria mažiau išsivysčiusios tau- 
tos. Reikia apgailestauti, tačiau duomenys iš Afrikos ir Austra- 
lijos rodo, jog aborigenai jau išnaikinti. Kol kas Siaurės tautos, 
rodos, yra atsparesnės virusui nei Pietų. Stai pranešimas iš Mar- 
selio, išsiųstas devintą keturiasdešimt "penkios šįryt. Skaitau žodis 
į Žodį: 

Visą naktį truko sąmyšis visame Provanse. Vynuogių augin- 
tojų maištas Nime. Socialistų pasipriešinimas Tulone. Sįryt prasi- 
dėjo nežinoma liga, pereinanti į komą. Peste foudroyant. Gatvėse 
daug mirusių žmonių. Paraližuotas verslas, visuotinė suirutė. 


Po valandos atėjo kitas pranešimas iš to paties šaltinio: 


Kilo sunaikinimo grėsmė. Katedros ir bažnyčios perpildytos. 
Mirusiųjų daugiau nei gyvųjų. Nesuvokiama ir siaubinga liga 
neskausminga, tačiau staigi ir neišvengiama. 

Stai panaši telegrama iš Paryžiaus, kur liga kol kas ne taip 
sparčiai plinta. Indija ir Persija, rodos, jau sunaikintos. Slavų 
gyventojai Austrijoje jau užnuodyti, tuo tarpu germanų tautos 
tik šiek tiek paveiktos. Apskritai kalbant, žemumų ir pakrančių 
gyventojai, kiek galiu spręsti iš turimos informacijos, suserga 
greičiau nei toli nuo jūros esantys ar aukštumų gyventojai. Netgi 
nedidelė pakiluma daug ką reiškia, taigi jei ir išliks kokia nors 
tauta, tai veikiausiai kur nors Ararato viršukalnėje. Nors mūsų 
kalva neaukšta, tačiau dabar gali mums pagelbėti kaip laikinas 
prieglobstis nuo ligos potvynio. Bet, sprendžiant iš artėjančios 
bangos greičio, po kelių valandų visi būsime apsemti nuodų. 

Lordas Džonas Rokstonas nusišluostė kaktą. 

— Nesuprantama,— tarė jis,— kaip jūs galite ramiai sėdėti ir 
juokauti susiglemžęs tas telegramas. Nė kiek nebijau mirti, tačiau 
man siaubą kelia visuotinė mirtis! 

— Jei kalbate apie pokštavimus,— paaiškino  Čelendžeris,— 
turėkite omenyje, jog aš, kaip ir jūs, neišvengiau žalingo povei- 
kio — mano smegenis atakuoja eterio nuodai. O dėl siaubo, kurį 
manote patirsiąs visuotinio išnykimo metu, tai, ko gero, pernelyg 
tirštinate spalvas. Įsivaizduokite, kad esate vienui vienas išpluk- 
dytas į jūrą atvira valtele ir plaukiate nežinia kur. Jūsų širdis 
plyštų iš sielvarto. Vienišumas, nežinomybė slėgtų jus. Tačiau jei 
keliautumėte tvirtai įrengtu laivu, kartu su giminėmis ir draugais, 
nepaisant neaiškios ateities ir nežinios, patirtumėte vieną bendrą 
jausmą, kuris suartintų jus visus, ir kentėtumėte ligi galo visi 
kartu. Vieniša mirtis, be abejo, baugina, tačiau visuotinė, visiškai 
beskausmė, kokia, regis, bus ši, mano supratimu, nėra suvokiamas 
dalykas. 

Išties galiu pritarti žmogui, kuris supranta, kaip siaubinga 
yra išlikti, kai visa, kas išmokta, žymu ir išaukštinta, yra sunai- 
kinama. 

— Tai ką gi jūs siūlote daryti? — paklausė Samerlis, šįsyk 
pritardamas kolegos mokslininko samprotavimams. 

— Užvalgyti,— tarė Čelendžeris, nuaidėjus varpeliui.— Mūsų 
virėjos omletams prilygsta nebent jos kepti kotletai. Mums lieka 
tik viltis, jog jokie kosminiai trikdžiai nepagadino šių jos suge- 
bėjimų. Mano 96 metų Šarcbergerio butelis taip pat turėtų būti 
išgelbėtas mūsų uoliomis bendromis pastangomis, kitu atveju pui- 
kiai vynininkystei būtų tiesiog nedovanotinas nuostolis.— Jis nu- 
kėlė savo gremėzdišką kūną nuo rašomojo stalo, ant kurio sėdė- 

damas ką tik pranešė apie paskutinio teismo dieną.— Eime,— tarė 
jis.— Kadangi mums liko tiek nedaug laiko, turime praleisti jį 
kiek galima maloniau, nuosaikiai ir protingai pasilinksminę. 

Ir tikrai buvo labai linksma. Tiesa, negalėjome pamiršti siau- 
bingos padėties. Įvykio svarba visą laiką tūnojo pasąmonėje, ne- 
iškrito iš galvos, ribojo mūsų mąstymą. Tačiau siela, nemirtin- 
goji siela, nepripažįstanti Mirties, viltingai šviečia ligi pat pa- 
baigos. Kiekvienam iš mūsų, mokslo vyrų, tai turėjo būti didžiu- 
lis, epochos, įvykis. Na, o rūpestingoji dama visiškai pasikliovė 
savo didingu vyru ir buvo pasiryžusi eiti su juo, kad ir kur jis 
vestų. Mes atsidavėme Likimo valiai. Dabartis dar priklausė 
mums. Tą laiko tarpą nutarėme praleisti linksmoje, draugiškoje 
kompanijoje. Protu viską aiškiai suvokėme. Man netgi pavyko 
švystelėti sąmoju. O Čelendžeris — jis buvo tiesiog nuostabus! 
Dar niekad nebuvo tekę patirti, koks didingas ir supratingas gali 
būti šis žmogus. Samerlis jį visą laiką traukė per dantį, o mes 
su lordu Džonu juokėmės iš šių varžybų. Žmona, įsikibusi vyrui 
į parankę, retsykiais ramindavo įsikarščiavusį filosofą. Gyveni- 
mas, mirtis, likimas, žmogaus paskirtis — šios neapsakomai svar- 
bios mūsų pokalbio temos vyravo tą atmintiną valandą, ir visa 
tai buvo tiesiogiai susiję su mano savijauta. Dalykas tas, kad dar 
tebevalgant keistai ir netikėtai pagyvėjusi nuotaika bei galūnių 
virpėjimas bylojo, jog nematomoji Mirties banga iš lėto užlieja 
mus. Kartą pastebėjau, kaip lordas Džonas staiga užsidengė ranka 
akis, o Samerlis akimirkai atsilošė kėdėje. Kiekvieną mūsų įkvė- 
pimą veikė keistos jėgos. Ir vis dėlto protas buvo šaltas ir ramus, 
tuo metu jautėmės laimingi ir bebaimiai. Prie mūsų priėjo Ostinas, 
padėjo ant stalo cigaretes ir jau ketino nueiti. 

— Ostinai! — tarė šeimininkas. 

— Taip, sere? 

— Aš dėkoju jums už ištikimą tarnybą. 

Grublėtu tarno veidu nuslydo šypsenėlė. 

— Tai mano pareiga, sere. 

— Ostinai, šiandien tikiuosi išvysti pasaulio pabaigą. 

— Taip, sere. Kelintą valandą, sere? 

— Negaliu pasakyti, Ostinai. Į pavakarę. 

— Labai gerai, sere. 

Santūrusis Ostinas atsisveikino ir išėjo. Čelendžeris užsirūkė 
ir, prisitraukęs kėdę arčiau prie žmonos, paėmė jai už rankos. 

— Brangioji, juk žinai, kas mus ištiks,— prabilo jis. — Aš jau 
viską paaiškinau savo draugams. Ar tu bijai? 

— Džordžai, juk neskaudės, tiesa? 

„— Panašiai kaip nuo linksminamųjų dujų pas dantų gydytoją. 

Visuomet jų bijojai. 

— Tai visai malonus pojūtis. | 

— Taigi ir mirtis tokia bus. Senas, susidėvėjęs kūnas tarsi 
sugedusi mašina nebepajėgia užfiksuoti jokių įspūdžių, „nors žino- 
ma, kad sapne ar transo metu mūsų siela patiria malonių akimir- 
kų. Gamta sukuria tokias gražias duris ir uždengia jas perma- 
tomomis žybsinčiomis užuolaidomis, pro kurias mūsų klajojan- 
čios sielos patenka į naują gyvenimą. Visuose mano tyrimuose 
išryškėdavo vienas dalykas — išmintis ir gerumas, ir jei įsibaimi- 
nusiam mirtingajam prireikia švelnumo, tai kaip tik peržengiant 
tą pavojingą slenkstį iš vieno gyvenimo į kitą. Ne, Samerli, aš 
niekad nesiremsiu jūsų materializmu, nes bent jau aš esu ne 
vien tik fizinių elementų — svaro druskų ir kelių kibirų vandens — 
yranti masė. Štai čia,— ir jis taukštelėjo sau per galvą didžiuliu 
plaukuotų kumščiu,— štai čia yra tai, kas valdo materiją, nors 
ir negali įveikti mirties, tačiau tai, ko mirtis nepajėgia sunaikinti. 

— Kalbėdamas apie mirtį, — įsiterpė lordas Džonas, — turiu pa- 
sakyti, kad esu šioks toks krikščionis, bet, man regis, mūsų pro- 
tėviai elgėsi labai protingai, laidodami mirusiuosius su kirviais, 
lankais. ir strėlėmis bei kitkuo, nes įsivaizdavo, jog mirę jie gy- 
vena toliau įprastinį gyvenimą. Nežinau,— tęsė jis, žvalgydamasis 
apie stalą lyg kažko susigėdęs,— bet iš tiesų jausčiausi maloniai, 
jei mane palaidotų su mano senuoju ,„Expres 450“ kalibro ir 
lengvuoju šautuvu paukščiams medžioti, tuo trumpuoju, su gu- 
mine buože, ir viena kita apkaba šovinių. Suprantama, tai kvailas 
įgeidis, tačiau vis dėlto toks jau mano noras. Kaip jums tai atrodo, 
pone profesoriau? 


— Gerai,— atsiliepė Samerlis,— kadangi klausiate mano nuo- 
monės, tai šitai yra nedovanotinas regresas, žengimas atgal į ak- 
mens amžių ar dar ankstesnius laikus. Aš esu dvidešimtojo 
amžiaus žmogus ir norėčiau numirti kaip protingas, kultūringas 
padaras. Nežinau, ar aš bijau mirti labiau už jus, nes vis dėlto 
esu vyresnis ir niekad negali žinoti, kiek tau lemta gyventi, ta- 
čiau mano prigimčiai yra svetima sėdėti rankas sudėjus, pasiduoti 
be kovos, laukti tartum avelei skerdiko. Ar iš tikrųjų mes nega- 
lime nieko imtis, Čelendžeri? 

— Išsigelbėti neįmanoma jokiais būdais,— atsakė Čelendže- 
ris;— tačiau prailginti savo gyvenimą keliomis valandomis ir 
stebėti tos baisios tragedijos padarinius galėsime dar būdami gy- 
vi. Šitą aš jums tvirtai pažadu, kaip tik tam ir ruošiausi. 

-— Deguonies? 

— Teisybė. Deguonies. 

— Tačiau kaip gali deguonis sustabdyti nuodingojo eterio pli- 
timą? Juk kokybiškai tarp deguonies ir eterio nėra Žženklesnio 
skirtumo nei tarp pusplytės ir dujų. Tai visiškai skirtingo lygio 
medžiagos. Jos negali atsitrenkti viena į kitą. Nagi, Čelendžeri, 
jums nepavyks įrodyti tokios prielaidos. 

— Mano gerasis Samerli, šiuos eterinius nuodus veikiausiai 
sustabdo „tam tikra medžiaga. Tai matyti iš protrūkio metodikos 
ir pasiskirstymo. Mes nesitikėjome to a priori, nors tai yra aiškus 
faktas. Todėl aš tvirtai manau, jog deguonis, kaip dujos, padi- 
dinančios -kūno gyvybingumą ir atsparumą, turėtų susilpninti to, 
kaip. jūs sėkmingai įvardijote, daturono veiksnumą. Galimas da- 
lykas,-aš klystu, tačiau esu tvirčiau nei. kada nors įsitikinęs savo 
samprotavimų teisingumu. 

— Puiku, — tarė lordas Džonas, — jei mums teks sėdėti ir čiulpti 
iš tų balionų kaip kūdikiams iš butelių, verčiau nė nemėginsiu. 

—- Šito kaip tik nereikės, — vėl aiškino Čelendžeris.— Mes šį 
tą numatėme, tiksliau pasakius, mano žmona kai ką jums paruo- 
šė — jos buduaras bus ne tik nelaidus orui, bet ir labai patogus 
tuo atveju. Iš demblių ir vaškuoto popieriaus... 

— Viešpatie, Čelendžeri, juk nemanote sulaikyti eterio vaškuo- 
tu popieriumi? 

— Iš teisybės, mano brangusis drauguži, jūsų išvada šiek 
tiek klaidinga. Mums turi rūpėti sulaikyti ne eterį, bet deguonį. 
Aš tikiu, kad jei mums pavyktų išlaikyti orą, iki tam tikro laips- 
nio prisodrintą deguonies, mes įstengtume neprarasti sąmonės. 
Aš turiu du deguonies balionus, o jūs atvežėte dar tris. Zinoma, 
tai nėra pakankamai, bet vis dėlto šis tas. 

— Kuriam laikui jų pakaks? 

— Neturiu supratimo. Mes neatsuksime jų tol, kol mūsų savi- 
jauta netaps riebepakenčiama. Tuomet, kaip neatidėliotiną prie- 
monę, pasitelksime į pagalbą deguonį. Gal tai suteiks mums bent 
Porą valandų, o gal netgi keletą dienų, per kurias galėsime ste- 

bėti sunaikintą pasaulį. Taigi baisioji lemtis mus ištiks kiek vėliau, 
ir mūsų penketas turės progos išgyventi tai, kas dar niekieno ne- 
patirta, mes penkiese veikiausiai būsime patys paskutiniai žmo- 
nijos atstovai, keliaują į nežinią. O dabar malonėkite man padėti 
nunešti dujų balionus. Jaučiu, kad oras darosi vis slogesnis. 


II 


UZTVINDYTI 


Kambarys, skirtas patirti tam nepamirštamam išbandymui, iš 
tiesų buvo moters svetainė, maždaug keturiolikos ar šešiolikos 
kvadratinių pėdų ploto. Viename jo gale, atskirtame raudono ak- 
somo užuolaida, buvo profesoriaus persirengimo kambarėlis, už 
jo ėjo erdvus miegamasis. Užuolaida tebebuvo užleista, tačiau 
buduaras ir persirengimo kambarėlis sudarė vieną kamerą ir tiko 
mūsų eksperimentui. Durys ir lango rėmai buvo užklijuoti vaški- 
niu popieriumi, taip sakant, sandarūs. Virš kitų durų, vedančių 
į laiptų aikštelę, buvo vėduoklės formos langelis, atidaromas pa- 
traukus virvelę tuo atveju, jei prireiktų išvėdinti patalpą. Kiek- 
viename kampe stovėjo kibirai su punšo buteliais. 

— Pirmiausia turime išspręsti gyvybiškai svarbią problemą — 
atsikratyti anglies dioksido pertekliaus, be reikalo neeikvojant 
mūsų deguonies,— tarė Čelendžeris, dairydamasis aplink, kai buvo 
įnešti ir suguldyti prie sienos penki metaliniai deguonies balio- 
nai.— Jei būčiau turėjęs daugiau laiko pasiruošti, būčiau sutelkęs 
tam tikslui visą savo protą ir radęs sėkmingą sprendimą, bet da- 
bar privalome daryti visa, ką galime. Punšas maža ką padės. Du 
deguonies balionus paruošime atsukti iškart, pajutę nuodų vei- 
kimą, taigi nebūsime taip netikėtai užklupti. Noriu priminti, kad 
nevertėtų kur nors eiti iš šio kambario, nes tas lemtingas momen- 
tas gali mus užklupti kiekvieną akimirką. 

Virš balkono pro platų žemo lango stiklą buvo matyti toks pat 
vaizdas, kokiu gėrėjomės darbo kambaryje.. Zvelgdamas į lauką, 
nepastebėjau jokių sutrikimo ženklų. Prieš mano akis kalvos šlai- 
tu vingiavo keliukas. Iš stotelės lėtai judėjo vežimas, dar viena 
priešistorinė, pasitaikanti nebent kaimuose, seniena. Šiek tiek už 

jo tarnaitė stūmė vaikišką vežimėlį, kita ranka vesdama antrą 
vaiką. Nameliai su kylančiais iš kaminų melsvais dūmais ir visas 
platus kraštovaizdis dvelkė palaima ir ramybe. Nei giedras dangus, 
nei saulės nutvieksta. žemė nerodė jokių artėjančios katastrofos 
ženklų. Kaimiečiai, imantys derlių, tebeplušo laukuose, golio žai- 
dėjai poromis ar ketvertais tebebuvo įsitraukę į žaidimą. O mano 
galvoje buvo tokia sumaištis, nuo pertempimo taip sudirgę nervai, 
jog šių Žmonių abejingumas man pasirodė stulbinantis. 

— Šių Žmonių, regis, kol kas neveikia jokie nuodai, — tariau 
rodydamas į golio aikšteles. 

— Ar jūs kada žaidėte golfą? — paklausė lordas Džonas. 

— Ne, nežaidžiau. 

— Na, jaunasis drauguži, netrukus išvysite, kas atsitiks net 
ir pačiam geriausiam žaidėjui. Alio! Stai ir vėl skamba telefonas. 

Retsykiais per priešpiečius įkyriai suskambėdavo telefonas, 
kviesdamas profesorių. Jis kaskart mums pranešdavo naujieną. 
Tokių grėsmingų įvykių dar niekad nebuvo užtiksuota Žmonijos 
istorijoje. Iš pietų slinko mirties debesis, kuris netruks užtvin- 
dyti visą Zemę. Egiptas jau buvo užnuodytas, ir šalis išgyveno 
komos būklę. Ispanijoje ir Portugalijoje po desperatiškos kleri- 
kalų ir anarchistų kovos įsivyravo tyla. Iš Pietų Amerikos negauta 
jokių žinių. Šiaurės Amerikos pietinės valstijos po įvykusių bai- 
sių rasinių riaušių pasidavė nuodų poveikiui. Į šiaurę nuo Meri- 
lendo nieko nepastebėta, o Kanadoje poveikis jaučiamas. Jau pa- 
veiktos nuodų Belgija, Olandija ir Danija. Apimti nevilties, žmo- 
nės iš visų kampelių kreipiasi į didžiuosius mokslo centrus, 
chemikus ir gydytojus, mokslo vyrus, maldaudami patarimų. 
Astronomai taip pat užversti klausimais. Niekas negelbsti. Sio 
visa apimančio reiškinio žmonija nepažįsta ir nemoka valdyti. 
Gresia mirtis — neskausminga, tačiau neįveikiama, nusinešanti 
jaunus ir senus, silpnus ir tvirtus, turtingus ir vargšus be jokios 
vilties išsigelbėti. Tokios buvo padrikos, nenuoseklios žinios, pra- 
neštos telefonu ir persakytos mums. Didieji miestai, sužinoję apie 
pražūtį, kiek mes galėjome patirti, buvo pasirengę sutikti ją oriai 
ir nuolankiai. Ir vis dėlto greta mūsų, nieko neįtardami, vyrai 
žaidė golfą, pjovėjai kirto javus, tartum ėriukai strikinėdami prieš 
peilio ašmenis. Iš kurgi jiems žinoti? Mus tai užklupo vienu ga- 
lingu šuoliu. Ar rašė ką nors apie tai rytiniai laikraščiai? Dabar 
buvo trys valandos po pietų. Mums bežiūrint, tarsi išgirdę gandus, 
pjovėjai ėmė skubintis iš lauko. Keletas žaidėjų pasuko į klubo 

pastatą. Jie bėgo slėptis lyg nuo liūties. Mažieji golio patarnau- 
tojai vilkosi jiems iš paskos. Kiti žaidė toliau. Auklė apsisuko 
ir skubiai nustūmė vežimėlį į kalną. Pastebėjau, jog ji prisidėjo 
ranką prie kaktos. Kebas sustojo, ir pailsęs arklys, žemai nu- 
lenkęs galvą, ilsėjosi. Virš mūsų švietė skaistus vasaros dangus — 
žydras skliautas, tik kažkur žemai, prie pat horizonto, plaukė balti, 
purūs debesėliai. Kad jau Žmonijai lemta šiandien žūti, tai bent 
nuostabiame gamtos prieglobstyje. Ir vis dėlto tas švelnus gamtos 
žavumas dar labiau pabrėžė pragaištingą ir visa naikinančią žūtį, 
kuri atrodė niekinga ir kėlė baimę. Iš tikrųjų mums perhelyg gera 
gyventi šioje žemėje ir tiesiog sunku įsivaizduoti, kad netrukus 
būsime taip negailestingai nušluoti nuo jos paviršiaus. 

Tačiau jau sakiau, kad telefonas suskambo dar kartą. Staiga 
išgirdau griausmingą Čelendžerio balsą. 

— Melounai! — šaukė jis. — Jus Kviečia. 

Pribėgau prie aparato. Skambino Makardlis iš Londono. 

— Tai jūs, pone Melounai? — aidėjo pažįstamas balsas.— Po- 
ne Melounai, Londone vyksta nepaprasti dalykai. Dėl Dievo meilės, 
prašykite profesoriaus Čelendžerio, kad surastų kokią išeitį. 

— Jis negali surasti jokios išeities, sere,— atsakiau.— Jo su- 
pratimu, ši katastrofa yra pasaulinė ir neišvengiama, Mes čia 
turime šiek tiek deguonies, tačiau jis gali tik pratęsti mūsų gy- 
venimą keliomis valandomis. | | 

— Deguonis! — rėkė iškankintas balsas.— Nėra laiko jo pasi- 
rūpinti. Redakcija virto tikru pragaru, kai tik jūs išvykote šįryt. 
Pusė darbuotojų netekę sąmonės, Mane slegia kažkoks sunkumas. 
Pro langą matau daugybę žmonių, gulinčių Flito gatvėje. Eismas 
sustojęs. Iš naujausių gautų telegramų aiškėja, jog visas pasau- 
lis... 

Jo balsas silpnėjo ir netikėtai nutrūko. Po valandėlės ragelyje 
išgirdau duslų bumbtelėjimą, tartum jo galva būtų atsitrenkusi 
į stalą. 

— Makardli! — šaukiau. — Makardli! 

Nesulaukiau jokio atsakymo. Dėdamas ragelį, žinojau, kad nie- 
kada nebeišgirsiu jo balso. 

Tą akimirką, kai pasisukau eiti nuo telefono, mus kažkas iš- 
tiko. Jaučiausi, lyg būčiau iki pažastų vandenyje, užtvindžiusiame 
viską aplink. Kažkokia nematoma ranka tvirtai gniaužė man 
gerklę ir lėtai spaudė iš manęs gyvastį. Jaučiau, kaip sunkiai sle- 
gia krūtinę, spaudžia galvą ir spengia ausyse, akyse žybčioja 

liepsnelės. Nusvirduliavau prie laiptų baliustrados. Tuo momentu 
prunkšdamas ir puldamas lyg sužeistas buivolas pro mane prasi- 
veržė Čelendžeris — net klaiku buvo žiūrėti,— išraudęs. it virtas 
vėžys, išsprogusiomis akimis ir styrančiais „plaukais. Jo mažoji 
žmona, sprendžiant iš išvaizdos, buvo netekusi sąmonės, karojo 
ant plataus jo peties, o jis pats klupdamas ir dundėdamas ropštėsi 
laiptais, ropštėsi iš paskutiniųjų, vos beįstengdamas pats, vis dėlto 
tempė ją vien tik tvirtos savo valios pastangomis per tą nuodingų 
garų pragarą į laikino saugumo rojų. Matydamas jo ryžtą, aš taip 
pat šastelėjau laiptų link kibdamasis, griūdamas, užsikvempdamas 
ant turėklo, kol galų gale pusiau be sąmonės užsikabarojau ant 
viršutinės pakopos. Čia mane sugriebė už apykaklės plieniniai 
lordo Džono pirštai, ir po valandėlės jau gulėjau ant nugaros, 
negalėdamas ištarti nė žodžio ir net pajudėti ant kilimo budnare. 
Greta savęs pamačiau moterį, o Samerlis, įspraustas į kėdę, sė- 
dėjo prie lango; jo galva buvo taip nusvirusi, jog kone lietė kelius. 
Kaip per-rūką mačiau Čelendžerį, jis kažkodėl panėšėjo į didžiulį 
vabalą, lėtai roplinėjantį grindimis; po valandėlės išgirdau tylų 
besiveržiančio deguonies šnypštimą. Čelendžeris dusdamas porą 
trejetą sykių godžiai kvėptelėjo gyvybę palaikančių dujų. 

-— Pavyko! — sušuko jis džiūgaudamas.— Mano prielaidos pa- 
sitvirtino! | 

Jis vėl pašoko ant kojų budrus ir tvirtas. Su balionu pribėgo 
prie žmonos ir prikišo jai prie veido. Po kelių sekundžių ji su- 
dejavo, ėmė judėti ir atsisėdo. Jis pasisuko į mane, ir aš pajutau 
savo kraujagyslėmis gyvybės antplūdį. Ir nors protas diktavo, 
jog tai tik trumpas atokvėpis prieš mirtį, vertingas gal tik kaip. 
šiaudas skęstančiajam, vis dėlto dabar kiekviena gyvenimo va- 
landa buvo neįkainojama. Niekada nebuvau patyręs tokio džiaugs- 
mo kaip tąsyk, atsigavęs. Krūtinėje atlėgo sunkumas, galva ne- 
bekvaito, apėmė švelnus ramybės ir jaukumo jausmas. Mačiau, 
kaip nuo tų pačių vaistų atsigauna Samerlis. Po to atėjo lordo 
Džono eilė. Jis pašoko ir ištiesė man ranką, tuo metu Čelendžeris 
pakėlė žmoną ir pasodino ant minkštasuolio. 

— O, Džordžai, apgailestauju, kad atgaivinai mane,— tarė ji, 
laikydama jam už rankos.— Mirties slenkstis iš tiesų, kaip sakei, 
taip viliojamai užtrauktas žibančiomis užuolaidomis; vos tik pa- 
sibaigė tas nemalonus gerklės graužimas, man tapo nepaprastai 
ramu ir gera. Kodėl atitempei mane čia? 

— Todėl, kad noriu, jog abu drauge žengtume tą žingsnį. 
Mes juk sykiu išgyvenome šitiek metų. Būtų liūdna išsiskirti tokiu 
nepaprastu momentu. 

Akimirką šiame švelniame balse įžvelgiau visai kitą Čelendžerį, 
nepanašų į tą priekabų, savimylą, arogantišką žmogų, kuris tai 
nustebindavo, tai įžeisdavo savo bendraamžius. Čia, ties mirties 
slenksčiu, stovėjo pats tikrasis Čelendžeris, sugebėjęs laimėti ir 
išsaugoti moters meilę. Staiga jo nuotaika pakito, ir jis vėl tapo 
laivo kapitonu“ 

— Tik aš vienintelis iš visos žmonijos numačiau šią katastro- 
13,— tarė jis, džiūgaudamas ir triumiuodamas dėl savo mokslinio 
atradimo.— Profesoriau Samerli, tikiu, jog dabar jūsų dvejonės 
dėl blausių spektro linijų reikšmės išsisklaidys ir nebetvirtinsite, 
kad straipsnis laikraštyje ,,„Times“ tebuvo mano iliuzijų išraiška. 
lėjo išsėdėti gaudydamas orą ir tiesdamas savo ilgas, liesas kojas, 
tartum norėtų įsitikinti, ar dar tebėra savo planetoje. Čelendžeris 
priėjo prie baliono, ir netrukus veržlus dujų šnypštimas liovėsi, 
jos tekėjo lėta, begarse srovele. 

— Turime tausoti dujas,— paaiškino jis.— Kambaryje tvyro 
smarkiai deguonies prisodrintas oras. Aš prižiūrėsiu, kad nė 
vienas iš mūsų nepatirtume pašalinio poveikio. Tik praktiškai ban- 
dydami mes galime nuspręsti, kokio kiekio deguonies reikia nuo- 
dams neutralizuoti! Pamėginkime nustatyti. 

Mes vėl sėdėjome įtemptoje tyloje apie penkias ar daugiau 
minučių, stebėdami savo pojūčius. Vos tik man pasirodė, jog lyg 
it spaudžia smilkinius, kai ponia Čelendžer, sėdinti ant sofos, 
šūktelėjo, jog alpstanti. Tada vyras labiau atsuko baliono čiaupą. 

— Dar prieš mokslinius laikus,— tarė jis,— kiekviename po- 
vandeniniame laive buvo laikoma baltoji pelytė, kadangi jautrus 
jos organizmas parodydavo pavojingus atmosferos ženklus, kai 
žmogus dar nejausdavo jokio poveikio. Tu, mano brangute, būsi 
mūsų baltoji pelytė. Dabar padidinau deguonies kiekį, ir tu geriau 
jautiesi. 

— Taip, geriau. 

— Veikiausiai gavome reikiamą dujų mišinį. Kai tik nustaty- 
sime, kiek pakanka deguonies, galėsime apskaičiuoti, kiek laiko 
pratęsime savo egzistavimą. Deja, atsigaudami jau suvartojome 
nemažą dujų kiekį iš pirmo baliono. 

— Argi tai svarbu? — paklausė lordas Džonas, kuris tebesto- 
vėjo susikišęs rankas į kišenes prie pat lango.— Jei turime iš- 
nykti, tai kam tas delsimas? Juk nemanote, kad yra vilties? 

Čelendžeris šyptelėjo ir papurtė galvą. 

— Na, tuomet ar ne geriau parodyti ryžtą ir patiems pulti į 
pražūtį, užuot verčiamiems jos? Jei taip nuspręstume, aš siūly- 
čiau pradėti melstis, užsukti deguonį ir atidaryti langą. 

— Kodėl gi ne? — drąsiai pareiškė dama.— Žinoma, Džordžai, 
lordas Džonas teisus, verčiau patys. 

— Aš ryžtingai prieštarauju,— pasigirdo kaip visuomet prieš- 
gyniaujantis Samerlio balsas.— Jei jau lemta mirti, tai ir leiski- 
me mirčiai ateiti, tačiau sąmoningai žudytis, man regis, yra kvaila 
it niekuo nepateisinama. 

— O ką apie tai mano mūsų jaunasis draugužis? — paklausė 
Čelendžeris. 

— Manau, privalome iškęsti ligi galo. 

— Ir mano lygiai tokia pat nuomonė,— tarė jis. 

— Tada, Džordžai, ir aš tau pritariu,— šūktelėjo dama. 

— Gerai jau, gerai, aš tik pateikiau savo išvadą, — tarė lordas 
Džonas.— Jei visi nori išbandyti tai ligi galo, aš taip pat prisidedu 
prie jūsų. Tai ganėtinai įdomu, be jokios abejonės. Gyvenime teko 
patirti nemaža nuotykių ir stulbinančių dalykų, tad dabar nė kiek 
nenusimenu. 

— Gal nuspėjate gyvybės tęstinumą? — paklausė Čelendžeris. 

— Drąsus spėjimas! — šūktelėjo Samerlis. 

Čelendžeris metė į jį priekaištingą žvilgsnį. 

— Tikėtis gyvybės tęstinumo...— tarė jis savo pamokslaujamu 
tonu.— Nė vienas iš mūsų negali numatyti, ką suteiktų, tarkime, 
dvasios ir materijos stebėjimai. Netgi bukagalviui turėtų būti aki- 
vaizdu (jis pažvelgė į Samerlį), kad tik tol, kol patys gyvi, tiek 
dvasia, tiek ir kūnu, galime stebėti ir samprotauti apie materialius 
reiškinius. Taigi tik pratęsę savo gyvenimą keliomis valandomis, 
galime tikėtis išlaikyti aiškią koncepciją apie šią pasaulinę, žmo- 
nijos istorijoje dar nepatirtą katastrofą. Man regis, būtų nedova- 
notina klaida bent minute sutrumpinti mūsų nuostabųjį išgyve- 
nimą. 

— Aš visiškai tam pritariu,— sušuko Samerlis. 

— Patirti išbandymą su niekuo nesidalijant,— pasakė lordas 
Džonas.— Beje, Džordžai, tas vargšelis jūsų vairuotojas ketina 
iškeliauti į paskutinę kelionę. Matyt, nėra prasmės dabar bėgti 
ir atvesti jį čia? 

— Tai būtų visiška beprotystė, — šaukė Samerlis, | 

— Dievaži, jūsų tiesa,— tarė lordas Džonas.— Kažin ar jam 
pagelbėtume, o deguonis iš čia pasklistų po visą namą, net jei ir 
sugrįžtume gyvi. Dieve mano, pažvelkite į paukštelius po medžiais! 

Mes prisistūmėme prie ilgo, žemo lango keturias kėdes, tik 
dama, užmerkusi akis, liko ant sofelės. Prisimenu, tuo metu atėjo 
j galvą baisi, groteskiška mintis, veikiausiai dėl tvankaus oro, 
kuriuo buvome priversti kvėpuoti, kad mes esame žiūrovai, sė- 
dintys priekinėje eilėje ir laukiantys paskutinio pasaulio dramos 
veiksmo. 

Tiesiai prieš mūsų akis nedideliame kiemelyje stovėjo ne visai 
švarus automobilis. Ostinas, vairuotojas, ką tik gavęs paskutinį 
pranešimą, dabar sustingęs riogsojo greta rato. Jo kakta buvo 
nubrozdinta atsitrenkus į laiptus ar nešvarų grindinį. Rankoje 
tebelaikė, žarnos, kuria plovė automobilį, antgalį. Kiemo kampe, 
po nedideliais platanais, aukštyn kojomis gulėjo keletas graudin- 
gų mažų plunksnuotų kamuolėlių. Giltinės dalgis pjovė viską pa- 
keliui. 

Pro kiemo tvorą žvelgėme į vingiuojantį kelią, vedantį iki 
stotelės. Būrelis pjovėjų, kuriuos matėme bėgančius iš lauko. gu- 
lėjo netvarkingai sugriuvę vienas ant kito lauko pakraštyje. Kiek 
aukščiau, atsirėmusi į šalikelės žolę, gulėjo auklė. Ji buvo išėmusi 
kūdikį iš vežimėlio, dabar tai buvo nejudantis ryšulėlis j0s ran- 
kose. Greta, tiesiai ant kelkraščio, matėsi sustingęs berniuko .kū- 
nas. Dar arčiau mūsų tarp vežimo ienų klūpojo nukaršęs arklys. 
Senas vežikas buvo persisvėręs per vežimo lentas, lyg kokia keista 
kaliausė atsikorusiomis, siūbuojančiomis rankomis. Pro langą 
vos įžiūrėjome sėdintį viduje jaunuolį. Durelės buvo  praviros, 
ranka laikėsi už rankenėlės, tarytum būtų bandęs paskutiniu mo- 
mentu iššokti lauk. Už pusiaukelės, golio aikštelių zonoje, kur 
rytą mirgėte mirgėjo Žaidėjai, dabar juodavo tamsūs kauburė- 
liai — sustingę žaidėjų kūnai aikštelių žolėje ar šalia esančiuose 
viržiuose. Vienoje sodriai žalioje aikštelėje tysojo aštuoni kūnai — 
ketvertas žaidėjų ir tiek pat patarnautojų, ligi galo tęsusių žaidi- 
mą. Dangaus skliaute neskraidė nė vienas paukštelis, visame pla- 
čiame kraštovaizdyje, atsivėrusiame prieš mūsų akis, nesimatė 

jokio Žmogaus nei gyvūno. Vakaro saulė švelniai žėrė savo spin- 
dulius, tačiau virš šio nuostabaus grožio savo sparnus išskleidė 
begarsė šmėkla — visa; naikinanti mirtis — mirtis, kuri neišven- 
giamai artėjo prie mūsų. Šią akimirką tik vienas trapaus stiklo 
lakštas padėjo sulaikyti deguonį, kuris slopino nuodingąjį eterį 
ir saugojo mus nuo baisaus likimo, ištikusio visą žmoniją. Vieno 
įžvalgaus žmogaus dėka sukurta maža gyvybės oazė negyvoje 
dykumoje leis mums keletą trumpų valandų išvengti žūties ka- 
tastroios metu. Tada, pasibaigus deguoniui, mes taip pat gulėsime 
dusdami ant šio raudono kilimo, ir ilgaamžis žmonijos bei žemės 
gyvūnų egzistavimas šioje planetoje visiškai baigsis. Ilgokai, ne- 
įstengdami nutraukti kraupios tylos kalbomis, mes buvome šios 
tragedijos liudytojai. 

— Štai namas užsidegė, — pagaliau tarė Čelendžeris, rodyda- 
mas į dūmų stulpą, iškilusį virš medžių.— Aš manau, bus ir dau- 
giau, veikiausiai ištisi miestai skendės liepsnose, mat nemažai 
žmonių galėjo nugriūti su šviestuvais ar žibintais rankose. Pats 
užsidegimo. faktas rodo, jog deguonies proporcija atmosteroje yra 
normali, o eterio trūksta. O, žiūrėkite, dar vienas namas įsilieps- 
nojo Kraubor Hilo viršūnėje: Jei neklystu, tai golio klubo pastatas. 
Ar girdite, kaip bažnyčios varpinės laikrodis muša valandas. Mūsų 
filosofams būtų įdomu patirti, kad žmonijos sukurti Esi jiEiaai 
pergyveno pačius kūrėjus. 

— Nagi,. Džordžai! — sušuko lordas Džonas, susijaudinęs pa- 
šokdamas nuo kėdės.-— Pažvelk, kas ten leidžia dūmus, ar tik ne 
traukinys? 

Mes išgirdome: traukinio -dundesį, ir tą pačią akimirką milži- 
nišku greičiu išniro jis pats. Neturėjome supratimo nei iš kur jis 
atvyko, nei kur vyksta. Lyg kažkokia stebuklinga jėga jį traukė, 
tačiau netrukus mes galėjome stebėti tragišką traukinio likimą. 
Ant bėgių stovėjo anglies vežimėliai. Mes netekome amo paste- 
bėję, kad ekspresas lekia tais pačiais bėgiais. Susidūrimas buvo 
klaikus. Garvežys ir vagonai atsimušę išlėkė į orą ir virto medžio 
nuolaužų bei metalo luitų krūva. Raudoni liepsnos liežuviai ne- 
trukus tapo milžiniškų fakelu. Visą pusvalandį išsėdėjome . be 
žado, apstulbinti kraupaus reginio. 

— Vargšai žmonės, vargšai žmonės, — galiausiai sušuko ponia 
Čelendžer ir raudodama įsikniaubė vyrui į krūtinę. 

— Brangioji, keleiviai jau buvo negyvi, panašiai kaip tos ak- 
mens anglys, į kurias atsitrenkė traukinys, arba ta anglis, kuria 

dabar jie virto,— tarė Čelendžeris, glostydamas jai ranką.— Šis 
traukinys dar turėjo gyvastį, kai išvyko iš „Viktorijos“, tačiau 
galinę stotį pasiekė jau be gyvybės ženklų. 

— Tikriausiai taip vyksta visame pasaulyje,— tariau aš, įsi- 
vaizduodamas įvairius nelaimingus atsitikimus.— Tik pagalvokite 
apie garlaivius jūrose — jie plauks pirmyn, bet pritrūks garų, už- 
ges krosnys arba visu greičiu įsirėš į krantą. Buriniai laivai taip 
pat plaukios su negyvų jūreivių kroviniu, kol jų špantai sutrūnys, 
per sandūras ims tekėti vanduo ir vienas po kito jie nugrims į 
dugną. Galbūt ir po kokio šimto metų Atlante plaukios senų laivų 
griaučiai. 

— O žmonės anglių kasyklose, — liūdnai pratarė Samerlis.— 
Jei geologai vėl kokiu nors būdu apsigyventų žemėje, jiems tektų 
kurti keistas teorijas apie žmonių prisitaikymą karbono sluoks- 
nyje. 

— Nors ir neišmanau šitų dalykų,— įsiterpė lordas Džonas, — 
tačiau, man regis, mūsų Žemė po viso to bus „išnuomojama vi- 
siškai tuščia“. Jei visa žmonija bus nušluota nuo Žemės pavir- 
šiaus, kaipgi Žemė kada nors vėl taps gyvenama? 

— Juk Žemė dar iki žmonijos buvo tuščia, — niūriai atsakė Če- 
lendžeris.—- Dėl dėsnių, kurie veikia nepriklausomai nuo mūsų, ji 
buvo apgyventa. Taigi procesas gali pasikartoti. 

— Brangusis Čelendžeri, juk jūs iš tikrųjų tuo netikite? 

— Nesu pratęs, profesoriau Samerli, kalbėti apie tai, kuo 
netikiu. Jūsų pastaba visiškai lėkšta.— Vėl buvo atkišta barzda 
ir užmerkti akių vokai. 

— Gerai, jūs gyvenote kaip užsispyręs dogmatikas, toks ir mir- 
site,— atrėžė Samerlis įsikarščiavęs. 

— O jūs, sere, gyvenate kaip užkietėjęs vaizduotės stokojantis 
obstrukcionistas, ir jau nėra vilties, kad pakiltumėte virš to. 

— Net žymiausi kritikai nesugebėtų apkaltinti jus vaizduotės 
stoka,— atsikirto Samerlis. 

— Garbės žodis! — riktelėjo lordas Džonas.— Kitaip ir nega- 
lėjo būti. Tikriausiai iki paskutinio atodūsio plūsite vienas kitą. 
Argi dabar svarbu, sugrįš žmonės ar ne? Mes tikrai nematysime. 

— Jūsų išvedžiojimai, sere, tik... 

— Šitaip dar labiau apnuoginote aiškiai išreikštą ribotumą,— 
rūsčiai tarė ČCelendžeris.— Tikra mokslinė mintis negali priklau- 
syti nuo laiko ir erdvės. Mokslininko protas — tai observatorijos 
rūmas, stovintis dabarties taške ir skiriantis neišmatuojamą pra- 

eitį nuo begalinės ateities. Iš šio tvirto posto jis veržiasi į visų 
dalykų pradžią ir pabaigą. Jei kalbėsime apie mirtį, tai moksli- 
ninko protas numiršta dirbdamas normaliai ir metodiškai iki pat 
galo. Jis ignoruoja tokį niekingą dalyką kaip fizinis jo paties 
išnykimas, lygiai kaip ir visus kitus apribojimus. Ar aš neteisus, 
profesoriau Samerli? 

Samerlis suniurnėjo kažką panašaus į pritarįmą. 

— Su tam tikromis išlygomis sutinku,— tarė jis. 

— Idealus mokslininko protas,— tęsė Čelendžeris,— kalbu tre- 
čiuoju asmeniu, kad neatrodyčiau pernelyg pasitikintis savimi,— 
idealus protas turi sugebėti išmąstyti abstraktų pažinimo klausi- 
mą per tokį laiko tarpą, kol jo savininkas, iššokęs iš oro baliono, 
dar neatsitrenkė į žemę. Tokios tvirtos sandaros žmonių labai 
reikia Gamtai užkariauti ir tiesai apginti. 

— Įdomu, vis dėlto Gamta šį kartą pirmoje vietoje, — tarė lor- 
das Džonas, žvelgdamas pro langą.— Esu skaitęs keletą straipsnių 
apie tuos, kurie įvaldo Gamtą, tačiau šįkart jos pažaboti niekam 
nepavyks. 

— Tai tik laikina kliūtis, — nesutriko Čelendžeris.— Keli mi- 
lijonai metų — tik menkas akimirksnis erdvėlaikyje. Augalų pa- 
saulis, kaip matote, išliko. Pažvelkite į ano platano lapus. Paukš- 
čiai išdvėsė, tačiau augalai tebežydi. Iš šių augalų kokioje kūd- 
roje ar pelkėje po kurio laiko išsivystys ropojantys mikroskopiniai 
šliužai, pirmuonys, iš kurių vėliau rasis daugybė gyvybės rūšių. 
O mūsų penketas šiuo momentu esame neįprastame ariergarde. 
Kai tik susiformuos žemiausios gyvybės grandys, žmogaus atgi- 
mimas bus toks savaime suprantamas dalykas, kaip iš gilės išau- 
ginti ąžuolą. Ir vėl eiklas kartosis. 

— O kaip nuodai? — paklausiau.— Ar neišnaikins jie viso to 
pačioje pradžioje? 

— Kenksmingas gali būti tik tam tikras eterio sluoksnis, tarsi 
kokia nuodinga Golfo srovė tame plačiame vandenyne, per kurį 
plaukiame. Galima tikėtis, kad sąlygos kiek sušvelnės, gyvybės 
rūšys prisitaikys prie naujų aplinkybių. Faktas, kad, šiek tiek pa- 
didinę deguonies kiekį kraujuje, mes galime pasipriešinti nuodų 
poveikiui, neginčijamai rodo, jog gyvūnams išsilaikyti pakaks 
nedidelių pokyčių. 

Už medžių viršūnių rūkęs namas įsiliepsnojo. Matėsi ilgi lieps- 
nos liežuviai, kylantys aukštyn. 

— Tiesiog kraupu,— prabilo lordas Džonas, toks šusijaudinęs, 
kokio dar nebuvau jo matęs. : 

— Na, galų gale tai ne taip jau svarbu, — įsiterpiau.— Pasau- 
lis sunaikintas, negyvas. Kremacija yra gėriausias laidojimo 
būdas. T 

— Viskas greičiau baigtųsi, jei mūsų namas užsiliepsnotų. 

— Esu numatęs ir tą pavojų, — paaiškino Čelendžeris,— ir pa- 
prašiau Žmonos pagelbėti man. 

— Kol kas saugu, brangusis. Tačiau galva vėl ima tvinkčioti. 
Koks baisus oras! 

— Tuoj pagerinsime,— atsakė Čelendžeris. Jis pasilenkė prie 
deguonies baliono. 

— Jau beveik tuščias,— tarė jis.— Vienu balionu prasitęsėme 
gyvenimą apie tris su puse valandos. Dabar beveik aštuonios va- 
landos. Taigi puikiai iškęsime dar visą naktį. Manyčiau, mirsime 
apytikriai devintą valandą ryto. Dar išvysinie vieną saulėtekį, tik 
mums skirtą. 

Jis atsuko antrąjį balioną ir pusei minutės pravėrė langelį virš 
durų. Kai oras tapo gaivesnis, bet nuodų poveikis sustiprėjo, vėl 
jį uždarė. 

— Beje,-— tarė jis,— žmogui reikia ne tik deguonies. Baigėsi 
pietų laikas. Norėčiau atvirai jums prisipažinti, džentelmena4 pa- 
kviečiau jus į savo namus, tikėdamasis vėl suburti įdomią mūsų 
draugiją ir tinkamai jus pavaišinti. Tačiau šiuo metu esame pri- 
versti tenkintis tuo, ką turime. Tikiu, jog pritarsite man, kad pa- 
sielgtume visiškai neapgalvotai, jei eikvotume brangų orą degin- 
dami viryklę. Galiu pasiūlyti truputį šaltų užkandžių — mėsos, duo- 
nos ir raugintų agurkų, kuriuos užgėrę klareto buteliu bent trum- 
pam patenkinsime savo norus. Dėkoju tau, mano mieloji, kaip 
visada esi padėties šeimininkė. 

Išties buvo nuostabu, kaip oriai ši britų namų šeimininkė per 
keletą minučių padengė stalelį baltutėle staltiese, padėjo servetė- 
les ir patiekė paprastų patiekalų taip puikiai ir kultūringai, jog 
netrūko nieko, netgi vidury stalo degė lempelė. Dar nuostabiau 
buvo tai, jog pasijutome išalkę kaip tikri rajūnai. 

— Alkis kyla proporcingai emocinei įtampai,— tarė Čelendže- 
ris, oriai metodiškai aiškindamas kiekvieną - menkiausią faktą.— 
Mes patyrėme didžiulį stresą. Tai sutrikdė mūsų molekules, va- 

dinasi, turime užkąsti. Didelis nusivylimas, beje, kaip ir džiaugs- 
mas, sukelia alkį, o ne susilaikymą nuo maisto, kaip rašoma kai 
kuriuose romanuose. 

— (Gal todėl kaimo žmonės daug valgo per šermenis,— įsiter- 
piau aš. 

— Tikra tiesa. Mūsų jaunasis draugas surado tikslų palygini- 
mą. Štai jums už tai dar griežinėlis liežuvio. 

— Laukiniai elgiasi lygiai taip pat,— tarė lordas Džonas, at- 
sipjaudamas jautienos.— Kartą mačiau, kaip jie laidojo savo vadą 
prie Aruvimi Riverio. Tuo metu jie sukirto begemotą, sveriantį 
tiek, kiek visa jų gentis. Prie Naujosios Gvinėjos yra tokių 
laukinių žmogėdrų, kurie suvalgo apraudotą numirėlį, tartum tai 
būtų paskutinis apiplovimas. Iš visų pasaulio šermenų šios, man 
regis, yra keisčiausios. 

— Kad ir kaip būtų keista,— tarė ponia Čelendžer,— nejaučiu 
širdgėlos dėl mirusiųjų. Bediorde yra mano tėveliai. Zinau, kad jie 
mirę, tačiau šią tragišką pasauliui valandą negaliu sielotis dėl 
atskirų Žmonių, netgi dėl jų. 

— O mano sena mama dabar yra vasarnamyje Airijoje, — pa- 
sakiau aš.— Savo vaizduotėje regiu ją užsimerkusią su nėriniuota 
kepuraite atsilošusią aukštame krėsle prie lango su akiniais ir 
knyga greta savęs. Kodėl turėčiau jos gedėti? Ji mirė, ir aš mirštu. 
Gal būsiu arčiau jos kokiame nors kitame: gyvenime, tik jau nebe 
Anglijoje ar Airijoje. Vis dėlto graudu pamanius, kad nebepama- 
tysiu jos brangaus kūno. 

— Apie kūną,— įsiterpė Čelendžeris,— štai ką norėčiau pažy- 
mėti: juk negedime nukarpytų nagų ar nukirptų plaukų, nors jie 
kažkada taip. pat priklausė mūsų kūnui. Vienakojis žmogus taip 
pat nesiilgi savo prarastos kūno dalies. Fizinis kūnas mums visada 
tėra vien skausmo ir negalavimų šaltinis. Tai nuolatinis mūsų 
ribų rodiklis. Kodėl gi mes turėtume nerimauti, kai mūsų fizinis 
kūnas atskiriamas nuo dvasinio? 

— Jei jie apskritai gali būti atskiriami, — burbtelėjo Samerlis.— 
Bet vis dėlto pasaulio pabaiga yra kraupus dalykas. 

— Kaip jau minėjau,— vėl ėmė aiškinti Čelendžeris,— visos 
žmonijos mirtis tam tikra prasme nėra tokia baisi kaip vieno 
žmogaus. 

— Panašiai kaip kautynėse,— pridūrė lordas Džonas.— Išvydę 
žmogų, gulintį ant grindų su sužeista krūtine ir peršautu veidu, 
jūs išsigąstumėte. Tačiau man teko matyti dešimt tūkstančių 

gulinčių lavonų Sudane, ir nieko panašaus nepatyriau, nes isto- 
rijos vyksme vieno žmogaus gyvybė nieko nejaudina. Kai tūks- 
tantis milijonų žmonių miršta vienu metu, kaip tai atsitiko šian- 
dien, beprasmiška tikėtis išskirtinumo. 

— Norėčiau, kad greičiau mus ištiktų toks pat likimas, — ilge- 
singai tarė dama.— O, Džordžai, aš taip bijausi. 

— Tu būsi drąsiausia iš mūsų, kai ateis toji valanda, mano 
mažutė žmonele. O aš buvau tau senas ūmus bambeklis, ar ne, 
brangioji, bet įsidėmėk, jog Džordžas Čelendžeris visada buvo 
toks ir kitoks tiesiog negalėjo būti. Galų gale juk nebūtum no- 
rėjusi turėti kitokio vyro, tiesa? 

— Jokio kito vyro visame pasaulyje, brangusis, — atsakė ji ir 
rankomis apsivijo jo storą kaklą. 

Mes trise priėjome prie lango ir stovėjome netekę žado nuo 
kraupaus reginio. 

Užėjo tamsa, ir negyvas pasaulis skendėjo juodose įkapėse. 
Priešais pietų horizonte driekėsi ilgas liepsnos ruožas, pulsuo- 
jantis akinamais blyksniais, kylančiais iki įkaitusio rausvo skliau- 
to. Netrukus liepsnos atšvaitai atslūgo, vilnijo vien akinama ug- 
nies linija. 

— Liuesas liepsnoja! — šūktelėjau aš. 

— Ne, tai dega Braitonas,— tarė Čelendžeris, žengdamas prie 
mūsų.— Raudoname fone ryškėja dantyta kreivė, o ne tiesi linija. 
Ugnis dega už mylių anapus. Ištisas miestas apimtas liepsnos. 

Tai šen, tai ten švysteldavo ugnies gaisai, traukinio avarijos 
vietoje tebesmilko krūvelės dėbris *, tačiau jos panėšėjo į menkus 
lauželius, palyginti su milžinišku liepsnojančiu ugnikalniu, iški- 
lusiu virš kalvų. „Gazette“ dienraščiui tai būtų stulbinanti nuo- 
trauka! Rečiausia proga žurnalistui, tiesiog aukso vertės sensacija, 
tačiau nėra jokių galimybių ja pasinaudoti. Nėra su kuo ja da- 
lytis! Tada kažkaip netikėtai staiga atgijo mano įprotis viską fik- 
suoti. Jeigu tie trys mokslavyriai ištikimi savo talentui iki gyve- 
nimo pabaigos, kodėl gi man neparodžius tokio ryžto bent kukliu 
savo darbu? Gal niekad joks žmogus net nežvilgtelės į mano 
darbą. Kaip iškęsti šią paskutinę naktį, nes apie miegą juk negali 
būti nė minties. Užrašai man padės įveikti tas klaikias ir nuobo- 
džias valandas ir neleis pakrikti mintims. Stai dabar laikau už- 
rašų knygelę su pilnais glaustai prirašytais puslapiais. Rašyta 


* Nuolauža, skeveldra (pranc.). 

baisiai susijaudinus, blankiai apšviestoje patalpoje, pasidėjus ant 
kelių. Jei tuo metu būčiau turėjęs literato talentą, užrašai būtų 
verti grožinio kūrinio. Vis dėlto gal jie padės kitiems suvokti iš- 
gyventas tas ilgas ir kankinančias nepamirštamos nakties valan- 
das. 


e 1V 


MIRŠTANČIOJO UŽRASAI 


Kaip keistai atrodo šie žodžiai, užrašyti tuščiame mano knygos 
lape! Dar keisčiau yra tai, kad aš, Edvardas Melounas, rašau juos 
vos prieš kokias dvylika valandų išsiruošęs iš savo buto Stretha- 
me, visiškai nenutuokdamas apie nepaprastus šios dienos įvykius! 
Mintimis grįžtu prie vienas po kito ėjusių įvykių, mano pokalbio 
su Makardliu, pirmo Čelendžerio nelaimės signalo, išspausdinto 
laikraštyje „Times“, absurdiškos kelionės traukiniu, malonių prieš- 
piečių, katastrofos. Ir štai dabar tuščioje planetoje likome gyvi tik 
mes, o mūsų likimas taip pat yra visiškai aiškus, todėl šias vien 
iš profesinės aistros parašytas eilutes, kurių niekad neperskaitys 
joks Žmogus, galima laikyti mintimis, užtiksuotomis mirusio žmo- 
gaus, žmogaus, stovinčio ant mirties slenksčio, kurį jau peržengė 
visi planetos gyventojai, išskyrus šį nedidelį būrelį draugų. Tik 
dabar suvokiau, kokie išmintingi ir teisingi buvo Čelendžerio pa- 
sakyti žodžiai, jog tikroji tragedija mus ištiks tada, kai mes išlik- 
sime, o išnyks visa, kas kilnu, gera ir gražu. Jau baigiasi ir ant- 
rasis deguonies balionas. Galime minutės tikslumu apskaičiuoti 
likusį beviltiško mūsų gyvenimo laiką. 

Ką tik išklausėme paskaitą, kuri truko apie pusvalandį. Mūsų 
lektorius Čelendžeris buvo taip susijaudinęs, jog rėkė ir staugė, 
tartum būtų tarp skeptiškai nusiteikusių mokslininkų karalienės 
rūmuose. Jo klausytojai, reikia pasakyti, išties keistoki: jo žmona, 
visiškai rami ir neturinti menkiausio supratimo, apie ką kalbama, 
Samerlis, sėdintis šešėlyje, irzlus ir viską kritikuojantis, bet su- 
sidomėjęs, lordas Džonas, drybsantis kampe, pro ausis praleidžian- 
tis, kas kalbama, ir aš pats, visas mintis nukreipęs į reginį už 
lango, tartum viskas vyktų sapne, man pačiam nedalyvaujant. 

Čelendžeris sėdėjo viduryje prie stalelio, apšviesto staline lempa. 
Sviesa krito į mikroskopo, kurį jis atsinešė iš persirengimo kam: 
bario, objektinį stiklą. Siauras, ryškus baltos šviesos žiedas, atsi: 
spindėdamas nuo veidrodėlio, apšvietė pusę jo rumbuoto, barz- 
doto veido, kita pusė liko šešėlyje. Veikiausiai pastaruoju metu jis 
tyrinėjo pačias paprasčiausias gyvybės formas. Šiuo momentu jį 
domino faktas, kad užvakar ant objektinio stiklo surasta ameba 
vis dar buvo gyva. 

— Galite įsitikinti patys, — vis kartojo jis, smarkiai jaudinda- 
masis.— Samerli, ar nenorėtumėte patenkinti savo smalsumo? Me- 
lounai, malonėkite įsitikinti mano žodžių teisingumu. Smulkūs 
verpstės formos daikteliai centre — tai titnaginiai dumbliai, į juos 
galite nekreipti dėmesio, nes jie panašesni į augalus: nei į gyvius. 
Tačiau dešinėje jūs matote tikrą amebą, nerangiai judančią plokš- 
tuma. Viršutinis sraigtelis yra puikiai pritaikytas. Pažvelkite. | 

Samerlis pakluso jam ir nenoromis tai pripažino. Aš taip pat 
pasekiau jo pavyzdžiu ir pastebėjau mažytį gyvį. primenantį matinį 
stiklą ir trūkčiojamai plūduriuojantį šviesos rate, Lordas Džonas 
buvo linkęs tikėti jo žodžiu. 

— Nekvaršinsiu sau galvos, gyva ji ar ne,— sakė jis.— Ne- 
galėčiau tvirtinti, kad kada nors matėmės su tuo gyviu akis į 
akį, tad kodėl ji turėtų man rūpėti. Nemanau, kad jai bent kiek 
rūpėtų mūsų savijauta. 

Aš susijuokiau, o Čelendžeris metė į manė savo šaltą ir išdidų 
žvilgsnį, net kraujas sustingo man gyslose. 

— Mokslui labiau kliudo nepakankamai apsišvietusio žmogaus 
įžūlumas nei kokio nemokšos bukumas,— pasakė jis.— Jei lordas 
Džonas Rokstonas teiktųsi... | 

— Mano brangusis Džordžai, nebūk toks pagiežingas,— įsi- 
terpė žmona, ranka paliesdama jo juodus gaurus, užkritusius ant 
mikroskopo.— Argi jau taip svarbu, gyva ji ar negyva? 

— Taip, labai, labai svarbu, — šiurkščiai atrėžė Čelendžeris. 

— Na, tai dėstykite mums tai,— paprašė lordas Džonas, gera- 
noriškai šypsodamasis.— Galime apie tai kalbėti kaip apie bet 
ką kita. Jei manote, kad žiūriu į tą gyvį paviršutiniškai ar kaip 
nors įžeidžiau jausmus, prašom man atleisti. 

— Man neaišku, — pareiškė įrodinėti mėgstąs Samerlis savo 
šaižiu balsu, — kodėl jūs stebitės, kad ši ameba dar gyva. Juk ji 

yra toje pačioje atmosieroje kaip ir mes, taigi nuodai kol kas jo 
nepaveikė. Jei jis būtų už šio kambario ribų, jau būtų žuvęs. kaip 
ir visi kiti gyvūnai. 

— Jūsų pastabos, mielasis Samerli,— aiškino Čelendžeris, lyg 
darytų didžiausią malonę (ak, jei galėčiau nutapyti tą valdingą, 
arogantišką veidą, ryškiai apšviestą mikroskopo veidrodėlio at- 
spindžio!),— jūsų pastabos rodo, jog jūs nepakankamai tiksliai 
vertinate padėtį. Sis mėginys buvo. padėtas vakar ir hermetiškai 
uždarytas. Deguonis ten visiškai nepatenka. Tačiau eteris, be abe- 
jo, ten prasiskverbė kaip ir iki kiekvieno kito visatos. taško. Vadi- 
nasi, jis atlaikė nuodus. Taigi galėtume: ginčytis, ar visos amebos, 
esančios už šio kambario ribų, yra žuvusios, kaip jūs ką tik klai- 
dingai teigėte, ar iš tikrųjų jos išliko po katastrotos. ; 

— Sutinku, tačiau netgi dabar dėl to nešokčiau iš laimės, — 
įsiterpė lordas Džonas.— Ką visa tai reiškia? 

— Tai reiškia, kad pasaulyje yra gyvybė, jis nėra tuščia dy- 
kynė. Jei nestokotumėte mokslinės vaizduotės, jau šis vienintelis 
faktas suteiktų jums impulsą mąstyti toliaregiškai. Įsivaizduokite, 
jog nuo šiol praėjo keletas milijonų metų (o tai, palyginti su beribe 
laiko tėkme, tik akimirksnis) ir visas pasaulis knibždėte knibžda 
gyvūnų ir Žmonių, išsivysčiusių iš šios mažutės būtybės. Gal 
jums teko matyti degant prerijas, kuriose gaisras išdegina visas 
žoles ir augalus, palikdamas tik juodus stagarus. Atrodytų, jog 
šioje vietoje amžinai plytės dykra, ir vis dėlto gajos šaknys išlieka 
dirvoje, o po kelerių metų išvydęs tą pačią vietovę, negalėtumėte 
atpažinti ugnies nuniokotų žemės randų. Stai šis mažytis gyvis 
yra gyvūnijos vystymosi pradmuo, ir savo įgimta sandara bei 
evoliucija, laikui bėgant, jis panaikins šios nelemtos žūties, į ku- 
rią patekome, padarinius. | 

— Baisiai įdomu! — tarė lordas Džonas, - žvilgtelėdamas pro 
mikroskopą.— Tik pamanykite, šis mielas mažylis kabos pirmasis 
šeimos portretų serijoje. Jis netgi turi sagą marškinėliuose. 

— Tas tamsus taškas — tai jo branduolys, — dėstė Čelendžeris, 
nelyginant auklė, mokanti abėcėlės mažą berniuką. 

— Puiku, nesijausime tokie vieniši, — tarė lordas Džonas nusi- 
juokdamas.— Šioje žemėje, be mūsų, yra dar vienas gyvas pa- 
daraš. 

— Rodos, Čelendžeri, jūs nė kiek neabejojate,— įsiterpė Sa- 
merlis,— kad tikslas, kuriam šis pasaulis sukurtas, buvo kurti ir 
išlaikyti žmogaus gyvenimą. 

— Taip, sere, o kokį tikslą jūs siūlytumėte? — paklausė Čelen- 
džeris, nepakęsdamas nė menkiausios prieštaringos minties. 

— Kartais manau, kad tai tik baisi žmogaus puikybė manyti, 
jog ištisas šis periodas buvo sukurtas kaip pakyla jam užkopti. 

— Negalime taip dogmatiškai į tai žiūrėti, tačiau atmetę, kaip 
jūs sakėte, baisią puikybę, mes galime tvirtai teigti, jog esame 
pačios tobuliausios Gamtos sukurtos būtybės. 

— Tobuliausios iš tų, kurias pažįstame. 

— Taip, sere, savaime suprantama. 

— Pagalvokime apie visus tuos milijonus, o gal netgi milijar- 
dus metų, kai Žemė visatoje sukosi tuščia, neapgyventa, o kad 
ir ne tuščia, tai be jokios Žmonių rasės užuomazgos. Tik pama- 
nykit, sukasi prausiama liūčių, kaitinama saulės ir draskoma vėjo 
nesuskaičiuojamus amžius. Vertinant geologiniu masteliu, žmo- 
gus atsirado tik vakar. Tai kodėl tuomet mums reikėtų tikėti, jog 
visas šis stulbinantis pasirengimas buvo jo labui? 

— Tai kieno gi tada? Arba ko? 

Samerlis gūžtelėjo pečiais. 

— Kaip mes galime spręsti? Dėl kažkokios mums nesuvokia- 
mos priežasties žmogus galėjo būti visiškai atsitiktinai, kaip koks 
šalutinis produktas, įtrauktas į šį procesą. Tarkime, kad puta van- 
denyno paviršiuje įsivaizduotų, jog vandenynas sukurtas tam, kad 
ji susidarytų ir išliktų, arba kad musė, tupinti ant katedros sienos, 
manytų, jog pastatas buvo jai gyventi iš anksto pastatytas. 


Žodis žodin užiiksavau visus jų argumentus, tačiau netrukus 
pokalbis tampa triukšmingų mokslinio žargono barniu. Neabejo- 
damas galiu pasakyti, jog labai smagu klausytis tų dviejų iškilių 
protų pašnekesio tokiais rimtais klausimais; vis dėlto kadangi jie 
amžinai nesutaria, tai tokie žmoneliai kaip aš ir lordas Džonas 
menką patiriame iš to naudą. Po kurio laiko jie susitaiko, ir vėl 
viskas iš pradžių. Dabar klegesys aprimo, Samerlis sėdi kaip 
prikaltas kėdėje. Čelendžeris tuo metu sukinėja mikroskopo varž- 
telius, girdėti lėtas, gilus niurzgimas, tarsi atoslūgio bangelės 
jūroje po audros. Lordas Džonas prieina prie manęs, ir mes žvel- 
giame abu pro langą į vakaro sutemas. 

Pasirodė balzganas jaunas mėnuo — paskutinė mėnesiena, kuria 
gėrisi žmogus. Žvaigždės tokios ryškios; netgi tyrame Pietų Ame- 
rikos plynaukštės ore tokių nebuvau matęs. Galimas daiktas, ete- 
rio pokyčiai savaip paveikė šviesą. Laidotuvių laužai Braitone dar 
neužgeso. Iš vakarų pusės per dangų driekėsi raudonas lopinė- 

lis — kažkas nutiko Arundelyje arba Čičesteryje, o gal netgi Ports- 
mute. Sėdžiu, mąstau ir kartkartėmis užsirašau. Tvyro kažkokia 
melancholija. Jaunatvė, grožis, riteriškumas, meilė — negi visa 
žus? Lauke žvaigždėtas, ramus dangus, žemė atrodo palaimintos 
taikos, ramybės prieglobstis. Kas galėtų įtarti, kad dabar ji tapusi 
žmonių lavonais nusėta Golgota? Netikėtai pratrūkstu juoku. 

— Ei, jaunasis drauguži, — sako lordas Džonas, nustebęs žvelg- 
damas į mane.— Šiuo nepakenčiamu metu tik juokas dar gali mums 
padėti. Na, klok, kas gi taip juokinga? 

— Mąsčiau apie didžias neišspręstas problemas, — tariau.— Už- 
duotys, į kurias įdėta tiek daug darbo ir minčių. Prisiminkite 
Anglijos ir Vokietijos konkurenciją arba Persų įlanką, kuria mano 
senasis šelas taip žavėjosi. Kas būtų kada nors įspėjęs, kai mes 
baisiai nervinomės, kaip jas išspręsti? 

Mes vėl tylime. Nujaučiu, jog kiekvienas prisimename miru- 
sius draugus. Ponia Čelendžer tyliai rauda, vyras ją ramina kažką 
kuždėdamas. Bandau įsivaizduoti įvairiausius žmones, matau juos 
gulinčius visai nebylius, išbalusiais veidais, kaip kad Ostiną kie- 
me. Stai prieš akis iškyla Makardlis. Tiksliai žinau, kur jis. Veidu 
užsikniaubęs ant rašomojo stalo viršaus, ranka tebelaiko telefono 
ragelį, lygiai taip, kaip girdėjau jį krintant. Bomontas, redakto- 
rius, — taip pat. Spėju jį gulintį negyvą ant raudonai mėlynmargio 
turkiško kilimo, puošusio jo kabinetą. Reporterių kambaryje — 
kolegos Makdona, Maris ir Bondas. Jie visi tikriausiai bus mirę 
pačiame darbo įkarštyje, rankose laikydami sensacingus užrašus 
apie įvairiausius keistus atsitikimus. Galiu įsivaizduoti, kaip vie- 
nas iš jų turėjo parengęs medžiagą apie daktarus, kitas — apie 
Vestminsterį, o trečias — apie Sv. Povilo katedrą. Kokias įdomias 
antraštes jie turėjo būti sukūrę, kurioms, deja, niekad nebeprireiks 
spaustuvinių dažų! Regiu Makdoną, rašantį apie daktarus: „Viltis 
Harlio gatvėje“. Beje, jis visad mėgavosi aliteracija. „Interviu su 
ponu Soliu Vilsonu. Žymusis specialistas sako: „Niekad nenusi- 
minkite!“ Mūsų specialusis korespondentas rado iškilųjį moksli- 
ninką sėdintį ant stogo, kur jis pasislėpė nuo išsigandusių pa- 
cientų, užpuolusių jo namus. Aiškiai supratęs, kokia pavojinga 
padėtis, žymusis daktaras nenorėjo tikėti, jog kiekviena vilties 
gatvė baigiasi akligatviu.“ Stai taip pradėtų rašyti Makdona. Na, 
o ką būtų sukūręs Bondas? Veikiausiai jis rašė apie Sv. Povilo 
katedrą, kūrė literatūrinį tekstą. Garbės Žodis, jam teko puiki te- 
ma! „Stovėdamas nedidelėje galerijoje po kupolu ir žvelgdamas 

į tą beviltišką būrį negandos ištiktų žmonių, klūpančių šią pas- 
kutinę akimirką prieš Visagalį, kurį jie kaip įmanydami neigė, 
girdžiu, katp iš banguojančios siaubo apimtos minios kyla graudi 
malda ir prašymai, tokie kraupūs pagalbos šūksmai į Nežinomybę, 
kad...“ Ir taip toliau. 

Taip, reporteriui tai būtų išties didinga baigtis, nors jis mirs 
kaip ir aš, ir jam neteks pasinaudoti tais sensacijų perlais. Bon- 
dui, vargšui vaikinui, taip malonu būtų pamatyti savo parašą 
„J. H. B.“ po straipsniu. | 

Kokius niekus aš čia rašinėju! Juk tai tik dingstis. nustumti 
nepakenčiamą laiką. Ponia Čelendžer nuėjo į persirengimo kam- 
barėlį, profesorius sako, kad ji miega. Jis kažką užsirašinėja, varto 
knygas prie stalelio, taip įsitraukęs į darbą, tartum dirbti įam būtų 
likę dar daugelis metų. Rašo tarsi žąsies plunksna, girdėti šaižus 
kiekvienos raidės brėžis, lyg rūsti panieka tiems, kurie drįsta jam 
prieštarauti. 

Samerlis užsnūdo kėdėje, kartkartėmis keistai erzinamai už- 
knarkia. Lordas Džonas guli ant šono susikišęs rankas į kišenes, 
užmerktomis akimis. Niekaip negaliu įsivaizduoti, kaip gali žmo- 
nės miegoti tokiomis sąlygomis. 

Trys trisdešimt iš ryto. Ką tik nubudau. Paskutinį kartą rašiau 
penkios minutės po vienuoliktos. Prisimenu, prisukęs laikrodį, pa- 
sitikslinau laiką. Taigi tuščiai praleidau beveik penkias valandas, 
juk tiek nedaug liko mums gyventi. Kas būtų galėjęs pamanyti, 
kad taip atsitiks? Vis dėlto jaučiuosi pagyvėjęs, pasiruošęs su: 
tikti savo lemtį ar bandyti įsiteigti. Tačiau kuo žmogaus savijauta 
geresnė ir kuo gyvenimas turiningesnis, tuo baisiau jam mirti. 

Kokia išmintinga ir gailestinga Gamta, suteikusi tiek malonių 
išmetusiam savo inkarą šioje žemėje žmogui, kuris iš lėto kažko- 
kių nematomų virvių yra traukomas tol, kol jo sąmonė nutolsta 
nuo saugaus žemės uosto ir nugrimzta į jūros gelmes. 

Ponia Čelendžer vis dar persirengimo kambarėlyje. Čelendže- 
ris užmigo kėdėje. Tiesiog nuostabus vaizdas! Jo stambus kūnas 
atvirtęs atgal, didžiulės rankos sukryžiuotos ant liemenės, galva 
taip pakreipta, kad virš apykaklės nieko nematyti, tik barzdos še- 
rių raizgalynė. Knarkia, kad net visas kūnas virpa. Kartais įsiter- 
pia Samerlio tenoras, sumyštantis su skardžiu Čelendžerio bosu. 
Miega ir lordas Džonas, susirietęs dvilinkas pintoje kėdėje. Į 
kambarį vogčiomis įsėlino pirmasis šaltas aušros spindulys. Viskas 
atrodo nyku ir niūru. 

Žvelgiu į saulėtekį, šį fatališką saulėtekį, kai saulė pakils virš 
žemės, kurioje nebeliko žmonių. Žmonija išnyko, .pradingo per 
vieną dieną, bet planetos. tebesisuka, potvynius keičia: atoslūgiai, 
vėjas šnara, visa Gamta iki pačių paprasčiausių jos formų gyvena 
savo gyvenimą, ir nėra jokio ženklo, kad tasai, kuris pasivadino 
visagaliu kūrėju, būtų palaiminęs ar prakeikęs visatą savo buvi- 
mu. Kieme apačioje guli išsikėtojęs Ostino kūnas, jo veidas bo- 
luoja apyaušrio šviesoje, sustingusioje rankoje — laistomosios žar- 
nos antgalis. Sustingusi jo figūra tarsi įkūnija graudų ir absur- 
dišką žmonijos likimą. Dar taip neseniai jis valdė mašiną, o da- 
bar bejėgis guli šalia... 


Čia baigiasi mano to meto užrašai. Toliau įvykiai klostėsi taip 
sparčiai ir dramatiškai, jog negalėjau nieko rašyti, vis dėlto jie 
taip įsirėžė man atmintin, kad nė viena detalė nepraslydo. 

Vėl ėmė gniaužti gerklę, ir aš buvau priverstas patikrinti de- 
guonies balionus. Tai, ką pamačiau, pribloškė mane. Mūsų gyvy- 
bės valandas skaičiuojantis smėlio laikrodis buvo beveik ištuštėjęs. 
Kažkada naktį Čelendžeris atsuko ne tik trečiąjį, bet ir ketvirtąjį 
balioną. Dabar paaiškėjo, kad ir šis baigia ištuštėti. Bijojau už- 
trokšti. Prišokau prie baliono ir atsukau antgalį, kad tekėtų pas- 
kutinės dujų atsargos. Pajutau sąžinės graužimą, nes, kas žino, 
jei būčiau susilaikęs, galimas daiktas, jie visi būtų mirę miego- 
dami. Tačiau greitai šią mintį e moters balsas iš vidinio 
kambarėlio: 

— Džordžai, Džordžai, aš dūstu! 

— Viskas gerai, ponia Čelendžer,— atsakiau kitiems sukilus.— 
Ką tik atsukau deguonies čiaupą. 

Netgi tuo metu negalėjau susilaikyti nešyptelėjęs iš Čelendže- 
rio. Jis ką tik prabudo ir plaukuotais kumščiais trynėsi akis lyg 
didžiulis barzdotas kūdikis, pažadintas iš miego. Samerlis virpėjo 
it epušė; žmogaus baimė, jo įsitikinimu, kartais trumpam užka- 
riauja mokslininko stoicizmą. Lordas Džonas, beje, buvo visiškai 
šaltakraujis ir guvus, tarytum pažadintas į medžioklę. 

— Paskutinis, penktasis, — tarė jis, pažvelgęs į balioną.— Sa- 
kykite, mielasis, nejaugi, pasidėjęs bloknotėlį ant kelių, užrašinė- 
jote įspūdžius? 

— Tik šį tą, laikui prastumti. 

— Na, manau, kad niekas kitas, tik airis gali tai padaryti. Ko 
gero, jums teks palaukti, kol mažoji ameba paūgės, kad surastu- 

mėte skaitytoją. Šiuo metu neatrodo, jog ją kas nors domintų. Na, 
pone profiesoriau, kas mūsų laukia? 

Čelendžeris žvelgė pro langą į ryto rūke skendinčias apylinkes. 
Sen bei ten tirštose ūkanose tarsi kūginės salelės skendėjo me- 
džiais apaugusios kalvos. 

— Lyg šydu aptraukta,— pasakė ponia Čelendžer, įėjusi su 
chalatu.— Džordžai, ar prisimeni savo dainelę „„Palydėkite varpų 
skambesiu sena, palaiminkite nauja“. Tai buvo pranašiška. Betgi 
jūs visi virpate iš šalčio. Man buvo šilta po apklotu, o jūs sėdė- 
dami sušalote. Tačiau nenusiminkite, tuoj ką nors suveiksiu. 

Išties ši miela mažoji būtybė išskubėjo iš kambario, ir netru- 
kus išgirdome šnypščiant virdulį. Po kelių minučių ji atnešė ant 
padėklo penkis garuojančius puodelius kakavos. 

— Na, štai. Išgerkite ir pasijusite kur kas geriau. 

Mes taip ir padarėme. Samerlis atsiklausė, ar galįs užsirūkyti 
pypkę, mes visi prisidegėme cigaretes. Jos kiek apramino nervus, 
tačiau vis dėlto nereikėjo to daryti, nes kambaryje tapo trošku. 
Čelendžeris turėjo pradaryti ventiliatorių. 

— Kiek dar liko laiko? — paklausė lordas Džonas. 

— Maždaug trys valandos, — atsakė jis, gūžtelėdamas pečiais. 

— Mane tebebaugina artėjanti mirtis, — tarė jo Žmona.— Ta- 
čiau kuo toliau, tuo ji atrodo lengvesnė. Ar nemanai, kad mums 
laikas pradėti maldas, Džordžai? 

— Gali melstis, brangioji, jei nori, — švelniai atsakė didysis 
vyras.— Mes visi savaip meldžiamės. Manoji malda — visiškai nuo- 
lankiai atsiduoti Likimui, kad ir koks jis ištiktų — džiaugsmingai 
paklusti. Visiška aukščiausiosios religijos ir mokslo harmonija 
šiuo klausimu. 

— Iš tiesų negalėčiau savo dvasios būklės pavadinti paklu- 
simu ir juo labiau džiaugsmingu atsidavimu Likimo valiai,— su- 
murmėjo Samerlis, papsėdamas pypkę.— Paklūstu tik todėl, kad 
esu priverstas. Prisipažinsiu, norėčiau metus kitus pagyventi, kad 
pabaigčiau klasifikuoti kreidos sluoksnio iškasenas. 

— Jūsų nebaigtas darbas nėra toks reikšmingas,— pompastiš- 
kai aiškino Čelendžeris,— jeigu įsidėmėtume faktą, kad mano pa- 
ties magnum opus * „Gyvybės pakopos“ vos pradėtas. Mano pro- 
tas, mano apsiskaitymas, mano patirtis — faktiškai visas unikalus 
įdirbis — turėjo būti sutelkta tame istoriniame veikale. Ir vis dėl- 
to aš pareiškiu, jog paklūstu Likimui. 


* Didysis veikalas, kūrinys (/ot.). 

— Manau, kad visi turime neįgyvendintų svajonių,— pasakė 
lordas Džonas.— Kokios gi jūsų, jaunasis bičiuli? 

— Buvau pradėjęs rašyti eilėraščių knygą,— atsakiau. 

— Na, tai pasaulis šito išvengė, — tarė lordas Džonas.— Vadi- 
nasi, nėra to blogo, kas neišeitų į gera. 

— O ką planavote jūs? — paklausiau. 

— Aš kaip tik buvau sumanęs vieną dalyką. Pasiruošiau ir pa- 
žadėjau Meriveilui nuvykti į Tibetą paieškoti pavasarį sniegynų 
leopardo. O jums, ponia Čelendžer, turėtų būti labai sunku mirti, 
nes ką tik pasistatėte šį nuostabų namelį. 

— Kur Džordžas, ten ir mano namai. Tačiau vis dėlto nieko 
nepagailėčiau, kad dar bent kartą galėčiau pasivaikščioti tyru oru 
po šias puikias kalvas. 

Mūsų širdyse įstrigo jos žodžiai. Saulė prasiskverbė pro tirštą 
rūką, ir visas platus spindulių nutviekstas Vealdas atsivėrė prieš 
mūsų akis. Sėdint tamsioje ir apnuodytoje aplinkoje, šis Žavingas 
ir tvarkingas vėjelio glostomas kaimas dabar atrodė tartum gražus 
sapnas. Ponia Čelendžer net ištiesė ranką, išreikšdama savo ilgesį. 
Mes prisitraukėme kėdes ir susėdome pusračiu prie lango. Nuo- 
dinga atmosfera ėmė veikti dar stipriau. Rodės, jog mirties šešė- 
liai tuoj užslinks ant mūsų, vienintelių žmonijos atstovų. Tartum 
nematoma uždanga lėtai leistųsi. 

— Šitas balionas nebeilgai padės, — tarė lordas Džonas, giliai 
kvėptelėdamas. 

— Dujų kiekis balione gali šiek tiek skirtis, — tarė Celendže- 
ris.— Jis priklauso nuo to, koks naudotas slėgis jį pripildant. Esu 
linkęs sutikti su jumis, Rokstonai, kad šitas nebuvo rūpestingai 
pripildytas, taigi yra brokuotas. 

— Vadinasi, esame apgauti likus vos kelioms valandoms iki 
gyvenimo pabaigos,— piktai burbtelėjo Samerlis.— Puikus galu- 
tinis įrodymas, kokiais niekingais laikais gyvenome. Na, Čelen- 
džeri, dabar jūsų eilė pastudijuoti subjektyvų fizinio išnykimo 
reiškinį. 

— Sėsk ant kėdutės prie mano kelių ir duok man savo ranką, — 
paprašė Čelendžeris žmonos.— Manau, mielieji draugai, jog vargu 
ar verta ilgiau laukti tokiame nepakenčiamame ore. Juk nenorė- 
tum toliau kankintis, brangioji, tiesa? 

Žmona sudejavusi prigludo veidu jam prie kojos. 

— Teko matyti žmones, žiemą besimaudančius eketėje,— pra- 
kalbo lordas Džonas.— Kai visi neria stačia galva į vandenį, li- 

kusieji ant. kranto dreba nuo šalčio ir pavydi tiems, kurie jau 
vandeny. Aš už tai, kad verčiau nertume stačia galva. 

— Tai jūs atidarysite langą ir pasinersite į nuodingą eterį? 

— Verčiau būti nunuodytam negu uždusintam. 

Samerlis labai nenorom pritarė tam ir ištiesė savo liesą ranką, 
kreipdamasis į Čelendžerį. 

— Mes kartais pasikivirčydavome, tačiau daugiau to nebus, — 
tarė jis.— Bet apskritai mes buvome geri draugai ir jautėme vie- 
nas kitam pagarbą. Na, sudie! 

— Sudie, jaunasis bičiuli! — tarė lordas Džonas.— Betgi langai 
užklijuoti. Kaipgi atidarysime? 

Čelendžeris atsistojo, pakėlė žmoną ir priglaudė ją prie krūti- 
nės, o ši apsivijo rankomis jam kaklą. 

— Paduokite man lauko žiūroną, Melounai,— liūdnai paprašė 
jis. 

Aš padaviau. 

— Pirmyn į mus sukūrusios Galybės rankas! — griausmingai 
sušuko jis ir sviedė žiūroną į langą. 

Dar nebaigus kristi paskutinėms šukėms, į mūsų paraudusius 
veidus maloniai plūstelėjo gaivus vėjas. 

Negaliu pasakyti, kiek laiko sėdėjome nepaprastoje tyloje. Tada 
lyg sapne išgirdau Čelendžerio balsą. 

— Mes vėl grįžome į normalią aplinką,— šaukė jis.— Pasaulis 
įveikė nuodų juostą, bet išsigelbėjome tik mes — vieninteliai žmo- 
nijos atstovai. 


V. 


MIRES PASAULIS 


Prisimenu, kaip sėdėjome sunkiai kvėpuodami savo kėdėse 
ir kaip malonus vėsus pietvakarių brizas, atsklidęs nuo jūros, 
plaikstė muslino užuolaidas ir gaivino mūsų įraudusius veidus. 
Neišmanau, kiek laiko taip sėdėjome! Nė vienas vėliau taip ir ne- 
galėjome tiksliai to pasakyti. Mes pasijutome priblokšti, nustėrę, 
kone be sąmonės. Kadangi visi buvome pasiryžę mirti, šis pasi- 
baisėtinas ir netikėtas faktas, jog privalėsime gyventi, jog išsi- 

gelbėjome tam, kad pratęstume savo, vienintelių žmonijos atstovų, 
gyvenimą, sukrėtė mus smarkiau už bet kokį fizinį smūgį ir vi- 
siškai sugniuždė. Tada sustojęs mechanizmas vėl pamažu pradėjo 
veikti. Atminties kanalais ėmė sruventi mintys, jos spietėsi gal- 
voje. Aiškiai ir negailestingai mes išvydome praeities, dabarties 
ir ateities sąsają — tą gyvenimą, kurį nugyvenome prieš tai, ir 
tą; kurį būsime priversti nugyventi. Su siaubu akyse žvelgėme 
vienas į kitą. Vietoj džiaugsmo, kaip kad būtų galima tikėtis 
per plauką išvengus pakibusios virš mūsų mirties, mus užliejo 
baisi juodos nevilties banga. Visa, ką branginome šioje žemėje, 
dingo, pranyko didžiuliame, neaprėpiamame, nežinomame van- 
denyne, o mes pasijutome tarsi išmesti į negyvenamą pasaulio 
salą be draugų, vilčių ir siekių. Keletą metų teks praleisti slam- 
pinėjant kaip kokiems šakalams tarp žmonių palaikų ir laukti 
baisaus galo. 

— Tai siaubinga, Džordžai, siaubinga! — rėkė dama kūkčio- 
dama.— Kaip gaila, kad nežuvome kartu su visais! Ir kodėl gi 
tu mus išgelbėjai? Jaučiu, tartum mes būtume mirę, o kiti gy- 
ventų. 

Vešlūs Celendžerio antakiai susiraukė nuo intensyvaus mąs- 
tymo, savo plaukuota letena jis palietė ištiestą žmonos ranką. 
Pastebėjau, jog ji visuomet, apimta nerimo, tiesia ranką į jį, 
tarsi vaikas į motiną. 

— Netgi nebūdamas fatališkas nesipriešinimo teorijos šali- 
ninkas,— pratarė jis,— visad laikiausi nuomonės, jog išmintin- 
giausia yra susitaikyti su realybe.— Jis kalbėjo lėtai, balsas 
virpėjo. 

— O aš nesitaikysiu,— ryžtingai pasakė Samerlis. 

— Dabar visiškai nesvarbu, ar jūs sutinkate su tuo, kas įvy- 
ko, ar ne,— įsiterpė lordas Džonas.— Jei tai būtų dvikova ir jūs 
atsidurtumėte ant žemės, suprantama, turėtumėte susitaikyti su 
pralaimėjimu. Tačiau dabar yra visiškai kas kita. Neprisimenu, 
kad kas nors būtų mūsų paprašęs leidimo prieš prasidedant šiam 
įvykiui, ir nemanau, kad kas nors rengtųsi tai daryti dabar. 
Tad argi svarbu, ką mes apie tai manome? Nėra jokio skirtumo, 

— Skirtumas tik toks, koks gali būti tarp laimės ir nelai- 
mės,— atsakė Čelendžeris mįslinga veido išraiška, vis dar glos- 
tydamas žmonos ranką.— Galima visiškai ramiai plaukti pa- 

sroviui ir galima susižeisti ar išvargti veržiantis prieš srovę. 
Šis dalykas nuo mūsų nepriklauso, taigi turime susitaikyti su 
esama padėtimi ir daugiau to nebesvarstyti. 

— Ir vis dėlto, kaip mes gyvensime? — paklausiau beviltiš- 
kai žvelgdamas į melsvą, tuščią padangę. Ką gi man veikti? 
Laikraščių nebėra, taigi galas mano profesijai. 

— Ir nebeliko į ką šaudyti, neliko karių, taigi ir mano kar- 
jera baigta,— pasakė lordas Džonas. 

— Ir nebėra studentų, vadinasi, išnyko ir mano užsiėmi- 
mas! — sušuko Samerlis. 

— O aš turiu vyrą ir namą, taigi galiu dėkoti Viešpačiui, 
kad yra kam gyventi, — tarė ledi. 

— Ir mano gyvenimas tęsiasi, — pridūrė Čelendžeris.— Moks- 
las gyvuoja, o ši katastrofa savaime atvers galimybes moksli- 
niams tyrimams. 

Dabar jis plačiai atvėrė langus, ir mes žvalgėmės po nebylų 
ir nejudrų kraštovaizdį. 

— Pasvarstykime,-— tęsė jis.— Vakar, maždaug trečią valan- 
dą po pietų, mūsų planeta pasinėrė į nuodingo eterio juostą. 
Dabar devynios valandos. Kyla klausimas, kelintą valandą mes 
išnirome iš tos juostos? Prieš aušrą oras buvo tiesiog nepa- 
kenčiamas. | 

— Truputį vėliau, — tarė ponia Čelendžer.— Maždaug apie 
aštuntą pajutau, kaip gniaužia gerklę, tą patį jaučiau iš vakaro. 

— Tada galime tvirtinti, jog iš juostos išnirome po aštuntos. 
Vadinasi, Zemės rutulys apie septyniolika valandų buvo ap- 
gaubtas nuodinga eterio juosta. Per šį laiką Didysis Sodininkas 
nuo savo Vaisiaus nuvalė žmonijos pelėsius. Ar gali būti, kad 
savo darbo jis nepabaigė iki galo, tai yra kad, be mūsų, dar 
kas nors išsigelbėjo? 

— Aš kaip tik apie tai galvojau,— tarė lordas Džonas.— 
Kodėl gi mes turėtume būti vieninteliai akmenėliai vandenyno 
pakrantėje? , 

-— Būtų absurdiška tvirtinti, kad išsigelbėjo dar kas nors,— 
tarė Samerlis, visiškai tuo įsitikinęs.— Tik pamanykite, tie nuo- 
dai tokie veiksnūs, jog netgi mūsų Melounas, toks tvirtas kaip 
bulius vyras, kuris neturi jokių nervų, ir tai neatlaikė, vos ne- 
prarado sąmonės, kol užsiropštė laiptais. Neįmanoma ištverti 
netgi septyniolikos minučių, o ką jau kalbėti apie valandas. 

— Nebent kas nors, pastebėjęs atslenkant mirtį, pasiruošė kaip 
mūsų mMielasis draugas ČCelendžeris. 

— Vargu ar tai įmanoma,— atsiliepė Čelendžeris, atkišdamas 
barzdą ir prisimerkdamas.— Numatyti tokias stebėjimų išvadas 
ir apskaičiuoti tikimybę, leidusią nuspėti pavojų, galima tik kar- 
tą per vienos kartos amžių. 

— Vadinasi, anot jūsų, visi yra mirę? 

— Be jokios abejonės. Vis dėlto turime nepamiršti, jog nuo- 
dai veikė iš apačios į viršų, tad aukštesniame atmosferos sluoks- 
nyje veikiausiai buvo ne tokie kenksmingi. Iš tiesų keista, jei 
taip atsitiktų. Ši aplinkybė ateityje atvertų mums labai įdomią 
tyrimų sritį. Taigi, ko gero, išsigelbėjusiųjų būtų galima tikėtis 
nebent kokiame nors Tibeto kaimelyje ar Alpių fermoje, tūks- 
tančio pėdų aukštyje virš jūros lygio. 

— Kadangi nebėra geležinkelių ir laivų, gal verčiau išsigel- 
bėjusiųjų ieškoti Mėnulyje? — tarė lordas Džonas.— Aš tik no- 
rėčiau žinoti, ar pavojus jau visai praėjęs ar dar tik pusiau. 

Samerlis pasukiojo galvą aplink. 

— Rodos, giedra ir ramu,— tarė jis, labai abejodamas,— bet 
vakar buvo tas pat. Vis dėlto, mano įsitikinimu, pavojus praėjo. 

Čelendžeris gūžtelėjo pečiais. 

— Vėl turime grįžti prie fatališkumo,— dėstė jis.— Jei Žemės 
rutulys jau yra kartą tokią katastrofą patyręs, o tai visiškai ga- 
limas daiktas, šitai turėjo atsitikti labai seniai. Taigi, supran- 
tama, mes galime tikėtis, jog tai pasikartos negreit. 

— Na ir puiku,— tarė lordas Džonas.— Tačiau įvykus žemės 
drebėjimui, smūgiai dažniausiai eina vienas po kito. Manau, 
reikia naudotis proga, ištiesti kojas ir atsikvėpti. Kadangi de- 
guonies nebeturime, pavojus gali ištikti tiek viduje, tiek ir lauke. 

Po didžiulės įtampos, trukusios dvidešimt keturias valandas, 
mus užvaldė keistas, visiškas letargas. Tai buvo dvasinis ir fi- 
zinis, giliai sąmonėje įsirėžęs jausmas, jog niekas nebeturi 
reikšmės, slegia nevaisingos pastangos ir nuovargis. Netgi Če- 
lendžeris neišvengė šito; jis sėdėjo kėdėje, didžiulė galva ilsė- 
Josi paremta rankomis, mintys klaidžiojo kažkur toli, kol lordas 
Džonas ir aš, paėmę už parankių, pastatėme jį ant kojų. Mūsų 
rūpinimasis juo buvo sutiktas piktu žvilgsniu ir šuns mastino 
urzgimu. Vis dėlto, kai išėjome iš mūsų laikino rojaus prie- 
globsčio į erdvesnę įprastą aplinką, pamažu grįžo natūrali mūsų 
energija. 

Tačiau ko galėjome imtis šiose nykiose pasaulio kapinėse? 
Ar kada nors žmogui nuo pat laiko priešistorės iš viso buvo 
iškilęs panašus klausimas? Buvo akivaizdu, jog fiziniai mūsų 
poreikiai, netgi patogumai bus patenkinti. Mūsų laukė visos 
maisto atsargos, gausybė vyno, visos meno vertybės. Ir vis dėlto 
ką turėjome daryti? Iškart pasipylė neatidėliotini darbai. Nu- 
lipome į virtuvę apžiūrėti dviejų namiškių. Jos, rodės, mirė be 
kančių: viena prie židinio, kita prie indų plovyklos ant grindų. 
Tada atnešėme iš kiemo vargšo Ostino kūną. Jo raumenys buvo 
sustingę ir kieti kaip lenta, o burna iškreipta pagiežingos šyp- 
senos. Tie požymiai buvo būdingi visiems mirusiems nuo nuodų. 
Kad ir kur ėjome, visur matėme tuos pačius perkreiptus, išsi- 
šiepusius veidus, tarsi jie šaipytųsi iš beviltiškos mūsų padėties, 
šaipytųsi tyliai ir klaikiai negailestingai iš pikto likimo ištiktų 
išsigelbėjusių Žmonių genties atstovų. 

— Paklausykite,— tarė lordas Džonas, kuris nenustygo vietoje 
visą tą laiką, kol mes užkandžiavome, ir žingsniavo pirmyn atgal 
po svetainę.— Nežinau, ką jūs jaučiate, vaikinai, tačiau aš ne- 
galiu sėdėti ir nieko neveikti. 

— Galbūt,— atsiliepė Čelendžeris,— jūs malonėtumėte pasiū- 
lyti, ką, jūsų manymu, turėtume daryti. 

— Pajudėti iš vietos ir savo akimis pamatyti, kas iš tikrųjų 
įvyko. 

— Tai aš turėjau pats pasiūlyti. 

— Tik ne po šį kaimą. Mes ir pro langą matėme katastroios 
padarinius. 

— Tada kurgi keliausime? 

— Į Londoną! | 

— Puiku,— nustebo Samerlis.— Jūs gal ir sugebėtumėte įveik- 
ti keturiasdešimt mylių pėstute, tačiau aš labai abejoju dėl 
Čelendžerio, tik ne su jo bigėmis, o dėl savęs esu visiškai įsi- 
tikinęs. 

Čelendžeris rimtai supyko. 

— Jeigu jūs, sere, pasilaikytumėte tuos komentarus apie Ii- 
zinius trūkumus sau, tuomet turėtumėte išties daug ką pasa- 
kyti,— šūktelėjo jis. 

— Aš visiškai neketinau jūsų įžeisti, mano mielasis Čelen- 
džeri, — suskubo aiškintis netaktiškasis draugas.— Juk jūs visiš- 
kai dėl to nekaltas. Jei Gamta apdovanojo jus tokiu masyviu 
kūnu, jūs ir negalite turėti dailių kojų. 

Celendžeris taip įsiuto, kad negalėjo pratarti nė žodžio. Jis 
tik mirkčiojo, murmėjo ir niršo. Laimei, lordas Džonas laiku įsi- 
terpė, kol nebuvo nueita per toli. 

— Jūs siūlote eiti pėstute. Kodėl gi turėtume eiti? — pa- 
klausė jis. 

— Gal patartumėte vykti traukiniu? — pertarė Čelendžeris, 
vis dar įniršęs. 

— Kas nutiko automobiliui? Važiuokime juo. 

— Aš nesu profesionalas,— tarė Čelendžeris, glostydamas 
barzdą ir svarstydamas.— Vis dėlto jūs teisus — žmogaus inte- 
lektas tam tikrais atvejais turi būti labai lankstus. Jūsų mintis 
išties puiki, lorde Džonai. Aš pats jus vešiu į Londoną. 

— Nieko panašaus jūs nedarysite,— paprieštaravo Samerlis. 

— Ne, Džordžai, iš tikrųjų! — sušuko Čelendžerio žmona.— 
Tu tik kartą esi bandęs ir pameni, kuo tai baigėsi, — atsitrenkei 
į garažo vartus. | 

— Tuomet aš buvau nepakankamai dėmesingas,— ramiai at- 
sakė Celendžeris.— Vadinasi, viskas nutarta. Suprantama, aš vi- 
sus jus vešiu į Londoną. 

Ginčą padėjo išspręsti lordas Džonas. 

— Kokios markės automobilis? — paklausė jis. 

— Dvidešimties arklio jėgų galingumo, „Humberis“. 

— Beje, tokiu esu važinėjęs daugelį metų,— pasakė jis.— 
Žinote ką, Džordžai,— tęsė jis,— niekada nemaniau, kad sulauk- 
siu dienos, kai visa žmonija tilps vienoje mašinoje. Vietos už- 
teks penkiems, kiek žinau. Susiruoškite, aš laukiu jūsų prie durų 
dešimtą valandą. 

Tiksliai nurodytu laiku pūkšdamas ir trūkčiodamas iš kiemo 
išvažiavo automobilis, vairuojamas lordo Džono. Aš atsisėdau 
greta jo, o ledi įsispraudė tarp dviejų rūsčių vyriškių ant už- 
pakalinės sėdynės; ji turėjo atlaikyti smūgius iš abiejų pusių. 
Tada lordas Džonas atlaisvino stabdžius, perjungė pavarą, ir 
mes leidomės į pačią keisčiausią kelionę, kokią tik kada nors 
yra tekę žmogui atlikti nuo pat jo atsiradimo žemėje. 

Stebėtinai graži gamta tą rugpjūčio dieną: ryto oro gaivumas, 
auksiniai vasaros saulėtekio spinduliai, giedras dangus, sodri 
Sasekso girių žaluma ir rausvai violetinės žydinčių viržynų pa- 
šlaitės. Zvelgiant į šį įvairiaspalvį kraštovaizdį, nekiltų nė ma- 
žiausia mintis apie šią didžiulę katastrofą, jei ne vienintelis 
nelaimės ženklas — tvyranti slogi tyla. Liovėsi švelnus gyvenimo 

užesys, įprastas tokioje tankiai gyvenamoje vietovėje kaip ši, 
toks sodrus ir nekintamas, ilgainiui tampąs nebepastebimas, kaip 
pajūrio gyventojas negirdi nuolatinio jūros bangų ošimo. Paukš- 
čių čiulbėjimas, vabzdžių zvimbimas, tolimas balsų aidas, gy- 
vulių baubimas, šuns lojimas, traukinių dundesys ir vežimų 
dardėjimas — paprastai visa tai aidi vientisa, žema nata, malo- 
niai virpinančia nerūpestingą ausį. Mes šito nejautėme. Viešpatavo 
mirtina, grasi tyla. Aplinkui buvo taip gūdu ir slogu, jog mūsų 
automobilio burzgimas ir tarškėjimas atrodė tartum niekuo ne- 
pateisinamas įsibrovimas, nepadorus abejingumas tai pagarbiai 
tylai, kuri tartum šydas gaubė žmonijos griuvėsius. Viskas nu- 
ščiuvo, šen bei ten kabantys dūmų debesys virš smilkstančių 
trobesių stingdė kraują mums gyslose, kai stebėjome neapsa- 
komo grožio Vealdo panoramą. 

Tada išvydome mirusiuosius! Šiurpulys nusmelkė kūną pa- 
mačius tuos nebylius kūnus su klaikios šypsenos perkreiptais 
pamėkliškais veidais. Įspūdis buvo toks ryškus, jog vėl patyriau, 
kaip lėtai rieda kalva vežimas, kaip eina auklė su dviem kūdi- 
kiais, palinkusį arklį tarp ienų, vežėją, nugriuvusį ant sėdynės, 
ir jauną vyrą kebo viduje, ranka nusitvėrusį atvertų durelių ran- 
kenėlės. Truputį atokiau ant lauko gulėjo suvirtę kirtėjų kūnai 
sukryžiuotomis kojomis, į vaiskų dangų žvelgiančiomis akimis. 
Rodės, Žvelgiu į fotograliją. Tačiau netrukus gailestingos Gam- 
tos įtakos dėka pertempti nervai atbuko ir nustojo reagavę. 
Visuotinis siaubas užgožė asmeninį gailestingumą. Individai 
susiliejo į grupes, grupės — į minią, minia — į visuotinį reiškinį, 
kurį turėjome suvokti kaip neigiamą kiekvienos kraupios scenos 
detalę. Tik kur ne kur, kai stebint dėmesį patraukdavo itin bru- 
talus ar keistas nelaimės padarinys, vėl patirdavome šoką, su- 
vokę žmogiškąją žūties prasmę. 

Ypač baisėjomės vaikų likimu. Prisimenu, mus apėmė nepa- 
kenčiamas pasidygėjimo žiauriu likimu jausmas. Norėjosi verk- 
ti — ponia Čelendžer iš tikrųjų verkė,— kai, pravažiavę didelę 
Tarybos mokyklą, pakeliui pamatėme ištisas lavonų eiles. Moks- 
leiviai, baimės apimtų mokytojų paleisti iš pamokų, skubėjo 
namo, tuomet juos ir užklupo nuodai. Daugybė žmonių buvo 
sustingę prie atvirų namų langų. Tenbridž Velse matėme žvel- 
giančius šypsenų iškreiptus veidus. Bijodami užtrokšti, pritrūkę 
oro, tai yra deguonies, kurio tik mes vieni turėjome pakankamai, 
jie puolė prie langų. Šaligatviai taip pat buvo nukloti moterų 


326 


ir vyrų, vienplaukių, išpuolusių į gatvę, kūnais. Daugybė jų 
griuvo tiesiog ant kelio. Laimei, lordas Džonas pasirodė esąs 
patyręs vairuotojas. Jis šiaip taip sugebėjo neužvažiuoti ant 
mirusių žmonių. Ties kaimais ar miesteliais turėjome lėtinti 
greitį, važiuoti vėžlio žingsniu, o kartą, prisimenu, prieš Ton- 
bridžo mokyklą, teko sustoti ir tempti kelią užtvėrusius kūnus. 

Dar keletas smulkių detalių įstrigo atmintyje iš tos ilgos 
mirtimi paženklintos kelionės Sasekso ir Kentišo vieškeliais. Pri- 
simenu vieną didelį, spindintį automobilį, stovintį prie užeigos 
Sautboro kaime. Jame, spėju, buvo pilna linksmų žmonių, grįž- 
tančių iš pobūvio Braitone arba Istborne. Mašinoje mačiau tris 
jaunas, gražias, madingai apsirengusias moteris. Vienai ant kelių 
tupėjo Pekino spanielis. Greta sėdėjo senyvas dabita ir jaunas 
aristokratas su pensnė bei cigaretės nuorūka pirštinėtoje rankoje. 
Mirtis užklupo juos taip netikėtai, kad jie tiesiog sustingo vie- 
toje. Išskyrus tai, kad seniokas paskutinę akimirką buvo prasi- 
segęs apykaklę, norėdamas įkvėpti oro, galėtum manyti juos 
miegančius. 

Kitoje automobilio pusėje prie sudužusių taurių ir padėklo 
ant laiptelio gulėjo nugriuvęs padavėjas. Šiapus automobilio 
tysojo pora apsiskarmalavusių valkatų — moteris ir vyriškis; jie, 
matyt, nugriuvo ten, kur stovėjo. Vyriškio ilga, liesa ranka buvo 
ištiesta, tartum visą gyvenimą būtų prašęs išmaldos. Viena laiko 
akimirka aristokratą, padavėją, valkatą ir šunį sulydė į vientisą 
inertišką, garuojančią protoplazmą. 

Įsiminiau dar vieną reginį pakeliui į Londoną, už keleto my- 
lių nuo Sevenoukso. Kairėje pusėje yra didžiulis vienuolyno 
pastatas priešais ilgą žalią šlaitą. Ant to šlaito buvo susirinkę 
daug mokinių, klūpančių maldai. Priešais juos meldėsi vienuo- 
lis, o dar aukščiau, taip pat veidu į mokinius, matyt, stovėjo 
vienuolyno vyresnioji. Palyginti su tais malonumų ieškotojais, 
mirusiais automobilyje, šių žmonių mirtis atrodė graži ir natū- 
rali, šie žmonės, tikriausiai nujautę pavojų, mirė palaiminta mir- 
timi visi kartu — mokytojai ir mokiniai, — bendrai melsdamiesi 
paskutinėje pamokoje. 

Vis dar negaliu atsikvošėti nuo to, ką patyriau, stengiuosi 
išsakyti visa, ką jautėme tuo metu. Vis dėlto, manau, tai bergž- 
džias dalykas, todėl bus protingiau, jei tik pateiksiu faktus. Jau- 
tėmės palūžę, net Samerlis ir Čelendžeris negalėjo žodžio pra- 
tarti, tik ponia Čelendžer vis pratrūkdavo raudoti. Lordui Džonui, 

kuriam teko sunkus išbandymas įrodyti savo vairavimo sugebė- 
jimus ir prasibrauti nepravažiuojamais keliais, nerūpėjo jokios 
kalbos. Įsiminė jo nuobodžiai kartojama viena frazė, kuri ga- 
liausiai prajuokino mane, nes kaip tik tiko pasaulio pabaigos 
dienai. 

— Tiesiog gražumėlis! 

Taip jis šūkteldavo kiekvienąkart, kai dar koks nors katas- 
trolos ir nelaimių padarinys atsiverdavo prieš akis. 

— Tiesiog gražumėlis! — sušuko jis, kai mes nusileidome nuo 
Rotertildo stoties kalvos. Tą patį išgirdome ir važiuodami siau- 
tėjusios mirties pėdsakais Levišeno Hai gatve ir Old Kento keliu. 

Kaip tik ten patyrėme dar vieną stulbinantį, netikėtą sukrė- 
timą. 

Pro vieno kuklaus kampinio namo langą pasirodė plevėsuo- 
janti skarelė, kuria mosavo ilga, liesa ranka. Tas gyvybės ženklas 
taip smarkiai nusmelkė mums širdį, jog apmirėme iš susijau- 
dinimo. Lordas Džonas iškart įvairavo į šalikelę, ir bemat visi 
įbėgome pro atdaras namo duris, užlipome laiptais į antrą aukštą 
ir patekome į kambarį, iš kurio buvo duotas ženklas. 

Prie lango sėdėjo senučiukė, o greta jos ant kėdės buvo pa- 
dėtas deguonies balionas, tokios pat formos kaip ir mūsų nau- 
dotieji. Ji atsuko į mus, stovinčius ant slenksčio, savo liesą, 
raukšlėtą, akiniuotą veidą. 
 — Baiminausi, kad būsiu palikta likimo valiai, — pasakė ji.— 
Esu invalidė ir negaliu judėti. 

— Tuomet, madam,— tarė Čelendžeris,— tiesiog laimingas 
atsitiktinumas, kad mes važiavome pro šalį. 

— Noriu jūsų paklausti vieno svarbaus dalyko,— tarė ji.— 
Džentelmenai, prašom būti man atviri, pasakykite, kokią įtaką 
šis įvykis turės Londono ir Šiaurės vakarų geležinkelių akcijoms? 

Mes, suprantama, būtume užsikvatoję, jei ne jos baisus troš- 
kimas išgirsti atsakymą. Ponia Berston, tokia jos pavardė, buvo 
senyva našlė, ir visas jos pajamas sudarė kaip tik šios akcijos. 
Jos būtį reguliavo kylantys arba krintantys dividendai, todėl 
gyvenimas jai siejosi išimtinai su akcijų kursu. Visiškai bergž- 
džiai mes bandėme jai įrodyti, jog ji galėsianti įsigyti visus 
pasaulio pinigus ir vis vien jie būsią beverčiai. Jos senas protas 
nepajėgė suvokti naujų idėjų, ir ji garsiai raudojo dėl prarastų 
savo akcijų. „Tai buvo visa, ką aš turėjau,— aimanavo ji.— Jei 
netekau jų, nebegaliu gyventi ir aš.“ 

Per jos aimanas mums pavyko sužinoti, kaip šis senas, tra- 
pus augalas išliko, kai Žuvo ištisi miškai. Ji buvo visiška inva- 
lidė astmininkė. Gydytojai jai buvo paskyrę deguonies, o katas- 
trofos metu ji kaip tik jo turėjo. Iš įpročio ji įkvėpdavo deguonies, 
kai jai tapdavo sunku kvėpuoti. Jai palengvėdavo, ir taip ji 
ištvėrė visą naktį. Galiausiai ji užmigo ir buvo pažadinta mūsų 
automobilio burzgimo. Kadangi negalėjome jos pasiimti su sa- 
vimi, parūpinę pačių būtiniausių dalykų, pažadėjome susisiekti 
su ja blogiausiu atveju po kelių dienų. Taigi palikome ją verkš- 
lenančią dėl savo dingusių akcijų. 

Artėjant prie Temzės, gatvės vis labiau buvo užtvertos, va- 
žiuoti nebegalėjome, nes keliai buvo užtvindyti žuvusiųjų kūnais. 
Vargais negalais prasibrovėme Londono tiltu. Gatvės prie jo iš 
Midlesekso pusės buvo užkimštos mašinų sangrūdos, todėl ta 
kryptimi negalėjome nė pajudėti. Prie vienos prieplaukos netoli 
tilto liepsnojo laivas, ore tvyrojo aitrus smalkių, degėsių ir suo- 
džių kvapas. Kažkur, rodos, virš Parlamento rūmų, kybojo tirštų 
dūmų debesis, tačiau iš tos vietos, kur mes stovėjome, nebuvo 
matyti, kas tiksliai degė. 

— Nežinau, kaip jums visa tai atrodo,— prašneko lordas 
Džonas, išjungęs variklį — tačiau man užmiestyje vis dėlto ma- 
loniau negu čia. Miręs Londonas smarkiai veikia mano nervus. 
Siūlyčiau apsisukti ir grįžti į Roteriildą. 

— Prisipažinsiu, nematau, ko gero galime čia tikėtis,— pa- 
sakė profesorius Samerlis. 

— Vis dėlto,— įsiterpė Čelendžeris, skambiu balsu nustelbda- 
mas keistą tylą — sunku suvokti, kad iš septynių milijonų gy- 
ventojų tik tai senai moteriškei dėl ypatingų aplinkybių air 
laimingo sutapimo pavyko išsigelbėti nuo katastrofos. 

— Jei ir būtų dar kas nors išsigelbėjęs, kaip galėtume tikėtis 
juos surasti, Džordžai? — paklausė ledi.— Tačiau aš sutinku su 
tavimi, kad negalime grįžti nepabandę. 

Išlipome iš automobilio ir, palikę jį šalikelėje, nužingsnia- 
vome užgrūstais Karaliaus Viljamo gatvės šaligatviais. Užėjome 
į vieną didelę draudimo kontorą. Kadangi tai buvo kampinis 
namas, pasirinkome kaip tik jį, kad galėtume pasidairyti po visas 
puses. Užlipę laiptais, patekome, man regis, į kontoros patal- 
pas; ten, prie centre stovėjusio pailgo stalo, sėdėjo aštuoni 
pagyvenę žmonės. Aukštas langas buvo praviras, ir mes visi 
ĮŽengėme į balkoną. Iš jo matėme visas centrines gatves, nusi- 

tęsusias įvairiomis kryptimis. Apačioje juodavo stovinčių taksi 
stogų juosta. Visi arba beveik visi jie stovėjo viena — iš miesto 
išvykimo — kryptimi. Tai rodė, jog išsigandę miestiečiai pasku- 
tinę minutę dar mėgino ištrūkti iš miesto ir nukakti pas gimines 
priemiesčiuose ir kaimuose. Tarp kuklių kebų šen bei ten sustingo 
puošnūs, chromu žibantys automobiliai, priklausantys stambiems 
magnatams, bergždžiai besistengusiems prasibrauti pro susto- 
jusį eismą. Kaip tik prieš pat mus stovėjo vienas prabangus, 
didžiulis automobilis. Jo savininkas senyvo amžiaus storulis buvo 
persisvėręs per langelį; ištiesęs putlią ranką, ant kurios puika- 
vosi deimanto žiedai, jis tikriausiai primygtinai ragino vairuo- 
toją dar kartą bandyti prasibrauti pro spaudos prekiautojus. 

Gal tuzinas autobusų, iškilusių virš kebų ir automobilių juos- 
tų, buvo užtvindę gatvę. Keleiviai, užsiropštę ant stogų, buvo 
sustingę vienas kito glėbyje tartum žaislai vaikų kambaryje. 
Plačioje salelėje gatvės viduryje, atsirėmęs į šviesoforo stulpą, 
stovėjo stambus policininkas. Jo stovėsena buvo tokia natūrali, 
jog galėjai pamanyti, kad jis tebėra gyvas. Jam po kojų gulėjo 
nugriuvęs berniukas, spaudos platintojas, su laikraščių glėbiu. 
Plakatų vežimėlis, nustumtas sugniuždytos minios. Dabar ga- 
lėjome perskaityti, kas buvo parašyta ryškiomis raidėmis juodu 
ant geltono: „Įvykis Lordų rūmuose. Nutrauktos futbolo varžy- 
bos“. Tai tikriausiai buvo ankstesnis numeris, nes greta kiti 
plakatai skelbė: „Ar tai Pasaulio pabaiga? Didžiojo mokslininko 
perspėjimas“, „Ar Čelendžerio spėjimai pasitvirtins? Grėsmingi 
pranešimai“. 

Čelendžeris parodė pirštu žmonai į šį plakatą, kuris dabar 
plevėsavo lyg vėliava virš miesto. Mačiau, kaip tai jį pamalo- 
nino: jis atsitiesė ir, žvelgdamas į plakatą, glostė sau barzdą. 
Išties tam savimylai, proto galiūnui buvo malonu manyti, jog 
Londonas mirė su jo vardu lūpose ir mintyse. Ši jo yda buvo 
tokia ryški, jog sukėlė ironiškus jo kolegos komentarus. 

— Dėmesio centre iki gyvenimo pabaigos, Čelendžeri,— pa- 

— Ko gero, taip, — atsakė šis patenkintas.— Beje,— pridūrė 
jis, žvelgdamas į užverstas ir mirties tyloje skendinčias į visas 
puses nusitęsusias gatves,— nematau jokio tikslo ilgiau pasilikti 
Londone. Siūlyčiau tuoj pat vykti į Rotertildą ir aptarti, kaip 
naudingiau nugyventi likusį mūsų gyvenimą. 

Iš daugelio pasibaisėtinų vaizdų, matytų šiame mirties mieste, 
pateiksiu tik vieną, neišeinantį iš atminties. Tai įspūdžiai iš 
mūsų trumpalaikio apsilankymo senoje Švč. Marijos bažnyčioje, 
prie kurios ir stovėjo mūsų automobilis. Šiaip taip prasiskverbę 
pro sukniubusias ant laiptų žmonių figūras, mes stumtelėjome 
besisukančias duris ir įėjome į vidų. Reginys išties buvo nepa- 
kartojamas. Bažnyčia buvo sausakimša klūpančių, nuolankiai 
įvairiausiomis pozomis išsigelbėjimo meldžiančių figūrų. Pasku- 
tinę valandą, žūties akivaizdoje, baimės sukaustyti žmonės ver- 
žėsi į senąsias miesto bažnyčias, kurioms vargu ar buvo tekę 
kada nors matyti tiek parapijiečių. Susigrūdę viens prie kito, 
kai kurie net nesuspėję nusiimti skrybėlių, tikriausiai klausėsi 
virš jų iš sakyklos sklindančio jauno, pasaulietiškai apsirengusio 
vyriškio balso. Tiek jis, tiek ir jo klausytojai — visi jie mirė 
vienu metu. Dabar jis tysojo tartum pajacas per sakyklos kraštą 
nukarusiomis rankomis ir nusvirusia galva. Ši pilka, dulkių nu- 
klota bažnyčia ir eilės agonijoje sustingusių žmonių figūrų, 
blausa ir gūdi tyla priminė košmarą. Mes šnabždėdamiesi žen- 
gėme ant pirštų galų. 

Tada netikėtai man kilo mintis. Viename bažnyčios kampe, 
prie durų, stovėjo krikštinė, o už jos, gilioje nišoje, kabojo var- 
pininko virvės. Kodėl gi mums nepaskambinus varpais visam 
Londonui ir taip nepatraukus kitų, galbūt išsigelbėjusių, žmonių 
dėmesio? Aš pribėgau ir timptelėjau už virvės išpašos, tačiau 
nustebau, kad neįstengiu pajudinti varpo. Mane prisivijo lordas 
Džonas. 

— Dievaži, jaunuoli! — tarė jis, nusimesdamas švarką.— 
Velniškai puiki mintis. Leisk ir man įsitverti, ir mes tuoj jį iš- 
judinsim. 

Tačiau net ir tada, kai ėmėmės šio darbo abu, neįstengėme 
pajudinti to sunkaus varpo, kol prie mudviejų neprisidėjo Če- 
lendžeris ir Samerlis. Netrukus virš galvų išgirdome skimbčiojimą 
ir gaudesį. Toli virš Londono sklido mūsų draugiškas pranešimas 
ir viltis išsigelbėjusiam žmogui. Rodės, toji varpų muzika su- 
šildė mūsų širdis, tas stiprus metalinis šūksmas įkvėpė mums 
jėgų. Kai tik virvė įsitempdavo, mes kaskart pakildavome porą 
pėdų nuo žemės, ir vėl mūsų kūnai nusvirdavo; Čelendžeris, 
žemiausias iš visų, visąlaik kybojo apačioje, jis net susiriesda- 
vo įtempęs visas jėgas ir priminė didžiulę šokuojančią varlę, 
kvarkiančią su kiekvienu timptelėjimu. Mūsų elgesys buvo vertas 


331 


dailininko teptuko. Keturi nuotykių ieškotojai, daugelio pavojų 
praeityje užgrūdinti sendraugiai, dabar Likimo piršto pasiųsti 
naujam, nepakartojamam išbandymui. Taip triūsėme mažne pus- 
valandį, iki devinto prakaito, kol ėmė gelti rankas ir nugarą. 
Tada nuėjome į bažnyčios portiką ir akylai žvalgėmės po neby- 
lias gatves. Mūsų šūksmas nesulaukė jokio atsako. Niekas net 
nesujudėjo. 

— Viskas veltui. Niekas neišsigelbėjo! — sušukau. 

— Daugiau mes nieko negalime padaryti, — prakalbo ponia 
Čelendžer.— Dėl Dievo meilės, Džordžai, grįžkime į Roterfildą. 
Mane veda iš proto toji baisi tyla šiame bežadžiame vaiduoklių 
mieste. 

Netarę nė žodžio, sulipome į automobilį. Lordas Džonas ap- 
suko mašiną ir ėmė važiuoti pietų kryptimi. Rodės, visam atėjo 
galas. Neturėjome supratimo, kaip pradėti gyvenimą iš naujo. 


VI 


DIDYSIS PABUDIMAS 


Taigi artėju prie pabaigos šio nepaprasto įvykio, nulėmusio 
ne tik mūsų gyvenimą, bet ir visos Žmonijos istoriją. Jau mi- 
nėjau pasakojimo pradžioje, kad, palyginti su kitais, šis reikš- 
mingiausias visoje istorijoje įvykis iškyla tartum milžiniška 
viršukalnė virš nedidelių kauburėlių jos papėdėje. Kaip tik mūsų 
kartai buvo lemta patirti tą pragaištingą žūtį. Kokie padariniai 
ir kiek laiko jie truks, ar ilgai dar žmonija išliks paklusni „po 
patirto šoko, parodys ateitis. Manau, nesuklysiu pasakęs, jog 
viskas nebebus taip, kaip buvę. Niekas negali suvokti, koks žmo- 
gus bejėgis ir nieko nenutuokiantis, visiškai nejaučiantis nere- 
gimos rankos, kuri vieną dieną ima ir sugniaužia pirštus. Mirtis 
neišvengiamai kybo virš mūsų. Zinome, kad kiekvieną akimirką 
gali vėl apsireikšti. Si liūdna realybė temdo mūsų gyvenimą, 
tačiau kas gali paneigti, jog mirties šešėlyje pareigos jausmas, 
sveika nuovoka ir atsakomybė, padėties rimtumo ir gyvenimo 
tikslų suvokimas, karštas noras tobulinti ir gerinti mumyse taip 
išaugo ir sutvirtėjo, jog pakeitė visą mūsų visuomenę nuo pra- 

džios ligi galo? Tai aukščiau už visokias sektas bei dogmas. Tai 
veikiau perspektyvos pakitimas, proporcijos suvokimo kaita, aiški 
samprata to, kad esame bereikšmės ir greit nykstančios būty- 
bės, egzistuojančios kantrybės dėka ir visiškoje šalto vėjo, ky- 
tančio iš nežinomybės, valioje. Tačiau, jei pasaulį dar labiau 
nuliūdino šios žinios, tuomet manau, jog tai nėra pati liūdniausia 
vieta. Be abejo, žinoma, jog kuo nuosaikesni ir labiau pažaboti yra 
dabarties malonumai, tuo išmintingesni ir tvirtesni jie tampa, 
palyginti su triukšmingais ir kvailais pasimėgavimais praeityje — 
tokioje nesenoje, bet jau nutolusioje praeityje. Turiu omenyje 
tuos tuščiai nugyventus gyvenimus, iššvaistytus betiksliams 
vizitams arba jų pasiruošimams, perdėtam rūpinimuisi namų 
ūkiu, nuobodžiam prašmatnių valgių gaminimui. Taigi dabar 
žmonės gyvena ramiai ir sveikai, skirdami laiko knygoms, mu- 
zikai, dvasiniam bendravimui, išmokę protingiau leisti laiką. Jie 
turtėja dvasiškai ir patiria daugiau malonumų nei anksčiau, 
netgi po to, kai įnešė didžiules sumas į bendrą fondą, pakėlusį 
gyvenimo lygį šiose salose. 

Nevisiškai sutampa nuomonės dėl tikslios didžiojo pabudimo 
valandos. Prieita prie bendro sutarimo, jog, nepaisant laiko skir- 
tumo, galėjo būti kokių nors vietinių priežasčių, turėjusių įtakos 
nuodų veiksnumui. Suprantama, kiekvienoje atskiroje apskrityje 
prisikėlimas įvyko tuo pat metu. Daugelio liudytojų nuomone, 
Big Benas tuo momentu rodė dešimt minučių po šešių. Kara- 
liškasis astronomas užfiksavo Grinvičo laiką — dvylika minučių 
po šešių. Na, o Leirdas Džonsonas, sumanus Rytų Anglijos ste- 
bėtojas, nustatė, jog tai įvyko dvidešimt minučių septintos. He- 
briduose tuo metu jau buvo septynios. Mūsų apskaičiavimais, 
galiu tvirtai pasakyti, nes tuo metu sėdėjau Čelendžerio darbo 
kambaryje, kur buvo jo kruopščiai patikrintas chronometras, ta 
valanda atėjo ketvirtis po šešių. 


Nuotaika buvo be galo prislėgta. Sielą draskė visi klaikūs 
kelionėje regėti vaizdai. Šiaip jau dvasios negalia retai kankin- 
davo mano tvirtą tartum jaučio ir energijos kupiną kūną. Tu- 
rėjau airiško humoro gyslelę, taigi visad sugebėdavau tamsoje 
įžiūrėti bent menkiausią prošvaistę. Tačiau dabar ateitis rodės 
aptraukta tokia tiršta migla, jog nesitikėjau jokių pragiedrulių. 
Kiti tuo metu apačioje kūrė ateities planus. Sėdėjau prie atviro 
lango, ranka pasirėmęs smakrą. Visos mintys sukosi apie ap- 
gailėtiną mūsų padėtį. Ar galėsime toliau gyventi? Šitas klau- 

simas nedavė ramybės. Ar įmanoma egzistuoti negyvame pa- 
saulyje? Kaip pagal fizikos dėsnį didesnis kūnas traukia mažesnį, 
ar nejausime ir mes tos visagalės traukos, kurią skleis neaprė- 
piamas žmonijos, iškeliavusios į nežinomybę, kūnas? Kada gy- 
venimo pabaigos sulauksime mes? Ar vėl užlies nuodingoji 
banga? O gal Žemės rutulys nebebus tinkamas gyventi dėl 
nuodingų garų, atsiradusių irstant visatai? Galiausiai ar ši siau- 
binga padėtis nepakeis mūsų sąmonės? Keli bepročiai klaidžioja 
po mirusią Žemę! 

Apmąstydamas šią klaikią mintį, išgirdau lengvą šnaresį, 
kuris patraukė mano dėmesį, ir aš pažvelgiau į kelią. Senas 
kuinas traukė vežimą į kalvos viršūnę! 

Tą pačią akimirką suvokiau čiulbant paukščius, kažkas kos- 
telėjo kieme. Rodės, atgyja visas kraštovaizdis. Ir vis dėlto 
prisimenu, kad tai tas išsekęs, iškaršęs darbinis į vežimą įkin- 
kytas arklys sulaikė mano žvilgsnį. Lėtai, dusulingai jis kopė 
įkalnėn. Tada mano akys nukrypo į vežiką, sėdintį ant dėžės, 
po to — į jaunuolį, persisvėrusį per langelį ir kažką energingai 
rodantį. Jie visi buvo neabejotinai, iš tikrųjų gyvi! 

Visi atsigavo! Ar visa tai buvo tik kliedesys? Ar galima įsi- 
vaizduoti, jog ši nuodingoji juosta tebuvo ryškus sapnas? Aki- 
mirką mano apstulbintas protas lyg ir patikėjo tuo. Tada pažvel- 
giau Žemyn ir ant rankos pamačiau pūslelę, iškilusią trinant 
virvei, kai skambinome varpu. Vadinas, viskas vyko iš tikrųjų. 
Ir vis dėlto pasaulis budo — į planetą grįžo gyvenimas. Dabar, 
besidairant pro langą, tai darėsi visiškai akivaizdu. Visur, kur 
pažvelgsi, viskas juda, mano nuostabai, tokiu pat tempu kaip 
ir prieš sustingstant. Štai golio žaidėjai. Ar gali būti, kad jie 
žaistų toliau? Taip, iš tiesų, štai ten vaikinukas, atsitraukiantis 
nuo taikinio, o toliau ant vejos dar būrelis žaidėjų ruošiasi įva- 
ryti kamuoliuką į duobelę. Pjovėjai rikiuojasi prie darbo. Auklė, 
papurčiusi vieną savo globotinį, ėmė stumti vežimėlį įkalnėn. 
Visi toliau tiksliai tęsė tai, ką buvo darę prieš atsitikimą. 

Puoliau žemyn, svetainės durys buvo praviros, todėl išgirdau 
džiūgaujančius draugų balsus ir sveikinimus kieme. Kaip mes 
glėbesčiavomės, juokėmės! Ponia ČCelendžer susijaudinusi visus 
mus išbučiavo ir tik tada puolė į to meškino vyro glėbį! 

— Nejau jie buvo užmigę? — sušuko lordas Džonas.— Po 
šimts kalakutų, Celendžeri, tik nesakykite, nebandykite įtikinti 

manęs, jog šie žmonės buvo užmigę atmerktomis akimis, su- 
stingusiomis kojomis ir rankomis bei perkreiptais veidais! 

— Tai galėjo būti tokia būsena, dar vadinama katalepsija,— 
atsakė Čelendžeris.— Praeityje toks reiškinys retai pasitaikydavo, 
tačiau visada buvo apsirinkama manant, jog tai mirtis. Esant 
šiai būsenai, organizmo temperatūra krinta, beveik nustoja pla- 
kusi širdis,— iš tikro tai ir yra mirtis, tik greit praeinanti. Netgi 
tobuliausi ir visapusiški protai,— čia jis užsimerkė ir klastingai 
švptelėjo,— nesuvokia tokio visuotinio jos protrūkio. 

— Jūs galite tai vadinti katalepsija,— įsiterpė Samerlis,— 
tačiau juk tai tik pavadinimas, jis visiškai nieko nerodo, mes 
nežinome apie padarinius, kaip nežinome nieko apie ją sukė- 
lusius nuodus. Viena tik aišku — užterštas eteris sukėlė trum- 
palaikę mirtį. 

Ostinas atsisėdo ant automobilio laiptelio. Tai jį kostelint aš 
išgirdau viršuje. Kurį laiką tylomis jis sėdėjo susiėmęs galvą, 
po to ėmė kažką niurnėti ir apžiūrinėti automobilį. 

— Ak tas storulis nutrūktgalvis! — pyko jis.— Negali pra- 
eiti ko nors nesugadinęs! 


— Kas nutiko, Ostinai? 


— Atsukta tepalinė, sere. Kažkas knaisiojosi automobilyje. 
Įtariu, kad tai to trenkto mažojo sodininko darbas, sere. 

Lordas Džonas pasijuto nepatogiai. 

— Kažkaip keistai jaučiuosi, — tęsė Ostinas, bandydamas at- 
sistoti.— Nekaip pasijutau dar plaudamas mašiną. Prisimenu, 
kaip griuvau ant laiptelio, tačiau, prisiekiu, nepalikau atsuktos 
tepalinės. 

Ostinui glaustai papasakojome, kas buvo nutikę jam ir visam 
Žemės rutuliui. Apie paslaptingą tepalų ištekėjimą taip pat buvo 
paaiškinta. Jis klausėsi labai nepatikliai, kai pasakojome jo au- 
tomobiliu važiavus vairuotoją mėgėją, bet itin susidomėjo mūsų 
pasakojimu apie kelionę po nebylų miestą. Prisimenu jo žodžius, 
pasakytus mums baigus pasakoti. 

— Ar jūs ėjote pro Anglijos banką, sere? 

— Taip, Ostinai. 

— Ir tuo metu, kai ten sukrauti milijonai, o aplink visi miega? 

— Kaip tik taip. 

— Tai bent! O manęs ten nebuvo! — sudejavo jis ir tartum 
nusivylęs vėl ėmėsi plauti mašiną. 

Netikėtai ant žvyrkelio išgirdome ratų girgždesį. Veik prie pat 
Čelendžerio durų sustojo senas kebas. Pamačiau iš jo išlipant 
jauną vyruką. Po minutės pasirodė tarnaitė, tokia suirzusi ir su- 
sirūpinusi, jog atrodė, lyg būtų prikelta iš gilaus miego. Rankoje 
ji laikė padėklą su kortele. Čelendžeris rūsčiai dėbtelėjo į ją ir 
taip įniršo, jog, rodės, net plaukai pasišiaušė. 

— Žurnalistas! — prašvokštė. Luktelėjęs šyptelėjo, lyg pats 
sau prieštarautų.— Na, galų gale tai suprantama, juk pasaulis 
skuba sužinoti mano nuomonę apie šį istorinį epizodą. 

— Kažin ar tokia jo užduotis,— pasakė Samerlis,— nes jis 
jau buvo kelyje tame kebe dar prieš lemtingą įvykį. 

Aš pažvelgiau į kortelę: „Džeimsas Baksteris, korespondentas 
iš Londono. Laikraštis ,,New York Monitor““. 

— Ar priimsite jį? — paklausiau. 

— Tik ne aš. 

— Nagi, Džordžai! Reikėtų būti truputį malonesniam ir pas- 
laugesniam kitiems. Juk jūs kai ko pasimokėte iš to, ką mes 
patyrėme. 

Jis kraipėsi, staipėsi ir purtė didelę, užsispyrusią galvą. 

— Nuodingoji veislė! Ak, Melounai? Bjauriausia šiuolaikinės 
civilizacijos piktžolė. Tikra piktžaizdė save gerbiančiam žmogui! 
Ar jie kada nors minės mane geruoju? 

— Kada jūs neminėsite jų bloguoju,— atsakiau.— Liaukitės, 
sere, juk šis nežinomasis atvyko pasimatyti su jumis. Tikiuosi, 
nesielgsite grubiai. 

— Tiek to,— suniurnėjo jis,— eikite su manimi ir kalbėkitės. 
Iš anksto protestuoju prieš tokį akiplėšišką įsiveržimą į mano 
asmeninį gyvenimą.— Bambėdamas ir niurzgėdamas jis lingavo 
paskui mane lyg koks piktas ir netinkamai auklėtas mastinas. 

Dabitiškasis amerikietis atsivertė užrašų knygelę ir iškart 
ėmėsi darbo. 

— Atvykau, sere,— pradėjo jis,— kadangi Amerikos žmonės 
nori daugiau sužinoti apie pavojų, jūsų nuomone, gresiantį vi- 
sam Žemės rutuliui. 

— Siuo metu nežinau jokio mūsų planetai gresiančio pavo- 
jaus, — šiurkščiai atsakė Čelendžeris. 

Žurnalistas pažvelgė į jį šiek tiek nustebęs. 

— Turiu galvoje, sere, tą atvejį, jei Žemė pasinertų į nuo- 
dingojo eterio juostą. 

— Sakau jums, šiuo metu nenujaučiu jokio panašaus pavo- 
jaus,— pabrėžė Čelendžeris. 

Zurnalistas dar labiau nustebo. 

— Jūs esate profesorius Čelendžeris, tiesa? — vėl paklausė 
jis. 

— Taip, sere, tokia mano pavardė. 

— Tada nesuprantu, kodėl tvirtinate, kad nėra tokio pavo- 
jaus. Remiuosi jūsų straipsniu, šįryt išspausdintu Londono dien- 
raštyje „Times“.— Jis išsitraukė laikraštį iš vidinės švarko ki- 
šenės.— Štai, pažvelkite. 

Celendžeris sukikeno ir pasitrynė rankas. 

— Imu suprasti,— tarė jis.— Taigi, sakote, jūs perskaitėte 
straipsnį šįryt? 

— Taip, sere. 

— Ir tuoj pat atvykote interviu pas mane? 

— Žinoma, sere. 

— Ar nepastebėjote ko nors neįprasto kelionės metu? 

— Na, tiesą pasakius, jūsų Žmonės man pasirodė malonesni 
ir nuoširdesni nei anksčiau. Nešikas ėmė pasakoti kažkokią sma- 
gią istoriją, o tai visiškai naujas bruožas jūsų šalyje. 

— Ir nieko daugiau? 

— Na, ne, sere, tikrai nieko įsimintina. 

— Puiku, dabar pasakykite, kelintą valandą išvykote iš „Vik- 
torijos“ stotelės? 

Amerikietis nusišypsojo. 

— Atvykau čia gauti interviu, proiesoriau, bet, rodos, viskas 
atvirkščiai — ne žuvis slieką, bet sliekas žuvį gaudo. Taigi, jums 
priklauso visas krūvis. 

— Man tiesiog įdomu. Ar prisimenate valandą? 

— Žinoma, buvo pusė dvyliktos. 

— O atvykote? 

— Ketvirtis po dviejų. 

— Ar samdėtės kebą? 

— Taip. 

— Kaip manote, koks yra nuotolis iki stoties? 

— Na, manyčiau, jog daugiausia pora mylių. 

— O kiekgi laiko užtrukote jūs? 

— Na, matyt, apie pusvalandį su tuo iškaršėliu arkliu. 

— Vadinasi, turėtų būti maždaug trys valandos? 

— Taip, na, gal kiek daugiau. 

— Pažvelkite į savo laikrodį. 

Amerikietis iškart klusniai žvilgtelėjo į laikrodį, o tada nu- 
stebęs — į mus. 

— Tik pamanykit! — sušuko.— Stovi, lyg būčiau neprisukęs. 
Gal tas iškaršėlis taip lėtai traukė? Pažiūrėjus saulė gana že- 
mai. Taigi kažko nesuprantu. 

— Ar nejautėte ko nors ypatingo kildamas į kalvelę? 

— Na, dabar, rodos, prisimenu, kad vienu metu buvo užėjęs 
baisus mieguistumas ir norėjau kažką pasakyti vežikui, tačiau 
neįstengiau atkreipti jo dėmesio. Veikiausiai karštis bus taip 
paveikęs, kad akimirksnį buvo suėmęs svaigulys. Tai ir viskas. 

— Panašiai atsitiko visai žmonijai, — kreipėsi į mane Če- 
lendžeris.— Akimirksniu jie pajuto svaigulį. Dabar niekas nesu- 
vokia, kas iš tikro atsitiko. Visi tęs savo nutrauktus darbus, kaip 
Ostinas stvėrė žarnos antgalį, o golio žaidėjai — lazdas. Redak- 
torius, Melounai, toliau leis laikraštį ir labai nustebs, jei to 
numerio nesuras. Taigi, mano jaunasis drauguži, — tarė jis, kreip- 
damasis į Amerikos žurnalistą, tartum įkvėptas nuoširdumo,— 
jums tikriausiai bus įdomu sužinoti, jog Žemės rutulys saugiai 
išplaukė iš nuodingosios eterio juostos. Be to, nepamirškite pa- 
sižymėti savo paties labui, kad šiandien yra ne penktadienis, 
rugpjūčio dvidešimt septintoji, bet šeštadienis, rugpjūčio dvi- 
dešimt aštuntoji, ir kad jūs visiškai be sąmonės išsėdėjote tame 
kebe ant Roterfildo kalvos dvidešimt aštuonias valandas. 

Taigi, pasak mano kolegos amerikiečio, tuo galėčiau ir baigti 
savo pasakojimą. Jis yra, kaip galėjote numanyti, tik visapusiš- 
kesnis ir detalesnis pirmadienio dienraščio „Daily Gazette“ 
straipsnio komentaras. Šis straipsnis buvo visuotinai pripažintas 
pačiu sensacingiausiu visų laikų žurnalisto pranešimu, dėl ko 
buvo parduota trys su puse milijono laikraščio egzempliorių. 
Savo kambaryje ant sienos tebelaikau įrėminęs tas skambias 
antraštes: 


PASAULIS DVIDEšIMT AšŠTUONIAS VALANDAS 
ISGYVENA KOMĄ 
NEGIRDĖTAS IšBANDYMAS 

CČELENDŽERIO PRANAšYSTĖS PASITVIRTINA 
MUSŲ KORESPONDENTAS IšSIGELBSTI 
SUKREČIANTIS PASAKOJIMAS 
DEGUONIES KAMBARYJE 
KEISTA KELIONĖ AUTOMOBILIU 
BEZADIS LONDONAS 
PAKEISTAS TRUKSTAMAS PUSLAPIS 
DIDŽIULIAI GAISRAI IR PRARASTOS GYVYBĖS 
AR TAI PASIKARTOS? 


Po šiuo nuostabiu sąrašu išspausdintos devynios su puse 
skilties vienintelio ir tikriausiai paskutinio pasakojimo, kokį 
galėjo pateikti tik vienas apžvalgininkas, kaip mūsų planeta 
atrodė tą ilgą lemtingo įvykio dieną. Čelendžeris drauge su Sa- 
merlių sutelkė savo įspūdžius ir patyrimą į mokslinę studiją, 
o man teko visa patirta perteikti išsamiu atpasakojimu. Dabar 
galėčiau ir pasitraukti iš gyvenimo. Po tokio svaiginamo laimė- 
jimo žurnalisto gyvenime telieka atoslūgis! 

Vis dėlto nenorėčiau baigti skambiomis antraštėmis ar tik 
asmeniniu triumiu. Verčiau pacituosiu retorišką didžiausio dien- 
raščio vedamojo ištrauką apie tą įvykį, kuris kiekvieną protingą 
žmogų paskatins susimąstyti. 

Tai nuvalkiota tiesa,— rašo „Times“ — kad žmonija esanti 
bejėgė prieš ją supančias begalines paslaptingas jėgas. Iš seno- 
vės pranašų ir nūdienos filosofų mus pasiekia tie patys prane- 
šimai ir perspėjimai. Tačiau, kaip ir visa, kas dažnai kartojama, 
šios tiesos, laikui bėgant, prarado aktualumą ir įtaigumą. Ši 
pamoka, tikras ir įvykęs bandymas, mums leido tai įsisąmoninti. 
Mums ką tik teko patirti naudingą, bet kankinamai sunkų iš- 
mėginimą. Mūsų mintys dar neatsitokėjo nuo tokio staigaus 
smūgio, o sielą tebestingdo baisus ribotumo ir bejėgiškumo su- 
pratimas. Pasaulis brangiai užmokėjo už šią pamoką. Vargu ar 
mums pavyks nustatyti visus stichinės nelaimės padarinius, 
tačiau Niujorke, Orleane ir Braitone siautėję gaisrai byloja, jog 
Tai pati didžiausia tragedija žmonijos istorijoje. 

Kai bus surinkti visi duomenys apie geležinkelio ir jūrų ava- 
rijas, susidarys išties liūdnas vaizdas, nors kai kurie faktai liu- 
dija, jog daugeliu atvejų traukinių mašinistams ar laivų mecha- 
nikams pavyko išjungti variklius dar prieš nuodams paveikiant. 
Tačiau materialiniai nuostoliai, daugelio žmonių žūtis nėra šian- 

dien mūsų mąstymo centre. Visa tai, laikui bėgant, užsimirš. 
Bet niekad neturėtų būti pamiršta ir visad turėtų skatinti mūsų 
vaizduotę, kaip atskleisti tokias visatos paslaptis, parodyti, koks 
pražūtingas savimi patenkinto žmogaus abejingumas ir kad ma- 
terialusis mūsų egzistavimas tėra siauras takelis per prarają. 
Rimtis ir nuolankumas šiandien turi būti mūsų jausmų pagrin- 
das. Tegul tai tampa tvirtu pamatu, ant kurio būsimos rūpes- 
tingesnės ir pagarbesnės kartos pastatys tinkamesnę šventovę. 


RAFLO HO ISRADIMAI 


DVIGUBA MĮSLĖ 


— Bijau, kad jis neateis,— prislėgtu balsu tarė Laura Ma- 
kintair. 

— Kodėl gi ne? 

— Tik pažvelk, koks lauke oras. Kažkas siaubinga! 

Jai kalbant, sniego sūkuriai dusliai barbeno į jaukų raudo- 
nomis užuolaidomis užleistą langą, o ilgi vėjo gūsiai stūgavo 
ir švilpė sniegu aplipusiose sodą juosiančių guobų šakose. 

Robertas Makintairas pakilo nuo nebaigto eskizo ir paėmęs 
lempą įsmeigė žvilgsnį į tamsą. Pro vėjo pustomą sniegą vos 
įžiūrimos plaikstėsi ir virpėjo ilgos plikų medžių šakos. Jo sesuo 
sėdėjo prie židinio su siuviniu rankose ir stebėjo brolį, kurio 
profilį ryškino gelsva lempos šviesa. Dailus, jaunatviškai skais- 
tus, rūpestingai nuskustas veidas, ilgi rusvi plaukai, užšukuoti 
į viršų ir krintantys bangelėmis iki pečių, užbaigė šį veik tobulą 
kūrinį. Išvaizda bylojo apie menininko temperamentą. 

Subtilumą pabrėžė ir nedidelės raukšlelės apie akis, elegan- 
tiški paauksuotais rėmeliais pince-nez * ir juodo velveto pele- 
rina, Žvilganti lempos šviesoje. Tik lūpų išraiška turėjo vos 
pastebimą grubumo žymę, polinkį į silpnybę. Kitų, beje, ir se- 
sers, akimis, tai šiek tiek menkino jo žavesį ir grožį, tačiau, 
kaip jis mėgdavo sakyti, kiekvienas mirtingasis esąs teisėtas 
begalės savo protėvių blogybių ar kūno ydų paveldėtojas, todėl! 
derėtų tik džiaugtis, jei motina Gamta neapdovanojo Žmogaus 
visomis jų iš sykio. 

Tačiau Gamta — ta negailestingoji kreditorė — pasirodė šiai 
ledi taip pat itin reikli, ir vis dėlto jos nuostabaus grožio vir- 
šutinė veido dalis taip traukė akį, jog apatinė, nors ir ne tokia 
tobula, nė kiek nemenkino jos žavesio. Jos plaukai buvo tam- 
sesni už brolio — vešlios garbanos atrodė beveik juodos ir pa- 
šviesėdavo tik ryškiai apšviestos. Švelnūs, kiek irzloki veido 

bruožai, dailiai išlenkti antakiai, mąslios, linksmos akys,— visa 
buvo kone tobula, tačiau šiam deriniui kažko lyg stigo. Bruožai 
ar išraiška turėjo kažkokį trūkumą, kuris išryškėdavo tik įdėmiau 
pažvelgus, — tai buvo pernelyg atsikišusi ir kiek atkarusi apatinė 
lūpa. Šis trūkumas, kad ir vos pastebimas, vis dėlto be jo veidas 
būtų buvęs kur kas nuostabesnis. Labai nusiminusi ir net pyk- 
telėjusi, mergina atsilošė krėsle; ant kelių raizgėsi margaspal- 
viai šilkiniai siūlai ir gelsva drobelė. Kadangi buvo sunėrusi 
rankas už galvos, matėsi švelni balta rankų oda ir rausvos at- 
sikišusios alkūnės. 

— Zinau, kad jis neateis, — pakartojo ji. 

— Nesąmonė, Laura! Tikrai ateis. Joks jūreivis nepabūgs 
blogo oro! 

— Kas tai? — Ji pakėlė pirštą, ir akimirką jos veide suspin- 
do pergalingas šypsnys, kurį tuoj pat pakeitė didžiulis nusivy- 
limas.—- Tai tik tėtė,— burbtelėjo ji. 

Prieškambaryje pasigirdo šlepsėjimas, ir nedidukas sulysęs 
vyriškis su ganėtinai išklypusiomis šlepetėmis pasirodė kamba- 
ryje. Ponas Makintairas vyresnysis buvo pablyškęs ir keistos 
išvaizdos. Jo netvarkingai styrantys rusvos spalvos barzdos 
plaukai vietomis žilstelėję, veidas išsekęs ir prislėgtas. Nelaimė 
ir negalia atsispindėjo jame. Dar prieš dešimtį metų jis buvo 
vienas iš turtingiausių ir didžiausių Birmingamo ginklų gamin- 
tojų, tačiau dažnos komercinės nesėkmės prarijo jo turtus ir 
galiausiai privedė prie bankroto bylos teisme. O žmonos mirtis 
kaip tik tą dieną, kai tapo nemokus, perpildė jau ir šiaip skli- 
diną liūdesio taurę, ir nuo to laiko jo išblyškusį veidą užvaldė 
akmeninė priblokšto žmogaus išraiška, bylojanti apie pamišimą. 
Bankroto padariniai itin skaudžiai paveikė visą šeimą, ir jei ne 
tas nedidelis dviejų šimtų svarų metinis palikimas, kurį abu 
vaikai gaudavo iš vieno Australijoje pralobusio dėdės iš motinos 
pusės, jie būtų buvę visiški vargšai. Sudėję šias pajamas į krūvą 
ir išsinuomoję namą ramioje provincijos apskrityje Temifilde, 
esančiame maždaug už keturiolikos mylių nuo didelio Midlendo 
miesto, jie sugebėjo gyventi kone pasiturimai. Padariniai buvo 
skaudūs visiems. Ypač smarkiai bankrotas pakeitė Roberto gy- 
venimą. Jam teko atsisakyti prabangos, atitinkančios menininko 
temperamentą; jo pomėgis, anksčiau tebuvęs pramoga, dabar 
tapo būtinybe užsidirbti pragyvenimui. Laurai tai irgi buvo 
skaudus praradimas. Ji gūžėsi nuo senų draugų užuojautos, Tem- 

fildo pievos ir laukai jai atrodė neapsakomai pilki ir nuobodūs 
po triukšmingo gyvenimo Edžbastone. Tą nejaukią būtį dar la- 
biau liūdino elgesys jų tėvo, kuris gyvenimą dabar pajvairindavo 
nebent skaitydamas maldaknygę ar skandindamas vargus tau- 
rėje vyno. | 

Tačiau Laurai Temfildas turėjo ir vieną privalumą, kurio 
dabar ji galėjo netekti. Kad apsigyveno kaip tik šiame kaime- 
lyje, nebuvo atsitiktinumas. Tai greičiau lėmė faktas, jog senas 
jų draugas Džonas Sperlingas čia buvo paskirtas vikaru. Hek- 
toras Sperlingas, vyresnysis jo sūnus, pora mėnesių vyresnis už 
Laurą, jau keleri metai buvo su ja susižiedavęs ir jau ketino 
vesti, bet įvykęs finansinis krachas išardė visus jų planus. Jis 
tarnavo jaunesniuoju leitenantu kariniame jūrų laivyne. Šiuo 
metu Hektoras atostogavo, ir nebuvo vakaro, kad jis nepasuktų 
keliu iš savo namų į Guobynę, kur gyveno Makintairai. Tačiau 
šiandien juos pasiekė pranešimas, jog jis privaląs grįžti tarny- 
bon ir jau kitą vakarą būti savo laive Portsmute. Žadėjo užeiti 
bent pusvalandžiui su jais atsisveikinti. 

— Na, kurgi Hektoras? — paklausė ponas Makintairas dai- 
rydamasis. 

— Jis neatėjo, tėve. Negi galima tikėtis, kad jis ateitų tokiu 
oru? Žemė nuklota sniegu per dvi pėdas. 

— Tai neatėjo? — suniurzgėjo senis, griūdamas ant sofos. 
Taigi, taigi, jis ir jo tėvas tik ir nori mus sužlugdyti, to tik 
ir laukia. ž 

— Kaip jums gali ateiti į galvą tokia mintis, tėte,— sušuko 
Laura pasipiktinusi. — Jie geresni mums už gimines. Ką jie pa- 
manytų, jei jus išgirstų? 

— Zinai, Robertai,— pasakė tėvas, nekreipdamas dėmesio į 
dukters prieštaravimus,— norėčiau išgerti šlakelį, bent šlakelį 
brendžio. Pakaktų netgi antpirščio dydžio taurelės; turbūt per- 
šalau šiandien per tą pūgą. 

Robertas, nieko neatsakęs, toliau piešė ant sudedamojo ap- 
lanko, bet Laura pakėlė akis nuo siuvinio. 

„.— Deja, namie nieko nebėra, tėte,— tarė ji. 

— Laura! Laura! — Jis kratė galvą ne tiek iš pykčio, kiek 
iš apmaudo.— Juk tu jau nebe mergaitė, Laura. Esi moteris, 
tvarkai visus namų reikalus, Laura. Mes pasitikime tavimi. Esa- 
me visiškai tau atsidavę. O tu palieki vargšą brolį Robertą be 
lašelio brendžio, o ką jau kalbėti apie mane — tavo tėvą. Dėl 

Dievo meilės, Laura, ką pasakytų tavo mama? Tik pagalvok apie 
įvairius atsitikimus, netikėtą ligą ar apopleksijos priepuolį, Lau- 
ra. Tavo atsakymas labai nuliūdino. Išties labai nuliūdino, tu 
per daug rizikuoji. 

— Aš jo beveik nevartoju,— atrėžė Robertas, — Laura gali 
nesirūpinti dėl manęs. 

— Tai tiesiog nepakeičiamas vaistas, Robertai. Žinoma, var- 
tojant saikingai, kaip sakoma. Štai ir visa paslaptis. Pabandysiu 
nukakti į „Tris karvelius“ kokiam pusvalandžiui. 

— Brangusis tėti — sušuko jaunuolis,— nė nebandykite eiti 
per tokį baisų orą. Jei jūs negalite apsieiti be brendžio, gal aš 
pasiųsiu Sarą nupirkti? Leiskite tai padaryti Sarai, be to, aš ir 
pats galiu nueiti... 

Svyst! Nuo sesers kėdės atskriejo popieriaus gniužulėlis ir 
plastelėjo priešais jį ant eskizų albumo. Jis išvyniojo popierėlį 
ir ištiesė prieš šviesą. 

„Dėl Dievo meilės, leisk jam eiti!“ — buvo pakeverzota la- 
pelyje. 

— Na, bent jau šiltai apsirenkite,— tęsė jis, šiek tiek sutri- 
kęs, kad teko nusileisti seseriai, kuri niekino jo vyriškumą.— 
Gal ir nėra taip šalta, kaip atrodo. Laimei, bent neišklysite iš 
kelio, nes iki ten vos koks šimtas jardų. 

Bambėdamas ir niurgzdamas dėl dukters neapdairumo, se- 
nasis Makintairas vargais negalais užsivilko paltą ir apsivyniojo 
šaliką apie ilgą, liesą kaklą. Nuo šalto vėjo gūsio, įsiveržusio pra- 
darius prieškambario duris, net sumirksėjo lempos. Abu vaikai 
girdėjo tolstant žingsnius, kai jis lėtai brido užpustytu sodo 
takeliu. 

— Jis darosi tiesiog nepakenčiamas,— pasakė pagaliau Ro- 
bertas.— Nereikėjo jo išleisti. Ką nors iškrės. 

— Bet juk Hektoras šiandien ateis paskutinį kartą,— švelniai 
paaiškino Laura.— Būtų nesmagu, jei jis atėjęs ką nors paste- 
bėtų. Todėl ir norėjau, kad išeitų. 

— Kaip tik laiku suspėjai,— pratarė Robertas,— nes jau gir- 
dėti darant vartelius. Štai, matai. 

Vos tik tai ištarus, lauke pasigirdo džiugus šūksnis ir ryž- 
tingas barbenimas į langą. 

Robertas nuėjo prie durų ir įleido vidun jauną aukštą vyriškį 
juodu storos gelumbės puspalčiu, :ant kurio žvilgėjo dar nespė- 

jusios nutirpti snaigės. Smagiai juokdamasis, jis pasipurtė it 
koks niufaundlendas ir nusikrėtė nuo batų sniegą prieš įženg- 
damas į nedidelį lempos nušviestą kambarį. 

Hektoro Sperlingo profesija atsispindėjo kiekviename jo veido 
lopinėlyje. Tvarkingai nuskustas smakras, trumpos žandenos, 
ryžtingai sučiaupta burna ir bjauraus oro nurausvinti skruostai 
bylojo jį esant Karališkojo jūrų laivyno jūreivį. Penkiasdešimt 
tokių veidų kiekvieną metų dieną galima regėti prie Karališkojo 
jūrų laivyno koledžo bendrojo stalo Portsmuto dokuose; šie veidai 
panašesni vienas į kitą nei brolis į brolį. Sie vaikinai buvo 
auklėjami pagal vieną šabloną, visi jie — produktai vienos sis- 
temos, kuri mokė ankstyvo savarankiškumo, drąsos ir vyriškumo. 
Iš esmės tai puikūs jaunuoliai, nors galbūt ir ne tokie subtilūs 
ar protingi kaip jų sausumos broliai, bet kupini tiesos troškimo, 
energijos ir didvyriškumo. Tiesaus stoto, aukštaūgis, dailiai nu- 
augęs, skvarbių pilkų akių, tikslių, staigių judesių vyras, iš visko 
sprendžiant, buvo įpratęs ne tik įsakinėti, bet ir paklusti įsa- 
kymams. 

— Ar gavote mano raštelį? — paklausė vos įėjęs į kambarį.— 
Ir vėl turiu išvykti, Laura. Argi neįgriso? Senasis kapitonas pri- 
trūko darbo jėgos ir nori, kad tuoj pat grįžčiau— Jis atsisėdo 
greta merginos ir uždėjo savo įrudusį delną ant. jos baltos 
rankos. 

— Šįkart užduotis netruks labai ilgai,— tęsė jis.— Tai eskad- 
ros žygis: Madeira—Gibraltaras—Lisabona ir — namai. Manau, 
kad tikrai parplauksime dar iki kovo. 

— Rodos, tik vakar išlipote iš laivo, — atsakė ji. 

— Mano mažyte! Ilgai neužtruksiu. Žiūrėk, Robertai, pasi- 
rūpink ja, kol manęs nebus. O kai grįšiu, Laura, tai bus pasku- 
tinis kartas, tikrai! Velniop tuos pinigus! Daugelis pragyvena 
turėdami dar mažiau. Mums visai nereikia namo, tiesa? Ga- 
lima išsinuomoti puikius kambarius Saufsyje už du svarus per 
savaitę. Neseniai vedė mūsų kasininkas Makdougalas, tai jis 
moka tik trisdešimt šilingų. Ar nebijotum, Laura? 

— Tikrai ne. 

— Mano garbusis senasis tėvas pernelyg atsargus. Visąlaik 
tvirtina tą patį: ,„Luktelkite, luktelkite, luktelkite“. Tik tiek ir 
težino. Pasakysiu jam, kad verčiau jis taptų sunkiosios artile- 
rijos departamento valdytoju. Tikrai pakalbėsiu su juo dar šį- 

vakar. Įtikinsiu jį. Pamatysite. O jūs turite pasišnekėti su sa- 
vuoju. Robertas jums čia pagelbės. Turiu štai sąrašą uostų ir 
tvarkaraštį, kada kur švartuosimės. Iš kiekvieno rašysiu jums. 

Iš šoninės kišenės jis išsiėmė lapelį popieriaus, bet, užuot 
padavęs jaunajai ledi, nustebęs įsistebeilijo į jį: 

— Nagi, aš niekad!..— sušuko jis.— Tik pažvelk, Robertai, 
pasakykite man, kas gi čia? ' 

— Parodykite prie šviesos. Tai tik penkiasdešimties Anglijos 
svarų banknotas. Nematau jame nieko nepaprasto. 

— Atvirkščiai — tai pats keisčiausias dalykas, kada nors man 
nutikęs. Niekaip negaliu paaiškinti, kas įvyko. 

— Paklausyk, Hektorai,— sušuko susidomėjusi panelė Makin- 
tair.— Kažkoks keistas dalykas atsitiko šiandien ir man. Kertu 
lažybų, jog tai jus nustebins dar labiau nei tas banknotas, nors 
aš galų gale neturiu tokio svaraus įrodymo kaip jūs. 


— Ką gi, paklausykime, o Robertas tebūna teisėju. 

— Na, klokite savo istorijas.— Jaunasis dailininkas užvertė 
eskizų albumą ir, nutaisęs rimtą veidą, susiėmė rankomis gal- 
vą.— Damos pirmenybė! Pradėk, Laura, nors aš šį tą jau žinau. 

— Tai nutiko šįryt, Hektorai,— pradėjo ji — Beje, šis pasa- 
kojimas gali tave kiek supykdyti. Buvau visai pamiršusi. Tačiau, 
manau, tau neverta jaudintis, nes iš teisybės tas vaikinas tiesiog 
pamišęs. 

— Tai kas gi, po galais, įvyko? — paklausė jaunasis karinin- 
kas, žvilgčiodamas čia į banknotą, čia į fiancėe *. 

— Sakyčiau, nieko įžeidžiamo neįvyko, ir vis dėlto tau teks 
pripažinti, jog dalykas labai keistas. Buvau išėjusi pasivaikš- 
čioti, bet pradėjo snigti, ir aš nutariau prisiglausti pašiūrėje, 
kurią pasistatė darbininkai prie didžiojo naujojo namo galo. 
Zmonės iš ten išvyko, o savininkas, manoma, atvažiuos tik rytoj, 
bet pašiūrė tebestovi. Aš sėdėjau tenai ant dėžės, ir tuo metu 
keliu ėjęs žmogus taip pat užsuko į tą pašiūrę. Tas vyriškis 
buvo pablyškęs, tylus, aukštas ir liesas, ne daugiau kaip trisde- 
šimties. Sakyčiau, apsirengęs kukliai, bet išvaizdos džentelme- 
niškos. Jis paklausinėjo manęs šio bei to apie kaimo žmones, o 
aš, suprantama, maloniai jam atsakiau. Įsišnekėjome apie įvai- 
riausius dalykus. Nė nepajutau, kaip prabėgo laikas. Aš net 

pamiršau pūgą, bet jis staiga atkreipė mano dėmesį, kad jau 
nebesninga. Tada, kai pasisukau eiti, kaip, jūs manote, jis pa- 
sielgė? Jis žengtelėjo prie manęs ir, žvelgdamas man į veidą, 
liūdnu svajingu balsu tarė: „Kažin ar rūpėčiau jums, jei būčiau 
be skatiko?“ Argi nekeista? Mane tai taip išgąsdino, jog nė 
nepajutau, ikaip šmurkštelėjau iš pašiūrės ir pasileidau tekina 
namė, nespėjus jam daugiau nė žodžio ištarti. Išties, Hektorai, 
jums nėra reikalo pavyduliauti, nes, visa tai prisiminusi, galiu ne- 
dvejodama pasakyti, jog jo tonas ir elgesys nebuvo įžeidūs. Jis 
tiesiog garsiai mąstė nė neketindamas įžeisti. Aš įsitikinusi, jog 
vargšas vaikinas buvo pamišęs. 

— Hm! Vis dėlto, man ES jo pamišimas gan savotiškas, — 
pasakė brolis. 

— Mano smūgis jam būtų Lisos taip pat savotiškas, — griež- 
tai įsiterpė leitenantas.— Neregėtas įžūlumas. 

— Nagi, ar nesakiau, kad širsi! — Ji priglaudė ranką prie 
jo šiurkščios gelumbės puspalčio rankovės.— Nurimk. Aš daugiau 
niekad jo nebematysiu. Jis, matyt, atvykęs iš svetur. Stai toks 
mano nuotykis. Dabar papasakokite savąjį. 

Vyriškis glamžė banknotą tarp pirštų, kita ranka persibraukė 
per plaukus, lyg stengdamasis susikaupti. 

— Kažkoks paikas pokštas,— tarė jis.— Turiu išsiaiškinti, 
nors nežinau, nuo ko pradėti. Ėjau iš namų į kaimą. Jau temo. 
Pastebėjau įklimpusį vežimą. Vienas ratas įriedėjęs į griovį, 
kurio nesimatė po sniegu, o vežimas taip pasviręs dešinėn, kad 
sėdynėje išsilaikyti neįmanoma. Aš padėjau iškelti ratą, ir ve- 
žimas vėl pajudėjo keliu. Buvo jau tamsu, ir tas vyrukas, man 
regis, pamanė, jog esu koks prasčiokas, nes abu nepersimetėme 
nė penketu žodžių. Nuvažiuodamas jis įspraudė man į rankas tą 
lapelį. Tik per plauką aš jo neišmečiau, nes pajutęs, kad tai 
suglamžytas popiergalis, pamaniau, jog tai tiesiog kokių nors 
prekių reklama ar kažkas panašaus. Laimei, įsikišau jį į kišenę 
ir štai užtikau tik dabar, ieškodamas kelionės tvarkaraščio. Da- 
bar jūs viską žinote apie mano nuotykį. 

Brolis ir sesuo nustebę žvelgė į juodai baltą suglamžytą 
banknotą. 

— Na, tai gal nepažįstamasis keliautojas buvo koks Monte- 
kristas ar bent jau Rotšildas! — pasakė Robertas.— Reikia pri- 
pažinti, Laura, jog lažybas pralaimėjai. 

— O, tai mane visiškai patenkina. Nesu girdėjusi apie tokį 
laimingą nuotykį. Šis žmogus turėtų būti nepaprastai žavus. 

— Bet juk aš negaliu priimti tų pinigų, — tarė Hektoras Sper- 
lingas, nusiminęs žvelgdamas į banknotą.— Nedidelis piniginis 
prizas — gana neblogai. Betgi čia visai kas kita. Gal koks ap- 
sirikimas. Vis dėlto ne. Jis kaip tik norėjo atsilyginti su kaupu, 
nes negalėjo supainioti monetos su banknotu. Ko gero, reikia 
paieškotį to vaikino per laikraštį. 

— Tačiau gaila,— įsiterpė Robertas.— Norėčiau pasakyti, jog 
mano nuomonė šiuo klausimu šiek tiek kitokia. 

— Iš teisybės tai jūs labai panašus į Donkichotą, Hektorai,— 
tarė Laura Makintair.— Kodėl gi jums nepriimti to, kas priklau- 
so? Juk jūs pasitarnavote tam nepažįstamajam, gal net labiau, 
nei pats manote, ir jus apdovanojo tai progai atminti. Nematau 
jokios priežasties, dėl kurios turėtumėte atsisakyti tų pinigų. 

— Na, liaukitės,— tarė jaunasis jūreivis, trūkčiojamai nusi- 
juokdamas.— Tai ne tas nuotykis, kuriuo galėčiau pasigirti kajut- 
kompanijoje. 

— Rytoj vis vien išvykstate,— pareiškė Robertas.— Jums ne- 
bėra laiko teirautis ir ieškoti kažkokio paslaptingo karaliaus 
Krezo. Taigi galite sau tinkamai pasinaudoti. 

— Na, paklausykite, Laura, įsidėkite jį į savo krepšį, — su- 
šuko Hektoras Sperlingas.— Skiriu jus savo bankininke ir, jei 
atsirastų teisėtas savininkas, galėsiu jį pasiųsti pas jus. Jei ne, 
manyčiau, tuos pinigus galime priimti kaip atlyginimą už turto 
išgelbėjimą, nors, prisipažinsiu, man tokia mintis ne prie šir- 
dies.— Jis pakilo ir įmetė banknotą į rudą krepšį su spalvotais 
vilnoniais siūlais, stovėjusį prie jos.— Dabar, Laura, turiu jus 
palikti, nes prižadėjau vadovybei apie devynias grįžti. Išsiskiria- 
me neilgam ir tikrai paskutinįsyk. Sudie, Robertai! Sėkmės. 

— Sudie, Hektorai! Bon voyage*!— jaunasis menininkas li- 
ko stovėti prie stalo, o sesuo palydėjo mylimąjį iki durų. Blau- 
sioje prieškambario šviesoje jis matė jų figūras ir nugirdo 
žodžius. 

— Kitą kartą, mano mažyte? 

— Gerai. Kitą kartą tai įvyks, Hektorai. 

— Ir niekas mudviejų nebeišskirs? 

— Niekas. 


* Laimingos kelionės! (pranc.) 

— Visame pasaulyje? 

— Niekas. 

Robertas atsargiai uždarė duris. Po minutės pasigirdęs už- 
daromų laukujų durų bumbtelėjimas ir skubrių žingsnių gurgž- 
desys per sniegą bylojo, jog jų svečias išvyko. 


II 


NAUJŲJŲ RŪMŲ GYVENTOJAS 


Snigti liovėsi, bet visą savaitę laikėsi šalčiai, tartum geležimi 
sukaustę visą kraštą. Keliai skambėjo nuo arklių kanopų, kiek- 
vienas šalikelės griovys ar upelis tapo ledine gatve. Kalvotą 
kraštovaizdį gyvino jaukūs raudonų plytų namai, virš kurių, 
netrikdomi vėjo, aukštyn kilo pilkų dūmų stulpai. Dangus buvo 
visiškai giedras, ir ryto saulė, prasiskverbusi pro toli virš Bir- 
mingamo tvyrančius dūmų kamuolius, rausvu spindesiu nuskaid- 
rino plačiai nusidriekusius sniego apklotus laukus, maloniai 
traukiančius dailininko akį. 

Džiugesio kupina krūtine ankstų rytą nuo švelniai vingiuo- 
jančios Temiildo kalvos viršūnės gėrėjosi šiuo vaizdu Robertas 
Makintairas. Su škotiška berete ant galvos ir trumpa pypke iš 
šilojo šaknies jis stovėjo atsirėmęs alkūnėmis į vartų statramstį 
ir lėtai Žžvalgėsi aplink, gosliai traukdamas į save gamtos ža- 
vesį. Apačioje šiaurės link tęsėsi Temiildo kaimelis raudonomis 
namų sienomis ir pilkais stogais, kur ne kur juodavo kuokštais 
išsibarstęs retmiškis juodų medžių, tarp kurių atokiau nuo pla- 
taus baltuojančio Birmingamo vieškelio vingio glaudėsi jo Guo- 
bynė. Lėtai pasisukęs į kitą pusę, pastebėjo erdvų mūrinį pastatą, 
matyt, ką tik baigtą statyti. Viename namo kampe aukštyn stie- 
bėsi bokštas. Rytmečio saulės nutvieksti, rausvai mirgėjo šimtai 
langų. Truputį atokiau nuo pastato stovėjo dar vienas žemas 
kvadrato formos statinys su aukštū kaminu viduryje, iš kurio į 
šaltą orą veržėsi dūmų kamuoliai. Visą sklypą juosė didinga 
parko tvora, už kurios augo jaunas eglynas. Prie namsargio 
būdelės riogsojo didelė dėbris * krūva, eile sustatytos darbininkų 


* Nuolaužos (pranc.); čia — statybinis laužas. 

pašiūrės, suverstos pastolių nuolaužos. Visa tai liudijo, jog na- 
mas ką tik baigtas statyti. 

Robertas Makintairas smalsiai žvelgė į erdvų pastatą. Visoje 
apylinkėje sklido kalbos apie paslaptingą statybą. Vos prieš 
metus visus pasiekė pirmieji gandai, jog kažkoks milijonierius 
nusipirkęs žemės sklypą ir ketinąs įkurti jame dvarvietę. Nuo 
tada darbas virte virė dieną naktį, kol viskas, iki menkiausių 
smulkmenų, buvo pabaigta per kur kas trumpesnį laiką, negu 
daugeliui būtų prireikę pastatyti šešių kambarių vasarnamį. Kas 
rytą du ilgi specialūs traukiniai iš Birmingamo atveždavo pulką 
darbininkų, kuriuos vakare pakeisdavo kiti, dirbdavę šviečiant 
dvylikai stiprių elektros lempų. Darbininkų skaičių ribojo tik 
vietos, kurioje jie galėjo tilpti, dydis. Vagonų virtinės iš stoties 
sandėlio tiekdavo baltąjį portlando akmenį. Šimtai darbininkų 
akmenis iškraudavo ir perduodavo kitiems, tie aptašydavo, su- 
iormuodavo stačiakampius ir perduodavo tikriesiems mūrinin- 
kams, kurie garo kranais pakeldavo juos ant statomų sienų; čia 
jie buvo derinami, rikiuojami į eiles ir skiediniu įmūrijami kitų 
darbininkų. Diena iš dienos namas kilo kaip ant mielių. Kolo- 
nos, karnizai ir raižiniai beregint radosi kažkokiu paslaptingu 
būdu. Darbas nesibaigė tik tuo didžiuliu namu. Greta tuo pačiu 
metu išaugo dar vienas pastatas. Jame plušo būriai iš Londono 
atvykusių darbininkų pablyškusiais veidais. Čia jie montavo 
neregėtus įrenginius, didžiulius cilindrus, ratus ir laidus. Aukš- 
tas kaminas, įrengtas pastato centre, bei visa keista jo įranga 
liudijo čia būsiant atidarytą fabriką ar verslo cechą. Kaip by- 
lojo gandai, šio turtuolio pomėgis buvo toks pat kaip visų pap- 
rastų žmonių kasdienis darbas — jis mėgo darbuotis su chemi- 
kalais ir prie krosnies. Dar nespėjus baigti antro aukšto, apati- 
niame darbo ėmėsi dailidės, staliai ir vandentiekio darbininkai, 
skubėdami įgyvendinti neįprastus brangiai kaštuojančius pro- 
jektų brėžinius, kuo tobuliausiai tenkinusius savininko skonį ir 
poreikius. Visame krašte sklido įvairiausios keistos istorijos, 
pasiekusios net Birmingamą, apie neregėtą prabangą ir neįtikė- 
tiną pinigų švaistymą šiai statybai. Milžiniškos išlaidos buvo 
skiriamos net pačiam menkiausiam nepatogumui įveikti. Pro 
spoksančių nustebusių kaimiečių eiles vienas po kito riedėjo 
vežimai, prikrauti prašmatnių baldų. Neįkainojami kailiai, Žvil- 
gantys kilimai, puošnūs užtiesalai, dramblio kaulo, juodmedžio, 
metalo dirbiniai. Kiekvienas žvilgsnis, mestas į šią daugiaaukštę 

lobių saugyklą, buvo pagrindas atsirasti naujai Iegendai. Ga- 
liausiai, kai viskas buvo paruošta, atvyko keturiasdešimt tarnų, 
ir tai buvo Ženklas, kad netrukus pasirodys ir pats savininkas — 
ponas Railas Ho. 

Nenuostabu, jog Robertas Makintairas taip atidžiai ir smal- 
siai žvelgė į šiuos didingus rūmus; rūkstantys kaminai, užuo- 
laidomis užleisti langai ir kita rodė, kad savininkas jau atvykęs. 
Atokiau nuo rūmų lyg ežero paviršius spindėjo šiltnamių stogai, 
už jų rikiavosi arklidės ir ūkiniai trobesiai. Prieš savaitę pro 
Temifildą pravažiavo penkiasdešimt žirgų — tiksliai tiek, kiek 
ir reikės. Kas per žmogus, kuris šitaip išlaidauja? Jo vardas 
buvo nežinomas. Birmingame taip pat nebuvo jokių žinių nei 
apie jo kilmę, nei apie turtų šaltinius. Robertas Makintairas 
tingiai svarstė apie visa tai atsirėmęs į vartų staktą ir pūsdamas 
į gaivų ryto orą melsvus raktažolių tabako dūmus. 

Staiga jo žvilgsnis nukrypo į tamsią figūrą, pasirodžiusią 
prie alėjos vartų ir žirgliojančią kelio vingiu. Po keleto minučių 
žmogus priartėjo taip, kad galėjai jį pažinti. Stati apykaklė ir 
minkšta juoda skrybėlė rodė jį esant dvasininką. 

— Labas rytas, pone Sperlingai. 

— O, labas rytas, Robertai. Kaip laikotės? Gal einate kartu? 
Koks slidus kelias! 

Jo apskritas, švelnus veidas spinduliavo geraširdiškumu. 
Žingsniuodamas jis vis pašokdavo it nesitverdamas iš džiaugsmo. 

— Gal turite Žinių iš Hektoro? 

— Na, taip, Žinoma. Praėjusį trečiadienį jis sėkmingai iš- 
plaukė iš Spithedo, dabar parašys iš Madeiros. Guobynę tik- 
riausiai pasiekė vėlesni jo laiškai, kurių aš negavau. 

— Nežinau, ar Laura gavo. Gal jūs buvote užsukęs pas nau- 
jąjį atvykėlį? 

— Taip. Ką tik buvau pas jį. 

— Ar tas ponas Railas Ho vedęs? 

— Ne, jis viengungis. Rodos, kiek man pavyko sužinoti, jis 
netgi neturi giminių. Jis gyvena vienui vienas, apsuptas šitiekos 
tarnų. Jo dvarvietė išties nepaprasta. Man ji primena „Tūkstantį 
ir vieną naktį“. 

— O tas žmogus? Kas jis toks? 

— Jis — angelas, ne žmogus, o angelas. Tokio gerumo nesu 
nei regėjęs, nei girdėjęs per visą savo gyvenimą. Jis padarė 
mane laimingą. 

Dvasininko akys žybtelėjo iš susijaudinimo. Išsiėmęs didelę 
raudoną nosinę, jis garsiai išsišnypštė nosį. 

Robertas Makintairas nustebęs pažvelgė į jį. 

— Labai malonu tai girdėti, — pasakė jis.— Ar galėčiau pa- 
klausti, ką jis padarė? 

— Nuėjau pas jį šįryt sutartu laiku. Buvau parašęs jam, 
prašydamas leidimo užeiti. Aš papasakojau apie parapijos bėdas, 
savo senas pastangas atstatyti pietinę bažnyčios dalį bei mūsų 
norus padėti parapijiečiams per tuos klaikius orus. Kol aš kal- 
bėjau, jis neištarė nė žodžio, sėdėjo abejingu veidu ir, rodės, 
net negirdi manęs. Kai baigiau pasakoti, jis išsitraukė plunks- 
nakotį. „Kiek pinigų reikėtų bažnyčios remontui?“ — paklausė 
jis. „Tūkstančio svarų,— atsakiau.— Bet mes jau esame surinkę 
apie trejetą šimtų. Vien tik Skvairas maloniai sutiko paaukoti 
penkiasdešimt svarų.“ — „Puiku,— tarė jis.— O kaip gyvena pa- 
rapijos žmonės? Kiek šeimų?“ — „Maždaug trys šimtai“, — atsa- 
kiau. „Anglys, kiek žinau, kainuoja po svarą už toną,— tęsė 
jis.— Trijų tonų pakaktų kiekvienam peržiemoti. Tuomet už porą 
svarų galėtumėte gauti jiems neblogų antklodžių. Susidarytų 
penki svarai šeimai ir septyni šimtai bažnyčiai.“ Jis pamirkė 
plunksną į rašalą ir, kaip mane gyvą matote, Robertai, pasirašė 
dviejų tūkstančių ir dviejų šimtų svarų čekį. Net nebežinau, ką 
pasakiau; jaučiausi kvailai, negalėjau net ištarti padėkos žodžių. 
Per akimirką visa rūpesčių našta nukrito man nuo pečių, ir išties, 
Robertai, tiesiog negaliu to suvokti. 

— Vadinasi, jis labai dosnus. 

— Nejįtikėtinai. Ir toks kuklus. Galima buvo pamanyti, kad 
aš jam darau malonę, o ne jis. Prisiminiau tą ištrauką apigą 
kupiną džiaugsmo našlės krūtinę. Po viso to mano širdis tikrai 
džiaugiasi iš laimės. Gal einame į vikariatą? 

— Ne, dėkoju, pone Sperlingai. Turiu grįžti namo ir imtis 
naujo paveikslo. Tai bus penkių pėdų drobė „Romėnų išsilaipi- 
nimas Kente“. Bandysiu pateikti akademijai. Viso labo. 

Jis kilstelėjo kepurę ir nuėjo žemyn. Vikaras apsigręžė ir 
pasuko kitu keliu, vedančiu namų link. 

Robertas Makintairas tuščią viršutinio aukšto kambarį Guo- 
bynėje pertvarkė į studiją; ten jis ir pasitraukė po priešpiečių. 
Jam reikėjo atokesnio kampo, užsidaryti nuo nuolatinių tėvo 
skundų dėl išlaidų ir sąskaitų, be to, Laura, netekusi vienintelio 
Temfilde malonumo, tapo irzli ir gaiži. 

Patalpa buvo tuščia ir nyki, be apmušalų ir kilimų, tik ugnis 
gyvai spragsėjo židinyje, ir du langai teikė pakankamai šviesos. 
Molbertas stovėjo viduryje, ant jo buvo įtaisyta didelė drobė. 
Atremti į sieną stovėjo du paskutiniai jo darbai: „Tomo Kenter- 
beriečio nužudymas“ ir „Didžiosios chartijos pasirašymas“. Ro- 
bertas buvo linkęs tapyti didesnius daiktus, platesnes erdves. 
Nors jo užsispyrimas buvo stipresnis už talentą, vis dėlto jam 
patiko tapyti su tokiu kantrumu, kuris, nepaisant prastos nuo- 
taikos, buvo ne vieno iškilaus dailininko sėkmės laidas. Dukart 
jo paketas su paveikslais keliavo į miestą ir dukart grįžo atgal, 
kol ant dailiai paauksuotų rėmų, kuriems įsigyti prireikė nemažų 
išlaidų, galų gale atsirado tų kelionių pėdsakų. Vis dėlto, ne- 
paisydamas slegiančios jų draugijos, naujo darbo Robertas ėmėsi 
su tokiu įkarščiu, kokį galėjo įkvėpti tik tvirtas tikėjimas sėkme. 

Tačiau šią popietę dirbti jis negalėjo. Veltui jis teptuku brūkš- 
telėjo foną ir paryškino ilgas romėnų galerų kreives. Kad ir ką 
darė, jo mintys sukosi ne apie paveikslą, bet apie rytinį pokalbį 
su vikaru. Jo vaizduotę audrino tai, kad tasai vienišas žmogus, 
gyvenantis apsuptas minios, turi tokią galią, jog vienu plunksnos 
brėžiu gali liūdesį paversti džiaugsmu ir pakeisti visos parapijos 
gyvenimą. Jis prisiminė atsitikimą su penkiasdešimties svarų 
banknotu. Tikriausiai kaip tik su Railu Ho ir susidūrė Hektoras 
Sperlingas. Nerasi kito tokio žmogaus visoje parapijoje, kuris 
šitokią sumą pinigų palaikytų už nieką atsilyginti kažkokiam 
praeiviui, vos prikišusiam ranką, kad jam pagelbėtų. Be jokios 
abejonės, tai turėjo būti Raflas Ho. O jo sesuo tebeturėjo bank- 
notą, kurį įsakyta grąžinti savininkui, jei tik šis atsirastų. Jis 
padėjo paletę į šalį, nulipo į svetainę ir papasakojo Laurai bei 
tėvui apie šio ryto pokalbį su vikaru ir pareiškė įsitikinęs, jog 
tai ir būsiąs tas žmogus, kurio ieško Hektoras. 

— Na! — prabilo senasis Makintairas.— Kaipgi čia dabar, 
Laura? Aš nieko apie tai nežinojau. Moterys nieko neišmano nei 
apie pinigus, nei apie verslą: Verčiau duokš man tuos pinigus, 
ir aš atleisi tave nuo visokios atsakomybės. Apsiimu sutvarkyti 
viską pats. 

— Kaip: aš galiu šitaip pasielgti, tėte? — griežtai atsisakė 
Laura.— Nė nemanau jų atiduoti. | 

— Ir Kas „manęs laukia? — priekaištavo senis, iškėlęs rankas 
į viršų.— Kasdien daraisi nepaklusnesnė, Laura. Man juk tie pi- 
nigai išeis į naudą, supranti, į naudą. Jie bus mano naujojo 

verslo pagrindas. Aš juos investuosiu, Laura, ir mokėsiu palū- 
kanas, na, sakykim, keturis ar net keturis su puse procento, be 
to, galėsi atsiimti, kada panorėsi. Galiu duoti garantiją, na, pa- 
tikėk garbės žodžiu. 

— Tai visiškai neįmanoma, tėte,— šaltai atsakė dukra.— Tie 
pinigai ne mano — Hektoras paprašė juos pasaugoti. Jis tik tiek 
tepasakė. Aš negaliu jų skolinti. Ir net jei tu, Robertai, ir būtum 
teisus, aš be Hektoro nurodymo tikrai neketinu atiduoti šių 
pinigų nei ponui Railui Ho, nei kam kitam. 

— Labai gerai pasielgsi neatiduodama jų ponui Raflui Ho,— 
sušuko senasis Makintairas, ilgai linkčiodamas galvą.— Be abejo, 
ir aš neišleisčiau jų iš šeimos rankų. 

— Na, manau, būčiau jums papasakojusi. 

Robertas pasiėmė savo škotišką beretę ir išžingsniavo laukan, 
kad išvengtų tėvo ir sesers pašnekesio, kuris, rodės, vėl atsi- 
naujina. Menininko prigimčiai buvo pasibjaurėtini smulkmeniški 
ir niekingi pokalbiai. Savo jaudrintiems jausmams apmalšinti jis 
pasirinko gaivų orą ir platų gamtovaizdį. Sykštumas taip pat 
netapo jo yda, todėl nuolatiniai tėvo tauškalai apie pinigus il- 
gainiui išugdė neabejotiną pasidygėjimą ir pasišlykštėjimą jais. 

Robertas lėtai slinko pamėgtu keliu, vedančiu į kalvą, min- 
tyse svarstydamas tai apie romėnų įsiveržimą, tai vėl apie pas- 
laptingąjį milijonierių, kai jo Žvilgsnis susidūrė su priešais ei- 
nančiu aukštu, liesu vyriškiu, bandžiusiu prisidegti pypkę. Jis 
vilkėjo šiurkščios medžiagos striukę, rankos ir veidas buvo šiek 
tiek suodini. Vis dėlto, nepaisant socialinių skirtumų, juk yra 
pypkiuotojų ir tarp akmentašių. Robertas stabtelėjo ir ištiesė 
vėjyje negęstančių degtukų dėželę. 

— Ugnies? — paklausė jis. 

— Dėkoju. 

Vyriškis paėmė degtukus, brūkštelėjo vieną ir pasilenkė prie 
jo. Pablyškęs veidas, trumpa susitaršiusi barzdelė, labai smaili 
lenkta nosis. Ryžtingą, tvirtą charakterį liudijo tiesūs, tankūs 
antakiai, susiliejantys veik į ištisinę liniją virš nosies. Greičiau- 
siai koks nors iškilesnis darbininkas, galimas daiktas, pasamdytas 
prie naujojo namo statybos. Bus puiki proga iš pirmų lūpų iš- 
girsti atsakymą į tą smalsumą keliantį klausimą. Robertas luk- 
telėjo, kol žmogus prisidegė pypkę, ir ėmė žingsniuoti greta jo. 

— Ar jūs einate naujųjų rūmų link? — paklausė jis. 

— Taip. 

+.Vyriškio balsas buvo šaltas, laikysena santūri. 

— Gal jūs dirbote statant šį rūmą? 

-— Taip, esu pridėjęs ranką. 

— Sako, kad jo vidus neapsakomai puošnus. Mūsų apskrityje 
apie tai tik ir tešneka. Ar išties jis toks prabangus, kaip kalbama? 

— Tikrai nežinau. Nesu girdėjęs, ką kas pasakoja. 

Jo laikysena nė kiek neskatino tęsti pokalbio, be to, Robertas 
pastebėjo, jog vyriškio skvarbios pilkos akys įtariai dirsčioja. į 
jį. Netgi jei ir buvo apdairus bei atsargus, iš to galėjai manyti, 
jog jis tikrai Žino tai, ką būtų verta išgauti, tik reikėjo surasti 
tam tinkamą būdą. 

— O, štai kur jis! — prabilo Robertas, kai jie užkopė ant 
kalvos krašto ir dar kartą pažvelgė žemyn į didingą statinį.— 
Išties, be jokios abejonės, jis yra prabangus ir didingas, tačiau 
aš verčiau gyvenčiau savo nedidukėje dėželėje štai ten kaime. 

Darbininkas liūdnai papsėjo pypkę. 

— Vadinasi, turtai jūsų nežavi? — užklausė jis. 

— Manęs — ne. Man nerūpi būti turtingesniam bent skatiku, 
negu esu. Žinoma, norėčiau parduoti savo paveikslus. Juk reikia 
užsidirbti pragyvenimui. Daugiau nieko netrokštu. Manau, kad 
aš, vargšas dailininkas, arba jūs, užsidirbantis sau duoną, pa- 
tiriame gyvenime daugiau laimės nei šių didžiulių rūmų sa- 
vininkas. 

— Iš tikrųjų labai įtikėtina,— atsakė pakeleivis atlaidžiu balsu. 

— Menas,— tęsė Robertas, susidomėjęs ta tema,— yra jos tik- 
rasis atpildas. Ar galima palyginti vien kūniškus malonumus, 
perkamus pinigais, su tuo nepaprastu pasitenkinimo virpuliu, 
užliejančiu žmogų, suvokusį ką nors nauja, ką nors įstabaus ir 
kasdien su džiaugsmu ugdantį tą kūrinį savo rankomis, kol galų 
gale išvysta jį baigtą. Esu laimingas su savo menu ir be turtų. 
Be meno jausčiau tuštumą, kurios neužpildytų pinigai. Nė ne- 
žinau, kam jums visa tai pasakoju. 

Darbininkas stabtelėjo ir, atgręžęs aprūkusį veidą, dabar žvel- 
gė į jį atidžiau ir, rodės, itin susidomėjęs. 

— Man patinka tai, ką jūs sakote,— prabilo jis.— Malonu 
sužinoti, kad aukso garbinimas nėra toks visuotinis ir kad esama 
žmonių, galinčių pakilti virš to. Gal galėčiau paspausti jums 
ranką? 

Tai buvo tikrai neįprastas prašymas, bet Robertas didžiavosi 
savo bohemiškumu ir gebėjimu laisvai bendrauti su įvairaus 

plauko žmonėmis. Jis iškart nuoširdžiai puolė šiam atsitiktinai 
sutiktam nepažįstamajam į glėbį. 

— Jūs susidomėjote tuo namu. Aš puikiai žinau visą išdės- 
tymą ir galėčiau kai ką jums parodyti, kas būtų verta jūsų dė- 
mesio. Štai ten yra vartai. Ar eisite su manimi? 

Išties tai buvo puiki proga. Robertas mielai sutiko ir nužings- 
niavo vingiuota alėja, abipus apaugusia berželiais. Tačiau, kai 
pamatė, jog nepažįstamasis žengia plačia žvyru išpilta aikštele 
prie pagrindinių durų, jis sutriko. 

— Tik ne pro paradines duris,— sušnibždėjo jis, stverdamas 
savo draugui už rankovės.— Gal ponui Railui Ho tai nepatiks. 

— Nematau jokių kliūčių, — tarė šis, raminamai šyptelėjęs.— 
Mano vardas — Railas Ho. 


III 


STEBUKLŲ NAMAS 


Šis netikėtas atsakymas taip nustebino Robertą Makintairą, 
jog jis kurį laiką apstulbęs stovėjo. Akimirką jam pasirodė, kad 
jo kompanionas pokštauja, tačiau pamatęs, su kokiu lengvumu ir 
pasitikėjimu jis kopia laiptais ir su kokia didžia pagarba tarnai 
puošniais drabužiais atidarė jam duris, suprato, jog šis kalbėjo 
visai rimtai. Railas Ho atsigręžė ir, pastebėjęs didžiulę nuostabą 
dailininko veide, tyliai ištarė: 

— Tikriausiai atleisite man, kad neprisistačiau. 

Draugiškai patapšnojęs per petį, pridūrė: 

— Jei būtumėte žinojęs, kas esu, nebūtumėte taip atvirai su 
manimi kalbėjęs. Nebūčiau turėjęs galimybės įvertinti jus. Pa- 
vyzdžiui, kažin ar būtumėte taip kalbėjęs apie turtus, jei būtu- 
mėte žinojęs, kad šnekate su dvarvietės savininku. 

— Ko gero, nebuvau kada nors labiau nustebintas nei da- 
bar,— pratarė Robertas. 

— Suprantama. Juk jūs manėte, kad esu darbininkas. Taigi 
toks ir esu. Chemija — vienas iš mėgstamiausių mano užsiėmi- 
mų. Valandų valandas praleidžiu laboratorijoje. Tik pradėjau 

dirbti, bet kadangi kvėptelėjau ne per maloniausių dujų, nuta- 
riau, jog prasivaikščioti tuo keliu, gardžiuojantis tabako dūmu, 
būtų visai ne pro šalį. Stai taip ir sutikau jus, o mano drabužiai, 
beje, visiškai dera prie mano aprūkusio veido. Regis, esu apie jus 
girdėjęs. Jūs — Robertas Makintairas, tiesa? 

— Taip, bet tiesiog neįsivaizduoju, iš kur jūs sužinojote. 

— Na, aš pasistengiau šį bei tą sužinoti apie savo kaimynus. 
Girdėjau, jog čia gyvena dailininkas tokia pavarde, taigi pama- 
niau, kad Temiilde neturėtų būti daugiau dailininkų. Sakykite, 
ar jums patinka interjeras. Tikiuosi, tai nežeidžia jūsų išlavinto 
skonio. 

— Iš tiesų jis nuostabus — tiesiog stebuklingas! Jūs esate to- 
bulas įspūdžio kūrėjas. 

— Na, na, aš visai neturiu skonio, nė menkiausio. Kartais 
neskiriu blogo nuo gero. Esu tikras filisteris. Bet pasikviečiau 
čion savo gerų pažįstamų specialistų iš Londono ir Vienos, kurie 
ir sukūrė viską. 

Jie kaip tik stovėjo tarp suveriamų durų ant milžiniško kili- 
mo iš bizono odos. Prieš akis plytėjo erdvi salė įvairiaspalvio 
marmuro arabeskomis išklotomis grindimis. Viduryje iš raižyto 
nefrito buvo įrengtas fontanas, iš kurio veržėsi penkios vandens 
čiurkšlės: keturios iš jų, plonos it plunksnos, buvo nukreiptos į 
kampuose pastatytas platokas marmurines vazas, o penktoji smigo 
aukštyn į patį viršų ir purslais tiško į centrinį baseiną. Kiekvie- 
name salės kampe stovėjo ištekinės palmės, grakščiais kamienais 
penkiasdešimties pėdų aukštyje laikančios svyrančių žalių lapų 
vainiką. Aplink puikavosi mauriškos arkos iš nefrito ir spirale 
vingiuojančio marmuro su kabančiomis purpuro drapiruotėmis, 
dengiančiomis duris. Priešais juos dešinėn ir kairėn vedė platūs 
laiptai, dengti storu, tankiu Smirnos gamybos kilimu. Viršutinia- 
me aukšte buvo įrengtos centrinę salę supančios patalpos. 

Viduje oras buvo šiltas, bet gaivus lyg gegužės dieną. 

— Nukopijuota iš Alhambros,— tarė Railas Ho.— Palmės iš- 
ties gražios. Jos auga per pastato grindis, šaknys žemėje, apsup- 
tos vandens vamzdžių. Jos, rodos, gerai prisitaikė. 

— Koks puikumėlis šitų vario dirbinių! — šūktelėjo Robertas, 
susižavėjęs žvelgdamas į spindinčius smulkius trapaus metalo 
pinučius, puošiančius tarpus tarp mauriškų arkų. 

— Be abejo, ganėtinai dailus darbas. Tačiau tai ne varis. Jis 
nėra pakankamai plastiškas, kad būtų galima išgauti tokį plo- 
nytį audinį. Tai auksas. Dabar eime štai ten. Tik prašyčiau luk- 
telėti, kol nusiprausiu. 

Jis žengė pirmyn į kairę durų link, ir, Roberto nuostabai, jiems 
prisiartinus, šios pačios lėtai atsivėrė. 

— Pritaikiau šį nedidelį patobulinimą,— pažymėjo namų sa- 
vininkas.— Kai žengiate prie durų, jūsų svoris į apkalos len- 
tas atleidžia spyruoklę, kuri verčia vyrius suktis. Būkite malonus, 
įeikite. Tai mano nedidelis asmeninis darbo kabinetas, įrengtas 
pagal mano skonį. 

Jei Robertas tikėjosi išvysti kokių neregėtų prabangių tur- 
tų parodą, jam teko smarkiai nusivilti, nes atsidūrė erdviame, 
bet tuštokame kambaryje su nedidele geležine lovele ant ratukų 
viename kampe, keliomis išdėliotomis kėdėmis, apšiurusiu kilimu. 
ir dideliu stalu, apkrautu knygomis, buteliais, popieriais ir visokiu 
kitu dėbris, kuris kaupiasi apie užsiėmusį netvarkingą žmogų. 
Mostelėdamas svečiui sėstis į kėdę, Raflas Ho nusitraukė striukę 
ir pasiraitęs šiurkščių flanelės marškinių rankoves, ėmė pliušken- 
tis bei trintis šiltame vandenyje, tekančiame iš sienoje įtaisyto 
čiaupo. 

— Matote, koks paprastas mano skonis,— prabilo jis, šluos- 
tydamas šlapią veidą ir plaukus rankšluosčiu.— Tai vienintelis 
kambarys visame name, kuriame aš galiu jausti dvasios palaimą. 
Man jis labai jaukus. Čia ramiai galiu skaityti ir rūkyti pypkę. 
Prabanga man bjauri. 

— Iš tiesų taip nė nepamanyčiau,— pratarė Robertas. 

— Taip jau yra, patikėkite. Matote, netgi jums, nevertinan- 
čiam turtų ir esančiam tokių, sakyčiau, protingų pažiūrų, tei- 
kiančių jums tik garbę, būtina suprasti, jog žmogus, valdantis 
didžiulę sumą pinigų, turi juos leisti apyvarton tam, kad ben- 
druomenė jais pasinaudotų. Čia ir slypi visa mano puikybės pas- 
laptis. Turiu sukaupti visą savo išradingumą, kad tinkamai pa- 
naudočiau pelną ir įteisinčiau pinigus. Pavyzdžiui, juk tokiu 
atveju labai paprasta išleisti pinigus, tačiau, be abejo, aš turiu 
gauti viršpelnį ar dalį viršpelnio net ir nenorėdamas nieko nu- 
skurdinti ar skriausti ko nors neapgalvota labdara. Turiu nu- 
statyti, kokią mano išleidžiamos sumos dalį sudaro šie pinigai. 
Ar jums aiškus šis reikalas? Ar supratote, ką norėjau pasakyti? 

— Visiškai, nors, tiesą pasakius, negirdėta, kad žmogus skys- 
tųsi negalįs išleisti savo kapitalo. 

— Patikėkite, man tai rimta problema. Bet aš turiu sumany- 
mų, įdomių sumanymų. Gal norėtute nusiplauti rankas? Tada, 
galimas daiktas, jums būtų malonu apsidairyti. Dabar prašom į 
šį kampą ir sėskitės ant šios kėdės. Štai taip. Aš atsisėsiu į šią, 
ir mes būsime pasirengę pradėti. 

Kampas, kuriame jis sėdėjo, buvo išdažytas apie šešias pėdas 
visomis kryptimis tamsiai šokoladine spalva ir apstatytas dviem 
raudono aksomo minkštasuoliais, išsikišusiais iš sienų, visiškai 
kitoks nei paprastumu ir kuklumu dvelkiantis darbo kambarys. 

— Stai čia,— aiškino Raflas Ho,— yra liitas, kuris sujungtas 
su kita kambario dalimi taip, jog, skirtingai nenudažius, būtų 
sunku jį atskirti. Jis gali judėti horizontaliai ir vertikaliai. Sis 
mygtukų skydas rodo visus kambarius. Matote ant jų užrašus: 
„Svetainė“, ,,Rūkomasis“, „Biliardinė“, „Biblioteka“ ir kitus. Pa- 
rodysiu jums, kaip keliama aukštyn. Spaudžiu štai šį —,,Virtuvė“. 

Pasijautė švelnus truktelėjimas, lengvas virpesys, ir Robertas, 
nepasijudinęs kėdėje, suvokė, jog kambarys išnyko ir vietoj jo 
atsirado sunkios ąžuolinės arkinės durys. 

— Štai matote virtuvės duris,— tarė Raflas Ho.— Įsirengiau 
virtuvę namo palėpėje. Negaliu pakęsti ruošiamo maisto kvapų. 
Per keletą sekundžių pakilome į aštuoniasdešimties pėdų aukštį. 
Nuspaudžiu mygtuką dar kartą, ir štai sugrįžome į mano kambarį. 

Robertas Makintairas dairėsi labai nustebęs. 

— Mokslo stebuklai yra didesni už burtus,— pratarė jis. 


— Taip, čia veikia nedidelis mechanizmas. Dabar pabandy- 
kimeę judėti horizontaliai. Spaudžiu „Svetainės“ mygtuką, ir štai, 
matote, kur esame. Eime prie durų, ir jos atsidarys. 

Robertas pakluso ir įžengė į erdvų, aukštą kambarį, o liftas 
tuo metu, kai tik svoris nuslinko, nuskriejo į pirmykštę vietą. 
Paniręs iki kulkšnių storame ir minkštame tarsi samanos kilime, 
jis žvalgėsi į puikius paveikslus, iškabintus ant sienų. 

— Tikrai, tikrai atpažįstu Rafaelį, — sušuko jis, rodydamas 
į vieną, pakabintą priešais. | 

— Taip, tai Rafaelio kūrinys ir, manau, vienas iš geriausių. 
Turėjau šiokių tokių nemalonumų su Prancūzijos vyriausybe. Ji 
norėjo įsigyti jį Luvrui, bet aukcione nugalėjo visagalis pinigas. 

— O šis „Katilinos suėmimas“ tikriausiai Rubenso. Niekas 
negali apsirikti dėl jo nutapytų nuostabių vyrų ir begėdiškų 
moterų. 

— Taip, tai Rubensas. Kiti du yra Velaskeso ir Tenirso, jie 
tikri ispanų ir flamandų mokyklų meistrai. Čia matote tik se- 
nųjų tapytojų kūrinius. Modernistai sukabinti biliardinėje. Bal- 
dai čia kiek keistoki. Iš tikrųjų, manau, jie yra unikalūs, padaryti 
iš juodmedžio ir narvalo ragų. Štai baldų kojos, tiek stalo, tiek 
ir kėdžių, yra iš įvijo dramblio kaulo. Baldų apmušėjui išties 
nelengva buvo tai padaryti, nes šie dalykai tiekiami labai ribotai. 
Atsitiko įdomus dalykas — kinų imperatorius išleido įsakymą 
narvalo ragais restauruoti vieną antikinę pagodą, kuri yra bu- 
vusi jais apjuosta, bet aš pasiūliau gerokai didesnę kainą, ir jo 
dangiškoji šviesybė turės palaukti. Štai ten kampe yra liftas, 
bet mums jo neprireiks. Maloniai kviečiu pro šias duris. Čia 
biliardinė,— rodė jis, kai jie sustojo prie kambario, įrengto gre- 
ta.— Pažvelkite čia. Turiu keletą vertingų šiuolaikinių paveikslų. 
Tai Koro, pora Meisonjė, Bugero, Milaiso, Orčardsono ir du Al- 
ma-Tademaso. Man regis, gaila šiuos paveikslus kabinti ant šitų 
raižyto ąžuolo sienų. Pažvelkite į šiuos paukštelius, straksinčius 
ir čiulbančius ant šakelių. Regis, jie iš tikro skraido ir čirškia, 
tiesa? 

— Jie nuostabūs. Nesu matęs tobulesnio kūrinio. Tačiau, po- 
ne Ho, kodėl jūs šį kambarį vadinate biliardine? Nematau jokio 
biliardo stalo. 

— O, stalas — tai toks gremėzdas, kuris painiojasi po kojom, 
kai juo nesinaudoji. Mano stalas yra štai toji poliruota klevo 
lenta, kuri, kaip matote, įleista į grindis. Tuoj pamatysite! — Jam 
kalbant, centrinė grindų dalis pakilo, ir pasirodė vėžlio kiautu 
dengtas reikiamo aukščio biliardo stalas. Jis spustelėjo kitą spy- 
ruoklę, ir lygiai taip pat išdygo dar vienas stalas.— Norint galima 
pasistatyti ir kortų stalelį ar kokį kitą, karamboliui pritaikytą, 
tereikia pajudinti svirtis,— aiškino jis.— Betgi visa tai — niekai. 
Gal muziejuje rasime, kas jus tikrai sudomins. 

Jis nuvedė į kitą patalpą, antikinio stiliaus, išmuštą retais, 
brangiais gobelenais. Grindys išklotos įvairių spalvų marmuro 
mozaika, šen bei ten pakloti brangių kailių kilimėliai. Baldų 
nebuvo daug, tačiau palei sieną stovėjo keletas Liudviko Ketu- 
rioliktojo stiliaus juodmedžio sekreterų su sidabro elementais ir 
subtilių spalvų fajanso rozetėmis. 

— Vargu ar verta tai vadinti muziejumi,— tarė Railas Ho.— 
Čia mano surinkti tik keli elegantiški daikčiukai. Pats aš la- 
biausiai žaviuosi brangakmeniais. Ko gero, galėčiau mesti iššūkį 
kiekvienai privačiai pasaulio kolekcijai. Paprastai juos rakinu, 
mat netgi ištikimiausi tarnai gali susigundyti. 

Jis išsegė sidabrinį raktelį iš laikrodžio grandinėlės ir ėmė 
rakinti vieną po kito stalčius. Nuostabos ir susižavėjimo šūks- 
niai išsiveržė iš Roberto Makintairo krūtinės, kai jis sužiuro į 
dėželes, pilnas didingų, puikių brangakmenių. Sodrus, švelnus 
rubinų raudonis, vaiskus, spindintis smaragdų žalsvumas, švi- 
ninis deimantų blizgesys, berilų, ametistų, oniksų, tigro akių, 
opalų, agatų ir korneolių atspalvių gama, rodės, užliejo visą 
kambarį. Ilgas gražių melsvų lazuritų plokšteles, nuostabius 
kraujo spalvos akmenėlius, įvairių atspalvių rinktinius raudonus, 
rausvus ir baltus koralus, ilgus žvilgančių perlų vėrinius tarp 
rankų nerūpestingai žarstė jų savininkas, tartum mokinukas mė- 
tytų akmenėlius iš savo kuprinės. 

— Šitas tikrai neblogas, — tarė jis, laikydamas didelį švytintį 
gelsvą gabalą, dydžio sulig galva.— Tai puikus gintaro gabalė- 
lis. Man jį atgabeno vienas pirklys iš Baltijos kraštų. Net dvi- 
dešimt aštuonis svarus sveria. Nesu girdėjęs apie kitą tokį. Ne- 
turiu labai didelių briliantų — rinkoje nebuvo itin didelių, — bet 
mano vidutiniokai taip pat geri. Na, puikūs žaisliukai, tiesa? —- 
Rieškučiomis pasėmė iš stalčiaus smaragdų ir lėtai sužėrė pro 
pirštus į krūvą. 

— Viešpatie Aukščiausiasis! — sušuko Robertas, neįstengdamas 
žvilgsniu aprėpti visų brangenybių dėžių.— Tai pats didžiausias 
turtas. Jūsų kolekcija verta mažiausiai šimto tūkstančių svarų. 

— Nemanau, kad jūs galėtumėte būti brangakmenių eksper- 
tu,— pasakė Railas Ho juokdamasis.— Štai, pavyzdžiui, viena ši 
nedidelė dėželė briliantų kainuoja daugiau nei jūs įvertinote. 
Turiu užsirašęs, kiek esu išleidęs pinigų savo kolekcijai iki šios 
dienos. Mano agentai šiuo metu skaičiuoja ir, manau, po kelių 
savaičių pateiks tikslią sumą. Kad ir kaip ten būtų, vis dėlto 
kiekgi aš išleidau? Na, tarkim, už perlus — vieną ir keturiasde- 
šimt tūkstančių, smaragdus — septynis penkiasdešimt, rubinus — 
aštuonis keturiasdešimt, briliantus — devynis dvidešimt, onik- 
sus — turiu keletą labai gražių oniksų — du trisdešimt. Kiti bran- 
gakmeniai — granatai, rubinai, agatai — hm! Išties nemaža su- 

ma — apytiksliai keturi milijonai septyni šimtai -keturiasdešimt 
tūkstančių. .Man regis, galima sakyti, kad penki milijonai, nes 
aš nepriskaičiavau smulkių pinigų. | 

-— Viešpatie Aukščiausiasis! — sušuko jaunasis . dailininkas, 
išplėtęs akis. 

— Šiuo klausimu turiu savotišką pareigos jausmą. Matote, 
brangakmenių pjaustymas, apdaila, poliravimas, šlifavimas ir 
prekyba yra viena iš pramonės šakų. Jos pagrindas — turtai. Jei 
mes-jos neremsime, ji ims silpti, kartu nukentės daug žmonių. 
Tas pat pasakytina ir apie filigraninį auksakalių darbą, kurio 
pavyzdį jūs matėte salėje. Turtai, beje, įpareigoja skatinti auk- 
sakalius ir kitus nagingus meistrus, ugdyti amatus — tai tik 
viena iš tų pareigų. Štai šis puikus rubinas. Jis iš Birmos, penk- 
tas pagal dydį pasaulyje. Esu linkęs manyti, kad, jei jis nebūtų 
buvęs supjaustytas, būtų antras, bet, suprantama, apdailinant 
daug nusimeta.— Jis iškėlė spindintį raudoną brangakmenį, vos 
ne kaštono dydžio, suspaudęs tarp smiliaus ir nykščio, po to 
nerūpestingai sviedė jį į stalčių. 

— -:Eime į rūkomąjį,— tarė jis,— jums reikia atsigaivinti. Ne 
veltui sakoma, jog žiūrėti eksponatus — labai alinantis užsiėmi- 
mas. 


IV 


SALYS, KRASTAI 


Patalpa, į kurią dabar pateko Robertas, prabanga ir puoš- 
numu dar labiau skyrėsi nuo jau matytų. Žemi minkštasuoliai, 
aptraukti raudonos spalvos aksomu, buvo jaukiai be tvarkos 
išdėstyti ant tankaus rytietiško kilimo. Gilūs foteliai, sofos su 
atlošais, amerikietiški supamieji krėslai — visa skirta įmantriau- 
siam skoniui. Viena kambario siena buvo iš stiklo; už jos žaliavo 
sodas. Kitame kambario gale už paauksintų skersinių buvo 
išdėstyta gausybė naujausių žurnalų ir kitų periodinių leidinių. 
Abipus sienoje įtaisyto židinio stiepėsi lentynos su įvairių įvai- 
riausiomis pypkėmis — angliškomis iš vyšnios medžio, prancū- 
ziškomis iš šilojo šaknies, už jų — vokiškos rutulinės ir porce- 

liano, drožtos iš jūros putų, iš kvapniojo kedro ir Australijos 
akacijų medienos, rytietiškos nargilė, turkiški čibukai ir du di- 
doki paauksinti kaljanai. Dešinėn ir kairėn trim eilėm rikiavosi 
nedidelės skrynelės, ant kurių dramblio kaulu buvo surašytos 
įvairios tabako rūšys. Virš jų kabėjo didesnės lentynos iš poli- 
ruoto ąžuolo, prikrautos cigarų ir cigarečių. 

— Prisėskite ant tos damaskinės sofutės,— tarė šeimininkas, 
sėsdamas į supamąją kėdę.— Šis damasko šilku apmuštas minkš- 
tasuolis atiteko iš sultono baldų apmušėjo. Turkai pasižymi sub- 
tiliu komforto skoniu. Aš pats esu prisiekęs rūkalius, pone 
Makintairai, taigi turėjau daugiau progų sekti savo architekto 
darbą čia negu kitose salėse. Apie paveikslus, pavyzdžiui, menkai 
teišmanau, kaip jūs netruksite įsitikinti, bet apie tabaką turiu 
tvirtą nuomonę, sugebėčiau ją įpiršti. Paimkime kad ir šiuos.— 
Jis ištraukė ilgus, rūpestingai susuktus sodrios spalvos cigarus.— 
Šitie tikrai nepaprasti. Pabandykite. 

Robertas prisidegė pasiūlytąjį cigarą, patenkintas atsirėmė į 
pagalvėles ir pro melsvų malonių dūmų kamuolius žvelgė į tą 
keistuolį nešvariu apsiaustu, kuris apie milijonus kalbėjo taip, 
kaip kitas galėtų kalbėti apie soverenus. Išblyškęs veidas, liūd- 
noka išraiška ir kiek palinkę pečiai. Rodės, tartum jį slėgtų jo 
aukso našta. Nebylus savęs pasmerkimas, kalba ir elgsena vi- 
siškai nesiderino su nepaprasta jo galia. Robertui šis keistas 
nuotykis buvo labai įdomi pramoga. Šioje prabangos ir jaukumo 
aplinkoje jo meniška siela tiesiog tarpo, jis jautė tokią dvasinę 
palaimą, kokios jam nebuvo tekę išgyventi. 

— Jums kavos ar reinvynio? O gal tokajaus ar ko nors stip- 
resnio? — paklausė Ratflas Ho, tiesdamas ranką į sienoje įtaisytą 
lentą, primenančią pianino klavišus.— Siūlyčiau tokajaus. Įsigi- 
jau jo iš vieno prekijo, tiekiančio šį vyną Austrijos imperatoriui, 
nors galėčiau teigti, kad maniškis geresnis. 

Jis dukart nuspaudė pianino klavišą ir ėmė laukti. Po smar- 
kaus tarkštelėjimo per dešimtį sekundžių atsidarė slankiojanti 
sklendė, ir išlindo nedidelis padėkliukas su dviem aukštomis Ve- 
necijos stiklo taurėmis, sklidinomis vyno. 

— Įrenginys veikia puikiai, — paaiškino Raflas Ho.— Šis iš- 
radimas naujas — niekur, kiek žinau, tokio nėra. Matote, ant 
kiekvieno klavišo užrašyta vyno rūšis. Spausdamas klavišą, aš. 
įjungiu elektros grandinę, kurios veikiamas rūsyje esantis čiau- 
pas neužsisuka tol, kol neprisipildo. taurės, visada stovinčios po 

juo. Taurės, kaip jūs suprantate, stovi ant besisukančio būgno, 
todėl visąlaik būna paruoštos. Po to taurės pakeliamos pneu- 
matiniu vamzdžiu, kuris įjungiamas padidėjus pripildytų taurių 
svoriui. Tai, beje, tik menkutis sumanymas, bet malonus. Tačiau 
bijau, kad jums įgriso tie paiki išradimai. Valdyti mechaniz- 
mus.— mano įnoris. 

— Priešingai, man be galo smalsu ir įdomu,— nuoširdžiai 
prisipažino Robertas.— Jaučiuosi taip, lyg būčiau netikėtai nu- 
pūstas nuo nuobodžios senosios Anglijos ir per akimirksnį atsi- 
dūręs kažkokioje užkerėtoje pilyje ar Rytų genijų buveinėje. 
Nebūčiau patikėjęs, jog kur nors žemėje esama tokių prietaisų, 
padedančių įveikti visus gyvenimo nepatogumus. 

— Turiu dar šį tą jums parodyti, — pridūrė Raflas Ho,— bet 
dar truputį pailsėkime čia, nes norėčiau jums kai ką pasakyti. Ar 
patinka šis cigaras? 

— Tikras gardumėlis. 

— Jis susuktas Luizianoje. Senaisiais vergų laikais. Dabar 
tokie nebedaromi. Žmogus, iš kurio juos įsigijau, nežinojo jų 
vertės. Jis pardavinėjo juos pusvelčiui — po šilingą už vienetą. 
Norėčiau jūsų paprašyti paslaugos, pone Makintairai. 

— Man bus labai malonu. 

— Jūs jau galite apytikriai įsivaizduoti mano padėtį. Čia aš 
esu visiškai pašalietis. Su pasiturinčiais žmonėmis beveik ne- 
bendrauju, Nesu visuomeniškas žmogus. Nemėgstu svečiuotis ar 
priiminėti svečių. Save pavadinčiau tam tikra prasme tyrinėtoju 
ir dar nuosaikiu žmogumi. Netgi nesu ištroškęs garbės. Ar su- 
prantate mane? 

— Visiškai. 

— Kita vertus, iš savo patirties galiu pasakyti, jog susidrau- 
gauti su neturtingų Žmogumi yra beveik neįmanoma, turiu gal- 
voje su žmogumi, kuris visą laiką trokšta praturtėti. Dažniausiai 
jis galvoja tik apie tavo turtus. ir labai mažai — apie tave. Aš 
jau esu tai išbandęs.— Jis valandėlę pritilo ir pirštais perbraukė 
savo ploną barzdelę. . 

Robertas Makintairas linktelėjo parodydamas puikiai jį su- 
prantąs. | 

— Taigi įsivaizduokite,— tęsė jis,— jei aš atsuku nugarą tur- 
tuoliams savo paties nuožiūra ir esu atstumtas tų, kurie yra 
beturčiai, nes nepasitikiu jų geraširdiškumu, lieku visiškai vie- 
nišas. Ir ne.todėl, kad mane tai jaudintų, esu prie šito pripratęs. 


364 


Tačiau tokiu atveju mano naudinga veikla tampa labai ribota, 
nes neturiu patikimų priemonių, padedančių susigaudyti, kada 
ir kaip galiu būti naudingas. Šiandien, dideliam savo džiaugs- 
mui, sutikau vieną žmogų, jūsų vikarą, kuris man pasirodė esąs 
visiškai nesavanaudis ir vertas pasitikėjimo. Per jį, manau, ga- 
lėsiu užmegzti ryšius su išoriniu pasauliu. Ar galėčiau jūsų 
paprašyti, kad sutiktumėte ir jūs man padėti? Jūs būtumėte 
antrasis mano pagalbininkas. 

— Su didžiausiu malonumu,— tarė Robertas nedvejodamas. 

Šis pasiūlymas jį labai nudžiugino. Įgytas palankumas su- 
teiks jam oficialų leidimą lankytis šiuose pasakiškuose namuose. 
Tai pranoko visus jo lūkesčius. 

— Tikra laimė sutikti tokį žmogų kaip jūs, tvirtai ir atvirai 
neteikiantį reikšmės turtams, koks sakotės esąs. Tikriausiai pa- 
stebėjote, jog iš pradžių buvau itin santūrus ir netgi grubus su 
jumis. Toks mano atsargumas leidžiantis į draugystes su nepa- 
žįstamais, patikėkite, yra visiškai pamatuotas. Dažnai tai būdavo 
suplanuota iš anksto, siekiant niekingų tikslų. Viešpatie! Ir kokių 
tik istorijų galėčiau jums papasakoti. Įsivaizduokite, merginą 
užpuola bulius. Aš rizikuoju gyvybe, kad ją išgelbėčiau, o vėliau 
sužinau, jog visą šią sceną suruošė motinėlė, siekianti supažin- 
dinti mane su ta mergina, ir netgi bulių pasamdė tai valandai. 
Nenorėčiau, jog nusiviltumėte kilnia žmogaus prigimtimi. Esu 
patyręs didelių sukrėtimų gyvenime, todėl kreivai žiūriu į kiek- 
vieną prie manęs prisiartinusį žmogų. Dėl to, maniau, būtina 
turėti draugą, kuriuo galėčiau pasitikėti ir su juo pasitarti. 

— Jei tik leistumėte man suvokti, kuo aš galėčiau jums pa- 
dėti, būčiau išties labai laimingas,— tarė Robertas.— Mano tėvai 
kilę iš Birmingamo, bet šiame krašte aš pažįstu visus gyvento- 
jus, žinau jų bėdas. 

— Šito kaip tik man ir reikia. Pinigai gali daryti tiek gera, 
tiek boga. Pasitarsiu su jumis, kai tik kils abejonių. Beje, norė- 
čiau paklausti jūsų vieno nedidelio dalykėlio. Ar negalėtumėte 
pasakyti, kas yra ta jauna dama, tamsiaplaukė, pilkų akių ir 
dailaus veido? Kai ją pamačiau, vilkėjo melsvą apsiaustą su 
karakulio apykakle ir rankogaliais. 

Robertas tyliai sukikeno. 

— Aš puikiai pažįstu tą apsiaustą — tarė jis.— Dama, apie 
kurią kalbate, — mano sesuo Laura. 

— Jūsų sesuo! Negali būti! Na, atidžiau įsižiūrėjęs, tikrai 
matau, kad esate panašūs. Anądien buvau ją sutikęs ir svars- 
čiau, kas ji tokia. Ji gyvena kartu su jumis, tiesa? 

— Taip, mano tėvas, ji ir aš gyvename drauge Guobynėje. 

— Tikiuosi, ir aš turėsiu malonumą su jais ten susipažinti. Ar 
jau baigėte cigarą? Prašom paimti kitą, o gal norėtute užrūkyti 
pypkę? Turiu čia pačių rečiausių rūšių tabako. Tikram rūkaliui 
prieš pypkę viskas nublanksta. Skrynutės pripildomos pirmadie- 
niais, o šeštadieniais tabaką atiduodu senelių prieglaudai, taigi 
jis visad šviežias. Na, jei daugiau nieko nepageidausite, tuomet 
norėčiau jus sudominti dar keliais savo išradimais. Štai šiapus 
yra ginklų sandėlis, o toliau — biblioteka. Mano knygų kolek- 
cija gana ribota; ją sudaro per penkiasdešimt tūkstančių knygų. 
Tačiau yra vertingų. Turiu Vestpoto rinktinę iš penktojo amžiaus, 
manyčiau, ji išties unikali; Biblia Pauperum *, išleistą 1430 m.; 
Būties knygą — rankraštį ant šilkmedžio lapų,— tikriausiai pa- 
sirodžiusią antrajame šimtmetyje. Be šių, dar turiu aštuntojo 
šimtmečio „Tristaną ir Izoldą“ bei keletą šimtų gotiškų rankraščių, 
penki iš jų yra puikūs Šolerio ir Fusto** egzemplioriai. Viską 
galite skaityti lietui lyjant ar šiaip kokią laisvą popietę. Tuo 
tarpu parodysiu vieną įtaisą, sujungtą su šiuo rūkomuoju. Tai 
turėtų jus sudominti. Stai pamėginkite šį cigarą. Dabar prisės- 
kime abu ant to minkštasuolio, kur atokiame kambario kampe. 

Minėtoji sofa stovėjo nišoje. Iš trijų pusių niša buvo dengta 
skaidriausio krištolo langinėmis. Jiems atsisėdus, namų šeimi- 
ninkas patraukė virvelę, krištolinės langinės pakilo, ir jie atsidūrė 
dėžėje iš stiklo, tokio švaraus ir lygaus, kad galėjai pamanyti, 
jog jo visiškai nesą. Šioje nedidelėje kameroje kabėjo daugybė 
auksinių virvelių su krištoliniais bumburais ir matėsi, jog iš iš- 
orės jos sujungtos su ilga žvilgančia plokšte. 

— Na, kur jums patiktų rūkyti cigarą? — paklausė Railas Ho, 
žybtelėjęs savo rimtomis akimis.— Gal skrendame į Indiją ar 
Egiptą, o gal į Kiniją ar... 

— Į Pietų Ameriką, — tarė Robertas. 

Aplinkui blykstelėjo, sušvilpė, ir jie pajudėjo. Jaunasis daili- 
ninkas dairėsi aplink, iš nuostabos netekęs amo. Kur tik pažvelgė, 

* Vargšų biblija (Iot.) — bibliniais siužetais iliustruota knyga su paaiš- 
kinimais. 

** Vieni iš knygų spausdinimo pradininkų Vokietijoje (XV a.). 

visur augo didžiuliai paparčiai, palmės, apraizgytos vijokliais, 
akino ryškūs orchidėjų žiedai. Rūkomasis kambarys, namas, Ang- 
lija ūmai išnyko, ir jis sėdėjo ant soiutės tikrų tikriausioje Ama- 
zonės džiunglių tankmėje. Tai nebuvo kokia nors optinė apgaulė. 
Jis matė karštas versmes, trykštančias iš žemės, sunkius vandens 
lašus, krintančius nuo didelių žalių lapų, medžių kamienų žievės 
atplaišas. Netgi tuo metu, kai jis žvalgėsi aplinkui, žalsva marga 
gyvatė sušnypštė rangydamasi ant šakos, pakibusios virš jo 
galvos. Ir margaspalvė papūgėlė, staiga purptelėjusi iš tankios 
lapijos, žaibu nuskriejo tarp medžių kamienų. Robertas nustebęs 
be žado dairėsi aplink ir galiausiai atsigręžė į savo šeimininką. 
Jo žvilgsnis reiškė ne tik susidomėjimą, bet kartu ir baimę. 

— Žmonės buvo deginami ir už menkesnius stebuklus, argi 
ne? — sušuko Railas Ho, nuoširdžiai juokdamasis.— Na, ar jau 
prisižiūrėjote Amazonės? Ar nenorėtumėte patirti Egipto kerų? 

Ir vėl švilpesys, blyksniai pralekiančių pro juos objektų, ir 
po akimirkos aplink nusidriekė akimis neišmatuojama dykuma. 
Priešais kilo į dangų grupelė palmių. Aukštai prie kamieno ka- 
rojo šiurkštūs žvynuoti kaktusų vaisiai. Kitoje pusėje riogsojo 
grublėm vagotas pilkas monolitas su papėdėje iškaltu skarabė- 
jumi. Ant seno raižyto akmens tingiai roplinėjo keletas driežų. 
Toliau plytėjo gelsvi smiltynai, nusitęsę ligi pat migloto miražo 
horizonte. 

— Pone Ho, neįmanoma suvokti! 

Robertas įsikibo į aksominę sofos atbrailą ir laukiniu žvilgs- 
niu dairėsi aplink. 

— Įspūdis pakankamai stulbinantis, tiesa? Ši Egipto dyku- 
ma — pati mėgstamiausia mano vieta, čia aš rūkydamas galiu 
viską apmąstyti. Keista, kad tabakas kilęs iš praktiškų ir bizniu 
alsuojančių Vakarų. Jis labiau pritiktų snūduriuojantiems, tin- 
giems Rytams. Bet galbūt įvairumo dėlei norėtumėte apskrieti 
Kiniją? 

— Šiandien ne,— pasakė Robertas, ranka braukdamas per kak- 
tą.— Jaučiuosi sutrikęs nuo visų šitų stebuklų. Tiesą pasakius, 
jie sukrėtė mano nervus. Be to, laikas grįžti į savo kasdienybę, 
į savo Guobynę, jei tik sugebėsiu surasti kelią iš šių tyrlaukių, 
į kuriuos jūs mane perkėlėte. Gal galėtumėte, pone Ho, nura- 
minti mane paaiškindamas, kaip šis daiktas veikia? 

— Tai gryniausias žaisliukas, sudėtingas žaisliukas, ir nieko 
daugiau. Mielai paaiškinsiu. Turiu ištisą juostą didžiulių šilt- 

namių, kurie prasideda nuo rūkomojo. Juose palaikoma įvairi tem- 
peratūra ir drėgmė, atitinkanti įvairias klimato zonas — Egipto, 
Kinijos ir kitų. Matote, krištolinė kamera veikia kaip tramvajus, 
skriejantis veik be trinties plienine sija. Patraukęs kurią nors 
rankenėlę, reguliuoju atstumą, ir ji keliauja, kaip galėjote įsiti- 
kinti, nepaprastu greičiu. Šių šiltnamių stogai yra puikiai už- 
maskuoti žavinga tapyba. Įspūdį pagyvina skraidantys paukščiai 
ir kiti gyvūnai, kuriems ši dirbtinė aplinka patinka taip pat kaip 
ir natūrali. Štai jums ir Pietų Amerika. 
— Bet ne Egiptas. 


— Ne. Ten protingiau įrengta. Pasamdžiau vieną geriausių 
žmonių Prancūzijoje, bent jau vieną iš geriausiai sugebančių 
tapyti erdvės įspūdį. Jis nutapė tą apskritiminį foną. Jūs su- 
prantate, jog palmės, kaktusai, obeliskas ir kitkas yra visiškai 
tikri, kaip ir smėlis, išbertas apie penkiasdešimt jardų aplinkui; 
paskui pasikviečiau įžvalgiausią Anglijoje žmogų, kad pasakytų, 
kur prasideda dirbtiniai dalykai. Visa tai sukurta panaudojant 
įprastą apskritiminės panoramos triuką, bet įrengta viskas ne- 
paprastai kruopščiai. Na, kas dar jus stebina! 

— Kam prireikė krištolinės dėžės? 

— Kad apsaugotų mano svečius nuo temperatūros svyravimų 
poveikio. Juk menkas malonumas būtų grąžinti juos į rūkomąjį 
permirkusius ar apšarmojusius nuo šalčio. Krištolas, beje, taip 
pat turi būti apšiltintas, kitaip jį aptrauktų garai ir sugadintų 
visą vaizdą. Ar jums iš tiesų reikia eiti? Tada štai mes jau ir 
rūkomajame. Tikiuosi, šis jūsų apsilankymas nebus paskutinis, 
o vienas iš daugelio. Būtų labai malonu aplankyti jus Guoby- 
nėje. Štai šiuo keliu pro muziejų. 

Kai Robertas Makintairas, išėjęs iš maloniai kvapnios rūmų 
aplinkos, pateko į atšiaurų, darganotą ir žvarbų angliškos žiemos 
vakaro orą, jam rodėsi, jog grįžo iš ilgos kelionės po užsienio 
šalis. Laikas matuojamas įspūdžiais; jo jausmai taip ūmai įsi- 
audrino, jog patirti įspūdžiai dar ilgai neišdilo jam iš atminties, 
galėjo praeiti savaičių savaitės nuo to laiko, kai jis užkalbino 
kelyje nepažįstamąjį suodinu veidu. Jis vaikščiojo apsvaigęs, 
užvaldytas vienos vienintelės minties — apie pasakiškus turtus 
ir neapsakomą šio nepaprasto atvykėlio galią. Jo Guobynė dabar 
atrodė tokia maža, niekinga ir bjauri, kad, peržengęs namų 
slenkstį, pajuto pasidygėjimą pačiu savimi ir visa aplinka. 

V 


LAUROS PRAšSYMAS 


Tą vakarą po vakarienės Robertas Makintairas savo tėvui ir 
seseriai be perstojo kalbėjo apie tai, ką matė. Visos jo mintys 
sukosi tik apie tai, todėl jautė palengvėjimą dalydamasis savo 
įspūdžiais su kitais. Jam pačiam buvo didžiulis pasitenkinimas 
pasakoti apie regėtus stebuklus, apie gausybę turtų, karališką 
brangakmenių kolekciją, auksą, marmurą, nepaprastus įtaisus, 
išlaidumą, beatodairišką pinigų švaistymą ir abejingumą jiems, 
pastebimą kiekviename daiktelyje. Visą valandą puikiausiais Žo- 
džiais jis piešė jiems tuos stebuklus, kuriuos jam aprodė, ir baig- 
damas su pasididžiavimu atpasakojo pono Railo Ho prašymą 
pažymėdamas, jog įgijo jo palankumą ir visišką pasitikėjimą. 

Jo klausytojus tai paveikė nevienodai. Senasis Makintairas 
atsilošė kėdėje su karčia šypsena, plonas veidas susiraukšlėjo ne- 
lyginant sudžiūvęs obuolys, o mažose akyse suspindo pavydas 
ir godumas. Jo sausa, išgeltusi ranka ant stalo buvo taip su- 
spausta, jog net krumpliai pabalo. Laura, atvirkščiai, palinko 
į priekį ir dėjosi galvon visus brolio žodžius prasižiojusi ir įkai- 
tusiais skruostais. Robertui stebint tai vieną, tai kitą atrodė, jog 
dar niekad nebuvo matęs tėvo tokio pikto, o savo sesers tokios 
gražios. 

— Kas gi yra tas vaikinas? — paklausė senis po ilgos per- 
traukos.— Tikiuosi, visa tai jis įgijo sąžiningai! Sakai, penkių 
milijonų vertės akmenys. Dieve sergėk! Pasirengęs viską išda- 
lyti, bet bijo ką nors nuskriausti. Gali jam perduoti, Robertai, 
kad žinai vieną tokį apdovanojimo vertą žmogų, kuris visiškai 
nesipriešina tokiam skurdinimui. 

— Vis dėlto kas jis galėtų būti, Robertai? — šūktelėjo Lau- 
ra.— Juk Ho negali būti tikrasis jo vardas. Gal jis yra koks 
besislapstąs princas ar karalius tremtinys. Ak, kaip gaila, kad 
nemačiau tų deimantų ir smaragdų! Visada maniau, jog sma- 
ragdai labiausiai tinka tamsiems žmonėms. Turi vėl viską pa- 
Pasakoti man apie muziejų, Robertai. | 

— Nemanau, kad jis yra kilmingesnis nei dedasi, — atsakė 
brolis.— Jo manieros ir elgsena rodo jį esant tipišką Anglijos 
Vidurinės klasės atstovą. Nieko įmantraus nepastebėjau. Jis šiek 

tiek nutuokia apie knygas bei paveikslus, bet tik tiek, kad 
džiaugtųsi jais, ne daugiau. Ne, aš vis dėlto manau, jog jo ir 
mūsų visuomeninė padėtis yra vienoda, tačiau jis yra Žmogus, 
paveldėjęs didžiulius turtus. Be abejo, man sunku pateikti są- 
matą, bet, sprendžiant iš to, ką mačiau savo akimis šiandien, — 
pastatas, paveikslai, brangakmeniai, knygos ir visa kita galėtų 
būti įvertinta dvidešimčia milijonų, o bendras skaičius vargu 
ar galėtų būti nustatytas. 

— Kažkada pažinojau vieną vienintelį Ho,— prabilo senasis 
Makintairas, stuksendamas pirštais į stalą.— Jis buvo mano šo- 
vinių tūtelių degiklių cecho meistras. Bet jis buvo pagyvenęs 
vienišas žmogus. Na, vis dėlto manau, kad jis tuos turtus įgijo 
sąžiningai ir jo pinigai švarūs. 

— Ar tikrai, tikrai jis ruošiasi pas mus atvykti! — šūktelėjo 
Laura, pliaukštelėdama rankomis.— Robertai, kaip manai, kada 
jis atvyks? Įspėk mane. O gal jau rytoj? 

— Aš tikrai negaliu pasakyti. 

— Man būtų taip malonu jį sutikti. Dar niekad taip nerūpėjo. 

— Nagi, matau, turi laišką, — pasakė Robertas.— Iš Hektoro, 
su užsienietišku ženklu. Kaip jis laikosi? 

— Gavau tik šįvakar. Dar neatplėšiau. Iš teisybės taip įdomu 
buvo klausytis tavo pasakojimo, jog net pamiršau apie jį. Varg- 
šelis Hektoras! Rašyta iš Madeiros. 

Ji skubiai perbėgo akimis keturių puslapių jauno, energingo 
jūreivio negrabiai, mokiniškai surašytą laišką. 

— O, jis puikiai laikosi — pasakė ji.— Išplaukiant juos buvo 
užklupusi audra, bet dabar viskas gerai. Jis mano iki kovo grį- 
šiąs. Kažin ar tavo naujasis draugas, tas riteris iš stebuklų pilies, 
rytoj ateis? 

— Vargu ar taip greit, kažkodėl nesitiki. 

— Jei jis ieškotų, kur investuoti lėšas, Robertai,— tarė tėvas, — 
nepamiršk pasakyti, jog jo laukia pelningas ginklų verslas. Su 
savo patirtimi ir kelių tūkstančių paspirtimi duočiau jam pastovų 
trisdešimties procentų pelną kaip banke. Galų gale jis vis vien 
turės kur nors investuoti pinigus. Juk negali gi jis visų išleisti 
tik akmenims ir knygoms. Aš tikrai galėčiau suteikti jam išsa- 
mią informaciją. 

— Dar ilgai teks laukti, tėve,— griežtai tarė Robertas,— o 
kai jis ateis, bijau, jog negalėsiu pasinaudoti jo draugiškumu 
jūsų ketinimams pagreitinti. 

— Mes elgsimės kaip lygus su lygiu, tėve,— sušuko Laura 
su užsidegimu.— Nejaugi norite mus pažeminti ligi prašančių 
išmaldos? Jis iškart pamanytų, jog mums rūpi tik jo pinigai. 
Stebiuosi, kaip jūs galite siūlyti šitokį dalyką. 

— Jei nebūčiau kažkada sugebėjęs įvairių dalykų, argi dabar 
būtumėte išsilavinusi, panele? — atkirto įpykęs senis. 

Robertas tyliai išslinko į savo kambarį, kur prie drobių 
nugirsdavo šaižius ir aiškius balsus, įprastus niekad nesibai- 
giančiose šeimos rietenose. Vis nepakenčiamesnės rodėsi gyve- 
nimo sąlygos, jis troško ramybės, kurią galėjo įgyti tik už pinigus. 

Vos tik baigus pusryčiauti ir nurinkus nuo stalo indus, kai 
Robertas dar nebuvo priėjęs prie drobės, pasigirdo nedrąsus bel- 
dimas į duris, už jų ant kilimėlio stovėjo Railas Ho. Robertas 
išlėkė ir kuo nuoširdžiausiai su juo pasisveikino. 

— Bijau, kad būsiu ankstyvas svečias,— tarė jis atsiprašinė- 
damas,— mat turiu įprotį po pusryčių pasivaikščioti. Jo veide 
darbo pėdsakų nebuvo likę nė žymės, dabar jis buvo tvarkingai 
apsirengęs, tamsiu kostiumu ir rūpestingai sušukuotais plaukais. 
— Vakar papasakojote apie savo tapybos darbus. Nors ir anks- 
tyvas metas, manau, suteiksite man privilegiją pasižvalgyti po 
jūsų studiją? 

— Maloniai prašom įeiti, pone Ho,— šūktelėjo Robertas, su- 
jaudintas tokio dosnaus meno rėmėjo vizito. 

— Būsiu labai laimingas galėdamas jus supažindinti su savo 
nedideliu dar nebaigtu darbu, nors, tiesą sakant, man baisu net 
pagalvoti, kiek daug jūs žinote apie didžiuosius meno kūrinius. 
Leiskite jus supažindinti su savo tėte ir seserimi Laura. 

Senasis Makintairas žemai nusilenkė ir pasitrynė rankas, o 
jaunoji dama aiktelėjo iš nuostabos ir išplėtusi akis žvelgė į 
milijonierių. 

Ho žengtelėjo į priekį ir ramiai paspaudė jai ranką. 

— Tikėjausi jus surasti, — tarė jis.— Aš jau esu sutikęs jūsų 
seserį, pone Makintairai, pačią pirmąją savo atvykimo dieną. 
Mes abu buvome per pūgą prisiglaudę pašiūrėje ir maloniai 
pasišnekučiavome. 

— Neturėjau nė menkiausio supratimo, kad kalbuosi su rūmų 
savininku,— pasakė Laura, truputį sutrikusi. — Kartais juokingi 
dalykai pasirodo rimti! 

— Dažnai svarstydavau, su kuo aš šnekučiavausi, bet tik 
vakar viskas paaiškėjo. Kaip pas jus jauku! Vasarą turėtų būti 
žavinga. Nagi, jei ne toji kalva, mano langai žvelgtų tiesiai į 
jūsiškius. 

— Tiesa, be to, mes matytume visus gražius jūsų augalus, — 
tarė Laura, stovėdama prie lango.— Vakar pamaniau, jog visai 
neblogai, jei kalvos nebūtų. 

— Iš tikrųjų! Jei tik jūs to norite, su malonumu liepsiu ją 
nuversti. 

— O, Viešpatie! — šūktelėjo Laura.— Na ir kurgi jūs ją per- 
keltumėte? 

— Ak, galima ją ištęsti arba sustumti bet kur. Kalvelė ne 
tokia jau didelė. Pora tūkstančių vyrų su tinkama technika ir 
geležinkelio linija, nutiesta iki ten, nesunkiai galėtų ją išlyginti. 

— O vargšo vikaro namai? — paklausė Laura juokdamasi. 

— Manyčiau, ir tas dalykas lengvai išsprendžiamas. Perkel- 
tume jį į jo namo kopiją, tik patogesnę. Jūsų brolis gali patvir- 
tinti, jog esu įgudęs namų projektuotojas. Iš tiesų, jei manote, 
kad tai pagerintų kraštovaizdį, pasistengsiu tai įgyvendinti. 

— Nė už ką pasaulyje, pone Ho. Kodėl turėčiau išduoti visą 
kaimą, skatindama tokį projektą. Ši kalva — Temiildo įžymybė, 
suteikia jam savitumo. Toks žingsnis būtų lyg savanaudiškumo 
viršūnė; paaukoti viską tik dėl to, kad pagerėtų vaizdas iš Guo- 
bynės. 

— Jums ši vieta tikriausiai panaši į degtukų dėžutę, pone 
Ho,— prakalbo senasis Makintairas.— Manyčiau, kad jus čia tie- 
siog slegia atvykus iš jūsų erdvių menių ir salių, apie kurias 
mano sūnus pasakoja kaip apie stebuklus. Bet mes ne visada 
gyvenome tokiam varge, pone Ho. Nors dabar jūs matote mane 
neturtingą, tačiau buvo laikai, ne tokie jau tolimi, kai dar galėjau 
rašyti tiek skaitmenų ant čekio, kiek tik tuo metu galėjo kiek- 
vienas Birmingamo ginklų gamintojas. Tai buvo... 

— Tas tėvelis amžinai nepatenkintas,— sušuko Laura, apka- 
bindama jį, lyg norėtų paglostyti. Tėvas staiga suspigo, ir veidą 
iškreipė skausmas, kurį sutvardė dirbtiniu kosuliu. 

— Gal lipame aukštyn,— skubiai pasiūlė Robertas, jaudinda- 
masis, kad svečias neatkreiptų dėmesio į šitą mažytį šeimos ki- 
virčą.— Mano studija yra palei pat stogą. Aš eisiu pirmas, o jūs 
malonėkite sekti paskui. 

Palikę Laurą ir poną Makintairą, jie užlipo į darbo kambarį. 
Ponas Ho ilgai stoviniavo prie „Didžiosios chartijos pasirašymo“ 
ir „Tomo žudiko“ prisimerkęs ir timpčiodamas barzdelę. Robertas 
stovėjo nerimaudamas. 

— Kiek kainuoja šitie? — paklausė Railas Ho pagaliau. 

— Prieš išsiųsdamas į Londoną, kiekvieną įvertinau po šimtą. 

— Žinoma, aš linkėčiau jums sulaukti, kai jūs, sumokėjęs 
dešimtkart tiek, atgautumėte juos. Neabejoju jūsų meniniais su- 
gebėjimais, galiu pasakyti, jog kompozicija ryški ir drąsi, čia 
neabejotinai esate toli pažengęs. Bet piešinys, atvirai kalbant, 
šiek tiek grubokas, koloritas blankus. Manau, galėtume sudaryti 
sutartį, jei neprieštarausite. Žinau, kad pinigai jūsų nevilioja, 
bet vis dėlto, kaip sakėte, gyventi žmogui reikia. Nupirkčiau šias 
dvi drobes iš jūsų nurodyta kaina netgi su sąlyga, jog galėsite 
visada susigrąžinti jas, sumokėjęs visą sumą. 

— Jūs iš tiesų labai malonus.— Sutrikęs Robertas nebesu- 
vokė, ar džiaugtis, kad perkami jo paveikslai, ar jaustis paže- 
mintam, kad pirkėjas taip atvirai jį sukritikavo. 

— Ar galiu iškart išrašyti čekį? — paklausė Raflas Ho.— Štai 
rašalas ir plunksnakotis. Taigi! Atsiųsiu porą liokajų po pietų. 
Laikysiu šiuos paveikslus tikėjimo jumis ženklu. Manau, atei- 
tyje, kai išgarsėsite, jie bus vertingi jūsų ankstyvosios kūrybos 
pavyzdžiai. 

— Tikrai esu jums be galo dėkingas, pone Ho,— tarė daili- 
ninkas, įsidėdamas čekį į užrašų knygelę. 

Jis pažvelgė į popierių prieš jį sulenkdamas, veltui vildama- 
sis, jog galbūt šis įnoringas žmogus paveikslus įvertino daugiau, 
negu jis buvo pasakęs. Tačiau skaičiai buvo tikslūs. Robertas 
neaiškiai ėmė suvokti, kad reiškiamas pinigų niekinimas turi 
ne tik teigiamų, bet ir neigiamų pusių, tai jis patyrė veikiau iš 
tėvo reakcijos, o ne savo paties įsitikinimu. 

— Tikiuosi, panele Makintair,— tarė Raflas Ho, kai jie vėl 
nulipo žemyn į svetainę, — jūs man suteiksite garbę aplankydama 
mane, pasistengsiu sužadinti jūsų smalsumą savo rinkiniais. 
Jūsų brolis, neabejoju, lydės jus; o gal ponas Makintairas norėtų 
apsilankyti? 

— Būtų nepaprastai malonu, pone Ho,— sušuko Laura, sal- 
džiai šypteldama.— Aš daug laiko praleidžiu prižiūrėdama varg- 
šus žmones, kuriems toks šaltas oras — tikras išbandymas.— Ro- 

bertas nustebęs kilstelėjo antakius, kadangi pirmą kartą išgirdo 
apie sesers gailestingumo misiją, bet ponas Raflas Ho pritariamai 
linktelėjo.— Robertas pasakojo mums apie nuostabiausius jūsų 
šiltnamius. Gaila, kad negaliu perkelti į juos visų mūsų parapi- 
jiečių bent jau sušilti. 

— Nėra nieko lengvesnio, nors bijau, kad, iš ten išėjusiems, 
jiems tektų patirti dar sunkesnį išbandymą. Turiu vieną namą, 
ką tik baigtą įrengti. Jūsų brolis dar nematė jo, bet manau, kad 
jis geriausias iš visų. Jame yra Indijos džiunglės, ten iš tikro 
karšta. 

— Nekantriai lauksiu minutės, kai išvysiu visa tai, — sušuko 
Laura, suplojusi delnais.— Viso mano gyvenimo svajonė — pama- 
tyti Indiją. Tiek daug esu apie ją skaičiusi: šventyklos, miškai, 
plačios upės ir tigrai. Įsivaizduokite, tiesiog neįtikėtina, bet nie- 
kad nesu mačiusi gyvo tigro, tik paveiksliuke. 

— Tai lengvai pasiekiamas dalykas,— tarė Railas Ho, santū- 
riai šypsodamasis.— Ar nenorėtumėte tuoj pat jo pamatyti? 

— Ak, nepaprastai. 

— Atsiųsiu vieną. Luktelkite, dabar yra beveik dvylika. Iki 
pirmos galiu susisiekti su Liverpuliu. Ten yra žmogus, kuris 
tuo verčiasi. Manyčiau, rytoj rytą bus pristatytas. Na, lauksiu 
jūsų atsilankant. Tikrai per ilgai užsibuvau pas jus, laikausi 
režimo, visada praleidžiu kelias valandas laboratorijoje.— Jis 
visiems draugiškai paspaudė ranką ir, prie slenksčio užsirūkęs 
pypkę, nužingsniavo savo keliu. 

— Na, ką gi manote apie jį dabar,— paklausė Robertas, kai 
jie sekė akimis juodą svečio iigūrą, tolstančią per baltą sniegą. 

— Manau, jog jis elgiasi su visais tais pinigais kaip vaikas, — 
rėkė senis.— Mane tiesiog pykino jo kalbos apie kalvos nuver- 
timą ar tigro atgabenimą. Tikros nesąmonės, tartum nebūtų dorų 
žmonių be užsiėmimo ir gerų verslininkų, besidairančių kapitalo. 
Tiesiog nekrikščioniška — štai kaip tai pavadinčiau. 

— Manau, kad jis nepaprastai žavus, Robertai,— tarė Lau- 
ra.— Prisimeni, tu pažadėjai nuvesti mus į rūmus. Tikriausiai 
jis geidžia, kad greit ateitume. Gal galėtume ten nuvykti šią 
popietę? 

— Ne visai tinka, Laura. Palik šitą reikalą man. Dabar eisiu 
padirbėti, nes šiomis žiemos dienomis greitai temsta. 

Tą vakarą Robertas Makintairas atsigulė vėlai ir vos tik spėjo 
užsnūsti, kai kažkieno ranka palietė jo petį. Jis pakilo ir išvydo 
savo seserį su baltais drabužiais ir kaklaskare ant pečių, sto- 
vinčią prie jo mėnesienoje. 

— Brangusis Robertai,— sušnibždėjo ji, pasilenkusi prie jo, — 
aš norėjau tavęs kai ko paprašyti, bet tėvas visąlaik seka. Sakyk, 
ar galėsi padaryti man paslaugą, Robertai? 

— Žinoma, Laura. Kokią? 

— Labai nemėgstu, kai šnekama apie mano reikalus. Jei po- 
nas Railas Ho tau ką nors sakytų apie mane ar klausinėtų, pra- 
šau nieko nesakyti jam apie Hektorą. Gerai? Na, pasistenk dėl 
savo mažosios sesytės. 

— Gerai, nebent tu pati to norėtum. 

— Na, puiku, mano gerasis broliuk. 

Ji pasilenkė prie jo ir švelniai pabučiavo. 

Laura itin retai atskleisdavo broliui savo jausmus, tai buvo 
taip netikėta, jog jis stebėjosi tuo snūduriuodamas, kol vėl nu- 
grimzdo į sudrumstą miegą. 


VI 


KEISTASIS SVEČIAS 


Kitą rytą po pirmojo Raflo Ho vizito Makintairai pusryčiavo 
prie stalo, kai staiga juos nepaprastai nustebino kaimo gatvėje 
pasigirdęs balsų klegesys. Triukšmas ir tarškėjimas vis artėjo, 
ir netrukus du paklaikę nirtūs arkliai sustojo anapus sodo gy- 
vatvorės; jie stojo piestu ir kasė kanopomis žemę ir, atsigręžę 
atgal, vis žvalgėsi į kažkokį siaubą už jų. Du vyriškiai laikė 
juos už apynasrių, o trečiasis uždusęs bėgo vingiuotu žvyrkeliu. 
Dar nespėjus Makintairams susivokti, kas čia vyksta, tarnaitė 
Merė paklaikusiu apvaliu strazdanotu veidu įsiveržė į svetainę. 

— Prašom atleisti, panele,— šaukė ji,— jūsų tigras jau atvyko! 

— O, Viešpatie! — sušuko Robertas, puldamas prie durų su 
nugertu arbatos puodeliu rankoje.— To jau per daug. Stai ge- 
ležinis narvas ant ratų, o jame — šėlstantis tigras ir susibūrę 
kaimo žmonės, žiopsantys aplink. 

— Įsiutęs kaip velnias! — sušuko senasis Makintairas.— Iš 
žvilgsnio matau. Ko gero, bus suplojęs gerą sumą už tą žvėrį, 
užuot parėmęs mano biznį. Negirdėtas dalykas! Liepk vežikui 
nugabenti jį tiesiai į policijos nuovadą. 

— Nieko panašaus, tėte,— tarė Laura, oriai pakildama ir 
siausdamasi pečius skara. Žibančiomis akimis ir nukaitusiais 
skruostais ji ėjo tarsi triumiuojanti karalienė. 


Robertas, vis dar laikydamas rankoje arbatos puodelį, net 
buvo priverstas atitraukti dėmesį nuo keistojo svečio ir pažvelgti 
į savo gražiąją seserį. 

— Ponas Railas Ho padarė tai dėl manęs,— tarė ji, skubė- 
dama prie durų.— Laikau tai atidumo man ženklu. Žinoma, aš 
eisiu juo pasigrožėti. 

— Jums leidus, sere,— tarė vežikas, vėl atidūmęs prie durų, — 
darome viską, kad arkliai nesibaidytų. 

— Eime visi kartu,— pasiūlė Robertas. 

Jie priėjo prie sodo tvoros ir Žiūrėjo iš arti. Viso kaimo gy- 
ventojai, tiek moksleiviai, tiek ir seni žilagalviai vyrai iš senelių 
prieglaudos, susirinko čia it nebylūs stebėtojai. Tigras — ilgas, 
vikrus plėšrūnas žybsinčiomis žalsvomis akimis — pasalūniškai 
slankiojo narve, uodega dailindamas sau šonus ir trindamasis 
snukiu į virbus. 

— Kas jums buvo nurodyta? — paklausė Robertas vežiko. 

— Jis atgabentas specialiu ekspresu iš Liverpulio, sere. Trau- 
kinys stovi Temfildo atšakoje, pasirengęs jį gabenti atgal. Ge- 
ležinkelininkai jam rodė tokią pagarbą, kokios galėtų pavydėti 
net karaliaus šeimos nariai. Mums įsakyta pristatyti jį atgal į 
vietą, kai tik jūs baigsite apžiūrėti. Tai išties žiaurus darbas, 
sere, vos išlaikėme rankose vadžias, arkliai iš baimės traukia 
kaip patrakę. 

— Koks mielas, švelnus padarėlis,— sušuko Laura.— Koks 
glotnus ir grakštus! Sunku patikėti, kad žmones baugintų toks 
grožis. 

— Įsivaizduokite, mem,— pertarė vežikas, paliesdamas savo 
kailinę kepurę,— jis iškišo savo leteną pro virbus, kai stovėjome 
stoties kieme, ir, jei nebūčiau tuo metu truktelėjęs, mano drau- 
gužis Bilis jau būtų dangaus karalystėje. Būtumėte girdėjusi jo 
spiegimą... 

— Nieko švelnesnio nesu mačiusi, — tęsė Laura, tyčia nekreip- 
dama dėmesio į vežiko pastabas.— Man buvo labai malonu jį 

pamatyti, aš tikiuosi, tu pasakysi tai ponui Ho, jei tik jį pama- 
tysi, Robertai. 

— Arkliai labai neramūs, — tarė brolis.— Gal leiskime jiems 
važiuoti, jei tu jau pakankamai prisižiūrėjai. 

Ji nusilenkė didinga, ką tik įvaldyta maniera. Robertas davė 
su narvu nudardėjo, o iš paskos nuvilnijo Temiildo gyventojų 
būrys. 

— Argi ne nuostabu, kokia milžiniška pinigų galia! — pasakė 
Laura, kai jie kratė nuo batų sniegą prie priebučio.— Rodos, 
nėra tokio noro, kurio ponas Ho negalėtų tuojau patenkinti. 

— Norėjai pasakyti, tavo noro,— įsiterpė tėvas.— Žinoma, ko 
nepasakytum apie seną susiraukšlėjusį žmogų, kuris sunkiai dirbo 
dėl savo vaikų. Aišku kaip ant delno, jog tai meilė iš pirmo 
žvilgsnio. 

— Tėte, kaip galite būti toks grubus, — sušuko Laura, bet jos 
akys švytėjo, dantys blizgėjo, tartum ši išvada jos nė kiek ne- 
trikdė. 

— Dėl Dievo meilės, Laura, būk atsargi, — neištvėrė Rober- 
tas.— Kaip man anksčiau neatėjo į galvą. Juk žinai savo padėtį. 
Nemanyk, kad galėsi žaisti su tuo žmogum. 

— Nagi, vaikeli! — tarė Laura, liesdama ranka jam petį.— 
Ką gali išmanyti apie tokius dalykus? Tavo reikalas yra tapyti, 
ir nepamiršk savo pažado, duoto praeitą vakarą. 

— Koks gi dar ten pažadas? — įtariai šūktelėjo senasis Ma- 
kintairas. 

— Nieko ypatingo, tėte. Bet jei tu pamirši, Robertai, neat- 
leisiu tau, kol gyva. 


VII 


TURTŲ GALIA 


Nesunku patikėti, jog jau po kelių savaičių paslaptingo nau- 
jųjų rūmų savininko vardas ir šlovė ėmė garsėti visame krašte, 
gandai apie jį pasiekė net nuošaliausias Vorikšyro ir Staford- 
šyro vietoves. Nuo Birmingamo iki Koventrio ir Lemingtono 
šnibždėtasi apie pasakiškus jo turtus, nepaprastus įgeidžius Ir 

nuostabų gyvenimo būdą. Jo vardas ėjo iš lūpų į lūpas, tūks- 
tančiai mėgino išsiaiškinti, kas jis toks ir kuo verčiasi. Nepaisant 
visų pastangų, liežuvautojams niekaip nesisekė surasti nė men- 
kausių jo kilmės įrodymų arba įspėti jo turtų gausumo paslapties. 

Nenuostabu, jog tokių spėjimų būta gausybės, nes nepraei- 
davo nė dienos, kad kas nepatirtų neribotos jo galybės ir be- 
kraščio kilniaširdiškumo. Per vikarą, Robertą ir kitus jis sužinojo 
apie parapijos, krašto gyventojų padėtį. Dažnai koks nors nepri- 
teklių išvargintas ir neturintis išeities Žmogelis gaudavo jo pasi- 
rašytą čekį ir sėkmingai nustumdavo sunkią naštą nuo savo 
pečių. Vieną dieną kiekvienas senelių prieglaudos gyventojas 
gavo po šiltą striukę ir gerus patogius batus. Kitą dieną ponia 
Svair, pašlijusios sveikatos moteriškė, kuri prie metinės rentos 
prisidurdavo skatiką kitą siuvinėdama, gavo puikiausios kokybės 
siuvamąją mašiną vietoj senos, išklerusios su pamina, alinusia 
jos reumato pažeistus sąnarius. Pablyškusiam mokytojui, daugelį 
metų be poilsio kovojusiam su Temiildo jaunuolių bukumu, paštu 
buvo atsiųstas bilietas dviejų mėnesių žiedinio maršruto kelionei 
po Pietų Europą su viešbučio ir kitko kuponais. Džonas Haketas, 
fermeris, po penkerius metus iš eilės nenusisekusių sezonų, nors 
ir drąsios prigimties, vos nežlugo šeštaisiais. Jau ant slenksčio 
stovėjo antstolis, kai geraširdis vikaras atpūškavo mojuodamas 
virš galvos čekiu, kuris leido ne tik padengti nuostolius, bet ir 
įsigyti naujos technikos, kad ūkis klestėtų. Kažkoks prieštaringas 
jausmas apimdavo kaimo žmones, žvelgiančius į milžiniškus rū- 
mus, kai saulė nutvieksdavo virtinę šiltnamių ar kai vakare pro 
nesuskaičiuojamus langus matydavo ryškiai šviečiant elektros 
lempas. Jiems atrodė, jog toje vietoje apsigyveno mažoji Ap- 
vaizda, neregima, bet visa reginti, visagalė ir gailestinga, visad 
pasirengusi pagelbėti ir užjausti. Tačiau už visų geradarysčių 
slėpėsi Railas Ho, o vikarui ir Robertui tekdavo maloniausias 
darbas — labdaringa veikla jos reikalingiems vargstantiesiems 
ir kenčiantiesiems. 

Tik kartą jis pats dalyvavo vienoje svarbioje akcijoje, kai rei- 
kėjo išgelbėti garsų ,„Garavego brolių“ banką Birmingame. Du 
dosnūs ir garbingi vyrai — broliai Luisas ir Rupertas,— įkūrę 
savo verslą, išplėtojo jį visose keturiose graiystėse ir atidarė 
įvairiuose miesteliuose skyrius. Dėl agento Londone klaidos ban- 
kas netikėtai patyrė daugybę nuostolių. Paaiškėjus aplinkybėms, 
jų įstaigos likimas pakibo ant plauko. Netrukus iš visų keturias- 

dešimties skyrių ėmė plūsti telegramos su reikalavimais išduoti 
aukso lydinius, ir tai vyko kaip tik tuo metu, kai banko kontorą 
buvo apsupę nekantraujantys klientai su depozito knygelėmis 
rankose, reikalaujantys grąžinti indėlius. Abu broliai ir visi tar- 
nautojai drąsiai išstovėjo šypsodamiesi klientams už Žžvilgančių 
stalų, kol greiti kaip vijurkai pasiuntiniai sukosi aplink ir nesi- 
liaujančios telegramos kėsinosi į visus įmanomus banko išteklius. 
Visą dieną žmonės būriais plūdo į kontorą, o apie ketvirtą va- 
landą, uždarius duris, gatvė tebebuvo užblokuota laukiančios 
minios, nors rūsiuose tebuvo likę vos tūkstantis svarų luitų. 

— Tik laikinai atsikratėme klientų, Luisai,— tarė brolis Ru- 
pertas nusiminęs, kai paskutinis tarnautojas paliko kontorą ir 
jie pagaliau nuo išvargusių veidų nusimetė šypsenos kaukes. 

— Niekada daugiau nebeatsidarys mūsų kasų langeliai, — 
šaukė Luisas, ir abu broliai apsikabinę ėmė raudoti, ne iš gai- 
lesčio sau, bet dėl nelaimių, užtrauktų jais patikėjusiems žmonėms. 

Bet argi Žmogus, išpažinęs savo širdgėlą pasauliui, gali pra- 
rasti viltį? Tą patį vakarą ponia Sperling gavo graudų laišką iš 
senos moksladraugės, pono Luiso Garavego žmonos, kuriame 
su baime ir viltimi ji aprašė savo rūpesčius. Tuoj pat iš vikaro 
namų į rūmus nuskriejo pranešimas, ir kitą ankstų rytą ponas 
Raflas Ho su didžiuliu juodu kelionmaišiu rankoje kažkokiu 
būdu privertė Anglijos banko vietinio skyriaus kasininką nebaigti 
pusryčių ir įtikino jį atidaryti banko įstaigos duris ne darbo 
valandomis. Pusę dešimtos žmonės ėmė būriuotis prie Garavegų 
banko, o tuo tarpu nepažįstamasis — išblyškęs liesas vyriškis su 
pailgu kelionmaišiu— jam primygtinai prašant, buvo įleistas 
vidun. 

— Nėra ko vargintis, sere,— nuolankiai aiškino vyresnysis 
brolis; jiedu drąsino vienas kitą, pasirengę sutikti negandą.— 
Mūsų ištekliai visai išsekę, būtų neteisinga kitų atžvilgiu, jei 
išduotume jums pinigus. Turime vilties, pardavę savo bendrovės 
nuosavybę, atsiskaityti su visais, išskyrus save pačius. 

— Atėjau ne atsiimti indėlio, bet įdėti, — tarė Raflas Ho, kaip 
visada, taikiai ir santūriai. — Krepšyje yra penki tūkstančiai šim- 
to svarų Anglijos banknotų. Gal būtumėte malonus padėti juos 
mano vardu į kreditinę sąskaitą. Būčiau dėkingas jums už tai. 

— Dėl Dievo meilės, sere,— vos pralemeno Rupertas Garave- 
gas,— ar jūs nieko negirdėjote? Ar nematėte? Jūs gi negalite 
taip aklai pasitikėti, ar ne, Luisai? 

— Jokiu būdu, sere. Mes negalime jums rekomenduoti savo 
banko, sere. Tik ne šiuo metu, kai mus spaudžia iš visų pusių, 
kai nežinome, kada tai baigsis. 

— Nagi, nagi! — neatlyžo Railas Ho.— Jei antplūdis nesi- 
baigs, atsiųskite man telegramą, pridėsiu dar prie sąskaitos. 
Patvirtinimą atsiųsite paštu. Viso labo, džentelmenai! — Jis nu- 
silenkė net nespėjus priblokštiems partneriams susigaudyti, kas 
įvyko, nė kilstelėti akių nuo didžiulio juodo kelionmaišio ir vizi- 
tinės kortelės, padėtos ant stalo. 

Tą dieną bankroto Birmingame buvo išvengta, ir Garavegai 
sėkmingai tebegyvuoja, kaip to ir yra nusipelnę. 

Tokios labdaringos veiklos dėka Railas Ho išgarsėjo visame 
Midlende, tačiau, nepaisant jo dosnumo, niekam nepavyko įpiršti 
jam savo nuomonės. Veltui atkaklūs prašinėtojai keliaklupsčiavo 
prie jo vartų, veltui kruopščiai aprašinėdavo tūkstančius prasi- 
manytų bėdų savo laiškuose. Robertą stebino tai, jog, gavęs ko- 
kią žinią ar pranešimą iš gyventojo apie nesuskaičiuojamas bėdas, 
šis rūmų atsiskyrėlis labai greitai suvokdavo tokių istorijų ap- 
gaulę ir neklysdamas nustatydavo reikalavimų nepagrįstumą. Jei 
žmogus būdavo pakankamai tvirtas, kad sugebėtų pats sau padėti, 
ar toks, kuris nemokėjo tinkamai pasinaudoti materialine parama, 
jis paprastai iš naujųjų rūmų savininko nieko nepešdavo. 

Ponas Makintairas veltui įkyriai stengėsi įvairiausiomis užuo- 
minomis įteigti milijonieriui, jog nelaimingas jo likimas būtų 
lengvai pataisomas. Raflas Ho mandagiai išklausydavo jo aimanų, 
linksėdavo, šypsodavosi, bet nerodė jokio rūpesčio, kad irzlus 
senasis ginklų gamintojas atgautų šlovę. 

Vis dėlto, nors atsiskyrėlio turtai buvo tokie viliojantys, jog 
traukė vargšus iš arti ir iš toli, nelyginant deganti lempa nakti- 
nius drugelius, ne mažiau jie traukė ir kitą, pavojingesnę, žmonių 
klasę. Subjektų sustingusiais, rūsčiais veidais kartais praeidavo 
kaimo gatvelėmis, pasitaikydavo slankiojančių po eglyną, atei- 
davo neramių pranešimų iš policijos ir grafystės raitosios po- 
licijos, jog nusikaltėlių patenka į Temiildo traukinį. Bet, kaip 
tvirtindavo Railas Ho, kad ir buvo kai kurių nepatogumų dėl 
didžiulio turto, vis dėlto jų privalumas buvo dar ir tas, jog 
patys save puikiai saugojo, nors atsirasdavo tokių, kurie tuo. ne- 
patikėjo ir norėjo išbandyti, ko jie verti. 

— Gal malonėtumėte atvykti į rūmus? — tarė Ho, vieną rytą 
užėjęs į Guobynę ir įkišęs galvą į svetainę.— Manau, galėsiu jus 
kai kuo sudominti. 

Dabar jis su Makintairais artimai bendravo, todėl retai pasi- 
taikydavo diena, kai jie nesusitikdavo. 

Jie maloniai sutiko eiti kartu, beje, visi trys, nes tokie kvie- 
timai dažniausiai reikšdavo kokią nors malonią staigmeną, pa- 
ruoštą jiems savininko. 

— Rodžiau jums tigrą,— jis kreipėsi į Laurą, praleisdamas 
juos į svetainę.— Dabar parodysiu jums taip pat pavojingą, tik 
ne visai malonų dalyką. 

Kambario kampe buvo įrengtas veidrodžių mechanizmas, ku- 
rio vienas apskritas veidrodis smailiu kampu kabojo viršuje. 

— Pažvelkite štai čia, į viršutinį stiklą,— parodė Railas Ho. 

— Dieve brangusis, kokie klaikūs žmonės! — šūktelėjo Lau- 
ra.— Jie ten dviese, net nežinau, kuris iš jų baisesnis. 

— Ką gi jie, po galais, ten veikia? — paklausė Robertas.— 
Rodos, sėdi ant žemės kažkokiame rūsyje. 

— Kažkokie įtartini tipai, — tarė senis.— Siūlyčiau jums ne- 
delsiant perduoti juos policijai. 

— Taip ir padariau. Tačiau nugabenti juos į kalėjimą būtų 
bereikalingas darbas, nes jie ir taip jau yra deramame kalėjime. 
Vis dėlto, manau, viskas turi vykti pagal įstatymą. 

— (O kas jie tokie ir kaip čia pateko? Nagi, papasakokite, po- 
ne Ho. 

Laura Makintair visad sugebėdavo išprašyti, ko įsigeisdavo, 
ir tai nė kiek nemenkino jos karališkųjų elgesio savybių. 

— Apie juos žinau tiek pat, kiek ir jūs. Praėjusią naktį jų 
čia nebuvo, o šįryt atsirado. Turbūt pradėjo veikti apsaugos 
sistema, matot, mano tarnai atėję iš ryto rado vieną atidarytą 
langą. Kas jie tokie ir kokie jų ketinimai, aišku iš jų veidų. Gražu 
į juos pažiūrėti, tiesa? 

— Bet aš visiškai nesuprantu, kur jie yra,— stebėjosi Ro- 
bertas, žvelgdamas į veidrodį.— Vienas įrėmė viršugalvį į sieną. 
Ne, jis pasilenkė taip, kad kitas galėtų užlipti jam ant nugaros. 
Stai jis pakilo, šviesa plieskė jam į veidą. Atrodo labai išsigandęs 
ir žiaurus. Būtų gerai tokį nutapius. Išeitų neblogas paveikslas, 
kurį pavadinčiau „Baimės valdžioje“. 

— Sugavau juos savo sukonstruotais spąstais įsilaužėliams,— 
aiškino Ho.— Jie pirmieji paukšteliai, tačiau neabejoju, jog ne- 
paskutiniai. Parodysiu, kaip ši sistema veikia. Visiškai naujas 
veikimo principas. Matote, šios grindys dabar yra labai tvirtos, 
bet kasnakt jas atkabinu. Tai daroma centriniu įtaisu tuo pačiu 
metu visuose apatinio aukšto kambariuose iškart. Kai grindys 
atkabinamos, galima žengti tris ar keturis žingsnius nuo lango 
ar durų, po to visa plokštuma pasisuka ant lanksto ir priverčia 
slysti į išklotą apmušalais tvirtų sienų patalpą apačioje ir atsi- 
remti kojomis. Tarp lankstų yra tarpas, kur nakčiai sustatomi 
baldai. Grindys grįžta į pradinę padėtį, kai tik įsilaužėlis jų 
nebespaudžia. O nusikaltėlis ten ir lieka. Aš galiu matyti jį pro 
šį paprastą optinį prietaisą. Pamaniau, kad jums būtų įdomu 
pažvelgti į tuos du kalinius, kol dar neperdaviau jų policijos 
viršininkui, kuris, matau, jau atskuba alėja. 

— Vargšai vagys! — šūktelėjo Laura.— Nenuostabu, kad jie 
taip išsigandę; manau, pone Ho, jie nė nenutuokia, kur esą. 
Džiaugiuosi, kad jūs sugebate apsisaugoti, nes visąlaik bijojau, 
jog jums gresia pavojus. 

— Iš tiesų? — paklausė jis nusišypsojęs.— Manau, kad mano 
namai yra visiškai atsparūs įsilaužimams. Yra tik vienas langas, 
pro kurį galima patekti,— tai vidurinis iš trijų, esančių mano 
laboratorijoje. Jį laikau, atvirai kalbant, todėl, jog pats mėgstu 
paslankioti naktimis, ir kai žvaigždėms šviečiant išeinu pasi- 
vaikštinėti, man patinka laipioti pro jį. Gal ir pasisektų kokiam 
vagišiui įsibrauti, jei pasirinktų vienintelį nesaugomą įėjimą iš 
šimto, bet jis vis vien patektų į pasalą. Štai ir policininkas, bet 
jums neverta niekur eiti, nes norėčiau, kad panelė Makintair 
dar pasižvalgytų po mano mažąją patalpą. Prašom į biliardinę, 
aš netrukus grįšiu. 


VIII 


MILIJARDIERIAUS PLANAI 


Tą rytą, kaip ir daugelį kitų, Laura praleido naujuosiuose 
rūmuose. Ji apžiūrinėjo muziejaus brangenybes, žaidė su tūks- 
tančiais brangių žaislų, kuriuos Raflas Ho buvo surinkęs, arba 

vaikštinėjo per rūkomąjį į krištolo kamerą ir važinėjo po nesi- 
baigiančius prašmatniuosius šiltinamius. 

Jis visur lydėjo ją neprieštaraudamas, kai ji skraidė nuo vieno 
daikto prie kito tartum drugelis tarp gėlių, akies krašteliu stebėjo 
ją pasitenkindamas jos džiugesiu. Vienintelį džiaugsmą visi turtai 
jam teikė tik tada, kai kiti būdavo laimingi. 

Nuo to laiko jo dėmesys Laurai Makintair taip išaugo, jog 
nebegalėjo jo nuslėpti. Jis pastebimai pagyvėdavo jos draugijoje 
ir niekada netingėdavo kurti įvairiausių staigmenų, norėdamas 
jai įtikti ar ją pamaloninti. Kas rytą, kai tik Makintairai pakil- 
davo iš patalo, rūmų liokajus pristatydavo didžiulę puokštę 
įmantrių gėlių. Per pusryčius jomis grožėdavosi visa šeima. Vi- 
sokiausios jos užgaidos, nors ir fantastiškos, buvo beregint ten- 
kinamos, jei ne pinigais, tai išradingumu. Šalčiams užsitęsus, 
upelis buvo specialiai užtvenktas ir nukreipta vaga, kad užtvin- 
dytų dvi pieveles, kur ji galėtų patogiai čiužinėti. Orams atšilus 
ir nutirpus sniegui, kiekvieną popietę arklininkas atvesdavo švel- 
nią, gražią kumelę, jei panelei Makintair kiltų noras pajodinėti. 
Visa tai liudijo, jog ji pavergė atsiskyrėlį iš naujųjų rūmų. Tam 
vaidmeniui ji nuostabiai tiko. Su moterišku prisitaikėliškumu ji 
priprato prie jo humoro ir stengėsi palaikyti jo požiūrį. Jų kalbos 
sukosi apie senelių namus ir viešąsias bibliotekas, apie labdarą 
ir įvairius patobulinimus. Joks jo planas neapsieidavo be jos 
pataisų, jos dėka jis tapo visapusiškas ir veiklus. Ho atrodė, jog 
pagaliau sutiko artimą savo sielai moterį. Ji buvo ne tik jo pa- 
galbininkė, šalininkė, bet ir jo pasirinkto kelio vadovė. 

Robertas ir jo tėvas puikiai matė, kur link veda jų santykiai. 
Tėvui, be abejo, labiausiai rūpėjo šeimyniniai ryšiai, kurių dėka 
jis, nors ir netiesiogiai, galėtų susijungti su pasakiškai turtingu 
žmogumi. Aukso spindesys sušvito ir Roberto galvoje, užšaldy- 
damas jo lūpose mažiausią prieštaravimą. Būtų nepaprastai ma- 
lonu valdyti šiuos turtus, tegul ir agentu esant. Argi verta ką 
nors daryti ar sakyti, kas galėtų pakenkti laimingai jų draugys- 
tei? Tai sesers reikalas, ne jo; na, o Hektoras Sperlingas turi! 
pats išsikovoti savo laimę, kaip ir kiti. 

Tačiau Robertui toks jo darbas ir aplinka kuo toliau, tuo la- 
biau ėmė įkyrėti. Nuo to laiko, kai susipažino su Raflu Ho, jis 
nebe taip aistringai džiaugėsi savo menu. Rodės, nebeištvers šito 
sunkaus darbo ir vergavimo už tokį menką atlygį; žinoma, jis 
galėtų gauti pinigų, bet reikėjo prašyti. Tiesa, jis niekad neprašė, 

bet kai matydavo, kokios sumos pereina per jo rankas tiems, 
kuriems jų reikia, pamanė, jog jo draugas ir jam nepagailėtų. 
Jo drobėje vos ryškėjo romėnų galeros. Robertas dabar ištisas 
dienas praleisdavo turtingoje rūmų bibliotekoje arba vaikštinė- 
davo po kraštą klausydamasis pasakojimų apie nepriteklius, 
skurdą, o paskui lyg koks angelas sargas grįždavo pas netur- 
tėlius su Railo Ho gėrybėmis. Jis visiškai netroško garbės — toks 
nerūpestingas gyvenimas tiko jo įgimtam būdui ir silpnai valiai. 

Robertas pastebėjo, jog milijonierių neretai ištinka depresijos 
priepuoliai; jam atrodė, jog milžiniškos sumos, kurias tasai iš- 
leido, smarkiai sumažino jo kapitalą ir dabar jis kremtasi dėl 
ateities. Nenusakomas elgesys, suraukti antakiai ar nunarinta 
galva bylojo apie nerimastingą sielą, jį slegiantį nerimą, ir tik 
Lauros akivaizdoje jis nusimesdavo tą slaptą rūpesčių naštą. 
Kasdien penketui valandų jis užsidarydavo laboratorijoje, atsi- 
duodamas savo pomėgiui. Vienas iš jo įgeidžių buvo tai, jog 
niekam — nei tarnams, nei netgi Laurai ar Robertui — nevalia 
peržengti tos didžiulės laboratorijos slenksčio. Diena iš dienos 
jis pranykdavo joje, o kai išeidavo iš ten po keleto valandų, bū- 
davo išbalęs ir pervargęs. Rūkstantis kaminas ir džeržgiantys 
mechanizmai bylojo, kokius sudėtingus procesus valdė vienui 
vienas Žmogus. 

— Ar negalėčiau jums kuo nors padėti? — pasisiūlė kartą 
Robertas, kai jiedu sėdėjo po priešpiečių rūkomajame.— Man 
regis, jūs pervargstate. Labai norėčiau jums padėti, šiek tiek iš- 
manau chemiją. 

— Iš tiesų? — paklausė Railas Ho, kilstelėdamas antakius.— 
Mąsčiau apie tai. Retas atvejis, kad menininkas turėtų mokslinių 
sugebėjimų. 

— Nežinau, kurie mano sugebėjimai ryškesni, bet lankiau 
kursus ir dvejus metus dirbau Džošua Meisono institute. 

— Malonu tai girdėti — pabrėžtinai tarė Ho.— Mums tai labai 
svarbu. Labai gali būti — iš tiesų, beveik neabejoju,— kad aš 
sutiksiu priimti jus savo asistentu ir apmokysiu kai kurių che- 
minių metodų, kurie, sakyčiau, smarkiai skiriasi nuo plačiai 
žinomų. Tačiau, deja, dar ne laikas. Kas tai, Džonai? 

— Laiškas, sere. 

Liokajus ištiesė sidabrinį padėklą su voku. Ho perlaužė ant- 
spaudą ir perskaitė. 

— Taigi, taigi! Iš ledi Morsli. Kviečia mane į teismo vadovo 
pokylį. Veikiausiai negalėsiu priimti kvietimo. Malonu, jog nepa- 
miršo, tačiau norėčiau, kad paliktų mane ramybėje. Gerai, Džonai. 
Aš parašysiu. Zinote, Robertai, dažnai būnu nelaimingas. 

Jis neretai vadindavo jaunąjį dailininką jo krikščioniškuoju 
vardu, ypač kai būdavo draugiškai nusiteikęs. 

— Kartais man pasirodydavo, jog taip yra,— užjaučiamai at- 
sakė tas.— Bet kaip visa tai keista. Juk esate pakankamai jaunas, 
tvirtas, sugebate džiaugtis, linksmintis, esate milijonierius. 

— Ak, Robertai,— šūktelėjo Ho, atsilošdamas kėdėje ir pūs- 
damas iš pypkės tirštus dūmus.— Jūs palietėte nerimą keliančią 
temą. Jei būčiau milijonierius, būčiau laimingas, bet, deja, aš 
nesu milijonierius. 

— Dieve mano! — aiktelėjo Robertas. 

Šiurpas nutvilkė jam kūną, kai dingtelėjo mintis, jog štai dabar 
jis prisipažins apie neišvengiamą bankrotą ir visas jo spindintis 
gyvenimas, spalvos, permainos — visa išnyks kaip dūmas. 

— Ne milijonierius? — pralemeno jis. 

— Ne, Robertai. Aš esu milijardierius,— gal toks vienintelis 
visame pasaulyje. Štai kas man neduoda ramybės, todėl ir jau- 
čiuosi kartais nelaimingas. Suprantu, jog turiu išleisti tuos pini- 
gus — paleisti apyvarton,— ir vis dėlto tai padaryti labai sunku, 
nes nieko gero nesukuriu, faktiškai tik darau žalą. Skaudžiai 
suvokiu atsakomybę, ji mane ir slegia. Kuo galiu pateisinti ramų 
savo gyvenimą, kai turėčiau padėti milijonams vargšų, jei tik 
galėčiau juos pasiekti. 

Robertas giliai su palengvėjimu atsiduso. 

— Galbūt jūs per griežtai vertinate savo įsipareigojimus,— 
tarė jis.— Juk visiems aišku, kad tą gera, ką jūs suteikėte ki- 
tiems, sunku apsakyti. Ko dar galėtumėte trokšti? Jei jūs tikrai 
norite išplėtoti savo labdaros veiklą, tuomet labdaringos orga- 
nizacijos, esančios įvairiuose kraštuose, mielai priimtų jūsų 
paramą. 

— Turiu dviejų šimtų septyniasdešimties tokių organizacijų 
sąrašą, — tarė Ho.— Jums vertėtų jį peržvelgti ir galbūt papil- 
dyti. Kasmet siunčiu joms po kuklų įnašą. Tačiau ta perspektyva 
tokia menka. 

— Na, jūs iš tiesų pakankamai padėjote, kur kas daugiau nei 
kiti. Jumis dėtas, džiaugčiausi gyvenimu ir nebegalvočiau apie tai. 

— Negali šitaip elgtis,— atsakė Ho rimtai.— Nesu kuo nors 
išskirtinis valdyti šitokius turtus tik dėl to, kad gyvenčiau lai- 
mingą gyvenimą. Niekad tuo nepatikėsiu. Pamėginkite atmesti 
savo vaizduotę, Robertai, ir surasti būdų, kuriais Žmogus, na, 
tarkime, valdantis neapsakomus turtus, galėtų pasitarnauti žmo- 
nijai, neapribodamas kieno nors nepriklausomybės arba kitaip 
nepadarydamas žalos? 

— Na, iš tikrųjų, kai imi galvoti, tai labai sunkus dalykas,— 
atsakė Robertas. 

— Dabar aš pateiksiu jums keletą planų, ir jūs pasakysite 
savo nuomonę. Tarkime, toks žmogus nupirktų dešimties kvad- 
ratinių mylių žemės plotą štai čia, Stafordšyre, ir pastatytų jaukų 
miestelį, apstatytą patogiais nedideliais keturių kambarių na- 
meliais, sutvarkytų ir įrengtų juos, pastatytų parduotuvių ir viso 
kito, išskyrus smukles; toliau, sakykime, jis pasiūlytų po namą 
veltui visiems benamiams, visiems valkatoms, pabėgėliams ir 
bedarbiams iš visos Didžiosios Britanijos. Sukvietęs juos visus 
aprūpintų darbu, tinkamai vadovaujamu darbu, kurio užtektų 
daugelį metų ir kuris galbūt būtų naudingas žmonijai. Aprūpintų 
neblogu atlyginimu, protingai paskirstytų darbo ir poilsio va- 
landas. Ar įmanoma būtų šiuo atveju nauda jiems ir žmonijai? 

— Bet kokį darbą jūs sumanytumėte, kad tiek daug žmonių 
galėtų jį dirbti ilgą laiką ir nekonkuruotų su jau esamomis pra- 
monės šakomis? Jei taip atsitiktų, vadinasi, vietoj vienų nelai- 
mingų Žmonių atsirastų kiti. 

— Teisybė. Negalima su niekuo konkuruoti. Mano sumanytas 
darbas būtų nutiesti vamzdį per Žemės plutą, įrengti komunika- 
cines linijas ir susisiekti su priešingo pusrutulio šalių gyventojais. 
Kai nusileisime gilyn į žemę — įdomus matematinis reiškinys būtų 
apskaičiuoti atstumą,— svorio centras bus žemiau mūsų. Tuo at- 
veju, jei, sakykime, gręžinys nenutaikytas tiksliai į centrą, būtų 
galima tiesti geležinkelį ar tunelį kaip ir paviršiuje. 

Tada Robertui Makintairui pirmą kartą šovė į galvą mintis, 
jog jo tėvo atsitiktinai ištarti žodžiai buvo teisingi, tas žmogus — 
pamišęs. Jo turtai veikiausiai susuko jam smegenis ir padarė jį 
monomaniaku. Jis atlaidžiai linktelėjo tartum žaisdamas su vaiku. 

— Būtų nuostabu,— tarė jis.— Bet esu girdėjęs, kad Žemės 
vidurys yra įkaitęs skystis, ir jūsų darbininkai turėtų būti sa- 
lamandros. 

— Nauiausi moksliniai duomenys rodo, jog Žemės gelmėse 
nėra labai karšta,— atsakė Railas Ho.— Žinoma, jog temperatūros 
padidėjimas anglių kasyklose priklauso nuo barometrinio slėgio. 
Žemėje yra dujų, kurios užsiliepsnoja, ir, kaip žinome, yra de- 
giųjų medžiagų — ugnikalnių. Tačiau jei mūsų gręžiniai susidurtų 
su šiomis medžiagomis, mes galėtume nukreipti upę ar dvi žemyn 
į gręžinį ir atšaldyti. 

— Būtų labai nepatogu, jei kitas gręžinio galas iškiltų Ra- 
miojo vandenyno dugne,— tarė Robertas, tramdydamas beprasi- 
veržiantį juoką. 

— Turiu inžinerinius matavimus ir skaičiavimus — juos atliko 
Prancūzijos, Anglijos ir Amerikos specialistai. Gręžinio išėjimo 
tašką galima apskaičiuoti jardo tikslumu. Stai kampe esančiame 
aplanke yra daugybė projektų, schemų, diagramų. Jau pasam- 
džiau agentą žemei pirkti. Jei viskas klostysis sėkmingai, darbą 
pradėsime šį rudenį. Tai vienas mano planas, kuris, tikiuosi, bus 
naudingas. Kitas mano uždavinys — iškasti kanalą. 

— Čia jums teks varžytis su geležinkelininkais. 


— Jūs ne visai taip supratote. Ketinu kasti kanalus tuose 
žemės plotuose, kur tik įmanoma skatinti prekybą. Toks projek- 
tas, nedarantis žalos laivybai, manau, būtų protinga pagalba 
žmonijai. 

— O kur jūs malonėtumėte kasti tuos kanalus? — paklausė 
Robertas. 


— Stai pasaulio žemėlapis,— atsakė Ho, pakildamas ir ištrauk- 
damas vieną iš aplanko.— Pažvelkite į šiuos mėlynus brūkšnius. 
Čia pažymėtos vietos, kur tikiuosi kurti komunikacijas. Žinoma, 
pradėti teks nuo Panamos. 


— Suprantama.— Šio žmogaus lunatiškumas vis labiau ryškė- 
jo, ir vis dėlto jo šaltakraujiškas ir ryžtingas elgesys nenoromis 
vertė Robertą domėtis tais planais. | 

— Korinto sąsmauka taip pat tiktų. Nors tai palyginti ne- 
reikšmingas dalykas, jei pasvertume visas finansines ir inžine- 
rines išlaidas. Norėčiau sujungti Kilį Vokietijoje su Baltijos 
jūra. Tai leistų, kaip matote, aplenkti visą Danijos pakrantę ir 
atverti prekybos vartus tiek į Vokietiją, tiek ir į Rusiją. Kitas 
puikus patobulinimas būtų sujungti Fortą su Klaidu, paskui — 
Leitą su Airijos ir Amerikos linijomis. Ar matote šią melsvą liniją? 

— Žinoma. 

— Dar kasime čia. Šis kanalas sujungs Uleaborgą su Kemu, 
Baltąją jūrą su Botnijos įlanka. Negalime apsiriboti vien tuo, 
kas tenkina mus, turiu omenyje mūsų salos gyventojų gerovę. 
Nors, kaip sakoma, savi marškiniai arčiau kūno, turime būti kos- 
mopolitai. Pamėginsime žmonėms iš Archangelsko suteikti dau- 
giau galimybių realizuoti kailius ir lajų. 

— Bet juk ten užšąla. 

— Pusmečiui. Bet vis šis tas. Rytams, manau, taip pat reikia 
padėti. Niekad neverta ignoruoti Rytų. 

— Be abejo, būtų apsirikta,— pritarė Robertas, nors ir jaus- 
damas padėties komiškumą. 

Railas Ho, visiškai rimtai nusiteikęs, kažką braižė melsvu 
pieštuku žemėlapyje. 

— Štai šiame taške taip pat galėtume duoti naudos. Jei su- 
jungtume Batumį su Kūros upe, atvertume kelią prekybinei veik- 
lai su Kaspija ir garantuotume susisiekimą tarp visų upių,: įte- 
kančių į ją. Matote, jos apima nemažą plotą. Be to, manau, vertėtų 
pabandyti tiesti kanalą tarp Beiruto prie Viduržemio jūros ir 
Eufrato aukštupio, kuriuo patektume į Persijos įlanką. Štai tie 
keli numatomi kanalai, kurie galėtų sujungti įvairių kraštų tautas. 

— Jūsų planai neapsakomai svarbūs,— tarė Robertas, nebe- 
žinodamas, ar juoktis, ar stebėtis.— Jūs tuomet nebebūsite žmo- 
gus, o tapsite kažkokia Gamtos jėga — keičiančia, formuojančia, 
tobulinančia. 

— Aš kaip tik taip ir įsivaizduoju save. Todėl ir jaučiu di- 
džiulę atsakomybę. 

— Betgi, visa tai atlikęs, galėsite ilsėtis. Tai milžiniška pro- 
grama. 

— Visiškai ne. Esu Britanijos patriotas, todėl norėčiau, kad 
mano darbai išliktų šalies analuose. Žinoma, po mano mirties, 
nes viešos liaupsės ir šlovinimas mane žeidžia. Dėl šios priežas- 
ties savo testamente, nurodytoje vietoje, palieku aštuonis šimtus 
milijonų apmokėti valstybės skoloms. Nemanau, jog skolų pa- 
dengimas kam nors padarytų žalos. 

Robertas sėdėjo netekęs amo, žvelgdamas į tą keistą, ryžtingai 
kalbantį žmogų. 

— Be to, reikia atkreipti dėmesį į dirvos šildymą. Šiame 
bare galima daug nuveikti. Jūs, be abejo, skaitėte, kokie dideli 
derliai gaunami Džersio valstijoje ir kitur panaudojant ilgus 
šilto vandens vamzdžius po dirva. Derlius būna triskart ir net 

keturiskart didesnis. Siūlyčiau išplėtoti šį būdą. Galima būtų 
rezervuoti Meno salą ir joje įkurti vandens siurblinę bei kaitini- 
mo stotį. Pagrindinis vamzdynas būtų nutiestas į Angliją, Airiją 
ir Skotiją. Ten išsišakotų ir sudarytų dviejų pėdų gylyje po visą 
šalį išsiraizgiusį tinklą. Pakaktų kas jardą kloti po vamzdį. 

— Bijau,— bandė prieštarauti Robertas,— kad vanduo, pašil- 
dytas Meno saloje, atauš, kol pasieks, na, kad ir Keitnį. 

— Dėl to neturėtų kilti ypatingų sunkumų. Kas keletą mylių 
galima įrengti krosnis, kurios palaikytų reikiamą temperatūrą. 
Štai keletas mano sumanytų ateities planų, Robertai. Man reikės 
nesuinteresuotų partnerių, tokių kaip jūs. Nagi, pažvelkite, kaip 
skaisčiai šviečia saulė ir kaip gražu lauke! Pasaulis toks puikus. 
Aš norėčiau palikti jį dar puikesnį nei radau. Eime kartu pasi- 
vaikščioti, Robertai, ir jūs papasakosite man, kam dar galiu padėti. 


IX 


IŠSSISKYRIMAS 


Raflo Ho turtai, suteikę pasauliui tiek daug gėrio, toli gražu 
ne visiems davė naudos. Pasitaikė atvejų, kai jie atnešė žalos. 
Jau vien mintys, mąstymas apie juos daugeliui kėlė nerimą ir 
piktus jausmus. Ypač neigiamai jie veikė senąjį ginklų gamin- 
toją. Anksčiau buvęs godus ir irzlus, dabar jis tapo nuožmus, 
uždaras ir pavojingas. Savaitė po savaitės, matydamas, kaip ne- 
paliaujamai pro jo namų slenkstį plūsta turtai, ir negalėdamas 
bent dalelės jų versmių nukreipti savo pusėn, jis virto plėšriu, 
alkanu vilku. Jis beveik nebekalbėjo apie blogį, bet užsimąstęs 
valandų valandas išstovėdavo ant Temiildo kalvos, žvelgdamas 
į rūmus, tartum troškulio kankinamas žmogus žiūrėtų į miražą 
dykumoje. Jis kažką veikė, stebėjo, sekė, tyrė, kol "pavyko su- 
žinoti tai, ko sūnus ar duktė nė nenutuoktė. 

— Manau, kad tu vis dar nežinai, iš kur tavo draugas gauna 
pinigų? — tarstelėjo jis Robertui vieną rytą, kai jie kartu ėjo 
per kaimą. 

— Ne, tėve, aš nežinau. Tik žinau, kad jis juos puikiai mo- 
ka leisti. 

— Puikiai! — suniurnėjo senis.— Kurgi ne! Jis padeda kiek- 
vienam valkatai, visos šalies palaidūnams ir nevykėliams, bet nė 
svaru neparemia — netgi su garantija — nelaimėje atsidūrusio 
garbingo verslininko. 

— Mano brangusis tėve, tikrai nedrįstu dėl to su jumis gin- 
čytis,— tarė Robertas.— Ne kartą esu sakęs jums, ką manau apie 
tai. Pono Ho tikslas — padėti skurdžiams. Mus jis laiko sau ly- 
giais ir nė neketina mūsų globoti, nes mano, jog turime išgyventi 
savo jėgomis. Mes negalime žemintis imdami iš jo pinigus. 

— Fe! Betgi kalbama apie paskolą, kokias verslininkai duo- 
da vieni kitiems beveik kasdien. Kaip gali šnekėti tokias nesą- 
mones, Robertai? 


Nors buvo ganėtinai ankstus metas, iš irzlaus ir priekabaus 
tėvo elgesio sūnus suprato, kad jis išgėręs. Pastaruoju metu šis 
įprotis taip įsišaknijo, jog retą dieną jis buvo blaivus. 

— Ponas Railas Ho pats puikiai moka nuspręsti — tarė Ro- 
bertas šaltai.— Jis pats uždirba pinigus, vadinasi, turi teisę juos 
leisti kaip tinkamas. 

— O kaipgi jis juos uždirba? Tu juk nežinai, Robertai. Tu 
netgi nežinai, ar nesi kokių nors nusikaltimų bendrininkas, pa- 
dėdamas jam švaistyti tuos pinigus. Argi kas nors gali sąžiningai 
užsidirbti šitiek pinigų? Tikrai sakau — negali. Ir dar pasakysiu, 
kad aukso luitai tam žmogui yra tas pat, kas anglies gabalas 
ana ten dirbančiam angliakasiui. Jis galėtų pasistatyti iš jų 
namą ir net neatkreipti į tai dėmesio. 

— Žinau, kad jis labai turtingas, tėve. Ir dar manau, jog la- 
bai keistos jo kalbos ir pernelyg laki vaizduotė. Anądien klau- 
siausi jo planų, kurių nė patys didžiausi pasaulio turtuoliai ne- 
drįstų įgyvendinti. 

— Ar tik neklysti, sūnau. Tavo vargšas senasis tėvas nėra 
visai kvailas, nors ir sužlugdytas garbingas verslininkas.— Jis 
piktai šnairavo į sūnų prisimerkdamas.— Aš tiesiog užuodžiu 
pinigus. Ten tikrai yra pinigų, krūvos jų. Manau, jog jis yra pats 
turtingiausias žmogus pasaulyje, tačiau dėl jo sąžiningumo abe- 
joju. Nesu visai aklas, Robertai. Ar matei tą savaitinį vežimą? 

— Savaitinį vežimą! 

— Taip, Robertai. Taigi tavo tėvas dar gali kai ką naudingo 
sužinoti. Jis turi atvykti šį rytą. Kiekvieną šeštadienį rytais at- 
važiuoja vežimas. Na, pažvelk, štai ir jis, kaip mane gyvą matai, 
ten, kur kelio lankstas. 

Robertas atsigręžė ir pamatė didžiulį dengtą furgoną, trau- 
kiamą dviejų tvirtų arklių, lėtai dardantį keliu, vedančiu į nau- 
juosius rūmus. Sprendžiant iš lėtos, sunkios arklių žinginės, 
krovinys turėjo būti išties sunkus. 

— Luktelk,— sušuko senasis Makintairas, savo kaulėta ranka 
stverdamas sūnui už rankovės.— Palaukime, kol privažiuos. Tada 
matysime. 


Jie stovėjo šalikelėje laukdami, kol vežimas priartės. Jis buvo 
dengtas iš priekio ir šonų brezentu, bet iš galo šiek tiek matėsi, 
kas gabenama. Kiek Robertas galėjo įmatyti, ten buvo daugybė 
vienodo dydžio paketų, kiekvienas maždaug dviejų pėdų ilgio ir 
šešių colių pločio, visi tvarkingai sukrauti vienas ant kito. Kiek- 
vienas paketas įvyniotas į drobę. 

— Na, ką pasakysi? — pergalingai paklausė senasis Makin- 
tairas, ratams nugirgždėjus. 

— Na, tėve, o ką jūs manote? 

— Aš stebėjau jį, Robertai, stebėjau kiekvieną šeštadienį, ir 
man pavyko šį tą sužinoti. Ar prisimeni tą dieną, kai vėjas iš- 
vertė guobą, kelias buvo užtvertas, kol medį perpjovė pusiau. 
Tai atsitiko šeštadienį. Vežimas turėjo laukti, kol kelias bus iš- 
laisvintas. Aš kaip tik stovėjau čia tuo metu. Užėjau už vežimo 
ir ranka užčiuopiau paketą. Jie atrodo nedideli, ar ne? Tačiau 
pakelti yra ką. Sunkūs, Robertai, sunkūs ir kieti kaip metalas. 
Sakau tau, vaikeli, vežimas prikrautas aukso lydinių. 

— Aukso? 

— Aukso luitų, Robertai. Bet verčiau eime į miškelį ir ste- 
bėkime toliau. 

Jie praėjo pro sargo būdelės vartus, pro vežimą ir pasislėpė 
už eglių, ten rado vietelę, iš kur puikiai galėjo stebėti, kas vyksta. 
Krovinys sustojo ne priešais namą, bet prie laboratorijos su 
kaminu durų. Ten jau laukė arklininkai ir liokajai. Jie mikliai 
iškrovė vežimą ir sunešė paketus pro duris. Pirmą kartą Robertas 
matė, kad į laboratoriją įėjo pašaliniai žmonės. Savininko niekur 
nebuvo matyti, o po pusvalandžio visas vežimas buvo iškrautas, 
paketai saugiai sunešti, ir vežimas nuvažiavo. 

— Negaliu suprasti, tėve,— tarė Robertas susimąstęs, kai 
jie vėl patraukė keliu — Tarkim, kad jūsų spėjimai teisingi, kas 
gi galėtų siųsti jam tiek aukso ir iš kur? 

— Cha, teks manimi pasikliauti — sukikeno bendrakeleivis.— 
Man jau aiškus šis žaidimas. Yra du savininkai, supranti. Vienas 

iš jų gauna auksą. Nesvarbu, kaip, bet, sakykim, sąžiningai. Ga- 
limas daiktas, jie surado kažkokią kasyklą, kur aukso tiek, jog 
galima kasti kaip molį iš duobės. Taigi tada jis siunčia jį šių 
rūmų savininkui, kuris turi įsirengęs krosnis ir chemikalų, išvalo 
jį ir padaro tinkamą prekybai. Stai tokia yra mano nuomonė, 
Robertai. Na, ką, ar nesakiau, kad viską sužinojau? 

— Jei tai būtų tiesa, auksas turėtų būti grąžinamas. 

— Iš tiesų taip ir yra, Robertai, tik nedideliais kiekiais. Cha 
cha! Matai, aš nesnaudžiu. Kasnakt nedidelis vežimas išvažiuoja 
iš čia ir gabena auksą į Londono traukinį, kuris išvyksta apie 
septintą keturiasdešimt. Tačiau jau nebe luitais, bet geležinėse 
dėželėse. Aš pats mačiau jas savo akimis. 

— Gali būti, — tarė svarstydamas Robertas.— Gal iš tikrųjų 
jūs esate teisus? 


Tuo metu, kai tėvas ir sūnus stengėsi įspėti paslaptį, Railas 
Ho patraukė į Guobynę, pas Laurą, kuri sėdėjo prie židinio ir 
skaitė „Karalienę“. 

— O, atleiskite,— tarė ji, nublokšdama laikraštį ir pašokda- 
ma ant kojų. — Namie nieko daugiau nėra, tik aš. Bet tikrai jie 
neužtruks. Robertas tuoj turi grįžti. 

— Norėčiau pasikalbėti su jumis viena,— ramiai atsakė Rai- 
las Ho.— Malonėkite prisėsti, ketinu jums kai ką pasakyti. 

Laura atsisėdo nuraudusi ir susijaudinusi. Ji nusuko akis ir 
žvelgė į židinį, akyse žybtelėjusios kibirkštėlės susiliejo su Ži- 
dinio liepsna. 

— Ar prisimenate, kai pirmąkart susitikome, panele Makin- 
tair? — paklausė jis, stovėdamas ant kilimėlio ir žvelgdamas į 
jos juodus plaukus bei švelnų dramblio kaulo spalvos kaklą. 

— Atrodo, lyg vakar,— atsakė ji švelniu, maloniu balsu. 

— Tuomet turėtumėte prisiminti tuos grubius žodžius, ku- 
riuos ištariau mums išsiskiriant. Kvailai pasielgiau. Tikrai labai 
atsiprašau, jei jus išgąsdinau ar sutrikdžiau. Matote, ilgai gyve- 
nau vienas ir įpratau garsiai galvoti. Jūsų balsas, veidas, elgesys 
taip atitiko mano įsivaizduotą moters idealą, moters mylinčios, 
ištikimos, užjaučiančios, jog man pasidarė įdomu, ar, būdamas 
vargšas, galėčiau tikėtis tokios moters meilės. 

— Jūsų nuomonę, pone Railai Ho, aš labai branginu,— tarė 
Laura.— Patikėkite, nė kiek neišsigandau, ir nėra reikalo jums 
atsiprašinėti už komplimentą. 

— Nuo to laiko aš įsitikinau,— tęsė jis,— jog visa, ką išvy- 
dau jūsų veide, pasirodė tiesa. Jūsų siela iš tiesų yra tokia kilni 
ir puiki, kokios tegali trokšti žmogus. Jūs žinote, jog esu tur- 
tingas, bet norėčiau, kad pamirštumėte tai. Dabar, kai jūs pažįs- 
tate mane, mano būdą, ar jaustumėtės laiminga būdama mano 
žmona, Laura? 


Ji nieko neatsakė, tylėdama sėdėjo ir spindinčiomis akimis 
nervingai virpėjo ant kilimo. 

— Be abejo, turite šiek tiek daugiau sužinoti apie mane prieš 
apsispręsdama. Apie save neturiu ką pasakyti. Esu našlaitis, ir, 
kiek Žinau, nėra jokių giminių nei artimųjų. Mano tėvas buvo 
gerbiamas žmogus, kaimo gydytojas Velse, auklėjo mane pagal 
savo prolesiją. Deja, dar prieš egzaminus jis mirė palikdamas 
man nedideles metines pajamas. Mane nepaprastai sudomino 
chemija ir elektra, todėl, užuot toliau studijavęs medicinos moks- 
lus, ėmiau gilintis į tuos pamėgtus dalykus. Galiausiai įsiren- 
giau savo laboratoriją, kur tęsiau tyrimus. Maždaug tuo metu 
įsigijau daug pinigų, tokią didelę jų sumą, jog ėmiau plačiau 
galvoti apie galimą naudą. Kiek pamąstęs, nutariau pasistatydinti 
didžiulį namą ramioje vietovėje, atokiame kaime, bet netoli kokio 
didelio centro. Pasirinkau todėl, kad būtų patogu susisiekti su 
visu pasauliu, o be to, ramioje aplinkoje galėčiau netrukdomas 
apmąstyti mintyse susiformavusius planus. Taip jau atsitiko, kad 
pasirinkau kaip tik Temtildą. Dabar man telieka įgyvendinti savo 
sukurtus planus ir pasistengti pakelti Žemės rutulio gyventojų 
gerovę, sumažinti taip plačiai išsikerojusius skurdą ir neteisybę. 
Dar kartą klausiu jūsų, Laura, ar sutiktute susijungti su manimi 
ir padėti įgyvendinti mano sumanymus. 

Laura pažvelgė į jį, į tokį įsitempusį, išbalusį jo veidą ir 
skvarbias, bet švelnias akis. Žiūrėdama į jį, pastebėjo, jog tuo 
metu jis truputį panėšėjo į Hektorą Sperlingą — tie patys vyriški 
bruožai, tvirtos lūpos, atviras būdas. Šią pergalingą valandą ji 
aiškiai prisiminė, kaip jis rėmė jos šeimą ištikus nelaimei, kaip 
mylėjo ją, beturtę merginą, lyg kokią turtų paveldėtoją. Net pas- 
kutinis jų apsikabinimas tebešildė jos sielą, jautė paskutinį jo 
bučinį. 

— Suteikėte man didžiulę garbę, pone Ho,— pralemeno ji,— 
bet taip netikėtai. Neturėjau nė trupučio laiko apie tai pagalvoti. 
Nė nežinau, ką ir atsakyti. 

— Neskubinu jūsų,— šūktelėjo jis užsidegęs.— Prašau jūsų 
viską apgalvoti. Aš dar grįšiu jūsų atsakymo. Na, kada? Gal 
šįvakar? 

— Taip. Užeikite šį vakarą. 

— Tada iki pasimatymo. Patikėkite, labai vertinu jūsų delsi- 
mą. Aš vilsiuosi. 

Jis pakėlė jos ranką prie savo lūpų ir paliko ją su jos min- 
timis. Tačiau tos mintys neilgai trukus įgavo aiškią prasmę. Ėmė 
blankti doras jūreivio veidas, vis labiau ją užvaldė rūmų vizija, 
o su ja — karališka valdžia, visi deimantai, auksas, trokštama 
ateitis. Visa buvo mesta prie jos kojų, tereikėjo pakelti. Kaip ji 
galėjo bent akimirksnį suabejoti? Ji pakilo ir, nuėjusi prie ra- 
šomojo stalo, išsitraukė popieriaus ir voką. Laišką adresavo 
leitenantui Sperlingui. Nors buvo sunku pradėti, tačiau mintyse 
surikiavo tokius Žodžius. 


Brangusis Hektorai,— rašė ji — Aš manau, jog jūsų tėvas 
niekad nepritarė mūsų sužadėtuvėms, kitaip nebūtų kliudęs mūsų 
vedyboms. Be to, žinau, jog nuo to laiko, kai žlugo mano tėvo 
verslas, tik garbės jausmas ir pareiga neleidžia jums manęs pa- 
likti. Būtumėte kur kas laimingesnis, jei iš viso nebūtumėte manęs 
sutikęs. Negaliu leisti, Hektorai, kad dėl manęs aukotumėte savo 
ateitį, todėl, viską apgalvojusi, nusprendžiau atleisti jus nuo 
berniuko ir mergaitės susižadėjimo, taigi esate visiškai visais 
atžvilgiais laisvas. Galimas daiktas, manysite, jog elgiuosi ne- 
tinkamai tik dabar apie tai jums pranešdama, tačiau patikėkite, 
Hektorai, kai būsite admirolu ar kitu iškiliu žmogumi, suprasite, 
jog buvau jums tikra draugė, nes stengiausi apsaugoti jus nuo 
klaidingo žingsnio pačioje jūsų karjeros pradžioje. Na, o apie save 
turiu pasakyti, jog nepriklausomai nuo to, ištekėsiu ar ne, apsi- 
sprendžiau likusį savo gyvenimą skirti geriems darbams, nes 
norėčiau palikti šį pasaulį laimingesnį nei radau. Jūsų tėvelis 
sveikas ir gyvas, praėjusį sekmadienį sakė pamokslą. Siunčiu 
jums tą patį banknotą, kurį prašėte jums išsaugoti. Sudie, bran- 
gusis Hektorai, ir, tikėkite, kad ir ką sakyčiau, lieku ištikima 
jūsų draugė 

Laura S. Makintair. 


Ji vos suskubo užklijuoti voką, kai grįžo tėvas su Robertu. 
Uždariusi duris, ji nusilenkė jiems. 

— Laukiu jūsų pasveikinimo, — tarė ji, iškėlusi galvą.— Ponas 
Railas Ho ką tik buvo čia ir paprašė tapti jo žmona. 

— Vis dėlto tas velnias pasipiršo! — šūktelėjo senis.— Ir tu 
pasakei... 

— Jis dar ateis. 

— Ir tu pasakysi... 

— Aš sutiksiu. 

— Laura, visad buvai paklusnus vaikas,— tarė senasis Makin- 
tairas, pasistiebęs ant pirštų galų jos pabučiuoti. 

— Bet, Laura, Laura, o kaip Hektoras? — paklausė Robertas, 
švelniai priekaištaudamas. 

— Ak, aš viską jam parašiau,— nerūpestingai atsakė sesuo.— 
Norėčiau, kad išsiųstum laišką. 


X 


DIDŽIOJI PASLAPTIS 


Taigi Laura Makintair susižiedavo su Rafilu Ho, ir senasis 
Makintairas tapo dar akiplėšiškesnis, nes tai priartino jį prie 
neįkainojamo lobio. Robertas liovėsi tapyti ir visiškai nebeprisi- 
lietė prie didžiosios drobės, apdulkėjusios ant molberto. Ho pa- 
dovanojo Laurai auksinį sužadėtuvių žiedą su žvilgančiu briliantu, 
tačiau apie tai mažai kalbėta, nes Ho pageidavimu viskas turėjo 
vykti tyliai. Dabar beveik visus vakarus jie praleisdavo Guoby- 
nėje, bekurdami neįtikėtinus filantropiškus planus. Pasitiesę ant 
stalo žemėlapį, abu jaunuoliai skrajojo mintimis po pasaulį, pla- 
nuodami, kurdami ir tobulindami jį. 

— Tikra palaima ta mergiotė! — tarė senasis Makintairas sū- 
nui.— Ji kalba taip, tarsi būtų gimusi valdyti milijonus. Gal 
ištekėjusi ji nesukiš tų pinigų į tuos beprotiškus projektus, ku- 
riuos siūlys jos vyras. 

— Laura labai pasikeitė, — atsakė Robertas.— Jos galvoje 
knibžda sparnuotos mintys. 

— Nagi, pala! — sukrizeno tėvas.— Laura — gera mergaitė! 
Ji žino, ko nori. Ji neleis tėvui nusiristi į bedugnę ir išties jam 
ranką. Tik pažiūrėk, kaip viskas klostosi — pridūrė jis su ap- 
maudu.— Mano dukra išteka už žmogaus, kuriam auksas reiškia 

tą patį, ką man kažkada ginklų metalas; o štai mano sūnus siūlo 
pinigus visokiems Stafordšyro nevykėliams, kai vargšas jų tėvas, 
rūpinęsis ir auginęs juos, nebeišgali nusipirkti nė butelio brendžio. 
Nežinau, ką pamanytų jūsų brangioji motina. 

— Jums tereikia paprašyti, ko norite. 

— Na, taip, žinoma, tarsi aš būčiau penkiametis berniukas. 
Bet sakau tau, Robertai, jog išsikovosiu sau teisę, vienaip ar 
kitaip. Nemanyk, kad būsiu nulio vietoje. Štai dar kas: jei jau 
ruošiuosi tapti šio Žmogaus uošviu, pirmiausia turiu šį tą suži- 
noti apie jį ir jo pinigus. Mes gal ir vargšai, bet sąžiningi. Eisiu 
į rūmus ir pasistengsiu iš jo šį tą išgauti. — Jis stvėrė skrybėlę, 
lazdą ir pasuko durų link. 

— Ne, ne, tėti, — šūktelėjo Robertas, įsikibęs jam į rankovę.— 
Verčiau palikite jį ramybėje. Ponas Ho — labai jautrus Žmogus. 
Jam nepatiks jūsų kamantinėjimai šiuo klausimu. Gali kilti bar- 
nis. Prašau niekur neiti. 

— Neleisiu vedžioti savęs už nosies,— piktai suniurnėjo se- 
nasis girtuoklis.— Pareikalausiu dabar, tuoj pat.— Jis timptelėjo 
rankovę iš sūnaus rankų. 

— Na, bent jau Lauros atsiklauskite. Aš pakviesiu ją čia, 
tegul pasako, ką apie tai mananti. 

— Ak, tik nereikia jokių spektaklių, — paniuro Makintairas, 
netekęs ryžto. Jis visada baiminosi dukters, todėl, vien paminėjus 
jos vardą, įniršis kiek apmalšdavo. 

— Be to,— tęsė Robertas, — nė kiek neabejoju, jog Railas Ho, 
įvykiams tinkamai susiklosčius, pats pasistengs mums kai ką 
paaiškinti. Juk jis veikiausiai supranta, kad dabar mes turime 
teisę reikalauti jo pasitikėjimo. 

Vos tik jam šitai pasakius, pasigirdo stuksenimas į duris, 
ir į kambarį įėjo žmogus, apie kurį ką tik buvo kalbėta. 

— Labas rytas, pone Makintairai,— tarė jis.— Robertai, gal 
neatsisakytumėte nueiti drauge į rūmus? Norėčiau su jumis da- 
lykiškai pasišnekėti.— Jis atrodė labai rimtas, kaip žmogus, viską 
gerai apsvarstęs. 

Jie abu žingsniavo pakeliui netardami nė žodžio. Ratlas atrodė 
paskendęs savo mintyse. Robertas nerimavo, nes tikėjosi išgirsiąs 
kažką svarbaus. Žiema baigėsi. Anglijos kovą jau ženklino šen 
bei ten sprogstantys pumpurai. Nors sniegas jau buvo nutirpęs, 
supo blankus ir niūrus kraštovaizdis, virš pievų tvyrojo pilkšvas 
rūkas. 

— Beje, Robertai,— ūmai prabilo Railas, kai jie pasuko į 
alėją. — Ar didysis jūsų kūrinys apie romėnus jau pasiekė Lon- 
doną? 

— Aš jo dar nebaigiau. 

— Žinau, kad tapote sparčiai, tai tikriausiai netrukus pa- 
baigsite. 

— Vargu. Jis tebėra toks, kokį matėte. Dalykas tas, jog trū- 
ko tinkamo apšvietimo. 

Railas Ho daugiau nieko nepasakė, bet jo veidą iškreipė skaus- 
minga mina. Netrukus jie priėjo prie rūmų, ir Railas įleido įį 
per muziejų. Ten ant grindų stovėjo dvi didelės metalinės dėžės. 

— Papildžiau savo brangakmenių kolekciją,— tarstelėjo jis, 
eidamas pro šalį. — Jie buvo atgabenti tik vakar, taigi nespėjau 
net atidaryti. Sprendžiant iš to, kas nurodyta laiškuose ir važta- 
raščiuose, turėtų būti labai retų akmenų. Galėtume juos surū- 
šiuoti, jei man padėtumėte. Dabar eime į rūkomąjį.— Jis griuvo 
į solutę ir pamojo Robertui sėstis į fotelį priešais jį. 

— Prisidekite cigarą,— pasiūlė jis.— Spustelkite mygtuką, 
jei norėtumėte ko nors gaivinančio. Na, mielasis Robertai, pir- 
miausia prisipažinkite, kad dažnai manėte, jog esu pamišęs. 

Kaltinimas buvo toks atviras ir teisingas, kad jaunasis tapy- 
tojas delsė nežinodamas, ką atsakyti. 

— Mielasis vaikine, nekaltinu jūsų. Tai visai natūralu. Ir aš 
būčiau taip manęs, jei koks nors Žmogus būtų taip su manimi 
kalbėjęs. Ir vis dėlto jūs klydote, o aš niekada nesiūliau to, ko 
iš tikrųjų negalėjau įvykdyti. Visiškai tvirtai galiu jums pasa- 
kyti, jog mano pajamos priklauso nuo mano norų; netgi visi 
bankininkai ir finansininkai drauge negalėtų pateikti tokios su- 
mos, kurią aš galėčiau be vargo. 

— Turiu neginčijamų jūsų turto įrodymų,— tarė Robertas. 

— Ir jūsų troškimas sužinoti, iš kur jie gaunami, yra savai- 
me suprantamas. Na, galiu pasakyti tik viena. Pinigai yra visiš- 
kai švarūs. Aš nieko neapiplėšiau, neapsukau, nieko neprievar- 
tavau ir nė vieno nesužlugdžiau įsigydamas juos. Man supranta- 
mas įtarus jūsų tėvo žvilgsnis, Robertai. Manau, jog jis neteisėtai 
šmeižia mane. Na, galbūt dėl to jis nekaltas. Tikriausiai ir man 
kiltų nemalonių minčių, jei būčiau jo vietoje. Štai kodėl noriu 
viską paaiškinti jums, Robertai, o ne jam. Jūs bent jau tikėjote 

manimi ir turite teisę, prieš man tampant jūsų šeimos nariu, 
žinoti viską, ką galiu jums papasakoti. Laura taip pat manimi 
tiki, bet aš žinau, kad jai kol kas to pakanka. 

— Aš nenoriu skverbtis į jūsų paslaptis, pone Ho,— tarė Ro- 
bertas,— tačiau neneigiu, jog didžiuočiausi ir mielai sutikčiau, 
jei drįstumėte man jas atskleisti. 

— Aš taip ir padarysiu. Kai ką jums parodysiu, tik ne viską. 
Manau, jog, kol gyvas, visų paslapčių tikrai neatskleisiu. Išei- 
damas iš gyvenimo, paliksiu keletą instrukcijų, taigi po mano 
mirties jūs galėsite tęsti mano darbus. Pasakysiu, kur jas rasti. 
O šiuo metu jums teks pasitenkinti tik bendromis žiniomis apie 
mano išradimus, be visų detalių ir priemonių. 

Robertas įsitaisė fotelyje ir įdėmiai klausėsi pašnekovo. Ho 
palinko į priekį, į Robertą žvelgė rimtas, rūpestingas veidas žmo- 
gaus, suprantančio kiekvieno ištarto žodžio vertę. 

— Jūs jau žinote,— dėstė jis,— kad aš didelę savo laiko ir 
energijos dalį skyriau chemijos studijoms. 

— Jūs taip sakėte. 

— Pradėjau studijuoti pas garsų anglų chemiką, paskui — 
pas ne ką prastesnį chemiką Prancūzijoje bei tobulinausi nuos- 
tabioje laboratorijoje Vokietijoje. Nebuvau turtingas, nors tėvo 
palikimas leido man gyventi pasiturimai. Turėjau pakankamai 
pinigų ir, taupiai gyvendamas, galėjau visapusiškai lavintis bei 
tobulėti. Grįžęs į Angliją, viename atokiame kaime įsirengiau 
laboratoriją ir dirbau niekieno netrikdomas ir neblaškomas. Ten 
pradėjau keletą tyrimų, susijusių su tokiomis mokslo sritimis, 
kurių nepažinojo nė vienas iš mane mokiusių žymiųjų chemikų. 

Jūs sakote, Robertai, jog šiek tiek išmanote chemiją, todėl 
nesunkiai suprasite, apie ką kalbu. Chemija plačiąja prasme yra 
empirinis mokslas, ir koks nors atsitiktinis bandymas gali duoti 
didesnių rezultatų negu galima būtų tikėtis pasiekti su turimais 
duomenimis išsamia studija ar įžvalgiu protu. Patys svarbiausi 
chemijos laimėjimai ir išradimai — pradedant stiklo pagaminimu 
ir balinto rafinuoto cukraus gavimu — gauti laimingo atsitikti- 
numo dėka. Taip galėjo nutikti tiek diletantui, tiek ir uoliam ty- 
rėjui. Kaip tik taip atsitiko ir man — pavyko išrasti patį nuosta- 
biausią dalyką pasaulyje, nors, tiesą pasakius, tam prireikė ir 
mano protinių sugebėjimų, lėmusių tokį sprendimą. Ilgą laiką 
svarsčiau, kokį poveikį medžiagai turi stipri elektros srovė. Turiu 
omenyje ne tą silpną elektros srovę, kuri teka telegrafo laidais, 


398 


bet pačią stipriausią, didžiausio galingumo. Tuo tikslu padariau 
daug bandymų. Nustačiau, jog skysčiuose ir junginiuose galin- 
gumas turi skaidomąjį poveikį. Žinomas elektrolizės bandymas 
vandenyje. Tikriausiai jis jums pažįstamas. Bet įdomiausių re- 
zultatų gavau tirdamas kietus kūnus. Laipsniškai mažėdavo ele- 
mentų svoris, nors sudėtis ir nepakisdavo. Manau, kad dabar 
jums šis tas paaiškėjo? 

— Aš puikiai viską supratau,— tarė Robertas, susidomėjęs 
pašnekovo pasakojimu. 

— Išbandžiau keletą elementų, ir rezultatai nepakito. Kiek- 
vienu atveju, paveikus kūną elektros srove vieną valandą, paste- 
bimai sumažėdavo jo svoris. Tuo metu sukūriau teoriją, kad 
molekulių ' atsipalaidavimą sukelia elektros srovė ir kad dalis tų 
molekulių kaip nematomos dulkės atskyla nuo žemės gabalėlio 
ar metalo, kuris dėl to tampa lengvesnis. Buvau visiškai įsitiki- 
nęs savo teorijos teisingumu, kai vienas neregėtas atsitiktinumas 
privertė mane pakeisti savo nuomonę. 

Vieną šeštadienio vakarą pritvirtinau gnybtais bismuto stry- 
pelį ir abu jo galus prijungiau prie elektros laidų, norėdamas 
nustatyti, kaip jį paveiks srovė. Tyriau kiekvieną metalą paeiliui, 
leisdamas srovę nuo vienos iki dviejų valandų. Jau buvau viską 
sutvarkęs ir įjungęs srovę, kai gavau telegramą, kad Džonas Sti- 
lingilitas, senas chemikas iš Londono, su kuriuo artimai bend- 
ravau, sunkiai susirgo ir pageidauja pasimatyti. Iki paskutinio 
traukinio buvo likę dvidešimt minučių, o aš gyvenau gerą mylią 
nuo stoties. Skubiai susikroviau kelioninį krepšį, užrakinau la- 
boratoriją ir dūmiau kiek tik kojos neša, kad suspėčiau į traukinį. 
Jau prie pat Londono dingtelėjo, ar tik kartais nepalikau neiš- 
jungtos elektros srovės ir kad ji tekės bismuto strypeliu tol, 
kol išsikraus baterijos elementai. Tai manęs per daug nesujaudino, 
ir visai apie tai pamiršau. Užtrukau Londone iki antradienio 
vakaro ir tik trečiadienio rytą grįžau prie bandymo. Rakindamas 
laboratorijos duris, prisiminiau nebaigtą bandymą ir pamaniau, 
kad bismuto gabalėlis veikiausiai bus visiškai suiręs ir virtęs 
pirminėmis molekulėmis. Kitokiam atvejui nebuvau pasirengęs. 

Priėjęs prie stalo, aiškiai pamačiau, kad metalo strypelis iš- 
nykęs ir veržtuvas tuščias. Užsirašęs tą faktą, jau buvau benu- 
einąs, bet mano dėmesį patraukė dėmės ant stalo toje vietoje, 
kur stovėjo veržtuvas. Kažkokie sidabriški lašeliai ir maži lata- 
kėliai šen bei ten spindėjo ant stalo. Aiškiai prisiminiau prieš 

bandymą rūpestingai nuvalęs stalą. Taigi šis skystis atsirado 
ant stalo man išvykus į Londoną. Susidomėjęs surinkau jį į 
kolbą ir kruopščiai apžiūrėjau. Be jokių abejonių, tai buvo gry- 
niausias gyvsidabris, o bandymas su bismutu nepavyko. Iškart 
suvokiau, kad laimingo atsitiktinumo dėka padariau labai svarbų 
chemijos atradimą: esant tam tikroms sąlygoms, elektra paveikto 
bismuto svoris mažėja, ir galiausiai jis virsta gyvsidabriu. Taigi 
aš sulaužiau pertvarą, skiriančią du elementus. 

Visas procesas turėtų vykti nenutrūkstamai. Tai tikriausiai 
patvirtina bendrą dėsnį, o ne atskirą faktą. Bismutas virto gyv- 
sidabriu, o kuo pavirs gyvsidabris? Šis klausimas nedavė man 
ramybės, kol nesuradau atsakymo. Vėl įkroviau bateriją ir palei- 
dau elektros srovę gyvsidabriu. Ištisas šešiolika valandų stebėjau 
metalą pasižymėdamas, kaip jis iš lėto traukiasi, kietėja, kaip 
sidabrinis blizgesys įgauna blankiai gelsvą atspalvį. Kai pagaliau 
ištraukęs su replėmis nusviedžiau ant stalo, jis buvo visiškai 
nepanašus į gyvsidabrį, veikiausiai tai buvo kažkoks kitas me- 
talas. Keletas nesudėtingų bandymų parodė, kad tai platina. 

Taigi chemikui ši pokyčių grandinė turėtų pasirodyti viltinga, 
ar ne? O jums kaip atrodo, Robertai, ką tai reiškia? 

— Ne, tikrai nenumanau. 

Robertas, išsižiojęs ir išplėtęs akis, klausėsi šios keistos iš- 
vados. 

— Nagi paaiškinsiu. Bismuto atominis svoris yra didžiausias 
iš metalų — 210. Po jo eina švinas — 207, o po švino — gyvsi- 
dabris — 200. Veikiausiai per tą laiką, kol srovė tekėjo per bis- 
mutą, man nesant, jis virto švinu, o švinas atitinkamai — gyv- 
sidabriu. Platinos atominis svoris yra 197,5. Ji ir turėjo išsiskirti 
veikiant pastoviai elektros srovei. Ar dabar aišku? 

— Taip, visiškai aišku. 

— Taigi aš priėjau prie išvados, stulbinančios ir svaiginančios 
išvados. Po šio metalo eina auksas. Jo atominis svoris — 197. 
Aš prisiminiau ir tąkart supratau, kodėl senieji alchemikai visad 
minėdavo tuos du metalus — šviną ir gyvsidabrį. Virpančiais iš 
susijaudinimo pirštais vėl prijungiau laidus ir per nepilną va- 
landą, kadangi proceso trukmė visada priklauso nuo metalo 
rūšies, prieš save išvydau rausvą raukšlėtą metalo rutulėlį. Ban- 
dymai patvirtino, jog tai auksas. 

Taigi, Robertai, pasakojimas labai ilgas, bet, ko gero, sutik- 
site su manimi, jog buvo verta jo išklausyti su visomis smulk- 

menomis. Įsitikinęs, kad gavau auksą, perkirtau grynuolį per 
pusę. Vieną dalį nusiunčiau su tauriaisiais metalais dirbančiam 
juvelyrui, kurį šiek tiek pažinojau, prašydamas pranešti apie 
aukso kokybę. Kitą dalį panaudojau visokiausiems tyrimams, kol 
po keleto metalų serijos, sidabro, cinko ir mangano, gavau litį, 
lengviausią iš visų metalų. 

— O kuo virto jis? — paklausė Robertas. 

— Tada, pasak chemikų, atėjo reikšmingiausias atradimo 
momentas. Jis virto pilkšvais smulkiais milteliais, kurie niekaip 
nereagavo, kad ir kaip ilgai veiktum elektra. Sie milteliai ir yra 
visa ko pagrindas. Visų elementų pradžia. Zodžiu, tai medžiaga, 
kurios egzistavimą neseniai patvirtino žymus chemikas ir kuri 
buvo pavadinta protilu. Esu didžiojo dėsnio apie elektrinį metalų 
kitimą autorius, aš pirmasis gavau protilą, taigi, Robertai, manau, 
kad, jei ir neišgarsėsiu pasaulyje savo projektais, chemijoje mano 
vardas tikrai bus įamžintas. 

Nieko ypatingesnio daugiau jums nepapasakosiu. Mano drau- 
gas juvelyras atsiuntė grynuolį atgal, patvirtindamas mano nuo- 
monę dėl jo kilmės ir kokybės. Netrukus sumaniau keletą būdų, 
kaip supaprastinti procesą. Patobulinau elektros srovės taikymą, 
ir tai pasirodė kur kas patogiau ir veiksmingiau. Prisigaminęs 
aukso pakankamai, pardaviau jį už gerą sumą, kad galėčiau įsi- 
gyti geresnių medžiagų galingesnei baterijai. Taip išplėčiau savo 
veiklą ir surinkau užtektinai lėšų šiems namams pasistatyti ir 
laboratorijai įkurti. Čia dar padidinau darbų apimtį. Kaip jau 
esu sakęs, mano pajamų dydis priklauso nuo mano norų. 

— Tai nuostabu! — šūktelėjo Robertas.— Visai kaip pasakoje. 
Tikriausiai apie savo išradimą labai nekantravote pasipasakoti 
kitiems. 

— Ilgai apie tai svarsčiau. Stengiausi nuodugniai viską ap- 
galvoti. Buvau įsitikinęs, jog, paskleidus mano išradimą, iškart 
kristų specialioji tauriųjų metalų vertė. Kitos medžiagos, pavyz- 
džiui, gintaras ir dramblio kaulas, būtų naudojamos kaip mainų 
tarpininkės, o auksas taptų pigesnis už žalvarį, nes yra sun- 
kesnis ir ne toks tvirtas. Niekam iš tokio laimėjimo nebūtų buvę 
naudos. Na, o jei išlaikyčiau savo paslaptį, tai, protingai elg- 
damasis, galėčiau tapti žmonijos geradariu. Taigi ši pagrindinė 
priežastis, manau, nesavanaudiška, ir lėmė mano apsisprendimą, 
nors šiandien, beje, pirmą kartą sulaužiau savo duotą žodį ne- 
atskleisti paslapties. 

— Aš tikrai išsaugosiu jūsų paslaptį, — sušuko Robertas.— Nė 
žodeliu niekam neprasitarsiu, nebent gaučiau jūsų sutikimą. 

— Jei nebūčiau žinojęs, jog galiu jumis pasikliauti, nebūčiau 
jums leidęs nieko patirti. Vis dėlto, brangusis Robertai, teorija 
yra tik teorija, o praktinį darbą visad vainikuoja įdomiausi re- 
zultatai. Maloniai kviečiu jus į savo laboratoriją, kur galėsite 
akivaizdžiai susipažinti su mano darbo vaisiais. 


XI 


CHEMINIŲ BANDYMŲ DEMONSTRAVIMAS 


Railas Ho išėjo pro paradines duris ir perėjęs žvyrkelį stum- 
telėjo išorines laboratorijos duris — tas pačias, pro kurias Makin- 
tairai matė kraunant iš vežimo paketus. Eidamas pro jas, Robertas 
pastebėjo, jog jos vedė ne į pastatą, o į erdvią tuščią uždarą ka- 
merą, kurios sienos buvo apstatytos tais paketais, taip sudomi- 
nusiais jį ir sukėlusiais jo tėvo įtarimą. Dabar paslaptis buvo at- 
skleista, nors vieni iš jų dar tebebuvo suvynioti į drobules, kiti — 
išpakuoti; matėsi didžiuliai švino luitai. 

— Štai čia mano žaliava,— tarė Railas Ho, nerūpestingai link- 
telėjęs į krūvą.— Kiekvieną šeštadienį man atsiunčia pakrautą 
vežimą, kurio pakanka savaitei, bet reikės padidinti kiekį, kai 
mes su Laura susituoksime ir imsimės įgyvendinti mūsų planus. 
Turiu kruopščiai patikrinti švino kokybę, nes priemaišos lieka 
aukse. 

Sunkios geležinės durys vedė į vidinę kamerą. Ho atrakino 
jas ir atidarė dar vienas, įstatytas už kokių penkių pėdų. 

— Šios grindys visos naktį atjungiamos,— aiškino jis.— Ne- 
abejoju, jog apie šią izoliuotą kamerą tarnai prišneka visokių 
dalykų, taigi privalau saugotis nuo smalsių arklininkų ar nuo- 
tykius mėgstančių liokajų. 

Pro vidines duris jie pateko į laboratoriją — aukštą, erdvią, 
baltai dažytą salę su stikliniu stogu. Viename jos gale stovėjo 
krosnis ir katilas. Geležinės durelės buvo uždarytos, tačiau pro 
plyšius švietė raudona šviesa, ir duslus ūžesys aidėjo per pastatą. 
Abipus salės sienų, išrikiuotos eilėmis keliais aukštais, stovėjo 

daugybė kolbų. Virš jų — stulpai galvaninių elementų. Robertas, 
besidairydamas aplink, matė didžiulius mechanizmus, -sudėtin- 
giausius laidų raizginius, stendus, bandymų vamzdelius, spal- 
vingus butelius, sužymėtus padalomis stiklo indus, bunzeno de- 
giklius, porceliano izoliatorius, įvairius chemijos laboratorijai ir 
elektros cechui tinkamus dėbris. 

— Ateikite čia,— pakvietė Railas Ho, lipdamas per metalų 
krūvas, koksą, dėžes ir apipintus butelius rūgštims.— Jūs — ant- 
rasis žmogus, įkėlęs koją į šią laboratoriją po manęs nuo to 
laiko, kai išvyko darbininkai. Mano tarnai suneša dėžes į pir- 
mąją kamerą, čionai jie nepatenka. Krosnis išvaloma ir prikrau- 
nama kuro iš išorės. Visa kita darau pats, o šiems darbams 
samdau vaikiną. Dabar pažvelkite čia. 

Jis atvėrė duris kitoje pusėje ir pamojo jaunajam tapytojui 
įeiti. Šis nebylus stovėjo peržengęs viena koja slenkstį ir su 
nuostaba žvalgėsi. Kambarys, maždaug trisdešimties kvadratinių 
pėdų ploto, buvo visas nuo grindų ligi lubų išklotas auksu. Di- 
džiuliai plytos pavidalo luitai, surikiuoti vienas greta kito, dengė 
visą grindų plotą, o prie sienų ligi pat lubų kilo tvarkingos 
rietuvės. 

Belangę patalpą apšvietė vienintelė lempa. Dulksva, niūri 
geltona šviesa sklido tauraus metalo rietuvėmis, atsimušdama į 
rausvas grindis. 

— Čia mano lobynas,— pridūrė savininkas.— Matote, kiek su- 
sikaupė metalo. Importas kol kas viršija eksportą. Juk žinote, kad 
dabar turiu kitų, svarbesnių, įsipareigojimų negu aukso gavyba. 
Čia kaupiu savo produkciją, kol pasiruošiu ją išsiųsti. Paprastai 
kiekvieną vakarą siunčiu po vieną dėžę į Londoną. Produkcijai 
parduoti samdau septyniolika brokerių. Kiekvienas iš jų mano, 
jog tik jis vienas gauna iš manęs auksą, ir visi neriasi iš kailio, 
siekdami sužinoti, iš kur pas mane atsiranda šitiek daug gryno 
aukso. Jie tvirtina, jog mano auksas yra be jokių priemaišų, pats 
gryniausias iš visų patenkančių į rinką aukso rūšių. Veikiausiai 
manoma, jog esu tarpininkas, atstovaujantis kokiai nors Pietų 
Afrikos kasyklai, kuri nori likti nežinoma. Kiek įvertintumėte šį 
visą čia esantį auksą? Juk turi būti tam tikra suma, visos sa- 
vaitės darbo įvertinimas. 

— Pasakiška suma, be jokios abejonės, — tarė Robertas, žvelg- 
damas į geltonąsias rietuves.— Sakyčiau, šimtas penkiasdešimt 
tūkstančių svarų. 

— Mano mielasis, tikrai daugiau negu sakote,— sušuko Railas 
Ho juokdamasis.— Na, paskaičiuokime. Tarkime, parduodame ji 
po tris ir dešimt už unciją, o tai beveik dešimčia šilingų mažiau 
už rinkos kainą. Gautume apytikriai penkiasdešimt šešis svarus 
už svarą gryno aukso. Kiekvienas iš šių luitų sveria po trisdešimt 
šešis svarus, ir tai sudaro du tūkstančius su trupučiu svarų. 
Turiu po penkis šimtus luitų palei tris šio kambario sienas, o 
prie ketvirtosios tėra trys šimtai, nes atsimeta durų plotas, bet 
ant grindų suklota ne mažiau kaip du šimtai, taigi, suskaičiavę 
viską, gauname iš viso du tūkstančius luitų. Dabar matote, mano 
mielasis berniuk, kad kiekvienas brokeris, įsigijęs visą šios pa- 
talpos auksą už keturis milijonus svarų, užsikals sau gerą pinigą. 

— Ir tik vienos savaitės darbas! — pratarė Robertas.— Mane 
svaigina tokie skaičiai. 

— Taigi, manau, patikėsite, kad mano planams įgyvendinti 
lėšų tikrai nepristigs. O dabar eime į laboratoriją, pamatysite, 
kaip viskas vyksta. 

Darbo kambario viduryje stovėjo prietaisas, panašus į milži- 
niškas žnyples; tai buvo dvi didelės žalvario plokštės ir didžiulis 
plieninis varžtas joms suspausti. Į šias metalines plokštes buvo 
įmontuota daugybė laidų, kurie galais buvo sujungti su keletu 
dinamomašinų. Apačioje stovėjo stiklinis stovas su kiaurymėmis 
centre. 

— Netrukus jūs viską perprasite,— tarė Railas Ho, nusimes- 
damas apsiaustą ir užsivilkdamas suodiną drobinį švarką.— Pir- 
miausia teks pakurti krosnį.— Jis visu svoriu užgulė dumples, 
ir krosnyje įsiplieskė liepsna.— To pakaks. Kuo didesnis karštis, 
tuo galingesnė elektros srovė ir spartesnis darbas. Na, dabar 
reikia švino! Padėkite man jo atitempti. 

Jie pakėlė nuo grindų apie tuziną švino gabalų, sudėjo į 
stiklinį stovą ir priderino plokštes prie abiejų šonų. Ho prisuko 
rankenėlę ir nustatė tinkamą padėtį. 

— Anksčiau tas procesas trukdavo labai ilgai, — aiškino jis,— 
bet dabar, kai patobulinau prietaisus, tai užima visai nedaug 
laiko. Dabar tereikia viską sujungti, ir pradėsime. 

Jis paėmė už stiklinės svirties, kyšančios virš laidų, ir spus- 
telėjo žemyn. Pasigirdo skardus spragtelėjimas ir garsus burzge- 
sys. Iš dviejų elektrodų šoktelėjo liepsna, ir švino masę apjuosė 
auksinės kibirkštys, šnypšdamos ir spragsėdamos lyg pistoleto 
šūviai. Oras pakvipo būdingu rūgščiu ozonu. 

— Nepaprasta jėga,— tarė Railas Ho; valdydamas procesą, 
jis žvelgė į laikrodį ant delno.— Per akimirksnį organinę me- 
džiagą ji pavers protilu. Reikia gerai išmanyti mechanizmą, nes 
kiekviena klaida operatoriui gali brangiai kainuoti. Valdoma 
galinga jėga. Matote, švinas ima lydytis. 

Sidabriniai rasos lašeliai iš tiesų ėmė kauptis ant pilkšvos 
masės ir tikšti bei tekėti į stiklinio stovo kiaurymes. Palengva 
švinas išsilydė lyg ledo varveklis saulėje, elektrodai artėjo vienas 
prie kito, spausdami susitraukusį metalą, kol susilietė centre ir 
vietoj kieto švino atsirado gyvsidabrio latakėliai. Du mažesni 
elektrodai buvo panardinti į gyvsidabrį; pamažu raukšlėdamasis 
ir kietėdamas, jis įgavo kietą formą, gelsvą žalvario spalvą. 

— Šis liejinys yra platina,— dėstė Railas Ho.— Dabar reikia 
išimti iš įdubų ir pritvirtinti prie didesnių elektrodų. Taip! Dabar 
vėl įjungiame elektros srovę. Stebėkite, kaip jis palengva ims 
tamsėti, įgaus ryškesnį atspalvį. Rodos, procesas jau baigtas, 
gavome gryną metalą.— Jis atlaisvino svirtį, nuėmė elektrodus, 
ir prieš juos puikavosi tuzinas gelsvų, spindinčių aukso gabalų. 

— Taigi matote, mūsų skaičiavimais, šio ryto darbo vertė 
yra dvidešimt keturi tūkstančiai svarų, jį mes atlikome tik per 
dvidešimt minučių, — pridūrė alchemikas, imdamas naujuosius 
grynuolius ir mesdamas juos prie kitų.— Vieną panaudosime ban- 
dymui,— tarė jis, palikęs paskutinį, stovintį ant stiklo izoliato- 
riaus.— Šiaip jau šis demonstravimas, kainuojantis du tūkstan- 
čius svarų, atrodytų per brangus, tačiau mūsų samprata kiek 
kitokia. Dabar pademonstruosiu jums bandymą, kurio metu iš- 
vysite visą metalų gamą. 

Robertas vienintelis iš visų žmonių, išskyrus patį išradėją, 
stebėjo, kaip aukso masė, prijungus prie jos elektrodus, ėmė 
kisti. Iš pradžių atsirado baris, alavas, po to sidabras, varis ir 
galiausiai geležis. Jis stebėjo, kaip ilgos baltos elektros Žiežirbos 
ėmė rausvėti susidarius stronciui, tapo raudonos susidarius kaliui 
ir pagelto susidarius manganui. Tada galiausiai po šimto įvairių 
pokyčių medžiaga bemat suiro, ir ant stiklinio stalo iškrito nedi- 
delis kauburėlis pilkšvų dulkelių. 

— Tai protilas,— tarė Ho, trindamas pirštais miltelius.— Atei- 
ties chemikai iš šios medžiagos galbūt išgaus kitų sudėtinių 
dalių, bet man tai jau galutinė riba. 

O dabar, Robertai,— tęsė jis po pertraukėlės,— parodžiau 
jums pakankamai, kad perprastumėte kai ką iš mano sistemos. 
Tai didžiulė paslaptis. Ji suteikia žmogui, kuris ją žino, visagalę 
jėgą, kokios dar neturėjo nė vienas žmogus nuo pasaulio sukū- 
rimo. Prisiekiu jums, Robertai Makintairai, jog tą paslaptį visa 
širdimi trokštu panaudoti kilniems tikslams ir jei manyčiau, kad 
ji galėtų pasitarnauti blogiui, niekam jos neatskleisčiau. Nei 
aš pats nepanaudosiu tos paslapties piktavališkiems kėslams, nei 
niekas kitas neišgirs jos iš mano lūpų. Prisiekiu visu tuo, kas 
šventa ir kilnu. 

Kai taip kalbėjo, iš susijaudinimo jam žibėjo akys ir virpėjo 
balsas. Stovintis greta elektrodų ir retortų šis liesas išblyškęs 
žmogus atrodė išties didingas, nes, nepaisant pasakiškų turtų, 
jo moralės savivokos negalėjo apakinti spindintis auksas. Būda- 
mas silpnos prigimties, Robertas niekada nesuprato, kokią tvirtą 
valią atspindėjo tos plonos tvirtai sučiauptos lūpos ir nuoširdus 
žvilgsnis. 

— Be jokios abejonės, pone Ho, jūsų rankos gali kurti tik 
gėrį, — tarė jis. 

— Tikiuosi, meldžiuosi ir prašau Dievo kurti tik gėrį. Jums, 
Pobertai, aš parodžiau tai, ko nebūčiau parodęs net savo broliui, 
jei jį turėčiau, nes tikiu ir viliuosi, kad jūs esate kaip tik tas 
žmogus, kuris nepanaudos savo galios, jei ir paveldėtų ją, sava- 
naudiškiems tikslams. Bet netgi dabar ne viską jums pasakiau. 
Vieną dalyką, sakyčiau, jungiamąją proceso dalį, nuslėpiau. Jūs 
nesužinosite to, kol būsiu gyvas. Bet pažvelkite į šią skrynią, 
Robertai. 

Jis nuvedė jį prie kampe stovinčios geležimi kaustytos skry- 
nios ir atidaręs ją išėmė nedidelę drožinėtą dramblio kaulo dėželę. 

— Joje,— tarė jis,— yra mano surašytas dokumentas, kuriame 
išaiškinta tai, ką šiuo metu nuo jūsų nuslėpiau. Jei man kas nors 
atsitiktų, jūs visada galėsite paveldėti mano galybę ir siekti 
mano užsibrėžtų tikslų pasinaudodamas ten palikta instrukcija. 
O dabar,— tęsė jis, įmetęs dėželę atgal į skrynią, — galiu pasakyti 
jums, jog ketinu dažnai jus kviestis į pagalbą, tačiau šįryt, 
manau, jūsų nebeprireiks. Aš jau pakankamai jus sugaišinau. 
Jei grįžtate į Guobynę, norėčiau, kad perduotumėte Laurai, jog 
pasimatysime popiet. 

XII 


SEIMYNINIS KIVIRČAS 


Taigi didžioji paslaptis buvo atskleista. Einant namo, Robertui 
svaigo galva ir tvinkčiojo smilkiniuose. Virpėdamas skrodė jis 
drėgną šaltą vėją rūku aptrauktu keliu. Viskas paaiškėjo. Jo 
mintys pagyvėjo, jam atrodė, jog saulė apšvietė jo kelią, norėjosi 
šokti, dainuoti nepaisant klampaus purvo ratais išvažinėtoje kai- 
mo gatvėje. Kokia nuostabi lemtis nušvito Raflui Ho, nors, iš 
teisybės, ir jam likimas nepašykštėjo. Juos sieja bendra alche- 
mijos paslaptis, ir jis paveldės tai, ko pavydėtų net pats kara- 
lius,— pasakiškus turtus ir laisvę. Nejau išties toks likimas! Prieš 
akis jis išvydo savo neregėtai laimingą ateitį, įsivaizdavo save 
esant vos ne pasaulio ir žmonijos viešpatį, kurio visi sugniuždy- 
tieji ir parblokštieji maldauja pagalbos ir kuriam dėkoja už 
dosnumą. 
tančiais krūmynais ir nuskurdusiomis guobomis. Koks apgailėti- 
nas šis pilkų plytų fasadas su žalsva medine priemene. Tai visad 
žeidė subtilius menininko jausmus, o dabar buvo taip atgrasu, 
jog net akį rėžė. Jų kambarys, taip pat prastas — tik keletas 
amerikietiškų odinių kėdžių, blankus kilimas ir margas skudurinis 
patiesalas, tiesiog kėlė pasibjaurėjimą. Vienintelis akiai mielas 
daiktas šioje aplinkoje dabar buvo jo sesuo, atsilošusi kėdėje 
prie židinio, jos spindintis baltas veidas tamsiame fone. 

— Žinai, Robertai,— tarė ji, žvelgdama į jį pro tankias, ilgas 
ir juodas blakstienas,— tėvas darosi nebepakenčiamas. Turėjau 
jam paaiškinti, kad suprastų, jog vedybos yra mano labui, o 
ne jo. 

— O kur jis dabar? 

— Nežinau. Tikriausiai „Trijuose karveliuose“. Pastaruoju 
metu jis visą laiką ten kiurkso. Išlėkė toks susierzinęs, paistė 
kažkokias nesąmones apie vedybas, grasino protestuosiąs prieš 
užsakus. Tarsi vedybos, jo supratimu, būtų kažkoks sandoris su 
jaunosios tėvu. Jam pirmiausia vertėtų ramiai palaukti, kol bus 
galima kaip nors jam padėti. 

— Manau, Laura, dabar turime būti atlaidesni jam,— tarė 
Robertas rimtai.— Pastaruoju metu jis lyg nesavas. Reikia pasi- 
tarti su medikais. Šį rytą svečiavausi rūmuose. 

— Tikrai? Ar mateisi su Railu? Gal jis ką nors perdavė man? 

— Jis sakė, jog ateis, kai tik baigs darbą. 

— Bet, Robertai, kas nutiko? — šūktelėjo Laura, kažką pa- 
jutusi savo moteriška intuicija.— Tu toks išraudęs, akys spindi, 
tikrai gražiai atrodai. Railas tau ką nors papasakojo! Pasakyk, 
ką? Ak, jau žinau! Tikriausiai pasakojo, iš kur gauna pinigų. Ar 
jau pasakė? 

— Na, taip. Jis iš dalies patikėjo man savo paslaptį. Sveiki- 
nu tave, Laura, iš visos širdies, tu būsi labai turtinga moteris. 

— Keista, kad jis atėjo pas mus, kai tapome vargšais. Ir vis- 
kas tik tavo dėka, mielasis Robertai. Jei jis nebūtų tavimi susi- 
domėjęs, niekad nebūtų apsilankęs Guobynėje, ir dabar kiti 
užimtų mūsų vietą. 

— Visai ne,— atsakė Robertas, prisėsdamas greta sesers ir 
švelniai glostydamas jai ranką.— Tai buvo aiškiausia meilė iš 
pirmo žvilgsnio. Jis pamilo tave dar nežinodamas tavo vardo. Jis 
klausinėjo apie tave per patį pirmą mūsų susitikimą. 

— Bet, Bobai, papasakok man apie jo pinigus,— neatlyžo se- 
suo.— Jis dar nieko nekalbėjo, o man labai knieti sužinoti. Kaip 
jam pavyko gauti šitiek pinigų? Tie pinigai — tikrai ne koks 
nors palikimas, jis pats man minėjo. Jo tėvas buvo viso labo 
kaimo daktaras. Tai iš kurgi jie? 

— Aš pasižadėjau neišduoti paslapties. Jis pats tau papa- 
sakos. 

— Ak, tik pasakyk, ar aš teisingai spėju. Jam paliko juos 
dėdė, tiesa? Na, gal draugas? O gal jis turi kokio stebuklingo 
išradimo patentą? Arba surado aukso kasyklą? Gal naftos? Nagi, 
pasakyk, Robertai! 

— Aš tikrai negaliu, — sušuko brolis juokdamasis.— Negaliu 
daugiau su tavimi kalbėtis. Tu per daug sukta. Aš prisiėmiau 
atsakomybę, be to, turiu darbo. 

— Labai blogai elgiesi, — tarė Laura, patempusi lūpą.— Tiek 
to, turiu susiruošti kelionei, nes dvidešimt po pirmos vykstu 
į Birmingamą. 

— Į Birmingamą? 

— Taip. Turiu šimtus reikalų. Reikia užsakyti viską, ko pri- 
reiks vestuvėms. Jūs, vyrai, visiškai pamirštate tokias smulk- 

menas. Raflas pageidauja, kad vestuvės įvyktų maždaug po po- 
ros savaičių. Suprantama, jos vyks labai ramiai, bet vis dėlto 
pasiruošti reikia. 

— Taip greitai! — tarė Robertas susimąstęs.— Na, gal taip ir 
geriau. 

— Daug geriau, Robertai. Būtų siaubinga, jei Hektoras at- 
vyktų anksčiau ir kiltų skandalas. Jei būčiau ištekėjusi, man 
visiškai tai nerūpėtų. Ir kodėl gi turėtų rūpėti? Bet štai Railas 
apie jį nežino nieko, todėl būtų siaubinga, jei jie abu susitiktų. 

— Šito reikia žūtbūt išvengti. | 

— Negaliu apie tai nė pagalvoti. Vargšas Hektoras! Bet ką 
gi man daryti, Robertai? Juk žinai, kad tarp mudviejų tebuvo 

tai mano pareiga šeimai, tiesa? 

— Tau išties buvo nelengva apsispręsti, labai sunku,— atsa- 
kė brolis.— Bet viskas susitvarkys, bus gerai, neabejoju, jog 
Hektoras supras tave. Ar ponas Sperlingas žino apie sužadėtuves? 

— Nieko nežino. Vakar jis buvo užėjęs, šnekėjo apie Hektorą, 
bet aš neišmaniau, kaip jam pranešti. Mes galėsime susituokti 
su specialiu leidimu Birmingame. Taigi nėra jokio reikalo jam 
žinoti. Turiu paskubėti, nes pavėluosiu į traukinį. 

Seseriai išėjus, Robertas užlipo į savo studiją ir, sumaišęs 
keletą dažų ant paletės, atsistojo su teptuku bei atramine lazdele 
rankoje priešais tuščią didelę drobę. Koks bergždžias ir nepelningas 
dabar atrodė jam tapymas. Koks betikslis darbas. Ar gaus už jį 
pinigų? Jis galėtų jų paprašyti arba gauti tam reikalui nė ne- 
prašęs. Ar sukurs grožio šedevrą? Juk jam stinga meninio meist- 
riškumo. Railas Ho šitaip sakė. Tai tikra tiesa. Nepaisant visų 
jo pastangų, paveikslas gali nepavykti, o turėdamas pinigų, galėtų 
visada nusipirkti patikusį paveikslą, gal netgi šedevrą. Tada 
koks gi tikslas dirbti? Jis nematė jokio tikslo. Numetęs teptuką 
ir prisidegęs pypkę, jis vėl išėjo iš studijos ir nulipo laiptais 
žemyn. 

Prie židinio stovėjo tėvas, regis, prastai nusiteikęs — tą rodė 
išraudęs veidas ir neramiai lakstančios akys. 

— Nagi, Robertai,— prabilo jis,— manau, kad šįryt vėl rez- 
gėte planus prieš savo tėvą. 

— Ką tai reiškia, tėve? 

— Tą, ką sakiau. Ką gi daugiau galėtų reikšti, jėi ne są- 
mokslą. Jūs trise — tu, ji ir tas Railas Ho — šnibždatės, rezgate 
kažką prieš mane, susitikinėjate slapčia nuo manęs. Iš kur man 
žinoti, ką Ketinate daryti? 

— Aš negaliu pasakoti jums svetimų paslapčių, tėte. 

— Bet juk ir aš turiu teisę Žinoti, kas vyksta. Kokios čia gali 
būti paslaptys, vis dėlto Laura turi tėvą, kurio nedera atstumti. 
Gal man ir nesisekė verslas, visko pasitaikė prekyboje, bet nesi- 
jaučiu taip jau Žemai puolęs, kad būčiau niekas savo šeimoje. 
Kas man, iš tų vedybų? | 

— Ko norėtumėt? Lauros laimė ir gerovė jus tikrai turėtų 
patenkinti. 

— Jei tas žmogus iš tiesų mylėtų Laurą, pirmiausia jis pasi- 
rūpintų jos tėvu. Tik vakar paprašiau jo paskolos, teikiausi pa- 
prašyti, — aš, žmogus, tik per plauką netapęs Birmingamo meru, 
— ir, še tau, kad nori, jis kategoriškai atsisakė. 

— Ak, tėte, kaip galėjote šitaip žemintis. 

— Jis kategoriškai atsisakė — šaukė senis susijaudinęs.— 
Įsivaizduokite, tai prieštarauja jo principams| Nieko, aš su juo 
atsiteisiu, kaip mane gyvą matai. Žinau apie jį keletą dalykėlių. 
Ar girdėjai, kaip jį vadina „Trijuose karveliuose“? Klastotojas — 
toks jo vardas. Jis klastoja pinigus.. Kuriam galui jam siun- 
čiamas metalas, o tas kaminas, rūkstantis be paliovos? 

— Tėve, palikite jį ramybėje,— bandė perkalbėti Robertas.— 
Jums, rodos, niekas daugiau nerūpi, tik jo pinigai. Jei jis netu- 
rėtų nė skatiko kišenėje, vis vien būtų geraširdis, malonus džen- 
telmenas. 

Senasis Makintairas ėmė kimiai kvatotis. 

— Tik ne tau mane mokyti,— tarė jis.— Be skatiko, iš tiesų! 
Manai, šokinėtum apie jį, jei būtų neturtingas? Manai, jog Laura 
būtų bent akį į jį užmetusi? Puikiai supranti, kaip ir aš, kad ji 
teka tik dėl jo turtų. 

Robertas iš išgąsčio net aiktelėjo. Ant slenksčio stovėjo al- 
chemikas, tylus ir išbalęs. Jo skvarbus žvilgsnis, rodės, kiaurai 
vėrė juos abu. 

— Turiu atsiprašyti — tarė jis šaltai.— Neketinau klausytis 
jūsų pokalbio, tačiau negalėjau jo išvengti. Taigi viską girdėjau. 
Apie jus, pone Makintairai, galėčiau pasakyti, jog kalbate apie 
mane iš pagiežos. Jūsų žodžiai manęs nežeidžia. Na, o Robertas, 
supratau,— tikras draugas. Laura myli mane, tik mane. Neįsteng- 

site palaužti mano pasitikėjimo jais. Bet su jumis, pone Makin- 
tairai, nenorėčiau turėti nieko bendro; manau, laikas abiem tai 
pripažinti. 

Jis nusilenkė ir dingo net nespėjus Makintairams prasižioti. 

— Matote! — pagaliau tarė Robertas.— Padarėte, dėl ko teks 
gailėtis! 

— Pažiūrėsim. Mes dar atsiteisim su juo! — rėkė įtūžęs senis, 
grūmodamas kumščiu pro langą lėtai tolstančiai figūrai — Tik 
palūkėk, Robertai, ir pamatysi, jog tavo senas tėvas ne iš kelmo 
spirtas. 


XIII 


VIDURNAKČIO NUOTYKIS 


Grįžusiai Laurai nė žodžiu nebuvo užsiminta, kas įvyko jai 
nesant. Puikiai nusiteikusi, ji gyvai pasakojo apie pirkinius ir 
vestuvių rangos reikalus, tik retsykiais susirūpindavo, kada ateis 
Railas Ho. Vakarop, negavusi jokios žinutės, ji ėmė nerimauti. 

— Kažin kas sutrukdė jam ateiti? — pasidomėjo ji.— Tai pir- 
moji diena nuo mūsų sužadėtuvių, kai jo nemačiau. 

Robertas pažvelgė pro langą. 

— Lauke baisus vėjas, be to, pila kaip iš kibiro,— tarė jis.— 
Netikiu, kad ateitų. 

— O vargšelis Hektoras visada ateidavo, nesvarbu, ar lyja, ar 
sninga, ar saulė šviečia. Na, bet juk jis — jūreivis. Jam joks 
oras ne kliūtis. Tikiuosi, Ratlas neserga. 

— Jis puikiai jautėsi, kai šįryt mačiau,— atsakė brolis, ir jie 
vėl nutilo, tik lietaus lašai barbeno į langų stiklus ir vėjas stū- 
gavo už langų, košdamas guobų šakas. 


Senasis Makintairas visą dieną išsėdėjo kampe, stuksendamas 
pirštais ir piktai dėbčiodamas į židinį. Atrodė susirūpinęs. Veide 
šmėkščiojo piktavališka išraiška. Šįvakar senis netgi nepasidavė 
įpročiui užsukti į užeigą ir anksti nukėblino į lovą, nieko nepasa- 
kęs vaikams. Laura su Robertu dar kurį laiką liko šnekučiuotis 
prie židinio. Ji pasakojo apie tūkstantį ir vieną dalyką, kuriuos 
galėsianti įgyvendinti būdama naujųjų rūmų šeimininkė. Jos p0- 

kalbio temos nebuvo tokios filantropiškos, kaip dalyvaujant bū- 
simajam vyrui. Robertui įstrigo tai, jog sesuo kur kas aistringiau 
kalba apie karietas, sukneles, tolimas keliones, priėmimus nei 
anksčiau apie darbo organizacijas bei namų beturčiams statybą. 

— Manau, jog širmiai yra patys gražiausi žirgai,— kalbėjo 
ji. — Bėriai taip pat išvaizdūs, bet širmiai labiau tiks pasipuikuoti. 
Galėsime apsieiti su dviviete karieta, vienu lando ir gal aukšta 
šunų vienkinke. Nors vežikų ir karietų šiuo metu yra pakankamai, 
bet viskas stovi nenaudojama; jaučiu, kad tie penkiasdešimt 
žirgų stačiai trokšta prasimankštinti ir belaukdami, kol jis ims jo- 
dinėti ar kinkyti, jie tiesiog gali gauti kepenų ligą, kaip tos 
Strasbūro žąsys. 

— Manau, kol kas čia gyvensi? — paklausė jos brolis. 

— Londone taip pat turime įsigyti namą laikinai rezidencijai. 
Nenorėčiau, žinoma, dabar apie tai kalbėti, bet po vestuvių kai 
kas pasikeis. Esu įsitikinusi, kad Raiflas padarys tai, ko papra- 
šysiu. Bepigu jam sakyti, jog nenori nė girdėti jokių padėkų ar 
sveikinimų. Bet man svarbu pasijausti visuomenės geradare, 
juolab kad nieko už tai negausi. Tikiuosi, jog po to, ką jis žada 
padaryti visuomenei, jam bus suteiktas lordo titulas — gal lordas 
Temiildas,— na, o aš, suprantama, tapsiu ledi Temfild. O ką ma- 
nai tu, Bobi? — Iškilmingai nusilenkusi broliui, ji išdidžiai at- 
metė galvą, lyg būtų su karūna. 

— Tėvą išleisime į pensiją, — iškart pridūrė ji. — Jam bus pa- 
skirta didelė suma su sąlyga, kad gyvens atskirai. Na, o tu, 
Bobai, nežinau, kaip pasielgsime su tavimi. Jei pakaks pinigų, 
įtaisysime tave Karališkosios akademijos prezidentu. 

Tą vakarą iki vėlumos tarsi oro pilis kūrę neįgyvendinamus 
planus, pagaliau jie patraukė į savo kambarius. Tačiau Ro- 
bertas taip įsiaudrino, jog niekaip negalėjo užmigti. Praėju- 
sios dienos įvykiai smarkiai sukrėtė jautrią jo sielą. Juk ne kiek- 
vienam lemta tai patirti. Sį rytą buvo atskleista neįtikėtina 
paslaptis, kuri tik jam buvo patikėta saugoti. Jis savo akimis 
matė stebuklingus bandymus laboratorijoje. Po to įvyko pokalbis 
su tėvu, kivirčas ir netikėtas Raflo Ho vizitas. Pagaliau nedavė 
ramybės sesers planai, kurie taip sujaudino jo vaizduotę; miegas 
visiškai išgaravo. Veltui jis vartėsi lovoje nuo šono ant šono, 
vaikštinėjo po kambarį. Ne tik miegas neėmė, bet ir nervai buvo 
įtempti, o jausmai sudirgę. Kaip užmigti? Jam dingtelėjo, jog 
apačioje stovi grafinas su brendžiu ir dabar taurelė nuramintų jį. 

Jis atidarė savo kambario duris ir staiga ant laiptų išgirdo 
atsargius lėtus žingsnius. Jo lempa nedegė, bet jis išvydo ilgą: 
ploną žvakės liepsnelę ir judantį nutįsusį šešėlį ant sienos. Jis 
sustojo lyg įbestas ir sukluso ištempęs ausis. Dabar žingsniai 
aidėjo prieškambaryje, netrukus trakštelėjo rakinama durų spyna. 
Iškart dvelktelėjo šaltas oras, žvakė užgeso, trinktelėjo iš lauko 
uždaromos durys. ; 

Robertas tebestovėjo nustebęs. Kas galėtų būti šis naktinis 
nuotykių ieškotojas? Tikriausiai tėvas. Koks reikalas jį spiria iš- 
eiti trečią valandą ryto? Ir dar tokiu siaubingu oru. Rodės, jog 
vėjo ir lietaus gūsiai, atsimušdami į langus, tuoj juos išdauš. 
Drebėjo stiklai, o sode girgždėjo ir dejavo audros blaškomos me- 
džių šakos. Kas vertė žmogų išeiti iš namų tokią naktį? 

Nedelsdamas Robertas užbrėžė degtuką ir uždegė lempą. Tėvo 
kambarys buvo kaip tik priešais jo; durys buvo praviros. Jis 
stumtelėjo duris ir apsidairė. Kambarys buvo tuščias. Lova nesU- 
jaukta, joje negulėta. Prie lango stovėjo kėdė, ten tikriausiai 
sėdėjo senis, kai paliko juos apačioje. Aplink nesimatė jokios 
knygos ar laikraščio, nieko, kuo Žmogus būtų galėjęs paįvairinti 
nuobodulį, tik ant palangės gulėjo numestas diržas skustuvui 
galąsti. 

Robertą užplūdo artėjančios nelaimės nuojauta. Si tėvo ke- 
lionė buvo pikta lemiantis ženklas. Jis prisiminė rūstų jo žvilgsnį 
nerimą ir vakardienos grasinimą. Be abejo, bus kažką bloga 
sumanęs. Netgi dabar dar įmanoma jį sustabdyti. Nėra prasmės 
šauktis Lauros. Šiuo atveju ji vis vien nepadės. Jis skubiai 
užsivilko drabužius, apsiaustą, stvėrė skrybėlę, lazdą ir išdūmė 
paskui tėvą. 

Kai išėjo į gatvę, vėjas papūtė taip smarkiai, jog pirmyn teko 
eiti šonu. Šiek tiek nurimo nusileidus į taką. Dabar nuo vėjo 
saugojo stati šalikelė ir gyvatvorė. Kelias vis dėlto buvo klampus, 
čiurkšlėmis pylė lietus. Nesimatė nė gyvos dvasios, tačiau jis If 
taip žinojo, kur link nuėjo tėvas, tartum regėtų jį akimis. 

Šoniniai geležiniai alėjos vartai buvo pusiau praverti, ir KO- 
bertas klupdamas įžengė į žvyrkelį tarp varvančių eglių. Ką 
tėvas ketina daryti pasiekęs naujuosius rūmus? Ar tik vogčiomis 
šnipinėti, ar išsikviesti savininką ir aiškinti jam, jog blogai 
elgiasi? Ar gali būti, kad tokį keistą jo elgesį paskatintų kokS 
nuodėmingas tikslas ar pikti kėslai? Robertas staiga prisiminė 

diržą skustuvui galąsti ir nustėro iš siaubo. Ką gi senis galando? 
Jis paspartino žingsnį ir bėgte pribėgo prie rūmų durų. 

Ačiu Dievui! Viskas ramu. Robertas sustojo prie plačių durų 
ir tyliai klausėsi. Jokio garso, tik siaučiantis vėjas ir lietus. Tai 
kurgi tėvas? Jis niekaip nebūtų ryžęsis lįsti pro langą, nes lan- 
kydamasis pas Railą Ho matė, kokias apsaugos priemones šis 
buvo įsirengęs. Staiga galvon šmėkštelėjo mintis. Juk vienas 
langas yra paliekamas neuždarytas. Vis dėlto Ho per neapdai- 
rumą buvo jiems apie tai prasitaręs. Tas langas turėtų būti la- 
boratorijos pastato viduryje. Kadangi jis aiškiai prisiminė, va- 
dinasi, tėvas taip pat galėjo jį įsidėmėti. Tai išties pavojinga. 

Tą akimirką, kai pasuko už pastato kampo, jis suprato, kad 
langų stiklai. Vidurinis buvo praviras, ir Robertas pažvelgęs 
pamatė tamsią, į beždžionę panašią žmogaus figūrą, užšokusią 
ant palangės ir jau dingstančią jam iš akių. Dar sekundę figūra 
išryškėjo toliau apšviestame plote, ir Robertas šįkart pamatė, 
jog tai tikrai tėvas. Atsargiai, ant pirštų galų įveikęs skiriamąjį 
atstumą, jis žvilgtelėjo pro langą. Dabar jis tartum scenoje matė, 
kas vyksta. 

Ant stiklinio stalo gulėjo gal pustuzinis aukso grynuolių, 
pagamintų praėjusią naktį, bet nenuneštų į lobyno sandėlį. Ant 
jų ir užsigulė senis, tartum tai būtų buvęs teisėtai paveldėtas 
jo turtas. Taip jis ir gulėjo išsitiesęs ant stalo, rankomis apglėbęs 
aukso gabalus ir prispaudęs prie jų skruostą, kažką pats sau 
niūniavo ir vebleno. Ryškioje ramioje šviesoje, greta milžiniškų 
prietaisų ir įvairiausių įrenginių ši menka tamsi figūra, bevil- 
tiškai prigludusi prie aukso grynuolių, atrodė keista ir apgailėtina. 

Beveik penkias minutes išstovėjo Robertas tamsoje lyjant lie- 
tui, stebėdamas šį keistą reginį, ir per visą tą laiką jo tėvas nė 
nesujudėjo, nebent stengdamasis dar arčiau prisitraukti prie aukso 
ar paglostyti jį savo kaulėtomis rankomis. Robertas vis delsė 
nežinodamas, ko griebtis, kai jo akys klaidžiodamos užkliuvo už 
kito Žmogaus, privertusio sušukti iš nuostabos. Laimei, šėlstanti 
audra bemat nuslopino išsprūdusį garsą. 


Kambario kampe stovėjo Raflas Ho. Iš kur jis atėjo, Robertas 
negalėjo pasakyti, tačiau žinojo, jog jo ten nebuvo, kai pirmąkart 
pažvelgė į vidų. Jis stovėjo nebylus, užsisiautęs ilgą tamsų cha- 
latą ir sukryžiavęs ant krūtinės rankas. Jo blyškų veidą iškreipė 
kandi šypsena. Senasis Makintairas, rodos, pastebėjo jį tą pačią 

akimirką, nes nuaidėjo keiksmažodis, ir jis tik dar tvirčiau ap- 
glėbė brangenybes, klastingai skersakiuodamas į rūmų šeimi- 
ninką. 

— Stai kuo viskas baigėsi! — pagaliau prabilo Ho, žengdamas 
į priekį. — Jūs iš tikrųjų taip žemai nusiritote, pone Makintairai, 
jog įsibrovėte į mano namus lyg koks paprastas plėšikas. Jūs 
žinojote, kad šitas langas nesaugomas. Sitai aš jums pats esu 
sakęs. Bet nepapasakojau, ko imčiausi tuo atveju, jei koks suk- 
čius bandytų patekti vidun. Ko jau ko, o jūsų tikrai nesitikėjau 
čia pamatyti. 

Senasis ginklų gamintojas net nesiteikė pasiaiškinti, jis tik 
plūdosi ir nė nemanė atsitraukti nuo aukso. 

— Aš myliu jūsų dukterį — tarė Raflas Ho,— ir tik jos labui 
niekam nepranešiu apie šį įvykį. Niekas neišgirs apie tai, kas 
nutiko šiąnakt. Aš neketinu, nors galėčiau, žadinti tarnų ir pra- 
nešti policijai. Bet jūs privalote palikti mano namus nedelsdamas. 
Tai viskas, ką galiu jums pasakyti. Kaip jėjote, taip ir išeikite. 

Ho žengtelėjo prie jo ir pakėlė ranką, norėdamas atitraukti jį 
nuo aukso. Šis atstūmė ranką ir surikęs iš įsiūčio šoko prie al- 
chemiko. Puolė taip staigiai ir nuožmiai, jog Ho nė nespėjo 
atsitraukti ar apsiginti. Kaulėta ranka čiupo jam už gerklės, ore 
švystelėjo skustuvo ašmenys. Laimei, skustuvas užkliudė vieną 
laidą, kurių daugybė raizgėsi kambaryje, ir, išsprūdęs iš senio 
rankos, atsitrenkė į akmenines grindis. Tačiau ir be šio ginklo 
senis tebebuvo pavojingas. Su didžiule jėga, be žodžių, jis at- 
bloškė Ho, stūmė jį toliau, kol, pasiekę suolą, abu užvirto ant jo. 
Makintairas, užgulęs Ho, dabar abiem rankom ėmė smaugti jį. 
Nežinia, kuo viskas būtų baigęsi, jei Robertas nebūtų įšokęs pro 
langą ir nutempęs tėvo nuo jo. Abu su Ho jie parvertė senį ant 
menčių ir kaklaryšiu surišo jam rankas. Jis atrodė siaubingai: 
veidas trūkčiojo, akys išsprogo, ant lūpų baltavo putos. 

Ho uždusęs palinko virš stiklinio stalo, ranka susiėmęs už 
šono. 

— Čia jūs, Robertai? — nustebo jis.— Ar ne siaubinga? Kaip 
jūs čia patekote? 

— Aš jį sekiau. Girdėjau išeinant. 

— Jis būtų mane apvogęs. O gal ir nužudęs. Juk jis aiškiai 
pamišęs — visiškas beprotis! | 

Tai buvo akivaizdu. Senasis Makintairas dabar sėdėjo. Uma! 
pradėjo kvatotis, metėsi čia pirmyn, čia atgal, žvelgdamas Į JHOS 

mirksinčiomis paklaikusiomis akimis. Abu suprato, jog jo protas, 
užvaldytas vienui vienos minties, taip nusilpo, kad pavertė jį 
maniaku. Tas kraupus jo džiūgavimas buvo siaubingesnis už 
įniršį. 

— Ką darysime su juo? — paklausė Ho.— Negalime jo vesti 
į Guobynę. Laurai tai būtų nepakeliamas smūgis. 

— Rytą pakviesime daktarą. Ar negalėtume kol kas palikti 
jo čia? Jei vestume atgal, kas nors gali pastebėti, ir tuomet kiltų 
triukšmas. 

— Žinoma. Perkelsime jį į vieną  išmuštą apmušalais kam- 
barį, kur jis nei pats susižeis, nei kitam bloga padarys. Aš ir 
pats esu sutrikęs. Bet dabar jaučiuosi geriau. Paimkime jį už 
pažastų. 

Pusiau stačiom senąjį ginklų gamintoją jie nuvilko iš įvykio 
vietos ir uždarė nakčiai saugioje vietoje. Penktą valandą ryto 
Robertas sėdo į dviratį vežimaitį ir išvyko pasitarti su daktaru. 
Tuo metu Railas Ho susirūpinęs ir sunerimęs vaikštinėjo po 
didingus savo rūmus. 


XIV 


BLOGIS PLINTA 


Galimas daiktas, tėvo atskyrimą Laura laikė ne atsitiktine 
nelaime. Apie tėvo suėmimo aplinkybes jai nieko nebuvo pasa- 
kojama, tik Robertas per pusryčius paaiškino, jog medikų pata- 
rimu tėvą kurį laiką teksią laikyti uždarytą. Ji ne kartą anksčiau 
buvo užsiminusi apie keistą tėvo elgesį, todėl brolio žodžiai ne- 
labai ją nustebino. Tai patvirtino nė kiek nesumažėjęs apetitas — 
su malonumu valgė plaktą kiaušinienę ir gėrė kavą bei toliau 
ramiausiai plepėjo apie artėjančias vedybas. 

Visiškai kitaip šį įvykį išgyveno Railas Ho. Jis buvo sukrėstas 
ligi sielos gelmių. Jo baiminimasis, jog pinigai, nors ir netiesio- 
giai, gali skatinti blogį, pasitvirtino kuo akivaizdžiausiai. Tik 
pinigai paskatino šį nusikaltimą ir pamišimą. Veltui jis, kaip 
įmanydamas, stengėsi raminti savo jausmus, tikinti save, jog 
šis Makintairo užpuolimas buvo atsitiktinis, nesusijęs su juo 

ar jo turtais. Jis prisiminė šį žmogų, kokį pamatė pirmą kartą, — 
plepų, kvailoką, bet be ryškesnių ydų. Tačiau vėliau jis pasi- 
keitė. Dabar aiškiai prisiminė jo godžias akis, slapukišką elgesį, 
įžūlias užuominas ir primygtinį pinigų reikalavimą prieš dieną. 
Visa grandinė įvykių privedė prie susidūrimo laboratorijoje. Jo 
pinigai sėjo blogį ten, kur jis tikėjosi suteiksiąs palaimą. 

Ponas Sperlingas, vikaras, atėjo tuoj po pusryčių — jį pasiekę 
gandai apie nelemtią atsitikimą. Ho buvo malonu su juo kal- 
bėtis, nes atviras senojo dvasininko būdas šiek tiek praskaidrino 
jo niūrią nuotaiką ir sumažino savigraužą. | 

— Tokios tokelės! — ištarė jis.— Tai tikrai blogai, labai blo- 
gai! Sakote, pamišo, ir kažin ar atsigaus! Vaje, vaje! Aš pastebė- 
jau, kad jis labai pasikeitė per pastarąsias kelias savaites. Jis 
man pasirodė kaip žmogus, įsikalęs į galvą kažkokią mintį. O 
kaip laikosi ponas Robertas Makintairas? 

— Puikiai. Jis buvo greta manęs šįryt, kai jo tėvas užpuolė 
mane. 

— Aha! Tas jaunuolis irgi pasikeitė. Pastebimai pasikeitė. Jūs, 
manau, atleisite man, pone Railai Ho, jei drįsiu jums patarti. 
Esu ne tik dvasininkas, bet ir pakankamai vyresnis už jus, kad 
galėčiau būti jūsų tėvu. Jūs esate išties labai turtingas Žmogus 
ir naudojatės turtais labai kilniai — tikrai, sere, kilniai. Kito 
tokio ir su žiburiu nerasi. Bet ar nemanote vis dėlto, jog turtai 
gali turėti pavojingą įtaką jūsų aplinkiniams? 

— Kartais dėl to būgštauju. 

— Nekalbėkime vien tik apie senąjį poną Makintairą, ne visai 
derėtų minėti jį šiuo atveju. Bet štai Robertas. Anksčiau jis labai 
domėjosi savo profesija, žavėjosi menu. Būdavo, sutinku jį ir 
išgirstu apie jo ketinimus, pažangą kuriant paveikslą. Jis buvo 
kupinas troškimų, pasitikėjimo savimi. Dabar jis nieko nebekuria. 
Žinau, nes jau du mėnesiai nėra paėmęs teptuko į rankas. Jis 
nieko nebestudijuoja, tiesiog tinginiauja, kas blogiausia, man 
regis, parazituoja. Atleiskite už tokį atvirumą. 

Railas Ho sėdėjo tylėdamas, tik skėstelėjo rankomis iš 
skausmo. 

— Dar norėčiau pakalbėti apie kaimiečius,— tarė vikaras.— 
Jūsų dosnumas ir kilnumas, sakyčiau, ne visai pamatuoti. Žmo- 
nės darosi ne tokie nuoširdūs ir savimi pasitikintys kaip anksčiau. 
Anądien vėjas nupūtė Blakstono karvidės stogą. Šis žmogus 
visad garsėjo kaip uolus ir išradingas. Prieš kokius tris mėne- 

sius jis, manau, būtų paėmęs kopėčias ir per kelias dienas stogą 
pataisęs. O dabar lūkuriuoja, aimanuoja ir rašinėja laiškus, nes 
žino, jog gandai pasieks jus ir jūs ištiesite jam pagalbos ranką. 
Štai, pavyzdžiui, senasis Elaris! Nors buvo visada neturtingas, 
bet vis dėlto šį tą dirbo, vis šiaip ne taip sudūrė galą su galu, 
išvengdamas bėdos. Dabar nė piršto nepajudina, tik rūko ir tauš- 
kia visokius niekus nuo ryto ligi vakaro. Blogiausia, kad sugedo 
ne tik žmonės, kuriems jūs pagelbėjote, bet sudrumsta dorybė 
manymu, visi turi turėti vienodas teises. Tai išties darosi aktualu, 
todėl ir laikau savo pareiga pasakyti jums. To aš dar nebuvau 
patyręs. Dažnai parapijonys man priekaištaudavo, jog nesu pa- 
kankamai labdaringas, bet labai keista, kai žmogus yra pernelyg 
labdaringas. Tai kilni klaida. 

— Esu jums labai dėkingas, kad leidote man tai sužinoti, — 
atsakė Railas Ho, spausdamas mielo seno dvasininko ranką.— 
Aš tikrai apsvarstysiu savo veiklą ir jūsų požiūrį. 

Jo veidas buvo griežtas, kol jo lankytojas neišėjo, nevirptelėjo 
nė vienas raumenėlis. Tada, pasitraukęs į savo mažąjį kambarį, 
Jis griuvo ant lovos ir, įsikniaubęs veidu į pagalvę, ėmė raudoti. 
Turtingiausias Anglijos Žmogus tą dieną buvo pats nelaimin- 
giausias. Kaip galėtų panaudoti savo galią ir turtus? Jo kilnios 
pastangos padėti žmonėms virto prakeiksmu. Jo puikūs ketinimai 
davė tokius karčius vaisius. Tarytum dvokiantis raupsuotasis, 
nuo kurio užsikrečia visi prie jo prisilietusieji. Jo dosni ranka, 
švelniai dalijusi gėrybes, tartum nuodų būtų pribarsčiusi po visą 
kraštą. Jei jau ši menka labdara pasėjo tiek blogio, tai kas gali 
nuspėti, kokie padariniai bus įgyvendinus didžiuosius jo planus? 
Vadinasi, jei jis negalėjo apmokėti paprasto kaimiečio skolos, 
nepažeidęs visuotinio veiksmo ir atoveiksmio dėsnio, visų dalykų 
pagrindo, tada ko galėtų tikėtis papildęs tautų iždą, patobu- 
linęs prekybos sąlygas ar pasirūpinęs visų Žmonių gerove? Jį 
apėmė siaubas suvokus tuos didžiulius nemalonumus, kuriuos 
gali sukelti jo klaidos ar apsirikimai. Jiems išpirkti neužtektų 
net jo pinigų. Vienintelis tiesos kelias — Apvaizda. Ar jis, pus- 
aklė būtybė, gali kištis į jos raidą, siekti pakeisti ir patobulinti 
ją. Ar gali jis būti geradariu? O gal taps pačiu baisiausiu, kokį 
tik pasaulis yra regėjęs, piktadariu? 

Tačiau netrukus jo nuotaika pagerėjo, jis pakilo, nusiprausė 
išraudusį veidą ir įkaitusią galvą. Galų gale turi gi būti kokia 

nors sritis, kur pinigai galėtų visiems naudingai tarnauti. Jis 
galėtų ne gamtą keisti, bet žmogų. Juk ne Apvaizda lėmė žmo- 
nėms gyventi pusbadžiu, susispietus ankštose, niūriose lūšnose. 
Tai dirbtinių sąlygų padarinys, ir tik dirbtinėmis priemonėmis 
tai įmanoma išgydyti. Kodėl turėtų nepasisekti jo planai, argi 
pasaulis dėl jo išradimo negali tapti geresnis? Be to, netiesa, 
kad jis aplinkui sėja vien blogį. Štai, sakykime, Laura. Ji pa- 
žįsta jį geriau nei jis, tačiau visad gera, miela ir dora ir neabe- 
jotinai tokia liks. Jis tuoj pat eis pas ją. Tikra paguoda šią 
sunkią jam valandą girdėti jos balsą ir užuojautos kupinus 
žodžius. 

Audra nurimo, tik pūtė lengvas vėjelis. Oras dvelkė artėjan- 
čiu pavasariu. Eidamas alėjos vingiu, jis užuodė švelnų eglių 
kvapą. Prieš akis atsivėrė ilga pašlaitė, išmarginta sodybomis 
ir mažomis raudonomis pirkiomis. Ryto saulės spindulių nu- 
tvieksti žibėjo jų pilki stogai ir švietė langai. Jis sielojosi dėl 
nepabaigiamų šių žmonių rūpesčių, skriaudų, nepriteklių, jų lū- 
kesčių ir siekių, sielą gniaužiančių nuoskaudų. Kaip jiems pa- 
dėti? Kaip jiems pagelbėti nusimesti tą sunkią rūpesčių naštą 
nuo pečių ir nesugadinti jų gyvenimo tikslo? Vis labiau jis su- 
vokė, kad siekia tobulinti gyvenimą iš gailesčio ir kad jei gyve- 
nimas netobulėja, jis tampa betikslis. 

Laura sėdėjo viena svetainėje, nes Robertas buvo išėjęs tvar- 
kyti tėvo reikalų. Ji pašoko jo pasitikti ir grakščiai nusilenkė 
pasisveikindama. 

— O, Railai! — sušuko ji.— Nujaučiau, kad ateisite. Juk Ži- 
note, kad tėvui atsitiko siaubingas dalykas. 

— Nesikrimskite, brangute,— švelniai atsakė jis.— Gal pa- 
aiškės, jog viskas ne taip jau blogai. 

— Bet viskas atsitiko man dar neatsibudus. Sužinojau tik 
per pusryčius. Tikriausiai jie atvyko į rūmus labai anksti. 

— Taip, jie atėjo gana anksti. 

— O kas yra jums, Railai? — susidomėjo Laura, pažvelgusi 
į jį. — Atrodote toks liūdnas ir išsekęs! 

— Mano nuotaika subjuro. Matote, Laura, šiandien ilgai 
kalbėjausi su ponu Sperlingu. 

Mergina sunerimo, net jos lūpos išbalo. Ilgai kalbėjosi Su 
ponu Sperlingu! Ar tai reiškia, jog jis sužinojo jos paslaptį? 

— Na, ir kas? — nekantravo ji. 

— Jis pasakė, jog geri mano darbai atneša daugiau žalos 
nei naudos. Iš tikrųjų aš neigiamai veikiąs visus, su kuriais 
bendrauju. Jis tik užsiminė apie tai, bet jaučiu, jog blogis plinta. 

— Ir tai viskas? — stebėjosi Laura su palengvėjimu.— Jums 
nereikėtų imti į galvą, ką kalba ponas Sperlingas. Juk tai gry- 
niausia nesąmonė! Visi Žino, jog daugybė žmonių būtų žlugę 
ir likę benamiai, jei ne jūsų parama. Argi gali kam nors kenkti 
jūsų draugystė. Mane stebina tokios pono Sperlingo kalbos! 

— Kaip Robertui sekasi tapyti? Ar jau baigia tą paveikslą? 

— Ak, jį užplūdo tinginystės banga šiuo metu. Jau seniai 
nebetapo. Bet kodėl taip domitės? Vėl regiu jūsų kaktoje susi- 
rūpinimo šešėlį. Nagi, atsipalaiduokite, sere! 

Savo balta ranka ji palietė jo veidą. 

— Na, vis dėlto nemanau, kad visiems tapo blogiau, kai 
susipažino su manimi,— tarė jis, žvelgdamas į ją.— Bent jau 
vienai aš tikrai niekuo nepakenkiau. Ji yra gera, tyra ir tikrai 
mylės mane, net jei aš būčiau tik paprasčiausias tarnautojas, vos 
užsidirbantis pragyvenimui. Juk mylėsite, Laura, tiesa? 

— Kvailas berniuk! Žinoma, mylėsiu. 

— Vis dėlto labai keista. Jūs, tik jūs esate mano mylima 
moteris, vienintelė, kurią pamilau be jokių išlygų. Kartais mąs- 
tau, ar ne Apvaizda man atsiuntė jus, kad atgaučiau tikėjimą 
pasauliu. Koks skurdus būtų pasaulis be moters meilės! Šį rytą 
pasijutau toks nelaimingas, jog tetroškau kuo skubiau pamatyti 
jus ir patirti jūsų meilę. Tai vienintelis dalykas, kuriuo galiu 
pasikliauti. Visa kita apsvarsčius rodės nepastovu, kintama. Ju- 
mis, tik jumis viena galiu tikėti. 

— O aš— jumis, brangusis Railai! Tik jus sutikusi suži- 
nojau, kas yra tikroji meilė. 

Laura žengtelėjo prie jo ištiesusi rankas, su meile trykštančiu 
žvilgsniu, bet staiga Railas pamatė, kaip ji pablyško, o akys 
pastėro iš siaubo. Dabar jos žvilgsnis nukrypo nuo jo, ir su- 
stingęs veidas pasisuko į pravertas duris. Stovėdamas nugara 
į duris, Raflas nematė, kas ją taip sujaudino. 

— Hektorai! — sužnibždėjo ji bekraujėmis lūpomis. 

Prieškambaryje pasigirdo skubūs žingsniai, ir lieknas, vėjo 
nugairintu veidu jaunuolis šoktelėjo prie jos ir apkabino ją 
lyg plunksnelę. 

— Taip, brangioji! — tarė jis.— Žinojau, jog nustebsi. Ką tik 
grįžau naktiniu Plimuto traukiniu. Dabar turėsiu ilgas atosto- 
gas ir marias laiko mūsų jungtuvėms. Puiku, tiesa, Laura? 

Jis apsuko ją savo glėbyje, netverdamas džiaugsmu. Tik 
dabar, sukdamasis, jis pastebėjo išblyškusį tylų ateivį, stovintį 
prie durų. Hektoras išraudo ir nerangiai linktelėjo tebelaikyda- 
mas šaltą, bejausmę Lauros ranką. 

— Prašom atleisti, sere, nepastebėjau jūsų,— pasakė jis.— 
Nekreipkite dėmesio į nemandagų mano įsiveržimą. Bet, jei esate 
tarnavęs, tikriausiai suprantate, ką reiškia ištrūkti iš škancų ir 
pasijusti laisvu žmogumi. Panelė Makintair papasakos jums, jog 
esame pažįstami nuo vaikystės, o kadangi tikriausiai jau po 
mėnesio būsime vyras ir žmona, visiškai nesivaržome ir supran- 
tame vienas kitą. 

Railas Ho stovėjo santūriai ir nejudėjo. Jį apstulbino ir pa- 
laužė tai, ką išgirdo ir regėjo. Laura pasitraukė nuo Hektoro 
ir stengėsi išlaisvinti ranką. 

— Ar negavai Gibraltare mano laiško? — paklausė ji. 

— Mes neplaukėme į Gibraltarą. Gavome nurodymą iš Ma- 
deiros vykti namo. Tie berniukai iš admiraliteto keičia planus 
kas dvi valandas. Bet kam mums laiškas, jei galime pasikalbėti 
akis į akį, Laura. Dar nesupažindinai manęs su savo draugu. 

— Leiskite įterpti vieną Žodį, sere,— sušuko Raflas Ho vir- 
pančiu balsu.— Ar aš teisingai supratau? Jei neklystu, sakėte, 
jog esate susižiedavę su panele Makintair ir rengiatės susi- 
tuokti? 

— Žinoma. Ką tik grįžau iš keturių mėnesių kelionės jūra ir 
ketinu ją vesti prieš vėl išplaukdamas. 

— Keturi mėnesiai! — sušnibždėjo Ho.— Kaip tik prieš ketu- 
ris mėnesius aš atvykau čia. Ir dar vienas, paskutinis, klausimas, 
sere. Ar Robertas Makintairas žino apie tai? 

— Ar Bobas žino? Be abejo, žino. Jo globai aš ir palikau 
Laurą išvykdamas. Bet ką visa tai reiškia? Kas tau nutiko, Lau- 
ra? Kodėl taip išbalai ir nieko nesakai? Na, klausykite! Laiky- 
kitės, sere! Tas žmogus apalpo! 

— Viskas gerai! — šnabždėjo Ho, įsikibdamas į durų kraštą. 

Jis buvo išbalęs kaip drobė, ranką laikė prispaudęs prie 
šono, tarytum skausmo perverta širdimi. Kurį laiką pasvirdu- 
liavęs lyg nuo smūgio, šaižiai suriko ir apsigręžęs išbėgo pro 
atviras duris. 

— Vargšelis! — tarė Hektoras nustebęs.— Atrodo gerokai pri- 
trenktas. Bet ką visa tai reiškia, Laura? 

Jo veidas apsiniaukė, prasivėrė lūpos. 

Ji netarė nė žodžio, stovėjo lyg suakmenėjusi ir abejingai 
žvelgė prieš save. Tada, ištrūkusi iš jo, griuvo į sofą ir, įsi- 
kniaubusi veidu į pagalvėlę, ėmė raudoti. 

— Tai reiškia, kad tu sužlugdei mane,— šaukė ji.— Kad tu 
sužlugdei, sužlugdei, sužlugdei mane! Kodėl nepalikai mūsų ra- 
mybėje? Kaip galėjai ateiti pačiu netinkamiausiu momentu? Dar 
keletas dienų, ir mes būtume buvę viskuo apsirūpinę. Ir tu ne- 
gavai to laiško? 

— Kas ten buvo parašyta, paaiškink? — šaltai paklausė jis, 
sugniaužęs rankas ir žvelgdamas į gulinčią ant sofos Laurą. 

— Ketinau pranešti, jog atleidžiu tave nuo sužadėtuvių prie- 
saikos. Aš myliu Railą Ho, tikėjausi už jo ištekėti. O dabar 
viskas baigta. Ak, Hektorai, aš nekenčiu tavęs ir visada nekęsiu, 
nes tu atėmei iš manęs laimę, vienintelę per visą gyvenimą. 
Palik mane vieną. Norėčiau, kad niekad neperžengtum mūsų 
namų slenksčio. 

— Ar tai paskutinis tavo žodis, Laura? 

— Taip, tai paskutinis mano žodis, ištartas tau. 

— Tada sudie. Aplankysiu tėvą ir vyksiu tiesiai į Plimutą. 

Valandėlę jis luktelėjo vildamasis atsakymo ir nuliūdęs išėjo 
iš kambario. 


XV 


DIDZIAUSIOJI PASLAPTIS 


Tą vėlų vakarą pasigirdo smarkus beldimas į Guobynės du- 
ris. Laura visą dieną išbuvo savo kambaryje, o Robertas paniu- 
ręs prie židinio rūkė pypkę, kai šis netikėtas smarkus beldimas 
nutraukė jo mintis. Priebutyje stovėjo Džonsas, apkūnus vy= 
resnysis rūmų liokajus, išsigandęs, be kepurės ant plikos galvos. 
Lempos šviesoje spindėjo nuo jo varvantys lietaus lašai. 

— Gal malonėtumėte, pone Makintairai, sere, neatsisakykite 
ateiti į rūmus, — nerimavo jis.— Mes visi labai bijome, sere, dėl 
savo šeimininko. 

Robertas čiupo skrybėlę ir tekinas pasileido rūmų link su greta 
pūškuojančiu liokajumi. Si diena paženklinta nerimu ir nelai- 
mėmis. Jaunojo menininko širdį irgi sugniaužė nerimas, jis jautė 
artėjančią nelaimę. 

— Kas gi nutiko jūsų šeimininkui? — paklausė jis, greitai 
žingsniuodamas. 

— Mes nežinome, sere; nors beldėme į laboratorijos duris, 
tačiau neišgirdome jokio atsakymo. Jis tikrai yra ten, nes durys 
užsklęstos iš vidaus. Dėl to ir būgštaujame, nes jis visą dieną 
labai keistai elgėsi. 

— Kodėl keistai? 

— Na, taip, sere, šį rytą grįžo lyg pamišęs, kalbėjosi su 
savimi, jo žvilgsnis buvo toks klaikus, jog į nelaimingą poną 
buvo baisu net pažvelgti. Jis ilgai vaikštinėjo koridoriais, nė 
neprisilietė prie valgio. Po to nuėjo į muziejų, susirinko visus 
brangakmenius, vertingus daiktus ir nunešė viską į laboratoriją. 
Nuo to laiko nežinome, ką jis veikė, sere, bet krosnis ūžė, didysis 
kaminas rūko lyg Birmingamo fabriko. Užėjus tamsai, vėlai 
vakare dar matėme jį lempų šviesoje dirbantį ir sunkiai dejuo- 
jantį lyg apsėstąjį. Nenorėjo nė girdėti apie pietus, tik dirbo 
ir dirbo be jokio atokvėpio. Dabar ten visiška tyla, krosnis at- 
šalusi, ir dūmai nebekyla iš kamino, bet jis neatsiliepia, sere, 
taigi mes išsigandome; Mileris nubėgo į policiją, o aš atėjau 
pas jus. 

Jie pribėgo prie rūmų, kai liokajus jau buvo viską paaiškinęs. 
Prie laboratorijos durų jau stoviniavo susirinkę liokajai ir arkli- 
ninkai, kaimo policininkas, matyt, ką tik atvažiavęs, prie rakto 
skylės laikė prispaudęs didinamąjį stiklą ir stengėsi pro jį ką 
nors įžiūrėti. 

— Raktas pasuktas taip, jog nieko nematyti, tik šviesa,— 
pasakė jis. 

— Štai ponas Makintairas,— šūktelėjo iš būrio susirinkusių- 
jų, kai Robertas priėjo prie pastato. 

“ — Teks laužti duris, sere,— tarė policininkas.— Kadangi nie- 
kas neatsiliepia, vadinasi, kažkas atsitiko. 

Porą trejetą sykių jie užgulė duris visu svoriu, kol pagaliau 
triokštelėjo sulūžusi spyna ir jie atsidūrė šiaurame E 
Vidinės durys buvo praviros, prieš juos laboratorija plytėjo 5a1P 
ant delno. 

Patalpos centre kone iki pusės jos aukščio kūpsojo didžiulė 
purių, pilkšvų pelenų krūva. Greta buvo dar viena, žemesnė, iš 
žvilgančių dulkelių, mirgančių lempų šviesoje. Visur mėtėsi nuo- 
laužos, indų šukės, sudaužyti buteliai, suskaldyti, išardyti įren- 
giniai, sunarplioti laidai, viskas sutraukyta, sulankstyta. Čia, 
tame visuotiniame sąvartyne, atsisėmęs kėdėje, sunertomis ran- 
komis, tartum ilsėtųsi po sunkaus, bet naudingo darbo, sėdėjo 
Railas Ho, namų šeimininkas, turtingiausias Žmogus, baltas kaip 
lavonas. Jo sėdėsena buvo tokia rami ir natūrali, veido išraiška 
tokia taikinga, jog, tik pakėlę jį ir prisilietę prie šaltų nejudamų 
rankų, jie suprato jį tikrai mirus. 

Pagarbiai ir lėtai jie nunešė jį į kambarį, nes visi tarnai jį 
mylėjo. Robertas liko vienas su policininku laboratorijoje. Jis 
nustebęs klaidžiojo lyg sapne po suniokotą laboratoriją. Ant 
žemės gulėjo didžiulis plokščias kūjis; juo tikriausiai ir pasi- 
naudojo Ho, naikindamas ir griaudamas laboratoriją, prieš tai 
įjungęs elektros aparatus ir perdirbęs visą sukauptą auksą į 
protilo miltelius. Lobių sandėlis, anksčiau akinęs Robertą tur- 
tais, dabar pasirodė grasus nuogomis sienomis, o žvilgantys 
milteliai ant grindų liudijo nepaprastos brangakmenių kolekcijos, 
prilygusios karališkiems turtams, likimą. Iš įrenginių telikusios 
tik nuolaužos, visos, netgi smulkiausios, detalės buvo sudaužy- 
tos, net stiklinis stalas sutrupintas, Šiandien Raflas Ho pasi- 
darbavo itin uoliai. 

Staiga Robertas prisiminė apie paslaptį, saugomą dėželėje, 
įdėtoje į geležimi kaustytą skrynią. Joje turėjo būti parašyta 
apie paskutinę, svarbiausią, sudėtingo proceso grandį. Ar dėžutė 
tebėra joje? Virpėdamas jis atidarė didžiulę skrynią ir išėmė 
dramblio kaulo dėželę. Ji buvo užrakinta, bet raktelis gulėjo 
šalia. Jis pasuko raktelį ir atvožė dangtelį. Viduje rado lapelį 
popieriaus, ant kurio buvo užrašytas jo vardas. Drebančiais 
pirštais atlenkė jį. Gal čia parašyta tai, kas leis jam paveldėti 
Eldorado turtus, o gal jis taip ir liks vargšas kovojantis daili- 
ninkas? Raštelis rašytas tą patį vakarą, jame jis perskaitė 


Mano brangusis Robertai, mano paslaptis nekada nebus at- 
skleista. Negaliu apsakyti, kaip dėkoju Dangui, kad neatsklei- 
džiau jums jos ligi galo, nes būtumėte paveldėjęs nelaimę ir 
kitus padaręs nelaimingus. Apie save galiu pasakyti, jog netu- 

rėjau nė vienos laimingos valandos, kai tik padariau tą išradi- 
mą. Su tuo kaip nors būčiau apsipratęs, bet, deja! Mano pastangų 
rezultatas buvo toks: darbininkai tapo tinginiais, pasiturintieji — 
gobšiais parazilais, o blogiausia, kad tyros, doros moterys virto 
apgavikėmis ir veidmainėmis. Tokie yra mano labdaringos veik- 
los vaisiai šiame nedideliame krašte, todėl nedrįstu nieko tikėtis 
iš įgyvendinimo tų didžiulių planų, apie kuriuos nuolat kalbė- 
davome. Visi mano gyvenimo užmojai nuėjo vėjais. Na, o manęs 
daugiau neregėsite. Pradėsiu studijuoti viską iš naujo. Jei nie- 
ko gero nenuveiksiu, tai bent žalos niekam nepadarysiu. Pagei- 
dauju, jog like rūmų turtai būtų išparduoti, o pajamos išdalytos 
Birmingamo labdaros organizacijoms. Jei gerai jausiuosi, iš- 
vyksiu šignakt, nors šiandien visą dieną duria šoną. Turtai, 
rodos, kenkia ne tik sveikatai, bet ir sielos ramybei. Sudie, Ro- 
bertai, linkiu, kad jūsų širdis niekad neliūdėtų taip, kaip šiandien 
manoji. 
Nuoširdžiai jūsų 
Railas Ho 
— Ar tai savižudybė, sere? Ar savižudybė? — įsiterpė poli- 
cininkas, Robertui dedantis popierių į kišenę. 
— Ne,— atsakė jis.— Manau, jam plyšo širdis. 


Taigi naujųjų rūmų stebuklai — auksiniai ornamentai, knygos 
ir paveikslai — buvo paimti ir išparduoti. Daugybė skurstančių 
vyrų ir moterų, nieko negirdėjusių apie Railą Ho, dabar turėjo 
progos melstis už jo vėlę. Pastatą nupirko viena kompanija, 
kuri įkūrė ten vandens gydyklą. Tik nedaugelis klientų, norinčių 
pasigydyti ir papramogauti joje, žinojo šią keistą istoriją. 

Blogis, kurį atnešė Ho turtai, plito netgi po jo mirties. Se- 
nasis Makintairas vis dar blaškosi grafystės beprotnamyje, bran- 
gina pagaliukus ir gelžgalius, įsivaizduodamas juos esant tikrais 
aukso grynuoliais. Robertas Makintairas, niūrus ir irzlus žmo- 
gus, vis ieško kažko nesurandamo. Visiškai pamiršo tapybą, o 
savo menkas pajamas dabar išleidžia visokiems chemikalams ir 
elektros prietaisams, veltui bandydamas pakartoti išradimą. Jo 
išdidi ir graži, tik kupina pagiežos ir nepasitenkinimo moteris. 
Neseniai ji vis dėlto ėmėsi labdaros ir taip stengiasi padėti 

niekada neatsisakys jos paslaugų. Tokie gandai sklinda kaime, 
o mažose vietovėse jie dažniausiai pasitvirtina. Na, o Hektoras 
Sperlingas tebetarnauja Jos Prakilnybei ir, regis, ketina pa- 
klausyti savo tėvo patarimo — nė nesvajoti apie vedybas, kol 
netaps kapitonu. Tikriausiai jam vieninteliam Railo Ho burtai 
buvo palaimingai veiksmingi. 

